
INTRODUCERE 


Cu câţiva ani în urmă am început să alcătuim o cule- 
gere de epistole ale cinstitului nostru Stareţ către fiii săi 
duhovniceşti - monahi, monahii și mireni — pe care, la 
rugămintea noastră, ni le-au trimis cu multă bunăvoință. 

Din aceste epistole am spicuit paragrafele care se re- 
fereau la subiecte duhovnicești (sfaturi, învățături etc.) 
prin care se întărește tot cel ce doreşte să pășească pe 
calea mântuirii. 

Aceste paragrafe le-am aşezat pe teme și astfel s-au 
alcătuit zece fascicule, fiecare dintre ele cuprinzând 
puncte de vedere, păreri, sfaturi și în general toate cele 
pe care un duhovnic, luminat fiind de Dumnezeu, le oferă 
fiilor săi duhovnicești. Acestea sunt roade ale ostenelilor 
săvârșite de toți aceia pe care Sfinții Părinţi, de-a lungul 
timpului, ni le-au predat ca o moștenire duhovnicească. 

Aceste fascicule în număr foarte mic au fost împăr- 
țite între câțiva dintre fiii duhovnicești ai Starețului ca 
ajutor în lupta duhovnicească. 

In urma îndemnurilor și a încurajărilor acestora, am 
purces la editarea prezentei cărți, făcând o prelucrare 
elementară a textelor. 

Cartea este împărţită în capitole, fiecare cuprinzând 
fragmente din epistolele, cuvântările și omiliile înregis- 
trate ale Stareţului. 


Nădăjduim că vor primi mult folos sufletesc toți cei 
care, mișcați fiind de râvna cea bună, se desfătează de 
izvoarele duhovnicești ale cinstitului nostru Stareț. 

Simțim datoria de a mulţumi tuturor celor care în 
felurite chipuri au contribuit până la sfârșit la întregi- 
rea prezentei ediţii, dorindu-le de la Dumnezeu răsplată 
imbelșugată. 

Afierosim această carte celor care merg pe calea cea 
strâmtă și plină de întristare ce duce la viața cea veșnică. 


Părinţii Sfintei Mănăstiri Filotheu 


PA (e C 


PROLOG 


„Bună este mie Legea gurii Tale, mai vârtos decât mii de 
aur și argint”. Dacă Legea lui Dumnezeu este mai scumpă 
decât argintul și aurul, atunci „dece ne tulburăm în zadar” 
pentru grijile vieții acesteia? Să ne facem „pungă care nu 
se învechește'”, să sporim bogăţia sufletelor noastre, să în- 
vistierim comoară veșnică în Ceruri, cuvântul Domnului, 
„unde furul nu se apropie, nici molia o strică*. 

O vistierie duhovnicească poate fi socotită și această 
carte de suflet folositoare a Egumenului Sfintei Mănăs- 
tiri Filotheu, Arhimandritul Efrem. Ea cuprinde mulțime 
de comori duhovnicești. Cuvântul său simplu și înțelept, 
concis și direct, ascetic și ortodox, cade ușor ca o ploaie pe 
pământ uscat, izvorăşte ca un pârâiaș, adăpând tot sufle- 
tul cuvântător și iubitor de Dumnezeu ce însetează și este 
precum „pomul răsădit lângă izvoarele apelor”*. 

Subiectele abordate în paginile acestei cărți, unele 
sunt epistole către fiii săi duhovnicești, iar altele su- 
biecte ale sinaxelor duhovniceşti, înregistrate de fiii 


1 Psalmi 118, 72. 
2 Luca 12, 33. 

3 Idem. 

+ Psalmi 1, 2. 


săi duhovnicești. Toate acestea au caracterul legăturii 
personale și însuflețirea unei legături nemijlocite. 

Sunt subiecte ce ating în general laturi ale vieţii 
duhovniceşti, cum ar fi de pildă cele despre ispite, des- 
pre patimi, despre gânduri, despre biserică, despre 
Sfânta Liturghie, dar mai ales despre trăirea ascezei şi 
desăvârşirii monahale cea întocmai cu a Ingerilor, cum 
ar fi despre monahism, despre feciorie şi curăție, despre 
lume și cei din familie, despre dragoste și credință în 
Stareț și altele. 

Recomandăm cu căldură această carte oricărui suflet 
dornic de a-şi îmbogăți sărăcia, dorindu-i cu smerenie 
să secere îmbelșugatul spic al cunoașterii celei izvorâte 
din făptuire și al făptuirii întru cunoștință. 


Chilia Sfântului Trifon 
Arhimandrit Ioanichie 


CAPITOLUL 


Despre mântuirea sufletului şi Rai 


Î. Acum, primăvara, când natura se îmbracă cu 
veșmântul ei cel mai frumos, desfătarea este negrăită, 
atunci când este însoțită de o stare duhovnicească bună. 
Cu adevărat, „toate întru înțelepciune” le-a făcut Dum- 
nezeu! Sufletul nu se satură să contemple frumusețea 
naturii. O, de-ar urca mintea mai presus de acest glob 
pământesc, la Ierusalimul cel de sus, la bunătăţile stă- 
tătoare ale Raiului! Iar când ajunge acolo, mintea cea 
învechită şi pământească își încetează lucrarea. 

Dacă aici, în surghiun, în pământul plângerii și al 
blestemului, a dat Dumnezeu o astfel de desfătare pri- 
cinuită de frumusețea celor văzute, cum va fie, oare, cea 
de acolo unde locuiește Dumnezeu? Cu adevărat, „nu 
sunt vrednice pătimirile vremii de acum de slava ce ni 
se va descoperi”. 

Fiul meu, acolo în Ceruri, Domnul Dumnezeu a șters 
toată lacrima și întristarea și durerea și suspinul. Căci 
acolo este petrecere îngerească, iar lucrarea celor de 
acolo este de a înălța imnuri și cântări duhovnicești. 


1 Romani 8, 18. 


Acolo va fi odihnă veşnică și bucurie cu Dumnezeu, 
Părintele nostru, Care așteaptă să ne pregătim pentru a 
ne lua ca să fim totdeauna lângă El. Acolo fiecare suflet 
va trăi într-un abis de dragoste, de dulceaţă și bucurie, 
de uimire și extaz. 


2. Va veni vremea, ziua, clipa când se vor închide 
acești ochi și se vor deschide cei ai sufletului. Atunci 
vom vedea o lume nouă, o nouă existenţă, o creaţie nouă, 
o viață nouă ce nu are sfârșit. Numele ei este „nemuri- 
re fără de sfârșit”. Marea noastră Patrie este acolo Sus, 
nestricăcioasă, veșnică, Ierusalimul cel de sus, maica 
celor întâi-născuțţi, acolo se vor sălășlui sufletele celor 
mântuiți, care au fost curăţite de întinăciune de Sângele 
Mielului Cel fără de răutate. 

Cine poate arăta prin cuvânt sau în scris bucuria, ve- 
selia, fericirea acelor suflete mântuite? Fericiţi sunt cei 
mor întru Domnul, căci pe aceştia îi așteaptă bogăţia 
bunătăţii lui Dumnezeu. Fericit este cel care va câștiga 
biletul pentru prăznuirea cea de sus, căci pe aceștia Ji 
așteaptă bogăţie neimpuținată și slavă, așa cum Însuşi 
Dumnezeu a spus: „Eu am 248: fii ai Celui Preaînalt, fii 
ai lui Dumnezeu sunteţi, moștenitori ai lui Dumnezeu, 
împreună-moștenitori cu Hristos”. 

Domnul, înainte de Patimă, a rugat pe Părintele Ce- 
resc pentru Ucenici Săi și pentru cei care vor crede prin 
ei: „Părinte, voiesc ca unde sunt Eu să fie împreună cu 
Mine și aceia pe care Mi i-ai dat; ca să vadă slava Mea 
pe care Mi-ai dat-o, pentru că Tu M-ai iubit pe Mine mai 
înainte de întemeierea lumii” 

Cât de mare este dragostea lui lisus pentru noi! 
A luat firea omenească și a fost spânzurat pe Cruce, 


1! Joan 17, 24. 

dăruindu-ne slobozirea și iertarea datoriei față de Pă- 
rintele Său cel ceresc. Și, ca un Frate al nostru preaiubit, 
ne învredniceşte de împreună-moștenirea nesfârșitei 
bogății a Părintelui Său ceresc. 

O, dragoste negrăită către noi! O, vai de împietrirea 
noastră! O, nemulțumirea mea către Binefăcătorul meu! 
Dumnezeule, Dumnezeul meu, fie-Ţi milă de mine și nu 
mă osândi după faptele mele! 


3, Fie ca Dumnezeu, așa cum ne-a unit aici duhov- 
niceşte cu legături nedezlegate, tot astfel să ne învred- 
nicească să fim și în Împărăţia Sa cea cerească, ca să 
fim părtași la Masa duhovnicească a dumnezeieştilor 
Sale bunătăţi, desfătându-ne și uniți fiind cu Părintele 
ceresc, acolo unde sunt dumnezeieştile Lui izvoare, cele 
pururea curgătoare. O, ce menire înaltă avem! O, roadă 
imbelșugată a necazurilor trecătoare! 

Fiii lui Dumnezeu cu veșminte cerești, având semne- 
le dumnezeiești strălucind pe chipurile lor, vor intra în 
moştenirea părintească, întru odihna cea veşnică. Vor 
cutreiera acele dumnezeiești lăcașuri și văzând acea 
nesfârșită bogăţie, vor fi răpiți în extaz, fără să-și dea sea- 
ma că trec veacuri întregi. O, ce menire înaltă pentru om! 

Dar o imagine plină de întristare îmi întunecă această 
contemplaţie plină de bucurie. Mai întâi, pentru că eu nu 
voi fi părtaş la toată această preaslăvită fericire, pe care 
acum o vedem prin contemplație și care, după cele de 
aici, va primi carne și oase, adică va deveni realitate. Și 
in al doilea rând, pentru că oamenii nu sunt conștienți de 
această înaltă menire. De aceea neștiința naște moartea 
despărțirii de Dumnezeu. 

Păcatul a constituit dintru început nimicirea ferici- 
rii paradisiace a omului și tot el își continuă lucrarea 

lui distrugătoare până acum. Vai nouă, căci iadul ne 
stăpânește! 

O, Dumnezeul meu, Domnul Savaot, luminează în- 
tunericul inimilor noastre, ca să Te vedem pe Tine, Lu- 
mina cea adevărată, care luminează și veselește inimile 
prietenilor Tăi! Luminează-ne pe noi, ca să Te urmăm 
până vom ajunge la odihna cea veşnică. Amin. 


4. Toate vor trece și întru nimic se vor preface, pe 
când lucrarea făcută pentru Dumnezeu va rămâne îm- 
preună cu sufletul lucrătorului, ca să dobândească din 
ea viața veșnică. 

Fericiți sunt filosofii duhovnicești ai lui Dumnezeu, 
care dau vremelnic și învistieresc veșnic, pentru ca, 
atunci când vor pleca, să găsească în „banca” lui Dum- 
nezeu vistieriile lor cu dobândă. Fericiţi sunt cei care 
își curăță inimile de neghinele păcatului, sădind sămân- 
ţa cea bună, căci va veni vreme bine primită, când vor 
secera spicele vieții celei veșnice. Fericiţi sunt cei care 
seamănă cu lacrimi şi cu post duhovnicesc, adică flă- 
mânzind pururea și însetând de faptele cele bune, căci 
aceștia vor secera bucurie veșnică. 


5. Fiii mei iubiți, am primit scrisoarea voastră. Dra- 
gostea voastră este foarte mare, însă eu sunt cu desă- 
vârșire nevrednic. 

Mă rog, cu toată nevrednicia mea, să vă ocrotească 
Harul lui Dumnezeu și Preasfântul Duh să vă povățuias- 
că la toată fapta cea bună, astfel încât să vă faceţi bine- 
plăcuţi Bunului nostru Dumnezeu și să vă învredniciţi a 
locui în cealaltă viaţă în locașurile lui Dumnezeu, acolo 
unde petrec Îngerii și laudă neîncetat, în norul Lumi- 

nii celei neapropiate, Sfânta Treime cea mai presus de 
Dumnezeire. 

Această slavă cerească, toți Sfinții mari au râvnit-o și 
nevoindu-se au dobândit-o. Cele de aici, de pe pământ, 
în comparație cu cele de sus sunt întuneric. Cele de aici 
sunt deșarte, trecătoare, schimbătoare, sunt nimic, pe 
când cele cereşti sunt veșnice, stătătoare, slăvite, scăl- 
date în lumină, înmiresmate cu Har dumnezeiesc. 

Pentru aceasta, cel care va disprețui lucrurile deșarte 
ale lumii, adică nu le va dori cu împătimire, acela va de- 
veni părtaş al bunătăților veșnice. 


6. Viața monahului este cruce de fiecare zi. lisus 
Hristos ne cheamă pe toți cei care Îl iubim să ne răstig- 
nim împreună cu El, după care va urma învierea sufle- 
tului, care înseamnă veselie duhovnicească necurma- 
tă. Iute este iarna, dureros este înghețul, dar dulce este 
Raiul. Ridicaţi ochii voştri și vedeți lerusalimul cel de 
sus, acolo unde fericirea şi bucuria vor dăinui în vecii 
vecilor. O, ce bucurie, ce desfătare! Veşnic vom trăi lângă 
Dumnezeu. 

Da, fiii mei, să-i iubim pe ceilalți, fiindcă acolo este 
numai dragoste, iar cel care nu are dragoste nu va intra 
acolo. 


|, Orice osteneală și suferință și ispită, binecuvân- 
tatul meu fiu, nu se poate compara cu acea viaţă fericită. 
Mii de vieţi să fi avut şi pe toate să le fi jertfit, nu am fi 
făcut nimic vrednic pentru dobândirea slavei viitoare, pe 
care Stăpânul Hristos, prin Cinstitul și de viață făcătorul 
Său Sânge, vrea să ne-o împărtășească. Pentru aceasta 
Apostol Pavel spune: „Nu sunt vrednice pătimirile vremii 

de acum de a se asemăna cu slava cea viitoare, care va să 
se descopere întru noi”. 

Cugetă și la aceasta că omul „ca floarea se ofilește și 
ca visul trece”. Și iarăşi: „La glasul trâmbitei pământul 
se va cutremura și toți morții vor învia” pentru întâmpi- 
narea lui Hristos. Când se va deschide poarta veacului 
viitor şi când se va nimici lumea aceasta, atunci se va 
face restabilirea firii noastre în starea primară. „Domnul 
va schimba chipul trupului smereniei noastre, ca să fie 
asemenea Trupului slavei Sale'>. Căci firea, care suspină 
și îimpreună-pătimește, așteaptă cu nerăbdare arătarea 
slăvită a fiilor lui Dumnezeu. „Pentru că nădejdea zidirii 
descoperirea fiilor lui Dumnezeu așteaptă”. 

Neasemănată este măreția omului, pe care Dumnezeu 
îl înalță la atât de mare înălțime și slavă! Iar noi, păcătoșii 
și pătimașii, nu cunoaştem și rămânem nepăsători față 
de această mare bogăţie, petrecând în cugetări cu totul 
pământești. Trupul acesta, care este pământ și duhoa- 
re, să se învrednicească să devină asemenea slavei lui 
Dumnezeu, să devină îngeresc? Oamenii sunt mate- 
riali în comparaţie cu Îngerii, care sunt ființe cu totul 
duhovnicești. Îngerii în comparație cu Dumnezeu au o 
oarecare „materie”. Nu sunt fiinţe cu totul imateriale, pre- 
cum Dumnezeu Care este Lumină neapropiată. Atunci și 
oamenii vor deveni îngerești și se va săvârșşi unirea plină- 
tății Bisericii, adică a credincioșilor cu Hristos. Cu câtă 
iubire părintească spune Domnul nostru: , Părinte, voiesc 
ca unde sunt Eu să fie împreună cu Mine şi aceia pe care 
Mi i-ai dat, ca să vadă slava Mea pe care Mi-ai dat-o"*. 


1 Romani 8, 18. 
2 Filipeni 3, 21. 
3 Romani 8, 19. 
Ioan 17, 24. 

Bogăția lumească se poate compara cu aceste cuvinte 
ale lui Dumnezeu? Să fim și noi acolo unde este Domnul 
nostru! Acolo unde Îngerii se înfricoşează și nu îndrăz- 
nesc să se apropie! O, Înţelepciune și bogăţie nesfârşită 
a lui Dumnezeu! 


8. Fiul meu, nu-ţi uita menirea. Privește în Cer bu- 
nătăţile care ne aşteaptă. Ce sunt cele de aici? Oare, nu 
sunt cenușă și pulbere și vis? Nu vedem, oare, toate ză- 
când in stricăciune? Pe când cele de sus sunt veșnice. 
Împărăţia lui Dumnezeu este nesfârșită și fericit este 
cel ce se va sălășlui în ea, căci va vedea slava dumneze- 
iescului Chip. 

Fiul meu, să nu uiţi că suntem trecători în această 
Jume și că viața noastră atârnă de un fir de aţă. Toate 
bunătăţile din lume sunt deșarte. 

Câtă vreme vom avea această cunoaștere a adevă- 
rului, ne vom îndrepta în fiecare clipă ochii sufletului 
nostru către viața veșnică, către Ierusalimul cel de sus, 
acolo unde Cetele Îngerilor cântă cântările lui Dumne- 
zeu, a căror dulceaţă și înțelepciune sunt necuprinse cu 
mintea. O, fiii mei, câtă slavă vor avea sufletele noastre 
atunci când după moarte vor urca la Ceruri și se vor nu- 
măra împreună cu Îngerii! 


9. Să slăvim pe Domnul Cel înviat, Care ne-a în- 
vrednicit să prăznuim Sfânta Sa Înviere, rugându-ne 
să ne învrednicească să prăznuim și Sabatul cel veșnic 
în Ceruri, în Noul Ierusalim, întru bucuria cea veșnică, 
„această bucurie (pe care) nimeni nu o va lua de la noi”. 
Da, fiul meu, pentru că viaţa cea pământească este plină 
de necazuri care pot să o nimicească, pe când cea cea- 

laltă, nu, ci izvorăşte pururea ca dintr-un izvor nesecat 
și purtător de viaţă. 

Să ne silim la îndatoririle noastre creștinești, ca să 
prăznuim Paștele cel veşnic lângă Hristosul nostru și 
să-L vedem față către față, spre fericita desfătare, pe 
care nu o mai umbresc ispitele și descurajările. 


10 V-am trimis o epistolă în care am scris puțin 
despre Rai. Cred că v-aţi bucurat de ea. Ah, dacă ați ve- 
dea puțin din Rai și ați auzi și câte ceva din dulcile cân- 
tări ale Ingerilor, care strălucesc de lumină cerească și 
răspândesc mireasmă paradisiacă! Ah, ce frumusețe! 
Dar, din nefericire, noi nu cunoaștem nimic din toate 
acestea. 

Acolo toate strălucesc de nemăsurată fericire. Iar 
despre tronul lui Hristos ce am putea spune? Stăpânul 
Hristos şade pe tron şi din pricina Luminii Sale nimeni 
nu poate vedea Sfântul și Preadulcele Său Chip. Ah, ce 
dulceaţă și frumusețe! Ce este mai frumos decât aceas- 
ta? Acesta este adevăratul Rai, vederea Chipului lui lisus 
Hristos. Slavă, Doamne, Crucii și Învierii Tale! 

O, adâncul înțelepciunii lui Dumnezeu! O, tainele 
Dumnezeirii Celei în trei sori! Fericit este cel care se 
va smeri pe sine ca un copil, supunându-se, întru ne- 
răutatea sufletului, tuturor poruncilor pentru dragos- 
tea lui Dumnezeu! Dar vai de cel care va ține la egois- 
mul său, precum eu, căci se va lipsi pe sine de darurile 
dumnezeiești! 

Alergaţi, fiii mei, cu smerenie, ca să ajungeţi la Dom- 
nul Cel ce S-a smerit pentru noi, la Preadulcele și iubitul 
nostru Hristos, Lumina săracului nostru suflet. 

Vedeţi ce frumuseţe ne aşteaptă? O, de aţi fi văzut 
această frumuseţe! Pe toate le-aţi fi nesocotit, ca gunoiul 

v-aţi fi făcut, numai să nu vă fi lipsit de cele pe care le-a 
pregătit dulcea dragoste a lui Iisus. Acestea ni le spunea 
Starețul meu, ari eu vi le transmit vouă, ca să vă îndul- 
ciți. Termin însă aici. lertați-mă! 


11 Iarăși cuget că eu nu sunt pentru Rai, fiindcă fap- 
tele mele mă încredințează că numai de iad sunt vrednic. 

Apostolul Pavel ne vorbește foarte frumos despre Rai. 
El a fost răpit până la al treilea Cer și a văzut frumusețile 
Împărăției Cerurilor și, ieșit din sine, a strigat: Cât de 
frumoasă este Împărăţia lui Dumnezeu! Nimic frumos 
de pe pământ nu se poate asemăna cu ea. 

O astfel de frumuseţe are Raiul, încât ochiul omenesc 
nu o poate privi, nici urechea omului nu a auzit vreo 
cântare mai dulce. În Rai Cetele Îngerești cântă cu ne- 
asemănare mai dulce decât cele mai dulce-cântătoare 
priveghetori. 

Sfântul Apostol Pavel spune în continuare că omul 
nu a cunoscut niciodată ce a pregătit Dumnezeu în Cer 
pentru fiii Săi. Cu adevărat, dacă am cunoaşte desfătă- 
rile duhovniceşti ale Raiului, am face răbdare întru toa- 
te, ca să-l dobândim. Pe când acum, datorită neștiinței 
săvârșim cele potrivnice, depărtându-ne astfel de 
Dumnezeu. 

O, dacă am ști ce este Raiul! Mintea omului nu poa- 
te cuprinde măreţia frumuseții lui. Acolo psalmodiază 
fără de încetare Cetele Îngerilor și ale sufletelor sfinte. 
Un Paşte veșnic, fără de sfârșit. Acolo sufietele vorbesc 
între ele cu veselie, povestind cum au trecut prin această 
viață deșartă și cât de mult le-a ajutat Dumnezeu, ca să 
se izbăvească de iad și să le rânduiască în acest loc fe- 
ricit. Nesfârșite mulțumiri Îi inalță lui Dumnezeu pen- 

tru marea Sa milostivire, pentru faptul că i-a ajutat să 
dobândească Raiul. 

Ce este Raiul? Este un loc plin de flori neveștejite, 
de miresme dumnezeieşti, de desfătare îngerească, de 
viață pascală, de iubire dumnezeiască, de neîncetată 
doxologie înălțată lui Dumnezeu și de petrecere veşnică. 

Pentru aceasta, așadar, merită să ne nevoim. Dar ce 
este nevoința noastră față de acest Rai „de basm”, am 
putea spune? 

Ah, Raiule, ce frumos ești! Frumusețile tale mă atrag, 
mă fac un alt om. De ce însă să nu mă străduiesc, prin ne- 
voință bună, să te dobândesc? Dumnezeul meu, Doamne 
al nostru, izbăvește-ne de mândria cea rea, astfel încât 
povățuiți fiind de sfânta smerenie, să devenim locuitori 
ai preadulcelui Rai. Amin. Așa să fie! 

CAPITOLUL II 


Despre necazuri, dureri și osteneli 


Î. Dragostea Părintelui nostru ceresc să fie în suflete- 
le noastre, ca prin aceasta fiind însufiețiți, să aducem rod 
de ascultare față de poruncile Lui cele de viață dătătoare. 
„Toţi care voiesc cu bună cinstire a trăi în Hristos Iisus, 
prigoniţi vor fi”. De vreme ce prin afierosirea voastră 
petrecerii îngerești ați urmat pe Mântuitorul Hristos, 
cea mai mare îndatorire este a răbda necazurile venite 
fie de la fire, fie pricinuite de trândăvia noastră, fie de 
păcatele noastre, fie de oameni. De vreme ce voim să 
trăim o viață în Hristos, suntem datori să ne supunem 
voii dumnezeiești, căci toate de la Dumnezeu vin. Și de 
vreme ce vin de la Dumnezeu, prin urmare sunt inclu- 
se în voia dumnezeiască, adică sunt poruncite de către 
Părintele ceresc. Nu ne supunem? Atunci nu vom striga 
impreună cu fericitul Iov „Cum a plăcut Domnului, așa 
s-a și făcut; fie Numele Domnului binecuvântat'*. 

Prin răbdare și prin mulțumirea adusă lui Dumnezeu 
arătăm supunere față de voia Sa dumnezeiască. Iar cel 


1 II Timotei 3, 12. 
2 Jov 1,21. 

ce se supune se va învrednici să dobândească încă de 
aici viața cea veșnică întru sine. Da, unul ca acesta va 
trăi în vecii vecilor. 

Să ne nevoim, aşadar. Să șlefuim sufletele noastre 
cu piatra răbdării, ca să aducem lui Dumnezeu lucrare 
plăcută. Necazuri, boli, mâhniri, ispite, nimic din toate 
acestea nu ne va despărți de dragostea lui Hristos, fiind- 
că dintru început am primit învățătură și cunoaştere, şi 
anume că strâmtă şi cu necazuri este calea ce îi duce pe 
cei ce umblă pe ea la viața cea fără întristare. Spini și 
buruieni se află la dreapta și la stânga căii. Așadar este 
nevoie de luare-aminte. 

Pe calea cea cu întristare, în încercarea bolii și în ce- 
lelalte necazuri vine spinul împuţinării de suflet, al ne- 
răbdării, al fricii, ca să sfâşie îmbrăcămintea sufletului. 
Pentru aceasta este de trebuinţă s-o întărim prin credin- 
ță, nădejde și răbdare, având ca pildă pe Iisus Hristos, 
Cel care în timpul vieţii Sale pământești a avut multe 
necazuri și mulți spini au întristat preasfântul Lui su- 
flet. Pentru aceasta a spus: „Î ntru răbdarea voastră veţi 
dobândi sufletele voastre”. Prin boli şi necazuri, Dumne- 
zeu, ca Părinte, ni Se dăruiește, căci caută chipuri prin 
care să ne dăruiască sfințenia Sa. „Căci care este fiul pe 
care tatăl său nu-l ceartă? Iar dacă sunteți fără de certa- 
re, de care toţi au partie, atunci sunteți fii nelegitimi și nu 
fii adevăraţi'*. Prin urmare, când suferim, atunci suntem 
fii ai lui Dumnezeu. Și cine, oare, nu vrea să fie fiul lui 
Dumnezeu? Așadar, dacă vrei să fii fiul lui Dumnezeu, 
rabdă cu mulțumire, cu credință și nădejde necazurile 
și ispitele trimise de Dumnezeu. 


1 Luca 21,19. 
2 Evrei 12,8. 

Și ispitele venite de la oamenitot de la Dumnezeu sunt, 
fiindcă prin ele dobândim îngăduinţă, îndelungă-răbda- 
re, compătimire, răbdare, căci toate acestea sunt însușiri 
dumnezeiești, aşa cum ne spune Domnul nostru: „că E] 
face să răsară soarele şi peste cei răi şi peste cei buni şi 
trimite ploaie peste cei drepți şi peste cei nedrepti”. Pentru 
aceasta suntem datori să avem dragoste către toți oame- 
nii şi nici o urmă de ură sau răutate să nu fie în sufletele 
noastre, ca să ne putem numi fii ai lui Dumnezeu. 

Nu sunt vrednice pătimirile întregii noastre vieţi de 
bunătăţile cele negrăite pe care le-a pregătit Dumnezeu 
pentru sufletele acelea care vor ridica crucea necazurilor 
care vin fie de la fire, fie de la oameni, fie de la diavol. Căci 
orice patimă sau slăbiciune care ne războiește, când o 
războim și noi, atunci ne ea ni se face pricină să ne în- 
vrednicim de fericirea: „Fericit este bărbatul care rabdă 
ispita, căci lămurit făcându-se va lua cununa vieţii”. 

Pentru aceasta, fiul meu, să le răbdaţi pe toate, pen- 
tru că nevăzut se împletește cunună pe capul fiecăruia; 
căci iute este iarna, dar dulce este Raiul. Răbdaţi, așadar, 
înghețul încercărilor, pentru ca astfel să salte piciorul 
vostru de bucurie în Cer. 


2. Multe sunt cele care ne întristează, fiul meu, dar 
fericit este acela care cu răbdare și mulțumire trece 
peste cele întristătoare ale vieții acesteia. Da, suntem 
datori să-l mulțumim lui Dumnezeu, Celui care prin 
aceste necazuri pregăteşte sufletul nostru cel nemuritor 
pentru a deveni moştenitor al bunătăților celor veșnice 
din Împărăţia Cerurilor. 

' Matei 5,45. 
2 Iacov 1,12. 

„Iar Domnul spre folosul nostru ne pedepsește, ca să 
ne împărtăşim de sfintenia Lui”. Prin diferitele necazuri 
se învistierește întru noi slava cea veșnică. 

Pentru aceasta nu trebuie să ne tulburăm în vremea 
certării Domnului, ci de folos pentru sufletul fiecăruia 
este desăvârşita supunere față de Doctorul sufletelor și al 
trupurilor noastre, Care în vreme de necaz tămăduiește 
rana ascunsă a sufletului fiecăruia. Iar aceasta o face cu 
scop sfânt, acela de a-i dărui sănătatea sufletească, adică 
curățirea inimii de patimile de necinste. 

Unui asemenea Doctor înțelept avem datoria de a-l 
aduce neîncetat mulțumire prin fapte, astfel încât să 
nu-L mâhnim cu nici o cădere de-a noastră. 

Toţi Sfinții și-au petrecut viața îndurând necazuri și 
nenumărate suferințe. Deşi păcatul nu avea nici un drept 
să-i întristeze, cu toate acestea viața lor a fost de mul- 
te ori o adevărată mucenicie. Oare ce îndreptăţire vom 
aduce noi, cei ce cădem și săvârșim multe păcate, astfel 
încât să avem dreptul să petrecem viața fără necazuri? 
Fără necazuri şi suferințe? Dar tocmai noi suntem sin- 
gurii răspunzători pentru păcat și de aceea avem nevoie 
de biciul certării celei mântuitoare a Domnului, ca să 
ne aflăm mântuiţi în Impărăţia Cerurilor, cu îndurările 
Iubitorului de oameni Dumnezeu. 

Știu, fiul meu, cât de mult te iubește Dumnezeu prin 
desele Sale cercetări. De asemenea și răbdarea ta cea 
statornică în acestea o cunosc, precum și neîncetatele 
mulțumiri ce le aduci Marelui Doctor, Dumnezeu. 


3, De ce ești întristat şi mâhnit în timp ce mergi pe 
calea lui Dumnezeu? Să se întristeze cei care L-au uitat 
pe Dumnezeu, care nu au nici o nădejde în izvorul cel 


1 Vezi Evrei 12, 10. 

pururea-curgător și viu al lui Dumnezeu. Noi cei care 
credem în Dumnezeu cel viu și nădejdea noastră în Elo 
avem, trebuie să ne bucurăm că avem un astfel de Părin- 
te în Ceruri Care ne iubeşte mai mult decât orice tată și 
mamă și are o nesfârşită purtare de grijă, ca să ne facă 
vrednici de El. 

Dar greșim în fiecare clipă. Da, nu neg aceasta, dar 
știu că firea noastră este din lut și de aceea pe cele de 
pe pământ le dorește și pe cele josnice le caută - căci 
cugetul omului „se pleacă spre cele viclene din tinereţile 
lui” — şi că vedem înlăuntrul nostru o lege care caută să 
ne robească voința liberă, să o supună și roabă a păca- 
tului să o facă. 

Cu toate acestea însă biruieşte voinţa cea bună. Dum- 
nezeu ne-a dat arme duhovnicești prin care respingem 
orice atac satanic, cu nădejdea în slăvitul stindard al 
Crucii; cu nădejdea vie în Acela Care a spus: „Nu te voi 
lăsa, nici te voi părăsi'*; cu nădejdea în Hristos al nos- 
tru, Care a fost atârnat pe Cruce, astfel încât tot cel ce 
privește către El și nădăjduieşte în El să nu fie ruşinat. 

Preacuratul Sânge care s-a vărsat pe Cruce a șters 
păcatele omenirii și a izvorât viață. „Fericit este omul 
cel ce nădăjduiește întru Tine”. 

Îndrăznește, fiul meu, căci această întristare a ta 
întru bucurie se va preface; această întristare un mare 
bine îţi pricinuiește, te îngrădește ca o platoșă de fier, 
ca nu cumva săgețile cele viclene ale alipirii de cele 
pământești să-ți desprindă mintea de la grija pentru 
cele cerești și pentru nemuritorul tău suflet. 


1 Facere 8, 20. 
2 Evrei 13, 5. 
3 Psalmi 83, 13. 

Bucuriei îi va urma întristare și întristării îi va urma 
bucurie, precum noaptea urmează zilei. Astfel a fost rân- 
duită de către Părintele luminilor calea pentru cei ce se 
mântuiesc. Numai răbdare și nădejde, numai pe acestea 
încrustează-le în adâncurile inimii tale; prin acestea vor 
fi înfruntate toate cele potrivnice. 

Prinde-te de dulcele nostru Iisus, strigă către El în 
necazurile tale; încredințează-l Lui grija necazurilor 
tale, iar El va săvârşi cu tine cele bineplăcute Lui. Pre- 
cum Ana, mama Proorocului Samuil, care, fiind foarte 
întristată pentru nerodirea ei, a căzut înaintea Domnu- 
lui vărsându-și cu durere sufletul ei ca ceea ce naște. Și 
nu s-a lipsit de cererea ei. 

Cine a nădăjduit în Dumnezeu și a fost rușinat? De- 
sigur, nădejde lucrătoare, iar nu vrednică de defăimare; 
adică nădejde însoțită de lucrarea duhovnicească după 
putere. Altminteri nu este nădejde, ci dispreţ. De o astfel 
de nădejde vicleană izbăvește-ne, Dumnezeule! 


4, Cât de mult se păgubeşte omul când nu cugetă că 
este certat ca un fiu al lui Dumnezeu și își uită înfierea. 
O îndatorire absolut necesară este impusă de dragos- 
tea adevăraţilor părinți, și anume aceea de a-și mustra 
fiii. Tot astfel și Dumnezeu, Care este Părintele nostru, 
ceartă pe fiii Săi spre înțelepţire, pentru a se împărtăși 
și ei de sfințenia Lui. 

„Fiul meu, nu disprețui certarea Domnului, nici slă- 
bi fiind mustrat de Dânsul”. Uitarea de către creștini a 
Părintelui lor, a lui Dumnezeu, este un mare rău, fiindcă 
atunci când toiagul părintesc îi lovește (dureri, necazuri, 
ispite) cad în descurajare, sunt biruiți de mii de gânduri, 
iar pedeapsa devine și mai aspră, fără nici o mângâiere. 


1 Pildele lui Solomon 3, 11. 

Cât de frumos ne vorbește Apostolul Pavel: „Și ați 
uitat îndemnul care vă grăiește ca unor fii”. 

Este de neocolit certarea Domnului făcută fiilor Săi 
pe care El îi cunoaște. Dumnezeu nu favorizează pe ni- 
meni; El este străin de dragostea bolnăvicioasă, pe care 
mulți părinţi o au către fiii lor, dragoste care le va aduce 
acestora distrugerea și veşnicul iad. El nu Se lasă amă- 
git, ca Unul ce este sfânt și fără de patimă, astfel încât, 
pentru a nu-i mâhni pe fiii Săi cei iubiți, să treacă cu 
vederea greșelile și nesocotința lor. Nu, de mii de ori nu! 
Este Dumnezeu Care are dragoste curată față de fiii Săi; 
îi va pedepsi, îi va sfătui, va încătușa libertatea lor și îi va 
mustra în diferite chipuri, pentru a schimba însușirile 
lor cele rele în însușirile Sale cele sfinte, spre slava și 
lauda în Hristos Iisus. 

Și Hristos, Fiul iubit al Tatălui, atunci când Se afla 
pe pământ, S-a iscusit întru învăţătura Domnului, nu 
fiindcă ar fi avut nevoie de aceasta, ca Dumnezeu fără de 
păcat cum este, ci a făcut-o pentru mântuirea omului și 
pentru a ne sfătui și a ne da pildă, ca să mergem pe ur- 
mele Sale; , De este cu putință, treacă de la mine paharul 
acesta, însă nu precum voiesc Eu, ci precum Tu voiești””. 


5. în toate situațiile să ai privirea sufletului sus, de 
unde va veni și ajutorul. 

Nu deznădăjdui, orice s-ar întâmpla, căci odată cu 
ispita vine și scăparea din ea. Dumnezeu nu pune ni- 
ciodată asupra omului o sarcină mai mare decât poate 
purta. Dacă oamenii fac astfel, cu atât mai mult Bunul 
Dumnezeu, Care pentru om Și-a vărsat Sângele Său pe 
Cruce. 


1 Evrei 12, 5. 
2 Matei 26, 39. 

Prin răbdarea necazurile trecătoare, creștinii dobân- 
desc bucuria și odihna cea veșnică. 

Să nu-i fericim pe niciodată acei oameni care au aici 
pe pământ bucurie şi pace neschimbată, ci mai degrabă 
să ne întristăm pentru ei, căci acea bucurie trecătoare li 
se va face piedică în viața viitoare. 

Dumnezeu este milostiv, dar și drept; milostiv pen- 
tru această viaţă, insă Drept Judecător după moarte. Nu 
este cu putință ca Dumnezeu să dea creștinilor încercaţi 
de necazuri — adevăraţilor creștini, iar nu celor numai 
cu numele - și în veșnicie întristare. Nu, ci acolo le va 
da bucurie neimpuținată, pe care nimeni nu le-o va pu- 
tea lua. Nu este cu putinţă ca Dumnezeu să ducă pe om 
dintr-un iad în alt iad. Așadar, mai degrabă să te bucuri, 
decât să te întristezi, căci Dumnezeu te-a învrednicit să 
suferi aici trecător, pentru a te odihni veşnic. 

Bucuria cea veșnică este păstrată numai pentru 
creștinii întristați. Domnul ne spune în Sfânta Evan- 
ghelie pilda bogatului și a lui Lazăr. „Dar Avraam azis: 
Fiule, adu-ți aminte că ai primit cele bune ale tale în via- 
ța ta, şi Lazăr, asemenea, pe cele rele; iar acum aici el se 
mângâie, îar tu te chinuieşti”. 

Dumnezeu nu părtineşte niciodată, ci va face ceea ce 
este potrivit Lui. Dacă vei arunca o privire la viețile Sfin- 
ților, vei vedea numai ispite, necazuri, întristări. Astfel 
și-au petrecut ei viața. Nimeni nu va intra în locașul cel 
veşnic, acolo unde este bucurie negrăită, prin desfătări, 
ci doar cei care, pentru păzirea poruncilor lui Dumne- 
zeu, au răbdat tot felul de necazuri. 

Domnul spune: „În lume necazuri veţi avea, dar în- 
drăzniţi, Eu am biruit lumea'*. El este Dumnezeu Care 


1 Luca 16, 25. 
2 Ioan 16, 33. 

a venit pe pământ și Care a îndurat în toată viața Sa os- 
teneli și suferințe. Iar în cele din urmă cum Și-a sfârșit 
viața? Atârnat pe Cruce, ca un blestemat, pentru ca zidul 
blestemului să-l surpe. 

Infricoşătoarele suferinţe au strâmtorat inima 
Dumnezeului-Om încât a strigat: „Dumnezeul meu, 
Dumnezeul meu, pentru ce M-ai părăsit?". Pământul 
s-a cutremurat, iar catapeteasma Templului s-a sfâșiat 
prin mijloc în văzul tuturor. Iar gânditor s-a cutremu- 
rat și s-a surpat zidul de nezdruncinat al blestemului, 
cel ridicat între Dumnezeu și om. Și murind lisus, s-au 
unit cele despărțite și omul a devenit nu doar un sim- 
plu prieten al lui Dumnezeu, ci a primit și înrudirea cu 
EL; a primit harul înfierii „moștenitor al lui Dumnezeu, 
împreună-moștenitor al lui Hristos”. Căci omul a dat pe 
Preasfânta Fecioară, ca Maică a Fiului, iar Hristos a luat 
Trup din curatele ei sângiuri și acest trup omenesc în- 
dumnezeit a șezut de-a dreapta lui Dumnezeu-Tatăl. Și 
este văzut Dumnezeu în Cer, închinat şi sub firea ome- 
nească de către Ingeri. 

Ai văzut unde a urcat neamul omenesc? Dumnezei 
după Har! Dar, oare, fără întristare este cu putință să 
ajungă cineva acolo? Ne vom întrista, ne vom necăji, dar 
într-o zi toate se vor sfârși și vor fi uitate, iar Bucuria cea 
veșnică își va deschide larg și cu multă dragoste brațele 
Sale și va spune: „Veniţi la Mine toţi cei osteniţi și împo- 
văraţi și Eu vă voi odihni pe voi”. 

La fiecare faptă a ta, cuvânt sau cuget, gândește-te 
că este de față Dumnezeu, Cel care le vede pe toate și 
într-o zi le va judeca. Din această cugetare mântuitoare 
se naște dumnezeiasca frică, cea care pricinuiește mult 


1 Marcu 15, 4. 
2 Matei 11, 28. 

folos. „Văzut-am pe Domnul înaintea mea pururea, că 
de-a dreapta mea este, ca să nu mă clatin”. Această cu- 
getare aduce cu sine și smerenie. lar smerita cugetare nu 
se naşte numai din ispite și încercări, ci și din cugetarea 
duhovnicească și din cunoașterea neputinței noastre. 

Gândiţi-vă cât de neputincios este omul, încât să nu 
poată săvârși binele, deși este sădit în sufletul său. Răul, 
dimpotrivă, 3] săvârşeşte cu ușurință, deși nu este sădit 
în firea lui. Omul vrea să fie bineplăcut lui Dumnezeu, 
dar dacă nu lucrează împreună și Harul lui Dumnezeu, 
binele pe care îl face nu este bine. Iar dacă vrea să se 
ostenească, dar nu ajută Dumnezeu, în zadar este voința 
și osteneala. 

Când omul se gândește la trecutul său, și la cât de mult 
păcătuia atunci când nu-l cunoștea pe Dumnezeu, vine 
intru zdrobirea inimii, se smerește, plânge, cere iertare 
și cugetă întru sine: „Chiar și acum, dacă mă va părăsi 
Harul lui Dumnezeu, voi face și altele mai rele”. Atunci 
O frică amestecată cu smerenia cuprinde sufletul său. 
Iar această cugetare se numeşte cunoașterea neputinței 
proprii, în urma căreia smerenia și folosul sufletesc vin 
fără osteneală și întristare. 

Da, vin încercările, dar cele mai multe sunt trimise 
din pricina mândriei noastre. Însă atunci când cineva 
se află într-o stare de smerenie, încercările vor fi mai 
puţine și mai ușoare. Dar omul trebuie să fie pregătit 
precum căpitanul, care așteaptă furtună după liniște. 
Când cineva așteaptă ceva, nui se pare neobișnuit atunci 
când vine, fiindcă aştepta. De aceea omul trebuie să fie 
pregătit mereu, astfel încât atunci când vine încercarea, 
să nu se mâhnească. Dar, oare, este cu putinţă, fiul meu, 
să nu avem întristări, de vreme ce prin aceste întristări 


1 Psalmi 118, 105. 

vom moșteni bunătăţile cele veșnice, cele nesfârșite, 
„pe care ochiul n-a văzut şi urechea n-a auzit şi la inima 
omului nu s-au suit, pe acestea le-a gătit Dumnezeu celor 
ce-L tubesc pe El"? 


6. Sănu uităm, fiul meu, că toți Sfinții au trecut prin 
acest cuptor al încercărilor de diferite feluri, potrivit cu 
chemarea fiecăruia. 

Dacă vom arunca o privire la mult vestita petrecere a 
Sfintei Impărătese Teofana, vom vedea mulțime de ne- 
cazuri, unul după celălalt, în toată viața ei mult chinuită. 
Suferea mult, în tot chipul se străduia ca prin sfaturi, 
rugăciuni, lacrimi și pilda vieții ei să întoarcă pe împă- 
ratul care se abătuse la păcat, pe înțeleptul Leon, soțul 
ei legitim. Aceasta a fost crucea acestui suflet sfânt în 
toată viaţa ei. lar aceste suferințe împreună cu faptele 
ei cele bune au sfințit-o. 

Fă, aşadar, răbdare. Roagă-te, nădăjduind în Domnul. 
„Fericit bărbatul care nădăjduiește în EI'*. 

Astfel s-a „încrustat” viața omului pe pământ. De vre- 
me ce a căzut din nemurire, seceră acum roadele pe care 
le-a născut neascultarea. 

Oricât ar voi cineva, oricât s-ar strădui și ar crede 
că va trăi fără necazuri, nu va izbuti, fiindcă ispititorul 
umblă sub cer și se preumblă pe pământ, pe toți îi cerne 
și îi adapă cu otrava necazurilor pricinuite de bleste- 
mul legii. Oriunde ai privi, pe oricine ai întreba, toți vor 
mărturisi într-un glas că un oarecare spin îi înțeapă, iar 
ei suferă. 

Există însă o diferenţă de la întristare la întristare. 
Unii se mâhnesc pentru că nu se pot desfăta de fapte 


1 [Corinteni 2, 9. 
2 Psalmi 33, 8. 

nelegiuite; aceasta este o întristare vinovată. Alţii se 
întristează pe bună dreptate; aceasta este însă o conse- 
cinţă firească. Iar atunci când există și cunoaștere du- 
hovnicească, întristările aduc sfințire celui care le rabdă. 

Tocmai aceasta s-a petrecut și cu Sfânta Teofana; 
suferea pe dreptate, fiindcă soțul ei o înșela. Ea însă, 
prin cunoașterea duhovnicească, prin sfaturile și pilda 
creștinească, răbdând, plângând și rugându-se, pe toa- 
te le încredința cu nădejde lui Dumnezeu. Pentru toate 
acestea a fost justificată sfințenia ei. 

De aceea rabdă și tu toate acestea; sfințește-te prin în- 
tristări; mulțumește-l lui Dumnezeu, Care te pedepsește 
aici trecător ca să te odihnească veșnic. 

Când aud sau văd pe cineva că trăiește fără să aibă 
necazuri și i se împlinesc toate voile, aceasta o socotesc 
părăsire a lui Dumnezeu. 

Pe noi însă să ne rânduiască Dumnezeu cu cei ce su- 
feră, ca să fie scris numele nostru în cartea vieții și să nu 
rămânem afară de Cămara de nuntă a lui Hristos. Oricâte 
întristări am avea, într-o zi toate se vor sfârși și vor fi uitate. 
Va rămâne doar ceea ce este rău sau bun, după care sufletul 
va merge la judecată, unde se va da marea hotărâre. 

Aceasta de multe ori îmi aduce schimbare lăuntrică 
și plâng, gândindu-mă ce răspuns voi da Judecata lui 
Hristos eu, nevrednicul preot. Să te rogi pentru mine 
să nu fiu osândit. 


7, Iubitul meu frate în Hristos, harul Stăpânei noas- 
tre, Născătoarea de Dumnezeu, să te păzească de tot ce 
poate întina sufletul tău. Amin. 

„Necazuri şi nevoi au dat peste mine, dar poruncile 
Tale sunt gândirea mea”. 


1 Psalmi 118, 143. 

Necazurile vin unul după altul, de aceea avem nevoie 
de răbdare. Cugetând la Legea dumnezeiască, primim 
luminare și suntem învățați cum să le răbdăm și astfel 
aflăm de ce vin și pentru care scop. 

Ele vin ca să ne înveţe să purtăm durerea, să devenim 
luptători încercaţi, următori ai Celui Care S-a răstignit 
pentru noi, frați ai tuturor Sfinţilor care au pășit pe calea 
spinoasă a Crucii. Mucenicii prin mucenicie, Cuvioşii 
prin asceză, creștinii prin păzirea sfintelor porunci și 
răbdarea diferitelor ispite pe care le nasc lumea, diavolul 
și trupul. 

Nimeni nu s-a mântuit petrecând în odihnă și fără 
ispite. Prin urmare, și noi atunci când răbdăm ispitele 
trebuie să ne bucurăm, pentru că astfel au umblat toți cei 
care s-au mântuit. Și de vreme ce și noi vrem să ne mân- 
tuim, altă cale nu există, fără numai cea a necazurilor. 

Necazurile vin cu scopul de a ne aduce mai aproape 
de Dumnezeu, fiindcă ele întristează, strâmtorează ini- 
ma, O înmoaie și o smeresc. Iar atunci când inima se va 
smeri, Dumnezeu va căuta spre ea căci: „Inima înfrântă 
și smerită Dumnezeu nu 0 va urgisi” și: „Spre cine voi 
căuta, fără numai spre cel smerit și blând și care tremură 
la cuvintele Mele?'%. 

Necazurile îl slobozesc pe omul care le rabdă cu bu- 
curie și întru cunoștință de păcatele sale și de canonul 
pentru ele, devenind astfel un om duhovnicesc, milostiv, 
smerit, blând. 

Cel care nu are adevărata cunoaștere a rostului ispi- 
telor se tulbură și se întristează, în vreme ce ar trebui 
să se bucure pentru că pășește pe calea Sfintei Golgote 
și a Sfinților. 

1 Psalmi 50,18. 
2 Isaia 66, 2. 

Harul lui Dumnezeu, cel care pe cele neputincioase 
le vindecă şi pe cele cu lipsă le plinește, să ne ajute pe 
toți să răbdăm toate, ca să ne învrednicim de Împărăţia 
lui Dumnezeu. Amin. 


8. Fiu meu, prin multe suferințe ne vom mântui. 
Căci care Sfânt s-a sfințit sau care om s-a mântuit, fără 
să treacă prin cuptorul diferitelor amărăciuni? Dacă aici 
ne amărâm, acolo, în cealaltă lume, Hristos ne va îndulci 
cu frumuseţea Împărăției Sale. 

Când eşti cuprins de întristare, să te mângâi cu gân- 
dul că va veni din nou bucuria și pacea. Adu-ţi aminte 
mereu de moarte, căci această amintire îţi va da mult 
curaj în necazurile acestei vieți deșarte şi-ţi va umple 
sufletul de mângâiere. 

Suferințele vieţii, fiul meu, se vor sfârși într-o bună zi, 
fiindcă lumea trece. Numai ceea ce face fiecare pentru 
sărmanul său suflet va rămâne veşnic, fie pentru înălți- 
me, fie pentru adânc și pierzare. 


9. Nu știi, fiul meu, că Dumnezeu îl mântuieşte pe 
om în dar? Desigur, ostenelile arată voința omului, dar 
ele însele nu pot să-l izbăvească pe om de patimile sale. 
Dar pentru a învăţa să nădăjduim în Dumnezeu și nu în 
ostenelile noastre, Domnul îngăduie ca după săvârșirea 
ostenelii să nu fim păziți de rău. Dacă Dumnezeu nu-l 
păzeşte pe om, faptele sale, împreună cu osteneala, sunt 
ca vântul și se pierd în zadar. 


10. Așadar, cum ne vom îndreptăţi, când ne gândim 
că Hristos, Care este Dumnezeu, a suferit atâtea păti- 
miri înfricoşătoare, fără să săvârşească vreun păcat? 
Cugetă la înfricoșătoarea pogorâre a Nemărginitului 

Dumnezeu, Care a pătimi atâtea pentru noi, păcătoşii, 
vinovaţii și osândiţii. A fost pălmuit peste faţă, a fost 
biciuit, ocărât, răstignit și a murit cu cea mai rea moar- 
te, potrivit celor spuse: „Blestemat tot cel spânzurat pe 
lemn”. 

Acesta, Dumnezeu fiind, a suferit atâtea pentru noi, 
păcătoşii. Ce îndreptăţire vom aduce noi, dacă nu răb- 
dăm nici o ispită pentru dragostea Lui, nici chiar pentru 
păcatele noastre? 

Prin necazuri se mântuiește omul. Fără necazuri ni- 
meni nu s-a mântuit. Calea ce duce la Dumnezeu este 
strâmtă și spinoasă, iar cel care vrea să păşească pe ea 
se întristează, sângerează și asudă. Pe aceasta să păşim, 
pentru a merge la viața cea veșnică. 


|| e Nuteteme, nici să se înfricoșeze inima ta! Hristos 
în chip nevăzut te ajută, te încearcă pentru a-ţi da Harul 
Său. Cu cât mai mult se cultivă pământul inimii și cu cât 
plugarul bagă mai adânc plugul, cu atât inima va da mai 
multe roade la vremea lor. Tot aastfel face şi Marele Plu- 
gar, Dumnezeu, cu sufletul nostru. Lasă să vină peste noi 
ispite și necazuri, durere și întristare, care intră adânc 
în inimă, făcându-ne să ajungem de multe ori în impas, 
neștiind cum vom izbuti să trecem de o ispită sau alta. Și 
omul suferă, dari in cei care Îl iubesc pe Dumnezeu, împre- 
ună-lucrează El Însuşi, ca încercările să ne aducă folos. 


12. Mărog ca Bunul Dumnezeu să ne dea răbdare şi 
putere sufletească, ca să trecem și această încercare, pe 
care ne-a dat-o spre folosul nostru. Faceţi răbdare, căci 
Dumnezeu îngăduie să vină asupra fiilor Săi adevăraţi 
ispite și necazuri. Aceasta este calea care desăvârșeşte 


1 Galateni 3, 13. 

sufletul. Durerea curăţeşte sufletul, îl face smerit, com- 
pătimitor și bun. Astfel se pregătește terenul pentru cer- 
cetarea dumnezeiască. 

În ispite nu vă încovoiaţi, căci prin ispite înaintăm 
spre dumnezeiasca cucerire!. Ispitele ne înștiințează 
că suntem fii ai lui Dumnezeu și meniţi a-L moşteni pe 
Dumnezeu. 


13, Gândurile cele rele, fiul meu, să le alungi, fiindcă 
diavolul niciodată nu vrea binele omului. Ii arată dife- 
rite greutăți, ca să-l convingă pe om că nu face nimic în 
monahism. Și aceasta fiindcă îl arde rasa neagră, care îl 
arată pe ostașul lui Hristos. 

Să avem ispite și necazuri, pentru că și Hristos a avut 
necazuri şi în dureri înfricoșătoare şi-a dat dumneze- 
iescul Său suflet pe Cruce. Hristos răstignit pe Cruce, 
gol, părăsit, ocărât de mii de oameni și a răbdat atâtea 
cu bucurie pentru noi, nemulțumitorii, iar noi, fiul meu, 
să nu răbdăm puţină întristare și durere? 

La a Doua Sa Venire Hristos ne va arăta Patimile Tru- 
pului Său ca pe niște dovezi ale dragostei Sale pentru 
noi. Atunci și noi, fiul meu, îi vom arăta inima noastră 
cea îndurerată și însângerată de necazuri, suferite pen- 
tru dragostea Lui. 

Toţi Sfinţii au suferit mult. Câte nu au pătimit Muce- 
nicii? De aceea fă răbdare și roagă-te, căci Dumnezeu nu 
ne va lăsa să suferim peste puterile noastre. 


14. Multă mângâiere aduce, fiul meu, faptul că fie- 
care va fi răsplătit pe măsura ostenelilor ce le-a răbdat 
pentru dragostea lui Hristos. Se cere multă osteneală 


1 Aici egumenul se referă la cucerirea sufletului nostru de că- 
tre Harul dumnezeiesc. 

pentru a ridica sufletele din vremea de astăzi, în care 
stăpânesc egoismul și voia proprie. 

Să nu ne pierdem curajul, fiindcă nevăzut Se află [i- 
sus, Care va certa marea înviforată a ispitelor şi va aduce 
pacea Harului. 

Luptă-te cu valurile învolburate și cheamă în ajutor 
doar pe Atotputernicul Dumnezeu: „Doamne, Doamne, 
caută din Cer și vezi ispitele mele și curățeşte sufletul 
meu, ca să facă voia Ta, că Tu eşti Dumnezeul mevw”. 


15 e Mă rog ca dulcea noastră Maică să te vindece 
trupește și sufletește; să-ți măsoare întristarea și să ţi-o 
înlocuiască cu duhul mângâierii prin Duhul Sfânt. 

Toate cele ce aduc întristare ne sunt trimise, fără nici 
o îndoială, pentru tămăduirea sufletului nostru bolnav, 
caprin necazuri să arunce afară otrava iubirii de plăceri 
și atot felul de patimi. Mai ales prin necazuri se vădeşte 
dragostea Părintelui ceresc către fiii Săi, căci astfel se 
împărtășesc de sfințenia Lui și li se face adaos de slavă 
veşnică. 

Oricât ne-am întrista în această lume trecătoare, într-o 
zi vor înceta toate. De necazurile de după moarte, de iad și 
de celelalte, să ne izbăvească Hristos şi Maica Domnului; 
să nu le vadă ochii noștri. Căci dacă numai cugetarea la 
iad este ceva înfricoșător, cu atât mai mult atunci când 
cineva va fi osândit pe veșnicie să petreacă acolo. 

Să-L rugăm pe Dumnezeu să Se milostivească de 
noi, ca să ne învrednicească întotdeauna cu smerenie a 
cere dumnezeiasca Sa milă și iertare, căci El a spus prin 
Sfântul Său Fiu: „Și toate câte veţi cere, rugându-vă cu 
credință, veţi primi” și: „Cereţi și vi se va da'*. Da, cerem 


1 Matei 21, 22. 
2 Matei 7,7. 

în fiecare zi și clipă de la E ca să ne miluiască și sătreacă 
cu vederea toate cele făptuite de noi întru cunoștință și 
întru neștiință. Nădăjduim în dumnezeieștile Sale cu- 
vinte, că va face milă cu noi, smeriții. Amin. 


[ 6 e Slavă lui Dumnezeu, singurul Înțelept, Care 
știe să scoată dulce din amar și astfel să îmbogăţească 
cunoștințele noastre din nesfârșita Sa dragoste către noi. 

Ne biciuiește prin necazuri și ispite, ca să poată să ne 
tragă lângă EI, căci ştie că prin necazurile acestei vieți 
omul rămâne lângă El și se mântuiește. 

Viața tihnită este foarte primejdioasă pentru mântu- 
ire, iar în cei ce trăiesc în odihnă nu sălășluieşte Duhul 
Jui Dumnezeu, ci al diavolului, așa cum spun Părinţii. 

Pentru aceasta în necazurile acestei vieţi trebuie să 
avem răbdare și mulțumire, căci Dumnezeu în amândo- 
uă virtuțile Se odihnește. Fie ca Domnul să ne dea multă 
răbdare în necazurile vieții noastre, pentru a mulțumi 
întru toate Bunului nostru Proniator. 


17. ca despre întristarea care te chinuiește, ţi-am 
spus de multe ori că este crucea ta pe careţi-a dat-o lisus, 
ca să te faci Lui următor, iar nu străin de dragostea Sa. 
Căci cel care Îl iubește cu adevărat, Îl urmează nu numai 
pe Muntele Tabor, unde Și-a arătat slava Dumnezeirii 
Sale, adică în timpul cercetării Sale prin dulcele Său Har 
și bucurie, ci Îl urmează și în urcarea pe Sfânta Golgotă şi 
chiar în Răstignirea Lui, adică în lipsirea de Harul Său și 
în toate cele care urmează şi aduc întristare: dureri, dez- 
nădejde, osteneală, sudoare. Mai ales atunci se vădeşte 
omul lăuntric ce fel este, fals sau adevărat, experimentat 
sau nu, căpitan sau matelot. Atunci este încercată voința 
fiecăruia, iar cel care rabdă cu bărbăţie este încununat 

tainic prin cercetarea lui Dumnezeu și adaos de Har. În 
felul acesta se iscusește creștinul în lupta cea după Dum- 
nezeu, până când ajunge la capăt, la odihnă. 

Nevoiește-te cu înțelepciune! Prin răbdare ridică cu 
bucurie crucea ta, până când o vei aduce în locul Că- 
pățânii, la Mormânt, ca să-ţi dăruiască Iisus învierea. 
Cel care își va duce crucea pentru dragostea lui Hristos, 
va fi înviat de către Domnul în Ziua cea de apoi. Cât de 
lungă este viața noastră? Necunoscută ne este moartea, 
pe când răbdarea va fi încununată veșnic. 

Cât de multe ţi-a dăruit și încă îţi va dărui această 
cruce a întristării! Și cu toate acestea tu nu le vezi, fi- 
indcă Dumnezeu, prin purtarea Sa de grijă, le ascunde 
de tine spre folosul tău. 

Să-L rogi pe Dumnezeu să-ți dea răbdare și să-l 
mulțumești întru cunoștință și atunci cu bucurie vei 
răbda toate, așteptând în dar mântuirea ta. 


18. Din clipa când am căzut din adevărata ferici- 
re, viața omului este o mucenicie, în care seceră roada 
neascultării, potrivit celor spuse: „Spini și pălămidă va 
răsări ţie pământul”, încă şi pământul inimii. Cum vom 
cunoaște că suntem surghiuniți, dacă nu prin necazuri 
și suferinţe? 

Nu există om care să nu aibă ceva care să-l întriste- 
ze. Se întristează și creștinii evlavioși, dar ei au sădită 
în adâncul sufletului lor și nădejdea că necazurile cele 
multe le vor aduce fericita odihnă. 

Fără necazuri și suferinţe să nu aştepte cineva odihnă 
în viața de după mormânt, căci viața aceea este a celor 
osteniți și împovărați de greutăţile acestei vieți. 


1 Vezi Facere 3, 18. 

Un cuvios părinte era mereu bolnăvicios, iar atunci 
când se întâmpla să se însănătoșească și să i se prelun- 
gească sănătatea, Îi spunea lui Dumnezeu: „De ce, Dum- 
nezeul meu, m-ai părăsit și trăiesc în fericire? Oare nu 
sunt vrednic de dragostea Ta? Nu sunt vrednic să sufăr 
puţin pentru dragostea Ta?”. 

Desigur, Sfinţii aveau mult Har și putere sufletească 
și de aceea se bucurau în necazuri. Însă noi, și primul 
sunt eu, suferim, iar uneori ni se sfârșește răbdarea. Dar 
slăvit fie Dumnezeu, Care ne luminează şi ne ajută să ne 
pocăim şi să ne îndreptăm. „Căci duhul este osârduitor, 
dar trupul este neputincios”. 


19. Pentru întristarea pe care o ai în sufletul tău dato- 
rită păcatelor, este bine și folositor să rabzi. Numai când 
te duce la deznădejde, atunci este un lucru curat demonic. 
Îndată să te întorci către nădejde și să spui: „De vreme ce 
mă pocăiesc pentru toate, nădăjduiesc că toate îmi sunt 
iertate. Nu există păcat care să biruiască milostivirea lui 
Dumnezeu. Oricât de mari ar fi păcatele, de îndată ce ne 
pocăim pentru ele, ne sunt şterse. O, adâncul smereniei, 
al bunătății şi al milostivirii lui Dumnezeu!” 

Să prindă curaj toți cei care au epitimii grele, căci 
avem un Dumnezeu Care nu ţine minte răul, oricât de 
mare ar fi el, pe care I-l facem, ci iartă orice păcat, numai 
să ne pocăim cu adevărat. Rabdă, fiul meu, încercările, 
căci ele ți se vor face spre folos. Răbdare și iarăși răbda- 
re, căci aceasta ne va deschide ușile Raiului. 


20, În mijlocul necazurilor Se află Hristos, iar în odih- 
nă duhul diavolului. În această încercare înfricoșătoare 


1 Matei 26, 41. 

prin care a trecut Starețul meu Iosif, cât de mult ÎI sim- 
țea pe Hristos! În timp ce altora clipa apropierii morții le 
pricinuieşte frică şi cutremur, acestuia îi aprindea dragos- 
tea lui Hristos. Ce minune! „Iisus Hristos, ieri şi azi şi în 
veci, este Acelaşi”. 


21 e Necazul este unealta pe care Dumnezeu o 
ține în mâna Sa și cu care lucrează așa cum [i dictează 
nesfârșita Sa înțelepciune. Pentru fiecare om lucrează 
în chip diferit, potrivit nevoii fiecăruia. 

Necazul cu felurimea lui curățește și sfințeşte pe acel 
om care cu înţelepciune și întru cunoștință îl primește. 
Adică fiecare necaz al unui creștin este cercetare dum- 
nezeiască care are drept scop mântuirea lui și este trimi- 
să de dreapta Părintelui nostru ceresc, deși firea noastră 
nu își găsește plăcerea în ea, așa cum leacurile amare nu 
plac celui bolnav. 

Dacă necazul nu ar avea nici o legătură cu noi, cu si- 
guranță că am fi avut soarta luceafărului. Căci și acela, 
aflându-se la înălțimea slavei și a odihnei, a uitat de mă- 
reția lui Dumnezeu și de a sa nimicnicie și neputinţă. 
„Voi așeza tronul meu deasupra norilor și voi fi asemenea 
Celui Preaînalt”. Acestea cugetând, a fost aruncat jos 
de către Dumnezeu. Și cel ce era cel mai luminat dintre 
Îngeri s-a făcut demon, satană, diavol, cel mai scârbos 
dintre toate creaturile lui Dumnezeu, nu prin fire, căci 
Dumnezeu pe toate le-a făcut bine foarte, ci datorită vo- 
inței sale viclene și răzvrătite. 

Diavolul seamănă în familii văicăreala, neplăcerea, 
invidia, încăpăţânarea și celelalte. În multe familii 
există o persoană care tulbură liniştea, pacea și bucu- 
ria familiei. 

1 Evrei 13, 8. 

Această sămânță rea nu a lipsit nici în sfânta familie a 
Domnului, adică în mijlocul Sfinţilor Săi Ucenici, cum a 
fost Iuda Iscarioteanul, sămânță de Dumnezeu ucigătoare. 

Diavolul seamănă sămânţa sa în mijlocul grâului. Și 
în obștile monahale există unul ca acesta, nu pentru că 
persoana aceasta este rea, ci pentru că, având aceste 
neputinţe - văicăreală, invidie și celelalte -, devine un 
organ care tulbură liniștea și pacea celorlalți. 

Toate acestea mărturisesc că suntem surghiuniți 
din patria noastră cea adevărată și ne aflăm la școala de 
corecție unde se aplică certarea Domnului. Iar cei care 
vor fi aflați încercați prin pedepsire vor intra din nou 
în moștenirea părintească, primind înfierea pe care au 
pierdut-o și făcându-se vrednici de a-L moșteni pe Dum- 
nezeu. Toţi cei care rămân nepedepsiți, precum eu, și nu 
primesc certarea, ci prin faptele lor dovedesc că sunt fe- 
ciori din curvie, sunt izgoniți, ca unii ce sunt nevrednici 
de înfiere, fiindcă au disprețuit certarea Domnului, și 
sunt osândiţi. Bunul Dumnezeu, Părintele nostru, să ne 
învrednicească de partea celor ce au fost cercaţi, a celor 
ce au primit înfierea, în vecii vecilor. Amin. 


22, Fiul meu, fă răbdare întru toate, căci răsplata este 
multă. Nu privi la greutatea necazurilor, ci la răsplata ce nu 
poate fi asemănată cu nimic. O mică suferință adusă de ne- 
cazuri este pricinuitoare a unei slave negrăite, ce ni se păs- 
trează în Ceruri. Pentru aceasta se cuvine să te bucuri, iar 
nu săte întristezi. Mulţumeşte-I Bunului nostru Dumnezeu 
întru toate şi nu arăta vrăjmașului nostru nerăbdare, căci 
și mai mult te va ataca, până ce va surpa zidul răbdării tale. 


23. Despre mâhnirea și întristarea ta lăuntri- 
că, dacă sunt folositoare sau nu, îți spun: sunt foarte 

folositoare, fiindcă te opresc de la păcat, mai ales de la 
alipirea pătimașă față de plăcerea acestei lumi, ca una 
ce este străină de Dumnezeu. 

Da, dar și aici este nevoie de discernământ, ca să nu 
depășească limita, căci atunci devin vătămătoare. Iată 
un semn: Când vei plânge, aducându-ți aminte de pă- 
catele tale, iar întristarea depășește hotarele, aceasta 
te duce la deznădejde și apoi Îl vezi pe Dumnezeu ca pe 
un nemilostiv pedepsitor, lucru cu totul nepotrivit. Căci 
Dumnezeu pedepseşte ca un părinte și creştinul înțelege 
aceasta, atunci când nu iese în afara hotarelor pocăinței. 

De aceea mai presus de toate este discernământul, 
pentru că ne ferește de exagerări și de lipsuri. 

Când te cuprinde deznădejdea, întoarce foaia și spu- 
ne în sinea ta: „Dacă Dumnezeu a poruncit oamenilor 
să ierte greșelile semenilor lor de şaptezeci de ori câte 
șapte, cu atât mai mult va ierta El, a Cărui milă este ne- 
mărginită. Cine s-a pocăit și nu s-a mântuit? Cine a spus 
„am greșit” și nu a fost iertat? Cine a căzut și a cerut aju- 
tor şi nu s-a ridicat? Cine a plâns și nu a fost mângâiat de 
Dumnezeu? „Dacă voi, răi fiind, știți să dați daruri bune 
fiilor voștri, cu cât mai vârtos Tatăl vostru Care este în 
Ceruri va da cele bune celor care cer de la El". 

Părintele nostru ceresc ne pedepsește, nu pentru a 
cădea în deznădejde, ci pentru a ne pocăi și a ne îndrepta. 

Când răstălmăcim noima pedepsei, ajungem la dez- 
nădejde și apoi Îl socotim pe Părintele Cel ceresc un jus- 
tiţiar lipsit de milă, lucru cu totul nepotrivit. Iar sufletul 
aflat sub o astfel de influenţă, este cu neputinţă să afle 
mângâiere. Așadar, atunci când înțelegem așa cum tre- 
buie noima pedepsei venită prin necazuri, primim multă 


1 Matei 7,11. 

mângâiere dumnezeiască. lată deci, fiul meu, în ce chip 
întristarea şi mâhnirea ajută sau nu. 


24, Fiul meu, în această lume oamenii se împart în 
buni și răi, în bogați și săraci, în cultivați și necultivați, 
în nobili și bădărani, în deștepţi și proști. Cu toţii însă 
se unesc într-un punct, și anume în durere, fiindcă toţi 
oamenii, fără excepție, suferă. Așa cum spune și zicala: 
„Minunat lucru este dacă cineva a trăit fericit toată via- 

a”. Prin urmare toți oamenii trăim în împărăţia durerii. 

Cunoaştem că durerea este ceva personal, pe care fi- 
ecare trebuie să o înfrunte singur. Este crucea fiecăruia, 
pe care este dator să o ducă, așa cum lisus, Mântuitorul 
lumii, Și-a ridicat Crucea de dragul nostru. 

Odihnește-te, aşadar, fiul meu, în brațele părintești 
care în această vreme de acum te tămăduiesc prin du- 
rere și liniştește-te. Primeşte-o căci Dumnezeu ţi-o tri- 
mite. Împacă-te cu ea, cu durerea, ca s-o poţi înfrunta. 

Știu cât de greu este acest lucru, însă este mântuitor. 
Sfinţii se bucurau în necazurile lor, noi, cel puţin, să le 
primim cu răbdare și Dumnezeu nu va trece cu vederea 
nici chiar cea mai mică răbdare a noastră de bunăvoie, 
supunându-ne voii Sale, pe care o reprezintă durerea. 

Fiul meu, adună-ți puterile sufletului atunci când 
suferi și încearcă să înţelegi scopul durerii, și anume 
că prin ea Dumnezeu îţi deschide Cerul. 

Crezi că Cel care cunoaşte și numărul perilor capului 
tău nu cunoaşte şi măsura durerii tale? Da, o cunoaște. 
Așadar, încredințează-te Părintelui nostru ceresc! 

Nu te încovoia! Împreună cu Hristos le vei trece pe 
toate și vei deveni moştenitor al nesfârșitei bogății a Pă- 
rintelui nostru Cel de obşte. Amin. 

25, Poți măsura milostivirea lui Dumnezeu? Păca- 
tele celui mai rău dintre oameni înaintea milostivirii lui 
Dumnezeu sunt ca o „mână de nisip” într-un ocean. Nu 
există păcat care să biruiască milostivirea lui Dumne- 
zeu. Dumnezeu este asemenea unei mame. Poate oare 
păcatul unui fiu să biruiască dragostea mamei? Dacă o 
mamă își iubeşte atât de mult copilul, cu atât mai mult 
Dumnezeu, Care în chip vădit a dovedit-o, răstignin- 
du- Se pe Cruce? Apostolul Petru de trei ori s-a lepădat 
de Domnul, dar pocăința l-a reabilitat. Marele prigonitor 
al creştinilor, Apostolul Pavel, prin pocăință a ajuns co- 
rifeu al Apostolilor. Pe desfrânați, tâlhari, vameși și alte 
mii de vinovaţi, pocăinţa îi curățește. De aceea leapădă 
intristarea şi mustrarea conştiinţei, fă-te cu bună nă- 
dejde, prinde curaj și alungă orice gând de deznădejde! 


26. Oricât am suferi, va veni vremea când toate vor 
inceta și fiecare va simţi odihnă pe măsura ostenelii sale. 
Simţi mâhnire, durere? Plângi din pricina silei aduse de 
necazuri? Simţi oboseală? Prinde curaj, căci prin toate 
acestea se dobândeşte Împărăția Cerurilor. Dacă însă 
ai odihnă întru toate, dar de Dumnezeu nu-ţi amintești, 
atunci întristează-te, căci te afli în afara căii ce duce la 
Dumnezeu. 

Noi însă să nu facem astfel, căci necazurile, bolile, 
suferințele ne istovesc, astfel încât să ne scârbim de lu- 
mea aceasta și s-o dorim pe cea de dincolo, acolo unde 
Heruvimii şi Serafimii laudă pe Dumnezeu, acolo unde 
este adevărata odihnă, ziua cea neînserată, lumina cea 
neapusă. Cele de aici pe lângă cele veşnice sunt întune- 
ric şi vrednice de dispreț. Fie ca Bunul Dumnezeu să ne 
dea înțelepciune duhovnicească, astfel încât să le ale- 

gem întotdeauna pe cele veșnice, binele cel desăvârșit, 
pe Preabunul Dumnezeu. 


27. O, cât de binefăcătoare este lucrarea lui Dum- 
nezeu-Tată] săvârșită prin durere asupra fiului Său, 
omul! Dacă ar cunoaşte omul folosul sufietesc pe care 
îl aduc durerile, s-ar ruga ca în toată viața sa să sufere 
tot felul de dureri, pentru a face depuneri în „banca” lui 
Dumnezeu, în cetatea cea de sus, avere duhovnicească, 
avere dobândită din dureri, pentru a primi comoara fe- 
ricirii, atunci când toate sufletele își vor primi răsplata 
pentru ostenelile și durerile lor. 


28. Fă răbdare, fiul meu, în încercarea pe care ţi-o 
trimite bunătatea lui Dumnezeu, pentru ca sufletul tău 
să primească un folos mai mare. Trebuie să te bucuri, 
deoarece aici se vede dorința lui Dumnezeu ca tu să 
dobândești o mai mare sporire duhovnicească, mai ales 
smerenie. De multe ori mândria omului se face pricină 
ca Dumnezeu să-i dea opalmă părintească, pentru a păși 
mai în siguranță pe calea smereniei. Aceasta este cea 
mai bună dovadă că Dumnezeu vrea mântuirea sufle- 
telor noastre. 

Așadar, răbdare, fiul meu. Și aceasta este o cruce. Ri- 
dică-o pentru dragostea Domnului! Urmează Lui, ca să-ți 
dăruiască dragostea Sa. Căci spune: „Cel ce are poruncile 
Mele şi le păzeşte, acela este care Mă iubeşte”. Una dintre 
poruncile Lui este și supunerea și urcarea pe Golgota, cu 
crucea pe umeri. Fericit este cel care rabdă ispita, căci 
încercat făcându-se, va primi cununa vieții veșnice. 


29. Fiul meu, oricât ar fi de presărată cu spini ca- 
lea vieții noastre, Hristos ne cheamă și ne așteaptă să 

umblăm pe această cale, de vreme ce El Însuși a mers 
pe ea. 

În necazuri se odihneşte Dumnezeu. În odihnă diavo- 
lul, pricina tuturor relelor. Oricât am fi de războiţi, într-o 
zi toate se vor sfârși și osteneala fiecăruia va fi răsplătită. 

„In lume necazuri veţi avea”, ne spune Domnul. Dar 
cine a urcat pe Golgota și nu s-a ostenit, nu a asudat și nu 
a îngenuncheat de multe ori sub greutatea crucii pe care 
i-a dat-o Dumnezeu? Nimeni. Toţi cei care s-au sfințit 
și apoi, la rândul lor, toți cei mântuiți, cu toţii au trecut 
prin cuptorul ispitelor. Unul a răbdat boală, altul s-a lup- 
tat împotriva patimilor, altul a făcut altă nevoinţă, adică 
toți, la rândul lor, au săvârşit tot felul de osteneli pentru 
Dumnezeu, astfel încât toți să aibă dreptul la odihna cea 
veșnică. 

Pentru aceasta ne lasă Dumnezeu să suferim diferite 
dureri, uneori chiar până la deznădejde, pentru a primi 
și noi parte întru odihna cea veșnică. 

Fericiţi sunt cei care se vor învrednici de odihna cea 
veşnică! „lute este iarna, dar dulce este Raiul”, unde se 
vor odihni de toate suferințele acestei vieți. 


30. Suntem pedepsiţi ca să devenim vrednici de 
Ceruri. Dumnezeu ne pedepsește în felurite chipuri, 
ca să ia chip întru noi omul cel duhovnicesc, ca să ne 
asemănăm, ca niște fii, cu Părintele ceresc. Trebuie să 
purtăm însușirile care să vădească identitatea noastră 
cu Dumnezeu. Să ne distingem prin răbdare, blândețţe, 
dragoste, iubire de fraţi, însușiri ale fiilor lui Dumnezeu 
care vor moşteni împreună cu Hristos nesfârșita bogăție 
duhovnicească a Părintelui ceresc. 

Îmbărbătează-te, fiul meu, în luptă, căci prin multe 
necazuri vom urca la Cer. Calea mântuirii este presărată 

cu spini și de aceea ne doare și sângerăm, dar trebuie să 
răbdăm și va veni clipa cea binecuvântată când durerile 
și sângiurile noastre vor scrie numele noastre în cartea 
vieţii. Atunci vom binecuvânta pe Dumnezeu, Care cu 
nesfârșita Sa înțelepciune a găsit durerea și necazurile 
ca mijloc de a dobândi mântuirea. 

Nu te îngreuia să strigi pe Hristos, dacă vrei să se 
sfințească gura ta. La ispitele pe care le vezi în somn să 
nu cugeți, ci să le disprețuieşti, fiindcă ele nu au nici o 
esență. Atunci când le disprețuiești, ele nu mai vin să 
te tulbure. 


31. Binecuvântatul meu fiu, bucurie și pace sufle- 
tului tău! 

Ispitele ajută întotdeauna, atunci când le răbdăm. 
Când pleacă ispitele, lasă în urma celui ispitit experi- 
ență și roadă, potrivit cu răbdarea de care a dat dovadă 
în luptă. 

De vreme ce nu există altă cale care duce la mântuire, 
decât cea a ispitelor, oare ce trebuie să facem? Răbdare 
până la sânge. Astfel s-au nevoit și părinţii noștri și s-au 
sfințit. 

Și nouă ni se cuvin ispitele, ca să ne smerim, deși sun- 
tem din fire smeriţi, adică făcuţi din pământ, iar faptele 
noastre sunt asemenea paielor și gunoaielor. 

Sănu uiţi, fiul meu, ceea ce a spus înmiresmata gură 
a lui lisus: Î n lume necazuri veţi avea, dar îndrăzniţi. 
Eu am biruit lumea”. Prin urmare şi cel care Îl are pe 
Hristos cu el, va birui lumea patimilor sale. 

Să nu te înfricoşeze mulțimea ispitelor, ci ia aminte 
să nu te fure cu viclenie vrăjmașul prin gânduri, iar tu să 


1 Ioan 16, 23. 

nu-ți dai seama și să cedezi atunci când te impresoară 
gândurile cele rele. 

Adevărul este că sfințita smerenie este leacul cel mai 
mântuitor. Smerește-te în toate și te vei învrednici fără 
nici cea mai mică îndoială de desăvârșita slobozire de 
patimi. 


32, Fi răbăare în toate câte iți vin; rostește Rugă- 
ciunea și silește-te la cele duhovnicești. Prin necazuri 
ne vom mântui. Fără osteneală nu dobândim bunătăţile. 
Oricât am suferi, nu înseamnă nimic pe lângă bunătăţile 
pe care ni le-a pregătit Dumnezeu. 

Intotdeauna să nădăjduiești şi niciodată să nu 
deznădăjduiești, oricât te-ai vedea de neîndreptat. Căci 
dacă abia putem să ne smerim atunci când ne vedem 
rănile, cu atât mai puţin atunci când suntem ceva. 


33, Acest mic necaz, fiul meu, ce se face prin lip- 
sirea de desfătările acestei lumi, ne pricinuiește slavă 
veșnică. 

Iute este iarna gândurilor păcătoase, dar dulce este 
Raiul lui Dumnezeu. Anevoioasă este calea care urcă pe 
Golgota, dar apoi, când vom vedea de-viaţă-dătătorul 
Mormânt și pe Îngerul cel aducător de bucurie, care va 
vesti învierea sufletului nostru, și când cu picior vesel 
vom intra în Ceruri, unde vom fi părtași la Paștele cel 
veșnic al sufletelor curate, în Ierusalimul cel de sus, 
atunci va fi secerată roada cea nemuritoare a ostene- 
lilor de acum. 


34, Iți doresc, fiul meu, să ai pace, căci ce este 
mai bun decât pacea sufletului și sănătatea trupului? 
Amândouă fac plăcută viața omului, însă în lipsa lor, se 

stârnește o furtună grea și corabia se luptă cu valurile 
înfuriate. Câte rugăciuni nu se înalță atunci! Și Dom- 
nul, pe când Se afla în această viață, a întâlnit o furtună 
asemănătoare, „a certat vântul şi a poruncit mării: Taci! 
Încetează, Şi vântul s-a potolit şi s-a făcut linişte mare” 
Pe Acest Domn și Stăpân făcător de pace să-L chemăzm, 
fiule, când suntem cuprinși de furtuna duhului și cred 
că atunci când Îl vom chema cu credință, Se va grăbi să 
ne ajute și va spune: „lată-mă, de față sunt!”2, 


35 e „Fiică binecuvântată, Domnul să fie cu tine”, 

Am primit scrisoarea ta. Nu te întrista așa de mult, 
copilul meu! Este nevoie de măsură în toate, căci din 
pricina plânsului mult te vei vătăma, fiindcă nervii nu 
suportă multă mâhnire și întristare. 

Ia aminte să fii smerită și atentă și să nu o întristezi 
pe stareță, ci fă cu credință tot ceea ce-ţi spune și vei ve- 
dea în chip minunat mâna lui Dumnezeu mângâindu-te. 

Nu te abate de la calea cea dreaptă, pentru a nu avea 
mustrările conștiinței chinuindu-te. 

Străduiește-te puţin, copilul meu cel bun, să te în- 
drepți! Taie-ţi toată voia ta și ia aminte să nu faci lucruri 
fără binecuvântare, ci să o întrebi pe stareță pentru tot 
ceea ce vrei. Și dacă în unele nu îţi îngăduie, fă răbdare, 
căci atunci se vede adevărata ta dragoste pentru Hris- 
tos. Căci dacă proestoșii nostri ne fac toate voile, atunci 
unde este tăierea voii? 

Da, copilul meu, sileşte-te ! Știu de ce suferi şi cât 
suferi, dar este nevoie de răbdare, căci și Hristos a făcut 
răbdare atunci când păcătuiam înaintea Lui și ne aștepta 
pentru a ne întoarce la pocăință. 


1 Marcu 4, 39. 
2 Isaia 58, 9. 

Fie ca Maica Domnului să te mângâie întotdeauna și 
să-ți răcorească sufletul! Amin. 


36. Binecuvântatul meu fiu, Dumnezeul dragostei 
să fie cu tine! 

Rabdă toate, căci din toate vei aduna folos. 

Hristoste iubește, pentru aceasta te și cercetează atât 
de des. Dacă nu te-ar fi iubit, te-ar fi părăsit și te-ai fi 
pierdut, pe când acum trăiești și te nevoieşti. Nu te uita 
că suferi vremelnic, ci cugetă la cele veşnice, care te vor 
ușura și te vor răcori în văpaia încercărilor celor grele. 

Treci prin cuptorul care curățește sufletele ce s-au 
afierosit lui Dumnezeu. Prinde curaj și bucură-te că prin 
el se va curăţi sufletul tău, ca să-l primească pe el Dom- 
nul Cel Preacurat. Smerește-te și iubeşte-i pe toți pentru 
dragostea lui Hristos și astfel te vei mântui. 

Te las în pacea și dragostea lui Dumnezeu. Cu părin- 
tească dragoste, Starețul. 


37. Mult-suterindul meu copil, pace şi liniște să-ți 
dăruiască în suflet Maica Domnului. 

Am primit scrisoarea ta și m-a durut mult pentru tine. 
Fă răbdare, copilul meu, și Dumnezeu nu te va lăsa, ci îţi 
va schimba starea. Ceea ce pătimești este o schimbare. 
Astfel a rânduit Dumnezeu viața fiecărui om: să sufere 
în această lume, ca să găsească în cealaltă, în lumea cea 
fericită, odihnă și bucurie. 

Fiul meu, să plătim aici datoriile păcatelor noastre 
prin răbdare și îndelungă-răbdare, iar după moarte ne 
vom învrednici de slobozirea de toate patimile. 

Nu te mâhni, nu le pune pe toate la inimă! Nervii 
iți provoacă aceste schimbări și te înșală cum că nu ai 
dragoste și celelalte. Vor trece însă toate și atunci vei 

recunoaște cu lacrimi cât de greșit ai judecat lucrurile. 
Mă rog ca Dumnezeu să-ţi dea răbdare până la sfârșit. 


38. Binecuvântatul meu copil, mă rog ca Dumnezeu 
să-ți dăruiască discernământ, astfel încât să poți deosebi 
adevărul de minciuna diavolului. 

Pentru primul gând despre care mi-ai scris, îţi răs- 
pund: lov nu era, oare, fără prihană? Nu a spus aceasta 
Dumnezeu? De ce atunci a îngăduit astfel de ispite, care 
l-au făcut să ajungă până acolo încât să-și blesteme ziua 
în care s-a născut? Desigur, pentru a-l înţelepţi, căci așa 
obișnuiește Domnul, mai întâi să ispitească și apoi să-și 
arate dragostea Sa. Dragostea lui Dumnezeu se vădeşte 
nu numai atunci când mângâie, ci și atunci când bate. 
Dacă Părintele ceresc ne pedepsește, aceasta arată că 
ne iubește. 

Duhul lui Dumnezeu sălășluieşte în cei care se află 
în necazuri. 

În cei care petrec în odihnă sălășluiește cel al diavolului. 

Ne pedepseşte vremelnic, pentru a ne odihni veșnic 
și pentru a dobândi slavă cerească. 

Dacă nu ne-ar iubi, nu ne-ar trimite ispite, ci ne-ar 
lăsa astfel, neinstruiți duhovnicește, lipsiți de purtare 
de grijă. Celor care s-au pregătit duhovnicește și celor 
încercați în luptele cele duhovnicești, în cealaltă lume, 
Domnul le va pregăti locuri lângă El. Și fiindcă și pe noi, 
cei vrednici de milă, ne iubește și vrea să ne cinstească, 
pentru aceasta ne și instruiește aici duhovnicește, în 
Universitatea vieții monahale. Dar noi, neînțelegând lu- 
crarea dumnezeieștii Pronii, ne împotrivim lui Dumne- 
zeu când ne trimite ispite şi astfel împuținăm fericirea 
noastră cea veșnică prin neștiința noastră. 

Instruirea duhovnicească constă în izbăvirea de pa- 
timi și de egoism. 

Așadar, fiul meu, să ne nevoim ca să nu judecăm. Să 
spunem: „lertaţi!” și: „Să fie binecuvântat!”. Să aveam 
dragoste curată. Și când avem dragoste curată? Când nu 
judecăm pe altul, ci îl îndreptățim. 


39, Să nu-ţi pierzi curajul, fiica mea. Lipsurile pe 
care le răbdăm au drept scop pregătirea noastră pentru 
desfătarea cea veșnică din Cer. 

Noi ne lipsim întru cunoștință de desfătările acestei 
vieți pentru dragostea lui Hristos. Dacă voim, putem să 
ne desfătăm de ele, dar noi de voie nu le primim, pentru 
ca să ni se dea dragostea cea dorită a Preadulcelui nostru 
Iisus. 

Noi, fiica mea, avem Mire nemuritor și veșnic, Care 
păstrează slava fecioriei nemuritoare. Am fost chemaţi 
să devenim Îngeri, fiica mea cea iubită. Pentru aceasta 
să nu ne lipsim, oare, de desfătările cele păcătoase? Nu 
merită să ne lipsim de cele josnice pentru dumnezeiasca 
Sa dragoste? 

De aceea nevoiește-te cu bărbăţie, ca să te faci vred- 
nică de chemare. Mucenicii și-au vărsat sângele pentru 
dragostea lui Hristos, iar noi să nu ne împotrivim unei 
plăceri josnice și înșelătoare? 

Slăveşte pe Dumnezeu în trupul și sufletul tău! Lup- 
tă-te până la sfârşit! Stai neclintită, fiica mea! 

Părintele tău. 


40. Fericit este, fiul meu, cel care trece prin neca- 
zurile acestei vieți cu răbdare și mulțumire către Dum- 
nezeu, Care prin aceste suferințe pregătește sufletul 

nemuritor, pentru a-l face vrednic de bunătăţile cele 
veşnice ale Împărăției Cerurilor. 

Ne pedepseşte ca să ne impărtășim de sfințenia Lui. 
Slavă veșnică învistierește pentru feluritele necazuri pe 
care le rabdă robii Săi credincioși, care Îl iubesc. 

De aceea nu trebuie să ne amărâm în vremea certă- 
rii Domnului, ci cu smerenie și ascultare să le răbdăm 
pe toate. Și aceasta pentru că certarea Domului ne este 
trimisă pentru a dobândi mult-preţioasa sănătate a 
sufletului. 

Așa cum medicul „pedepseşte” pe cel bolnav cu ope- 
rații, cu leacuri amare, cu tăierea mădularelor trupului, 
desigur cu scopul de a-l tămădui, iar nu de a-ltiraniza 
din răutate, tot astfel și Dumnezeu, ca un doctor al su- 
fletelor și trupurilor noastre, ne tămăduiește cu felurite 
leacuri: necazuri și dureri, pentru a ne dărui sănătatea 
sufletească, care este binele cel mai mare. Dar toţi cei 
care se împotrivesc și nu rabdă, precum eu, aceștia pierd 
folosul sufletesc și astfel își agonisesc numai suferință. 

Așadar, de vreme ce Dumnezeu, într-un chip atât de 
minunat ne mântuiește, avem datoria de a-l mulțumi 
neîncetat și de a binecuvânta Preasfânt Numele Său. Și 
aceasta nu numai cu gura, ci mai ales prin faptele noas- 
tre, astfel încât fiecare faptă a noastră să nu jignească 
majestatea dumnezeiască. Căci dacă Îl binecuvântăm cu 
buzele noastre, iar cu faptele noastre Il ocărâm, atunci 
Îl batjocorim. 

Să ne străduim să nu-L mâhnim pe Hristos cu nici o 
cădere a noastră, ca să Se sălășluiască în sufletele noas- 
tre Duhul cel Sfânt. Amin. 


4] e Aici, în această lume deșartă, fiul meu, vom 
avea necazuri, amărăciuni, vom suferi, însă toate sunt 

trecătoare. Doar în veșnicie să nu ne părăsească Dum- 
nezeu, căci aceasta nu o vom putea răbda. 

Când suferi și te necăjești, să-ți aduci aminte de Cel 
Răstignit și atunci vei afla multă uşurare. Căci cel care 
priveşte la Cel Răstignit și cugetă la patimile Lui, la toate 
câte a pătimit pentru noi, nu va afla, oare, balsam pentru 
rănile sale, fie ele trupești sau sufleteşti? 

Priveşte așadar și tu, fiul meu, către cele de sus, către 
Golgota, acolo unde Sfântul Miel a dat biruinţa cea stră- 
lucită, pentru a spăla prin Sângele Său rănile păcatelor 
și ale patimilor noastre. 

Milostivirea Sa este mare. Niciodată să nu-ţi pierzi 
nădejdea în Cel care S-a răstignit pentru tine. 

Iţi doresc ca din Postul Mare să ieși sănătos cu sufle- 
tul şi cu trupul. Amin. 


42, „Nu sunt vrednice pătimirile vremii de acum de 
slava care ni se va descoperi.” Bucură-te fiul meu, cu bu- 
curie mare, căci Bunul Dumnezeu, întru Care nădăjduim 
să dobândim mântuire, ne va învrednici să ne aflăm cu 
toții în Împărăţia cea Cerească, rostind cuvintele Sfân- 
tului Andrei cel nebun pentru Hristos: „O, fericită este 
mâna care a făcut acestea!”. Ierusalimul cel de Sus, Ce- 
tatea desfătării, cea nefăcută de mână, îi așteaptă pe fiii 
lui Dumnezeu pentru a-i odihni cu marea ei desfătare, 
pe fiii care în această viață suferă, purtând trupul cel 
mult-ostenit. 

Mielul cel junghiat pentru mântuirea noastră, Acesta 
ne va spăla și pe noi cu Preasfântul Său Sânge, va spăla 
necurăția păcatelor noastre și ne va odihni veșnic. 

Fiul meu, ține cu tărie crucea ta și urcă pe Golgota cea 
mântuitoare, care ne va duce la Învierea cea purtătoare 
de viață, atunci când, în Ziua cea de Apoi, va trâmbița 

trâmbița cea mare și se vor vădi cele ascunse ale oame- 
nilor. Cât de mare și de sfântă va fi Ziua aceea pentru 
sufletele mântuite, căci atunci se vor desfăta din belșug 
de binecuvântarea lui Dumnezeu! Atunci se vor deschi- 
de vistieriile cele duhovniceşti ale nemărginitei Dum- 
nezeiri pentru a se desfăta fără încetare în vecii vecilor. 


Despre boli 


Î. Adevărul este că bolile, necazurile și suferințele 
creștinilor pricinuiesc curățirea sufletului și iertarea 
păcatelor. Fiecare creștin are datoria sfântă, oricare ar fi 
crucea pe care ar primi-o de la Dumnezeu, să o primeas- 
căcu inimă plină de simplitate şi nerăutate și să urce pe 
Golgota cea slăvită. Se întâmplă uneori să îngenuncheze 
din pricina ostenelii și a greutății, dar Dumnezeu va tri- 
mite un alt Simon Cirineanul, adică harul răbdării, care 
va urca crucea pe Golgota. 

Când îndurăm suferințe trupești și sufletești, atunci 
avem încredințarea sigură că Dumnezeu ne iubeşte și 
că noi suntem numărați împreună cu fiii cei iubiți ai lui 
Dumnezeu. 

Atunci când mergem la cimitir, acolo vom vedea pe 
fiecare mormânt o cruce, una de lemn, alta de piatră, alta 
de fier. Tot astfel, și fiecărui suflet de creștin, Dumnezeu 
îi dă o cruce. Unuia îi dă de fier, altuia de lemn, altuia de 
piatră; fiecăruia așa cum rânduiește înțelepciunea lui 
Dumnezeu. 

Aceasta o face Domnul pentru a mântui sufletul cel 
prețios, chiar dacă acesta suferă. El însuși dăruiește 
atât răbdare, cât și luminare, pentru a putea duce cru- 
cea până la capăt. 

Bolile sunt trâmbiţa care trezește sufletul ce dormi- 
tează din pricina băuturii ameţitoare a neştiinței, a ui- 
tării, a nepomenirii lui Dumnezeu. 

Bolile silesc sufletul, care a fost scos afară de către să- 
nătatea cea vătămătoare, ȘI- -] imbrâncesc să intre iarăși 
în stadiul petrecerii celei drepte. „Întru necaz ne-am 
adus aminte de Tine”; „întru necaz m-ai desfătat'*; 
„prin multe suferinţe trebuie să intrăm în Impărăţia lui 
Dumnezeu; „Prin răbdarea voastră veţi dobândi sufle- 
tele voastre'*. 

Niciodată nu ni se vor părea prea mari necazurile 
cele multe atunci când cugetăm că toate sunt trimise de 
sfânta Dreaptă a Celui Care ne iubeşte ca nimeni dintre 
oameni. 

Pălmuirile dragostei celei curate niciodată nu sunt 
trimise fără un scop sfânt şi mântuitor. 

Domnul spune în Sfânta Sa Evanghelie că fără voia 
Tatălui nostru ceresc nu cade nici măcar o vrabie și că 
până și perii capului nostru sunt numărați. Câtă sigu- 
ranță ne dau aceste cuvinte! Adică toate faptele, cuvin- 
tele și amintirile noastre sunt cunoscute lui Dumnezeu, 
precum și necazurile noastre. Ele sunt trimise de Pronia 
Sa și au un scop mântuitor. 

Bolile ni le trimite mâna cea sfântă a Bunului Dumne- 
zeu. Cel mai puternic leac pentru sănătatea sufletească 
este boala trupului. 

Câtă stricăciune avea omenirea, atât trupească, cât 
și sufletească, înainte de venirea Domnului! Care leac a 
adus renașterea duhovnicească în sufletele oamenilor? 


1 Isaia 26, 16. 
2 Psalmi 4, 1. 
3 Fapte 14, 22. 
+ Luca 21, 19. 

Oare nu Crucea Domnului Iisus? Dacă moartea pe Cruce 
a Domnului nu s-ar fi săvârșit, cu niciun alt chip nu s-ar 
fi mântuit omul. 

Când lisus Și-a purtat Crucea, S-a făcut pildă pentru 
noi, arătând prin aceasta că cel care vrea să se mântuias- 
că trebuie să-L urmeze, să îndure crucea pe care i-o va 
da Domnul potrivit cu puterile sale, să urce pe Golgota, 
să se răstignească împreună cu Iisus și apoi să fie slăvit 
împreună cu Domnul întru Împărăția lui Dumnezeu. 

Când va vedea sufletul că i se va dărui slavă și odihnă 
întru fericirea cea cerească, potrivit cu crucea pe care 
a ridicat-o, se va prihăni pe sine pentru că nu a ridicat o 
cruce mai mare, pentru a primi o mai mare slavă și odih- 
nă. Va zice: „Osteneala a fost atunci de puțină vreme, pe 
când acum mă lipsesc de bunătăţile cele veșnice”. Chiar 
și Patriarhul Avraam, atunci când va vedea împărțirea 
darurilor, se va căi că nu s-a nevoit mai mult. 

O fată tânără era mereu bolnavă de o boală grea; în 
cele din urmă a murit. Intr-o noapte s-a arătat surorii 
ei, iar aceea a întrebat-o: 

- Cum eşti, sora mea, acolo unde te-ai dus? 

- Ce pot să-ți spun? Multă slavă şi odihnă mi-a dat 
Hristos pentru boala mea. Ah, de-aș putea veni din nou 
pe pământ și să sufăr o boală și mai grea, ca să primesc 
aici și mai multă slavă! 

Dacă Însuşi Domnul, Cel Atotputernic, Cel fără de 
păcat, a ridicat Crucea pentru mântuirea omului, cu atât 
mai mult avem nevoie noi, păcătoșii, care în fiecare ceas 
păcătuim, de o cruce mântuitoare. 

„Gătitu-m-am și nu m-am tulburat”, spune Proorocul 
David. Trebuie să fim întotdeauna pregătiți să răbdăm 
fără murmur orice ispită pe care ne-o trimite mâna cea 


31 


1 Psalmi 118, 60. 

sfântă a Doctorului, a lui Dumnezeu. De vreme ce ispita 
va fi trimisă de Cel care ne iubește nespus de mult, nicio- 
dată nu va fi rea, fiindcă după ispită vom vedea rezultatul 
cel bun, vom vedea principalul scop al lui Dumnezeu. 

Văzând Domnul lisus ispitele viitoare ale Ucenici- 
lor Săi, i-a îmbărbătat, zicând: „Întru răbdarea voastră 
veţi dobândi sufletele voastre” și „cel ce va răbda până la 
sfârșit, acela se va mântui”. 

Dacă vei suferi și tu cu răbdare boala ta, vei fi numărat 
impreună cu fiii preaiubiți ai lui Dumnezeu. Greutatea 
ta va deveni într-o zi înviere; mâhnirile tale, bucurie; 
răbdarea ta, viață veșnică. Strigă cu mulțumire către 
Domnul: „Fie Numele Domnului binecuvântat... cum a 
plăcut Domnului, așa s-a și făcut... slavă... pentru toate”. 
Strigând astfel, bucuria și pacea vor umple sufletul tău 
și în același timp te vei întări în răbdare. 

Ce este creștinul? Ce trebuie să aibă? Cu adevărat 
răbdare întru toate. 

Odihna cea veşnică este pentru cei ce suferă felurite 
necazuri. „Veniţi la Mine toți cei osteniţi şi împovăraţți 
şi Eu vă voi odihni pe voi'*, spune Domnul. 

Calea ce îi duce pe călători la cetatea Raiului este pre- 
sărată toată cu spini și cei ce merg pe ea sângerează de 
la înțepăturile spinilor, dar nădejdea desfătării Raiului 
Je biruiește pe toate și dăruiește răbdare celor ce merg 
pe ea, așa cum spuneau și Sfinții Patruzeci de Mucenici 
atunci când îi aruncau în lacul înghețat: „Iute este iarna, 
dar dulce este Raiul; plin de durere înghețul, dar dulce 
desfătarea”. 

1 Luca 21,19. 
2 Matei 10, 22. 


3 Vezi Iov 1, 21. 
1 Matei 11, 28. 

Preabunul Dumnezeu să ne numere și pe noi, nevred- 
nicii, împreună cu cei osteniți și împovăraţi, ca să ne 
odihnească veşnic. Amin. 


2, Din clipa în care Dulcele nostru Iisus a ridicat pe 
preacurații Săi umeri Crucea cea de viață făcătoare și a 
fost ridicat pe ea, de atunci se continuă de către Ucenicii 
Săi ridicarea Crucii, suferind diferite necazuri și încer- 
cări, prin care creştinul biruiește iubirea de sine cea cu 
multe chipuri și pierzătoare. 

Mântuitorul ne spune prin Evanghelistul Luca: „cel 
ce nu-şi poartă crucea sa şi nu vine după Mine nu poate 
să fie ucenicul Meu”. Şi iarăși prin același: „Dacă voieşte 
cineva să vină după Mine, să se lepede de sine, să-şi ia 
crucea în fiecare zi şi să- Mi urmeze Mie”. 

Sfântul Isaac, filosoful isihast, spune că: „în fiecare 
clipă se petrece o schimbare în om”. Și într-adevăr, dis- 
pozițiile atât ale sufletului, cât și ale trupului nu înce- 
tează să se schimbe în fiecare clipă, pricinuind uneori 
mâhnire, alteori durere; uneori așteptarea unor vești 
rele, alteori o nesiguranţă și o mâhnire sufletească și tru- 
pească, provenite din pricini trupești, fie chiar și cele po- 
trivnice acestor stări. Toate acestea ne încredințează în 
acest chip de blestemul lui Dumnezeu pe care l-a primit 
neamul omenesc datorită neascultării protopărinților. 

Dar Bunul lisus, Lemnul vieții, pe de o parte prin 
sfânta Sa pildă, iar pe de altă parte prin sfintele Sale 
învățături, pe crucea necazurilor varsă balsamul mân- 
gâierii cu multele încredințări dătătoare de viață, că 
prin multe necazuri vom putea să intrăm în veșnica Sa 
Împărăție. 

1 Luca 14, 27, 
2 Luca 9, 23. 

În Vechiul Testament, în Cartea Facerii, printre altele 
se povestește și aceasta: 

Atunci când israeliții au călcat porunca lui Dumne- 
zeu în pustie și i-a pedepsit pe ei, trimițându-le șerpi 
care îi mușcau și îi omorau, Domnul a ascultat rugăciu- 
nea lui Moise care se ruga îndelung pentru încetarea 
acestei urgii şi i-a poruncit să facă un șarpe de aramă la 
care de privea cineva primea tămăduirel. 

Tot astfel, și lisus în Sfânta Evanghelie, asemănând 
inălțarea șarpelui de aramă cu înălțarea Sa cea de viață 
dătătoare, spune: „Și după cum Moise a înălţat şarpele în 
pustie, aşa trebuie să se înalțe și Fiul Omului'”. Păcatul, 
sub chipul șarpelui otrăvitor, îl mușcă pe om, otrăvind 
prin plăcerea pătimașă și vinovată sărmanul suflet, pri- 
cinuindu-i moartea şi despărțirea de Dumnezeu. 

Dar Hristos, Șarpele de aramă cel înțelegător, ridicat 
pe Lemnul cel de viață făcător al Cinstitei Cruci, prin 
înaltele adevăruri evanghelice vindecă sufletele cele 
muşcate de păcat, dându-le nădejdea vieţii celei mai 
presus de înțelegere. „Unde îţi este, moarte, boldul? Unde 
îți este, iadule, biruința? S-au zdrobit, au pierit puterile 
tiraniei tale celei înfricoșătoare prin moartea și Invi- 
erea lui lisus Dumnezeul nostru, Cel care mântuiește 
sufletele noastre. 

Prin plăcere şi iubirea de destătări se otrăvește inima 
și se întunecă. Și întunecată fiind, săvârşeşte lucrurile 
întunericului, întristând pe Duhul cel Sfânt, pe Care L-a 
primit la nașterea cea din nou, în colimvitră. Dimpotri- 
vă, durerea și mâhnirea izgonesc iubirea de plăceri din 
inimă. Curăţată fiind prin durere, se face primitoare a 
Duhului mângâierii. lar când vine Mângâietorul cel bun, 


1 Numeri 21,6. 
2 Ioan 3, 14. 

Acesta o mângâie, o încurajează, o luminează și, ca un 
alt hrănitor, îi dă viață prin dumnezeieștile învățături și 
prin simțirea bucuriei și nădejdii. 

Iată, așadar, Șarpele de aramă cel gândit, lisus, Cel 
Care vindecă prin durere sufletele care suferă din pricina 
mușcăturilor păcatului celui otrăvitor și de multe feluri. 

Prin urmare, adevărul de neclintit este că durerea 
și întristarea sunt leacul cel mai potrivit pentru sufle- 
tul care boleşte de păcat și un dascăl desăvârșit pentru 
inălțarea duhovnicească a sufletului, care în păcat și în 
intunericul cel duhovnicesc și-a innegrit frumusețea, 
dobândind astfel obiceiuri rele. 

Durerea, sub feluritele ei înțelesuri, este pomicul- 
torul potrivit care schimbă sufletul păcătos din măs- 
lin sălbatic în măslin roditor. Păcatul împietrește 
inima păcătosului, îl face nesimțţitor; nimic nu-l mai 
induioșează, fiindcă lipsește Dumnezeu, Cel Care suferă 
și împreună- pătimește cu oamenii. 

Însă Preabunul Dumnezeu, „Care a venit să caute și 
să mântuiască pe cel pierdut”, ce tace? Pregătește mân- 
tuirea sufletului ce s-a îndepărtat prin durere și mai ales 
prin boală. Și de acolo de unde îl vezi, de pildă, pe tânărul 
înfloritor mândrindu-se cu puterea sa și purtându-se cu 
semeție, fără a-și aminti de suflet și de Dumnezeu, din- 
tr-odată se află pe patul suferinței. Atunci, ca un medic 
plin de experiență și iscusință, durerea începe interven- 
ţia chirurgicală. 

Mai întâi netezeşște inima, lepădând puţin câte puţin 
asprimea, și-i înmoaie sufletul. Și astfel, cel ce mai îna- 
inte era cu inima învârtoșată, devine blând și îngăduitor. 
Pătimește împreună cu cei suferinzi, vorbește cu blân- 
dețe cel care mai odinioară era urâcios. Și după ce, prin 
aceste simțăminte pricinuite de toiagul pedagogic al 

durerii, se netezește pământul inimii, se deschid și ure- 
chile sufletului, care mai înainte era surd, și primește, 
păstrează și ascultă cu atenție cuvântul adevărului, 
evanghelia mântuirii. 

Atunci cel ce mai înainte era nepăsător față de Dum- 
nezeu și de sufletul său, devine râvnitor în a citi diferite 
cărți duhovnicești. Începe să-și amintească cu adevărată 
zărobire de inimă de păcătoşenia sa și învață astfel să se 
roage cu umilință, devenind în scurt timp un înflăcărat 
propovăduitor al binefacerilor bunului doctor, al dure- 
rii, care este singurul tămăduitor al bolii pricinuite de 
îndepărtarea de Dumnezeu. 

Dar durerea nu tămăduiește numai îndepărtarea de 
Dumnezeu, ci este și doctor al sufletelor ce bolesc oa- 
recum de boală nu spre moarte, așa cum este trândăvia, 
judecata, iubirea de sine, frica, îndoiala și celelalte. 

Durerea își întinde lucrarea ei chiar și asupra Sfinţi- 
lor, pentru ca prin răbdarea lor să li se înmulțească sla- 
va lor în Ceruri. Dar de multe ori Sfinţii suferă pentru 
a sluji drept pildă pentru ceilalți oameni, așa cum s-a 
întâmplat cu mult-răbdătorul Iov, Sfânta Singlitichia 
și atâția alți Sfinți. 

Atunci când avem o mobilă frumoasă și o lăsăm ne- 
ingrijită pentru o perioadă de timp, vedem că se așază 
pe ea un strat de praf subțire, care nu o strică, dar îi îm- 
puţinează strălucirea și frumusețea. 

Aceasta se petrece şi cu sufletul sănătos, atunci când 
lipsesc necazurile cele din răstimpuri. Dacă nu ia aminte 
din timp, puţin câte puţin, fără să-şi dea seama, nepă- 
sarea se depune precum praful pe mobilă şi sufletul își 
pierde râvna cea dintâi către Dumnezeu. Se roagă, îşi 
face îndatoririle lui, dar nu așa cum trebuie. Dacă însă 
vine durerea, dacă îl cercetează necazul, atunci vântul 

suflă și se aprinde iarăși flacăra, adică râvna pentru îm- 
plinirea îndatoririlor sale către Dumnezeu. 

Așa cum se întâmplă cu nepăsarea, tot astfel şi cu orice 
boală a sufletului. Durerea este leacul dumnezeiesc pentru 
sufletul care bolește, leac pe care l-a găsit înțelepciunea lui 
Dumnezeu și pe care îl folosește cu deplină autoritate și fără 
rezerve, pentru ca, revenindu-ne prin acest leac puternic, să 
priveghem întru împlinirea voii Sale celei sfinte. Și să pri- 
mim astfel, în vremea culegerii roadelor, intrarea în veselia 
cea veșnică a Domnului, ca o cunună a așteptării noastre ce- 
lei neadormite, bucurându-ne și veselindu-ne împreună cu 
cei din veac chemaţi la ea, lăudând neîncetat întru cântări 
desfătătoare, împreună cu Stăpâna de Dumnezeu Născă- 
toarea, cu Ingerii și cu toți Sfinţii, binecuvântatul Nume 
al Domnului și Dumnezeului nostru Iisus Hristos, Căruia 
Se cuvine slava, cinstea și stăpânirea în vecii cei nesfârșiți. 


3, Dumnezeu pedepseşte și iarăşi vindecă; înal- 
ță și pogoară. Cine se poate împotrivi voii Domnului? 
Dacă Dumnezeu vrea să suferim, înseamnă că are un 
scop mântuitor pe care noi, cei pământești, nu putem 
să-l vedem cu ochi proorocești de mai înainte. În timp 
ce răbdarea și smerenia cu care răbdăm ispita va aduce 
întotdeauna, da, întotdeauna, un folos. 

Ridică, fiul meu, crucea ta și să știi că toate cele pe 
care le suferim Dumnezeu le cunoaște și, ca un Părinte 
adevărat, încearcă în orice chip ca lisus Hristos să ia 
chip în noi. Vrea să suferim, deoarece știe ce a pregă- 
tit în Ceruri pentru fiii Săi care suferă. Dacă însă nu le 
va trimite acestora necazuri, aceștia vor fi nedreptățiți 
pentru că se vor lipsi în felul acesta de bunătățile cele 
negrăite din Cer. Cu cât suferim mai mult, cu atât mai 
frumoasă cunună ni se împletește. 


62 


Să nu crezi niciodată că ai demon. Să nu. te înșele ni- 
ciodată un astfel de gând. Multor monahi li se întâmplă 
aceasta atunci când se îmbolnăvesc. Așa a rânduit Dum- 
nezeu, ca atunci când se îmbolnăvește trupul să păti- 
mească împreună și sufletul. Iar când suferă sufletul, 
să se ofilească și trupul și să se întristeze. 

Ispititorul te-a zavistuit, fiul meu, dar să facem răb- 
dare, ca el să plesnească, iar Dumnezeu să Se slăvească. 

Vortrece toate, la fel și iarna, și va răsări dulcea primă- 
vară a sănătății. Atunci te vei bucura și vei spune: „Bine 
este mie că m-ai smerit, ca să învăţ îndreptările Tale”. 

Cine nu simte durere atunci când este operat? La fel, 
cine nu suferă atunci când se retrage Harul și vin mii de 
gânduri necurate? Dar astfel a rânduit dumnezeiasca 
Inţelepciune să lucreze pentru îndreptarea sufletului. 

Așa cum anotimpurile — primăvara, vara, toamna, iar- 
na — urmează unul celuilalt, tot astfel se petrece și cu ano- 
timpurile duhovnicești. Pleacă unul, vine celălalt și astfel 
sufletul se obișnuiește cu toate schimbările duhovnicești, 
devenind înțelept şi încercat. Iar această experiență 
este un har care ţine sufletul în timpul înfricoșătoarelor 
schimbări. Căci numai răbdarea și îndelunga-răbdare 
aduc pace și gânduri folositoare. Atunci dobândim folos 
din ispită și devenim mai înţelepţi și mai încercați. 


4. Fiul meu, deși multe din suferințele bolii tale sunt 
din pricina neascultării, cu toate acestea se vădește în- 
tru tine dragostea lui Dumnezeu. Dumnezeu te iubește 
mult, de aceea te și pedepsește. El lucrează la mântuirea 
ta cea de mult preț prin încercările pe care ţi le trimite, 
vrând să-ți ușureze greutatea și să umple vasul sufletu- 
lui tău cu darul nădejdii celei mari, aceea a dobândirii 


1 Psalmi 118, 71. 

Cerului și a veșnicei tale sălășluiri lângă Hristos, pe Care 
ÎL iubeşti cu înflăcărare. 

Așadar, ce mai rămâne? Răbdare până la capăt, curaj 
în încercarea ta și o neîncetată mulțumire adusă Prea- 
bunului Chivernisitor al sufletelor noastre, mulțumire 
insoțită și de smerenie plină de Har. 

Pășește, fiul meu, pe calea cea urcătoare a Sfintei Gol- 
gote ținând crucea pe care ţi-a dat-o mâna cea binefă- 
cătoare a Celui Care te iubeşte și te pedepsește ca să te 
impărtășeşti de sfințenia Lui. 

Slavă veşnică îmbelșugată lucrează necazul și boala 
in sufletul care rabdă și mulțumește lui Dumnezeu. 


5, Îţi doresc, fiul meu, ca Dumnezeul răbdării și al 
mângâierii să te întărească în boala ta, în care ai căzut 
cu voia Lui. 

Am aflat că te-ai îmbolnăvit grav. M-a durut mult și 
am rugat-o pe Maica Domnului să te facă bine, mai întâi 
sufletește, iar apoi trupește. 

Să cugeți, fiul meu, la Sfinții Mucenici, care au răb- 
dat atâtea și atâtea pentru dragostea lui Hristos. Să spui 
și tu: „Rabdă, smerite suflete, chinurile bolii ca să te 
izbăvești de chinurile iadului”. 

Acei Mucenici au intrat de bunăvoie în chinurile 
muceniciei, în timp cetu suferi fără de voie. Iar aceasta 
este bine, te va folosi mult; ajunge doar să rabzi certarea 
Domnului cu bucurie și mulțumire. Acestea și altele ase- 
menea să le cugeți, astfel încât să te întărești în răbdare 
și să primești mângâiere. 


G. sănătatea ta să o incredințezi lui Dumnezeu. Dacă 
ceva este impus de către boală sau de medic, să primeşti, 
cu nădejdea că Dumnezeu prin aceasta săvârşeşte ceea ce 

voiește E] să se facă. Desigur, fără insă ca lepădarea de sine 
să te ducă la sinucidere, ci să umblăm pe calea cea de mij- 
Joc, adică să facem cu credinţă ceea ce se cere, pentru anu 
ni se socoti sinucidere. lar a mă tămădui prin mijlocul pe 
care l-am folosit, aceasta o las cu credință la Dumnezeu. 
Fiul meu, ai răbdare întru toate pătimirile tale. Boala 
aduce în suflet foarte mult folos atunci când o răbdăm; ajun- 
ge numai să ne prihănim pe noi înşine, căci pentru păcatele 
noastre suferim și mai ales pentru trufia inimii noastre. 


Ț, Îţi doresc ca totdeauna să fii sănătos, iar de te afli 
în boală, să rabzi certarea Domnului, care este trimisă 
din inimă iubitoare foarte. lar această certare, venită 
dintr-o astfel de inimă, niciodată nu va fi lipsită de dis- 
cernământ, de folos sau vătămătoare, ci vine pentru 
câștig duhovnicesc, spre iertarea păcatelor, spre pază 
și acoperământ și spre mântuire veșnică. 

Inima este a lui Dumnezeu, Tatăl nostru cel ceresc. 
Pe toate le vede, mai ales scopul fiecărei fapte; vede că 
te mâhnești și te întristezi. Să știi că nu te va încerca 
mai mult decât poți. Prin necaz se lucrează curățirea su- 
fletului şi mântuirea cea veșnică. „Şi nu numai atât, ci 
ne lăudăm şi în suferinţe, bine ştiind că suferința aduce 
răbdare”. Dumnezeu ne pedepsește ca pe niște copii ai 
Săi, pentru a lua chip întru noi însușirile Sale. Atunci se 
vădește autenticitatea copiilor, când poartă însușirile 
părinţilor lor. Acesta este scopul certării Domnului. 

Necazurile tale sunt mântuitoare. Intotdeauna să 
nădăjduiești şi nu vei fi ruşinat. 


8. Neștiinţa, fiul meu, este moarte a sufletului, căci 
ea nu luminează pe omul bolnav, astfel încât să-i spună: 


1 Romani 5, 3. 

„Boala ta este cu voia lui Dumnezeu și ești dator să o 
treci cu răbdare și mulțumire, ca să nu devii călcător 
al poruncilor lui Dumnezeu prin nerăbdarea ta”. Insă 
pe creştinul luminat cunoașterea voii dumnezeiești nu 
numai că îl face să le rabde pe toate cu mulțumire, ci 
il face să dobândească tărie duhovnicească și totodată 
răcorirea mângâierii. E] cugetă în sinea sa: „Prin durere 
și suferință împlinesc voia dumnezeiască care va adu- 
ce iertarea greșelilor mele de mai înainte. Plătindu-mi 
astfel datoria pedepsei mele, voi dobândi slobozirea 
mea acolo, în viața viitoare, unde voi trăi veşnic. Pe când 
aici, oricâte suferințe aș îndura, ele sunt trecătoare și de 
scurtă durată”. 

De aceea este nevoie de răbdare, fiul meu, ca să nu fii 
osândit împreună cu lumea cea nepocăită. Orice ni s-ar 
întâmpla, prin răbdare toate se aranjează la locul lor, iar 
omul lăuntric se linişteşte, răbdând voia lui Dumnezeu. 

Rabdă crucea ta, iar eu pe a mea, urmând pe Mirele 
cel Ceresc Hristos, Care pentru noi, păcătoșii și nemul- 
țumitorii, a răbdat ocara Crucii. 

Ce răbdăm noi pentru niște bunătăți așa de mari pe 
care le primim de la Dumnezeu? Dacă voi compara ne- 
număratele bunătăți ale lui Dumnezeu cu nemulțumirea 
omului, cred că mintea mea va încremeni. Și care minte 
încercată va putea cuprinde nesfârșitele binefaceri ale 
lui Dumnezeu, cele către om? 


9. Mult folos aduce boala; iertarea păcatelor și răs- 
plata răbdării. Este un leac foarte puternic pentru oa- 
menii ce s-au îndepărtat de Dumnezeu. Slavă lui Dum- 
nezeu, Care prin căi aspre lucrează mântuirea noastră. 

Te rog sănu te mâhnești, căci eu mă rog pentru tine. 
Nu te teme, ci ai nădejde. Părintele nostru ceresc este 

bun, milostiv, dar pe fiii Săi îi pedepseşte, îi ceartă, ca să 
se facă vrednici de viața cea veșnică. 

Dacă nu ne pedepsește, nu putem deveni fii ai Săi ade- 
văraţi, ci suntem fii din desfrânare, nevrednici de mân- 
tuire. Nu sunt vrednice pătimirile pe care le îndurăm 
față de fericirea cea veșnică pe care a pregătit-o Dum- 
nezeu pentru fiii Săi. Și care sunt fiii Săi? Cei chinuiţi, 
cei mâhniți, cei suferinzi, cei împovărațţi, iar nu cei care 
se desfătează acum vremelnic și sunt fericiți. 

Bucură-te, așadar, căci Dumnezeu ne iubește și ne 
pedepseşte pentru a ne odihni veşnic. Dumnezeu nu Se 
uită la faptul că suferim, ci El caută să ne izbăvească de 
muncile iadului și să ne dăruiască Raiul. 


10. Dumnezeul răbaării și al mângâlierii să-ţi 
dea răbdare şi mângâiere spre întărire și continuarea 
nevoinței. 

Nu te uita, fiul meu, numai la durerile cele de acum, 
ci „inalță-ți ochii precum pruncul alăptat spre maica sa” 
și vezi că „nu sunt vrednice pătimirile vremii de acum de 
slava ce ni seva descoperi”, nouă celor ce iubim arătarea 
lui Hristos. 

Nu lua în seamă numai durerile, ci cugetă și la răspla- 
tă, căci Dumnezeu este drept. Dumnezeu te-a lipsit de 
ușurarea cea venită din sănătatea picioarelor tale. Oare 
nu teva învrednici cu „picior vesel” să prăznuiești acolo, 
în Ierusalimul cel de sus, marea înviere a sufletului tău? 
Da, cu adevărat. Despre aceasta răsună toată Scriptura. 

Pășește, fiul meu, în Hristos, spre slava veşnică! Nu te 
istovi dând cu pumnii; să nu crezi că lovești aerul, ci cu 
adevărat se dă o luptă, precum la Iov. Acela a suferit mu- 
cenicie răbdând diferite chinuri și femeia lui îl povăţuia 

către moarte veșnică prin sfătuirea cea rea, iar pe tine 
te sfătuiesc ca să te învrednicești de viața cea veşnică. 
Acela stătea în gunoi plin de răni, fiind batjocorit de că- 
tre toți, pe când tu stai în casa ta și te odihnești în pat, 
socotindu-te creștin. Vezi cât de multe lipsuri avem? De 
aceea rabdă și mulțumește-l lui Dumnezeu, Care ţi-a dat 
un asemenea dar, astfel încât să te poată rândui întru 
Împărăţia Sa cea fără de sfârşit. Amin. 


11. „Spuneți că fratele vostru ocăra, flămânzea, în- 
seta și altele făcea în timpul bolii sale. Ascultaţi-mă: Aţi 
spus că fratele vostru păcătuia de moarte. Dumnezeu, 
Care este preamilostiv, vrând să-l aducă întru simţirea 
vinovăţiei sale, i-a dat această boală. Trebuia să se chi- 
nuiască, pentru a-L milostivi pe Dumnezeu, pe Care atât 
de mult L-a întristat. 

Dacă voi l-aţi fi îngrijit și i-aţi fi dat toată odihna, 
atunci care osteneală ar fi văzut Dumnezeu la el, ca să 
se milostivească de el? Trebuie să știți că cu cât mai mult 
s-a chinuit, cu atât mai mică pedeapsă i s-a dat. Dum- 
nezeu i-a dat boala și trecerea cu vederea de către frații 
săi pentru a-i trezi conștiința către pocăință, aşa cum 
doctorul dă bolnavului medicamentul, iar acela neavând 
cuvenita răbdare, cârtește şi-l ocărăşte pe doctor, spre 
pierzarea sa. 


12, Am afiat de suferința bolii tale. Îi doresc ca Sfin- 
ţii Doctori fără de argint să îţi ia orice durere și patimă. 

În încercare se vede, fiul meu, unde te afli. Iar acum 
este nevoie să îți aduni toate puterile sufletului spre a 
răbda. 

Nu te întrista, nu te da bătut. Împreună cu Hristos le 
vei trece pe toate. lisus cel Răstignit va fi cu tine atunci 

când vei suferi. Atunci ÎL vei cunoaște mai bine și Îl vei 
iubi. Iar când va.trece încercarea Îl vei binecuvânta pen- 
tru bunătăţile pe care ţi le-a dat. 

Atunci când suferi adună-ţi puterile tale cele 
sufletești și străduiește-te să înţelegi ce vrea să-ţi spună 
Cerul în această încercare a ta. Dacă cumva vei plânge, 
lacrimile îţi vor curăţi privirea, așa cum s-a petrecut 
cu mult-pătimitorul lov. Atunci vei putea spune și tu: 
„Acum ochiul meu Te vede”. 

Nu uita că Dumnezeu te vede atunci când suferi și ve- 
ghează asupra ta; simte chiar și bătăile inimii tale. Prin 
urmare nu te va lăsa fără mângâiere și ocrotirea Sa cea 
părintească. 

Sfinții se bucurau în pătimirile lor. Noi cel puţin să 
izbutim a primi necazul și durerea cu răbdare. 

Roagă-te, fiul meu, în inima ta și Numele lui Hristosţi 
se va face balsam de mângâiere, ca să rabzi cu folos ispita 
aceasta a încercării tale. Și vei primi nu puţin folos din 
această încercare a ta, dacă o vei înfrunta cu răbdare. 

Din nou îţi spun: cu rugăciunea, această pavăză prea- 
puternică, apropie-te neîncetat şi tot mai mult de Atot- 
puternicul Dumnezeu și vei cunoaște cum ridică în chip 
minunat povara durerii și îl odihnește pe cel suferind. 


13. Îţi doresc, fiul meu, să te faci bine. Ce să facem? 
Ne pedepseşte Domnul, ca să primim răsplată veșnică. 
Căci de vreme ce nu facem asceză, ne dă Dumnezeu boli 
și necazuri, pentru a ni se socoti acestea drept asceză 
și astfel să avem o mică mângâiere atunci când vom fi 
judecaţi înaintea Lui. 

Ce să facem, fiul meu? Așa vrea Dumnezeu, să sufe- 
rim, ca să aflăm odihnă în viața cealaltă. Aici toate sunt 
trecătoare, acolo veşnice. lute este iarna, dar dulce 

Raiul. Să îngheţe picioarele, ca să dănțuiască veşnic. 
Slavă ie, Dumnezeule! 


14. Binecuvântatul meu fiu, Dumnezeul dragostei 
să-ți fie însoțitor în toată viața ta! Amin. 

Fiul meu, îţi doresc ca Hristos să-ți dăruiască răb- 
dare, căci prin răbdare învistierești în Ceruri bunătăţi 
negrăite, comoară care nu se fură. Nevoiește-te cu toată 
puterea ta. Toate puterile tale să le aduni pentru a face 
răbdare în suferinţe, fiindcă acestea sunt medicamentul 
cel mai puternic care tămăduiește sufletul omului și-l 
urcă spre sfințenie. 

Vremelnice sunt durerile, dar veșnică este slava; iute 
este gerul încercărilor, dar dulce desfătarea Raiului. Prin 
multe necazuri vom intra în Lumina cea neinserată a 
Raiului, a lumii cerești. Pe Hristos Il vom vedea căutând 
cu blândeţe spre noi atunci când vom răbda încercările 
pe care ni le trimite din nemăsurata Sa dragoste către 
noi. 


15. Harul Domnului să se sălășluiască în sufletul tău! 

Am primit scrisoarea ta şi nu am văzut nici o îmbu- 
nătățire a sănătăţii tale, văd însă că se înzdrăvenește 
sufletul tău cu încercarea pe care ai răbdat-o. 

Da, fiul meu, toate încercările pe care ni le trimite 
dragostea lui Dumnezeu sunt pentru ca noi să dobândim 
mult-prețioasa răbdare și să ne asemănăm cu Părintele 
nostru cel ceresc, cu Dumnezeu, Care Se slăvește și este 
numit „Dumnezeul răbdării și a toată mângâierea”. 

Dumnezeu în vremea ispitei nu numai că dă răbdarea 
pe potrivă, dar mângâie și sufletul celui care rabdă ispita 
cu înțelepciune, bunătate și simplitate. 


1 JI Corinteni 1, 3. 

Sfânta Singlitichia câte suferinţe nu a răbdat? Dar 
acestea au sfințit-o și i-au adus slavă. 

[n cei care suferă ispite și le primesc cu răbdare și le 
trec cu înțelepciune și discernământ sălășluieşte Duhul 
lui Dumnezeu. Însă în cei care trăiesc în odihnă și ferici- 
re, fără necazuri și încercări, locuiește duhul diavolului. 

Pentru aceasta, fiul meu, bucură-te și te îmbărbătea- 
ză întru răbdare. Fă-te bărbat puternic și zidește casa 
sufletului tău pe temelia răbdării. Cugetă că cel care va 
răbda până la sfârșit, acela se va învrednici de Împărăţia 
Cerească a lui Dumnezeu. 


16. Sunt bolnav de gripă. Am o durere puternică în 
zona apendicitei și nu ştiu ce se va întâmpla. Oricum, 
slavă Ţie, Doamne! 

Dumnezeu ne iubește și caută ca prin durerile cele 
fără de voie să ne învrednicească de împărtășirea din 
bunătăţile Sale cele desăvârșite. 

Din nefericire, însă, noi, eu mai întâi, nu iubim su- 
fletul nostru în chip duhovnicesc. Dacă l-am iubi și am 
dori să se învrednicească de bunătăţile cele veșnice, am 
răbda fără murmur încercările sufletului și ale trupului. 

Durerea înmoaie inima și alungă asprimea ei. Și ast- 
fel, cu inima înmuiată, se netezește terenul pentru pri- 
mirea seminței adevăratei pocăinţe. 

Noi, cei fricoși în lupta cu necazurile, respingem în- 
tr-un anumit fel Harul lui Dumnezeu. 

Omul nu poate să-și amintească și de Dumnezeu atâ- 
tavreme cât este fericit. Iar dacă totuși o face, o face fu- 
gitiv. Își amintește însă de El cu căldură doar atunci când 
vine încercarea, durerea. Când îl strâmtorează necazul, 
așteptarea celor rele, atunci se roagă cu fierbințeală. Iar 
Bunul Dumnezeu Se bucură așa cum se bucură o mamă 

atunci când copilul ei cere cu durere, fiindcă vede în 
aceasta dragoste. 

Oricare ar fi încercarea, atunci când împreună cu ea 
există și răbdarea pe potrivă și mulțumirea, întotdeauna 
omul câştigă. Iar aceasta se vede la sfârșitul încercării, 
când vede ușurarea sufletului, limpezimea minţii și dul- 
ceața ce vine dinlăuntru. 

Să ne rugăm să ni se dea cunoștință și răbdare în 
necazurile vieții, pentru a câștiga mântuirea noastră. 
Amin. 


17. Rabdă, fiul meu, crucea ta! Aceasta te va povățui 
către invierea cea veșnică. 

Veselește gândul tău cu tot ce poate aduce bucurie și 
puțină mângâiere. Să nu-ţi pierzi nădejdea în vremea 
bolii, ci să faci răbdare și cu siguranţă vei primi folos. 

Roagă-te, sileşte-te pe sineți la aceasta! Gândește-te 
că toate vor trece, fie cele aducătoare de bucurie, fie cele 
de întristare. De aceea cugetă le cele de sus, ca la cele ce 
sunt stătătoare și veșnice. 


18. Binecuvântatul meu fiu întru Hristos, mă rog 
marelui Doctor al sufletelor și al trupurilor să-ți dea să- 
nătate deplină, potrivit voii Sale celei sfinte. 

Au existat, fiul meu, bărbaţi sfinți care sufereau cum- 
plit din pricina bolilor, și aflându-se în boală îi tămădu- 
iau pe alții. Cât de mult îi iubea Dumnezeu pe aceștia! 
O dovadă a dragostei lui Dumnezeu către un suflet este 
atunci când pune peste el povara bolii sau a necazului. 

Durerea trupului sau a sufletului curăță haina sufie- 
tului de orice întinăciune și o face strălucitoare. 

Un cuvios părinte, care era bolnăvicios, nu s-a mai 
îmbolnăvit o perioadă. Atunci a început să se plângă lui 

Dumnezeu: „Ah, Dumnezeul meu, de ce m-ai uitat și nu 
m-ai socotit vrednic de cercetarea Ta?”. Acest fericit 
bărbat dorea boala, deoarece ştia din experienţă cât de 
mult folos aduce sufletului. 

Durerea îl aduce pe cel păcătos, pe cel nepocăit la 
pocăință, iar celui drept îi întăreşte puterile sufletului 
și i se face zid puternic, pentru a nu aluneca în păcat. 
Răbdarea celor mari (în virtute nr.) li se face pildă celor 
mai tineri. Așa cum bolnavul se supune cu mulțumire 
tratamentului făcut de medic, cunoscând scopul lui, tot 
astfel și noi suntem datori să răbdăm cu mulțumire, în- 
tru cunoştinţă, toate cele ce vin fără de voie și care sunt 
trimise de mâna binefăcătoare a lui Dumnezeu pentru 
mântuirea noastră. „Atletul este încercat în luptă, căpi- 
tanul corabiei în vreme de iarnă și de furtună, generalul 
se cunoaşte după așezarea oștirii în poziţie de luptă, cel 
mărinimos în nenorocire, iar creştinul în ispită”, spune 
Sfântul Vasilie cel Mare. 

Așa cum pământul devine mai roditor atunci când 
plugul îl ară adânc, tot astfel și sufletul devine mai rodi- 
tor de virtute atunci când durerea și boala îl cercetează 
adeseori. 

Cu cât cineva suferă mai mult și se întristează, cu 
atât cununa devine mai frumoasă. Iar dacă durerile 
sunt multe, diferite și apăsătoare, atunci și cununa sla- 
vei este împodobită cu mai multe și mai felurite flori şi 
mărgăritare. 

Aurul trebuie să treacă prin topitoare, pentru a primi 
validitatea sa. Tot astfel și sufletul creștinului trebuie să 
treacă prin cuptorul ispitelor, pentru a lua pecetea slavei 
celei veșnice în vistieria cea împărătească a Împăratului 
Hristos. 

„Căci necazul nostru de acum, uşor şi trecător, ne 
aduce nouă, mai presus de orice măsură, slavă veşnică 
covârşitoare”. Şi: „Căci socotesc că pătimirile vremii de 
acum nu sunt vrednice de slava care ni se va descoperi”?. 

Dacă suflete sfinte și binecuvântate au trecut prin 
cuptorul durerii și au căpătat folos, cu atât mai mult ni se 
potriveşte nouă durerea. Și mult folos vom dobândi din 
ea atunci când răbdăm întru cunoștință și cu mulțumire. 

Atunci socotim că suntem iubiți de către Dumnezeu 
și că ne are în partea aleşilor Săi, când vedem că ne apasă 
durerea, fie trupească, fie sufletească. Ă 

O, fericită certare a Domnului, te îmbrățișez! Insă 
eu nu sunt vrednic de un astfel de dar, fiindcă trăiesc în 
odihnă și mă fac materie de ars a focului celui veșnic. 

Așadar, fiul meu, te fericesc și te invidiez pentru că 
suferi. Pentru aceasta te vei învrednici de odihna cea 
veşnică. Cununa ta se împodobește și se înfrumusețea- 
ză spre veșnica ta slavă. Rabdă întru Domnul până la 
sfârșit! Ţine crucea ta bine ca să nu cadă și te vei prea- 
slăvi veşnic împreună cu Hristos. Roagă-te pentru mine, 
ca să nu fiu închis afară eu, cel ce spun, dar nu fac. 


19. Fiul meu, mă rog ca Mângâietorul cel bun, Duhul 
cel bun, Duhul cel Sfânt să te acopere şi să te mângâie și 
dragostea cea pentru Hristos să ţi-o aprindă. 

Mă rog din tot sufletul meu ca Hristos să-ți dăru- 
iască sănătate. Fiul meu, văd și cunosc din experiență 
că atât timp cât cineva îndură necazuri, fie trupești, fie 
sufletești, și le rabdă întru cunoștință și cu mulțumire 
către Dumnezeu, Acesta este obligat într-un anume fel 
ca să-i trimită mângâiere dumnezeiască și să răcorească 


1 II Corinteni 4, 17. 
2 Romani 8, 18. 


74 


acel suflet. Dacă însă nu suferim dureri și osteneli, Dum- 
nezeu nu mângâie, nu trimite Harul Său. 

Nu vezi cât de mult se aprinde dragostea pentru Hris- 
tos după o durere pe care o suferim? Da, este răsplata 
ostenelii tale, a răbdării tale. Dacă nu ai fi avut această 
boală, nu ai fi avut atâta dragoste și atâta mângâiere. 

Vezi că atunci când îţi revii îţi simţi sufletul tău ca un 
copilaș? Aceasta arată că Dumnezeu ţi-a iertat păcatele 
și ești slobod de orice răspundere. Iar toate acestea ți 
le pricinuieşte răbdarea pe care o faci atunci când ești 
bolnav. 

Un frate era bolnav şi avea o astfel de boală, încât toți 
fraţii se scârbeau și se depărtau de el. Iar el se prihănea 
pe sine, zicând că așa i se cuvine. Atunci Dumnezeu, 
pentru smerenia sa l-a făcut bine. După aceasta se pri- 
hănea pe sine, zicând: „Ah, Hristoase al meu, nu am fost 
vrednic să mai sufăr pentru dragostea Ta!”. 

Vezi, fiul meu, că acel frate Îl iubea pe Hristos și voia 
să sufere pentru dragostea Lui? Știa din experiență cât 
de mult câștiga din boală. 

De aceea nu te mâhni deloc, ci numai mulțumește lui 
Hristos, Care te iubește atât de mult și Care ţi-a dat aici 
necazuri trecătoare, ca să-ți dea bucurie veșnică. Atunci 
când eşti bolnav și nu poți să-ți faci cu acrivie îndatori- 
rile cele duhovniceşti, nu te întrista, fiindcă nu ai păcat, 
căci nu are stăpânire voința ta, În tot cazul, monahul tre- 
buie să se silească. Dacă însă este bolnav, nu are păcat, 
căci Dumnezeu este drept. 


20. Mă rog, fiul meu, ca o picătură din nesfârșita 
răbdare a lui Dumnezeu să picure și în sufletul tău, în 
care să ridice un turn de răbdare și să găseşti nesfârșita 
vistierie a vieții veșnice. 

Îmi scrii că în vremea când Harul te ardea ai cerut 
de la Hristos boală și, ceva mai mult, ca să suferi pentru 
dragostea Lui. Iar El nu te-a trecut cu vederea, ci ţi-a tri- 
mis boală, precum ai cerut. Acum trebuie să faci răbdare 
și vei învăța discernământul din experiență, adică să nu 
cerem de la Dumnezeu lucruri pe care nu le cunoaștem 
din experienţă. De aceea trebuie ca întotdeauna să ne 
rugăm să se facă voia lui Dumnezeu. 

Acum să te rogi astfel: „Dumnezeul meu, fă-mă bine, 
dar nu voia mea să se facă, ci voia Ta”. 

Noi, ca niște copii necercați, cerem multe lucruri 
care nu ne sunt de folos, dar Dumnezeu, ca un Părinte al 
nostru, pentru a ne învăța cum trebuie să ne rugăm, ne 
implinește cererile. După aceea vedem că nu ne-am ru- 
gat bine și suferim. Dumnezeu iarăși rabdă îndelung și ne 
izbăvește, ca să înrădăcineze în noi experiența, adică săne 
învăţăm să lăsăm voia noastră. Dar chiar și în timpul când 
suferim din pricina lipsei noastre de discernământ, Dum- 
nezeu nu ne părăseşte, ci trimite Harul Său și ne mângâie, 
pentru a putea suferi greutatea. Aceasta se întâmplă și cu 
tine, fiul meu. Ceea ce ai văzut și ai simţit a fost de la Harul 
lui Dumnezeu, care ca o doică te îngrijeşte, până ce vei 
câștiga experiență. Căci dacă Dumnezeu te lasă încă să su- 
feri, înseamnă că încă mai ai nevoie de astfel de pedeapsă. 

Lasă-le pe toate la Dumnezeu şi spune: „Dumne- 
zeul meu, în mâinile Tale cele sfinte las boala mea, iar 
atunci când Tu, Care mă iubești atât de mult, vei voi să 
mă tămăduiești, atunci voi vrea și eu. Doar atât rog bu- 
nătatea Ta cea nesfârșită: să nu mă treci cu vederea, ci 
să-mi dai întotdeauna răbdare, ca să pot să ridic această 
cruce a mea, până se va face iarăși voia Ta. 


21 e Fiul meu, Harul lui Dumnezeu și dragostea Lui 
se arată prin multe chipuri în oameni, având un singur 
scop, acela de a-l mântui pe om. 

Dragostea lui Dumnezeu se vede la tine mai vârtos 
atunci când suferi de vreo boală. De aceea te pedepsește 
părinteşte vremelnic pentru ca Harul pe care ţi-l dă să 
se păstreze pentru totdeauna, atât în această viaţă tre- 
cătoare cât şi după moarte, în cea veşnică. 

Ridică crucea ta cu bucurie și mulțumește neîncetat 
Dumnezeului nostru, Care te păzeşte curat întru toate. 
Smerește gândul tău, căci fără ajutorul lui Dumnezeu nu 
putem face nimic. Rabdă cu bărbăţie, zicând împreună 
cu Apostolul Pavel: „Nu numai a fi legat, ci și a muri pen- 
tru Hristos” sau: „Cine ne va despărţi pe noi de dragos- 
tea lui Hristos? Nici necazurile, nici întristările. Chiar 
și moartea suntem gata să primim pentru dragostea lui 
Dumnezeu”. 

Așadar, îmbărbătează-te, fiul meu; pășește către sfân- 
ta și slăvita Golgotă. Acolo ne vom răstigni împreună cu 
Hristos, ca să fim povățuiţi către Mormântul cel de viață 
purtător, unde vom primi învierea sufletului nostru. 

Avem datoria să trecem prin cuptorul ispitelor, pen- 
tru ca, cercaţi fiind, să ne învrednicim să depunem su- 
fletele noastre în vistieria lui Hristos, Marele Împărat. 

Nu te necăji, căci în afazie gândurile nu sunt socotite 
păcate. Pentru a fi socotite păcate, omul trebuie să-și 
aibă mintea liberă, astfel încât libertatea sa să fie jude- 
cată. De vreme cetu nu poți avea o astfel de libertate, din 
pricina bolii, cum este cu putinţă să fie socotite păcate 
gândurile pe care le ai? Liniștește-te! Fă doar răbdare și 
mulțumește-I lui Dumnezeu. 

CAPITOLUL III 


Despre păcat, pocăință, plâns şi lacrimi 


Î, A cădea şi a ne răni este propriu oamenilor, de vre- 
me ce și o singură zi de va fi viața omului pe pământ, 
cugetarea lui este atrasă spre cele viclene încă de la 
nașterea sa. Dar ca să cădem și să rămânem în cădere, 
aceasta nu este omenesc. Pocăinţa îl creează din nou pe 
om. Ea a fost dată pentru a tămădui sufletul după botez. 
Dacă ea ar lipsi, cu greu s-ar mântui omul. Pentru aceas- 
ta virtutea pocăinţei nu are sfârșit atâta vreme cât mai 
este suflare de viață în om, căci li se întâmplă și celor 
desăvârșiți să greșească. Fiii mei, de fiecare dată când 
vedeți că gândul vă mustră pentru ceva, luați îndată me- 
dicamentul: pocăiți-vă, plângeți, mărturisiți-vă şi veți 
reveni la starea cea bună de mai înainte. 


2. Iuda trădătorul, deși s-a afierosit pe sine Domnu- 
lui și s-a făcut părtaș al harismelor, împreună cu ceilalți 
Apostoli, la sfârşit a suferit naufragiu duhovnicesc. 

Tâlharul care săvârșise fapte de rușine, fapte rele, 
fapte imorale, dar a scos acel strigăt prin care a cerut 
milă, a ajuns la limanul fericirii celei veşnice. 

Poporul evreilor, cel ce a primit făgăduinţele lui Dum- 
nezeu, poporul cel bogat, ales și sfânt al lui Dumnezeu 
a orbit și L-a pierdut pe Dumnezeu pentru totdeauna. 

Popoarele păgâne, care erau desfrânate după fapte, 
au primit propovăduirea și au moștenit ceea ce a pierdut 
Israil, pe Dumnezeu. 

Pentru aceasta nicidecum să nu deznădăjduim. Ori- 
cât am fi de păcătoși, datori suntem pururea să alergăm 
la Dumnezeu și, ca niște robi, să punem ochii sufletu- 
lui nostru în mâinile Domnului. Așa trebuie să ridicăm 
ochii noștri către Domnul, nădăjduind pururea în mila 
Lui, până ce se va milostivi spre noi. 


3, Căderea omului în dobitocia cea trupească împre- 
ună cu urmările surghiunirii și ale îndepărtării de Dum- 
nezeu, Bunul nostru Părinte, au dat naștere la legea pă- 
catului, cea care se oştește impotriva legii lui Dumnezeu. 

Legea păcatului, ca o înclinaţie și viclenie, se află în 
om din tinereţile lui. Și această înclinaţie spre rău, ca o 
moștenire strămoșească, pildă și roadă a vechii despăr- 
țiri de izvorul fericirii, a luat dimensiuni fireşti în firea 
omenească. Și astfel ea este atrasă către cele viclene și 
de aceea este firesc să vină suferinţe grele peste fiii lui 
Adam și ai Evei. 

Chemarea la vechea înfiere prin moartea pe Cruce a 
Domnului nostru Iisus Hristos a dus la mântuirea cea 
veșnică, însă ea nu a ridicat legea păcatului sălășluită în 
om. Și aceasta nu pentru că nu ar fi putut, căci chiar şi o 
singură picătură a înfricoșătorului și Sfântului Sânge a 
lui Iisus Hristos ar putea schimba totul, dar din icono- 
mie a lăsat-o să coexiste împreună cu omul, pentru ca 
prin mijlocirea ei nu numai să-l înțelepțească, ci să și 
cunoască voința fiecăruia. 

Nu a îngăduit Dumnezeu, spune Sfânta Scriptură, ca 
Jisus al lui Navi să nimicească toate neamurile păgâne 
din împrejurimi, ci a lăsat câteva pentru ca prin ele să-i 
înveţe pe fiii lui Israil războiul. 

Când această lege a păcatului nu găsește un potrivnic 
viteaz, adică voinţa cea bună, care să aibă ca arme po- 
runcile dumnezeiești, atunci îl biruiește și îl robește pe 
luptător. Îl dezbracă de dumnezeieștile arme, iar apoi îl 
târăşte către curgerea cea rea a păcatului. 

Dintru toate acestea și din multe altele reiese conclu- 
zia adevărată că toate întâmplările și lucrurile aducătoa- 
re de întristare pentru firea omenească sunt odrasle ale 
căderii ei de la starea de nemurire de mai înainte la cea 
de îndobitocire; și că Jertfa cea mântuitoare a lui Iisus, 
Dumnezeu-Omul, nu a nimicit legea păcatului în om, 
făcând aceasta cu iconomie, pentru a-l înţelepţi, dar și 
pentru alte pricini mântuitoare. Și astfel să-l învredni- 
cească a deveni preaînțelept moștenitor al veșnicelor 
Sale bunătăţi. 


4, „În ce te voi găsi, întru aceea te voi judeca”. lată 
vrednicia clipei. Te-a găsit în pocăință? Te-a găsit întru 
mărturisire? Te-a aflat zicând: „Greșit-am, Părinte, la 
Cer și înaintea Ta'2'Te-a găsit vărsând lacrima pocăin- 
ței celei adevărate și a prihănirii de sine? Iată că într-o 
clipă Dumnezeu te judecă așa cum a făgăduit: „Credin- 
cios este Domnul întru cuvintele Sale”*. 

Dacă însă te găsește întru cele potrivnice - o, omu- 
le - atunci ţi se vor deschide ochii sufletului și vei vedea 
cât de mult te-ai păgubit. Dacă Dumnezeu îl judecă pe 
om, atunci de prisos este pocăința. Când praznicul se 


Luca 15, 18. 
2 Psalmi 144, 13. 

termină, de prisos sunt cuvintele cele multe, căci totul 
s-a sfârșit. 

O, cât de mare este taina aceasta! O, Dumnezeul meu, 
Preadulcele meu Iisus, deschide ochii sufletului meu 
ca să văd limpede această taină mare a veşnicei mele 
mântuiri! Ca să-mi pregătesc merinde, ajutat fiind de 
Harul Tău, ca nu cumva la sfârșitul vieții mele să fiu aflat 
fără de câștig. Precum vezi, nu fac absolut nimic, ci mă 
umplu tot mai mult de patimi. Dăruiește-mi lacrimi și 
pocăință adevărată mai înainte de a veni ceasul cel de pe 
urmă, când voi auzi glasul Tău: „Gătește-ţi cele ale casei 
tale, căci vei muri și nu vei trăi”. 


5, Pocăinţa nu are sfârșit. Toate virtuțile pot fi desă- 
vârșite de către om cu ajutorul Harului lui Dumnezeu, 
pocăința însă nimeni nu o poate desăvârși, fiindcă avem 
nevoie de eapână la ultima noastră suflare, căci greșim 
întru clipeala ochiului. Așadar pocăința este fără de 
sfârșit. 

O, cât de bun este Dumnezeu! De aceea pe dreptate 
se vor osândi cei păcătoşi ca mine, fiindcă au disprețu- 
it milostivirea cea nesfârşită a Părintelui ceresc. Deși 
greșim ca oameni, ne vine greu să spunem „am greșit”. 
Și cum vom spune, de vreme ce suntem cuprinși - și 
eu sunt primul - de uitare şi trândăvie, având împreu- 
nă-ajutătoare mândria, care sunt piedici în calea către 
smerenie. Aceasta ne-a arătat-o Hristos prin Crucea Sa, 
dar din păcate rămânem surzi de bunăvoie spre marea 
noastră căință. 

Timpultrece, anii se duc și ne apropiem tot mai mult 
de veșnicie. Și vedem aceasta, dar suntem încătușaţi de 
o amorțeală a minții, care ne va cufunda, pe mine primul, 
în iad. 

Dumnezeul meu, Cel ce ai slobozit neamul omenesc 
din robia vrăjmașului, izbăveşte-ne și pe noi de osânda 
ce va să fie, când vei veni să judeci lumea, ca să dai fie- 
căruia după faptele sale. 

Fie ca prin rugăciunile tale să aflu milă atunci când 
va fi judecat ticălosul meu suflet, căci mă tem de răspun- 
sul ce-l voi da la Înfricoşata Judecată, mustrat fiind de 
insăşi conștiința mea. 


6. Ascultarea, tăierea voii, prihănirea de sine, aces- 
tea zidesc sufletul, iar râvna fierbinte păstrează lacrimile. 
Dacă vrei ca până la sfârșitul vieţii tale să-ţi păstrezi râvna, 
sileşte-te să plângi pururea. Iar dacă ai astfel de lacrimi, nu 
teme de nimic, căci rămâne râvna dorinţei de mântuire. 

Apa stinge focul, iar apa lui Dumnezeu ce izvorăşte 
din ochii celui ce se pocăiește nu aprinde foc arzător de 
materie, ci foc dumnezeiesc ce arde neghinele celor de 
alt neam. 


7. Să te ferești de păcat și să te străduiești să-ți păs- 
trezi curăţia. Să te rogi cu duh smerit și cu inimă zdrobi- 
tă. Să alungi orice gând rău care încearcă să te întineze, 
chemând Numele lui lisus Hristos, Care îndată îţi va 
veni în ajutor. 

Această ispitire adusă de satana îţi va fi socotită 
mucenicie. Dumnezeu pe toate le îngăduie din dragos- 
te, ca să ne înțelepţească, să învăţăm înțelepciunea lui 
Dumnezeu, să fie ruşinat vrăjmașul și să Se slăvească 
Dumnezeu. 

Niciodată să nu deznădăjduiești, niciodată să nu-ţi 
pierzi curajul, niciodată să nu-ţi pierzi răbdarea, ci pe 
toate le rabdă pentru dragostea lui Dumnezeu, Care pen- 
tru noi a răbdat moarte pe Cruce, a fost ocărât, a fost 

numit demonizat şi multe altele; pe toate le-a răbdat 
pentru mântuirea noastră. 

Adu-ţi aminte de moarte! Pe aceasta pomeneşte-o 
neîncetat, ca să se zdrobească inima ta și să se nască tân- 
guirea, umilința și lacrimile. Astfel se va naște în suflet 
o stare de pace, iar sufletul se va afla într-o altă lume, 
într-o lume fericită. 


8. Să ne pocăim cu adevărat, să ne spovedim cu sin- 
ceritate și în amănunt. Neincetat să cugetăm la Judecata 
Jui Dumnezeu și la hotărârea Lui şi să zicem: „Oare ne 
vom mântui sau vom vedea chinurile iadului?”. Acum, 
sau mai degrabă neîncetat, trebuie să vărsăm lacrimi de 
pocăință. Ah, cât de mult trebuie să ne îngrijoreze faptul 
dacă haina sufletului nostru este curată sau nu! Trebuie 
să o albim, căci altfel nu putem să ne înfățișăm înaintea 
lui Hristos în starea în care ne aflăm. 

Cugetarea la moarte nu trebuie să ne lipsească deloc 
din nevoinţa de fiecare zi a vieţii monahale. 


9. Cât de preţios este timpul vieţii acesteia! Fiecare 
minut are multă importanţă, fiindcă într-un minut pu- 
tem cugeta la atâtea lucruri, fie bune, fie rele. Un gând 
la Dumnezeu ne urcă la Cer, pe când un gând diavolesc 
ne pogoară în iad. lată, așadar, câtă importanţă are chiar 
și un singur minut în această viaţă. Din nefericire, noi 
nu cugetăm la aceasta și astfel trec ceasuri, zile și ani 
fără nici un câştig. Dar oare trec doar fără câștig? Câtă 
pagubă nu pătimim noi toţi - și primul sunt eu — dar nu 
pricepem! Dar vom pricepe atunci când sufletul nos- 
tru va ieși din trup, dar va fi prea târziu pentru că nu va 
mai fi timp pentru îndreptare. Trebuie să conştientizăm 
aceasta acum când mai putem să punem început bun. Să 

folosim din plin timpul preţios al vieţii noastre. Fericit 
este cel care se va sili pe sine ca să pună început bun, 
căci într-o zi va deveni bogat duhovnicește. 

Niciodată nu este prea târziu, fiindcă Domnul îl 
așteaptă pe fiecare să se trezească ca să-i încredințeze 
lucrare. Așteaptă până în ceasul al unsprezecelea, încer- 
când în orice chip să-l trezească. 

Fie canoi toţisă ne trezim și să ne aprindem făcliile și 
cu ochi priveghetor să aşteptăm cu răbdare să vină Dom- 
nul, pentru a intra împreună în Cămara de nuntă a fericirii 
celei veșnice, întru prăznuirea Îngerilor celor luminoși, 
ca să cântăm împreună cu ei cântările de înviere, care 
ne urcă din contemplaţie în contemplaţie întru urcușul 
dumnezeiesc. Atunci vom înțelege ce lucrare mare este 
silirea întru toate şi că bine ne-au făcut proestoșii atunci 
când nesileau și ne amărau. Atunci mulțumirile aduse lui 
Dumnezeu nu vor avea margini. Atunci cu adevărat vom 
mulțumi după vrednicie lui Dumnezeu. 


10. Să nu pierdem timpul în zadar, căci Împărăţia 
Cerurilor este a celor ce se silesc. Aduceţi-vă aminte de 
ieșirea sufletului, de clipa cea de pe urmă a despărțirii ce- 
ei grele. Amintiţi-vă că demonii vin în ceasul de pe urmă 
și caută să răpească nefericitul suflet și să-l ducă în iad. 

O, ce suferinţă! Câtă durere a sufletului! Câte suspine 
nu scoate sufletul atunci! Vai, în ce stare jalnică se află 
în acele clipe! Câte făgăduinţe nu îi dă lui Dumnezeu, 
zicând că își va schimba viaţa, că va păși pe calea pocă- 
inței și a nevoinţei, numai să nu moară! 

Cu toții vom ajunge la acel ceas și vom afla cele de 
mai sus şi cu neasemănare mai multe și vom făgădui 
să pășim cu mult mai multă râvnă pe calea pocăinţei și 
a nevoinței. Să ne închipuim că Dumnezeu a ascultat 

rugămintea noastră. Acum ce a mai rămas de făcut? Să 
săvârșim cele făgăduite, pocăință adevărată și nevoință 
făcută pentru îndreptarea sufletului nostru. Iată vremea 
potrivită pentru pocăință și nevoință. Încetul cu încetul 
se scurtează timpul vieții și ne îndreptăm fără să ne dăm 
seama către mormânt. 

Ne așteaptă judecata și Judecătorul, precum și cărțile 
în care sunt scrise faptele fiecăruia. Și cine poate să fugă 
de acestea? Nimeni. Toţi vom sta înaintea Scaunului de 
Judecată a lui Hristos, goi și zdrobiţi, fiecare dând răs- 
puns pentru cele săvârșite cu fapta sau cu cuvântul. Aces- 
tea și mai mult decât acestea să ni le amintim zi și noapte, 
ca să povățuim sufletul nostru către umilință și lacrimi. 


1] e Păcatul, ca un bold, îmbrăcat în plăcerea potrivi- 
tă fiecăruia, vine cu viclenie până la limbă, arătându-se 
dulce pentru a ispiti sufletul. Însă cel înșelat de odihna 
și plăcerea păcatului de scurtă durată, dar care este mai 
amar decât otrava și mai distrugător decât boala cea in- 
fecțioasă, îl va simţi în trupul său duhovnicesc. 


12, Orice s-ar întâmpla cu părinţii tăi, spoveda- 
nia pe toate le iartă și le șterge, fratele meu în Domnul. 
Adu-ţi aminte de fiul cel desfrânat, cât de mult a păcătuit 
și cu viaţa sa cât de mult a întristat pe cei ai săi. Însă 
atunci când s-a pocăit, braţele s-au deschis și trecutul 
a fost şters, ca și cum nu s-ar fi petrecut nimic. 

Așadar, tămăduirea părinţilor tăi întristaţi s-a făcut 
deoarece schimbarea vieţii tale către o viață mai duhov- 
nicească a îndreptat totul. Aflându-se acum în viaţa cea 
adevărată, sunt încredințați de către Dumnezeu despre 
schimbarea vieţii tale și despre pocăinţa ta, prin milos- 
teniile și parastasele pe care le faci. 

Dacă pe noi, cei care greșim Părintelui nostru adevărat, 
ne iartă, orice am săvârși, cu atât mai mult părinții noștri 
vor fi odihniţi, aflându-se în acea viață adevărată, de unde 
văd limpede lucrurile și cunosc neputința omenească și 
nestatornicia tinereții, precum și pe marele meșteșugăreț 
al vicleniei, diavolul, care este pricina tuturor smintelilor. 
Mai degrabă îţi vor fi recunoscători pentru ajutorul pen- 
tru care îl vor primi de la Dumnezeu prin mijlocirea ta. 

Fratele meu, rămâi cu desăvârșire liniștit. Pășeşte cu 
minte liniștită pe calea pocăinței și să nu te mâhnească 
trecutul. „Pe cele dinapoi uitându-le și spre cele dinainte 
întinzându-ne”, la scopul mântuirii să ţintim. 

Să nu se înmoaie tăria ta prin astfel de gânduri. Ai 
curaj, fiul meu, nădejde și bărbăţie. Toate acestea pe care 
ți le aduce diavolul sunt meşteșugiri ale lui pentru a-ţi 
nimici nădejdea mântuirii. 

Dacă omul spune: „Am păcătuit”, îndată Dumnezeu 
îl iartă, trece cu vederea păcatele tale. 

Fericitul Augustin cât de mult nu a întristat pe acea 
sfântă femeie, care era maica sa! Dar mai pe urmă la ce 
sfințenie și dragoste de Dumnezeu a ajuns! 

Prin pocăință toate se îndreaptă. Nu există nimic care 
să biruiască milostivirea lui Dumnezeu. „Și pe primul îl 
miluiește, și pe cel de pe urmă îl tămăduiește; și aceluia 
îi dă, și acestuia îi dăruiește”. Dragostea lui Dumnezeu 
le acoperă pe toate și le îndreaptă. Nimeni nu este fără 
de păcat, fără numai Dumnezeu. 


Starețul scrie unei fiice duhovnicești din lume: 
13, Toate pe care le pătimești, fiica mea, sunt din 
pricina încrederii în sine. Ele te învață smerenia și pri- 


hănirea de sine. Ce ţi-ai închipuit? Nu ai văzut că cel 

care se sprijină pe toiagul de trestie își străpunge mâini- 
le? Așadar, ceţi-ai închipuit? Nu ai văzut că „fără Mine 
nu puteţi face nimic”? Nu ai văzut că mulţi părinți au 
căzut pentru că s-au încrezut în sine? 

Smerește-te, prihănește-te pe sineţi, plângi fiica mea, 
spală-ţi haina de nuntă. Mirele tău, Cel mai frumos decât 
fiii oamenilor, te cheamă, te caută, îţi are locașul pregă- 
tit. Cămara cea de nuntă este preafrumos împodobită. 
Îngerii slujesc. Nu te lenevi, ci scoală-te, ia apă, spală 
bine hainele tale de nuntă, căci nu ştii când vine. Moar- 
tea este necunoscută; pe toţi îi cercetează. Nici măcar 
clipa morţii nu o cunoaștem. 

Pocăieşte-te, privește la desfrânată cum spală picioa- 
rele Stăpânului. Varsă lacrimi mai de preţ decât mirul 
care atrag mila dumnezeiască și iertarea păcatelor şi 
ascultă: „Iertate îţi sunt păcatele; mergi în pace!". 

Pocăinţă, fiica mea! Cazi cu lacrimi la picioarele cele 
infricoșătoare ale Stăpânului. Plângi și strigă: „Am pă- 
cătuit, Lisuse al meu! Primește-mă pe mine ceea ce mă 
pocăiesc și mă mântuiește! să nu treci cu vederea lacri- 
mile mele, Cel ce ești bucuria Îngerilor. Să nu mă lepezi, 
Cel ce ai plecat Cerurile cu pogorârea Ta cea negrăită”. 

Cu astfel de cuvinte și mai multe decât acestea roa- 
să-L pe Hristos, fiind încredinţată că vei primi întreit 
dragostea Lui. 

Pocăinţa tava da o bucurie nemăsurată Îngerilor, care 
vor striga: „A rămas în picioare! A rămas în picioare!”. 
Adică în cele din urmă nu ai căzut, ci te-ai oprit cumva 
și te-ai prins de o stâncă, iar acum urci iarăși. 


14. Timpul acestei vieţi trece fără să simţi și pe- 
deapsa fiecărui om devine tot mai grea odată cu trecerea 


timpului, fără ca aceasta să fie observată. Intr-o bună zi 

își va da seama de aceasta și se va mira, zicând: „Oare 
unde erau atâtea păcate adunate, iar eu, cel vrednic de 
jale, le nesocoteam? Vai mie, ticălosului, ce mă aşteaptă 
acum! Cum voi trece vămile?”. 

Da, fiul meu, astfel se va petrece cu fiecare din noi. Să 
ne pregătim acum cât putem de repede, căci nu știm în 
care zi și ceas va veni Domnul să bată la ușa sufletului 
nostru, pentru a ne chema ca să dăm răspuns. De aceea 
să fim întotdeauna atenți și pregătiți pentru călătoria 
cea fără de întoarcere către Cer. 


15. Fratele meu iubit, Dumnezeu Cel ce a cercetat 
smerenia noastră, ne va da adevărata pocăință, prin care 
se îimblânzește judecata dumnezeiască. 

Pocăinţă sinceră este aceea care arată căință pentru 
păcatele săvârșite, tânguire și lacrimi fierbinţi, ce surpă 
întăriturile păcatelor prin mărturisirea sinceră. 

Pocăinţa nu lasă nimic netămăduit. Dacă nu s-ar fi 
dat pocăinţa, nu s-ar fi mântuit nimeni. 

Biruinţa se dă oamenilor prin pocăință. Slavă lui 
Dumnezeu, Singurul Înţelept, Care a dat oamenilor un 
astfel de medicament puternic, ce tămăduieşte orice 
boală. Ajunge doar să-l luăm așa cum trebuie. 

Să ne nevoim, fratele meu; să pășim cu simplitate și 
întru nevinovăția inimii, precum copiii, așa cum a spus 
Mântuitorul: „De nu vă veţi întoarce şi nu veți fiprecum 
Druncii, nu veți intra în Î mpărăţia Cerurilor”. 

Prin simplitate și credinţă ne slobozim de răspân- 
direa minţii cea rea, care strică semințele cele bune ale 
Duhului. După credința noastră primim și roadele, căci 
ceea ce seamănă cineva aceea va şi secera. 


1 Matei 18, 3. 

Să cerem umilință și lacrimi și Dumnezeu ni le va da, 
ca să urmeze curgere de lacrimi dătătoare de viaţă și ast- 
fel inima să dea roade ale Duhului Sfânt. Amin. 


[ 6. Să te rogi pentru mine, frate, ca să-mi dea Dom- 
nul pocăință, mai înainte de a ieși din lumea aceasta și 
a începe marea călătorie. Căci nu am fost zidiți pentru 
pământul acesta, ci pentru Cer. Acolo a gătit Dumnezeu 
loc pentru fiii Săi, care Li vor face ascultare în tot ce le 
va spune. Pentru toţi cei care nu ascultă dumnezeieștile 
Lui porunci a pregătit loc de osândă veşnică, de care să 
ne ferească Dumnezeu. 

Acum Dumnezeu strigă prin Sfintele Scripturi, prin 
propovăduitori, prin părinţi duhovnicești: „Pocăiţi-vă 
că s-a apropiat Impărăţia Cerurilor”. Dar din neferi- 
cire, puternicii și înțelepţii lumii acesteia rămân surzi, 
aducând diferite îndreptăţiri. Atunci Preabunul Dum- 
nezeu, vrând să dăruiască omului bogăţia Sa, îi cheamă 
pe toți cei neputincioşi, pe ologi. „Ieşi îndată în piețele 
şi ulițele cetăţii, şi pe săraci, şi pe neputincioşi, şi pe orbi, 
şi pe şchiopi adu-i aici'*, spune Dumnezeu în Sfânta Sa 
Evanghelie. 

Când Dumnezeu îi cheamă pe cei netrebnici, atunci 
se slăvește și mai mult milostivirea Sa, iar pe om îl con- 
duce către recunoştinţă. Căci care lepros învrednicin- 
du-se de curăţire nu-i aduce mulțumire binefăcătorului 
său? Și care osândit nu se arată recunoscător Izbăvito- 
rului său? 

Din păcate, frate, eu nu mulțumesc lui Dumnezeu, 
fiindcă uitarea, care este odrasla mândriei, mi-a luat 
mințile. 

1 Matei 3, 2. 
2 Luca 14, 21. 

Despre spovedanie 
și vistieria duhovnicească 


Î, Această spovedanie a ta mi-a adus bucurie în su- 
flet, fiindcă S-a bucurat Dumnezeu și Ingerii Săi, care 
o așteptau din clipă în clipă. Ai reușit să-l rușinezi pe 
diavol, care se bucură nespus de mult atunci când cineva 
își ascunde gândurile față de părintele său duhovnicesc. 

Când șarpele iese din locașul său, aleargă ca să se as- 
cundă, fiindcă simte că va fi lovit. Tot astfel și gândul dia- 
volesc, care și el este un șarpe, când iese din gura omu- 
lui se destramă și dispare, fiindcă spovedania înseamnă 
smerenie. Diavolul nu poate nici măcar să miroase sme- 
renia. Așadar cum mai poate rămâne după spovedania 
făcută cu smerenie și sinceritate? 

Fiul meu, îţi doresc să pui început bun și să petreci întru 
trezvie. Să nu te ruşinezi deloc de mine. Să nu mă socotești 
un om, ci un reprezentant al lui Dumnezeu. Toate ale tale 
să mi le mărturisești, chiar și atunci când gândul îţi spune 
ceva despre mine, fiindcă eu cunosc înrâuririle diavolești 
și știu cum îl războiesc pe om. Fiii duhovnicești au inimă 
simplă și dacă le vin gânduri rele, aceasta se datorează rău- 
tății diavolului și egoismului fiului duhovnicesc, care lăsat 
să cadă în astfel de gânduri împotriva persoanei starețului, 
pentru a se smeri și mai mult. 

Pentru aceasta să nu te necăjești, căci eu întotdeauna 
mă voi bucura, atunci când îmi vei vorbi cu sinceritate, 
fiindcă fără spovedanie curată nu este cu putinţă să se 
facă vreo sporire duhovnicească. 


2. Așadar, fiul meu, sănu ai nici o grijă, căci povara ta 
am luat-o eu. Singurul lucru pe care te rog să-l faci este să 

te linișteşti. Tu îmi scrii cu condeiul, însă eu simt puterea, 
ințelesul, esenţa celor scrise; intru în duhul cuvintelor 
tale. Te implor, liniștește-te! Toate îţi sunt iertate cu spo- 
vedania pe care o faci. Satana a observat care este carac- 
terul tău și te chinuieșşte fără să se întâmple ceva serios. 
Tot ceea ce îmi scrii, adică gândurile care te chinuiesc, 
sunt meșteşugire a celui viclean ca să te arunce în deznă- 
dejde, întristare. Toate cele care s-au săvârșit aruncă-le 
în adânc, ca să se piardă. De acum începe o viață nouă. 

Dacă cugeţi aceleași, să știi că vei ajunge bucuria de- 
monilor. De aceea te rog ca numai să faci ascultare de 
mine. Spovedania ta le-a iertat pe toate, pentru aceasta 
nu scoate la iveală chitanţe vechi care au fost achitate. Nu 
zgândări rana din pricina căreia ai suferit atâtea. Să nu te 
înșele gândul care îţi spune că tu greșeşti. Dacă nu l-ai fi 
dus tu la medici și nu ai fi făcut totul pentru el, atunci după 
dreptate te-ar fi războit astfel de gânduri. Însă tu ţi-ai fă- 
cut datoria. Dumnezeu a voit să-l ia, potrivit nesfârșitei 
sale înțelepciuni, iar tu crezi că tu l-ai omorât. la aminte la 
acest gând casă nu se cuibărească în inima ta și să-ți facă 
rău, căci este o meşteşugire a diavolului, care un iscusit 
izvoditor de rele. Căci el, prin deznădejde, a aruncat în iad 
mulțimi nenumărate de suflete. 

Meșteșugire a diavolului este ca atunci când se întâm- 
plă ceva și omul se mâhnește, el să aducă îndată o mul- 
țime de gânduri de îndreptăţire, astfel încât să-l arunce 
pe sărmanul om într-o furtună cumplită și să-l afunde în 
adânc. În invălmășeală se bucură vulpea. Iar când trece 
furtuna, omul vede căera să se înece într-o lingură de apă. 


3, Smereşte-te și de acum înainte spovedește-te, căci 
spovedania cuprinde în sine smerenia cea preasfântă, fără 
de care nu se mântuiește nimeni. Bucurie mare se face 

pentru diavol când reușește să convingă pe cineva să-și 
ascundă gândurile diavoleşti. Și aceasta pentru că astfel 
își va atinge scopul său cel stricător de suflet și mai dinainte 
plănuit. 


4. Să ne spovedim des cu evlavie și cu conștiință 
curată. Să păzim poruncile duhovnicului, să ne rugăm 
neîncetat, să avem pomenirea morții și puternic este 
Dumnezeu să ne învrednicească ca în cealaltă viaţă să 
ne aflăm lângă El, pentru a ne bucura împreună cu Sfinţii 
în Biserica cea biruitoare. 


5. Ţi-am scris despre conștiință că trebuie să luăm 
aminte să nu săvârșim ceva care să se facă pricină ca ea 
să ne mustre şi să ne osândească. 

Să ai în mintea ta pururea că Dumnezeu le vede pe 
toate şi nimic nu se ascunde de la ochii Săi. Așadar, cum 
voi spune minciuni înaintea lui Dumnezeu? Nu știi că 
minciuna este de la diavolul și că neluând aminte ea de- 
vine obișnuință, iar apoi patimă și că mincinoșii „Împă- 
răția lui Dumnezeu nu vor moșteni”? 

Teme-te de Dumnezeu! Dumnezeu nu Se odihnește 
în jertfele materiale, atunci când părăsim lucrarea lăun- 
trică a inimii, ci este de trebuinţă ca și aceea să o facem 
și nici pe cealaltă să nu o lăsăm. 

Îngrijeşte-te de conștiință, căci nu cunoaștem ceasul 
morții. Și dacă nu-i vom da datornicului nostru toate cele 
pe care i le datorăm, ne va osândi fără milă. Atunci vai 
nouă, căci ne va astupa gura, neavând ce răspuns să dăm. 


6. In fiecare noapte să te cercetezi cum atrecut ziua, 
iar dimineaţa, cum a trecut noaptea, astfel încât să știi 


ce vistierie are sufletul tău. Și dacă vezi vreo vătămare, 

străduiește-te să o ștergi prin trezvie și silință. Iar dacă 
vei vedea sporire, slăvește pe Cel carete ajută în ascuns. 

Să nu părăseşti cercetarea conștiinței tale pentru 
mult timp, ci degrabă dă-i ceea ce cere, ca nu cumva să 
te dea pe mâna judecătorului și să sfârșești în temniță. 
Conștiința cere trezvie și împlinirea canonului și a rugă- 
ciunii? Dă-i-le și vei vedea calea slobodă către Judecător. 
Să nu disprețuiești glasul cel mântuitor al conștiinței, 
fiindcă te vei căi apoi fără nici un folos. 


LA Luaţi aminte să fiți sinceri în faptele voastre, pre- 
cum și în cuvinte, mai ales la spovedanie. Căci Dumne- 
zeu cercetează inimile și rărunchii și nimic nu este as- 
cuns înaintea Ochiului Său cel neadormit. 

Temeți-vă de Dumnezeu, căci Dumnezeu nu Se lasă 
batjocorit, ci pedepsește cu asprime atunci când nu 
vede sinceritate. Pentru aceasta luați aminte ca așa cum 
săvârşiți neascultarea și păcatul cel ascuns cu lesnire, 
tot astfel să-l descoperiți la spovedanie. Să nu vă biruias- 
că egoismul și să acoperiți adevărul și astfel să rămâneți 
neîndreptați și impătimiţi. 

Luaţi aminte, căci anii trec, se duc și moartea vine 
în clipa în care nu așteptăm. Și astfel plecăm nepregă- 
tiți, având înăbușită conștiința, cea care ne va osândi la 
infricoșătoarea Judecată a lui Dumnezeu. 

Îndreptaţi-le pe toate, dacă vreți să vedeți zile bune, 
zile de nepătimire şi pace. 


NCAA IASA 

CAPITOLUL IV 


Despre Monahism, Feciorie şi Curăţie 


Î. Nimic nu este mai de preț ca monahismul. Mona- 
hism înseamnă sfințire a trupului și a sufletului, comuni- 
une cu Dumnezeu, îndumnezeire. Monahism înseamnă 
cunoaștere, simțţire și aflare a Împărăției lui Dumnezeu 
înlăuntrul omului. Cine este înțelept şi cugetă la aces- 
tea? Cel cu adevărat înțelept știe că în monahism se află 
Harul deosebit al lui Dumnezeu, ca îndumnezeire, ca 
sfințire, căci lăsând lumea, voile proprii și libertatea, ve- 
nind și trăindu-l pe acesta (monahismul), săpând (nitr. 
în ogorul sufletului) și nevoindu-se, Îl găseşte pe Iisus 
și devine împărat al împăraților întru libertatea adusă 
de slobozirea de patimi. 

Fără monahism nimeni nu ajunge la nepătimire. Ni- 
meni nu dobândește minte curată fără priveghere, în- 
frânare și rugăciune neincetată. Nimeni nu ajunge la 
contemplaţie fără trăirea monahală. Nimeni nu ajunge 
la o comuniune atât de strânsă cu lisus, fără numai cel 
care rămâne lângă El și riu-L părăsește. Atunci se va în- 
vrednici de fericirea: „Fericiţi cei ce ascultă cuvântul lui 
Dumnezeu. 

Dacă inima nu se va curăța, lisus Cel curat nu va veni 
ca să-Și facă sălaș în ea. Dar cum este cu putinţă ca în 
mijlocul lumii să-ți cureți inima ? De aceea părinții, cu- 
noscând aceasta, au părăsit lumea și s-au sălășluit în 
pustie, unde și-au așezat locul de luptă, după care au 
dobândit cununile biruinței. 

Așadar, omul este chemat să înceapă lupta și nevo- 
ința cea duhovnicească, având ca împreună-luptător pe 
Dumnezeu, iar ca ajutor pe stareț. Vrăjmașul, care este 
diavolul, lumea și trupul, se va împotrivi cu tărie, ca să-l 
infricoșeze pe nevoitor. Dar dacă acesta va împlini sfa- 
turile duhovnicului, cu siguranță va câștiga biruinţa și 
va primi cununile slavei celei veșnice. 

Monahismul este mai presus de fire. Viața monahis- 
mului este mai presus de fire, pentru că se leapădă de 
toate cele ale firii. Și iată, monahul rupe legăturile firești 
cu părinţii şi rudele sale, îi părăsește pe aceştia prin si- 
lirea de sine, nu pentru scopuri personale, ci numai și 
numai pentru a sluji lui Dumnezeu cu deplină dăruire. 

Noua sa viață are ca scop omorârea cugetării trupești 
și dobândirea prin nevoință a curăţiei îngerești. Firesc 
este somnul din timpul nopții, dar monahismul impu- 
ne priveghere - „Privegheat-am şi am ajuns ca o pasăre 
singuratică pe acoperiş”. Firească este libertatea per- 
soanei, dar de îndată ce omul intră în viața monahală, 
se impune omorârea voii proprii, pentru dragostea cea 
către Dumnezeu. Și în general, viața monahului este di- 
ferită de cea alumii. Pentru aceea s-a și numit îngereas- 
că, datorită rânduielii ei celei mai presus de fire. 

Mare dar este pentru cineva a fi chemat de Dumnezeu 
la viața monahală, dar un dar şi mai mare este a găsi și 
un povățuitor duhovnicesc pe această cale. Căci a lăsa 


1 Psalmi 101, 8. 

Jumea este ușor, dar a găsi un povățuitor potrivit, aceasta 
este o bunăvoință deosebită din partea lui Dumnezeu, 
fiindcă de povăţuitor depinde dacă va spori sau nu cel 
care s-a lepădat de lume. 

Pomenirea morții săvârșită așa cum trebuie dăruieşte 
multă putere la începutul dorinței de lepădare a lumii, 
precum și pe toată durata viețuirii monahale. Această 
pomenire i se va face o filosofie duhovnicească puterni- 
că, de unde va scoate adevărul lucrurilor pentru a putea 
lepăda toate cele trecătoare. 

Cercetează mormintele cele reci și acolo întinde-ți 
urechea ta și ascultă ce ți se spune de către cei ce locu- 
iesc în ele: „Căci ce-i foloseşte omului să câştige lumea 
întreagă, dacă-şi pierde sufletul?” şi: „Deșertăciunea 
deșertăciunilor, toate sunt deșertăciune”*. 

In clipa cea mai grea şi mai dureroasă a morții, nu 
este cine să ajute omului fără numai faptele lui. Cu ade- 
vărat nimeni, fără numai Dumnezeu. Dacă pe Acesta [Îl 
vom Sluji, vom avea un preaputernic ajutor şi ocrotitor 
în cumplita despărțire dintre trup și suflet din ceasul 
morţii. Câtă agonie are sufletul care se desparte de trup! 
De această agonie adu-ți aminte neîncetat şi cugetă și la 
faptul că avem de trecut și prin vămile din văzduh care 
împiedică sufletele ce vor să urce la Cer, arătându-le 
faptele din viață și trăgându-le în iad. 

Apoitrebuie să luăm aminte că și la judecată avem de 
mers. Vai, și ce judecată! Atunci cuvintele „am păcătuit” 
și „curățește-mă pe mine, păcătosul” nu mai au putere, 
căci se pecetluiește gura, neavând ce răspuns să dea. 

Acestea și mai multe decât acestea suntem datori să 
le cugetăm, ca să înțelegem mai bine care este scopul 


1 Marcu 8, 36. 
2 Hcclesiasticul 1, 2. 

nostru şi să alergăm cât mai repede către atingerea aces- 
tuia, fiindcă nu știm ce ne aduce ziua de mâine și nesi- 
gură este clipa morții. Doar binele cel după Dumnezeu 
va rămâne și îl va urma pe om. 

Și ce este mai bun decât a lucra cineva pentru Dum- 
nezeu în toată viața sa, astfel încât plata ostenelii sale să 
o ia cu el atunci când merge la Dumnezeu? Cu adevărat 
acesta este negustorul cel înțelept care a găsit mărgări- 
tarul cel de mult preț. 

Dacăvei auzi glasul Domnului tău, să nu-ți împietrești 
inima, ci ascultă ce-ţi spune El. „Că va grăi pace peste 
poporul Său și peste cuvioşii Săi şi peste cei ce îşi întorc 
inima spre Dânsul”". 

Îţi doresc din toată inima ca prin dragostea dumne- 
zeiască să ţi se facă neîncetat dorul după Dumnezeu și 
să ajungi, înaripat fiind de el, la frumuseţea cea întocmai 
cua Îngerilor, pentru rugăciunile Egumenei acestui loc, 
Stăpâna noastră de Dumnezeu Născătoarea. Amin. 


2. La cele de sus să cugetați, pe cele de sus să le că- 
utați. Petrecerea noastră este în Ceruri, aşa cum spune 
Apostolul Pavel. 

O, ce fericire ascunde monahismul! O, strălucire a 
Cerului, cum îl atragi pe cel ce petrece în însingurare și 
fuge de lumea cea deșartă! Cum, petrecând într-un loc 
liniștit, mintea este atrasă către cele de sus, mutându-se 
din contemplaţie în contemplaţie, punând suișuri în ini- 
ma sa, văzând doar pe Dumnezeu prin dumnezeiasca 
dragoste! O, adâncul bogăției și al științei lui Dumnezeu! 
Cu adevărat monahii cei neînsemnațţi care cutreierau 
pustia erau adevărații filosofi după Dumnezeu. Pe pă- 


1 Psalmi 84,9. 

mânt umblau, dar în Cer petreceau prin contemplaţie 
și dragoste. 

O, mare este slava monahismului! Când omul se 
linişteşte de zgomote și se închinoviază sub îndrumarea 
unui povăţuitor încercat, atunci este condus către slava 
cea lăuntrică a monahismului. 

Lupta noastră este împotriva stăpânitorilor, împo- 
triva începătoriilor, împotriva puterilor întunecate şi 
prea viclene, împotriva oștirilor încercate în război, 
impotriva trupului și a lumii patimilor, care seamănă 
cu rănile ce dor înfricoşător de tare și care au nevoie de 
timp, răbdare și ingrijire pentru a putea fi tămăduite. 

Dacă privim la viaţa Sfinţilor Părinţii din primii lor 
ani, îi vedem suferind uscăciune, descurajă ări cumplite și 
multe ispite istovitoare. Însă ei îndurau totul cu răbdare 
și silire de sine, după care îi cerceta Harul, după măsura 
pătimirii fiecăruia. 


Starețul scrie către monahii despre petrecerea în feciorie. 


3, Petrecerea în feciorie se aseamănă cu corăbie- 
rul care se luptă mereu cu furtuna cea aspră, iar liman 
de scăpare nu vede nicăieri, ci continuu este clătinat 
de valuri. Fiindcă fecioara poartă înlăuntrul ei flacăra 
cugetării trupești, de aceea nici un armistițiu nu-i este 
ingăduit, ci se află neîncetat în război şi cu armele în 
mâini. 

Dacă atunci când se stârnește furtuna, femeia căsăto- 
rită îndată aleargă la liman, care este împreunarea celor 
doi soţi, scăpând astfel de primejdie, fecioara însă este 
datoare ca, înfruntând furtunile, să înainteze în larg și, 
ținând cu tărie cârma corabiei sufletului ei, să se lupte 
cu valurile sălbatice ale trupului, chemând neîncetat 

pe lisus, până când El va potoli furtuna, zicând: „Taci, 
liniștește-te!”. 

O, cât de înaltă este curăţia! Cât de mult strălucește 
veșmântul ei cel luminos și cât de multă îndrăznire 
dobândește, fiindcă ea nu numai că îl asemuiește pe om 
cu Îngerii, ci chiar îl ridică mai presus decât ei. 

Îngerii păstrează curăția, fiindcă aceasta este o pe- 
trecere firească la ei, pe când fecioara s-a afierosit pe 
sine a păși pe calea cea mai presus de fire. Și duce nu 
numai nevoința de a întoarce firea spre altă direcție, dar 
și lupta neîncetată și strădania pe viață de a se împotrivi 
demonilor care scrâşșnesc din dinţi, silindu-se să schim- 
be calea cea dreaptă a Domnului. Adică să o desprindă 
pe fecioara cea curată a Domnului de la dragostea cea 
către El și a face din ea un dobitoc, asemenea porcului 
afundat în mocirla plăcerilor. 

Să ne ostenim, fiii mei, să ne nevoim! Să alergăm, ca 
să câştigăm cununa chemării celei de sus, căci Puitorul 
de nevoinţă Hristos de față este, urmărind și împreu- 
nă-pătimind în nevoinţa fiecăruia! Și aceasta pentru a 
ne desfăta de asemănarea cu El, atunci când se va arăta, 
așa cum scrie și Apostolul neamurilor Pavel: ,, Jar când 
Hristos, Care este viața voastră, Se va arăta, atunci şi voi, 
împreună cu El, vă veţi arăta întru slavă" 

Fetele părăsesc pe părinții, fraţii și rudele lor iubite 
și prin cununie se alipesc de un bărbat muritor, răbdând 
neputințele, capriciile, patimile acestuia, iar uneori și 
bătăi şi ocări; și fata nu se despart de el pentru legătura 
tainică a cununiei sau pentru păstrarea și satisfacerea 
dorinţei lor celei trupești. 


1 Marcu 4, 39. 
2 Coloseni 3, 4. 

Voi, spre deosebire de acestea, vă logodiţi cu nestri- 
căciosul Mire Hristos. Părăsiţi părinţii şi toate bunurile 
lumii acesteia deșarte pentru a vă uni cu Hristos prin 
nunta cea duhovnicească. ÎI urmați cu dragoste pe lisus, 
Care pentru noi a răbdat Cruce și moarte și v-a dăruit o 
zestre negrăită, care este Împărăția Cerurilor. Din săra- 
ce și întinate v-a făcutii impărătese, ca să vă bucuraţi în 
Ceruri de slava și desfătarea Împăratului. 

Cât de mult covârșește harul fecioriei și cât de înaltă 
este taina însoțirii duhovniceşti cu Mirele Hristos față 
de nunta cea trupească! Și aceasta pentru că Mirele este 
ceresc, neîntinat, veşnic; este Dumnezeu. 

Dacă într-o viață obișnuită de familie o vedem pe fe- 
meie că dă dovadă de răbdare eroică, suferind necazuri, 
întristări și greutățile vieții de familie, ocări, pătimiri și 
bătăi din partea soțului, greutățile cele mai presus de pu- 
terile ei ale educaţiei copiilor, atunci - o, cât de vrednici 
de osândă vom fi noi, cei care nu arătăm răbdare, silire de 
sine, ascultare și toate câte le cere jugul cel bun al Prea- 
dulcelui Iisus, care este cu mult mai presus decât jugul 
unei femei căsătorite! Așadar, suntem datori să avem o 
viețuire pe măsură, vrednică de chemarea deosebită ce 
ni s-a făcut și răsplăţile cele veșnice pregătite în Cer. 

Să ne smerim și să strigăm către Mirele Hristos: 
„Mire al smeritului meu suflet, nu închide cămara 
Ta cea cerească, precum fecioarelor celor nebune, ci 
învredniceşte-ne ca să prisosească în candelele sufie- 
tului nostru untdelemnul faptelor bune, al dragostei, 
al smereniei, al pocăinţei, al lacrimilor, al ascultării, al 
răbdării, al curăţiei, al dreptei socoteli și al tuturor ce- 
lorlalte virtuţi, astfel încât îndestularea să păstreze ne- 
stinsă flacăra până la Venirea Ta. Și astfel, toată obştea 
să intrăm în lăcașurile cele cerești, cu veșmânt strălucit 

și luminat de lumina Harului Tău, prăznuind și desfă- 
tându-ne împreună cu Tine în vecii vecilor. Amin. 


Starețul scrie unor monahii. 


4. Fiicele mele binecuvântate, cugetaţi la darul pe 
care vi-l dă Domnul, acela de a deveni mirese ale Fiu- 
lui Său. Pentru aceasta cu nemăsurată smerenie afie- 
rosiți-vă Dulcelui Iisus și cu dragostea cea nefățarnică 
către El faceți făgăduinţa că veți rămâne până la moarte 
credincioase dragostei Sale. 

Vă doresc să vă topiţi ca lumânarea de dragoste pen- 
tru lisus, iar faptele voastre ca o tămâie cu bun miros 
să se urce înaintea Domnului întru miros de mireasmă 
duhovnicească. 

Această afierosire sfântă a voastră va înfuria pe zavist- 
nicul demon şi va porni război împotriva voastră. Voi însă 
sănuvă înfricoșați, pentru că Îlveți avea ajutor pe Preadul- 
cele nostru lisus. Îndrăzniţi și nu vă temeți, căci Domnul 
cu mâna Sa cea nevăzută va zdrobi pe nevăzuțţii vrăjmași. 

Să aveți credință de oțel și ascultare desăvârșită față 
de Dumnezeu și proestoșii voştri și rugăciunile lor vă 
vor acoperi în chip minunat. 


Către o monahie începătoare 


5, Ai iubit pe Mirele tău Hristos mai mult decât pe 
mama ta, pentru aceasta vei fi fericită în Cer. Nu te în- 
griji de nimic pământesc, ci numai cum să placi Preafru- 
mosului Mire Hristos, a cărui nuntă duhovnicească este 
veşnică, pe când aici, la mireni, ea este de scurtă durată, 
după care încep chinurile vieții, ostenelile și durerile. 

În viața monahală, toată osteneala pe care o face ci- 
neva va fi răsplătită din belșug și veșnic, dar chiar și aici 
pe pământ însutit vom primi, atunci când lăsăm părinți, 
frați și celelalte. Hristos ne dă frăția cea întru Hristos, 
unde dragostea este duhovnicească și are ca scop acela 
de a contribui la sporirea noastră duhovnicească, pe când 
cea trupească numai pe cele trupeşti și deșarte le iubește. 

În viața lumească ostenelile și durerile sunt în zadar, 
pe când în viața monahală ne ajută să-L dobândim pe 
Dumnezeu. 

O, ce frumos este atunci când într-o frăție există dra- 
goste; când o frăție este un suflet în multe trupuri! Cu 
adevărat petrec o viaţă îngerească. Dar Dumnezeu în- 
găduie că în răstimpuri să se petreacă ceva care aduce 
confuzie și răceală. Aceasta însă este spre folosul nostru, 
pentru a deveni încercați și a se arăta virtutea sau slă- 
biciunea. Pentru aceasta și legea cea duhovnicească ne 
spune: uneori bucurie - alteori tânguire, uneori iarnă — 
alteori vară, uneori război - alteori pace. Așa a rânduit 
Dumnezeu calea cea duhovnicească. 


Către o fiică duhovnicească, viitoare monahie 


6. „Atunci am auzit un glas... caun vuiet de ape multe 
şi ca bubuitul unui tunet puternic, iar glasul pe care l-am 
auzit ca glasul celor ce cântă cu alăutele lor... Şi cântau 
ocântare nouă, înaintea tronului şi înaintea celor patru 
ființe şi înaintea bătrânilor; şi nimeni nu putea să înveţe 
cântarea decât numai cei o sută patruzeci şi patru de mii, 
care fuseseră răscumpăraţi de pe pământ... Aceştia sunt 
care merg după Miel ori unde se va duce”. 


1 Apocalipsa 14, 2-4. 

Am fost înștiințat despre evenimentul plăcut, și anu- 
me că a venit vremea Harului, în care vă veţi logodi cu 
Preafrumosul și Preadulcele Iisus, Mirele sufletelor 
logodite în Hristos, care s-au pregătit pentru dragostea 
Celui care pentru ele Și-a vărsat Preacuratul Său Sânge. 

O, sora noastră cea binecuvântată, ce alegere fru- 
moasă! Logodirea pentru veșnicie cu Fiul lui Dumne- 
zeu, Care Își iubește mireasa cu dragoste nemărginită 
și îi găteşte în Ceruri cămară de nuntă de o frumusețe 
negrăită, întru care va vedea în vecii vecilor preadulce- 
le și preaiubitul Său chip, care, ca o altă ambrozie du- 
hovnicească, va adăpa cu dulceața fericirii celei cerești 
sufletul logodit cu El. Nu poate mintea omenească să-și 
închipuie cât de puţin bunătăţile care aşteaptă pe fiecare 
suflet. 

O, dacă aici o singură picătură ce cade din nesfârșitul 
izvor al fericirii cerești umple sufletul de dulceaţă 
dumnezeiască, cât de mare va fi desfătarea când mila 
lui Dumnezeu va chema sufletul acesta aproape de iz- 
vor și va putea să bea neîncetat, fără ca izvorul să sece 
vreodată! 

O, Domnul meu Lisus, îndulcește cu dragostea Ta și 
arată în sufletul credincioasei Tale mirese o mică ima- 
gine a frumuseţii cămării Tale de nuntă din Ceruri, ca să 
Te urmeze cu credincioșie până la ultima ei suflare, când 
oveipovățui la adevăratul chip al frumuseții! Amin. Așa 
să fie, lisuse al meu! 

O, ocean nesfârșit! O, dragoste a lui Dumnezeu! Cine 
a băut din apele Tale și a putut spune adâncul frumuseţii 
Tale? O, frumusețe negrăită! Cine a privit la dumneze- 
jescul Tău Chip și nu şi-a pus ușă de îngrădire împreju- 
rul buzelor sale, nemaiputând stăvili lacrimile dragostei 
Tale? 

Bucuria noastră este mare atunci când la obștea 
noastră se mai adaugă un suflet. Pentru aceasta toți, ca 
un singur suflet, uniți fiind în dragostea lui Hristos, să 
urmăm cu credincioșie pe preafrumosul Mire Hristos, 
purtându-și fiecare crucea sa cu răbdare, până când Ii- 
sus va trimite pe Îngerul bucuriei, care va povățui fiecare 
suflet la preafrumoasa cămară de nuntă, la nunta cea 
veșnică de o bucurie negrăită. 

Când Bunul Dumnezeu va binevoi să primiți schima 
îngerească, să ţineţi minte că diavolul vă va ispiti prin 
diferite gânduri și de aceea veţi avea nevoie de lumina- 
rea dată de experiența duhovnicească. Nu vă rușinați 
să vă mărturisiți gândurile curat; nu ascundeţi nimic și 
veți primi mult ajutor. 


Către o fiică duhovnicească 


LA Îţi doresc, fiica mea, ca Harul Domnului să-ți dă- 
ruiască dragoste fierbinte către El, ca să arzi toată de 
această dragoste și astfel să pășești cu bucurie pe calea 
fericită a vieții monahale celei îngerești. Iar sufletul 
celui care pășește cu vrednicie pe această cale, se face 
mireasă a lui Hristos care strălucește mai mult decât 
Îngerii, fiindcă sufletul omului este făcut după chipul 
și asemănarea lui Dumnezeu. 

Da, fiica mea, niciodată să nu schimbi Mirele ceresc 
cu un om trupesc; Ziditorul tău cu zidirea cea pămân- 
tească; firea cea cerească și dumnezeiască cu cea ome- 
nească. Există în viața omului o împlinire mai slăvită, 
decât aceea de a-L avea ca mire al sufletului său pe Fiul 
lui Dumnezeu, Care îi va păstra fecioria pentru veșnicie 
și îi va dărui viaţa cea veşnică în Cer, în lăcașurile 
dumnezeiești ale îngereştilor desfătări cereşti? 

Ce fac mai mult fetele care se călugăresc față de fetele 
care se căsătoresc? Și unele și celelalte își lasă părinţii 
și frații și pleacă. Așadar nimic nu jertfesc mai mult cele 
care se călugăresc, decât cele care se căsătoresc. Singu- 
ra diferență este că cele care se căsătoresc iau un mire 
pământesc cu patimi și slăbiciuni, pe când celelalte se 
însoțesc cu Mirele ceresc, Care este sfânt, fără de pati- 
mă și totodată Dumnezeu. Prin urmare, cât de câștigate 
sunt acele fete și băieţi care se însoțesc cu Hristos, atât 
aici, în această lume, cât și acolo, în Cer, pentru veșnicie. 

Celui care vrea să se călugărească diavolul îi adu- 
ce multe piedici, ca să nu devină monah, căci vrea să 
rămână în lume, ca să-l arunce mai ușor în păcate. De 
aceea să nu uiţi, fiica mea de meșteșugirile demonului 
și înțelepțeşte-te. Atunci când eu nu sunt lângă voi, să 
mărturisești curat egumenei gândurile și ispitele care 
iți vin, iar ea cu luminarea pe care o are te va ajuta mult. 

Să rostești neîncetat Rugăciunea lui lisus, căci aceas- 
ta te va ajuta întru toate și va risipi orice piedică pusă 
în calea împlinirii scopului tău celui sfânt. Ia aminte la 
tine, păzeşte-te pe sineți curată de orice întinăciune tru- 
pească, fiindcă mai presus de orice Mirele ceresc iubește 
curăţia trupului și a sufletului. 

îţi doresc, fiica mea, să iubești și să fii iubită de Dom- 
nul Iisus, iar El să-ți devină iubitul Mire al sufletului tău 
în vecii vecilor. Amin. 


Către o altă fiică duhovnicească 


9. Bunul meu copilaș, te binecuvintez părintește din 
Grădina Maicii Domnului, care este Sfântul Munte. Îţi 
trimit şi un buchet de rugăciuni frumoase pentru a te 
sprijini pe calea fecioriei. 

Fiecare om va avea de înfruntat cu desăvârșire sin- 
gur clipa cea înfricoșătoare a morții. Atunci faptele de 
smerenie vor fi adevăratul său ajutor. 

Ce este mai smerit decât rasa unei monahii depăr- 
tate de lume? Monabhia stă departe de bucuriile lumii și 
plânge pentru păcatele ei, ca să afle adevărata bucurie 
a sufletului ce vine din pacea conștiinței. 

Viața monahală este foarte frumoasă și dulce. Din 
nefericire, însă, slăbiciunile și patimile noastre uneori 
ne-o arată grea. 

Cu cât cineva se apropie cu simţire de cunoașterea lui 
Dumnezeu, cu atât mai frumoasă simte viața monahală, 
fiindcă simte și gustă Harul ceresc și dulcea dragoste a 
Aceluia. 

Lumea nu-l cunoaște pe Cel Care dă aceste daruri 
cerești și dumnezeiești, de aceea este nefericită și plină 
de lepra păcatului. Însă Îngerii care ÎN văd, cât de mult Îl 
iubesc și Îl adoră! Dar monahia care Îl simte, nici aceasta 
nu rămâne lipsită de o astfel de contemplaţie dumne- 
zeiască și dragoste. Lumea însă nu „L-a cunoscut” și de 
aceea este plină de întristare și mâhnire. 

Cu cât monahia se apropie, trăiește și contemplă, 
pe cât este cu putinţă, pe Mirele sufletului ei, cu atât se 
înfrumusețează și sufletul ei. Vede aceasta cu ochii su- 
fletului ei, simte cu simţirea cea duhovnicească și cât 
de bine se simte atunci! Disprețuiește bucuriile și des- 
fătările lumii celei deșarte și îi este milă de oamenii cei 
chinuiți, care se sprijină pe ele și sunt robiţi de ele, iar 
la sfârșit se vor căi fără putinţă de îndreptare. 

Insă pentru tine, bunul meu copil, mă rog ca Dum- 
nezeul Cerului și al pământului să te binecuvinteze cu 
binecuvântarea dumnezeieștii Sale inimi, Care la sfârșit 
nici eu nu știu ce îţi va dărui. 

Către o fiică duhovnicească 


9, Fiica mea, am primit scrisoarea ta de mărturisire. 
Mulţumesc Bunului Dumnezeu Care luminează și înfru- 
musețează necontenit sufletele cu razele dumnezeieștii 
luminări, ajutându-le să moștenească autenticitatea 
patristică, în scopul realizării lucrului esenţial pentru 
suflet, și anume comuniunea sufletului cu Dumnezeu 
prin intermediul Rugăciunii minții. 

Dumnezeu este o Minte nesfârșită, pe când cea a 
omului este mărginită. Atunci când mintea cea mică 
a omului se va uni prin Rugăciunea minţii cu Mintea 
cea nesfârșită, cu Dumnezeu, în chip firesc participă la 
energiile dumnezeiești ale Acestuia și devine fericită, 
simțind o bucurie negrăită, dulceaţă și lacrimi prea- 
dulci care înfierbântă sufletul și aduc în el mângâiere 
dumnezeiască. 

Rugăciunea este arma cea tare a creștinului, mai ales 
a monahului, a celui care poartă numele de luptător al 
armatei dumnezeiești de intervenţii, care cu jurământ 
a ridicat, stindardul cel slăvit al războiul pe viață, împo- 
triva lumii, a trupului și a diavolului. Am fost chemaţi 
să fim niște eroi nevăzuți, arătaţi doar Ochiului celui 
neadormit al lui Dumnezeu. 

„Dacă voieşti să fii desăvârşit, du-te, vinde averea ta, 
dă-o săracilor şi vei avea comoară în cer; după aceea, vino 
şi urmează-Mi”. Fă-te ucenicul Meu în urcarea pe Gol- 
gota, ca împreună să ne răstignim, să murim, să înviem 
și să trăim. 

„Dacă vrea cineva să vină după Mine, să se lepede 
de sine, să-şi ia crucea şi să-Mi urmeze Mie” în fiecare 


1 Matei 19, 21. 
2 Matei 16, 24. 

zi. Cel care Mă iubește să Mă urmeze, căci toate sunt 
gunoaie, vise înșelătoare. Nu rămâne bogăţia, nu ne 
însoțește slava, căci venind moartea, toate acestea se 
fac nevăzute. Ă 

Nesiguranţa în ce privește ziua morții, Infricoșătoarea 
Judecată a lui Dumnezeu, iadul păcătoșilor, desfătarea 
cea veșnică a Raiului, toate acestea, cugetând întru 
liniște la ele, să-și afle loc întru inima ta, căci dintru 
acestea se va hotări mântuirea ta. 

Dacă se va îndepărta cineva de lume, atunci va 
cunoaște duhoarea ei, în timp ce lăsându-se ademenit 
de ea, îmbracă zdrenţele plăcerilor lumești ca pe o îm- 
brăcăminte de slavă. 

Teologia, adevărata teologie, nu se dobândește în uni- 
versități, ci numai disprețuind lumea și stând departe 
de tulburările ei într-un loc liniștit, petrecând în rugă- 
ciune și asceză, prin care omul, curățindu-și cugetarea 
și izbăvindu-se de săltările trupului, primește lumina 
adevăratei Teologii, a cunoașterii de sine. „Dacă ești te- 
olog, te vei ruga cu adevărat. Și dacă te rogi cu adevărat, 
ești într-adevăr teolog”. 

În isihie mintea se linişteşte. Dezbrăcându-se de gân- 
durile pământești în chip firesc se va întoarce către sine 
și, prin sine, către Dumnezeu, prin rugăciunea cea de un 
gând: „Doamne Iisuse Hristoase, miluiește-mă”. 

Nimic nu este mai dulce decât a fi lepădat în casa lui 
Dumnezeu; cu neasemănare mai dulce decât a locui în 
locașurile lumii păcătoase cu ademenirile plăcerilor ei 
trupeşti, de unde iadul își dobândește prada sa. 

Fiule, dragostea lumii este vrăjmășie față de Dumne- 
zeu. Dacă Îl iubești pe Dumnezeu și vrei să-L slujești cu 


1 Sfântul Nil Ascetul, Despre rugăciune —- 153 de Capete, pf. 60 
(ediția greacă). 

toată inima și să ai roade bogate, lasă funcțiile din clă- 
dirile cele neinsuflețite ale orașului și vino în locașurile 
Domnului cele iubite și dorite, unde vei învăţa ştiinţa 
științelor și arta de a-l birui pe diavol, lumea și pe tine 
însuți. Aceasta este știința luptei vitejești pentru pre- 
miile și funcţiile cele veșnice. 


Către o fiică duhovnicească 


10 e „O, adâncul bogăției și al înțelepciunii și al 
cunoașterii lui Dumnezeu!” striga Apostolul Pavel din 
inima sa care ardea de dragostea dumnezeiască, atunci 
când își venea întru sine din contemplațiile luminii 
dumnezeiești. 

Ce este mai dulce decât Dumnezeu? Oare nu sunt 
deșertăciune toate cele omenești? Nu le acoperă mor- 
mântul pe toate? Unde va fi atunci tinerețea, unde fru- 
museţea, unde slava și bogăţia? Nu vot fi toate praf și 
cenușă? Care este impăratul și care ostașul? Care este 
bogatul și care săracul? Oare nu vedem oase goale? Unde 
sunt palatele împăraților, unde belșugul bogătașilor, 
unde sunt ospețele cele copioase ale iubitorilor de desfă- 
tări? Oare nu-i acoperă viermii și duhoarea nesuferită? 
Cu adevărat deșertăciunea deșertăciunilor, toate sunt 
deșertăciune! 

In acest fel filozofând, să ne silim, să iubim cu multă 
dorire calea cea curată și sfântă a slăvitei feciorii, pentru 
ca atunci când vom lăsa trupul nostru aici, pe pământ, 
iar sufletul nostru va urca la Cer, frumusețea fecioriei 
să-l impodobească și astfel să fie iubit de Hristos, Mirele 
sufletelor curate. 

Fiica mea, luptă lupta cea bună! Amintește-ţi neîn- 
cetat de Numele cel sfânt al lui Iisus; pleacă-ți capul pe 


109 


drumul pe care mergi și rostește în șoaptă sau cu mintea 
Rugăciunea: „Doamne Iisuse Hristoase, miluiește-mă!". 
Amintește-ți de clipa cea neștiută a morții, suspină și 
spune: „Ah, oare cum mă va afla moartea? Oare sunt 
pregătită? Oare nu l-am mâhni pe Hristos prin păcatele 
mele?”. Și amintește-ți mereu de viețile Cuvioşilor, ca să 
se aprindă și mai mult înlăuntrul tău dragostea pentru 
petrecerea monahală. 


Către o altă fiică duhovnicească 


11. Mă rog ca Dumnezeu să te povățuiască întru toa- 
te. Atunci când cineva pornește pentru a intra în viața 
monahală, aduce cu sine și virtuțile și patimile sale. Este 
chemat la petrecerea monahală pentru a-și dezrădăcina 
patimile și a-și inmulți virtuțile. Însă în dezrădăcinarea 
patimilor va întâmpina greutăți potrivit cu asprimea sau 
mulțimea patimilor, fiind necesară și lepădarea de sine 
pe potrivă, pentru a atinge acest scop, adică slobozirea 
de patimile cele necinstite ale păcatului. 

Cel care este operat nu se bucură niciodată, ci mai 
degrabă suferă, însă cugetă la faptul că prin operaţie și 
durere se lucrează sănătatea sufletului său. 

Pe calea monahală dulceața Harului va fi amestecată 
cu amărăciunea patimilor. Când zi, când noapte; când 
primăvară, când iarnă. Așa a rânduit dumnezeiasca Pro- 
nie pentru păstrarea trupului și mântuirea sufletului. 

Trecând vremea în petrecerea monahală și înmul- 
țindu-se cunoașterea cea duhovnicească, se ușurează 
osteneala Golgotei, fiindcă vine bunul Cirineu, mân- 
gâierea cunoașterii celei luminate, și ridică greutatea 
patimilor. Și astfel ucenicul lui Iisus pășește ușurat 
spre desăvârșita omorâre a patimilor, după care va 

urma învierea. O, fiica mea, și ce înviere! Pregustare 
a Împărăției Cerurilor! Moștenitor al lui Dumnezeu 
și îimpreună-moștenitor cu Hristos! Atunci sufletul 
primește arvuna că, după moarte, va fi mireasă a lui 
Hristos, desfătându-se veșnic în cămara de nuntă cea 
neîntinată,. Atunci se va vedea pe sine plutind într-un 
ocean de bucurie și contemplaţii. Și toate aceste bunuri 
duhovnicești le va dobândi atunci când bine se va ne- 
voi, întru răbdare și smerenie, pentru dezrădăcinarea 
patimilor. 

Iţi doresc, fiica mea, să dobândeșşti rezultate strălu- 
cite în viitoarea ta nevoinţă. 


O altă epistolă către aceeași fiică duhovnicească 


12. Îţi doresc din tot sufletul ca Bunul nostru Dum- 
nezeu să te păzească sub acoperământul Său cel puter- 
nic și să te povățuiască la destinaţia cea adevărată, la o 
sfântă afierosire la picioarele lui Iisus, precum Sfânta 
Maria, ca să auzi cuvântul Harului vorbind în inima ta. 

Nu te teme de nimic în afară de Dumnezeu, Care cer- 
cetează inimile și răsplătește fiecăruia după faptele sale. 

Nevoiește-te cu nevoința cea mântuitoare, cugetând 
la nesiguranța vieţii și că suntem trecători și surghiu- 
niți, precum toți părinții noștri; că am venit, vom vedea 
și vom pleca. Venind moartea pe toate acestea le risipește. 
Nevoiește-te ca să urăști din tot sufletul bunurile trecă- 
toare și, ca un înțelept negustor, negustorește și cumpă- 
ră țarina unde se află comoara, adică mărgăritarul cel de 
mult preț. Sapă și-l află și atunci vei deveni bogată în Har. 

Țarina este monahismul și cel ce și-a vândut toa- 
te voile sale, lepădând desfătările cele de multe feluri 
și libertatea, l-a cumpărat pe acesta și săpând, adică 

ostenindu-se în petrecerea monahală, a găsit Harul 
Mângâietorului Duh și a devenit bogat întru dragostea 
și nădejdea lui Dumnezeu. 

Nimic nu este mai frumos decât monahismul, atunci 
când acesta este trăit după predaniile pe care le-au lăsat 
Cuvioşii Părinţi. Atunci monahul dobândește bogăţia 
adevăratei bucurii și se veselește întru Domnul, prin fe- 
ricita nădejde că va trăi veșnic împreună cu Dumnezeu 
întru fericire și bucurie negrăită. 

O, adâncul lui Dumnezeu! O, bogăţie negrăită și 
preadulce! Dacă Apostolul Pavel nu a izbutit, în ciuda 
elocvenţei sale, să dea o imagine simplă a celor văzute 
și simţite de el în timpul răpirii sale în Rai, atunci eu, 
lepădătura, cum voi putea să vorbesc despre mărețiile 
desfătării lui Dumnezeu? 

„Gustaţi și vedeți că bun este Domnul”. Fiica mea și a lui 
Iisus, ia aminte să nu te despartă de Iisus nici unul dintre 
bunurile lumii acesteia, ci toată dorirea ta mută-o către 
cele cerești, fiindcă petrecerea noastră este sus în Ceruri. 

Dispreţuiește-le pe toate, socotește-le pământ și 
cenușă, căci nimic nu este stătător în veacul acesta. 

Fugi de păcat ca de foc şi de şarpele cel otrăvitor prin 
Rugăciunea lui Iisus și El te va izbăvi în chip minunat. 
Jertfeşte-le pe toate pentru Iisus, pentru că El merită 
toată dragostea jertfelnică. 


Către cei ce doresc viața monahală 


13. O, cum voi putea cinsti după cuviință bogăţia 
fecioriei! Care limbă de lut va putea să cânte slava ei pe 
care o are lângă Hristos al nostru! 


1 Psalmi 33, 8. 

Fecioria este deopotrivă cu Îngerii; este cea care pe 
omul pământesc îl face asemenea cu Hristos și cu Mai- 
ca Domnului, fiindcă amândoi au fost feciorelnici. Mai 
înainte ca cei întâi-zidiți să păcătuiască erau feciorelnici 
și numai după cădere au trăit împreună. Prin urmare, 
fecioria a fost mai întâi legiferată, pe când nunta este 
roada neascultării. De aceea toți cei care vor să ajungă 
la virtutea pe care o aveau cei întâi-zidiți, atunci când 
se aflau în Rai, trebuie să trăiască în feciorie și curăţie. 

Fecioria și curăția au multă îndrăznire înaintea lui 
Dumnezeu. De aceea, chiar și viața dacă v-o jertfiți, fe- 
cioria însă să v-o păstraţi ca pe lumina ochilor. Iar pen- 
tru a o păstra, trebuie să rostiți neîncetat Rugăciunea 
și să căutaţi să evitaţi pricinile. Atenţie la ochii voştri! 


14. Vreau să-L iubești pe Hristos, cu atât mai mult 
acum, când ai primit să te logodeşti cu El. Vezi câtă dra- 
goste ţi-a arătat, fiica mea, prin faptul că te-a luat din 
această lume și acum trăiești liniștită, cu atâtea rugă- 
ciuni și psalmodii. Și ceea ce este mai important este 
că trăieşti cu nădejdea vieții celei veșnice, în care vei 
cânta împreună cu Îngerii lui Dumnezeu. În fiecare clipă 
să aduci mii de mulțumiri lui Dumnezeu pentru toate 
binecuvântările Sale ce ţi le-a dăruit din dragoste. 


15. Copilul meu, trebuie să ne îngrijim de curăţie, 
căci în felul acesta se înflăcărează sufletul monahului. 
Curăţia este cea care dă cea mai bună dovadă, cum că 
petrecerea monahală este îngerească. Pe monahul ce 
petrece întru curăţie îl cercetează și îl insuflă Duhul 
Sfânt, făcându-l să se simtă ca în Rai. Pe aceasta cau- 
tă diavolul să o întineze pentru a împiedica cercetarea 
Duhului Sfânt. 

Pentru aceasta, fiul meu, suntem atacați de gânduri 
rele, ca să nu devenim vase de bună treabă ale Duhului 
Sfânt și pentru a nu simți că viața monahală este înge- 
rească. Să ne nevoim, așadar, ca să dobândim cu ajutorul 
Harului lui Dumnezeu curăţia sufletului și a trupului. 


| 6. La tunderea în schimă Harul îi cercetează pe 
unii mai mult, iar pe alții mai puţin. Aceasta însă nu 
caracterizează viața duhovnicească de mai târziu a 
monahului. 

Alții nu au simțit deloc harul schimei îngerești și cu 
toate acestea au sporit mult mai pe urmă. La alții însă s-a 
petrecut contrariul. De aceea scopul monahului este cu- 
răția inimii, dintru care vine dragostea cea desăvârșită, 

Aceasta să ne preocupe și să căutăm, și anume să ve- 
dem dacă avem răbdare, bărbăţie în războaiele diavolu- 
lui, dragoste curată, limbă curată de clevetire și osândire 
și celelalte. 

Două bucurii are monahul: una când devine monah 
și cealaltă când se apropie de moarte. Ce altceva este 
viața monahului dacă nu o continuă mucenicie? Pentru 
aceasta moartea este bucurie, deoarece se gândeşte că 
va scăpa de chinurile și războaiele ispititorului. 

Tămăduiește-ţi sufletul acum cât eşti tânăr și când pa- 
timile sunt fragede, pentru ca să afli la bătrânețe odihnă. 
Căci viața bună va aduce și bătrâneţe bune și sfârșit bun. 


17. Rog dragostea voastră să luaţi aminte la voi 
înșivă și să nu uitaţi scopul pentru care aţi ieșit din lume 
și pentru care suntem datori să ne luptăm, ca să-l atin- 
gem. Ce ne va folosi dacă vom izbuti în cele lumești, dar 
vom păgubi sufletul nostru cel nemuritor, față de care 
nimic nu este mai de preț? 

Scopul nostru ca monahi este să urcăm la cele de sus 
și să petrecem în Ceruri. La cele de sus să cugetăm, la 
curăţia cea deopotrivă cu a Îngerilor, căci nu se cade să 
cedăm la nici un gând necuvios, părăsind arma cea prea- 
puternică a Rugăciunii lui lisus. 

Trupul monahului este templu al lui Dumnezeu și 
de aceea suntem datori a împodobi acest sfânt locaş cu 
toată curăția, pentru a se face plăcut lui Dumnezeu. Cel 
ce va întina acest locaș, Îl va întrista pe Domnul. Așadar, 
multă luare aminte la curăție. 

Fecioria este însușire a sufletelor afierosite, precum 
șia Îngerilor. Diavolul urăște de moarte fecioria, ca unul 
ce este duh necurat și înstrăinat de Dumnezeu. Pentru 
aceasta aduce atâtea gânduri necurate, ca să întineze 
frumusețea curăției și să piardă strălucirea îngerească. 


SFÂNTUL MUNTE, Octombrie 1957 


18. Iubite frate întru Domnul, Dumnezeu săte bine- 
cuvinteze și să te povățuiască pe calea cea neînșelată a 
mântuirii. M-ai întrebat în epistola ta dacă ai chemare, 
pentru ca să nu făptuiești ceva fără ca Domnul să te fi 
chemat la monahism și astfel să-ți părăsești îndatoririle 
tale. 

Fratele meu, „Cel ce înțelege să înțeleagă; nu toţi pricep 
cuvântul acesta”. Semnele chemării sunt atunci când 
omulvede că are înlăuntrul său dorinţă fierbinte, râvnă, 
dragoste pentru monahism. Când cineva le vede pe aces- 
tea înlăuntrul său, este încredinţat că este chemat de 
Dumnezeu să devină monah. Se lasă cu desăvârşire liber 
să aleagă fie una, fie cealaltă, având încredințarea căi s-a 
dăruit înclinația şi chemarea, și dacă va vrea, de bună 

voie și nesilit de nimeni, îmbrățișează monahismul, care 
se mai numeşte și viață feciorelnică. 

Chemarea aceasta este dar al lui Dumnezeu, pe care 
omul este dator să nu îl lase să se stingă. Căci dacă îl va 
lăsa, rămânând în lume 2-3 ani, se va stinge de la sine, 
după care nu se va mai aprinde pentru un astfel de scop 
înalt. 

Este nevoie ca acesta, aflându-se în lume, să posteas- 
că după putere, cu discernământ, să privegheze, să se 
roage, să dea milostenie, să se păzească de cele care îi 
întinează cugetarea cea înțeleaptă, să fugă de însoțirile 
cele rele, de vorbirea cu femeile, să petreacă în liniște, 
să citească cărți duhovnicești și celelalte. Toate acestea 
ajută la creșterea dorinței pentru petrecerea monahală 
și o păstrează fierbinte, până ce va veni timpul potrivit 
pentru împlinirea ei, atunci când, desigur, va hotări, pen- 
tru că, așa cum am spus, omul este lăsat cu desăvârșire 
liber în alegerea sa, deși are chemarea mărturisită de 
către însușirile caracteristice. 

Atunci, desigur, într-un fel oarecare se impune mo- 
nahismul, mai ales atunci când se face și o făgăduință 
înaintea lui Dumnezeu. Așa cum spun marii Părinţi ai 
Bisericii, cel ce făgăduiește să devină monah, trebuie să 
împlinească făgăduinţa. Când cineva făgăduiește ceva, 
trebuie să se gândească bine, fiindcă nerespectarea făgă- 
duinței nu va avea urmări bune, căci se socotește dispreț 
față de Dumnezeu, către Care a făcut făgăduinţa. 

Viaţa feciorelnică este înaltă, pentru că în ea omul se 
leapădă cu desăvârșire de sinea sa, ca să se facă plăcut lui 
Dumnezeu. Și astfel, odată cu trecerea timpului, iden- 
tificându-se cu slujirea dumnezeiască, să devină sfânt 
cu sufletul și cu trupul, să se nască din nou, să devină 
un om nou, afierosit lui Hristos și având toate însușirile 

vieții celei întru Hristos, așa cum și copiii au însușirile 
părinţilor lor, fapt care dovedește că sunt fii adevărați. 

Fratele meu, atunci când vei vrea, poţi să vii în Sfân- 
tul Munte ca și închinător și să vezi lucrurile îndea- 
proape. Și dacă vei voi, vei putea rămâne lângă noi sau 
în altă parte câtă vreme vei voi. Căsuța noastră are două 
chilioare. Intr-una stau eu, în cealaltă vei sta tu. Astfel 
vei vedea mai bine cum va trebui să petreci. Vei auzi și 
cuvinte de folos izvorâte din experiența Starețului meu. 
Intr-un cuvânt, te vei lumina destul, ca să poţi cunoaște 
ce trebuie să faci. 

Viaţa în Hristos are felurite osteneli și ispite, dar ele 
se împuţinează odată cu trecerea timpului, după care 
începe mângâierea duhovnicească. În timpul cercetă- 
rii Harului lui Dumnezeu te vei umple de desfătare și 
bucurie duhovnicească. 

Domnul ne-a spus că prin multe necazuri ne vom 
mântui. De aceea sufletul nostru trebuie să se întăreas- 
că în răbdare, iar cel ce va răbda până la sfârșit acela se 
va mântui. 


SFÂNTUL MUNTE, Noiembrie 1957 


19. Preaiubite frate în Hristos, Harul Sfântului Duh 
să te acopere întotdeauna. Ieri am primit scrisoareata și 
m-am bucurat mult văzând că ai înțeles adevărata esență 
a monahismului și că ești bine. Sănătatea mea este fira- 
vă, potrivit voii lui Dummezeu. 

Cuvintele mele despre plecarea din lume au înțelesul 
că, rămânând omul în lume vreme de 2-3 ani și zăbovind, 
se răceşte râvna și pierde dragostea pentru monahism. 
Harul acesta al dragostei fierbinţi se pierde prin neso- 
cotirea împlinirii scopului. 

„Spini şi pălămidă îti va rodi ție pământul”, spune 
Scriptura. Așadar, spini și pălămidă, adică patimile și rea- 
ua obișnuință, răsar în pământul inimii. Cu multe osteneli, 
sudori și lacrimi se scot rădăcinile spinoase ale patimilor 
și relelor obiceiuri, pentru a se curăța pământul inimii, în 
care se va semăna sămânța, cuvântul lui Dumnezeu. 

„Doamne Lisuse Hristoase, miluiește-mă,”. Potrivit Pă- 
rinților niptici, Rugăciunea lui Iisus este sămânţa ce se 
seamănă în inima începătorului cu multă osteneală și ne- 
voinţă la început, până ce încolțește, creşte, pentru a secera 
și a face pâine, pâinea vieții. Adică să mănânce rodul din 
sămânță, care este dulceaţa rugăciunii, dragostea lui Hris- 
tos. Aceasta este apa cea vie care adapă inima, o răcorește 
și face să rodească, de care eu, trândavul, sunt lipsit. 

„Femeie... vine ceasul şi acum este, când adevărații 
închinători se vor închina Tatălui în duh şi în adevăr”*. 
Cât de minunat și de limpede vorbește Domnul despre 
Rugăciunea minţii! 

Rămânând în lume, nevoieşte-te, citeşte, roagă-te, 
pe cât poți rostește Rugăciunea, căci mare este puterea 
ei. Silește-te spre milostenie, mare este şi puterea mi- 
losteniei. Și eu, atunci când mă aflam în lume, ca să mă 
ajute Dumnezeu în împlinirea scopului meu, deși eram 
sărac, făceam milostenie după putere. 

Ai văzut cum slăveşte Dumnezeu pe cei milostivi? Lui 
Cornelie sutașul i s-a arătat Îngerul Domnului, zicând: 
„Milosteniile și rugăciunile tale s-au suit întru pomenire 
înaintea lui Dumnezeu” La fel și Proorocul Daniil a spus 
către împărat: „Răscumpără păcatele tale prin fapte de 
dreptate şi nedreptățile tale prin milă către cei săraci”* 


1 Facere 3, 18. 
2 Joan 4, 23. 
3 Daniil 4, 24. 

Să cugetăm, fratele meu, mai întâi eu împietritul, 
la înfricoșătoarea dare de seamă înaintea judecății lui 
Dumnezeu, aşa cum făceau și sfinţii nevoitori. 

Avva Agaton plângea pentru ceasul morții şi ucenicii 
săi îl întrebau: 

- Și tu plângi, Avva? 

- Credeți-mă, fiilor, că m-am silit să plac lui Dumne- 
zeu, dar nu știu dacă lucrul meu a plăcut lui Dumnezeu. 

Plângea și Sfântul Antonie cel Mare. 

- Și tu plângi, Avva? 

- Credeţi-mă, fiilor, că de când am devenit monah 
frica morții nu s-a depărtat de la mine. 

Mă gândesc și eu la mine. Ce răspuns voi da lui Dum- 
nezeu? Eu, trândavul și necuratul, care am fost dezgolit 
de haina de nuntă de către patimi. 

Când Sfântul Mihail Maleinul era începător şi a mers 
tatăl său să-l ia de la mănăstire, l-a auzit cântând: „Su- 
flete al meu, cele de aici sunt trecătoare, cele de acolo 
veșnice. Văd pe Judecătorul șezând pe tron și râul de foc 
ce curge pe dinainte. Cărţile s-au deschis și cele ascunse 
ale oamenilor s-au arătat”. 

Vei întâlni, fiul meu, multe piedici în calea ta, dar să 
nu-ți pierzi curajul. Fugi de tot ceea ce te împiedică în 
calea ta către Dumnezeu. 'Taie orice prietenie cu copiii 
lumești. Nu te teme, când Dumnezeu este cu noi, ni- 
meni nu este împotriva noastră. Chilia mea este foarte 
liniștită; când vei veni, vei fi foarte mulțumit. Trăiesc 
în ea într-o desăvârşită linişte şi lipsă de grijă. Stare- 
țul mi-a dat binecuvântare să mănânc puţin dimineața, 
singur în liniște. Arareori vine cineva la mine. Mănânc 
mâncarea singur. Mă străduiesc cu ajutorul lui Dumne- 
zeu să rostesc Rugăciunea. Mătrezesc singur, iar prive- 

gherea tot singur mi-o fac. Celui care îi place să trăiască 

în isihie, lipsă de grijă și rugăciune, îi va place mult aici. 

Te aștept cu multă bucurie. Te rog, nu șovăi să-mi 
scrii. Îţi doresc toate cele bune. 

Cu dragoste în Hristos, 

Părintele Efrem al lui Iosif. 


20. Înfrânarea, postul, privegherea, lepădarea de 
cele lumești și celelalte sunt mijloace, fiul meu, pentru 
a ajunge la curăţia inimii. lar dintre virtuțile care aduc 
curăția inimii, cea mai mare este dragostea. 

Așadar, scopul nostru este curăţia inimii. Fără curăţie 
Dumnezeu nu Se vede, nu Se arată. Cum putem să vedem 
dacă am ajuns la scopul nostru, dacă nu avem inimă cu- 
rată? Apostolul Pavel spune: „Dragostea îndelung rabdă, 
dragostea este binevoitoare, dragostea nu pizmuieşte, nu se 
laudă, nu se trujfeşte. Dragostea nu se poartă cu necuviință, 
nu caută ale sale, nu se aprinde de mânie, nu gândeşte răul. 
Nu se bucură de nedreptate, ci se bucură de adevăr. Toate le 
suferă, toate le crede, toate le nădăjduieşte, toate le rabdă. 
Dragostea nu cade niciodată”. "Toate aceste însușiri pe 
care Apostolul Pavel le propovăduieşte cu glas de tunet, 
arată cât de mult a sporitomul în virtute. 

La început agricultorul curăță ogorul său. Îl curăță de 
pietre și spini, îl ară, îl seamănă, apoi aşteaptă ca Dum- 
nezeu să trimită ploaie, soare, vânturi. Și toate acestea 
au un singur scop, acela de a secera grâul și de a se des- 
făta de roadele sale. 

Negustorul merge departe, se primejduiește de fur- 
tuni, trece prin diferite primejdii cu scopul de a-și mări 
bogăţia sa, iar din aceasta să dobândească desfătare. 


1] Corinteni 13, 4-8. 

Monahul trebuie să rabde lipsa părinţilor, a fraților, 
a rudelor, se lipsește de odihnă, priveghează, se roagă, 
se supune, se luptă cu gândurile. Care este scopul tutu- 
ror acestora? Să dobândească curăţia inimii pentru a-L 
vedea pe Dumnezeu. Dacă nu se curățește, nu-L poate 
vedea pe Dumnezeu. 

Ce este Dumnezeu? Dumnezeu este dragoste. Prin 
urmare cel care este lipsit de dragostea cea curată, cea 
duhovnicească, nu poate să cunoască cele dumnezeiești. 


21 e Fiica mea, mii de binecuvântări îţi va da Cel Răs- 
tignit, căci iubeşte fecioria, care este soră duhovnicească 
cu fecioria Îngerilor. 

Părintele ceresc este feciorelnic, Fiul Său, Domnul nos- 
tru lisus, feciorelnic; Ucenicul cel iubit al lui Hristos, loan, 
este feciorelnic. Dar unde să o pun pe Fecioara Maria, cea 
care este zidul de apărare al fecioarelor care se nevoiesc? 

Și ţie, fiica mea, îţi doresc să alegi în viaţa ta această 
preasfântă virtute, podoaba îngerească, fecioria. 

Toate cele pe care le va pierde cineva, le poate do- 
bândi din nou, în afara fecioriei, adică viața curată, fără 
purtare necuviincioasă și păcate rușinoase. Se bucură 
Cetele îngereşti atunci când li se alătură chiar și o sin- 
gură nevoitoare. Vrednică de dorit este o astfel de stare. 
Nu aivrea, fiica mea, să o dobândești și tu? Nădăjduiesc 
că lucrarea Harului se va săvârși întru. tine în chip slăvit, 
spre slava Celui răstignit. 

O, fiică, pe Iisus să-L iubești și numai pe El să-L adori în 
toată viața ta. lisus să fie desfătarea duhovnicească a inimii 
tale și niciodată să nu schimbi această dragoste sfântă cu 
bucurii pământești, oricât te va sili lumea cea deșartă. 

Fă-teucenică alui Iisus și, ca o altă mironosiţă, adu Învă- 
țătorului tău ca mir de mare preț curăţia ta cea feciorească. 

Ca un vis trec toate cele pământești, căci nimic din 
lumea aceasta nu este stătător și neschimbat. Pentru 
ce să iubim mai mult pe cele vremelnice decât pe cele 
veșnice și pururea-stătătoare? 

Moartea ne ameninţă în fiecare clipă, pentru a ne 
trimite în cealaltă lume și a sta înaintea judecății lui 
Dumnezeu. Așadar, ce ne rămâne de făcut? Ce altceva 
decât să ne pregătim să dăm răspuns bun lui Dumnezeu 
pentru cele care am păcătuit înaintea Lui. 

Orice gând al tău care nu este bun, ci păcătos, 
să-l alungi îndată ce se va arăta. Numele lui lisus 
pomenește-l neîncetat, fiindcă acest nume preasfânt îţi 
va da biruinţa împotriva păcatului celui de multe feluri. 


Lume - Casnic? 


| e Îngerul lui Dumnezeu, fiul meu, să te ocrotească și 
să-ți arate calea lui Dumnezeu și a mântuirii tale. Amin. 
Așa să fie. Mă rog ca Dumnezeu să-ţi dăruiască sănătatea 
sufletului tău, căci aceasta este dar al înfierii, pe care îl 
primesc acele suflete care s-au predat cu desăvârșire 
iubirii lui Dumnezeu. 

Lumea atrage tinerețea ca un magnet. Multă putere 
au cele lumești în sufletului celui tânăr, care acum a în- 
ceput să vadă scopul în viață și îndatorirea pe care o are. 

„Prietenia lumii este duşmânie faţă de Dumnezeu. 
Cine deci va voi să fie prieten cu lumea se face vrăjmaş 
lui Dumnezeu”. Dumnezeu a păstrat desfătările pentru 
veșnicie, de vreme ce şi E și sufletul nostru sunt veșnici. 


1! Iacov 4,4. 

Nu se pot compara plăcerile lumii cu desfătările cele 
sfinte și curate ale lui Dumnezeu. 

Desfătările lumii se dobândesc cu osteneli și cheltu- 
ieli, iar după puțin timp de desfătare vin diferite urmări 
neplăcute, de aceea pe nedrept se numesc desfătări. Însă 
cele ale lui Dumnezeu nu au astfel de urmări, fiindcă 
desfătările duhovnicești de pe pământ sunt începutul 
veșnicelor desfătări din Împărăţia lui Dumnezeu. Pe 
când cel care se va strica cu desfătările acestei lumi va 
primi osândă veșnică împreună cu cel care l-a îndemnat 
la stricăciune, diavolul. 

Timpul vieții noastre, fiul meu, ni s-a dat ca un ban, 
pentru ca fiecare să negustorească mântuirea sa și potri- 
vit cu negustoria pe care ova face, fie se va îmbogăți, fie va 
sărăci. Dacă banul timpului îl folosim pentru negustoria 
creșterii bogăției duhovnicești, cu adevărat vom fi negus- 
tori încercați și vom auzi fericitul glas: Bine, slugă bună şi 
credincioasă, peste puţine ai fost credincioasă, peste multe 
te voi pune; întră întru bucuria Domnului tău”. 

După trecerea vieții noastre se va cere de la fiecare 
dintre noi dare de seamă amănunțită, de felul cum am 
cheltuit banul timpului. Și vai nouă, dacă l-am cheltuit 
la cinematografe, petreceri, în deșertăciuni și desfătări 
trupești. Atunci ce răspuns va putea da limba noastră 
legată sau cum vor putea privi ochii noștri pe Hristos, 
când El ne va arăta nenumăratele binefaceri pe care dra- 
gostea Sa cea nemărginită le-a revărsat asupra noastră? 

Acum când mai avem timp, acum când banul nu s-a 
cheltuit de tot şi-l mai avem la îndemână, să cugetăm 
ințelepțește și să ne depărtăm ca de un câine mort de 
lumea cea înșelătoare, care caută să ni-l fure. Să cumpă- 
răm cu acel ban lucruri prețioase care, atunci când vor 


1 Matei 25, 23. 

fi încercate în foc, se vor afla mai strălucitoare, daruri 
vrednice de Dumnezeul nostru, potrivite pentru a fi puse 
spre împodobire în Ierusalimul ceresc. Să nu cumpă- 
răm paie, adică lucrurile întunericului și vrednice de 
iad, fiindcă împreună cu ele vom sfârși și noi în focul cel 
veșnic al iadului, unde mulțimea celor care și-au însușit 
darurile lui Dumnezeu vor culege ceea ce au semănat. 

Seamănă, așadar, cu lacrimi fapte bune și vei secera 
în vremea cercetării (Harului nr.) roade pline de des- 
fătarea vieții celei veșnice. 


2, Atrăgătoare ni se pare lumea la vedere, însă, pen- 
tru ao înșela, noi trebuie să devenim ca pruncii, ca să ne 
devenim înţelepţi după Dumnezeu. Dragostea lumii, așa 
cum spune Apostolul Pavel, este vrăjmașă lui Dumne- 
zeu, iar cel ce o iubeşte pe ea se dezgolește de dragostea 
lui Dumnezeu. 

Noi am fost chemaţi pentru a cuceri Cerul, adică pen- 
tru a cuceri o moştenire veșnică, moștenirea întregului 
Dumnezeu, precum se spune: „Toate ni le-ai dăruit nouă”. 
O, adâncul bogăției și al înțelepciunii și al cunoașterii lui 
Dumnezeu! Ce am dat noi lui Dumnezeu, ca să ne dăruias- 
că nesfârşita Sa Împărăţie? Răutăţile noastre? Fărădele- 
gile și răutăţile noastre neajunse în număr și în vinovăție? 
Mărturisim darul, nu ascundem mila. 

Să ne nevoim, așadar, căci răsplăți veșnice sunt pre- 
gătite pentru cei nevoitori. Aleargă pe calea petrecerii 
curate. Sârguiește-te să îndepărtezi lumea de jos din 
mintea ta și apropie-ți inima ta de lumea cea de sus, 
unde împărățeşte bucuria, pacea și fericirea cea veșnică. 


3. Satana va meșteșugi felurite curse, pentru a 
vă paraliza, a vă face să slăbiți și să vă pierdeţi tăria 

sufletească. Voi însă să pricepeți viclenia lui și să vă 
impotriviți. 

Faptul că sunteți încercaţi este de la Dumnezeu, căci 
vă pregătește pentru luptă, vă „prăjeşte”, vă educă, pre- 
cum ostașii care sunt antrenați întru ostenelile luptei. 
Acolo învaţă mai întâi arta luptei, iar apoi, când sună 
trâmbița adevăratului război, antrenați fiind, se aruncă 
în luptă, având încredințarea lăuntrică că știu cum să 
lupte, și sunt pregătiți să se jertfească pentru scopul și 
idealul lor. 

În chip asemănător și noi, de vreme ce am fost che- 
maţi să devenim ostași ai lui Iisus și să ne războim cu 
vrăjmașul, Hristos ne instruiește pentru adeverirea dra- 
gostei noastre cea către E]; „cine este cel ce mă iubește pe 
Mine, dacă nu cel ce păzește poruncile Mele?”. 

Îndrăzniţi, fiii mei, rămâneți credincioși și devotați 
Aceluia Care v-a iubit cu dragoste desăvârșită. 

Mai înainte de a începe lupta, ofițerii îi însuflețesc 
pe ostașii lor cu diferite cântece militare și povestiri ale 
faptelor eroice, aprinzându-le astfel dorința jertfirii de 
sine. Aceasta le dă multă putere și bărbăție în luptă. 

Așa cum au făcut Sfinţii, tot astfel şi noi, să cugetăm 
la nevoințele Mucenicilor, la felul cum s-au luptat, pre- 
cum și la cele ale Cuvioșilor Părinţi, care s-au nevoit, 
după ce au părăsit lumea și toate cele ale ei. Să cugetăm 
și la faptul că nimic nu i-a impiedicat să urmeze calea 
care duce la Iisus. 

Această cugetare va întări mult voința voastră cea 
bună, căci mulți necunoscând cursele s-au încovoiat și 
sufletele lor au căzut din nădejdea vieţii celei veșnice. 

Cugetaţi la dragostea lui Iisus, căci această dragoste 
va nimici orice altă dragoste firească. Cu cât mai mult 

vom părăsi dragostea cea firească, cu atât ne vom desfăta 
de dragostea lui Dumnezeu. 

Să luăm aminte la cele de sus, unde Iisus stă de-a 
dreapta Tatălui; la cele de sus să privească ochii noștri, 
căci sus se află cele veșnice și fără de sfârșit, iar nu la 
cele de jos care sunt pământ și cenușă. 

Cugetaţi la strălucirea cea cerească. Acolo este 
nesfârșita înțelepciune a lui Dumnezeu; acolo sunt frumu- 
sețile cele negrăite; acolo sunt psalmodiile cele îngerești; 
acolo este bogăția dragostei celei dumnezeiești; acolo este 
viața fără de dureri; acolo vor înceta lacrimile și suspine- 
le; acolo este numai bucurie, dragoste, pace, Paștele cel 
veșnic, sărbătoare care nu are sfârșit. O, adâncul bogăției 
și a cunoașterii lui Dumnezeu! „Cele ce ochiul n-a văzut şi 
urechea n-a auzit, şi la inima omului nu s-au suit, pe acestea 
le-a gătit Dumnezeu celor ce-L iubesc pe El”. 

Luaţi aminte la Rugăciunea lui Iisus! Stăruiți în rugă- 
ciune! Rugăciunea pe toate le va aranja. Nu vă incovoiaţi 
câtuși de puțin, ci rămâneți statornici în împlinirea sco- 
pului celui sfânt; rămâneți lângă lisus, ca să trăiţi fericirea 
cea duhovnicească. Nici o altă fericire nu există în afara 
celei în Hristos. Așa-numitele fericiri care sunt în afara 
lui Hristos pe nedrept sunt numite astfel, de vreme ce 
sunt dobândite prin mijloace păcătoase și se termină în 
scurtă vreme, conducându-l pe om la nefericire veşnică. 

Nevoiţi-vă, fiii mei. Ingerii împletesc cununi din 
florile Raiului. Hristos le socoteşte (ostenelile) drept 
mucenicie. Ce este mai frumos decât a mărturisi cineva 
pentru Hristos? 


4. Am primit scrisoarea ta, fiul meu, și cu toţii ne-am 
bucurat pentru dorința ta cea statornică de a urma idealul 


1 1 Corinteni 2, 9. 

monahismului. „Ales-am a fi lepădat în casa lui Dumne- 
zeu, mai vârtos decât a locui în locașurile păcătoşilor”. 

Nici o dragoste să nu te despartă de dragostea lui 
Hristos; pe toate să le socoteşti gunoaie, pentru ca pe 
Hristos să-L dobândești. Nu sunt vrednice pătimirile 
vremii de acum de slava cea viitoare ce se va da nevoito- 
rilor. Vremea de acum este a nevoințelor, a întristărilor, 
a ostenelilor pentru Dumnezeu, iar cea viitoare a cunu- 
nilor slavei celei veșnice, a răsplătirilor, a laudelor și a 
petrecerii împreună cu Cetele Îngerilor, î în apropierea 
Tronului cel preaînalt al lui Dumnezeu. Tinerețea trece 
fără să-ţi dai seama; anii se scurg repede, precum apa 
unui pârâiaș; ceasurile trec ca fumul pe care îl spulberă 
vântul. Așa trece și se duce viața aceasta, iar cei ce se 
nevoiesc pentru Dumnezeu se îndreaptă către răsplăţile 
slavei celei veșnice, pe când cei trândavi și iubitori de 
lume către osânda cea veșnică, impreună cu demonii. 

Bucuriile lumii şi plăcerile ei în cei care se desfătează 
de ele, se vor preschimba în întristare și durere, dacă nu 
se vor pocăi. Dimpotrivă, la oamenii lui Dumnezeu pu- 
ținul necaz al lipsirii de cele materiale se va transforma 
intr-o veșnică veselie şi fericire a lui Dumnezeu. 

Această fericire a văzut-o Pavel, umblătorul prin cer, 
și a strigat plin de uimire: „Cele ce ochiul n-a văzut şi ure- 
chea n-a auzit, şi la inima omului nu s-au suit, pe acestea 
le-a gătit Dumnezeu celor ce-L iubesc pe El'?. 

Să nu te împiedice dragostea pentru cei de acasă. 
Gândește-te că vei fi singur în clipa morții și atunci va 
trebui să-L ai pe Dumnezeu ca ajutor. Și acum Îl vei avea, 
dacă Îl vei iubi mai mult decât pe aceia. Dacă însă vei 
ceda, atunci vei culege singur roada nepăsării tale. 


1 Psalmi 83, 11. 
2 I] Corinteni 2,9. 

Așadar, pentru dragostea lui Hristos, ia hotărârea și 
pornește. 


Către o fiică duhovnicească 


5 e Fiica mea binecuvântată, Domnul cel tare în răz- 
boi să întărească inima ta ca să faci ceea ce este plăcut 
înaintea Sa. 

Să nu se înfricoșeze inima ta atunci când vrei să 
săvârșești voia lui Dumnezeu cea mântuitoare. 

Hristos, încurajându-i pe cei ce crezuseră în El, spu- 
nea: „Ce-i va folosi omului de va dobândi lumea toată, 
dar își va pierde sufletul său cel nemuritor?”. Lumea cu 
desfătările ei este trecătoare, pe când esența cugetătoa- 
re a omului, sufletul, este nemuritor, menit să trăiască 
veșnic în Dumnezeu. 

Plăcerile trec odată cu cei care se desfătează de ele. 
Umbră sunt toate cele omenești; toate curg și se topesc. 
Cu adevărat, umbră și vis sunt toate cele omenești. Unul 
după altul se sălășluiesc în mormântul cel rece. Acolo 
jos, fiind îngropaţi, vorbesc în tăcere și spun că toate cele 
omenești sunt cu adevărat deșertăciune și înșelăciune. 

„În zadar se tulbură tot pământeanul. Când lumea o 
câştigăm, atunci în groapă ne sălășluim, unde sunt 1m- 
părații și săracii. 

La acestea să cugeți, fiica mea, și la judecata lui Dumne- 
zeu înaintea căreia vom sta și a care se vor vădi toate cele 
săvârșite de noi, cu lucrul, cu cuvântul și cu gândul. Clipă 
înfricoșătoare! Atunci apărătorii noștri vor fi neputincioși. 
Ne vor apăra numai faptele cele bune, care vor răsuna mai 
puternic decât trâmbițele. O, ce fericire, ce fericire! Slavă 
lui Hristos, că și în veacul al optulea nu lipsesc mărturisito- 
rii Săi şi cei care se leapădă de satana și de toată necurăția 

lui și primesc cu toată inima să se înroleze în garda împă- 
rătească și să apere cele sfinte ale lui Dumnezeu! 

Este vremea luptei, fiica mea, și prilej de a primi cu- 
nună. Nu te lipsi de acest prilej, ci mărturisește înrolarea 
în rândul luptătorilor pentru Dumnezeu: „Nu vreau să 
trăiesc viața lumească, cea plină de curse, de păcat, de 
impătimire și de desfrânare, ci doresc curăția, sfințirea, 
nepătimirea, dobândirea nădejdii vieţii celei veșnice 
prin petrecerea monahală întru feciorie. Doresc să cu- 
rățesc sufletul meu cel întinat de patimi prin lacrimi, as- 
cultare și pocăință. Le doresc pe toate acestea care sunt 
străine mirenilor. Tânjesc după dragostea lui Hristos, 
doresc să vină în viața mea mângâierea dumnezeiască. 
Nu caut mângâierile cele pământești, fiindcă ele sfârșesc 
în nefericire și durere”. 

La acestea cugetă, fiica mea. Și petrecând întru aces- 
tea, Dumnezeu va fi cu tine, întărindu-te în lupta cea 
slăvită, pe care o privesc Hristos, Maica Domnului, Sfin- 
ţii Ingeri, Cuvioşii și toți care în nevoință au petrecut. 
Toţi aceștia în chip nevăzut îţi vor da luminare, putere, 
curaj, bărbăţie și nădăjduiesc în nebiruita putere a lui 
Dumnezeu că îţi va da și biruința, ca și de către tine să 
se slăvească Preasfânt Numele Său. 


Către o fiică duhownicească 


6. Toate atârnă de voia ta, de aceea să o rogi fier- 
binte pe Maica Domnului ca să-ţi aprindă dragostea cea 
sfântă, pentru a putea cu jertfire de sine a te lepăda de 
lumea cea deșartă, de acest vis care se numește viață, 
și să-l urmezi pe Mirele Hristos, Care ţi Se va dărui pe 
Sine și preadulcea Sa dragoste și te va invrednici să devii 
moștenitoare a Împărăției Sale. 

Să-L rogi să te ajute să iei hotărârea cea sfântă, iar 
atunci când se va petrece aceasta, fă-ți cruce și urmează 
glasul cel mântuitor al lui Iisus care zice: „Dacă voteşte 
cineva să vină după Mine, să se lepede de sine, să-şi ia 
crucea în fiecare zi şi să-Mi urmeze Mie”. 

În clipa cea înfricoșătoare a morții nimeni nu ne aju- 
tă, ci numai faptele cele bune, pe care le-am făcut pentru 
Dumnezeu și pentru sufletul nostru. Și fiindcă viața mo- 
nahală înseamnă a săvârși lucrările lui Dumnezeu, cele 
care sunt foarte folositoare pentru suflet și îl ajută să 
se mântuiască, de ce să nu le jertfim pe toate și să trăim 
o astfel de viaţă, care ne va face bogați întru Împărăţia 
lui Dumnezeu? „Pentru că ce-i va folosi omului, dacă va 
câştiga lumea întreagă, iar sufletul său îl va pierde”* 

Viața omului atârnă de un fir de păr. La fiecare pas se 
judecă viața noastră. Câţi s-au trezit, dar nu au mai ajuns 
până seara? Și câți s-au culcat și nu s-au mai trezit? Cu 
adevărat viața omului este un vis. în vis omul vede lu- 
cruri inexistente, uneori că a fost încoronat împărat, 
însă atunci când se trezește vede că este un simplu sărac. 

In această viață omul se ostenește ca să se îmbogă- 
țească, să studieze, să petreacă bine, să devină mare, dar 
din păcate vine moartea și le zădărnicește pe toate. De 
multe ori și cele pentru care s-a ostenit în toată viața sa 
le iau alții, iar el pleacă din această viaţă cu conștiința 
incărcată și cu sufletul întinat. 

Cine este înțeleptul care va pricepe acestea și se va le- 
păda de ele și va urma Mirelui Hristos, Care pentru toate 
faptele sale îi va răsplăti însutit întru Împărăţia Sa? 

Fiica mea, să-ți amintești întotdeauna de moarte și 
de judecata lui Dumnezeu, pe care nimeni nu le poate 


1 Luca 9, 23. 
2 Matei 16, 26. 

ocoli. Să cugeți la ele, ca să dobândești mai multă frică 
de Dumnezeu și să plângi pentru păcatele tale, fiindcă 
lacrimile mângâie sufletul celui ce plânge. 


VA Fiica mea duhovnicească, iți doresc ca pacea și 
bucuria dumnezeiască să însoțească viața ta. Amin. 

Am primit scrisoarea ta și am văzut bucuria ta. Mă 
rog ca această bucurie să-ţi fie început pentru o neîn- 
treruptă recoltă duhovnicească, pentru o nouă viaţă cu 
desăvârşire afierosită dragostei lui Dumnezeu. 

Ai văzut roadele duhului. Dacă atât de puţin ai vă- 
zut și atât de mult te-ai întărit, cu atât mai mult te vei 
întări atunci când te vei afla într-un loc cu desăvârșire 
duhovnicesc. 

Peste tot şi până la sfârşitul vieţii vom indura i ispi- 
te, fie de ne aflăm î în mănăstire, fie în pustie. Însă doar 
atunci când ne aflăm departe de lume găsim prilej să ne 
luptăm în loc deschis, unde vom putea strânge ajutoa- 
re duhovniceşti, nădăjduind în biruinţa veșnică, drept 
răsplată a chemării celei de sus. 

Nu avem aici cetate stătătoare, ci pe cea viitoare, pe 
cea veşnică, pe cea slăvită o căutăm. 

Nevoieşte-te, fiica mea, cu toate puterile tale. Să nu-i 
faci bucurie satanei prin neglijarea îndatoririlor tale, ci 
amărăşte-l prin îndeplinirea lor cu acrivie. 

„Şi lumea trece şi pofta ei, dar cel ce face voia lui Dum- 
nezeu rămâne în veac. 

Satana nu va înceta prin săgeți otrăvite să te săgete- 
ze cu gânduri diferite, mai ales cu gânduri necurate. Tu 
însă împotrivește-te cu vitejie, ca să poți primi cununa 
cea nestricăcioasă. 


[Ioan 2, 17. 

De îndată ce va veni gândul cel rău, deîndată să strici 
acea închipuire, rostind Rugăciunea și, iată, izbăvirea vine! 

Nu te înfricoșa la vederea războiului, ca să nu-ţi 
pierzi tăria sufletească, ci cheamă pe Atotputernicul 
Dumnezeu și smereşte-te foarte mult. Prihăneşte-te cu 
cele mai grele cuvinte, convingându-te că eşti cea mai 
rea. Și atunci, având această prihănire de sine, pornește 
la război, având ajutor Rugăciunea lui Iisus. 

Ia aminte însă, căci lupta pe care o ducem nu este 
mică, căci avem de luptat cu stăpâniile și puterile întu- 
nericului, pentru care este nevoie de luare-aminte. Căci 
binele nu este bine dacă nu se săvârșeşte bine. 

Îţi doresc să duci lupta cea bună. la aminte și la per- 
soanele cu care te intovărășești 

Cu belșug de binecuvântări, 
Cel mai mic între toți, 
Starețul tău. 

CAPITOLUL V 


Despre ascultare, neascultare 
și tăierea voii 


Î, Mă rog Bunului nostru Dumnezeu ca să pășiți pe 
calea cea adevărată a vieții monahale. Nu uitaţi cu care 
vrăjmaș ne luptăm, căci mântuirea nu trebuie căutată 
cu superficialitate. Siliţi-vă pe voi înșivă și cugetaţi la 
scopul pentru care am intrat în viața monahală. Am lăsat 
părinți, fraţi, surori, dacă însă nu lăsăm și voile noastre, 
nu vom afla milă atunci când vor fi judecate sufletele 
noastre. Cugetaţi la iadul cel veşnic şi nu uitaţi Raiul, 
căci vom câștiga unul dintre acestea două. 

Hristos a făcut ascultare desăvârșită față de Părintele 
Său ceresc, precum și față de Maica Sa cea după trup, 
Preasfânta Născătoare de Dumnezeu, și de logodnicul 
Iosif, pentru noi, nevrednicii. Cu atât mai mult suntem 
noi datori să ne tăiem voia și să facem ascultare de pă- 
rintele nostru duhovnicesc. 

Mucenicii vor arăta ca roadă a bunei lor credințe 
chinurile lor înfricoşătoare, Mărturisitorii sfânta lor 
mărturisire, Sfinţii Ierarhi ostenelile lor împotriva ere- 
surilor, Cuvioşii nevoințele lor ascetice. Dar noi, și mai 

ales eu, ce vom arăta? Dacă însă facem ascultare și ne 
tăiem voia pentru dragostea lui Hristos, iată că și noi 
am făcut roadă. Vom dărui și noi ceva, astfel încât să nu 
mergem cu mâinile goale, precum sluga cea leneșă. 


Pă Luaţi aminte la ascultarea voastră! Dacă o veți 
lucra bine, prin ea veți câștiga viața cea veșnică. Dacă 
insă veți lucra rău, veți sfârși în iad. Așadar, treziți-vă 
din uitare și lenevie! Este vremea să ne trezim din som- 
nul trândăviei, deoarece clipa sfârșitului nostru nu ne 
este cunoscută. Când ne vom trezi? Atunci cândva veni 
Arhanghelul să ia sufletul nostru? Dar acea trezire nu va 
folosi nimănui, căci veacul viitor este cel al cununilor, 
drept răsplată pentru nevoinţele, ostenelile și luptele 
săvârșite în cel de acum. 

Siliți-vă pe voi înșivă, rostiți Rugăciunea, încetați 
grăirea în deşert, păziți-vă de a judeca, puneţi strajă gurii 
și stavilă cuvintelor deșarte. Timpul trece și înapoi nu se 
mai întoarce și vai nouă dacă fără de câștig duhovnicesc 
ne trece timpul. Acestea vi le scriu, acestea să le cuge- 
taţi, acestea să le săvârșşiți și Dumnezeul dragostei să fie 
Cu voi, iar dulcea noastră Maică să vă întărească, să vă 
lumineze și să vă dea râvnă pentru nevoință. 


3, Fă răbdare, alungă gândurile îndată, fă-te ultimul, 
dacă vrei să fii primul. 

Când nu se face ascultare față de părintele duhovni- 
cesc și el se mâhnește, atunci Se mâhnește și Dumnezeu. 

Hristos ne-a arătat în faptă măreția ascultării, deoa- 
rece S-a jertfit pe Sine de dragul ascultării față de Pă- 
rintele Său, Care „I-a dăruit Lui nume ce este mai pre- 
sus de orice nume”. Cu adevărat cel care are ascultare 


1! Hilipeni 2, 9. 

desăvârșită se va învrednici să primească nume mare 
în Ceruri, nume de înfiere, care și înaintea Îngerilor va 
fi cinstit. Îndoită cunună va primi în slava cea de sus. 

Sfântul Palamon spune: „Cel ce se supune cum se cu- 
vine nu mai are trebuință să ia aminte la poruncile lui 
Hristos”. De ce? Fiindcă ascultarea desăvârșită a îm- 
plinit toate poruncile lui Hristos și atunci nu mai are 
trebuință să se întrebe dacă le-a împlinit. 

Ascultarea are în sânurile ei adevărata smerenie. 
Unde este smerenie, acolo este mireasma lui Dumnezeu. 


4, Lupta care se dă după lege este cea care are ca 
forță motrice ascultarea desăvârșită, care nu iscodeşte, 
sau oarbă, cum o mai numesc Sfinții Părinţi. Această ne- 
voinţă este desăvârşită și cu adevărat sigură. Și aceasta 
pentru că ascultarea are în ea smerenie, iar unde este 
smerenia, acolo și respectarea legii și siguranţa. 

Îmbrăţişează, fiul meu, desăvârșita ascultare și sme- 
renie și atunci vei cunoaște că te lupţi după lege. Prin as- 
cultare nu se înțelege doar slujirea pe care o faci, ci mai 
ales supunere față de sfaturile pe care le dă starețul, adică 
să asculți în tot ceea ce te sfătuiește în lupta cea duhov- 
nicească. Să nu faci nici o nevoinţă fără să ştie starețul 
tău. Mai demult ucenicii spuneau starețului lor chiar și 
câte înghiţituri de apă beau. Aceasta o făceau pentru ca 
starețul lor să știe tot, iar ei să nu-și piardă ostenelile lor. 


5, Ce este mai fericit decât ascultarea pentru Dum- 
nezeu! Și care cale este mai sigură decât aceasta? Pentru 
aceasta, bucurându-vă, să alergați ca să luaţi acea cunună 
neveștejită, cu care isus, Începătorul ascultării celei mai 
inalte, va încununa capul fiecărui ucenic ce se nevoiește. 
Supuneți-vă starețului vostru precum Domnului. 

Siliți-vă la îndatoririle voastre duhovnicești, mai ales 
la ascultare, care este podoabă a ucenicului, căci uceni- 
cul fără ascultare este pântece sterp. În timp ce atunci 
când este împodobit cu ascultarea și cu tăierea oricărei 
voi, este socotit pântece roditor. 

Ucenicul poate afla foarte ușor voia lui Dumnezeu, 
și anume prin starețul său. O, cât de mare câștig este 
acesta! Oamenii se pierd și se întreabă ce să facă. Sufe- 
ră, rămân nehotărâțţi, își pierd vremea, deoarece astăzi, 
datorită săracei noastre rugăciuni, foarte rar se mai află 
cu exactitate care este voia lui Dumnezeu. De aceea se și 
petrec tot felul de naufragii. Pentru aceasta, fiii mei, de 
vreme ce dragostea lui Dumnezeu atât de mult v-a mi- 
luit, încât fără osteneală puteți afla voia lui Dumnezeu, 
alergați cu credință și încredere în ascultare, care vă va 
arăta neîncetat care este voia lui Dumnezeu, acolo unde 
este viața veșnică și fericita odihnă a sufletelor. 

Zi şi noapte spovedesc lume. Și câte nu aud! Probleme 
fără sfârşit şi fără rezolvare... Și am văzut ce biruință 
săvârşeşte ascultarea făcută cu încredere în povățuito- 
rul duhovnicesc și ce naufragii suferă cei care se încred 
în sine, datorită egoismului lor. Iar consecinţa este că 
se afundă din întuneric în întuneric și dintr-o greșeală 
mai mică cad într-alta mai mare, înșelaţi fiind de trufie. 


6, O, ascultare de mii de ori binecuvântată, ce măre- 
ție ascunzi! Cel care te-a iubit s-a îmbogățit cu frumuse- 
țea ta și a devenit prunc în Hristos, smerindu-se pe sine 
ca un prunc, pentru aceasta va și intra întru Împărăția 
Cerurilor, bucurându-se. Așa cum a spus și Domnul, „De 
nu vă veţi întoarce şi nu veţi fi precum pruncii, nu veţi 

intra în împărăţia Cerurilor”. 


1 Matei 18, 3. 

Copilul are mai ales simplitate, nerăutate și ascultare 
față de maica sa. Așadar, ascultarea pregăteşte prunci 
duhovnicești, adică prunci cu răutatea, și-i îmbogățește 
în filozofia lui Dumnezeu. 


7. Urmează-mă, fiule, cu credincioşie şi nu te teme. 
Păzește ascultarea, mai ales cea duhovnicească. Cel ce 
are ascultare are viață veşnică, fiindcă în ascultarea cea 
desăvârşită sunt cuprinse toate virtuțile, mai ales slobo- 
zirea sufletului de griji. 

Fiul meu, ucenicul trebuie să facă ascultare desăvârşită 
față de starețul său, cu multă râvnă și jertfire de sine, ca și 
cum ar vedea înaintea sa pe Hristos. 

Ia aminte ca ascultarea ta să fie sinceră și desăvârșită. 
Urăşte voia proprie ca pe moartea nemuritorului tău su- 
flet. Ca pildă îi ai pe cei întâi-zidiți, care nu s-au supus 
voii dumnezeiești și au fost surghiuniţi. Să nu răspunzi 
împotrivă starețului tău, ci cugetă la faptul că repre- 
zintă voia dumnezeiască. Orice încălcare a ascultării 
se pedepsește potrivit păcatului. 

Ucenicul este dator să rămână statornic, ca să nu se 
clatine; să facă desăvârşită ascultare acolo unde este 
rânduit. Să moară la datorie, aceasta înseamnă ascul- 
tare până la moarte și moarte pe cruce. 


8. Fiii mei iubiţi întru Hristos, Harul Domnului să 
fie cu voi şi sfintele rugăciuni ale sfântului părintelui 
nostru losifsă vă păzească în lipsa mea, căci la ucenicul 
cel bun niciodată nu încetează legătura duhovnicească 
in Hristos cu starețul său. 

Fiii mei iubiţi, cei ce sunteți mireasma ticălosului meu 
suflet, aduceți-vă aminte de cuvintele care vi le-am spus. 
Pentru că aducându-vă aminte de ele și împlinindu-le, vă 

aflați în ascultarea cea duhovnicească, în cea mai bună 
rânduială a ascultării. Iar cel ce are o astfel de ascultare se 
aseamănă lui lisus Hristos, căci Hristos S-a făcut ascultă- 
tor până la moarte, și încă moarte pe cruce. „Pentru aceea 
şi Dumnezeu L-a preaînălţat şi I-a dăruit Lui nume, care 
este mai presus de orice nume”. Ca întru Numele lui lisus 
să se înfricoşeze și să tremure toate puterile întunericului. 

Cel ce are ascultare trăieşte încă din această viață 
viața Duhului, care se va continua și după moarte în 
vecii vecilor. 

Să cugetăm că noi nu ne-am răstignit pentru Hristos, 
pentru Mântuitorul nostru, în timp ce El pentru noi cei 
lepădaţi a suferit cruce, cruce pentru ascultare. 

Iubiţi sfințita ascultare, căci ea îl face pe cel ce o 
are ca un prunc în Hristos, care se hrănește cu laptele 
Harului și se învredniceşte de fericirea: „Dacă nu veți 
fi ca pruncii, nu veţi intra în Î mpărăţia Cerurilor”. Da, 
ucenicul cel bun, cel smerit, ca un prunc fără răutate în 
Hristos, se va învrednici să locuiască în locașul Părin- 
telui nostru ceresc, ca un „moștenitor al lui Dumnezeu 
și împreună-moștenitor cu Hristos”. 


9. Nu există cale mai bună decât ascultarea, fiindcă 
dăruiește celui îndrăgostit de ea bucurie, odihnă, lipsă 
de grijă, iertare de păcate şi multe altele. Dar mai întâi de 
toate îl acoperă de toate cursele satanei, deoarece, povățu- 
it fiind cu siguranță de către experiența duhovnicului său, 
pășește, fără multe piedici, pe calea vieții duhovnicești. 


10. Toţi ucenicii care își taie voia şi îl odihnesc 
după putere pe starețul lor sunt socotiți mucenici după 
voință, fără să rabde feluritele chinuri trupești. Cei mai 


1 Filipeni 2, 9. 

mulți dintre Mucenici într-un timp scurt de pătimire 
mucenicească și-au sfârşit viața, pe când mucenicia vie- 
ţii monahale durează toată viața, de aceea se și numește 
mucenicie a conștiinței. Pentru aceasta rog dragostea 
voastră să luaţi aminte la ascultarea voastră, căci ascul- 
tarea se ridică prin stareț la Dumnezeu. 

La ce neva folosi faptul că am lăsat lumea și pe casni- 
cii noștri, dacă nu împlinim cele pe care le-am făgăduit 
lui Dumnezeu? Oare oamenilor am făgăduit să ducem 
o viață după Dumnezeu? Ce răspuns vom da? Să pășim 
așadar pe calea desăvârșitei ascultări și astfel, cu Harul 
lui Dumnezeu, vom dobândi sufletele noastre. 


11. Cel care păzește cele poruncite de duhovnicul 
său, are binecuvântarea lui, iar cel ce nu le păzeşte, nu va 
avea binecuvântarea lui, nici aici, nici în cealaltă viaţă. 

Cel care disprețuiește cele poruncite, care nu 
socotește ca o lege toate sfaturile și nu se străduiește 
să le împlinească, ci le nesocotește, trebuie să știe că în 
iad se va duce. 

Teme-te, fiule, de dreptul Judecător și fă tot ceea ce te 
sfătuieşte părintele tău duhovnicesc, căci el vrea mân- 
tuirea sufletului tău, în timp ce diavolul, prin egoism și 
neascultare, vrea să te facă al său. 


12. Te rog să te supui fără șovăire sau capricii. 
Străduieşte-te să odihnești pe părintele tău după duh. 
Cu el trăieşti și veitrăi, de cesă-l mâhnești? Nu-i este de 
folos sufletului tău ca el să suspine din pricina ta. În felul 
acesta nu te zidești duhovniceşte, ci, în cele din urmă, 
vei ajunge o ruină, dacă nu te vei îndrepta. 

Caută şi vezi cum au strălucit ucenicii din vechime! 
Pe toate le jertfeau pe altarul ascultării și-i odihneau pe 

povățuitorii lor duhovnicești, având desăvârșită credin- 
ță şi dragoste față de ei. Pe când tu cercetezi mai întâi 
cuvintele starețului și abia după aceea, potrivit cu con- 
cluzia ta, faci ascultare sau neascultare. Dar o astfel de 
ascultare este bună de lepădat. Nu gânduri, ci lucrare! 
Nu comentarii, ci moarte! Moarte pentru ascultare! Nu- 
mai astfel ne vom putea îndrepta înaintea lui Dumnezeu, 
prin îndeplinirea îndatoririi. 


13 e Ascultarea este „engolpionul” ucenicului. Așa 
cum engolpionul îl deosebeşte pe episcop de preot, tot 
astfel ascultarea îl deosebește pe ucenicul cel bun de cel 
neascultător. lubiţi-l pe părintele vostru duhovnicesc și 
supuneți-vă lui ca lui Dumnezeu, pentru că el are succe- 
siunea ierarhică. Mult Har veţi afla dacă veți face asculta- 
re pentru Dumnezeu de starețul vostru. Să nu-l amărâți, 
ca să nu întristaţi Duhul cel Sfânt, Care l-a uns urmaș al 
Apostolilor. Stareţii sunt ultimii urmași ai acestora. lerar- 
hic, ei deţin, prin Duhul Sfânt, locul acesta și prin urmare 
cei care îi întristează, întristează Duhul Sfânt. 


14. Ascultarea, prin smerenia și mulțumirea cea că- 
tre Dumnezeu, înlocuiește nevoința postirii. Mare este 
folosul prihănirii de sine atunci când omul, datorită bo- 
lii, nu poate posti. 

Păzește ascultarea, fiul meu, mai ales ascultarea 
duhovnicească. Cel ce are ascultare, are viață veșnică, 
fiindcă în ascultarea desăvârșită se cuprind toate virtu- 
țile, mai ales eliberarea sufletului de responsabilități. 

Iubește, fiul meu, slăvita ascultare, care îl sfințește 
pe om, şi nu-L întrista pe Duhul cel Sfânt, mâhnindu-l 
pe părintele tău cel duhovnicesc prin purtarea ta nepo- 

trivită cu cea monahală. Smerește-te și să nu voiești să 
pui înainte voia ta proprie. 


15. Fiii mei, pe toate câte le-aţi primit, îngrijiți-vă 
să le păstraţi neamestecate și curate. Luaţi aminte să 
păziți toată rânduiala, așa cum v-am predat-o. Căci orice 
încălcare și neascultare primește „dreapta răsplătire”, 
așa cum spune Apostolul. 

Temeți-vă de păcatul neascultării. Cel care nu ascultă 
seamănă cu luceafărul care s-a răzvrătit împotriva lui 
Dumnezeu şi cu neascultătorul Adam, amândoi fiind 
căzuți de la Dumnezeu în chip jalnic. Avva Varsanufie 
spune că ucenicul care nu ascultă de starețul său este 
„fiu al diavolului”. 

Vă doresc din toată inima ca să deveniți ucenici 
desăvârșiți, ca să străluciți în mijlocul Îngerilor lui Dum- 
nezeu ca niște Îngeri, pentru a slăvi pe Domnul și a vă 
ruga și pentru mine, netrebnicul și nevrednicul vostru 
stareț, care învață fără să facă nimic din cele pe care le 
propovăduiește. 


16. cel care nu face ascultare este vădit că nu are 
smerenie și este furat în ascuns de mândrie. Și cum este 
cu putință ca mândria să facă judecată dreaptă și să alea- 
gă ceea ce este de folos sufletului? Pentru aceasta trebu- 
ie să fim smeriţi, pentru a primi dumnezeiasca luminare, 
căci la cei smeriți vine înțelepciunea și discernământul, 
pe când cei mândri dobândesc o conștiință pervertită și 
vicleană. De aceea și înțeleg greșit textele Sfintei Scrip- 
turi şi ale Sfinţilor Părinţi, fiindcă le lipsește smerenia 
și conștiința curată și luminată. 


1 Pvrei 2,2. 

„Omul care se încrede în sine își este sieși vrăjmaș”. 
Adică cel care ascultă ceea ce-i spune gândul său și 
nu ascultă sfaturile celor mai mari, acela își este sieși 
vrăjmaș. Pentru aceasta luați aminte, fiii mei, și să nu 
faceţi nimic fără binecuvântarea starețului, dacă vreți să 
pășiți cum trebuie pe calea monahală. Căci dacă vă faceți 
voia, să ştiţi că pășiți strâmb și cu cât va trece timpul, cu 
atât se va întări „strâmbătura”. Și va veni timpul când 
veți voi să vă îndreptați, dar nu veți mai putea. 


17. Mă rog ca toți cei care aveți ascultare față de 
starețul vostru să aveți binecuvântarea și Harul Sfân- 
tului Duh, să vedeți chipul lui Dumnezeu. și veşnicsăvă 
sălășluiți împreună cu Îngerii din Cer. Toţi cei care nu 
faceți ascultare, ci răspundeți împotrivă şi disprețuiţi 
conștiința voastră, Dumnezeu să vă „pălmuiască”, ca să 
vă corectaţi și să vă veniţi în sine, căci „acolo unde nu 
este primit cuvântul, va cădea toiagul”. 

Dragostea părintească cea multă, durerea îndreptării 
și dorința ca voi să vă mântuiți mă silește să mă port cu 
asprime, ori de câte ori se rătăcesc unii, pentru că dacă 
răul rămâne nemustrat și nepedepsit, vom fi răspunză- 
tori amândoi, și întâistătătorul și ucenicul. 


Cuvântul întâi 


Despre ascultare 


V-am povestit și altădată, dar vreau să vorbesc și 
pentru cei mai tineri, care nu au auzit, și să vă fac să 
înțelegeți ce este ascultarea. 

La Katunakia era un stareț, pe nume Chiril, care avea 
un ucenic. Ucenicul acesta îl întrista pe starețul său cu 

desele lui neascultări. Cu timpul ucenicul acesta a în- 
ceput să nu se simtă trupeşte. Înainte de a se îndrăci 
cu totul, se purta ca un om nebun. Mergea împreună cu 
părinţii noştri, Atanasie și Iosif, să culeagă alune, dar 
nu putea. Mirosea a pucioasă. Acestea le știu din expe- 
riența mea personală. Avea gânduri nefirești în sinea 
lui. Pe chipul său se vedea întreaga lui stare lăuntrică. 
Din când în când mai venea și la Starețul nostru Iosif și 
își mărturisea gândurile și îi cerea sfatul, dar nu făcea 
ascultare întru nimic. 

Înainte de a muri stareţul său, acesta i-a spus: 

Fiul meu, atunci când voi muri să mă îngropi în cu- 
tare loc. 

EI însă, când a murit starețul său, l-a îngropat în altă 
parte. Ceilalți părinţi îl sfătuiau să nu facă neascultare 
măcar acum la sfârşit și să împlinească ultima dorință 
a starețului său, dar el le răspundea: 

Nu! Eu vreau să-l îngrop în altă parte. 

După ce l-a îngropat, i-a apărut înainte diavolul și i-a 
spus: 

Bre, eu ți le-am făcut pe toate, eu te îndemnam să-l 
mâhneșşti pe starețul tău cu neascultările tale. 

Și când și-a deschis gura, diavolul a intrat înlăuntrul 
lui. De atunci a început să facă nebunii... Când cântau 
Heruvicul, el batjocorea, făcea ca lupul, ca o fiară. Odată 
a luat securea și a despicat cu ea icoana Sfântului loan 
Teologul. Umbla pe aiurea... Uneori își revenea. 

Într-o zi la amiază am auzit lătrat de vulpe. Părintele 
Iosif, cipriotul, îmi spune: 

- Ja te uită câtă obrăznicie are vulpea, ziua în amiaza 
mare nu se rușşinează să latre. 

- Nu-i vulpe, i-am răspuns eu, ci este demonizatul, 
părintele Ioan. 

- Nu cred, îmi spune el. 

—- Atunci aşteaptă și vei vedea. 

Și într-adevăr, peste puțin a trecut prin fața chiliei 
noastre părintele Ioan. 

Vi le spun toate acestea, ca să vă dau pildă și să în- 
țelegeți ce înseamnă ascultarea, căci vă vor folosi mult 
în viitor. 

Altădată, când își avea toate mințile, părintele Ioan a 
venit să-l vadă pe Starețul meu Iosif. Potrivit rânduielii 
pe care o aveam acolo și a poruncii starețului, eu trebuia 
să plec. De îndată ce vedeam vreun străin, dispăream. 
Așadar, de îndată ce a venit părintele Ioan, eu am mers 
în chilia de alături și m-am așezat acolo. 

Starețul Iosif stătea pe un scăunel. Când a venit pă- 
rintele Ioan, s-a așezat lângă el. Eu știam de la starețul 
meu că acesta era demonizat, fiindcă adeseori starețul 
îmi spunea despre el, ca să mă sfătuiască și să dobândesc 
experiență. 

Așa cum stăteam în chilia de alături, m-am gândit să 
stau şi să ascult ce va spune părintele Ioan și ce îl va 
sfătui starețul meu. Aceasta am făcut-o din curiozitate 
și ca să mă folosesc. 

- Gheronda, a început să spună părintele Ioan, atunci 
când mă apucă demonul, mă ridică sus, mă lovește, iar 
eu scot cuvinte nearticulate. Fac lucruri nebunești, însă 
eu sunt doar spectator la toate cele pe care le face trupul 
meu și le spune gura mea. Privesc și nu pot să fac nimic, 
căci mădularele mele se supun toate diavolului!. 

Pe când ne aflam la Noul Schit și reparam chilia, 
aveam multă treabă și răspândire. Într-o zi ispititorul a 
pus pe părintele... să mă mâhnească întru ceva. Atunci 
eu i-am spus: 

- Să nu faci așa ceva, căci nu-ţi este de folos. 

În cele din urmă, Dumnezeu, ca să-l înveţe minte şi 
să-l facă să înțeleagă că nu trebuie să se poarte astfel, l-a 
îințelepțit în chipul următor: 

Într-o zi, fiind în biserică la Pavecernița Mare, căci 
eram în Postul Mare, pe când el citea la strană, iar eu 
stăteam în strana stărețească, s-a oprit pentru o clipă 
din citit, a venit înaintea mea înfricoșat și mi-a spus: 

- Gheronda, mă îndrăcesc! 

— De ce? îl întreb. 

— lată, fiecare deget al meu devine ca și brațul. Mâna 
mea se umflă și devine de trei, de patru ori mai groasă, 
prin lucrare diavolească. Mă pierd, Gheronda! Însem- 
nează-mă cu semnul crucii, ca să nu mă îndrăcesc! 

Atunci l-am însemnat cu semnul crucii și i-am spus: 

- Hai, du-te acum să citeşti Pavecernița și altă dată 
să iei aminte să nu mai răspunzi împotrivă și să nu mai 
ai o părere diferită de cea a starețului, căci nu-ți este de 
folos. 

După ce l-am însemnat cu semnul crucii şi-a revenit 
și a mers tremurând la strană ca să citească. 

Izbânzile ucenicului celui bun sunt foarte importan- 
te. Cei care se supun și nu îl mâhnesc pe starețul lor, 
ajung la izbânzi asemenea cu cele ale Îngerilor. Prin as- 
cultare ucenicul primește mult Har. 

Apostolul Pavel, deși le ţinea creştinilor cuvânt sim- 
plu de învățătură, cu toate acestea accentua importanța 
virtuții de temelie, și anume ascultarea. Adică trebuie 
să le pricinuim bucurie părinţilor noștri duhovnicești 
prin sporirea noastră duhovnicească, căci aceștia pri- 
veghează, precum spune, pentru sufletele noastre. Nu 
este de folos să-i mâhnim şi să-i întristăm pe cei care 
se nevoiesc pentru sufletele noastre. 

Atunci când nu aflăm folos sau odihnă în ascultare, 
ceva nu merge bine, ceva ne scapă. 

Când starețul sfătuiește pe ucenic un lucru sau altul, 
sănu creadă că sunt simple sfaturi. În esență este porun- 
că, chiar dacă nu este numită limpede astfel. De pildă 
starețul sfătuieşte pe ucenic: „Fiul meu, fă ascultare și 
rostește Rugăciunea și alungă gândurile cele rele de în- 
dată cevin, căci oricât de puţin ar zăbovi ele, tot întinea- 
ză locul. Cu atât mai mult atunci când ele pleacă după 
mai mult vreme, vor lăsa în urmă semne și cusururi”. Sau 
îi spune: „Când bate toaca să cobori îndată la biserică”. 
Sau „În biserică să nu te muţi cu ușurință dintr-un loc 
în altul, ci fă răbdare în strana ta, iar numai de este mare 
nevoie, poți săte muţi”. 

Atunci când monahul nu face ascultare în cele pe care 
starețul său i le dă ca sfaturi și îndemnuri, se află în ne- 
ascultare. Trebuie, oare, ca starețul să spună limpede: 
„Îţi poruncesc aceasta sau aceea”, pentru ca ucenicul 
să se înfricoșeze și să facă ascultare? Poruncile se dau 
doar în anumite situaţii. 

Atunci când cineva vine la mănăstire ca să devină 
ucenic, este vădit că nu vine pentru egumen, nici pen- 
tru mănăstire, ci vine doar pentru dragostea lui Hris- 
tos şi pentru mântuirea sufletului său. Dar pentru că pe 
Hristos nu-L va vedea pentru a face ascultare de El, de 
aceea a lăsat Hristos reprezentant al Său în mănăstire 
pe egumen, ca să facă ascultarea pe care dorește să o 
facă față de Hristos. 

Fiecare părinte duhovnicesc poartă chipul lui Hris- 
tos. Așadar, potrivit cu supunerea pe care o arată față de 
părintele duhovnicesc, se supune și lui Hristos. 

Este un păcat înfricoșător faptul de a necinsti cineva 
oicoană a lui Hristos, a Maicii Domnului sau a Sfinţilor. 

Socotim că nu este un lucru mai rău ca acesta. Icoana 
inchipuieşte o persoană dumnezeiască la care noi ne 
închinăm, o sărutăm, iar închinarea se ridică la acea 
persoană. 

Inchipuirea vie a lui Hristos o poartă părintele du- 
hovnicesc, căruia ucenicul este dator să i se supună şi 
să-l iubească numai și numai pentru dragostea lui Hris- 
tos. Nu pentru persoana starețului, căci acesta poate 
să fie un om păcătos, poate fi un osândit, ca și mine, ci 
pentru dragostea lui Hristos, cum am spus, iar în felul 
acesta ascultarea se ridică direct la Hristos. Și fiindcă 
dragostea lui Hristos ne-a chemat aici ca să ne nevoim 
și să ne mântuim sufletul, trebuie cu orice chip să do- 
bândim această virtute de temelie a ascultării, care este 
izvorul tuturor virtuţilor în general. Căci atunci când 
cineva va vedea un ucenic bun, cu siguranţă că acesta 
nu va avea numai ascultare, ci în afară de ascultare este 
impodobit și cu alte multe virtuți și izbânzi. 

Una din multele pilde pe care ni le spunea Sfântul 
meu Stareț, pentru a ne întări în ascultare, credință și 
dragoste față de persoana starețului, este și următoarea 
ce s-a petrecut la Katunakia: 

Un ucenic îl iubea mult pe starețul său și făcea 
desăvârșită ascultare față de el. Odată au mers la Karyes, 
dar acolo stareţul s-a îmbolnăvit grav. Bătrânul însă vo- 
ind să se întoarcă cu orice preț la chilia lor, ucenicul l-a 
luat în spate și mergând ore întregi pe coama muntelui, 
au ajuns la Katunakia unde locuiau. 

Mai târziu acest monah s-a legat de o obşte de la Schi- 
tul Sfântul Vasilie, unde părinţii se împărtășeau fără să 
postească. Voia să-l lase pe starețul său și să meargă aco- 
lo să se închinovieze. Schimonah fiind, voia să plece de 
la starețul său și să meargă acolo. 

Starețul îi spunea: 

- Nu vei merge. 

— Ba da, voi merge, răspundea acela. 

- Fiul meu, îi spunea din nou starețul, să nu te 
duci! Vine Paștele... stai aici ca să prăznuim împreună 
Învierea. 

- Nu, ci voi pleca. 

Într- -o zi starețul și-a pierdut răbdarea și i-a spus: 

- Îngerul cel viclean să te pedepsească! 

A doua zi ucenicului i-a ieșit o bubă pe nas care se 
tot umfla. În cele din urmă a ajuns la părintele Artemie, 
care se ocupa cu medicina practică și care îl vindecase 
pe starețul Iosif şi pe mine. I-a arătat buba, dar nu l-a 
putut vindeca. 

Peste 3-4 zile umflătura s-a mărit, buba s-a spart și a 
început să curgă puroi. Ucenicul se îndrepta spre moar- 
te. Ceilalţi părinți îi spuneau: 

— Să te împaci cu starețul tău pentru dragostea lui 
Hristos, ca să primești binecuvântarea lui și să te ierte. 

— Nu, răspundea acela. 

Ajunsese ca un demonizat! La sfârşit însă, mai înain- 
te de a-și da sufletul său, a început să strige: 

— Am pierdut..., am pierdut... mi-am pierdut mântuirea! 

Acestea și multe altele ni le spunea stareţul meu Iosif, 
deoarece cunoscuse mulți monahi dintre cei vechi. 

Într- -una din cărțile patristice este scris despre un 
ucenic bun că stareţul său îl sfătuia în fiecare zi după 
Pavecerniţă. Îi dădea diferite sfaturi despre ascultare și 
despre ce trebuia să facă ca să se mântuiască. 

Într-o zi, pe când dădea sfaturi, starețul a adormit. 
Atunci a început diavolul să-l supere pe ucenic cu fe- 
lurite gânduri, zicându-i: „De vreme ce starețul a ador- 
mit, pleacă și tu acum să te odihnești. Eşti obosit...” Și 

altele ca acestea îi spunea, dar ucenicul cugeta întru 
sine: „Cum să plec? Trebuie să iau binecuvântare de la 
stareț”. „Bine, dar acum a adormit”, îi spunea din nou 
gândul. „Nu-i nimic, voi face răbdare”. De șapte ori l-a 
supărat gândul ca să plece, dar nu a plecat. 

După câteva ceasuri, când se apropia vremea Utreni- 
ei, starețul s-a trezit și l-a întrebat pe ucenic: 

- Nu ai plecat ca să te odihnești? 

- Nu puteam să plec, Gheronda, fără binecuvântarea 
Sfinţiei Voastre. 

— Și dece nu m-ai trezit? 

- Nu-i nimic, Gheronda. Am făcut ascultare, răbdare. 

- Bine, acum să citim Utrenia, iar apoi să mergi să te 
odihnești. 

Așa au și făcut. După Utrenie, când starețul a adormit 
din nou, a văzut că se afla într-o cămară foarte luminoa- 
să și acolo era un tron foarte strălucitor, iar pe el şapte 
cununi. Atunci starețul s-a mirat și s-a intrebat întru 
sine: „Cine ştie al cui mare Cuvios și bărbat sfânt este 
acest tron! Și ce nevoinţe o fi făcut ca să câştige aceste 
cununi!”. Dar pe când cugeta acestea, iată că se apropie 
de el un bărbat cu multă cuviință și îi spune: 

— De ce te minunezi? 

— Iată, mă minunez de strălucirea tronului și mă gân- 
desc că o fi al unui mare Sfânt. 

- Nu, nu este al unui mare Sfânt, ci al ucenicului tău. 

— Dar aceasta nu este cu putinţă, a răspuns starețul. 
Acesta este încă foarte tânăr și nu are mult timp de când 
a venit, cum i s-a dat tron și cununi? 

-'Tronul i s-a dat din clipa când a pus metanie pentru 
a intra sub ascultare, iar cele șapte cununi le-a primit în 
această seară pentru că s-a împotrivit gândurilor. 

După aceasta stareţul s-a trezit și l-a strigat pe ucenic. 

- Fiul meu, ce gânduri ai avut astă noapte? 

- Gheronda, nu am avut nici un gând rău. Nu-mi 
amintesc să fi avut ceva. 

- Ia gândeşte-te bine. Ia-le pe rând! 

Și ucenicul cercetându-se pe sine, și-a adus aminte 
și a spus: 

- Da, Gheronda, mi-am adus aminte. leri seară, după 
Pavecerniţă, când v-a luat somnul, am fost luptat de 
șapte ori de gândul să vă las şi să merg să mă odihnesc, 
dar m-am împotrivit și apoi m-aţi văzut cum aşteptam. 

- Bine, fiul meu, acum poți să pleci. 

Și a înțeles starețul că cele șapte cununi le-a câștigat 
ucenicul când s-a împotrivit gândurilor. 


Cuvântul al doilea 


Despre ascultare 


Din pilda lui lisus, Care atât de mult S-a smerit pe 
sine, descoperim măreția pe care o ascunde întru sine 
ascultarea. Când ne supunem starețului nu facem nu- 
mai o simplă ascultare, ci facem ascultare față de fiecare 
poruncă a lui Dumnezeu. Când poruncește starețul: „Fă 
aceasta”, să știi că mai întâi Dumnezeu poruncește. Dacă 
omul face ascultare, urmează apoi roadele acesteia. 

Hristos S-a smerit pe Sine, ascultând de Părintele 
Său ceresc. S-a supus ca om pentru a ne învăța pe noi 
virtutea cea înaltă a smereniei, căci fără smerenie nu 
se poate apropia nimeni de Dumnezeu. 

In Rai, când Adam și Eva făceau ascultare și păzeau 
porunca lui Dumnezeu, aceea de a nu mânca din rodul 
oprit, erau fericiți. Erau împărați ai tuturor creaturi- 
lor de pe pământ și erau fericiți; Îl simțeau și-L vedeau 

pe Dumnezeu. Viața pe care o trăiau era cea mai ferici- 
tă. Aveau acoperământul lui Dumnezeu. Nimeni nu-i 
deranja, nimeni nu-i osândea, ci erau liberi să umble 
prin Rai fără frică, fără mustrarea conștiinței. De ce? 
Fiindcă nu căzuseră încă în nici un păcat împotriva lui 
Dumnezeu. 

Mai apoi, folosindu-se rău de libertatea lor, liberi 
fiind, de bună voie au încălcat porunca și au greșit lui 
Dumnezeu. 

Indată după greșeala lor a început și mustrarea 
conștiinței. După cădere conștiința a început să le aducă 
mustrări pline de întristare în sufletele lor. Este limpede 
că mustrarea conștiinței era urmarea încălcării porun- 
cii, a păcatului. 

După cădere, cei întâi-zidiţi s-au aflat în încurcătu- 
ră. „L-au auzit pe Dumnezeu umblând prin Rai, spune 
Scriptura, îar ei s-a temut și s-au ascuns”. Dar de ce 
nu se temeau de El mai înainte, când nu greșiseră lui 
Dumnezeu? Oare numai atunci a umblat Dumnezeu prin 
Rai? Numai atunci S-a apropiat de ei, când deveniseră 
călcători de lege? Ca niște fii adevăraţi cum erau, oare 
nu-i cerceta Dumnezeu și nu umbla și atunci prin Rai? 
Atunci însă nu se temeau de El, deoarece conștiința nu-i 
mustra, ci era în deplină odihnă și pace, pentru care pri- 
cină își petreceau și ei viaţa în pace. 

Așadar, „umblând Dumnezeu prin Rai, s-au ascuns 
amândoi, fiindcă s-au temut de Dumnezeu”. Atunci 
Dumnezeu i-a strigat: 

- Adam și Eva, unde sunteți? Unde v-aţi ascuns? 

Ce-I vor spune acum lui Dumnezeu? 

— Adam, de ce te-ai ascuns? 

- M-am temut, spune Adam. Te-am auzit umblând 
prin Rai și m-am temut. 

- Dar de ce te-ai temut? Te temi de Părintele tău, de 
Creatorul tău, de Binefăcătorul tău? De Mine, Care din 
nemărginită dragoste ţi-am dat întreg Raiul, te temi 
când mă apropii de tine? Se apropie de tine fericirea, 
Izvorul vieţii, al bucuriei și al păcii și tu te temi? 

- Da, spune Adam, mă tem pentru că am greșit. Dar 
nu sunt eu vinovat, ci Eva, femeia pe care mi-ai dat-o. 
Ea m-a îndemnat și am călcat porunca Ta, mâncând din 
rodul oprit. 

- Eva, o întreabă Dumnezeu, tu de ce l-ai înșelat pe 
bărbatul tău? De ce ai mâncat? 

- Nu sunt eu devină, răspunde Eva. Șarpele, pe care 
Tu l-ai creat și l-am avut aici în Rai, acela m-a îndemnat 
să mănânc, spunându-mi că, dacă voi mânca din acest 
rod, voi deveni deopotrivă cu Tine, Dumnezeule, şi voi 
cunoaște binele și răul. 

Aici se poate vedea cu ușurință egoismul și vorbirea 
împotrivă. Egoismul aduce ca rezultat în minte și inimă 
grăirea-împotrivă. El se ridică împotriva lui Dumnezeu 
și aruncă îndată răspunderea asupra Lui. 

Așadar, de vreme ce Dumnezeu nu a văzut pocăința, 
nu i-a văzut cerându-și iertare, a poruncit îndată sur- 
ghiunirea lor. 

Acest dialog dintre Dumnezeu și cei întâi-zidiţi ne 
dăruiește un sfat și o învățătură prețioasă, și anume 
că Dumnezeu nu-l părăsește pe om, atunci când încal- 
că porunca Sa, nu-l osândește îndată, ci se apropie de 
el. Dar cum se apropie? Nu- -L aude umblând, așa cum 
L-a auzit Adam. Eu însă Îl aud foarte limpede cum mă 
mustră și-mi zice: „Aici ai făcut rău”, „Acolo nu ai făcut 
bine” sau „De ce ai făcut aceasta?”. Dumnezeu strigă prin 
conștiință: „Pocăiește-te, căci ești om”. 

Omul este ușor de cucerit; cade ușor. Este schimbă- 
tor, nesigur. Aceasta o cunoaşte Dumnezeu, fiindcă El 
te-a creat, El te-a făcut om. Dar ţi-a dat și Harul ca să 
te pocăiești, îţi dă și puterea să te ridici. De ce nu faci 
aceasta? Când Dumnezeu te mustră prin conștiință și 
te îndeamnă prin Sfintele Scripturi să te pocăiești și nu 
o faci, de atunci începe osândirea și pedeapsa. 

Să trecem acum la felul nostru de viaţă. Vom vedea și 
aici că atât timp cât omul se află sub ascultare, trăiește 
fericit. Nu îl mustră conștiința; nu simte neliniște. Însă 
atunci când nu se supune cum trebuie, conștiința îl mus- 
tră și îi spune: „Aici ai făcut rău”. Dar egoismul strigă: 
„Nu, nu-i adevărat”. Conştiinţa spune din nou: „Trebuie 
să tepocăiești”. Și astfel se creează o neliniște, un război 
și o stare în care omul este mereu mustrat de conștiință. 

La ucenicul cel bun însă o astfel de stare de mustrare 
a conștiinței și de neliniște nu există, ci trăiește în pace 
și cu nădejdea cea bună a veacului ce va să fie, a resta- 
bilirii după Dumnezeu. 

Acum suntem într-o viață de obște. Iar ea se condu- 
ce potrivit unei rânduieli, unei legi, unui regulament, 
unei discipline, cu sfătuire şi ascultare. Când ucenicul 
nu pune bine în aplicare rânduiala, sfaturile, poruncile, 
atât ale lui Dumnezeu, cât și ale starețului său, are mus- 
trări în cugetul său. 

Părinţii păstrau atâta acrivie în ascultare, încât în- 
trebau: „Dacă beau zece înghiţituri de apă, fac bine?”. Ce 
vor să spună cu această învățătură, cu acest îndemn? Vor 
să ne înveţe că suntem datori să avem ascultare plină de 
acrivie față de sfaturile şi poruncile starețului. 

Sfinţii Părinţii ne spun că ne facem de râs atunci 
când, după ce am părăsit părinţii, lumea, libertatea, ne 
facem privelişte înaintea lui Dumnezeu și a Îngerilor, 

a oamenilor și a demonilor, văzându-ne că ne certăm 
pentru un ac, pentru o aţă, pentru un lucru de nimic. 

Noi am făgăduit lui Dumnezeu lepădare de sine. Ce 
înseamnă lepădare de sine? Lepădare de sine înseam- 
nă lepădarea patimilor și a tuturor voilor noastre. Insă 
atunci când ne facem voile noastre şi când, fără bine- 
cuvântare, ne îngrijim pentru odihna și aranjamentele 
noastre, facem oare ascultare? 

Dacă pentru un cuvânt deșert vom da seamă lui Dum- 
nezeu, oare pentru o voie proprie nu vom da seamă? 

Când am devenit monahi am făgăduit lepădare de 
sine și ascultare până la moarte. Cum însă ne vom în- 
drepta când vom sta înaintea lui lisus Cel smerit, Uce- 
nicul cel desăvârșit, atunci când ne va arăta rănile cu- 
ielor, Răstignirea? Când ne va spune „lată, cât de mult 
am ascultat de Părintele ceresc și Mi-am tăiat voia. Însă 
nu pentru un ac, pentru un fir de aţă, pentru o prea mică 
poruncă, ci voia pentru a muri, și încă moarte de Cruce”. 

Dacă suntem mustraţi pentru o voie proprie, se 
stârnește o mare furtună în sufletul nostru, un adevărat 
război. Atunci când ceva se împotrivește voii noastre 
proprii, înlăuntrul nostru se produce o uriașă tulburare. 

Îl vedem pe Hristos primind poruncă să se răstig- 
nească. Dar El a spus: 

- De este cu putinţă, să treacă de la Mine paharul aces- 
ta, adică să se facă altfel mântuirea omului. 

Iar răspunsul Tatălui a fost: 

- Nu, ci pe calea Crucii și a Golgotei vei păşi. 

- kacă-se voia Ta, a răspuns Fiul. 

Pentru aceasta să luăm aminte la conștiința noastră 
și să nu facem nimic fără cunoștința starețului. Acum 
simțim odihnă când ne facem voia noastră, simțim mul- 
țumire când împlinim dorinţa inimii noastre. Dar va 

veni ceasul când ne vom afla înaintea unei clipe grele 
și atunci ne vom aduce aminte de viața noastră de mai 
inainte și vom căuta timp de pocăință și de îndreptare, 
însă va fi prea târziu. Să facem aceasta acum când ne 
putem îndrepta. Să nu facem nimic fără binecuvântare. 

In Pateric se scrie despre o monabhie că a mers în gră- 
dină fără binecuvântare, a mâncat o frunză de salată și 
îndată a intrat demonul în ea. Atunci a început să se 
poarte ca o demonizată. Apoi l-au chemat pe egumenul 
de la mănăstirea de călugări ca să o facă bine. E] a certat 
demonul şi i-a spus: 

- De ce ai intrat în soră? 

- Nu sunt eu de vină. Eu doar stăteam pe frunza de 
salată, iar ea m-a mâncat. 

În acea monahie a intrat însuși demonul, însă atunci 
când noi ne facem voile noastre, intră într-un chip di- 
ferit, prin simţirea vinovăţiei. lar aceasta este mai rău. 
Acel demon s-a arătat și, fiind văzut și mustrat de că- 
tre egumen, monabhia s-a vindecat. Dar atunci când noi 
călcăm o poruncă, demonul rămâne înăuntru și aceasta 
este mai rău. 

Sfinţii Părinţi spun că „nu este mare lucru să iasă 
demonul dintr-un om, ci cel mai anevoios lucru este să 
scoatem o patimă demonică din lăuntrul nostru”. Un de- 
mon poate fi scos de un Sfânt, dar pentru a ieși o patimă 
este nevoie de nevoință personală. 

De aceea să nu pierdem timpul în zadar, cu deșertă- 
ciuni, și să ne înșelăm, crezând că umblăm pe calea vieții 
monahale și petrecem în supunere. Să nu ne odihnim în 
această suficienţă de sine, în timp ce noi suntem călcă- 
tori de poruncă. Să nu ne înșele cugetul sau mai degrabă 
trufia şi să credem că „aceasta nu-i nimic”, „cealaltă nu 
contează” şi tot așa, căci, în realitate, acestea înseamnă o 

încălcare a legii dumnezeieşti. Și să nu uităm că, deși noi 
o modificăm, ea însă rămâne neschimbată și va fipusă în 
aplicare într-o zi, atunci când vom fi judecați. 


Cuvântul al treilea 


Despre ascultare 


Sfinţii Părinţi au izbutit să ajungă la mari trăiri ale 
Harului cu ajutorul smereniei. Dar, oare, şi un ucenic 
poate să izbândească așa ceva? Sigur că poate. Atunci 
când păstrează tăcerea, când își împlineşte îndatori- 
rile duhovniceşti, când păzeşte lipsa de grijă, când se 
adânceşte întru sine și îşi face socoteala duhovnicească; 
atunci cu siguranţă sporește. 

Și noi eram ucenici lângă Gheronda. Aveam ascul- 
tarea, osteneala zilei și celelalte. Avându-l pe stareț ca 
povăţuitor iscusit în aceste căi către Dumnezeu, ajutând 
și rânduiala pe care o aveam, unii părinţi au izbutit să 
cunoască acele lucruri pe care Părinţii niptici ni le-au 
lăsat ca testament sfânt. 

Să evităm să vorbim despre lucruri de prisos. În împli- 
nirea canonului nostru să fim statornici. Să ne aflăm în bi- 
serică și să ascultăm slujba, Liturghia, Vecernia. Latrapeză 
să mergem toți împreună. Să avem întru toate rânduială. 
Unde este rânduiala, acolo este și pacea, și unde este pacea, 
acolo este și Dumnezeu. lar unde este neorânduiala, acolo 
și tulburarea, şi unde este tulburarea, acolo este și diavolul. 
„Dar toate să se facă cu cuviință şi după rânduială”. 

Ca şi ucenici, să facem ascultare; să nu ne facem 
voile. Voia proprie i-a scos pe cei întâi-zidiţi din Rai. 


1 1 Corinteni 14,40. 

Supunerea voii lui Hristos faţă de Părintele Său, i-a bă- 
gat iarăși în Rai. Și astfel ascultarea a biruit. 

Luceafărul s-a răzvrătit împotriva lui Dumnezeu. Cu 
mândrie s-a închipuit pe sine și Dumnezeu l-a îndepăr- 
tat de la Sine; astfel a devenit diavol care ne războiește. 
Celelalte tagme au rămas în ascultare de Dumnezeu şi 
se află și acum întru slava Sa. Și fiind după fire îngeri 
schimbători, au devenit neschimbători după Har, de- 
oarece au cunoscut atâtea lucruri odată cu căderea lu- 
ceafărului și a omului. De aceea, acum sunt neclintiţi în 
ascultarea de Dumnezeu. 

Mare rău este voia proprie a omului, deoarece ea 
ascunde egoism, mândrie, iubire de sine și atâtea alte- 
le. De aceea ucenicul slobozit fiind de voia proprie, se 
slobozește și de patimi. 

Hristos a ascultat până la moarte pe Cruce, adică 
până la desăvârşita mortificare a voii proprii. 

Dacă omenește Hristos nu ar fi făcut ascultare şi nu 
Și-ar fi tăiat voia, omul nu ar fi fost mântuit. Tot astfel, 
nu se mântuiește omul care ţine la voia sa și face ceea 
ce vrea el. 

Ce înseamnă lepădarea voii proprii? Înseamnă că o 
alung de la mine, nu mai am nici o legătură cu ea. 

Numai când ucenicul va ajunge la această măsură, 
aceea de a-și lepăda astfel voia proprie, numai atunci 
se izbăvește de patimi. Cu cât părăsește voia proprie, cu 
atât află ușurare din partea patimilor. 

Dacă ucenicul va cunoaște din experiență puterea 
cuvintelor „iertați” și „să fie binecuvântat”, unul ca aces- 
ta va fi încununat în Cer cu cunună neveștejită. 

Acolo unde ucenicul și-a pus voia sa, acolo a pus și 
otravă, și primind otravă, se otrăveşte singur. 

Chiar și o poruncă greșită să i se dea, însă pentru as- 
cultarea pe care o face Dumnezeu îl va binecuvânta. 

Un ucenic era atât de ascultător, încât starețul său 
îi spunea să fure diferite lucruri de prin chiliile fraţi- 
lor, iar el mergea și i le aducea. Starețul însă le lua și 
le dădea înapoi. Pe ucenic însă niciodată nu l-a supărat 
gândul, zicându-i: „Dar ce este aceasta ce face starețul? 
Mă îndeamnă și mă învaţă să fur, ca mai târziu furatul 
să mi se facă obișnuință?”. Nu, ci a zis întru sine: „Eu fac 
ascultare. Ce este ceea ce fac eu acum, nu ştiu. Un singur 
lucru știu, şi anume că fac ascultare”. 

A mers cineva și a intrat sub ascultarea unui stareţ 
care avea obște. Acesta îi spune: 

— De vreme ce vrei să intri în obştea mea, îţi dau po- 
runcă să nu scoţi nici un cuvânt, să devii mut pentru 
Hristos. 

- Să fie binecuvântat! 

După ce a rămas un timp în obștea lui, stareţul a văzut 
că nu-l folosește viețuirea lui acolo. De aceea îi spune 
intr-o zi: 

— Te voi trimite la un alt stareț, la o altă mănăstire. 

Și dându-i o scrisoare, îi spune din nou: 

- Mergi la cutare mănăstire și dă scrisoarea egume- 
nului și rămâi acolo. 

Egumenul de acolo ia scrisoarea, era o scrisoare de 
recomandare, și citeşte: „Vă rog, Gheronda, să ţineţi 
acest frate. Este un monah bun...” și celelalte. Citind 
acestea, egumenul l-a primit. 

După un timp acest frate a murit, dar tăcerea nu a 
dezlegat-o. După moartea lui egumenul îi scrie primu- 
lui stareţ: „Deși mi-ai trimis un mut, cu toate acestea 
era un adevărat Înger”, Atunci primul răspunde celui 
de-al doilea: „Nu era din fire mut, ci păzind porunca, a 

rămas mut”. Și s-a minunat al doilea stareţ de virtutea 
acelui frate, de felul cum a ştiut să păzească atât de bine 
porunca celui dintâi stareţ. 

Vreau să spun că desăvârșita părăsire a voii proprii 
inseamnă sfințenie. 

De multe ori mă gândesc și spun: „Cât de mult va fi 
cinstit un ucenic desăvârşit de către Hristos, primul 
Ucenic! Și cum ar putea Hristos să nu-i ia pe desăvârşiţii 
ucenici împreună cu Sine, întru Împărăția Sa, unde: vor 
vedea veşnic Chipul Său, așa cum scrie în Apocalipsă 
Sfântul Ioan Evanghelistul? 

Noi, monahii de astăzi, ţinem foarte mult la voia 
noastră, de aceea nu putem urca mai sus. Nu spunem: 
„Lertați” și „Săfie binecuvântat”, şi astfel aruncăm otravă 
în noi înșine, în viața noastră. Pentru aceasta nu avem 
acum sporirea acelor monahi buni de altădată. 

Citim în cărți, la Sfinţii Părinţi, despre unii ucenici 
sfinți: 

Gândiţi-vă, un egumen a pus în chilia ucenicului său 
un bou. Fratele se ocupa cu țesutul, iar boul îi strica toa- 
te, ațele și războiul de ţesut. Și a stat boul în chilia frate- 
Jui vreme de mai mulţi ani. Și câte altele nu-i va fi făcut 
acolo acel bou! Cu siguranţă că nu avea deloc liniște. 
Cu toate acestea nu i-a trecut vreodată vreun gând rău 
prin minte, așa cum îi spunea lui Avva Patnutie: „Avva, 
niciodată nu mi-a trecut vreun gând rău împotriva întâi- 
stătătorului meu, ca să zic de ce mi-a pus în chilie boul, 
ci mi-am spus că de vreme ce l-a pus, ştie elpentru cea 
făcut aceasta”. 

Nu punea gândul său, ci cugetul său era cel al 
starețului. 

De aceea vă spun: Dacă nu avem ascultare duhovni- 
cească, nu am reușit nimic. Când nu voim ceea ce voiește 

proestosul, nu suntem în esenţă ucenici, fiindcă nu avem 
ascultare duhovnicească. Chiar dacă am face ascultare 
cu fapta, asta însemnă că suntem niște oameni cu trup, 
dar fără suflet. Dar poate fi numit om cu ipostază cel care 
are numai trup? Lucru de neconceput pentru rațiune. 

Tot astfel și pentru rațiunea duhovnicească este de ne- 
conceput să fie numit ucenic cel care numai în faptă și la 
slujba sa face ascultare. Mai întâi de toate trebuie să aibă 
ascultare duhovnicească și să spună: „Orice crede, cugetă 
sau hotărăşte întâistătătorul, și eu cuget și hotărăsc”. 

Sfântul Simeon Noul Teolog a primit binecuvântare 
de sus numai pentru ascultarea sa. Este o pildă atât de 
puternică și de vădită! 

Cuviosul Paisie cel Mare avea un ucenic căruia i-a 
spus într-o zi: 

- Fiul meu, mergi și bea apa din acel lighean! 

Dar acela a cugetat în sinea sa: „Starețul, în loc să-mi 
spună: «Mergi și bea din izvor», fiindcă eram ostenit și 
asudat de la slujire, îmi spune să beau din acea apă mur- 
dară ce se află în lighean”. Și astfel, punând gândul său, 
s-a lipsit de acea mare fericire. 

Apoi s-a gândit: „Mai bine să merg să beau”. Dar nu a 
mai găsit nimic. Atunci Avva Paisie i-a spus: 

- Ticălosule, știi ce era acea apă? Apă în care Hristos 
Și-a spălat picioarele. 

De atunci ucenicul a fost cuprins de duhul întristării. 
Avva Paisie încerca să-l mângâie, dar acela nu mai avea 
deloc linişte. Atunci Sfântul, văzând că nu-l mai poate 
ține lângă dânsul, i-a spus: 

- Mergi în cutare loc. Acolo sunt trei morminte, iar la 
unul din ele să faci rugăciune și să asculţi ce ți se va spune. 

Așa s-a și petrecut. A auzit un glas, zicându-i: „Să 
mergi înapoi la starețul tău și să faci ascultare”. 

Dar acesta naufragiase lăuntric. Casa sufletului său avea 
atâtea crăpături, încât nu mai putea să le închidă. Pentru 
aceasta a şi petrecut până la sfârșitul vieţii sale clătinân- 
du-se de valuri în ascultarea față de Cuviosul Paisie. 

Sfântul Simeon Noul Teolog, câştigând biruință îm- 
potriva voii proprii, a primit teologia cea de sus pentru 
ascultarea sa cea desăvârșită. Iar celălalt, făcându-și 
voia proprie, s-a lipsit de ascultare și de Har. 

Acestea sunt câteva pilde, căci de s-ar scrie toate câte 
au făcut acei părinţi și ucenicii cei desăvârșiţi, nu ar 
ajunge cărți întregi. lar aceste pilde sunt ca nişte oglinzi, 
in care ne putem vedea pe noi înșine și în care putem 
vedea și ce chip avem. 

Dumnezeu să ne ajute ca să ne venim în fire și să ne 
vedem pe noi înșine cât de mult ne-am lepădat de voia 
proprie. Să ne nevoim să lepădăm această otravă, pentru 
aputea trăi așa cum Dumnezeu voiește şi cum ne-o cere 
viețuirea monahală. 


Despre credinţa, cinstea și dragostea 
care se cuvin Stareţului 


Î. Păstraţi cu înţelepciune și sârguinţă credinţa și 
dragostea față de povăţuitorul vostru duhovnicesc, fiind- 
că în aceasta constă viața sau moartea sufletului. Nu-l 
întristaţi pe părintele vostru cel întru Hristos, dacă vreţi 
să vedeți faţa lui Dumnezeu. Acela care îl mâhnește să 
știecă Î] mâhnește pe Hristos. Și atunci cum Îl va vedea 
pe Hristos când va muri? 


2. Cred, fiul meu, că vei face mai multe decât cele 
pe care te sfătuiesc şi atunci vei vedea cât de bine tevei 
simţi. Niciodată să nu îngădui celui viclean să-ți aducă 

gânduri impotriva starețului tău, căci acestea sunt șerpi 
plini de otravă. 

Rămâi alipit cu totul de stareţul tău și să asculți de el, 
ca și cum cuvintele lui ar fi rostite de Hristos. 

Dragostea, respectul și desăvârșita ascultare față de 
stareț Ji aduc odihnă acestuia, iar odihnindu- lpe stareț, 
ÎI odihnești pe Dumnezeu, pentru că tot ceea faci stare- 
țului, lui Dumnezeu Îi faci. 


3, Nu mă îndoiesc, fiul meu, de nimic din cele ce ţi se 
intâmplă. Un adevărat fiu duhovnicesc astfel îl iubește pe 
părintele său, care l-a născut prin Harul lui Dumnezeu. 

Îţi doresc ca Hristos să-ţi umple întotdeauna inima 
cu dragostea Sa cea dumnezeiască, care cu adevărat îl 
înnoiește pe creştin. 


4. Ucenicul se vatămă de moarte atunci când nu se 
descoperă curat și cu sinceritate pe sine starețului său. 
Precum cel bolnav, atunci când nu descoperă medicului 
rana şi boala sa, nu se tămăduieşte, ci durerea și febra 
se continuă, tot astfel pătimește şi ucenicul, atunci când 
nu arată doctorului celui duhovnicesc rănile sale cele 
sufletești. Însă ceea ce îl împiedică să nu arate de ce anu- 
me suferă este egoismul. 

Să călcăm, așadar, fiilor peste acest balaur și să-l 
junghiem cu cuțitul sfintei spovedanii și cu primirea 
leacurilor duhovnicești, pe care stareţul, doctorul cel 
duhovnicesc, ni le va da spre tămăduire. 


5, Să priveghem, fiilor, să ne silim. Ce mai așteptăm? 
Sfârșitul se apropie și ne vom tulbura. Ce ne va ajuta 
atunci? În acel ceas de nevoie ne va ajuta silirea cea de 
acum la îndatoririle noastre, dobândirea virtuților și mai 


162 


ales unirea duhovnicească cu părinţii noștri duhovnicești 
prin vieţuirea noastră cea plăcută înaintea lor. Dacă sun- 
tem despărțiți duhovnicește de părintele nostru duhovni- 
cesc prin neascultare şi judecare, cum ne vom apăra îm- 
potriva demonilor în ceasul morţii? Fără ocrotirea sfintei 
lui rugăciuni, cum ne vom afla înaintea lui lisus Hristos? 
Când vom urca și vom întâlni vămile din văzduh, ale cui 
rugăciuni ne vor izbăvi? Ale întâistătătorului? Dar aces- 
tea au plecat de la noi, deoarece l-am amărât în timpul 
vieții şi astfel nici o tărie nu vom avea în nevoia noastră. 

Așadar, fiii mei, să ne îngrijim să trăim după voia lui 
Dumnezeu, ca să bine plăcem înaintea Lui, iar El să ne 
odihnească veșnic în sânurile Sale. 


6. Problema ta, fiul meu, este una ce ţine de stareț. 
V-am spus de multe ori că diavolul se teme mult de întâi- 
stătători, iar dragostea și credinţa către ei este asigurare 
pentru tot cel ce se supune din dragoste pentru Dumne- 
zeu. Insă de la cel care greşește în privinţa întâistătorilor 
indată se ridică acoperământul și începe căderea. De 
aceea și diavolul cunoscând aceasta, începe îndată răz- 
boiul împotriva lor, străduindu-se ca slăbiciunile lor să 
le umfle în așa măsură, încât să-i convingă pe ucenici 
că nu vor primi nici un folos de la ei și că nu sunt într-o 
stare bună. Iar atunci când îl va convinge pe ucenic, îl va 
câștiga. Insă atunci când îl găsește întărit, fuge și des- 
chide un alt front. Rareori se întâmplă ca un ucenic să 
nu fie războit de un astfel de război. 


Starețul scrie unei monahii. 


7, Fiica mea, să ai dragoste şi respect pentru stare- 
ță. Cine nu are slăbiciuni? Toţi suntem osândiți pentru 

patimile noastre, dar altceva este aceasta și altceva da- 
toria ta către maica ta cea duhovnicească. Tu să o vezi ca 
pe chipul lui Hristos. Și când te vei încredința ei, aceasta 
ți se va socoti că ai făcut-o față de Dumnezeu. 

Nu vreau să te prefaci, căci iubesc foarte mult sin- 
ceritatea; așa vreau să fie ucenicii mei. Să te spovedești 
cu sinceritate, să asculți sfaturile stareţei, să crezi tot 
ce spune ea. 

Dacă nu primeşti cu credinţă cele spuse de ea, ur- 
marea va fi că vei osândi, te vei răci, te vei îndepărta 
sufletește de ea. Toate acestea sunt nepotrivite pentru 
tine, care ești monahie aflată sub ascultarea unei stareţe. 

Nu trebuie să judecăm și să ne răcim faţă de 
nici un om, cu atât mai mult față de maica noastră 
duhovnicească. 

Nevoiește-te să o iubeşti și să o vezi ca pe chipul lui 
Hristos. Și atunci, potrivit cu credinţa ta în ea, vei secera 
folos sufletesc. Fă aceasta şi vei vedea adevărul. 

Acum, în Postul Mare, vreau să te sileşti mai mult. 
Să păstrezi atât tăcerea lăuntrică, cât și pe cea exteri- 
oară. Neîncetat să ai în minte pomenirea morții, căci 
din această cugetare vei primi un folos uriaș. Să rostești 
Rugăciunea lui Iisus neîncetat și să te sileşti să te unești 
tot mai strâns cu stareța ta. Niciodată să nu îngădui gân- 
dului tău să o judece, căci aceasta se numeşte în termeni 
patristici arsură sau otrăvire gravă. Păzește-te să nu cazi 
din dragostea stareţei, căci va paraliza orice nevoință a 
ta pentru fapta cea bună. 


Cuvânt despre conștiință și ascultare 


Atunci când omul păzește ascultarea desăvârșită față 
de conștiința sa și face tot ce-i spune ea, încetează să-l 

mai mustre. Și aceasta nu pentru că ar fi slăbit glasul ei, 
ci fiindcă pentru ascultarea cea bună conștiința nu are 
ce să mustre. 

Apostolul loan spune: Atunci când conștiința omului 
nu-l mustră, îndrăznire are către Dumnezeu”. 

Este cu neputinţă ca în calea sa omul să nu se împie- 
dice de ceva. Căci pe de o parte diavolul, pe de altă parte 
trupul, pe de alta lumea ridică mereu piedici în calea 
sa, iar omul se împiedică din pricina neatenţiei sale. De 
aceea atunci când cade, să se ridice îndată și să ceară ier- 
tare. Atunci când omul se va pocăi pe măsură, conştiinţa, 
care mai înainte îl mustra, încetează să-l mai mustre. 

Trebuie să ne păzim conștiința noastră dinspre trei 
părți: dinspre Dumnezeu, dinspre aproapele şi dinspre 
lucruri. 

Omul își păzește conștiința sa atunci când fuge de 
păcatul cel felurit. Dinspre aproapele, atunci când nu-l 
întristează, nu-ljudecă, nu-l clevetește, nu-l smintește, 
nu-l împinge la rău. Dinspre lucruri atunci când din ne- 
atenție, nepăsare sau lipsă de conștiință, nu se face pri- 
cină de distrugere sau stricare a vreunui lucru. 

Sfântul Teodor Studitul ne spune multe despre aceas- 
tă lipsă de conştiinţă. Atunci când vezi un lucru că arde, 
că se distruge şi nu-l ridici sau nu-l păzeşti, aceasta este 
lipsă de conștiință. Când poţi să lucrezi, iar tu hoinărești 
pe ici-colo, şi aceasta este lipsă de conștiință. Când lași 
mâncarea să se acrească și o arunci, aceasta este lipsă 
de conștiință, fiindcă trebuia să fi avut grijă să o fi pus la 
masă înainte de a se acri. 

Prin urmare, în orice chip ar greşi omul față de lu- 
crurile materiale, este lipsă de conștiință. Și tot lipsă 
de conștiință este când cineva jignește în orice chip pe 
Dumnezeu. 

Cea mai mare bogăţie este să se străduiască omul 
să-și păstreze conștiința neîmpovărată. lar când va simți 
că ceva l-a rănit, să îndrepte îndată acel lucru și astfel 
va veni din nou la starea de mai înainte. 

De câte ori nu ne-a mustrat conștiința? Cu cât omul 
ia aminte mai mult la conștiința sa şi cu cât se îngrijește 
mai mult de ea, cu atât îl va povăţui cu mai multă sub- 
țirime. Și cu cât mai multă subțirime îl povățuiește și îl 
mustră, cu atât urcă spre o mai mare curăție. 

Există și o conştiinţă numită vicleană, care vine de 
multe ori sub chipul celei bune, dar în esenţă ea este vi- 
cleană, pervertită, o conștiință potrivnică lui Dumnezeu. 

Conștiința cea vicleană este acel glas care învaţă cele 
potrivnice, mai ales cele înșelătoare și pervertite. 

Conștiinţa cea bună are ca început și temelie smerita 
cugetare și ascultarea. Iar conştiinţa cea vicleană are ca 
început mândria și neascultarea. 

Când cineva nu se lasă convins de către stareţ, cii se 
impotrivește, când unele i se spun și altele spune el, când 
nu ascultă, atunci are ceea ce se numește încredere de 
sine, iar aceasta este conștiința cea vicleană. 

Smerita cugetare naște conștiința cea bună. Pentru 
a putea cineva să înveţe care este conștiința cea bună — 
căci de multe ori se amestecă cele două și atunci se în- 
treabă: aceasta este conștiință vicleană sau bună? Acest 
gând să-l cred sau celălalt? — este nevoie să aibă smere- 
nie, dar mai ales să intre sub povăţuirea altuia, a unuia 
mai mare, a unui întâistătător, a unui duhovnic și să facă 
ascultare în tot ce-i va spune. Atunci, încet-încet, va în- 
cepe să deslușească care gând este rău și care bun, care 
este „culoarea” conștiinței celei bune și care a celei rele. 
Astfel, pe de o parte se izbăveşte de căderi cu învăţătura 
și povățuirea duhovnicului, iar pe de alta învață, odată 

cu trecerea timpului, care este nuanţa, chipul celor două 
conștiințe și devine un om desăvârşit. 

Cei care s-au vătămat sunt cei care sunt în afara as- 
cultării, deoarece omul este strâmtorat de cele două 
conștiințe, dintre care una vrea să-l mântuiască, iar 
cealaltă să-l distrugă, neștiind de multe ori pe care s-o 
aleagă. Cel care este în ascultare scapă de această pri- 
mejdie și astfel, încet-încet, devine experimentat, știind 
să deosebească cele două conştiinţe. 

Avva Pimen avea două gânduri și a mers la un duhov- 
nic să le spună. Acela însă era foarte departe şi de aceea 
a plecat de dimineaţă şi a ajuns seara. A uitat însă un 
gând și a spus doar unul. Când s-a întors, de îndată ce 
a pus cheia în ușă, și-a amintit de cel de-al doilea gând. 
Atunci a lăsat ușa încuiată și s-a întors pentru a spune 
și celălalt gând. 

Când duhovnicul a văzut osteneala și acrivia lui, a 
spus:,, Pimen, Pimen, Păstor! al I îngerilor Virtutea ta va 
purta numele tău în tot pământul” 

Pentru a putea cineva să devină experimentat, astfel 
incât să poată deosebi glasul conștiinței celei bune de cel 
al celei rele, trebuie să treacă prin ascultare. Dacă omul 
nu trece prin ascultare, este întristător. Se poate să aibă 
harisme, să aibă suflet bun, să facă diferite fapte bune, 
dar îl vei vedea șchiopătând întotdeauna în privința dis- 
cernământului și a smeritei cugetări. Ceea ce dăruiește 
supunerea prin mijlocirea smeritei cugetări este, mai în- 
tâi de toate, discernământul. Adică ascultarea îl căleşte 
pe om și-i dăruiește smerenia și discernământul. 

„Întreabă pe tatăl tău și îți va spune tie”. Aceasta o 
vedem împlinindu-se de cei care merg pe calea cea pa- 
tristică a Sfinţilor. Citim în Pateric că Zaharia a avut o 


! In limba greacă cuvântul rotur]v - Pimen înseamnă păstor. 

vedenie, dar tatăl său nu a putut să-i spună dacă era de 
la Dumnezeu sau de la demoni. Atunci a mers la un sta- 
re ce avea darul discernământului, iar acesta i-a spus: 
„De la Dumnezeu a fost vedenia, dar mergi şi te supune 
tatălui tău!”. 

Câte nu ne-au lăsat Părinţii pentru învățătura noas- 
tră! Calea cea mai bună, cea mai corectă, cea mai sigură, 
cea mai lipsită de răspundere, este cea a ascultării. „Cel 
care face ascultare, spune Avva Palamon, a împlinit toate 
poruncile lui Hristos”. 

„Cel ce se supune a ales calea cea mai bună”, spune 
Avva Moise. „Alergaţi, fiilor, spune el, acolo unde este 
ascultare. Căci acolo este și bucuria, pacea, iubirea de 
fraţi, unirea, trezvia, mângâierea, cununile, răsplata”. 
Însă când voim să punem înainte voia noastră, deşi sun- 
tem sub ascultare, atunci calea ne devine grea, aspră, 
primejdioasă. Când cineva face ascultare se găseşte în 
dragoste, în silirea de sine, în iubirea de fraţi; unul ca 
acesta primește cununi, sfințire, mântuire. 

Voia proprie este o mare îngrădire, o mare piedică; 
este zid între suflet și Dumnezeu. Precum peretele când 
se află înaintea noastră împiedică razele de soare, iar 
Jocul are umezeală, nu rodește, tot astfel se petrece și cu 
zidul voii proprii. Când va sta înaintea sufletului, acesta 
se va întuneca și va rămâne neroditor. 

Hristos este Soarele Dreptăţii. Când sufletul nu are 
vreun obstacol înaintea sa, vin razele lui Hristos şi-l lu- 
minează, iar omul rodește și se sfințește. 

Numai cel care a cunoscut roada ascultării poate vor- 
bi despre ea. Aceasta este calea cea binecuvântată, în 
care omul leapădă, mai ales, demonul cel rău al egoismu- 
lui și al mândriei, care aduce toate relele, și dobândeşte 
smerita cugetare și lipsa de grijă. 

În Pateric citim despre doi fraţi care hotărâseră să 
devină monahi și au fugit din lume. Unul dintre ei a mers 
în viața de obşte, iar celălalt a mers în pustie. 

După doi-trei ani pustnicul a spus: „Să merg să-l văd 
pe fratele meu, care se află în viaţa de obşte, unde sunt 
atâtea griji și necazuri. Cine știe ce-o fi făcând în atâta 
tulburare!”. Era convins că el, fiindcă trăia în pustie, a 
ajuns la măsuri înalte. S-a dus, așadar, la acea mănăstire 
și, pricinuind că trebuie să-l vadă pe fratele său, a spus 
egumenului: 

— Avva, aș vrea să-l văd puţin pe fratele meu. 

Fratele a venit, iar egumenul, care era om sfânt, le-a 
dat binecuvântare să se îndepărteze puţin şi să discute. 

După ce s-au îndepărtat de mănăstire, au văzut un 
mort pe cale, ce era aproape gol. Atunci pustnicul a spus: 

- Ce păcat că nu avem vreo haină să-l acoperim pe 
acest om! 

Însă cel ce se afla în ascultare a spus în simplitatea sa: 

— Nu-i mai bine să facem rugăciune ca să învieze? 

- Să facem! a spus pustnicul. 

Au făcut rugăciune amândoi și a înviat mortul. Uceni- 
cul nu a dat importanţă la minune, ci cugeta întru sine că 
pentru rugăciunile starețului său s-a săvârșit minunea. 
Pustnicul însă spunea că minunea s-a făcut pentru virtu- 
tea sa; pentru asceza, postirea, privegherea, reaua sa pă- 
timire, culcarea pe jos și pentru celelalte izbânzi ale sale. 

Când s-au întors la mănăstire egumenul a spus pust- 
nicului, mai înainte ca cei doi să vorbească: 

- Să nu crezi, frate, că pentru rugăciunea ta a înviat 
Dumnezeu mortul. Nu, ci pentru ascultarea fratelui tău. 

Când a văzut pustnicul că egumenul a citit gândurile 
sale, pentru că era un bărbat sfânt și avea harisma proo- 
rociei, a cunoscut că se află în înșelare și că fratele său, 

cel care, chipurile, se afla în griji și tulburări, era mai 
presus decât el. 

Gândiţi-vă la îndrăznirea cu care cel ce se afla întru 
supunere a spus „Să facem rugăciune ca să învieze”! Ui- 
taţi-vă la simplitatea, nerăutatea și la credinţa lui! Pust- 
nicul socotea acest lucru cu neputinţă, pe când celălalt îl 
socotea firesc, căci credea în rugăciunea starețului său. 
Ce nevoinţă va fi făcut ca să ajungă la această smerită 
cugetare! Cât de mult se va fi zdrobit egoismul și mân- 
dria lui în viaţa de obște! Căci care om ce vine din lume 
nu are egoism și mândrie? Câţi monahi care au trăit în 
ascultare nu s-au sfinţit și au izvorât mir? 

În Sfântul Munte, la Schitul Sfintei Ana, viețuia un 
călugăr care căra saci cu grâu de jos, de la port. Multă os- 
teneală și sudoare! Odată s-a întrebat în sinea sa: „Oare, 
avem răsplată pentru atâtea osteneli și sudori ce le văr- 
săm, făcând ascultare de stareţii noștri?”. Și pe când cu- 
geta acestea, s-a așezat ca să se odihnească. Atunci l-a 
furat puţin somnul. Şi între somn şi veghe a văzut-o pe 
Maica Domnului înaintea lui, care i-a spus: „Nu te mâh- 
ni, fiule! Aceste sudori pe care le verşi întru ascultare, 
cărând alimente, sunt socotite înaintea Fiului meu ca 
sângele cel mucenicesc”. Atunci fratele şi-a venit întru 
sine și îndată acele gânduri de întristare i-au fugit. lar 
părinţii din schit au scris aceasta pe un zid aflat acolo, 
pentru ca toţi cei ce vor trece pe acolo să o poată citi. 

Lângă Biserica Schitului se află o chilie ce se numește 
„a patriarhului”. În eaa pustnicit un Patriarh, pe nume 
Chiril. Acesta a părăsit tronul patriarhal și a venit aici să 
se facă monah. Părinţii cărau lucrurile cu spatele, însă 
văzându-l pe patriarh ostenindu-se, i-au spus: 

Sunteţi bătrân, preasfinţite, și neînvățat cu munca, 
de aceea să vă luăm un măgăruș, ca să căraţi alimentele. 

Și astfel părinţii i-au luat un măgăruș, cu care patri- 
arhul urca și cobora. 

Intr-o zi, pe când patriarhul urca cu măgărușul și 
ceilalți părinți cărau alimentele cu spatele, aceştia s-au 
oprit puţin ca să se odihnească. Deodată patriarhul, fiind 
intre somn și veghe, a văzut pe Maica Domnului împre- 
ună cu Sfinți Ingeri. Maica Domnului avea un vas din 
care ii adăpa pe părinţii ce cărau lucrurile cu spatele, 
iar Ingerii aveau ştergare cu care le ștergeau sudoarea. 

Apoi, văzând uimit cum ștergeau și sudoarea măgă- 
rușului, i-a rugat, zicându-le: 

— Ștergeţi-mă și pe mine, vă rog! 

— Părinte, i-a răspuns Maica Domnului, tu nu ai su- 
doare. Il vom şterge pe numai măgăruș, care a asudat. 

Atunci s-a deșteptat și și-a venit întru sine. 

— Luaţi măgărușul, a spus el părinților, fiindcă mă 
păgubesc mult. Maica Domnului și Ingerii au şters 
măgărușul, iar pe mine, nu. 

De atunci îşi căra lucrurile singur, cu spatele. 

Câte întâmplări asemănătoare nu s-au petrecut în viața 
părinților! Acum rareori mai întâlneşti, s-au pierdut toate. 

Să luăm aminte, așadar, la conștiința noastră. Să do- 
bândim conştiinţa cea bună prin ascultare, umilință, măr- 
turisire și smerită cugetare. Să fugim de voia proprie, care 
naște încrederea de sine, conștiința cea vicleană. 


Despre conștiință 


Să nu dispreţuiți conștiința voastră, fiindcă aceasta 
vă sfătuiește binele. Ea este o lege sădită în noi înșine, 
care ni s-a dat ca o busolă ce ne arată drumul cel drept. 

Există conştiinţă bună şi conştiinţă rea. Cea bună 
este cea care ne sfătuiește, în temeiul legii duhovnicești, 

să împlinim poruncile mântuirii, pe când cea vicleană, 
a diavolului, ne sfătuieşte cele ale înșelării, cele perver- 
tite, luând ca pricină trufia și egoismul. Pentru a putea 
cunoaște cum să deosebești o conștiință de alta, va tre- 
bui să-ţi mărturiseşti regulat gândurile tale și să asculți 
de sfaturile povățuitorului tău duhovnicesc. Căci el va 
deosebi și te va lumina, spunându-ți, de pildă, că cuta- 
re gând este al conștiinței celei bune, iar celălalt al ce- 
lei rele. Și astfel, odată cu trecerea vremii, vei putea să 
deslușești tu singur gândurile. 


2. Ia amintela conștiința ta. Faptele tale să fie cura- 
te; nu altceva în gură și altceva în inimă. lubește adevă- 
rul; teme-te de mustrarea conștiinței tale; îndreaptă pe 
omul cel lăuntric, pentru a nu te căi mai târziu în zadar. 
Acestea am vrut să ți le spun. 

Dumnezeu să fie cu tine și Harul Sfântului Duh să te 
întărească spre împlinirea sfaturilor primite! 


O selecţie a cuvintelor despre ascultare 


Î, Ce pildă este mai frumoasă decât cea a Domnului 
[isus! Ascultarea față de Părintele Său nu Il conduce la 
Cruce şi moarte? Nu putea, ca Cel ce era de o ființă cu Ta- 
tăl, să Se împotrivească? Și cu toate acestea nu o face, ci 
pășește cu sudoare, cu durere, îingenunchează sub povara 
tăierii voii, după care urcă spre Golgota. Trebuie să urce, 
ajunge sus, unde este înălțat pe slăvita și pentru demoni 
infricoșătoarea Cruce, iar acolo sus arată desăvârșită as- 
cultare și primește cununa cea neveştejită a veşnicei slave. 

Astfel se câștigă învierea sufletului și nu o dată as- 
cultare, iar altădată neascultare și voie proprie. Nu se 
dobândește astfel cununa, ci prin dorinţa de jertfă. Toate 

piedicile să fie depășite prin tăria cugetului de a alege 
mai bine moartea, decât trădarea în ce privește ascul- 
tarea pe care o avem. 


2, Prin neascultarea lui Adam am fost aruncaţi în 
adâncul iadului, iar prin ascultarea lui Hristos am fost 
mântuiți. Așadar, drumul ascultării către Golgota urcă 
și urcușul este puțin ostenitor. Vom asuda și vom oste- 
ni, dar să cugetăm că după înviere vom dobândi cură- 
ţia sufletului și înfierea. lar această bogăţie nu poate fi 
asemănată cu nimic din cele pământești în ce privește 
desfătarea. Și ce spun eu cu cele ale lumii? Dacă va da 
cineva întreaga lume, nu va putea răscumpăra nici mă- 
car o picătură de bucurie duhovnicească de la acel suflet 
care a urcat mai întâi Golgota și apoi a văzut învierea lui. 


3, Hristos a spus Ucenicilor: „Cel ce vă ascultă pe voi 
pe Mine Mă ascultă, şi cel ce se leapădă de voi de Mine se 
leapădă, iar cine se leapădă de Mine se leapădă de Cel ce 
M-a trimis pe Mine”. Așadar, urmași ai Apostolilor sunt 
ierarhii, preoții, egumenii și stareții micilor obşti. Și toți 
câți se supun urmașilor Apostolilor, se supun lui Hristos 
Însuși, iar cei care nu se supun, de Hristos se leapădă. 

Pentru aceasta, de vreme ce voim să fim rânduiți sub 
ascultarea lui Hristos, trebuie să facem ascultare. Nu să 
facem ascultare în cele care ne odihnesc pe noi, iar în cele 
pe care nu le vrem să nu facem. Și deși Hristos a cerut în 
Ghetsimani să se săvârșească mântuirea oamenilor într-un 
chip diferit de către Părintele ceresc, dar fiindcă Acesta a 
socotit Crucea a fi singurul chip de mântuire, Hristos a răs- 


1 Luca 10, 16. 

puns:,„Dar nu voia Mea, ci voia Ta să se facă” și: „Ascultător 
făcându-Se până la moarte, iar moarte de Cruce”?. 


4. Teologia este o consecinţă a rugăciunii și a 
desăvârșitei ascultări. Orice harismă ar avea mona- 
hul, fără ascultare o pierde în scurt timp. Ucenicul cel 
mult-roditor este plin de toate harismele Mângâietoru- 
lui acum și în vecii vecilor. 


5 e Pentru a ne cerceta, Harul lui Dumnezeu vrea să 
ne supunem cu ascultare desăvârșită în tot ceea ce învă- 
țăm. Să nu punem voia noastră împotriva voii starețului, 
fiindcă aceasta se numește curvie duhovnicească. Ascul- 
tarea trebuie să o lucrăm cu multă sinceritate, căci altfel 
nu vom avea nici o sporire în viața noastră monahală. 

Smerenia este acea virtute care ajută în chip minunat 
la desăvârșita punere în lucrare a ascultării celei urmă- 
toare de Hristos. Dimpotrivă, egoismul și mândria se 
impotrivesc dobândirii ei. 


6. Ucenicul este dator să se jertfească, să-l iubească 
foarte mult pe stareț, căci unirea cu el îi dă putere sufle- 
tului său în nevoința duhovnicească. 

Pe cel care îl iubește și se supune starețului său, bine- 
cuvântarea starețului nu îl lasă fără roadă duhovniceas- 
că, cl cu siguranță se va mântui Și va urca la preastrăluci- 
tul tron al lui Dumnezeu. Însă cel care îl mâhnește, mai 
târziu va plânge pe ruinele sufletului său. 


|, Este foarte infricoșător să-l silești pe starețul tău 

să facă ceva pe care sufletul său nu-l voiește, ci pe care 
' Luca 22, 42. 
2 Filipeni 2, 8. 


174 


il voiești tu. Este înfricoșător. Numai cel care are expe- 
riență proprie cunoaște acestea. 

Părintele tău duhovnicesc și starețul tău valorează 
mai mult decât toți oamenii de pe pământ! 

Numai diavolul cunoaște mai bine decât toți ce în- 
seamnă stareț și ascultarea desăvârșită faţă de el. 


8. Niciodată să nu cercetezi ce face starețul tău sau 
de ce face una sau alta. Să nu-l judeci, căci altfel te faci 
antihrist! Niciodată în viața ta să nu îngădui altora să-l 
judece pe starețul tău, ci să te impotrivești îndată, să-l 
acoperi, să-l aperi. 

„Strâmbătura” stareţului o îndreaptă Hristos pentru 
ascultarea oarbă și fără vicleșug. 


9, Cea mai mare izbândă a satanei este aceea de a 
reuși să-l convingă pe ucenic să-și ascundă gândurile, 
să facă orice fără binecuvântarea starețului și să nu se 
mărturisească curat. Un astfel de ucenic niciodată nu va 
pune început bun și niciodată nu va spori în dobândirea 
Harului lui Dumnezeu, ci se va târi de ici-colo, până ce 
va veni ticălosul sfârșit al vieţii sale. 


10. Ascultarea are valoare numai atunci când se 
taie voia cu durere și osteneală. Obișnuința cu patimile 
seamănă cu rădăcinile care au spini, iar cel care voiește 
să le smulgă cu siguranţă va simți durere, i se vor sfâșia 
mâinile și vor sângera. Tot astfel se petrece și în cazul 
dezrădăcinării obiceiurilor rele, prin ascultarea față de 
un părinte duhovnicesc. 


11 e Să nu mâhnești pe stareţul tău sau pe fratele tău, 
căci îndată încetează pacea din sufletul tău; încetează 

Rugăciunea lui lisus, te umpli de gânduri. Tămăduirea 
aceasta este: mărturisirea, lacrimi fierbinți și iertarea 
sinceră. 

Ia aminte, căci dacă ai ceva împotriva starețului tău, 
diavolul te va zdrobi, te va înșela ușor. Rânduiește-ți gân- 
durile astfel incât să nu te mustre conștiința cu nimic. 


12. Tot ceea ce face ucenicul fără binecuvântarea 
starețului este blestemat, îl ia diavolul. Numai asculta- 
rea ne va mântui pe noi monahii. 


13, Celce se supune, va spori în blândețe. Și aceas- 
ta fiindcă starețul îi va tăia voia, îl va mustra, îi va face 
observaţie, iar când ucenicul face ascultare, atunci 
dob ândeşte mult-prețuita blândeţe. Într-un cuvânt, 
ucenicul cel bun dobândește toate virtuțile, atunci când 
face ascultare oarbă. Dacă însă va răspunde împotrivă, 
se va contrazice, se va mândri, atunci sufletul său se va 
păgubi foarte mult, fiindcă Îl întristează pe Dumnezeu, 
Cel Care S-a smerit, în timp ce el, omul, se mândrește. 


14. Ucenicul cel desăvârșit nu trece prin vămi! Nu 
se teme de moarte, nici de demoni, nici de Dumnezeu, 
fiindcă Îl iubeşte pe Acesta cu dragoste fierbinte. Uce- 
nicul cel adevărat se teme numai de neascultare față de 
starețul său, care ține locul lui Hristos. Neascultarea 
față de stareț îl izgonește îndată din Raiul Harului lui 
Dumnezeu, care îndulcește cu covârşire sufletul smerit 
al ucenicului celui deopotrivă cu Îngerii. Ucenicul cel 
desăvârșit este asemenea lui Hristos, Dumnezeu-Omul. 


15. Când ucenicul se supune starețului său, pen- 
tru Hristos, atunci împlineşte toate poruncile Lui. O 


176 


ascultare desăvârșită, fără cârtire și gânduri potrivnice, 
are puterea să se măsoare cu împlinirea tuturor porun- 
cilor stăpânești. 

Cel ce face ascultare pentru dragostea lui Dumne- 
zeu este iubit de Dumnezeu și întreaga Sfântă Treime 
locuiește în acest ucenic bun. Câtă măreție ascunde de 
trei ori binecuvântata ascultare! Îl învredniceşte pe uce- 
nicul cel smerit, pe cel neînsemnat, pe cel mic, pe cel 
ce se nevoieşte întru nearătare să devină locaș al Sfin- 
tei Treimi; îl face împlinitor al tuturor poruncilor lui 
Hristos și-l bagă în Rai, pentru a se desfăta în mijlocul 
Sfinților, purtând îndoită cunună și dumnezeiesc șirag 
imprejurul grumazului său. 


Ce libertate minunată dăruiește desăvârșita tăiere a 
voii proprii! Cât de mult se odihnește sufletește ucenicul 
cel nevoitor, care nu are voie proprie, ci numai pe cea 
a starețului său! Acest fericit petrece o viață plină de 
odihnă duhovnicească, bucurie și nădejde. Viețuiește 
cu multă pace, în chip minunat, și are încredințarea că, 
de vreme ce îl odihnește pe starețul său, se va odihni și 
el în Rai pentru rugăciunile aceluia. 

Fericit și de trei ori fericit este acel ucenic care și-a 
tăiat întru toate voia sa cea pierzătoare și mărturisește 
toate părintelui său duhovnicesc. Unul ca acesta, dobân- 
dind încă din această viață sănătatea cea duhovniceas- 
că, va străluci între Îngeri caun Înger al lui Dumnezeu, 
inaintea înfricoșatului scaun al lui Dumnezeu. 


16. „Bucură-te, ucenice nevoitor, următor al Ma- 
relui Ucenic, Care S-a făcut ascultător până la moar- 
te, iar moarte pe Cruce. Pentru aceasta și Dumnezeu 
L-a preainălțat și i-a dăruit Lui Nume mai presus de- 
cât orice nume. Dar și pe tine te va înălța deasupra 

patimilor și te va cinsti cu nepătimirea și cu dragostea 
Lui. Nevoieşte-te, așadar, cu lepădare de voia proprie, 
împlinind pentru Hristos sfaturile acestuia, a celui care 
te-a primit întru Domnul în clipa când ai făgăduit ascul- 
tare până la moarte”. 

„O, ascultare, mântuirea tuturor credincioșilor! O, 
ascultare, născătoare a tuturor virtuților! O, ascultare, 
care deschizi Cerurile și pe oameni de pe pământ îi în- 
alți! O, ascultare, hrănitoarea tuturor Sfinţilor, dintru 
care ei s-au adăpat și s-au desăvârșit! O, ascultare, ceea 
ce ești cu Ingerii împreună-petrecătoare!”. 


_ 

CAPITOLUL VI 


Despre pomenirea morții, 
iadului și a Judecăţii 


Îl. Cu cât înaintez în vârstă, cu atât simt mai mult 
nesiguranța și deșertăciunea celor pământești. Ah, de 
ce netulburăm în deșert? Scurtă este viața noastră; praf, 
cenușă, vis şi peste puțin timp ne netrebnicim. Astăzi 
ai sănătate, iar mâine o pierzi; astăzi fața râde, iar pes- 
te puţin se întristează. Ochii plâng de multa bucurie și 
dragoste, iar peste puţin plâng din pricina durerii și a 
întristării. Astăzi bunăstare, mâine nefericire; astăzi 
vești bune, iar peste puţin cele neplăcute le înlocuiesc 
pe cele dintâi. 

In zadar ne tulburăm. Viaţa este umbră și vis. Unde 
sunt părinţii noștri, unde sunt frații și bunicii noștri? Pe 
toți i-a primit mormântul, pe toți i-au mâncat stricăciu- 
nea și viermii. Mormântul și stricăciunea ne aşteaptă 
și pe noi! 

Vai, vai, moarte, amară este pomenirea ta! Hristos 
ne-a dat puterea de a deveni fii ai lui Dumnezeu, înar- 
mându-ne cu atâtea arme dumnezeiești, pentru a lup- 
ta cu neîmpăcatul vrăjmaș al nostru. Insă noi - și eu 

sunt primul — , părăsind aceste arme, ne-am făcut robi 
vrăjmașului nostru. Și apropiindu-ne de moarte, tre- 
murăm și suntem cuprinși de agonie și ne străduim să 
prelungim viața, fiindcă sufletul se teme să iasă. De ce se 
teme? Fiindcă nu are îndrăznire ca un fiu al lui Dumne- 
zeu? Dar oare merge la un împărat străin? Nu, ci Împă- 
ratul este Creatorul lui, Mântuitorul lui, Care Și-a vărsat 
Sângele Său pentru a-l răscumpăra de la vrăjmașul său. 
De ce se teme și nu îndrăzneşte? 

Desigur, moartea este rece. „Întristat este sufletul 
Meu până la moarte”, spunea Iisus. Da, este firesc. Din 
nefericire însă frica este a conștiinței; conștiința nu în- 
credințează că și-a petrecut viața așa cum trebuie, nu 
și-a spălat haina botezului și acum se rușinează să se 
înfăţişeze î inaintea Împăratului, gândindu- -se ce seva 
întâmpla. Se va mântui sau nu? Dacă însă sufletul pleacă 
din această lume nespovedit, fără să se fi pocăit câtuși de 
puțin, atunci vai! Aceasta este ziua cea rea despre care 
a scris prooroceşte profetul David. Să ne rugăm să ne 
izbăvească Dumnezeu de aceasta și să ne dea pocăință 
și smerenie adevărată, pentru ca pe Dreptul Judecător 
milostiv să-L facem către noi. Și astfel, când va veni cea- 
sul cel înfricoşător al morţii, sufletul să îndrăznească și 
să spună: „Nădăjduiesc în Dumnezeu că va face milă cu 
smerenia mea”. Amin. 


2, Timpul trece, anii se rostogolesc zi cu zi și fieca- 
re ajunge la sfârșitul vieții sale. Timpul cel preţios se 
rostogolește și pleacă dinaintea ochilor noștri, desigur 
fără să ne dăm seama. Căci dacă ar ști copilul valoarea 
aurului, nu ar prefera în locul acestuia o bomboană iefti- 


1 Matei 26, 38. 

nă. Oare nu se adeverește aceasta la oameni și în primul 
rând la mine? 

Când va veni Domnul la vremea hotărâtă ca să judece 
lumea; când cerurile se vor strânge ca o carte și pământul, 
care este întinat de către locuitorii lui se va înnoi; când 
soarele, luna, stelele vor cădea precum frunzele toamna; 
când, la glasul trâmbiţei celei a toată lumea, se vor aduna 
toate oasele uscate cele risipite și se vor scula trupurile 
cu viață în ele; când cetele î îngerești vor ocupa întru ne- 
mărginirea Cerului loc de cinste pentru acea Înfricoșată 
Judecată; când din nesfârșita mulțime a oamenilor învi- 
ați se vor ridica nori mici care vor răpi pe cei sfinți întru 
întâmpinarea Domnului în văzduh, atunci oamenii cei ce 
vor rămâne jos, văzând toate acestea, oare nu vor plânge 
cu amar, lovindu-se și prihănindu-se că au cheltuit preți- 
osul timp în desfătări, în beții, în câștigarea de averi și în 
alte nelegiuiri, care acum îi osândesc în acel loc vrednic 
de tânguire? Atunci în zadar vor cere un cât de mic răgaz 
pentru a-i ajuta pe cei săraci, pe bolnavi și pe toți cei aflați 
în nevoi, ca să audă și ei acel fericit glas al Domnului: „Ve- 
niți binecuvântaţii Părintelui Meu de moșteniţi Impără- 
ţia cea gătită vouă, căci flămând am fost și Mi-aţi dat să 
mănânc, gol și M-aţi îmbrăcat” şi celelalte. 

Dar toate acestea le-au auzit cândva în viața lor, în 
iad însă nu este pocăință. Pentru aceasta îi va cuprin- 
de adâncul deznădejdii, vor căuta și își vor dori moar- 
tea pentru a se izbăvi de acele nesfârșite chinuri, dar 
din nefericire nu o vor afla, fiindcă toate vor deveni 
nemuritoare. 


3, Cu plângere vine omul pe lume, cu plângere și ne- 
cazuri trece prin ea, cu lacrimi și cu dureri pleacă din ea. 


1 Vezi Matei 25, 34. 

O, deșertăciune a deșertăciunilor! Visul trece și omul 
se trezeşte la adevărata viață. Nimeni nu observă cum 
trece viața cea deșartă. Trec anii, lunile, ceasurile, neob- 
servate trec clipele și fără nici o înştiinţare vine vestirea: 
„Rânduiește-ți cele pentru casa ta, căci vei muri și nu 
vei maitrăi”. 

Atunci se descoperă înșelarea și se vede însemnăta- 
tea pe care a avut lumea pentru sine. Atunci se căiește, 
este cuprins de agonie, dăruiește toate bogăţiile sale 
pentru a răscumpăra doar o singură zi, ca să se pocăiască 
și să se împărtășească. Dar din nefericire, nui sedă nici 
măcar una. Toate i-au fost la îndemână în vremea vieții 
trecute, însă el le-a cheltuit în negustorii, prin taverne 
și cinematografe, lăsându-se pradă pottelor rușinoase. 

Cine este acel înțelept cu adevărat, care, înțelegând 
înșelăciunea acestei vieți trecătoare, își trimite neguță- 
toria sa în Cer, mai înainte de a lua sfârșit târgul acestei 
vieți, ca să o afle acolo, în băncile cetăţii lui Dumnezeu, 
cu dobândă? Fericit este acel înțelept, căci vatrăi în veci 
acea fericită și fără de durere viață. Pe când cei neînțe- 
lepţi, beţivii, lacomii, iubitorii de bogăţie, desfrânații, 
ucigașii și toți ceilalți păcătoși, dintre care primul sunt 
eu, se vor trimite în cuptorul focului celui nestins. 

Acum cât luminează soarele și ziua își aruncă dulcea 
ei lumină, să pășim degrabă pe calea îndreptării noastre, 
mai înainte de a ne cuprinde noaptea cea veșnică, când nu 
vom mai putea umbla. „Iată vreme bine primită, iată acum 
ziua mântuirii”, strigă Apostolul Pavel cu mare glas. 


4, O, cât de mult trebuie să zăbovească pomenirea 
morții în sufletul creștinului! De vreme ce crede în ade- 
văr, fuga de ea este cu neputinţă. 


1 II Corinteni 6, 2. 

Atunci când crizele de inimă ale Starețului Iosif se în- 
tețeau, plângea și spunea următoarele cuvinte din Slujba 
Inmormântării: „Vai, câtă luptă are sufletul ce se desparte 
de trup”. Cu adevărat, cât de frumos exprimă pacea su- 
fletului pregătit Psalmistul David: „Gătitu-m-am și nu 
m-am tulburat”. 

Fiecare suflet aşteaptă din clipă în clipă „telegrama” 
din Cer, pentru a rupe orice legătură cu cele pământești, 
a se pecetlui vremea prăznuirii, a se da socoteală exactă 
de neguțătoria cea duhovnicească și a se rândui pentru 
veșnicie fie întru cele înalte, fie întru cele mai dedesubt. 

O, atunci când cuget la acestea, limba mi se leagă! 
Preamilostivul Dumnezeu să fie milostiv ticălosului meu 
suflet! Nepregătire, nepăsare și nimic altceva. Mintea 
mea încremenește în fața acestei cugetări mântuitoare. 

„Veșnicie”...o, cetaină mare! Ah, ne înșală lumea, tru- 
pul și diavolul şi ne aruncă în uitare și deodată se aude 
glasul: „Iată Mirele vine”. Ce pregătire poate să se facă la 
ultima răsufiare, când conștiința este amorţită și nu mai 
strigă? Atunci se aude glasul adevărului: „Când a apus 
soarele ţi-ai adus aminte de Dumnezeu? Când lumina 
ziua, unde ai fost?”. 

„Privegheaţi, fiți gata”, strigă lisus. Fericiţi cei ce as- 
cultă și se pregătesc, căci unii ca aceștia se vor învred- 
nici de fericirea cea veșnică. Fericiţi acei robi pe care 
Domnul îi va găsi pregătiți atunci când va veni, căci aceia 
se vor veseli veșnic. 

Să răbdăm cele întristătoare ale vieții acesteia, pen- 
tru a ne învrednici de cele veşnice și veselitoare. „In 2a- 
dar se tulbură tot pământeanul; când dobândim lumea 
atunci în groapă ne sălăşluim”. Atât cât avem lumina, 
să păşim către marea noastră destinație, fiindcă vine 


1 Psalmi 118, 60. 

ceasul când se lasă întunericul și nu mai putem să lu- 
crăm pentru sufletul nostru. 


5, Ridică-ţi mintea la Înfricoșata Judecată a lui Hris- 
tos. Ce răspuns vom da în ziua Judecăţii, când vor fi jude- 
cate toate faptele noastre? Cât de înfricoșat este ceasul în 
care sufletul așteaptă plin de frică să audă hotărârea care 
il vatrimite către un locaș veșnic! Cuvântul „veșnicie” este 
infricoșător! Ca să înţelegi puţin ce înseamnă veșnicie, îţi 
voi da o pildă: Închipuieşte- ți cătot pământul este o stân- 
că de granit, o piatră vârtoasă, și la fiecare o mie de aniva 
veni o pasăre ca să-și ascută ciocul de această stâncă, iar 
când această ascuţire va termina această piatră, atunci 
vom avea o idee slabă despre ce înseamnă veșnicie, ne- 
murire, viață fără de sfârşit. Această viaţă a noastră pe 
pământ se joacă cu veşnicia noastră ca la zaruri; fie Rai, 
fie iad. Așadar, de câtă trezvie avem nevoie! 


6. Ai făcut atâţia ani răbdare, dar au trecut ca un 
vis. Chiar și o mie de ani de-ar fi să trăim, tot ca un vis ar 
trece. O, câtă deșertăciune are fiecare lucru din această 
lume! Fiecare viață este urmată de moarte. Moarte se 
numește mutarea oamenilor din această viaţă în cea- 
laltă, cea nemuritoare și veșnică. 

Nu este nenorocire dacă pierdem această viață de 
aici, căci oricum vom muri într-o zi, ci important este să 
nu pierdem viața cea nemuritoare, cea fără de sfârșit. O 
viață fără de sfârșit în iad, o, ce lucru înfricoșător! Dum- 
nezeul meu, mântuiește-ne pe toţi! 


7. Atunci când Dumnezeu face să apară ziua, să cu- 
getăm că ea este ultima noastră zi și că la apusul soarelui 
vom pleca la Judecata lui Dumnezeu. Cum trebuie să 

petrecem, oare, ultima noastră zi? Cu tăcere, rugăciune, 
ascultare, cu lacrimi și pocăință, rugând pe Dumnezeu 
ca milostiv să ne fie nouă. 

De asemenea, cândvine noaptea, să cugetăm căvafiul- 
tima, iar patul ne va fi mormânt. „Ah, cum voi trece vămi- 
le!”, să cugete fiecare. Oare le voi trece? Cine știe de care 
din ele voi fi împiedicat? Cum voi privi la chipul Dreptului 
Judecător? Câtă spaimă mă va cuprinde atunci când voi 
auzi hotărârea cea veşnică! Ce voi face dacă voi fi osân- 
dit? Și pe bună dreptate, vai, ticălosului meu suflet! Cum 
voi face răbdare osândit fiind cu demonii, în intuneric, în 
duhoarea cea nesuferită? Nici lumină, nici mângâiere, ci 
numai vederea demonilor și nimic altceva! 

Așadar, acestea și altele asemenea trebuie să le cuge- 
tăm în fiecare zi şi noapte, ca şi cum ar fi ultima. Căci nu 
știm cândva veni telegrama de la centrul lui Dumnezeu, 
de la capitală, Ierusalimul cel de sus. 


9. Ia aminte, fiul meu, să nu treacă timpul fără roadă, 
fără să-ţi îmbunătăţești sufletul, căci moartea vine caun 
fur. Vai nouă, dacă ne va găsi într-o stare de trândăvie, 
căci atunci vom fi vrednici de plâns. Vom fi aflaţi goi de 
fapte bune și astfel ne vom sălășlui în iad pentru veșnicie. 

De ce, fiul meu, să pătimim un astfel de naufra- 
giu vrednic de plâns, în timp ce putem, cu ajutorul lui 
Dumnezeu ne izbăvim de el și să scăpăm la limanul cel 
mântuitor al Împărăției lui Dumnezeu? Știu că trebuie 
să ne luptăm cu vrăjmași înfricoșători şi că osteneala 
este mare, dar lângă Dumnezeu, adică acolo unde este 
puterea Lui, toate se biruiesc, atunci când aceasta îm- 
preună-lucrează cu voința și silința omului. 


9. Șezând în chilia ta, să ai în mintea ta cugetarea 
la moarte; să nu lași mintea ta să cutreiere peste tot, ci 

adună-o și sileşte-o să cugete la moarte. Priveşte la tru- 
pul tău cel mort, la felul cum se răceşte, se schimbă, iar 
sufletul iese din trup. Și ieşind sufletul din trup, cugetă la 
urcarea lui. Câtă luptă are atunci sufletul ce se desparte 
de trup, cât lăcrimează atunci, cât suspină, cât se căiește! 
Către Îngeri ochii ridicându- -și, fără de folos îi roagă pe 
aceștia; către oameni mâinile intinzându- -şi, nu este cine 
să-l ajute. Urcând sufletul către cele de sus, întâlnește 
mulțime de duhuri necurate, care îi arată păcatele uitate. 
Cu frică aşteaptă să vadă ce se va petrece. 

De la o vamă urcă la altă vamă şi la fiecare dă sea- 
ma de cele săvârșite, până când va trece prin toate. lar 
atunci când le va trece pe toate și nu va fi găsit răspun- 
zător la vreuna din ele, atunci urcă mai sus pentru a se 
închina lui Hristos. Dacă însă se va găsi vinovat de vreo 
patimă, atunci de acolo se aruncă în iad! 

A fost un suflet care le-a trecut pe toate în afară de 
una, care este cea a nemilostivirii. „Vai, vai!”, a spus un 
Sfânt, care se afla în contemplarea acelui suflet. Toate 
le-a trecut şi numai la ultima s-a clătinat și, cu un zgo- 
mot asurzitor, demonii l-au aruncat în iad. 

Un alt suflet, care s-a mântuit, era urcat de Îngerii 
lui Dumnezeu, iar alţi Îngeri, care duseseră un suflet, 
coborau din Cer. Aceştia au sărutat sufletul care urca, 
iar el a simțit o negrăită mireasmă din acea sărutare a 
Îngerilor ce se apropiaseră de tronul lui Dumnezeu. Și 
Îngerii spuneau: „Slavă întru cei de sus lui Dumnezeu, 
că a ajutat acest suflet să se mântuiască!”. 

Această cugetare la moarte nu trebuie să ne lipsească, 
precum nici alte cugetări. Toate acestea aduc trezvie 
in suflet și curățesc mintea, și astfel ea le înțelege pe 
toate mai bine. Această cugetare este ca o stavilă împo- 
triva gândurilor celor rele. Atunci când există această 

cugetare în viața noastră duhovnicească, oprim gându- 
rile cele rele, nu mai găsesc loc întru noi, fiindcă locul 
minții l-a ocupat cugetarea. 

Când nu avem cugetarea la Dumnezeu, atunci cu ade- 
vărat ne biruiesc „cugetările” patimilor. 

Când sufletul va trece prin vămile din văzduh, atunci 
trebuie să se gândească că mai rămâne închinarea înain- 
tea lui Dumnezeu și să zică: „Cum oare voi merge? Cum 
Îl voi vedea? Ce-miva spune, oare? Nu cumva va deschi- 
de o nouă carte? Nu cumva demonii nu le aveau scrise 
sau nu știu toate păcatele mele, iar acum trebuie să dau 
răspuns înaintea lui Hristos? Care, oare, va fi hotărârea 
lui Hristos pentru mântuirea mea? Oare, va fi pentru 
viața cea veșnică sau pentru osânda cea veșnică?”. 

Ce clipe de frică și cutremur! O, dacă în această cli- 
pă, când suntem aici, ne-am afla înaintea lui Hristos; 
O, dacă am putea, prin contemplaţie, să ne apropiem 
și, pe cât este cu putinţă, să înțelegem cum ne vom afla 
atunci înaintea Lui! „Vai, vai, spun Părinţii, ce va fi? Ce 
ne așteaptă?” Iar noi fugim de luptă, rămânem nepăsă- 
tori, dormităm cu somnul cel greu. 

Lumea este departe de adevăr. Oamenii muncesc, 
dorm, cutreieră mările, fără să știe ce îi aşteaptă dinco- 
Jo de mormânt. Un întuneric gros acoperă adevărul, așa 
cum întunericul cel gros acoperă razele de soare. 

Dacă omul va da minţii sale o lucrare duhovnicească 
și va cugeta că se află într-un amfiteatru unde îi vede pe 
ceilalți cum petrec și dansează, atunci va înțelege marea 
nebunie a oamenilor și a demonilor izbândă. 

Există două chipuri diferite de cugetare: oamenii cei 
lumești cugetă la cele de dinainte de mormânt, pe când 
noi la cele de după mormânt. Oamenii lumești cugetă la 
cele prezente; pe acestea le văd și în acestea cred. Dar 

Evanghelia lui Hristos, revelația dumnezeiască, a adus 
lumină îmbelșugată în sufletele care vor să se mântuiască; 
le-a deschis un nou orizont al cunoașterii lui Dumnezeu. 

„Căci socotesc că pătimirile vremii de acum nu sunt 
vrednice de slava care ni se va descoperi”!. Slavă nease- 
mănată și necuprinsă cu mintea pentru cei care pășesc 
în lumina lui Hristos. 

Pentru aceasta suntem fără de răspuns înaintea lui 
Dumnezeu, pentru marile Sale binefaceri, și mai ales 
pentru că ne-a chemat și ne-a arătat calea luminii și a 
adevărului. Mare este mila lui Dumnezeu! Să nu o dis- 
prețuim, să cugetăm ziua şi noaptea la mântuirea su- 
fletului nostru și la chipul în care trebuie să ne nevoim. 
Cugetarea la Dumnezeu și cultivarea virtuţii îl aduc re- 
pede pe om lângă Dumnezeu. 

Să nu încetăm câtuși de puțin să cugetăm la moarte. 
Sfinţii Părinţi spun că nepăsarea nu afla niciodată loc 
in chilia lor, fiindcă ziua şi noaptea aveau pomenirea 
morții. Nepăsarea nu găsea loc întru ei. 

Părinţii cugetau astfel: „Dacă astăzi este ultima zi, ce 
trebuie să fac?”. Astfel, această pomenire a morții păs- 
trează în minte frica lui Dumnezeu, iar ea luminează 
conștiința, învățând-o cum trebuie să se silească. 

La început, desigur, aceste gânduri nu pricinuiesc 
nici o simţire în suflet, ci este, am putea spune, ca și 
mort, împietrit, dar încet-încet începe să se miște ceva 
in el, să prindă viață și odată cu trecerea timpului lu- 
crează firesc. 


10. Îngrijeşte-te, fiul meu, de sufletul tău. Citeşte 
cărți patristice, roagă-te cu rugăciunea lui Iisus, care îţi 
va întări întreg organismul. 


1 Romani 8, 18. 

Cugetă la moarte, lucru de care suntem foarte siguri 
că va veni. O, moarte! Paharul morții este amar pentru 
suflet, pe care îl desparte de trup cu puterea ei. Cât de 
mult ne vom căi pentru cele pe care din neatențţie și ce- 
dare în fața păcatului le-am săvârșit! Conștiința ne va 
chinui ca un prim iad. 

De ce să ne biruiască plăcerea păcatului, pe care o 
vom plăti cu multe suferințe, fără vindecare? 

Omul, singura făptură aleasă a lui Dumnezeu, cel în- 
doit în fire, se naște pe acest pământ și încet-încet moare 
trupește, neputând să se țină pe sine în viaţă. Imaginaţia 
lui se umflă ca un balon, care atunci când vine o boală, 
moare și se pierde. Nu are stăpânire asupra sa, ci este 
ocârmuit fără să-și dea seama de o altă voinţă, iar el ră- 
mâne cu totul neputincios în a i se împotrivi. 

Dar ce ești, omule? De te lauzi, cugetând prea înalt 
despre tine însuţi? lată, un microb nevăzut te atacă și 
tu îndată te îmbolnăvești și mergi în mormânt. Dobitoc 
închipuit, vezi moartea venind și vei pleca într-o ţară 
necunoscută, iar te supui fără nici o împotrivire. Ai pu- 
terea de a te lepăda, de a te împotrivi, de a fugi de acea 
clipă înfricoşată? Nu, ci ești cu totul neputincios. Atunci 
de ce te fălești, omule de lut, neputinciosule și netreb- 
nicule? Ce ai pe care nu ţi l-a dat Dumnezeu? Oare, nu 
ţi-l ia atunci când vrea? Da. Atunci pleacă-ţi grumazul, 
smerește-te și astfel mântuiește-te. 


11. Dreptul Lot aflându-se în mijlocul celor nelegiu- 
iți și desfrânați, zi şi noapte se tânguia și se amăra, vă- 
zând ruşinea lor, însă el nu a judecat nici măcar o singură 
dată. Pentru aceasta s-a și învrednicit de dumnezeiasca 
vedenie și a fost găsit vrednic de a fi izbăvit de arderea pe 

care au suferit-o cetăţile cele nelegiuite și de pierzarea 
celor nelegiuiți. 

Oare nu este aici mai mult decât Sodoma și Gomo- 
ra? Nu ne așteaptă foc și mânie dumnezeiască? Pentru 
aceasta, vrednică de luare-aminte este pilda lui Lot, 
pentru a nu ne pierde, nu vremelnic, ci pentru veșnicie. 

Să priveghem, fiindcă nu știm în care ceas vine furul, 
moartea. Să priveghem, ca să păzim bogăţia, atât a cre- 
dinței ortodoxe, cât și a Harului, de care ne-am învred- 
nicit când ne-am botezat în sfânta cristelniță. 

Ce aşteptăm mai sigur decât moartea? Aceasta este 
cel mai sigur lucru pe care îl va întâlni fiecare om. Sun- 
tem datori să trăim moartea înlăuntrul nostru neîncetat, 
pentru ca prin cugetarea cea mai mântuitoare să fugim 
de moartea păcatului, care nu este altceva decât despăr- 
țire desăvârșită de Dumnezeu în viața de după moarte. 

Siliți-vă, spune Domnul în cuvântul Său evanghelic, 
căci nu știți când va veni Mirele sufletului și vai de cel 
pe care îl va afla trândăvindu-se de mântuirea sa. 

Rugaţi-vă pentru mine cel ce spun, dar nu fac. Vai 
mie, cel de trei ori ticălos, cum voi vedea chipul lui Dum- 
nezeu? Toate cele omenești se sting și se topesc ca ceara. 


12. Priveşte, fiul meu, la moartea care îi seceră pe 
toți. Numai lucrările lui Dumnezeu, adică cele care se 
fac pentru dragostea lui Dumnezeu, numai acestea nu 
se vor stinge niciodată, ci vor străluci şi-l vor înălța pe 
cel ce le-a săvârșit până la tronul lui Dumnezeu. 

Lucrează faptele mântuirii, chiar dacă le săvârșești cu 
osteneală. Toate se vor socoti ca nevoință și asceză și ca 
o împotrivire față de diavol și vei primi negreșit răsplată. 

Sileşte-te pe sineți, adu-ți aminte de ieșirea ta, de moar- 
te, de vămi și de înfricoșătoarea judecată a lui Dumnezeu. 

Cugetă, fiul meu, la iad și la cei osândiţi în el și 
socotește-te și tu unul din aceștia și atunci toate neca- 
zurile tale ți se vor părea un nimic și o mângâiere dulce 
va cuprinde sufletul tău. 


13. Să cugeți, fiul meu, la clipa cea necunoscută 
a morţii. Ce demoni și ce vămi va întâmpina smeritul 
nostru suflet! Ce judecată înfricoşătoare îl aşteaptă! Va 
tremura de frică și cutremur. Cugetă la iadul cel dureros 
și la petrecerea cea împreună cu demonii, căci, vai!, este 
fără de sfârșit! 

Din nefericire, fiul meu, diavolul ne fură cugetările 
cele mântuitoare pentru a nu ne folosi și ne aduce toa- 
te relele, pentru a ne întina. De vreme ce cunoaștem 
toate cursele lui, să ne silim pe noi înşine atât la prea- 
sfânta Rugăciune a lui lisus, cât și la cugetările cele 
duhovnicești, astfel încât sufletul nostru neîncetat să 
se folosească și să se curețe. 


14. Să nu lași ca mintea ta să părăsească cugetarea 
la iad, fiindcă are mult folos din ea. Cine cugetă la focul 
cel veșnic şi rămâne fără lacrimi? Lăcrimează, fiul meu, 
pentru a se curăți inima și trupul tău de orice împăti- 
mire și vei vedea zi de curăţie şi izbăvire întru bogăția 
curăției. 


15. Cât de înfricoşător este când cugeți undeva sfârși 
fiecare suflet! O, cât de mult ne înșală uitarea șitrândăvia, 
pe mine în primul rând! Este înfricoșător când te gândești 
la faptul că nu suntem siguri dacă vom ajunge la destina- 
ţia noastră sau nu! Cutremur cuprinde toată ființa omului 
atunci când cugetă la sfârșitul său. Câtă luptă are sufle- 
tul care se desparte de trup sau atunci când cărțile se vor 


191 


deschide și se vor vădi toate cele ascunse ale oamenilor! 
Ce judecată va fi mie celui zămislit în păcate? Milostiv 
fii mie, Lisuse al meu, căci la mulțimea îndurărilor Tale 
arunc deznădejdea sufletului meu. 


16. Neasemuit de mare este vrednicia acestei vieți, 
deoarece prin ea câştigăm sau nu pe Dumnezeu. Dacă 
vom folosi timpul acesta ca niște neguţători înţelepţi 
pentru lucrările sufletului, cu siguranță că vom afla în 
ziua Judecăţii har și milă. 

Vai de cel — şi primul sunt eu - care va cheltui în zadar 
vremea mult prețioasă, lovind aerul, căci va veni vremea 
veșnicei tânguiri, când nu va mai fi nădejde și nici milă. 
În viaţa sa cea lipsită de nădejde va secera ce a semănat 
in vremea de acum. 

Diavolul cel viclean cu feluritele lui meşșteşugiri 
ne fură fără să ne dăm seama şi astfel trece timpul cel 
mult-preţios în nepăsare și trândăvie. 


17. Rugăciunile tale să întărească casa cea șubredă 
a ticălosului meu suflet. Nimic bun nu este înlăuntrul 
meu; pentru aceasta plâng, aducându-mi aminte de cele 
de la ieşirea mea din această lume și de călătoria spre 
cele de sus, fără să am proviziile necesare. Și vai mie, de 
vreme ce acum pot să le iconomisesc, dar rămân nepă- 
sător, spre veșnica mea căinţă. 

Oare nu este adevărat? O, cât de preţios este timpul 
de acum! Chiar și fiecare clipă este și mai prețioasă. Și 
cu toate acestea ne înșelăm și astfel trece timpul prețios, 
fără să putem să-l mai întoarcem înapoi. 


18. Și atunci se va ridica judecătorul lăuntric, 
conștiința fiecăruia, și cu glas îndrăzneț și puternic îl 

va osândi sau nu. „Dacă conștiința nu ne osândeşte în- 
tru nimic, atunci vom avea îndrăznire către Dumnezeu”. 
Câtă vreme ne aflăm pe calea vieții, avem datoria ca să 
ne împăcăm cu pârâșul, conștiința, înainte de a ne duce 
la judecător, căci atunci nu vom putea scăpa până ce vom 
da socoteală și pentru ultimul codrant', cuvântul deșert. 

O, ceva fi la Judecata cea de Apoi! Câtă frică și cutre- 
mur! Fericiți sunt cei care au ochii sufletului deschiși și 
iși pregătesc proviziile pentru marea călătorie. Vai mie, 
că pe ai mei i-au închis cele două mari răutăți ale lumii: 
uitarea și neștiința. 


19. Ah, cât de mult trebuie să priveghem, trezvin- 
du-ne întru toate, fiindcă pârâșul umblă ca un leu, cău- 
tând să înghită totul. O, Dumnezeule, Dumnezeul meu! 
Scoală-te, suflete al meu, pentru ce dormi? În fiecare 
ceas așteptăm să sune trâmbiţa și să ne înfățișăm la 
judecată. Vai mie, ce clipă înfricoșătoare! De ea atârnă 
veșnicia; fie cu Dumnezeu, fie în iad. 

Să suspinăm puţin şi Dumnezeu milostiv ni Se va 
face. Vezi că nu ne-a rămas nimic sănătos din cele după 
Dumnezeu, doar neputințe, patimi și îndreptățiri. Cum 
Îl vom întâlni pe Dumnezeu? Ce ne va spune? Câtă acri- 
vie va cere de la noi, pe care noi nu vrem să o cultivăm 
pentru că nu este conformă cu dorințele noastre. 


20. întotdeauna să-ți aduci aminte de moarte. 
Această cugetare să-ți devină lege pentru viață. Câtă 
luptă are sufletul ce se desparte de trup! Cât de mult 
suspină, lăcrimează, dar alt ajutor nu are decât faptele 
cele bune! Pentru aceasta nevoieşte-te spre cele bune, 


1 Codrânt, codrânţi, s.m. (înv.), monedă mică de doi fileri 
(două parale). 

spre cele de folos, acum cât mai este suflare de viață în 
tine, căci vine ceasul când mădularele vor înceta să mai 
lucreze cele ale mântuirii. 

Plângi cu amar, dacă vrei să găsești mângâiere în cea- 
sul morţii. Să-ţi amintești de Înfricoșătoarea Judecată. 
O, înfricoşătoare este clipa pe care o aşteaptă nefericitul 
suflet, în care va auzi hotărârea pentru veșnicie! 

Marele Antonie plângea atunci când se apropia cea- 
sul morții sale, iar ucenicii săi spuneau întristați: 

- Și tu te temi, Părinte, de moarte? 

- Ah, fiilor, de când m-am făcut monah nu a lipsit de 
la mine pomenirea morții. 

Chiar și Sfinţii se temeau de acest ceas al morții, cu 
atât mai mult noi trebuie să ne temem. Însă eu, cel tică- 
los, cepot să spun? Suspin cu amar, aducându-mi aminte 
de acea clipă. Aceasta fă-o și tu şi mult folos vei afla. 


2]. Adevărul lui Dumnezeu ca o trâmbiţă puterni- 
că răsună: „Deșertăciunea deșertăciunilor, toate sunt 
deșertăciune”. „Căci ce-i foloseşte omului să câştige 
lumea întreagă, dacă-şi pierde sufletul? Sau ce ar putea 
să dea omul, în schimb, pentru sufletul său? *. „Adu-ţi 
aminte de cele mai de pe urmă ale tale și în veac nu vei 
păcătui”, „Nu rămâne bogăția, nu-l însoțește pe om slava, 
căci sosind moartea toate acestea au pierit”. 

Iată adevărul care alungă odată pentru totdeauna min- 
ciuna. În fiecare cursă și gând al diavolului este ascunsă 
minciuna și încearcă să-l înșele pe om. Pentru aceasta să 
ne rugăm ca Dumnezeu să ne lumineze cu lumina adevă- 
rului, pentru a fi alungat întunericul și a răsări străluci- 
ta zi a biruinţei, a slăvitului adevăr, în toate gândurile și 


1 Hcclesiastul 1, 2. 
2 Marcu 8, 36. 

cuvintele și faptele noastre, pentru casă ne învrednicim, 

ca niște buni iconomi ai Harului, de laudă înaintea Înge- 
rilor. Când? Atunci când nu ne vom primejdui din partea 
mândriei, căci stăpânirea celui ce războieşte este până la 
ultima sufiare. Și pe lângă acestea, să ne învrednicim de 
veșnicia răsplătirilor, a cununilor, a dobândirii lui Dum- 
nezeu; de sfârșitul fricii și al lacrimilor, când, „Dumnezeu 
va şterge orice lacrimă din ochii lor”. 

O, slavă! Atunci nimeni nu va putea lua bucuria din 
inimile celor mântuiți. O, lisuse al nostru, slavă stăpânirii 
Tale! Slavă negrăitei Tale iconomii, Stăpâne! Amin, amin, 
amin, Preadulce Stăpâne. Sărut preacuratele Tale picioa- 
re, cele ce s-au ostenit să alerge că să mă găsească pe mine, 
oaia cea pierdută. Tămăduieșşte, Stăpâne, rănile mele. 


22 e Mă rog ca Harul Preasfântului Duh să-ţi 
liniștească sufletul. 

Deja, fiul meu, cu ajutorul Harului lui Dumnezeu 
m-am liniștit dinspre toate; mă simt ușor. După apusul 
soarelui rămân singur în chilia mea. Mă străduiesc să-mi 
adun mintea și să o conduc în- lăuntrul meu și în Hris- 
tos. Mă silesc să plâng pentru păcatele mele; mă gândesc 
la ce mă așteaptă pe mine cel împovărat cu multe păcate 
la Judecata cea nemitarnică, când mi se va închide gura, 
neavând ce să răspundă, căci știu că nici un bine nu am 
lucrat și nici nu voi lucra în toată viața mea. 

Ce se va întâmpla cu mine, o fiul meu iubit în Hristos? 
Cum voi răbda iadul ce mă aşteaptă? Vai mie, celui ce 
sunt materie de ars a focului celui veşnic! Mă cutremur 
când cuget la veşnica osândă și la lipsirea de lumina cea 
dumnezeiască. Cum voi trăi eu, nefericitul, fără Hristos 
și fără lumină? 


1 Apocalipsă 7, 17. 


195 


23, Îndrăznește, fiul meu, înaintea lui Dumnezeu 
și nu te teme! Lucrarea ta este după Dumnezeu și El o 
va săvârși, iar noi vom tăcea. Roagă-te ca să ne lumineze 
cum să facem începutul. 

Cugetă mereu la faptul că firea noastră este muritoare 
și că nu ştim ceasul despărțirii. Cât de deșartă este viața, 
de vreme ce este scurtă şi nesigură, după care este ur- 
mată de una cu totul diferită și fără de sfârșit. 

„Căci ce-i foloseşte omului să câştige lumea întreagă, 
dacă-şi pierde sufletul?”. Cine îl va apăra la Judecată? 
Părinţii, frații? Deșartă nădejde. Numai Dumnezeu și 
viața cea după Dumnezeu. 

La cele de sus cugetă, pe cele cerești iubește-le și ni- 
mic pământesc să nu te preocupe. 

Îmbărbătează-te, fiul meu, lupta este pentru slava lui 
Dumnezeu și biruința asupra diavolului. 


DA. intotdeauna să cugeți la moarte, ca și cum fie- 
care zi avieții tale ar fi ultima. Când se face ziuă să spui: 
„Suflete al meu, astăzi este ultima ta zi. Să ne nevoim 
ca măcar pe aceasta să o petrecem întru nevoință și po- 
căință. Și nădăjduiesc să aflăm milă atunci când seara 
vom sta îngenuncheaţi înaintea înfricoșatului Divan, 
înaintea înfricoșătorului Judecător şi Dumnezeu. 

Mergi înainte, suflete al meu, taci, roagă-te, împacă-te, 
iubește, plângi cu durere pentru multele tale păcate, fiind- 
că a venit sfârșitul. Măcar acum, la apusul soarelui, să-L 
îmblânzim pe Dumnezeu pe Care L-am amărât. 

Cât avem timp, să ne silim, fiindcă aceasta ne va ră- 
mâne, celelalte ale lumii le vor lua cele patru vânturi. 


1 Marcu 8, 36. 

25. Moartea, atunci când cugetăm la ea, ni se face 
desăvârșit povățuitor pentru găsirea adevărului lucruri- 
lor. „Ce învistiereşti, ce te mândrești, cete lauzi, o, tine- 
reţe, o, sănătate, o, știință! Eu, atunci când voi veni (zice 
moartea), vă voi da valoarea voastră. Când veți fi puse 
în mormânt întunecos, veți cunoaște care este folosul 
bunurilor pământești”. 

Plecăm, fiii mei, către lumea cea mai presus de sim- 
țuri. Nu rămânem întru cea de aici, care este plină de 
amărăciune, întristare, păcat și suferințe. Acolo, în viața 
cea nestricăcioasă, Domnul Dumnezeu va șterge orice 
lacrimă din ochii celor mântuiţi; acolo nu mai este durere, 
întristare și suspin, ci zi neînserată, o viață fără sfârşit și 
fără moarte. Pe aceea să o dorim, fiilor, din tot sufletul și 
cu toată râvna, pentru ca să o dobândim cu ajutorul lui 
Dumnezeu și astfel să ne izbăvim de iadul cel groaznic. 


26. Toate cele din lumea aceasta deșartă vor trece. 
Lumea, viaţa aceasta este un târg și fiecare negustoreșşte 
cu banul vieții sale viaţa cea veșnică. 

Cât de înțelept va fi acela care cu banul, adică cu viața 
aceasta, va negustori înțelepțește, cumpărând tot ce-i va 
trebui pentru ceasul morții și al judecății lui Dumnezeu! 

Să cumpărăm lucruri preţioase, care plac Marelui 
Împărat: spovedanie, smerenie, curăție sufletească și 
trupească de păcatele trupești, dragoste către Dumne- 
zeu; depărtare de osândire, vorbă deșartă, minciună și 
celelalte. Când toate acestea le vom dobândi, atunci ne 
vom afla bogaţi în fericita Împărăție a lui Dumnezeu. 


27. „Deșertăciunea deșertăciunilor, toate sunt 
deșertăciune”, fiul meu, în această lume. Aceasta a 

strigat înțeleptul Solomon când a gustat din plin desfă- 
tările simţurilor. Nici o desfătare nu a lipsit din inima 
lui, dar a sfârșit întru stricăciune și pierzare. Dimpotri- 
vă, cel care lucrează pentru Dumnezeu, nici aici nu ră- 
mâne lipsit de cele necesare traiului, dar totodată simte 
bucuria și pacea lui Dumnezeu. Nu rămâne bogăția, nu 
însoţeşte slava; frumusețea se schimbă, tinerețea trece 
și vine bătrânețea; sănătatea se ofilește, boala vine și pe 
toate mormântul le preface întru nimic. 

Când vom vedea ultimele noastre locuințe, mormân- 
turile noastre, atunci vom vedea cu proprii ochi toată 
deșertăciunea omenească. Așa cum avva Sisoe, atunci 
când a văzut mormântul Marelui Alexandru, a strigat: 
„Vai, vai, moarte! Pe tine, Alexandre, nu te încăpea lu- 
mea întreagă, cum te-au încăput acum două palme de 
pământ?”. 

Acolo, la mormânt, se pecetluiesc visele plăcerilor 
deșarte; acolo este călcat în picioare tot ce a preocupat 
pe mulți oameni, cele pe care le-au iubit și pentru care 
s-au jertfit. 

Fiul meu, ia aminte la teatrul care se numeşte lume, 
căci oameni săraci și neghiobi se îmbracă pe scena tea- 
trului în haine de împărați, de despoți etc. Aceştia înșală 
imaginația privitorilor, însă când se termină teatrul, 
sunt aruncate măștile și se văd atunci aceștia așa cum 
sunt ei în realitate. 

CAPITOLUL VII 


Despre Patimi 


A Nevoiește-te, fiul meu, căci calea lui Dumnezeu 
este strâmtă și spinoasă. Și aceasta nu pentru că ea ar 
fi astfel, ci din pricina patimilor noastre. Dar de vreme 
ce voim să dezrădăcinăm din inima noastră patimile, 
care sunt ca niște rădăcini spinoase, și voim să sădim 
saduri bune, este firesc să ne ostenim mult și să sânge- 
reze mâinile noastre, iar fața să asude. Uneori va veni 
și descurajarea, văzând numai rădăcini, numai patimi. 

Noi însă, cu nădejdea în Hristos, Indreptătorul suflete- 
lor noastre, să ne îngrijim în fiecare zi de pământul inimii 
noastre, lucrând la curățirea acestuia. Răbdare, umilinţă, 
smerenie, ascultare, tăierea voii, toate acestea ajută la cul- 
tivarea pământului. Noi trebuie să punem toată puterea 
noastră, iar Dumnezeu, văzând osteneala noastră vine și 
binecuvintează și astfel se face pricopsirea noastră. 

Indrăzneşte, osteneala este trecătoare, pe când răs- 
plata multă este în Ceruri. Nevoiește-te și veghează asu- 
pra gândurilor. Nădejdea ține-o cu tărie, căci aceasta 
arată că pe Piatră a fost întemeiată casa, iar Piatra este 
Hristos. 

2. Să ai blândeţe, să nu te mânii, fiindcă mânia este 
roada egoismului și a voii proprii, pe când blândețea este 
roada inimii smerite și a tăierii voii proprii. Când cineva 
se mânie, mintea pierde puterea de discernere și astfel 
iși pierde echilibrul și este târâtă spre cuvinte și gesturi 
nepotrivite. 

Sfinţii Părinţi aseamănă mânia, chiar și celelalte 
patimi, cu beţia, căci atunci când cineva se îmbată își 
pierde demnitatea și devine caraghios înaintea seme- 
nilor săi. Tot astfel și cel mânios în vremea mâniei sale. 

Domnul ne spune: „Î nvățați de la Mine că sunt blând 
și smerit cu inima și veţi afla odihnă sufletelor voastre”. 
Pentru a afla pacea în conştiinţa noastră, trebuie să 
înăbușim și să dezrădăcinăm fiara mâniei, care își are 
sălașul în egoism. 

Atunci când se întâmplă să te mustre cineva, fie pe 
drept, fie din lipsă de discernământ, strânge-te pe tine 
însuți, stinge fierberea lăuntrică, închide gura și începe 
să rostești Rugăciunea înlăuntrul tău și vei vedea îndată 
cum este înăbușită fiara. Dar este nevoie de luptă pentru 
fiecare biruință. 

Atunci când ești biruit de mânie, să cunoști că i-ai 
aruncat hrană și atunci o vei vedea în altă împrejurare și 
mai puternică. Dacă însă o înăbuși când se sălbăticește, 
în chipul de mai sus, atunci să știi că nui-ai aruncat hra- 
nă. La o nouă sălbăticire va fi mai slabă, la următoarea 
mai slabă, și astfel — încet-încet - se face tămăduirea. 


3. Gândurile de trufie și slavă deșartă sunt cumpli- 
te și greu de biruit, dar înaintea smereniei lui Iisus își 


1 Matei 11, 29. 

pierd cu desăvârșire tăria. „Şi veţi cunoaşte adevărul, 
iar adevărul vă va face liberi de tot păcatul și patima”! 

Sfinţii Părinţi scriu: „Când îi vezi pe Pilat și pe Irod că 
se împacă, cunoaște că pentru uciderea lui isus se pre- 
gătesc. Iar când vei vedea slava deșartă și mândria că te 
atacă, cunoaște că spre pierzarea sufletului tău se silesc”. 

Frică şi cutremur trebuie să te cuprindă atunci când 
vezi astfel de gânduri stăruind cu tărie, căci după tăria 
gândurilor tale îţi pregătește Pronia lui Dumnezeu pe- 
depsire prin ispite, pentru a te învăța smerita cugetare. 

Silește-te către smerenie, iar atunci când vei vedea 
că nu cedează astfel de gânduri, ia biciul şi începe să te 
lovești. Atunci durerea trupească va izgoni pe cea sufie- 
tească și Dumnezeu, văzând nevoinţa ta, îţi va da putere 
pe potrivă. Căci după râvna și nevoinţa fiecăruia trimite 
și lisus puterea Sa cea preaputernică. 

Gândeşte-te, câți nu au propovăduit, nu au scris, nu 
au dogmatizat, nu au umplut lumea de cărți, precum Ori- 
gen care a scris multe cărți și a ajutat pe mulți, a întărit 
mulțimi, dintre care s-au arătat și mucenici, pentru ca 
la sfârșit să fie numit ereziarh și apostat. 

Vai, un astfel de rău naște mândria î în om! Întru nimic 
socotește Dumnezeu faptele sale, fiindcă este „cişmea” și 
robinet”, lar nu izvor. Și cum este cu putință să fie soco- 
tit ca lucrare a cismelei apa ce izvorăşte din ea, de vreme 
ce a văzut că izvorul este cauza apei ce curge? Cu toate 
acestea uitarea este un dascăl prea-rău al sufletului, căci 
dacă și-ar aduce aminte de adevăr, nu ar disprețui. 

Când s-a petrecut căderea Luceafărului? Oare nu 
când a primit acel gând de mândrie? De aceea căde- 
rea aceluia să ni se facă pildă, căci experienţă și pază 


1 Vezi Ioan 8, 32. 

nu învaţă nimeni doar din pățaniile sale, ci şi din ale 
aproapelui său. 

Când au căzut mari asceți, care au lepădat toate și au 
ajuns până la demonizare, întorcându-se în lume, spre 
defăimarea monahismului? Atunci când au crezut că 
sunt mai buni și mai virtuoși decât ceilalți și că fac ceva. 


4. Nu-ţi hrăni patimile cu cedări, ca să nu suferi mai 
apoi dureri și întristări. Ostenește-te acum cât poți, căci 
odată cu trecerea timpului, când patimile sunt tratate 
cu nepăsarea, devin a doua fire și atunci „aleargă ca să 
le tămăduiești, dacă mai poţi”. Pe când acum, dacă le 
războieşti cum se cuvine când te îndeamnă la rău, te 
vei slobozi cu ajutorul Harului lui Dumnezeu și te vei 
simți fericit. 


5. Cu cât dobândești mai repede o virtute, cu atât 
mai uşor se pierde. Cu cât o dobândești mai greu, cu mai 
multă osteneală, cu atât rămâne mai statornică. Este 
asemenea dovleacului care a urcat la înălțime și a spus 
chiparosului: 

— Ai văzut în câte zile am urcat? Tu câţi ani ai? 

- Bine, a răspuns chiparosul, încă nu ai văzut nici 
vânturi, nici călduri mari, nici înghețuri. 

Și după puţin timp dovleacul s-a uscat, pe când chi- 
parosul a rămas la locul lui. 

Tot astfel şi omul. Și pe timp de furtună și pe timp 
de pace este la fel. De ce? Fiindcă timpul îndelungat a 
creat o stabilitate. La începutul lepădării sale de lume 
starea sa sufletească este instabilă, dar odată cu trece- 
rea timpului Harul lui Dumnezeu lucrează încet-încet 
mântuirea omului și slobozirea lui de patimi. Mâine va 
incepe Harul lui Dumnezeu să lucreze singur și nu va 

mai fi nevoie să vă siliți pe voi înșivă, să cugetaţi la diferi- 
te lucruri sfinte. Harul care rămâne, acela le va aduce în 
minte, fără să doriți aceasta. Și atunci veți vedea tainele 
tainelor! Veţi veni întru simţirea fie a pomenirii morții, 
fie a altei cugetări sfinte. Când te vei trezi din somn, nu 
vei mai fi somnoros, ci vei fi mai sporit, deja vei fi trecut 
prin întreaga taină a contemplației și atunci vei spune: 
„Dar cum se poate aceasta, de vreme ce abia m-am trezit 
din somn? Cum se face aceasta?”. Aceasta o face Harul 
lui Dumnezeu, care lucrează singur. Aceasta este roada 
indelungii obișnuințe. 

Așa cum se petrece cu păcatul, când omul, atât în tim- 
pul zilei, cât şi în somn, se gândește numai la păcat, nu- 
mai la rău, tot astfel se întâmplă și cu binele. Obișnuința 
cea bună ajutată de Harul lui Dumnezeu devine o stare a 
sufletului. Pe când păcatul, ajutat de obișnuinţa cea rea 
și de diavol, devine un rău neîncetat. 


6. Îmi scrii, fiul meu, despre războiul tău trupesc. Fă 
răbdare şi toate vor trece cu Harul lui Dumnezeu. Nimic 
nu va rămâne, ajunge să te nevoiești. Dacă te vei lupta 
vitejește, tot ceea ce te războiește va dura puțin timp. 

Războiul trupesc nu te va însoți toată tinerețea ta, 
ci potrivit cu nevoința ta, ţi se va face uşor de suferit. 
Patima mândriei va continua să te lupte multă vreme, 
chiar și după trecerea tinereţii. Te vei odihni de acum, 
potrivit cu nevoinţa și cu cunoștințele duhovniceşti pe 
care le vei pune în luptă. 

Aceste două patimi sunt cele mai puternice dintre 
toate. Pe acestea două se sprijină toată clădirea păcatu- 
lui. Fiecare din ele este pricinuitoarea celeilalte. Amân- 
două sunt ca nişte lei înfricoșători, dar lisus are puterea 

cu o singură privire a Sa să-i facă mâncare a păsărilor 
carnivore. 


Ţe Să nu te mânii, căci aceasta este o dovadă de ego- 
ism, iar blândeţea și indelunga-răbdare dovadă de sme- 
rită cugetare. 

Pentru aceasta, fiul meu, dacă vrei să dezrădăcinezi 
patimile tale, iubeşte osândirea de sine şi smerenia; 
numai în chipul acesta se impuținează și se nimicesc 
patimile. 


8. A avea cineva bănuială asupra altuia că ar avea 
gânduri rele despre el sau că alţii îl vorbesc de rău, aceas- 
tă bănuială este numită de Sfinţii Părinţi minciună a 
minţii. Minciună în cuvânt este atunci când am de pildă 
cinci drahme și spun că am zece. Minciună în faptă este 
atunci când, de pildă, am întârziat să mă scol din pricina 
trândăvirii, dar eu spun: „Am fost obosit, pentru că am 
lucrat mult”. 


9. Postul este o virtute deosebită. Potolește por- 
nirile trupești şi dă sufletului putere pentru a se putea 
lupta împotriva otrăvirii inimii prin simţuri şi a aduce 
acesteia leacul pentru otrăvirea de mai înainte. 

Postul curăță partea rațională, adică ofileşte orice 
gând păcătos şi aduce sănătatea cea după Dumnezeu în 
cugetare, care se vădește prin gânduri sfinte. Ele lumi- 
nează cugetarea, iar aceasta, luminată fiind, dă sufletului 
mai multă râvnă duhovnicească. 


10. Ceea cetrebuie să ne preocupe mai mult este a 
ne curăța inima de patimi, de a tămădui vreo patimă sau 


neputinţă. Cele pe care Dumnezeu le dă în răstimpuri, 

în vremea mângâierii nu au un rol deosebit, fiindcă vin 
și pleacă. Ah, aceste patimi! Rădăcini cu spini sunt ele. 
Câtă osteneală, câtă durere, câte lacrimi, câte rugăciuni 
trebuie să facă cineva ca să vadă o cât de mică ușurare! 
Este o adevărată mucenicie. 


11. Patima desfrânării este greu de biruit, mai ales 
când este întărită de căderi anterioare. Dar Dumnezeu 
știe să izbăvească pe cei care aleargă la El cu smerenie, 
fiindcă cunoaște slăbiciunea firii noastre. 


12. Îl rog pe Preamilostivul Dumnezeu să-ți arate 
calea mântuirii și ca pe un cerb să te îndrepteze la iz- 
voarele apelor cele de viață purtătoare și răcoritoare. 
Căci aspră și grea este calea mântuirii. Omul este plin 
de patimi, neputințe, capricii, de aceea pentru a se putea 
elibera de ele este nevoie de luptă sângeroasă. Biruind 
cu ajutorul lui Dumnezeu, va primi încă de aici logodirea 
nunții viitoare cu Mielul, Care a fost junghiat fără de 
omenie de către mâini de Dumnezeu blestemate. 


Despre războiul trupesc și nevăzut 
adus de demoni 


Î, Cunoscând bine că pierzătorul de suflete a întins 
curse peste tot, să nu dormităm. Și în piață și în mijlocul 
familiei, chiar și în această biserică a lui Dumnezeu ni 
se întind felurite curse sub chipul evlaviei. Cine poate 
așadar să se izbăvească de aceste curse ascunse și să-l 
disprețuiască pe cel ce le-a meșteșugit? 

Să lăsăm experiența cea bogată a Cuvioșilor noștri 
Părinți să-și asume osteneala nimicirii acestor curse. Ei 
ne răspund că numai smerita cugetare cea înălțătoare 

este virtutea cea preaputernică, sabie a Duhului, care 
taie răul din rădăcină și nimicește cu totul lucrarea cur- 
selor diavolești. Să ne asumăm aşadar osteneala dobân- 
dirii acestei virtuți mântuitoare, pierzătoarea diavolu- 
lui, smerenia. 


2. Fiul meu, să iei aminte atât atunci când simţi bu- 
curie, cât și atunci când simți întristare. Nici din pricina 
bucuriei să ieși din hotarele tale, manifestându-te prin 
multă voioşie şi râsete, nici în întristare să te întristezi 
atât de mult, încât să se vadă. Căci satana săgetează cu 
gânduri, dar nu poate să-și dea seama dacă le-am primit 
în inimă sau nu. Însă el, ca un meşteşșugăreț ce este, după 
ce aruncă săgeata gândului celui rău, observă chipul nos- 
tru și toate mișcările trupului nostru și din acestea apre- 
ciază cât de mult s-a înfipt săgeata lui în inima noastră. 
Dacă vede că sufletul s-a rănit, atunci întețeşte săgețile, 
pentru a-l omori; dar dacă vede că sufletul nu s-a rănit, 
atunci schimbă tactica. De aceea atunci când ai bucurie, 
să o ascunzi înlăuntrul tău, pentru ca să nu ţi-o descope- 
re vrăjmașul prin neatenţia ta şi să ţi-o fure cu vreo ispi- 
tă. Tot astfel şi în întristare, ca să nu ţi-o mărească prin 
recunoașterea cauzei care a pricinuit-o. Când în vreme 
de bucurie sau de întristare te păstrezi într-o stare de 
echilibru sufletesc, diavolul, necunoscând exact ce se 
petrece înlăuntrul omului, nu știe cum să-l războiască. 


3, Prin mijlocul a multe curse trecem și pentru 
aceasta, ca să putem să ne ferim de stânci, nu se îngă- 
duie să păşim cu nepăsare. Să avem ochi veghetori, în- 
chipuind astfel pe Heruvimii cei cu ochi mulți, pentru 
ca, disprețuind meșteșugirea cea rea a satanei și purtați 
fiind de aripile gândurilor dumnezeiești în spaţiul cel 

duhovnicesc, să aducem sănătatea sufletelor noastre 
lui Dumnezeu Cel ce locuieşte în Ceruri, ca pe o tămâie 
binemirositoare. Așa cum sănătatea fiilor pricinuiește 
bucurie celui ce i-a născut, tot astfel și Bunului nostru 
Dumnezeu Tatăl îi aducem bucurie când avem sănătate 
în sufletele noastre. 


4. Întâlnind odată demonul pe marele Macarie, îi 
spuse: 

- Macarie, ce faci mai mult decât mine, șezând în 
pustie? Și eu sălășluiesc în pustie; tu postești, dar eu 
niciodată nu mănânc; tu spre neagonisire te silești, dar 
eu nimic nu am. Ah, Macarie, un singur lucru ai care mă 
răpune și spre care nici a privi nu pot. 

- Care? a întrebat Macarie. 

- SMERENIA! Aceasta mă arde! 

Și acestea zicând, s-a făcut nevăzut. 

Să ne asumăm, aşadar, această mică osteneală pen- 
tru dobândirea acestei virtuți mântuitoare, osteneala 
neîncetatei rugăciuni către Dumnezeul nostru, Cel ce 
toate poate să ni le dăruiască. Și credem că o vom primi, 
atunci când cu durere, răbdare și stăruință batem la ușa 
milostivirii, care se deschide cu uşurinţă atunci când 
cheia văduvei din Evanghelie, cea nedreptățită, o mâ- 
nuim cum trebuie. Să lepădăm greutatea trândăvirii și 
să imităm iuţeala căprioarei, pentru ca, la fiecare ispită 
a noastră, să alergăm degrabă la Dumnezeu, cerându-l 
să lupte împreună cu noi, şi astfel pe Goliat cel de alt 
neam să-l răpunem, slăvind stăpânirea Împărăției lui 
Dumnezeu. 


5 e Intotdeauna mă rog lui Dumnezeu să vă dea 
judecată dreaptă. Mai întâi să gândiţi ce trebuie să 

vorbească gura. Încă nu aveți experienţă în ce priveşte 
meșteșugirile diavolului, al cărui scop este ca niciodată 
să nu aveţi linişte. Ci vă pune să vă ocupați când de cele 
de-a dreapta, când de cele de-a stânga, când pentru lu- 
crurile voastre, când pentru lucruri străine, astfel încât 
să nu se liniștească sufletul vostru și să nu puteţi privi 
in adâncul acestuia, unde se află încă multe de aruncat 
afară. Nu vă ocupați cu nimic din cele dinafara sufletu- 
lui vostru. Faceţi-vă nebuni, pentru a deveni înţelepţi; 
faceţi-vă neînvăţați, pentru a vă descoperi Domnul în- 
țelepciunea Sa. 


6. (Sfaturile Starețului către niște suflete ce înte- 
meiaseră o obște) 

Să nu credeţi că diavolul va rămâne nepăsător sau că 
ji este indiferent faptul că aţi întemeiat o obște, adică 
ați ridicat meterez pentru a-l război. Nu, a cercetat bine 
și s-a înarmat cu vicleșug, ca o vulpe şi ca un lup. A in- 
trat în staulul vostru și distruge sufletele voastre. Nu-l 
mai lăsaţi inăuntru. Treziţi-vă şi uniți-vă prin dragoste, 
căci aceasta îi paralizează puterile. Aduceţi-vă aminte că 
le-aţi părăsit pe toate pentru Hristos. Aţi jertfit tinere- 
țea voastră, ați disprețuit toate cele veselitoare ale lumii 
pentru a-L dobândi pe Hristos. Fie-vă milă de sufletele 
voastre, gândiți-vă că diavolul pândeşte ca să înghită pe 
cineva. Nu suferă balaurul să vadă cum călcaţi peste el și 
nu-l ascultați. Vă zavistuieșşte și pentru aceasta vine ca o 
vulpe vicleană și vă aduce certuri și lupte între voi, ca să 
vă risipească și apoi să vă arunce pe stâncile păcatului. 


7, Fără Domnul, Cel ce luptă împreună cu noi, nici 
un bine nu putem să facem. De aceea este nevoie de 

multă smerită cugetare, pentru a găsi odihnă sufletelor 
noastre. 

Niciodată diavolul cel viclean nu va înceta să ne săge- 
teze cu săgețile sale cele înfocate şi să se străduiască să 
ne ia sub stăpânirea sa. Dar și noi avem multe arme care 
îl omoară, mai ales Rugăciunea „Doamne Iisuse Hristoa- 
se, miluiește-mă”, care îl arde cu totul. De aceea caută să 
ne războiască cu viclenie, dar Hristos ne luminează cu 
sfintele Sale porunci, ca să-l războim. 

Diavolul a pus pe acea persoană să te războiască, pen- 
tru a te face să încalci sfintele porunci ale lui Dumnezeu 
și în felul acesta și petine să te vatăme, dar mai ales să-L 
întristeze și să-L războiască pe Dumnezeu prin aceste 
încălcări de poruncă. Dimpotrivă, dacă ne vom sili să 
păzim cuvântul lui Dumnezeu și ne vom nevoi mult, și 
sufletul nostru îl vom mântui, încă ne vom învrednici să 
devenim și organe prin care să Se slăvească Dumnezeu. 
„Eu îi preaslăvesc pe cei ce Mă preaslăvesc pe Mine”. 

Pentru aceasta, fiul meu, nevoiește-te cu dragoste, cu 
răbdare, cu smerenie, pentru a zădărnici, cu ajutorul lui 
Dumnezeu, cursele diavolului. Poate că prin tine va lu- 
mina Dumnezeu și pe acea persoană, ca să se pocăiască. 
„Biruiește răul cu binele”. 


9. Fiul meu, îmi scrii despre războiul tău trupesc. 
Cunoaşte că ţi-a venit din pricina mândriei, ca să te 
smereşti și să înveți că dacă ne părăsește Harul, cădem 
și ajungem priveliște vrednică de plâns. 

Așadar, smereşte-te, prihăneşte-te pe sineţi, cere de 
la Maica Domnului să-ți dăruiască darul smeritei-cu- 


1 [ Regi 2, 30. 

getări, adică a simţi că ești un nimic, căci lisus a spus: 
„Fără Mine nu puteți face nimic”. 

Cu această ispită care ţi-a venit învață cum cade 
omul, dar și cât de jos. Există căderi și mai rele pentru 
cei mai mândri. Nu te întrista, căci este o ispită care va 
trece. Așa îngăduie Dumnezeu pentru folosul nostru, ca 
să deprindem înțelepciunea ispitelor. Fă răbdare, îmbăr- 
bătează-te, nu deznădăjdui, ci îndrăznește, căci va trece. 
Este o furtună și marea va arunca afară toate gunoaiele 
pe care le-a adunat liniștea de mai înainte. 

Nu te întrista mai mult decât se cuvine, căci este de la 
diavolul şi această întristare te va conduce la nepăsare 
și slăbire a nevoinţei. Tu doar nevoiește-te și nu te teme. 
Dispreţuiește pe satana și arată că nu-l bagi în seamă, 
iar acesta, ca un mândru ce este, va pleca, fiindcă cu cât 
îl bagi în seamă, cu atât acesta nu pleacă. 


9, Atunci când îţi vine război trupesc, ia aminte 
foarte mult la imaginaţiile necurate, din care izvorăsc 
gândurile întinate. Alungă aceste imaginații de îndată 
cevin. Rostește îndată Rugăciunea cu durerea sufletului 
și îndată te vei izbăvi de război. 


10. Nu gândi cătu ai cugetat despre starețul tău ast- 
fel de lucruri. Nu, fiul meu, ale diavolului sunt. Sufletul 
tău este curat. Diavolul este necurat și el aduce aces- 
tea în mintea noastră și se străduiește să ne convingă 
că sunt cugetele noastre ca să ne aducă apoi întristare. 
Această întristare este diavolească şi dovedeşte nepăsa- 
rea față de îndatoririle duhovniceşti, căci dacă ar fi fost 
de la Dumnezeu, ar fi trebuit să avem râvnă întru toate. 


Ioan 15,5. 

Nu. l-ai amărât pe starețul tău, așa cum tu crezi, fiind- 
că starețul cunoaşte din experiență că acele gânduri sunt 
ale demonului, iar nu ale tale. ie ţi s-a părut astfel ca 
să te amărăști și să nu ai curaj să-ți mărturisești gândul 
tău. Nu, ori de câte ori îţi vin astfel de gânduri, să mergi 
să le spui fără rușine, fiindcă ispititorul aduce astfel de 
gânduri ca să ne ruşinăm și să nu le spunem, sănu ne 
mărturisim și apoi să ne înghită cu totul. la aminte să 
nu ascunzi gânduri, căci vei cădea în cursă. 


11 e Nu te teme, fiul meu! Este război și va trece. Toţi 
Sfinţii au fost războiţi. Ajungeau la un astfel de război, 
încât, deznădăjduiţi fiind din pricina lui, luau șerpi otră- 
vitori și îi puneau pe mădularele lor, ca să-i muşte și să 
moară. Noi, fiindcă suntem slabi, nu va îngădui Dum- 
nezeu să fim războiți peste puterile noastre, ci ne va 
ajuta. Dar fiindcă avem mândrie, pentru aceasta îngă- 
duie Dumnezeu războiul, ca să ne smerim. Nu te întrista 
peste măsură, ci aruncă-te cu multă smerenie înaintea 
lui Dumnezeu și prihănește-te pe sineți. Orice gând rău 
să-l alungi de îndată și nădăjduiesc că te va odihni Harul 
lui Dumnezeu. 

Nu te teme, nu vei păți nimic. Alungă frica și 
îndrăznește! Vei vedea că toate vor trece. Acest război îţi 
va lăsa mult folos și mult Har vei primi de la Dumnezeu. 
Numai să nu te temi, căci atunci pierdem jocul. 


12. Cu multă atenţie trebuie să ne petrecem zilele, 
pentru că diavolul este foarte viclean și pândește ca să 
ne prindă în cursă în vreme de ațipire duhovnicească 
și astfel să ne facă vinovaţi înaintea lui Dumnezeu și a 
conștiinței noastre. Fie ca Dumnezeu să-i zădărnicească 
meşteşugirile, astfel încât să nu poată să ne facă rău, dar 

ca Unul ce este drept, nu poate să treacă peste voința 
omului. Și astfel ascultăm de bună voie — și primul sunt 
eu - de sfaturile viclene ale diavolului și păcătuim. 


13, Dumnezeu ne primeşte chiar și în ceasul al un- 
sprezecelea, ajunge să ne venim în simţire. Dar diavolul, 
care războieşte cu viclenie sufletul nostru, nu rămâne 
nepăsător şi nu-i scapă nimic, căci acesta a văzut nemă- 
surata valoare a timpului și de aceea se străduieşște cu 
grijile cele deșarte, cu cele atrăgătoare și odihnitoare ale 
lumii să aducă în suflet neștiința și uitarea, ca să poată 
aduce în ultima clipă desăvârșita deznădejde și astfel să 
câștige sufletele cele nemuritoare, pentru care Hristos 
a murit pe Cruce. 


14. Pentru războaiele tale nu te întrista, nu te teme, 
ci îndrăznește. Nu au stăpânire demonii să-ți facă rău, 
ci degetul lui Dumnezeu este. De aceea mulțumește din 
inimă, fiindcă prin acestea ţi se vor deschide ochii su- 
fletului, care te vor povăţui pe drumul cel drept. Prin 
medicamentele cele amare se vindecă patimile cele de 
nevindecat. 

Roagă-lpe Dumnezeu, zicând: „Și nu ne duce pe noi în 
ispită”. Acest război, așa cum spune Sfântul Isaac Sirul, 
provine din mândrie, din trufie, din împietrirea inimii. 
Vindecarea este smerenia şi recunoașterea judecăţi- 
lor greșite împreună cu ascultarea față de un părinte 
duhovnicesc. 

Smereşte-te, fiul meu, căci numai acest leac te va 
izbăvi. De aceea Dumnezeu, din dragoste pentru tine, 
ţi-a trimis aceste ispite, ca săte întricoşeze și astfel să-ți 
revii şi să te înțelepțești, să te smerești și să ceri iertare. 

Când te rogi demonii cei vicleni se sălbăticesc, fiindcă 
văd că începi să rupi mrejele lor și se tem ca nu cumva 
să le scapi. Vor să te facă să te temi sau să te arunce în 
deznădejde. 

Pentru aceasta înarmează-te cu credința și cu nădej- 
dea în Dumnezeu și cu convingerea că nimic nu pot să 
facă fără îngăduința lui Dumnezeu. Și să știi că dacă vei 
face răbdare în aceste războaie și te vei smeri înaintea 
lui Dumnezeu și a oamenilor, mult Har și luminare vei 
primi de la Dumnezeu. Atunci ţi se vor deschide ochii 
sufletului și vei vedea în ce întuneric te aflai. 

Curajul pe care îl ai este Harul lui Dumnezeu care te 
ajută în aceste ispite, căci fără curaj şi nădejde și credin- 
ță în aceste ispite pericolul este mare. 

Nu te teme de nimic, pune-ţi toată nădejdea ta în 
Hristos; strigă Rugăciunea cu voce tare și vei vedea cât 
ajutor vei primi. 

Teme-te de Dumnezeu și nu de demoni; teme-te de 
judecăţile Sale, căci atunci când hotărăște o pedeapsă 
pentru mândria noastră, cine poate să-L împiedice? 
Pentru aceasta, atunci când răul este mic, să ne îngrijim 
să-l îndreptăm, căci dacă se mărește, atunci chiar și alții 
să voiască să te ajute, nu vor putea. 

De aceea iubește mai mult pe Dumnezeu, Care ţi-a 
trimis medicament pentru bolile tale, adică răbdare, 
smerenie, curaj și îngrijeşte-te să-l iei. 


15. Atunci când ne războieşte duhul cel viclean al 
mândriei, niciodată nu vor lipsi căderile. Iar căderile 
ne vor dărui cunoaşterea ticăloșiei noastre și ne vom 
învrednici de dobândirea smereniei, când va sta de față 
Hristos, Cel ce este smerit cu inima și blând cu sufletul. 

Atunci bucuria, pacea, dulceaţa vor împărăţi în sufletul 
nostru, iar fericirea va umple inima noastră. 


| 6. Siliți-vă, fiii mei, la lupta cea duhovnicească. Nu 
uitaţi de experiența cea bogată a diavolului și de slăbi- 
ciunea noastră. Așa cum toamna frunzele cad la cea mai 
slabă adiere de vânt, tot astfel şi noi cădem la cea mai 
mică ispită şi încercare, atunci când Harul lui Dumne- 
zeu nu luptă împreună cu noi. Și când luptă Harul lui 
Dumnezeu împreună cu noi? Doar atunci când smerita 
cugetare călăuzeşte fiecare cugetare și lucrare a noastră. 


17. Să crească în sufletul tău adevărata smerită cu- 
getare, prin care se păzeşte roada sufletului. Satana se 
silește să fure scopul nevoinței de la cei care se nevoiesc. 
Iar aceasta se face atunci când omul se mândrește, când 
orice ar face se trufește, zicând în cugetul său că pentru 
sporirea şi silirea lui a dobândit cutare virtute. În felul 
acesta rămâne osteneala fără răsplată, luptă fără nădejde 
și lucrarea fără prețuire. 


18. Nu te teme de nevăzuțţii vrăjmași atunci când 
ești îmbrăcat în Hristos, ci numai atunci să te temi, când 
nu vezi Harul să te îngrădească. Dar şi atunci „Du este 
nici un rău din care să nu provină ceva bun”, Îngrijeşte- -te 
să slujești lui Dumnezeu cu frică și cutremur, căci cum- 
plitul surpător al celor ce se nevoiesc pândește vreme 
de nepăsare și atunci sare cu mânie - Dumnezeu să-l 
piardă! — și caută să ne arunce pe noi, ca pe unii ce pur- 
tăm trup, în adâncurile iadului. 


19. Diavolul este izvorul a toată minciuna și 
inșelăciunea, viclenia și răutatea. Pentru aceasta toate 

gândurile, care sunt îndreptate împotriva creștinilor, în 
esență sunt minciună și înșelăciune. 

Celui tânăr cu vârsta, prin gândurile imaginaţiei, îi 
făgăduiește toată bunăstarea, amăgindu-l pe unul ca 
acesta cu visuri înșelătoare, bogăție, desfătări, viață 
nemuritoare. Și astfel își împlinește planul său, adi- 
că alungă de la el pomenirea morții, fiindcă aceasta 
Ji strică planul. Iar aceasta o face până ce îl convinge, 
că-i este cel mai bun prieten. Apoi, după ce îl înfășoară 
în mrejele sale, precum păianjenul pânza sa, atunci îi 
suge toată vlaga cea duhovnicească și-l lasă mort pentru 
Dumnezeu. 


20. Glasul pe care l-ai auzit că ţi-a spus: „Hristos 
te-a curățit de păcatele tale și ţi-a omorât patimile” este 
de la diavolul. Este prima treaptă care îl conduce pe om 
la înșelare și distrugere. Dacă omul îl va asculta, i se va 
desfăta inima și va consimți cu cuvintele diavolului, în- 
dată înrâurirea diavolului se face și mai simțită. Și astfel, 
omul este luat încet-încet în stăpânire, după care va fi 
nevoie de multă osteneală pentru a se elibera. 

Pentru aceasta, fiul meu, bine ai făcut că nu ai dat 
atenție, ci te-ai prihănit pe sineți. Altă dată, dacă vei 
auzi ceva, să spui: „Eu le voi spune starețului meu și voi 
face ce-mi va spune el”. Diavolul se teme foarte mult de 
mărturisirea gândurilor la stareț, fiindcă știe că i se stri- 
că toate cursele. 

Să știi, fiul meu, că un gând de trufie, adică de mân- 
drie, s-a înrădăcinat înlăuntrul tău și de aceea ţi s-a 
întâmplat aceasta. Fii cu luare-aminte și păzeşte sme- 
renia. Roagă-l pe Dumnezeu în fiecare zi ca să-ți dea du- 
hul smeritei-cugetări. Așa cum în pământul bătătorit 

nu încolțește nimic, tot astfel în smerita-cugetare nu 
incolțește nici o înșelare. 


2[. Necredinţa și blasfemia provin din invidia diavo- 
lului; izbăvirea de acestea va veni doar atunci când le vom 
disprețui ca pe niște lătrături de câine. Omul nu are păcat 
dintru acestea. Alţii nu ştiau aceasta și de aceea posteau 
și privegheau și plângeau, dar izbăvire de acestea nu aflau. 
Gândurile de hulă fug de la om numai când sunt disprețuite. 

A fost luptat și avva Agaton de gânduri de hulă și pen- 
tru aceasta Îl ruga pe Dumnezeu ca să-l slobozească de 
ele, dar a auzit o voce care îi spunea: „Agatoane, Agatoa- 
ne, îngrijește-te de păcatele tale și lasă-l pe diavol să latre, 
căci nu ai păcat dintru acestea”. Dacă nu le disprețuiește 
cineva, nu se poate izbăvi de ele. 


22. Oricât ne-ar asupri acest tiran înfricoșător al 
sufletelor noastre din răutate și invidie, va veni ceasul 
când va judeca Dumnezeu răutatea lui, iar nouă celor 
împovăraţi ne va da odihna cea veșnică. 

Răbdare, fiul meu! Să purtăm și noi cununa de spini 
a necazurilor vieții, precum Hristos. Să se înfigă adânc 
spinii în capul nostru și să curgă sângele din belșug, 
pentru ca sângele și aceste dureri să înfrumusețeze și 
să strălucească haina sufletului nostru, ca să nu fim 
rușinaţi înaintea lui Hristos văzând celelalte suflete 
pline de slavă și curăție. Răbdare, iarna necazurilor va 
trece și frumoasa primăvară va aduce mireasma Harului 
lui Dumnezeu! 


23. Să nu dai atenţie, fiul meu, la ceea ce îţi șopteşte 
diavolul cel înșelător, care se străduiește cu măiestriile 
lui să te joace cum vrea el și astfel să te arunce în acedie 

și deznădejde - care este pregustarea iadului și aduce 
amărăciune -, căci cei osândiți întru deznădejde se află 
și niciodată nu vor ieși din iad, de vreme ce în iad nu 
este pocăință. 


24. Nevoiţi-vă cu toată puterea sufletului pentru 
dragostea lui Hristos. 

Diavolul se nevoiește zi și noapte ca să ne facă vase 
ale sale, nevrednice de Dumnezeu. Să ne nevoim și noi 
ca să ne facem vase ale Celui Răstignit, pentru ca să-l 
rușinăm pe diavolul și să slăvim acea Dragoste, Care 
pentru noi și-a vărsat Preacuratul ei Sânge. 

Nevoiţi-vă cu tărie și nu vă temeţi, fiindcă avem în- 
aintea noastră pe frații noștri mai mari, pe Îngeri care 
se nevoiesc împreună cu noi. Ei sunt cu neasemăna- 
re mai mulți și mai puternici decât demonii. De aceea 
îndrăzniți, siliți-vă către dobândirea cunoștinței celei 
adevărate, deoarece adevărul, ca o armă preaputernică, 
il îngrădeşte pe nevoitor. 


25. O, de câtă luare aminte avem nevoie! Diavolul 
caută pe cine să-l înghită și să-l arunce în adâncul iadu- 
lui, iar noi - mai ales eu, care sunt prada lui — dormităm 
de bunăvoie cu somnul cel greu. Ne vom trezi cândva, 
dar va fi prea târziu. 


Sfântul Munte 30.06.1958 


26. Iubite frate în Hristos, am primit scrisoarea 
ta şi am văzut lupta ta cu gândurile aduse de războiul 
desfrânării. 

Ascultă-mă, fratele meu, pe mine cel sărac în 
cunoaștere și cu sufletul pustiu de orice bine. Când 

cineva se luptă împotriva păcatului cu smerenie și fri- 
ca lui Dumnezeu, cu râvnă duhovnicească fierbinte, sub 
povățuirea unui duhovnic încercat, este cu neputinţă ca 
Dumnezeu să-l lase să se piardă. 

Numai când își va neglija îndatoririle sale duhovni- 
ceşti, când se va mândri gândindu-se că este ceva, atunci 
poate cădea. Dar iarăși dacă va cădea cu smerenie îna- 
intea lui Dumnezeu, se va ridica din nou, se va tămădui. 
Mila Domnului acoperă pe cei zdrobiți cu inima. 

Vin însă şi multe încercări pentru a dobândi experi- 
enţă și înțelepciune duhovnicească, fiindcă fără ispite 
este cu neputinţă să dobândească cineva experiență. 

Atunci când cineva face ceva mânat de bună intenţie 
și după aceea se dovedește că nu a fost corect ceea cea 
făcut, Dumnezeu, Care caută la inima omului și cearcă 
scopul fiecărei fapte, va aduce iarăși lucrurile la starea 
de mai înainte și-l va lumina să înțeleagă ce anume tre- 
buia să facă. 

Lucrul desăvârșit numai lui Dumnezeu Îi aparține. 
Oricât de desăvârșiţi au fost Sfinţii, tot au avut oarecare 
întinăciune. Ispitele sunt îngăduite pentru a lua aminte 
și a pentru a dobândi smerenie și răbdare. O mânie cât 
de mică, un râset, un cuvânt deșert nu micşorează cu 
nimic sfințenia unui Sfânt. 

Trebuie doar să nu deznădăjduiască, oricât de mult 
ar cădea și ar păcătui, chiar și de mii de ori pe zi. Nu 
este îndreptățit de Dumnezeu să deznădăjduiască, ci cu 
nădejdea să se întărească şi către luptă să se gătească, 
până când mila lui Dumnezeu îl va slobozi. 

Un frate a slăbit în nevoinţa sa și cădea i în fiecare zi, 
dar îndată se ridica şi își făcea canonul său. Însă diavolul 
care îl îimbrâncea la păcat și-a pierdut răbdarea, văzând 

curajul şi nădejdea cea bună a fratelui. Atunci s-a arătat 
inaintea fratelui și i-a spus: 

- Nu te temi de Dumnezeu, tu cel ce ești întinat? 
Acum ai păcătuit și cum de mai îndrăznești să te mai 
arăţi lui Dumnezeu? Nu te temi că te va arde Dumnezeu? 

Atunci fratele, având bărbăţie în suflet, îi spuse 
demonului: 

- Chilia aceasta este ca o fierărie; una dai și una 
primeşti. Dar pe lisus, Care a venit ca să mântuiască 
lumea, nu voi înceta să te lupt căzând și ridicându-mă, 
lovind și lovit fiind, până la ultima mea suflare. Și să ve- 
dem, tu vei birui sau Hristos? 

Acestea auzindu-le diavolul, i-a spus: 

- Nu te voi mai lupta, ca să nu-ți pricinuiesc cununi. 

De atunci fratele s-a izbăvit de război și ședea în chi- 
lia sa, plângându-și păcatele. 

Când Dumnezeu îl luminează pe om şi acesta se po- 
căiește pentru păcatele sale, sporeşte întru smerenie și 
luare-aminte, și pe unul ca acesta nu-l lasă Dumnezeu să 
se piardă. Desigur, întipăririle în minte ale păcatelor de 
mai înainte i se vor face piedici. Să nu deznădăjduiască 
însă, cugetând că va cădea și se va pierde atunci când va 
vedea ridicându-se valuri înfricoşătoare, ci să-și pună 
nădejdea în Dumnezeu, înarmându-se cu credință, cu 
smerenie, cu nevoința duhovnicească și cu povățuirea 
unui părinte duhovnicesc; să nu se teamă văzând fur- 
tuna ce se ridică. 


27. Roagă-te neîncetat cu Rugăciunea lui lisus; 
închide-te în tine însuți prin tăcere şi studiu duhovni- 
cesc. Îngrijește-te de sufletul tău, fiica mea; fă-te mai 
duhovnicească în casa ta! Dumnezeu urmărește pro- 

blema ta și va trimite Harul Său, atunci când va hotări 
„comandamentul” de sus. 

Plângi cu smerenie. „Ce-i va folosi omului de va 
câștiga lumea întreagă, dar își va pierde sufletul?”. Sa- 
tana își pune în aplicare toate mijloacele ca să impiedice 
urcușul sufletelor. Fericit este acel suflet care îi va scăpa 
și-l va înșela. 

Cugetă la deșertăciunea lucrurilor trecătoare și la 
statornicia petrecerii celei din Ceruri, unde se află Bi- 
serica biruitoare, care așteaptă şi se roagă pentru cea 
luptătoare. Mai mult ca niciodată vom avea nevoie de 
credință fierbinte în Hristos și de învățăturile cele drep- 
te ale Părinților noștri, căci vine timpul când diavolul va 
înșela chiar și pe cei aleși. 


28. Diavolul nu va rămâne nepăsător în această lup- 
tă. Are și el armele lui. Care? Iată, de pildă, ne șoptește: 
„Nu vei face nimic, căci eu iarăși te voi arunca. Nu vezi 
mărimea cutărei patimi? Să ţii minte că nu pot fi biruit 
așa uşor şi că nu voi ceda nicidecum. De altfel, ce ai fă- 
cut până astăzi? Nimic. Dar nici nu te voi lăsa să faci. 
Zadarnice sunt toate ostenelile tale. Eu sunt nebiruit. 
Nu vezi cât de mare sunt?”. Și îndată apar acele imagi- 
naţii necurate împreună cu o puternică înfierbântare 
trupească. Pare că este înarmat ca un scorpion. Atunci 
ji aduce nevoitorului sentimentul că este cu neputinţă 
să scape și, prin urmare, trebuie să-și ridice mâinile și 
să se predea. 

Acestea şi altele asemenea ne aduce preavicleanul 
șoptitor. Să dezvăluim așadar minciuna curselor lui și 
să descoperim armele lui ruginite. Nevoitorul Atotpu- 
ternicului Dumnezeu, crezând în puterea Lui cea ne- 
biruită și simțind-o pe aceasta, începe lupta cu curaj, 

ridicând steagul Crucii și având ca armă înfricoșătoare 
demonilor Numele lui Iisus, chemat neîncetat și cu tă- 
rie, închizând astfel calea către imaginaţie a atacurilor 
viclene ale diavolului. Unul ca acesta cugetă neincetat 
la moarte, la Judecată, la iad, la desfătarea Raiului, la 
slava cea veşnică alături de Iisus, la vitejia Sfinţilor. Și 
toate acestea sunt muniții de luptă, care întăresc pute- 
rea Rugăciunii. 

Atunci este izgonită deznădejdea, nepăsarea, egois- 
mul, neruşinarea și pune stăpânire râvna nevoitorului; 
atunci cedează „umflătura” satanei și se sparge ca un 
balon uşor. 

CAPITOLUL VIII 


Despre nepăsare, frică, 
trădare şi dezertare 


Î. Ostașul fricos este lipsit de slavă, de îndrăznire și 
plin de ruşine; nici o rugăminte de-a lui nu ajunge la ure- 
chile împăratului. Pe când cel viteaz, numai numele lui 
să fie anunţat, că îndată se face împlinirea cererilor lui. 

O, înaltă îndrăznire, care îl impodobești pe nevoitorul 
viteaz! Cine nu și-o dorește pe aceasta? Dar nepăsarea, 
mai ales în rugăciune, o spulberă în cele patru vânturi 
și-l lasă pe om gol. 

Cu atât mai mult trebuie ca noi să fim slăviți ca niște 
viteji, fiindcă purtăm schima îngerească și cu jurămin- 
te ne-am făgăduit Împăratului împăraţilor. Viaţă sau 
moarte, nu nepăsare sau dezertare, ci prin luptă și silire 
să învingem pe vrăjmașul lui Dumnezeu și al sufletului 
nostru. 


2, Cât despre frica ce te cuprinde noaptea, este de la 
cel viclean, însă îl vei birui cu ajutorul credinței în Dum- 
nezeu. Adică să cugeți că Dumnezeu este pretutindeni 

prezent, „căci în El trăim şi ne mişcăm şi suntem”, şi că 
nimic nu se face fără să îngăduie Dumnezeu. Chiar și în 
diavol, și în fiare de ne aflăm, și acolo este Dumnezeu. Și 
nici diavolul, nici fiarele nu pot să ne vatăme, dacă nu au 
stăpânire de la Dumnezeu. 

Așadar, pentru ce să ne lipsească acest adevăr mân- 
tuitor al lui Dumnezeu, credința în Pronia Sa, și să ne 
temem acolo unde nu este frică? Cum voi pătimi vreun 
rău, de vreme ce Dumnezeu stăpânește și peste diavol 
și peste omul cel rău și peste toate cele care mă pot vă- 
tăma? Dar Sfântul Înger, păzitorul omului, pe care nu-l 
lasă afară din Pronia Sa, cum va îngădui să pătimească 
omul ceva rău, dacă nu va primi poruncă de la Domnul? 

Pentru aceasta, fiul meu, îndrăznește! Iar când vine 
această frică, să spui: „De cesămă tem? Cine îmi poate face 
rău, dacă Dumnezeu este peste toate? „Că de voi şi umbla 
în mijlocul morții, nu mă voi teme de rele, că Tu cu mine 
eşti””. Totodată să spui și rugăciunea lui lisus Hristos și 
nu. te teme de nimic. Crede cu tărie în adevărul credinței. 


Către o monahie începătoare 


3, Binecuvântata mea fiică, Maica Domnului să te 
întărească în nevoința sufletului tău până la sfârșit. Văd 
deznădejdea sufletului tău; semeni cu tinerii recruți care 
sunt duși pe front și care atunci când văd căzând gloanțe 
și bombe, îndată își pierd curajul și caută să fugă înapoi. 
Dar experiența generalilor îi amestecă cu ostașii vechi și 
încercați, iar aceștia îi încurajează până ce se obișnuiesc 
să lupte. 


1 Fapte 17, 28. 
2 Psalmi 23, 4. 

Laud voința și buna ta intenţie. Îţi doresc să ajungi la 
desăvârșire și la nepătimire. Către aceasta trebuie să tindă 
toate strădaniile tale. Nu trebuie însă să uiţi cu cine ai de 
luptat. Lupta ta este cu începătoriile, cu stăpâniile, cu pute- 
rile întunericului cele prea-viclene și prea-iscusite în răz- 
boiul cel duhovnicesc. De asemenea cu trupul și cu lumea 
patimilor, care seamănă cu rănile ce dor cumplit și este 
nevoie de timp, răbdare și stăruință pentru a fi tămăduite. 

Din faptul că deznădăjduiești cunoaște că acesta este 
război, este bombardament al vrăjmașului; este una din 
rănile patimilor. Prin urmare trebuie răbdare, stăruință, 
curaj. Aceasta să nu-ţi întunece cerul nădejdilor tale. 
Crede că Dumnezeu cunoaște toate dispozițiile lăuntri- 
ce ale fiecăruia și că nici o dorință sau osteneală de a face 
bine nu a trecut cu vederea și nu a rămas nerăsplătită, 
fie mai devreme, fie mai târziu. 

[i vedem pe Sfinţii Părinţi că în primii lor ani sufe- 
reau uscăciune, stări înfricoșătoare de deznădejde și alte 
ispite istovitoare, dar țineau cu tărie cârma răbdării și a 
silirii de sine. Apoi erau cercetaţi de Har, potrivit cu ce 
sufereau mai înainte. 

Te înspăimântă mentalitatea egumenei, lipsa ta de 
experiență și, în general, acel mediu în care trăiești, cre- 
zând că nu este potrivit pentru atingerea desăvârșirii, 
datorită ispitelor etc. Acestea toate sunt alungate de 
către smerenie și prihănire de sine. Adică aruncă greu- 
tatea lor asupra ta, zicând: „Eu sunt pricina stărilor mele 
de deznădejde, fie datorită mândriei mele, fie pentru că 
incă nu am vederea duhovnicească curată și nu pot să 
mă orientez cu siguranță. De aceea este firesc ca să-mi 
pierd curajul şi nădejdea”. 

De asemenea, norul poate fi alungat și cu credința că- 
tre cea care te povățuieşte, ajunge doar să fie respectate 
de către tine regulile luptei. 

Cunoaștem din tradiția patristică și isihastă că în 
vechime începătorii, cu binecuvântarea unui stareţ 
incercat, își zideau chilii și viețuiau singuri și doar în 
răstimpuri veneau la acel stareț pentru a-şi mărturisi 
gândurile lor, după care luau sfătuire și plecau. Și cu toa- 
te că nu aveau pe stareț mereu cu ei, ajungeau la măsuri 
mari, doar cu ajutorul sfaturilor. 

Cunoaște, fiica mea, că deasupra tuturor este Hristos. 
Nu numai deasupra capului, ci şi înlăuntrul nostru și 
incununează fiecare intenţie bună și silire de sine. 

De multe ori smerenia, desigur nu cea adevărată, ci 
cea otrăvită de diavol, ne sfătuiește cu gânduri „smerite” 
cum că nu sunt puternic și că am nevoie de aceasta sau 
de aceea pentru a spori şi că de vreme ce nu le am, cum 
mă voi mântui, și celelalte. Și crezând acestor gânduri, 
se taie nervii duhovniceşti, din care pricină vine și lipsa 
de putere sufletească și celelalte. În timp ce trebuia să se 
adăpostească sub acoperământul sfaturilor unui duhov- 
nic încercat, pentru a nu pătimi acea lipsire de putere. 
Căci ştim că diavolul se preface în înger de lumină și că 
orice virtute săvârșită fără discernământ devine foarte 
vătămătoare. De aceea Sfinții Părinți au spus că „mai 
mare decât toate este discernământul”. 

Fiică iubită în Domnul, leapădă deznădejdea și spu- 
ne: „Mă voi nevoi până la moarte, voi căuta să ajung la 
desăvârșire și nepătimire. Și dacă nu voi ajunge, fie din 
pricina neputințelor mele, fie din orice altă pricină, cred, 
potrivit învățăturilor Părinților noștri, că Dumnezeu mă 
va rândui cu cei desăvârșiți”. 

Dar poate că-mi vei spune: „Vreau să mă desfă- 
tez de fericirea și de pacea lui Dumnezeu”. Spune-i 
vrăjmașului: „Dumnezeu este înlăuntrul meu; dacă 
mă voi sili la rugăciune, la dobândirea smereniei și la 

umilință, Domnul îmi va arăta Chipul Său cel sfânt. Nu 
numai în mănăstire de mă voi afia, dar chiar și în Sodo- 
ma de mă voi afla precum Lot, puternic este Dumnezeu 
ca să-mi dăruiască această sfântă dorire a sufletului 
meu”. 

Crede, fiică, cele pe care ţi le scriu. Dreptul Lot au- 
zind și văzând faptele cele ruşinoase ale nelegiuiților, pe 
nimeni nu judeca, și de aceea s-a învrednicit de dumne- 
zeiască arătare și mântuire. 

Și tu să iei aminte doar la păcatele tale și cred că vei 


afla mai multe decât aștepți. 


UI Coșmarurile și tulburările din timpul som- 
nului socotește-le că sunt furtună stârnită de invidia 
diavolului, care vrea să te înfricoșeze la începutul căii 
duhovnicești, ca să spui că, dacă la începutul căii întâl- 
nesc astfel de ispite peste puterile mele, atunci cine va 
putea să rabde până la sfârșit? Și astfel satana își lu- 
crează cu meșteșug arta sa, având în acest chip destu- 
lă îndreptățire venită de la sufletele osândite. Dar noi 
cunoaștem din experienţă cursele acestuia. La început 
calea este grea, dar apoi are odihnă, bucurie, încredința- 
re lăuntrică în privința mântuirii noastre. „Marea vieţii 
înălțându-se de viforul ispitelor” și celelalte. 

Furtună și vreme însorită; pace și război; sănătate și 
boală; câștig și pagubă; astfel este drumul fiecărui suflet. 
Încetare a unui astfel de drum este doar moartea. 

Așadar, suflet binecuvântat, nu te teme mergând pe 
calea mântuirii tale. Împreună vom păși pe cale, ajutân- 
du-ne unul pe celălalt. Harul lui Dumnezeu, care pe cele 
slabe le întărește și pe cele cu lipsă le plineşte, acesta 
este cu noi, strângând gândurile noastre cele slăbite și 
întărindu-ne spre răbdare, până când va veni porunca 

Atotţiitorului, ca să lăsăm trupul aici, iar sufletul să se 
ridice la Ceruri. 


5 + Îmi scrii în prima ta epistolă că David spune: „Nu 
va da în veac clătinare dreptului”. Aici se referă la acea 
furtună care nu va aduce dreptului sfârșitul jalnic, ci va 
fi o încercare din dragoste către sfârșit bun. Căci prin 
furtuna cea bună nu numai că se mântuiesc sufletele 
Drepţilor, dar se și desăvârșesc. Dacă ar lipsi furtunile, 
nimeni nu s-ar mântui. 

Imi scrii în a doua ta scrisoare că scrie în Scriptură că 
„cei fricoși să nu iasă la război”. Da, dar aceasta se spune 
pentru războiul trupesc, fiindcă cei fricoși pot face rău 
celor viteji. Însă în războiul duhovnicesc nu este așa, 
cl fricoşii sunt imbărbătați de cei viteji și încercaţi. În 
cazul acesta numai duhovnicii vatămă, când, neavând 
experiență, învaţă cele potrivnice; adică dau medica- 
mente potrivnice pentru boala celui care se spovedește. 

În războiul duhovnicesc ce] fricos se vatămă fiindcă 
nu sporește duhovnicește. Însă atunci când cere mila 
lui Dumnezeu, se mântuieşte. Nu are bărbăţie pentru a 
duce lupte mari, dar tot face ceva pentru mântuirea lui 
și asttel, pe cât va lucra, tot atât va și primi. 

Îndreptaţi fiind Sfinţii, totuși erau ispitiți, fie că aveau 
O lipsă, fie pentru a se slăvi și mai mult. Fiindcă aveau 
multă răbdare și Dumnezeu nu voia să rămână nelucră- 
toare cealaltă parte a răbdării lor, îngăduia să fie ispitiți. 
Dar întotdeauna ispitirile lor aveau un sfârșit bun. 


6. Îți doresc, fiica mea, ca să te nevoiești. Nu uita 
scopul mântuirii, căci diavolul caută pe cine să înghită. 
Nu dormita, căci timpul nu este în mâinile noastre; viața 


1 Psalmi 55, 22. 

noastră atârnă de un fir de aţă. Silește-te pe sineți, fii 
demnă, arată că ești roabă a lui Hristos, iar nu a diavolu- 
lui. Nu știi că nepăsarea va aduce o mie de gânduri spre 
a te robi? Roagă-te cu durere și lacrimi! Îndrăzneşte, 
căci Hristos nu te va lăsa! Sileşte- -te puțin și diavolul va 
fugi. Harul este gata să te ajute, așteaptă însă voinţa și 
silirea ta. 

Nepăsarea, fiica mea, naşte necredința, acedia, iar 
aceasta aduce un roi de gânduri rele și stricătoare, ce 
duc victima lor spre întinare. Ridică-te și ia-ți arma, adi- 
că Rugăciunea lui Iisus, și strigă Dumnezeului nostru. 
Alungă-l pe potrivnicul diavol, care caută să te înghită. 
Silește-te pe sineți. Mă rog și plâng pentru tine, ca Maica 
Domnului să te întărească în lupta ta. 


Ţe Dumnezeul păcii, fiica mea, să-ți dăruiască pacea 
dumnezeiască care covârşește toată mintea și dragostea 
Sa. Dragostea lui Dumnezeu să fie țelul vieții tale. 

Să te temi de nepăsare ca de cel mai mare vrăjmaș. 
Nepăsarea aduce toate relele. Neglijarea îndatoririlor 
este distrugerea tuturor bunurilor duhovnicești, după 
care vine uscăciunea și celelalte. De aceasta ne izbăvim 
prin rugăciunea cea neîncetată, spusă cu gura sau cu 
mintea, prin pomenirea morții, a iadului, a Raiului. Si- 
lire la îndeplinirea îndatoririlor și mai ales tăcere unită 
cu Rugăciunea lui lisus. 


8. Fiica mea iubită, îţi dau cea mai mare binecu- 
vântare a inimii mele: să te păzească Dumnezeu de cel 
viclean. Amin. 

„Luptă lupta cea bună” a sufletului tău. Să-ţi dai sea- 
ma când cazi și îndreaptă-te. Lovește nepăsarea cu toată 
puterea ta, căci de la aceasta pornește tot răul. 

Cu fiecare cădere satana se apropie tot mai mult 
de tine, pentru a te face jucăria lui şi a te batjocori . 
Trezeşte-te din nesimţire, cugetă la cele de sus, căci vom 
pleca în călătorie fără putinţă de întoarcere. Ia aminte, 
căci unii vor merge la bunătăţile cele de sus, în Ierusa- 
Jimul cel ceresc, pentru a prăznui neîncetat Paştele îm- 
preună cu Îngerii, iar alții vor merge jos, în iad, având 
pentru totdeauna tovărășia demonilor! 

Priveşte sus! Treci cu privirea minţii de cerul aces- 
ta și vezi ce se ascunde dincolo de el. Acolo este Patria 
noastră, acolo sunt duse și învistierite ostenelile noastre. 
Pentru aceasta să nu-ţi neglijezi îndatoririle: studiu du- 
hovnicesc, canon, priveghere întru trezvie şi Rugăciunea 
lui Iisus. Strigă: „Iisuse ] Învăţătorule, mântuiește-mă! 
Izbăvește-mă pe mire, ticăloasa! că 


9, Evei i s-a poruncit să nu mănânce din rodul oprit, 
mai apoi însă, când a venit întru vederea lui, a fost biru- 
ită de poftă, l-a mâncat și a murit dinspre Dumnezeu. A 
văzut, aşadar, și a fost biruită de dorința desfătării. S-a 
dat o luptă înlăuntrul ei și iubirea de sine a condus-o la 
gustarea din pom, fiindcă nu a pus la socoteală lipsirea 
de harul ascultării. 

Pe cei pe care vrea să-i mântuiască, pe cei care ca- 
ută mila Sa, Dumnezeu nu vrea să fie neîncercaţi, lip- 
siți de bărbăţie, fricoși. Și aceasta pentru că este vorba 
de dumnezeiasca moștenire care se va da creștinilor 
încercaţi. De aceea ne pune în fața ispitelor, pentru a 
cunoaște ascultarea noastră față de poruncile lui. Lu- 
minarea Lui este înlăuntrul nostru, cunoașterea voii 
Sale se dobândește din Sfintele Scripturi, conștiința 


1 Vezi Luca 8, 24. 

iarăși ca o busolă ne povățuiește. Toate cele de mai sus 
ne luminează înaintea ispitei. 

Însă atunci când voinţa noastră înclină spre rău, nu 
ne supunem poruncilor Sale. 

Ne-a zidit cu voinţă liberă, iar voinţa liberă nu poate 
fi silită. Şi astfel, dacă ne vom teme de Dumnezeu, nu 
vom cădea în ispită. Dacă nu ne-am iubi pe noi înșine 
mai mult decât pe Dumnezeu, nu am înclina spre păcat. 
Dar bunătatea Sa nu a lăsat căderile fără putinţă de în- 
dreptare. Pentru aceasta ne ridicăm din nou, și astfel se 
face biruință prin cădere. 

Scriptura îi numește drepți pe toţi cei care se silesc 
pe ei înșiși pentru a se mântui, îndreptați fiind prin cre- 
dință. Dumnezeu nu-i va lăsa să cadă, de vreme ce se 
luptă bine. Nu-i va lăsa să cadă într-o ispită mai presus 
de puterile lor, atunci când se silesc să rabde. Însă atunci 
când există frică şi duh căldicel, când există nepăsare, 
aceasta se face pricină de ispită mai presus de puterea 
noastră. 

Cârtirea ta este păcătoasă; este rod al iubirii de sine 
și al lipsei de bărbăţie. Să ai răbdare întru toate, să-l 
mulțumești lui Dumnezeu și să prihănești lenevia ta, 
iar nu pe Dumnezeu, Care S-a răstignit pentru tine. Prin 
urmare, te iubește. Și dacă te iubește, te va lăsa să cazi în 
ispită? Cere-l iertare și întărește-te întru răbdare. 


10. Luaţi aminte la nepăsare atât în ce priveşte ru- 
găciunea, cât şi gândurile; de asemenea și la moleșeala 
în nevoința privegherii. 

Nu fiți nepăsători, fiii mei, deoarece nepăsarea este 
un rău foarte mare; este născătoarea tuturor plăcerilor 
josnice, înaintemergătoare a iadului și pricina înrobirii 
celei cumplite. 

Nu dormitaţi cu somnul trândăviei, fiindcă diavolul 
este treaz și ține în mâna sa o surcea aprinsă, străduin- 
du-se să ne dea foc ca să ardem. Treziţi-vă, ne așteaptă 
judecată fără milă. 

Nu vă pierdeţi curajul! Uneori ne părăsește Harul 
dumnezeiesc și cădem în gânduri necuviincioase, iar 
alteori în vorbărie, pentru a ne smeri și a nu cugeta înalt. 
Dar să ne cunoaştem neputinţa și faptul că fără Harul lui 
Dumnezeu nu putem să facem nici un bine. 


1] e Nu teme, ci nevoieşte-te! Înarmează-te cu curaj 
și bărbăție! Îl avem pe isus conducător Care conduce 
armata noastră la biruinţă slăvită. Nu te teme deloc, căci 
frica este de la cel viclean, ca să ne dezarmeze și să ne ia 
prizonieri. Să ai nădejdea ta în Cel Care a spus: „Nu te 
voi lăsa, nici te voi părăsi”. Nu ne va lăsa să fim ispitiți 
mai presus de puterile noastre. 


12. Fiica mea, te cercetează ispititorul pentru a-ţi 
incerca înclinarea voinţei, ce are la bază anumite preju- 
decăți. Nevoieşte-te să dai mărturisirea cea bună și nu 
te teme de vrăjmașul sufletelor noastre. 

Hristos, bunul meu copil, urmărește nevoința ta. 
Îngăduie ispititorului să te ispitească, pentru a-i arăta 
minunea care a făcut-o cu tine, rupându-te de lume cu 
dulcele său Har. 

Luptă-te, împotriva vrăjmașului sufletului tău și să 
nu-i îngădui să câştige nimic din cele ce a câștigat „pe 
gratis” în lume. 

Împotriveşte-te cu tărie, ca Îngerii se bucure și să 
salte veselindu-se, pentru că diavolul cel netrupesc 


1 Evrei 13, 5. 

a fost biruit de tine cu ajutorul Harului nevăzut al lui 
Dumnezeu. 

Osteneala fiecărei nevoinţe trece, dar rămâne biru- 
ința. Dacă cineva nu „mănâncă iadul cu polonicul” în 
vremea ispitei, nu va vedea Harul lui Dumnezeu. Cugetă 
la moarte, căci avem să plecăm către o altă lume. O, ce 
frumoasă și fericită! Oare vom deveni locuitori ai acestei 
lumi atât de frumoase? La acel loc preafericit să cuge- 
tăm mereu, pentru a putea disprețui lumea de aici, cea 
inșelătoare și mincinoasă. 

Roagă-te neîncetat, fiica mea! Cugetă la păcatele tale 
și plângi cu lacrimi fierbinți, care te vor ușura foarte 
mult. Vei săvârşi cum trebuie nevoinţa întristării celei 
după Dumnezeu, atunci când vei păstra tăcerea și nu 
vei râde. 


13. Fiica mea binecuvântată, bucură-te întru dra- 
gostea Preabunului nostru Dumnezeu, Care ca un Părin- 
te iubitor ne poartă de grijă într-un chip atât de minunat, 
chiar și prin înțeleapta Sa certare, pentru mântuirea su- 
fletului nostru. 

Noi, fiica mea, ne înfricoșăm dintr-un lucru foarte 
de mic - așa cum ți s-a întâmplat și îmi scrii — fără să 
cunoaştem că nimic rău nu poate să ni se întâmple, fi- 
indcă toate se petrec potrivit proniei Părintelui ceresc, 
pentru dobândirea de mai multă știință duhovniceas- 
că, căci Dumnezeu nu va pune boi (oameni neinițiați 
duhovnicește) în cealaltă lume, ci oameni înţelepţi, 
credincioși, încercați în războiul cu demonii și biruitori 
ai păcatului celui de multe feluri. 

Curaj, fiica mea, îndrăznește în luptă! Prin multe ne- 
cazuri și ispite vom trece marea acestei vieți, ca să ajun- 

gem la limanul neînviforat al acelei vieți fericite care nu 
va avea sfârșit, nici necazuri, nici primejdii. 

Ţine cu tărie cârma întregii-înțelepciuni, pentru ca 
să scapi de stâncile iadului. Dumnezeu vrea ca cei ce 
se nevoiesc să fie următori ai Săi; să nu pregete a răbda 
pentru dragostea Sa cele mai mari suferințe. Căci astfel 
dovedim cu adevărat dragostea noastră cea către El. În 
vremea ispitei se vădește dragostea fiecărui om, cât de 
mult Îl iubeşte pe Dumnezeu. 

Iisus, Domnul nostru, vrea ca noi să avem dragoste 
desăvârșită. Două iubiri nu încap în aceeași inimă. Nu 
putem sluji lui Dumnezeu și lui mamona. Suntem da- 
tori să-l dăm lui Dumnezeu inima curată de orice în- 
tinăciune, ca să ne dea și El inima Sa cea neîntinată și 
dumnezeiască. 


Despre silirea de sine, bărbăţie 
și lepădare de sine 


Mă rog ca să deveniți luptători ai unei lupte slăvite, 
a cărei biruință o vor lăuda Puterile îngerești. Și fiindcă 
de obște este Stăpânul, în aceeași locuinţă în Ceruri și 
in aceeași lumină strălucitoare vom trăi viața cea pu- 
rurea fericită; viața cea nesfârșită şi neînserată, ziua 
cea preafrumoasă. Apostolul Pavel striga: „Cine ne va 
despărţi pe noi de dragostea lui Hristos? Necazul, sau 
strâmtorarea, sau prigoana, sau foametea, sau lipsa de 
îmbrăcăminte, sau primejdia, sau sabia?". Cu adevărat, 
nimic nu va putea să ne despartă de dragostea lui Hris- 
tos, atunci când flacăra dragostei va arde precum cup- 
torul de șapte ori încins. Da, așa mă rog să deveniți, ca 

să vă slăviți împreună cu Acela Care pentru noi a răbdat 
ocări, loviri și moarte, și încă moarte pe Cruce. 

Nu deznădăjduiţi atunci când cădeți în necazuri și 
întristări. Să nu credeți că v-a părăsit Dumnezeu pentru 
păcatele voastre. Nu, ci vă pedepsește pentru a dobândi 
înțelepciune. Nu ne vrea niște neînțelepți, ci înţelepţi 
după Dumnezeu. 

Dacă nu vom fi războiți, cum se va arăta că suntem 
ostași ai lui Hristos? Ostașul se poate să fie rănit în răz- 
boi, dar asta nu înseamnă că a fost biruit. Și chiar dacă 
am fost biruiți, să ne ridicăm iarăși și să luptăm. 

Desigur la începutul chemării noastre, a vieții curate 
afierosite Domnului nostru Iisus, nu putem să împlinim 
cu acrivie poruncile Lui, fiindcă am cunoscut că înlăun- 
trul nostru există și o altă lege, care se oștește împotriva 
legii lui Dumnezeu și a alegerii noastre, o lege care se 
luptă să ne despartă de dragostea lui Iisus. Așadar aceas- 
tă nevoinţă nu ne caracterizează, adică faptul că nu am 
fi vrednici de chemare, ci mai degrabă nevoinţa pentru 
desființarea legii păcatului, cea dinlăuntrul nostru, ne 
va caracteriza drept nevoitori înflăcărați de dragostea 
pentru Hristos. Căci dacă ar fi fost cu putinţă să dobân- 
dim dragostea lui Hristos fără luptă, atunci nici o valoare 
nu ar fi avut voința noastră, de vreme ce fără nevoință 
s-ar fi dobândit. 

Așadar numai atunci ne vom încununa când, cu toată 
împotrivirea dragostei lumii, vom dobândi dragostea 
cea purtătoare de viață a lui Dumnezeu și când, în ciuda 
atracției păcatului, vom sta ca niște turnuri și fortărețe 
ale virtuții. 

Împotriva scopului nostru se vor ridica nori ame- 
nințători; vor cădea trăsnete pentru a ne înfricoșa şi a 
ne dobori moralul, însă îndrăzniți și nu vă temeți, căci 

prin multe necazuri și ispite vom ajunge la intrarea în 
Împărăţia cerurilor. 

Mucenicii s-au nevoit cu credinţă și desăvârșită le- 
pădare de sine și astfel s-au învrednicit a primi făgădu- 
ințele și cununile slavei celei veșnice. Tot astfel și noi, 
prin credință și desăvârșită lepădare de sine, vom putea 
să biruim cu ajutorul Harului lui Hristos. 

Tăria noastră sufletească trebuie să fie astfel, încât 
să putem spune cu hotărâre: „Chiar și moarte de mi-ar 
pricinui, eu nu voi face nici un pas ca să mă depărtez de 
credința mea în Hristos, Cel ce m-a chemat pe mine. Îmi 
voi da viața, dar nu voi face nici un compromis, oricât de 
mic”. Dacă astfel se va îmbărbăta sufletul nostru, putem 
avea nădejde că biruința, cu ajutorul Harului lui Dum- 
nezeu, va fi a noastră. 

Rugaţi-vă neîncetat, nevoiți-vă cu tărie, înfrâna- 
ți-vă, purtaţi haine simple și sărăcăcioase, citiți cărți 
duhovnicești. Să vă sculați noaptea ca să vă rugați, ca să 
vă încălziți, să deveniți stânci duhovnicești. Astfel mă 
nevoiam și eu, cel vrednic de milă. Mă sculam noaptea 
pe ascuns și făceam metanii, mă rugam Maicii Domnu- 
lui, iar ea intervenea în chip minunat. 


2. Privesc la nevoința voastră și număr cununile, 
vă invidiez răsplățile, cânt cântările de biruință pe care 
le vor împleti Puterile îngerești în veacul viitor. Mă mi- 
nunez și mă prihănesc pe mine însumi, că eu nu m-am 
nevoit așa cum o faceți voi. 

Cugetaţi, fiii mei, la Mucenici şi vedeți câte au îndurat 
pentru Hristos! Și cu cât îi omorau pe Mucenici, pe atât 
se înmulțeau creștinii. Biserica noastră s-a adăpat cu 
sângele Mucenicilor. 

Suntem mărturisitori în această societate putredă, 
fiindcă mustrăm imoralitatea și îndepărtarea oameni- 
lor de Dumnezeu prin viața noastră curată, cu Harul lui 
Hristos. 

Rămâneţi, fiii mei, intru această viețuire curată! Ră- 
mâneți lângă lisus! Să vă asemănaţi Lui și întru răbdarea 
clevetirilor și a osândirilor. Astfel au făcut cărturarii, 
fariseii și arhiereii Domnului nostru, Care pe nedrept 
a suferit pe Cruce. Așadar, cei care vor să-l fie ucenici 
trebuie să sufere aceleași. 

Îngenuncheaţi la sfintele picioare ale lui Iisus și văr- 
saţi lacrimi de dragoste şi dăruire. Urmaţi-L pe El până 
la moarte, chiar de s-ar ridica valurile până la cer și s-ar 
cobori până în abis. Hristos, adevăratul Dumnezeu, cu 
un singur semn dumnezeiesc toate valurile le va spul- 
bera; este de ajuns să avem credință. 

Credeţi cu tărie în Cel ce a spus: ] ată Eu cu voi sunt în 
toate zilele, pănă la sfârşitul veacului”. Împreună cu noi 
este lisus, nu vătemeți. Acesta va lupta pentru rugăciuni- 
le Născătoarei de Dumnezeu și ne va dărui nouă biruinţa. 


3, Dacă nepăsarea vatămă pe cei sporiţi, cu atât mai 
mult pe cei mai tineri. Pentru aceasta, fiii mei, siliți-vă, 
căci vrăjmașul cu atât mai mult se străduiește să ne 
arunce în iad, cu cât noi rămânem nepăsători în nevo- 
ința pentru mântuirea noastră. 

Dacă vreţi să vă izbăviți de cursele vrăjmașului, nu 
dormitați, căci cel ce doarme primește răni de moarte, 
pe când cel ce priveghează, chiar dacă este lovit, se luptă 
și pricinuieşte și el răni vrăjmașului său. 

Rugăciunea, fiii mei, să nu o pierdeţi cu răspândirea 
minţii și cu nepăsarea. Nu uitaţi că „rânduiala pe care 

o veți pune la început, pe aceasta o veţi urma până la 
sfârșit”. Temeţi-vă, așadar, de rezultat și ingrijiți-vă cu 
multă luare aminte de început, căci vor veni zile când 
veți înțelege cuvântul pe care vi-l spun acum. 

Puneţi început bun acum, fiindcă „începutul este ju- 
mătate din întreg”. 

Strigați Numele cel mântuitor al lui Iisus Hristos ca să 
audă nu numai urechile voastre, ci să răsune chiar și văile. 

Nevoiţi-vă, căci voi vă veți mântui; voi veți culege ro- 
dul cel dulce al vieții celei veșnice. 

Eu îmi fac datoria, fiindcă vreau să fiu credincios în- 
aintea lui Hristos în ceea ce privește strădania și grija 
mea pentru mântuirea voastră. Cât despre păcate, ele 
sunt personale. 

Siliți-vă la priveghere, fiindcă din aceasta izvorăște 
viața cea veșnică. Cel ce priveghează se va desfăta de 
un mare har pentru osteneala pe care o depune împo- 
trivindu-se firii. 

Nici o lucrare a petrecerii monahale nu este mai mare 
decât privegherea. Cel nepăsător la priveghere, în loc de 
Har va secera cusururi. Cum seva înfățișa unul ca acesta 
inaintea lui Hristos cu haina peticită? Rușinea lui va fi 
nemaiîntâlnită când fraţii lui se vor înfățișa cu haină 
albită și înnoită. „Cine citește să înțeleagă”. 


4, V-aţi jertfit pe voi înşivă pentru a dobândi Raiul. 
Să nu vă biruiască uitarea, care vă lipsește de orice ră- 
corire duhovnicească, și astfel să vă uscați și să muriți 
dinspre Dumnezeu. 

Faceţi-vă ostași viteji ai lui Hristos! Nu vă lepădați 
de EI prin faptele voastre! Slăviţi Numele cel sfânt al 
Lui! Să vă faceţi pentru El ardere de tot, care să se urce 
înaintea Lui ca un miros de bună-mireasmă. 

Îl implor pentru voi pe Dumnezeu. Plâng pentru voi, 
căci nu știu altceva, decât să sufăr din dragoste pentru 
fiii mei duhovniceşti. Un singur lucru cer de la voi: să vă 
iubiți unul pe altul și să vă smeriți unul înaintea celuilalt. 


5. Nevoiește-te, fiul meu, ca să aduni roade în su- 
fletul tău, căci potrivit cu ostenelile fiecăruia va primi 
și loc lângă Domnul Iisus. Nu te teme! Vom trece prin 
foc şi prin apă. Adică prin foc atunci când ispitele ni se 
vor părea ca un foc în lucrarea lor - precum gânduri- 
le rușinoase, cele de ură, de invidie - și prin apă atunci 
când ne vin gânduri de deznădejde, gânduri ce cufundă 
sufletul în adânc de ape. După trecerea prin foc şi apă ne 
va ridica la înălțimea duhovnicească a izbăvirii de gân- 
durile cele josnice și la nepătimirea cea dăruită de Har. 


6. Fiul meu, să fii tăcut, smerit, ascultător până la 
moarte. Să fii pregătit să-ți jertfeșşti voia ta, chiar dacă 
aceasta ți se va părea o adevărată mucenicie. Aceasta 
înseamnă lepădarea de sine. 

Când le vei păzi pe acestea, să nu te temi de nimic, 
de nici un rău, de nici un demon, de nici un om, căci pe 
cel care păzeşte poruncile dumnezeiești și Dumnezeu 
îl păzeşte de orice rău. 

Să nu fii tăios în răspunsurile tale și de fiecare dată 
când te mustră să spui „iertaţi”. 


Î.Ne înșală diavolul și uităm că suntem datori să ne 
silim. Zilele trec și încet-încet ne apropiem de moarte, 
când vom fi cuprinși de o căință nemângâiată. 

Siliți-vă, fiii mei, căcitimpultrece! Luaţi aminte la voi 
înșivă! Diavolul nu dormitează, ci priveghează și caută 
pe cine să înghită. Fiii mei, luaţi aminte să nu vă pierdeţi 

sufletele voastre cele nemuritoare și prețioase, pe care 
mii de lumi nu le pot înlocui. 

Cugetaţi la înfricoșătoarea Judecată a lui Hristos, la 
faptul că vom aștepta toți ingenuncheaţi hotărârea cea 
de pe urmă, care va hotări soarta noastră pentru veșnicie. 


8. În vreme de luptă, de nevoinţă, demonul săgetea- 
ză cu putere și rănește; se străduiește să convingă sufle- 
tul că este cu neputinţă ca vreo patimă să cedeze, astfel 
încât să-l slăbească pe nevoitor, să-l facă să-și piardă 
tăria şi să se predea. 

Dacă însă nevoitorul va observa vicleșugul aceluia și 
va răbda, se va îimbărbăta și va zice: „Viaţă sau moarte”, 
adică viață în Dumnezeu mai bine decât viață în nepă- 
sare și cu osândirea conștiinței, şi dacă cu o astfel de 
cunoaştere și bărbăţie se va așeza în poziție de luptă, 
balaurul cel din adânc, cel ce cu viclenie înghite lumea, 
se va îndepărta pentru o vreme. 

Și aceasta nu pentru că se teme, ci pentru a nu prici- 
nui cununi nevoitorului, văzându-l pe acesta înconjurat 
de râvna cea după Dumnezeu. 


9. De ce lași, fiul meu, via ta neîmprejmuită? De ce 
nu te îngrijești să păzești roada pe care cu atâta ostenea- 
lă ai câștigat-o? De ce ai lăsat câinele, râvna sufletului, 
flămând, încât nu mai are putere să latre, ca să-i alunge 
pe tâlhari și fiarele sălbatice? Ai uitat că Împărăţia lui 
Dumnezeu se dă celor silitori? Nu te-ai gândit că focul 
cel veșnic îi cuprinde pe cei nepăsători față de cultivarea 
sufletului lor? Ridică-te, de ce stai? „Sfârșitul se apropie 
și vei săte tulburi”. Trezește-te și strigă: „Doamne Iisuse 
Hristoase, miluiește-mă pe mine păcătosul și mă ridică 


239 


spre lucrarea Ta, pentru ca să-mi ierți datoria mea caun 
Iubitor de oameni”. 

Puitorul de nevoinţă Se află de faţă în chip nevăzut, 
privind la nevoința fiecărui suflet, şi numără cununile 
ce le va da. Să tânjim după acele cununi şi să luptăm 
lupta cea bună, căci după râvna noastră va fi și dobân- 
direa cununilor. 

Adu-ţi aminte, fiul meu, de strădania pe care o aveai la 
învățătură, de faptul că ai fost un elev foarte bun. Același 
lucru fă și în instruirea cea duhovnicească, în filozofia 
cea adevărată, în dobândirea dreptei cinstiri, în sporirea 
credinței, în curăţia vieții. Instruirea cea lumească poate 
deveni piedică sufletului, pe când cea duhovnicească se 
face înaripare către înălțimea Cerului. 

Nevoieşte-te, fiul meu, pentru Hristos. Unii Îl hulesc 
prin faptele lor cele rușinoase, tu însă slăveşte-L întru 
curățirea cugetării tale de gândurile cele necurate. Alun- 
gă orice cugetare care îţi întinează mintea și inima, care 
s-au sfințit în vremea dumnezeieștii băi prin Sfântul 
Duh, Cel ce locuieşte întru noi. Teme-te de Dumnezeu, 
căci aceasta este cu adevărat înțelepciunea. „Frica de 
Dumnezeu este începutul înțelepciunii”. Nu te teme de 
infricoșările cele de gând ale demonilor, ci întărește tă- 
ria braţului tău întru Dumnezeu, Cel cete mântuieşte de 
puţinătatea sufletului și de vifor. Îndrăznește și pășeşte 
ca un bărbat puternic către Ierusalimul cel de sus, iar 
lumina acestuia te va întâmpina întru veselie. 


10. Fiul meu, am primit scrisoarea ta. Strunește-te 
cu tărie în lupta cea bună, căci aceasta nu se dă pentru 
lucruri materiale, ci pentru moștenirea fericirii cereşti 
a lui Dumnezeu. Și aşa cum ne spune Apostolul, „cele ce 

ochiul n-a văzut și urechea n-a auzit și la inima omului 
nu s-au suit, pe acelea le-a gătit Dumnezeu celor ce-L 
iubesc pe Dânsul'!. De asemenea, „nu sunt vrednice pă- 
timirile vremii de acum față de bunătăţile cerești ce ni 
se vor dărui”. 

Dar dacă nu ne vom nevoi după lege, atunci ne vor 
aştepta suferințe potrivnice; iad, nefericire, osân- 
dă veşnică şi locuirea împreună cu demonii pentru 
veșnicie. 

Luptă-te cu bărbăție și nu te teme de puterea patimi- 
lor pe care le vezi înlăuntrul tău. Căci Harul urmărește 
nu mulțimea patimilor, ci câtă silire depune cineva spre 
a le curăţi și rezultatul la care ajunge. 

Ia aminte la începutul pe care l-ai pus, adică nu dis- 
prețui această mică silire pe care o faci, căci și până să 
ajungi la aceasta, de câtă silire nu a fost nevoie? 

Așadar, să nute întorci înapoi, ci mergi cu statornicie 
inainte. Privește sus și vezi cerul cum străluceşte. Te 
așteaptă, ţi s-a pregătit locaş veşnic. Hristos te așteaptă 
ca să te încununeze, urmărește lupta ta. Numai silirea 
spre cele bune mântuiește. Nu deznădăjdui văzând pu- 
terea patimilor și a demonilor, căci la Dumnezeu nici 
un cuvânt nu este cu neputinţă. Lângă Dumnezeu nimic 
nu este de neizbutit. Pentru aceasta îndrăznește și nu te 
teme, căci Domnul va lupta pentru noi și noi vom tăcea. 

Clipa morţii este nesigură. Aici, în Portaria, o femeie 
în timp ce mânca un măr a murit. O monabhie la o altă 
mănăstire a murit pe neașteptate în cinci minute. I s-a 
făcut autopsie, dar nui s-a găsit cauza morții. 

Ia aminte, fiul meu, Dumnezeu poruncește și îndată 
omul pleacă pe drumul către El. Oare când va porunci să 

ne înfățișăm și noi înaintea Lui? Să fim pregătiţi, ca să 
nu ne tulburăm atunci când ne va chema pe neașteptate. 

Fiul meu, fii cu ochii în patru, ca să nu te abaţi de la 
calea pe care ai început-o. Mai degrabă adaugă nevo- 
ință peste nevoinţă, ca să ajungi mântuit la Tronul lui 
Dumnezeu. 


LE Nevoieşte-te pentru cucerirea meterezelor du- 
hovniceşti, fiindcă lupta noastră este pentru dobândirea 
Cerului. 

Ce este mai frumos decât nevoința duhovnicească! 
Gândește- te la biruitorii păcatului, cu ce cântări vor fi 
lăudaţi de Îngeri și ce slavă vor primi, dacă pentru în- 
toarcerea unui singur păcătos se face bucurie în Cer. 

La ce este bună nepăsarea? Ostenelile nu sunt nimic 
pe lângă bunătăţile care ne sunt păstrate în Împărăţia 
cerească. 

Cine este înțelept și va pricepe acestea? Cine este 
acela care va ridica steagul revoluţiei, va striga ca un 
leu și va primi biruinţa? 

Așadar, înainte, fiul meu! Îmbărbătează-te și indrăz- 
neşte, căci Domnul este cu noi! Ține strâns smerenia, 
apucă rugăciunea, încinge-te cu studiul duhovnicesc. 
Aleargă cu curaj, strigă rugăciunea: „Întru Tine, Doam- 
ne, am nădăjduit, să nu mă rușinezi. Întru Tine nădej- 
dile mele le voi pune”.  Întăreşte- ți gândul cel stăpâni- 
tor! Și eu sunt cu tine, întărindu-te prin sărmana mea 
rugăciune. 


12. Fiii mei, se cuvine ca, prin jertfirea voinței şi a 
dorințelor noastre, să declarăm război diavolului, lumii 
și înclinațiilor noastre celor rele. Trebuie să moară omul 
cel vechi al patimilor din inima noastră și să se nască 

omul cel după Dumnezeu, adică nepătimirea și curăția 
atât a inimii, cât și a trupului. 

Nevoiţi-vă cu curaj și nădejde în Dumnezeu. Diavolul 
vă va ataca uneori cu dorinţele lumești, însă voi să aveţi 
poziţia ostașului care veghează, ca să nu fiți cuprinși 
de dormitarea cea duhovnicească și astfel să vă ucidă 
diavolul. Luaţi aminte că potrivnicul urlă cu sălbăticie, 
căutând pe cine să înghită prin afundarea în patimi. 


13. Este nevoie de silire în toate, pentru a nu rămâ- 
ne afară din cămara cea de nuntă a lui Hristos, precum 
fecioarele cele nebune. Dar silirea noastră cea duhovni- 
cească să aprindă totdeauna candela, pentru a-L vedea 
pe Hristos intrând în cămara cea de nuntă și a intra și 
noi împreună la nunta cea veșnică a Mielului. 

Curaj, copilul meu! Ridică-ţi capul sus și stai împotri- 
va vrăjmașului, căci suntem ostași ai marelui Împărat, 
Care a biruit pe frontul Sfintei Golgote. Dacă vreodată 
vom fi biruiţi, să ne ridicăm și, după ce ne vom lega ră- 
nile, să luăm iarăși armele și să luptăm cu bărbăţie și cu 
inimă tare. 

Având un astfel de conducător purtător de biruinţă, și 
noi vom birui cu puterea lui Hristos, numai duhul sme- 
ritei cugetări să sălășluiască întru noi. 


14. Să nu-ţi pierzi curajul, fiul meu, oricât de mult 
s-ar dezlănțui marea cea furioasă a feluritelor ispite! 
Să cugeţi că toate acestea și altele mai multe, nu sunt 
în stare să ne împiedice de la dobândirea Harului lui 
Dumnezeu și a dragostei Sale. Dacă va crește, fiul meu, 
înlăuntrul nostru dragostea pentru Hristos, atunci toate 
smintelile vor deveni foarte mici şi ușor de trecut. Când 
lipsește dragostea pentru Hristos, atunci toate ni se fac 

greu de trecut și adapă zilele noastre cu lacrimi ama- 
re. Da, fiul meu, pe lisus să-L chemăm, până când se va 
aprinde înlăuntrul nostru flacăra Sa și atunci toate ne- 
Shinele se vor preface în cenușă. 

Adu-ţi aminte că suntem datori să ridicăm în fiecare 
zi crucea, care înseamnă necazuri, osteneli, ispite şi orice 
lucrare demonică. Căci care Sfânt a străbătut drumul cel 
pământesc și cărările cele întunecate fără necazuri și pri- 
mejdii? Și dacă noi am fost chemaţi să pășim pe aceeași 
cale, ce lucru ciudat întâlnim? De vreme ce am ales să ne 
luptăm cu diavolul, de ce să ne mirăm de cele ale luptei? 
Către cele dinainte să avem aprinsă făclia râvnei și să 
așteptăm cu răbdare şi ochi priveghetor venirea Domnului. 


15. Siliţi-vă, fiii mei, la îndatoririle voastre, căci cei 
silitori răpesc cununa biruinței, pe, când cei trândavi își 
adună rușine! Siliți-vă să câștigați Împărăţia Cerurilor! 
Zilele trec și timpul se duce. Când ne vom sili ca să um- 
plem portofelul cu bani duhovniceşti? Moartea vine pe 
neașteptate și firul vieţii se va tăia dintr-odată și vai de 
acela care se va găsi nevrednic de Împărăţia lui Dumne- 
zeu. Alergaţi, fiii mei, pe calea virtuţii! Nu vă daţi bătuţi, 
ci loviţi-l pe diavolul! Alungaţi smintelile cu dragostea. 


16. Să nu amânăm îndreptarea noastră, ca să nu ne 
afle moartea nepregătiți. Atunci vom plânge, mai întâi 
eu, și ne vom tângui nemângâiaţi, fără vreo nădejde de 
a se schimba pedeapsa. 

Siliți-vă! lată a venit și vremea Postului Mare. Nu atât 
postul trupesc trebuie să ne preocupe, cât cel al limbii, 
al minţii, al inimii, al simţurilor. 

Să curățim prin acest post cele dinlăuntru, acolo 
unde se cuibăresc șerpii cei gânditori, care otrăvesc 

viața duhovnicească a sufletului nostru și rămânem 
vlăguiți de orice putere duhovnicească, care să ne ajute 
în îndreptarea și prefacerea lăuntrică. 

Acum în post siliți-vă mai mult! Puneţi în lucrare 
ambiția. Această ambiţie este sfântă, iar nu egoistă, și 
veţi vedea cât folos duhovnicesc veţi dobândi. Chiar 
și pentru faptul că se vor linişti patimile și vom evita 
anumite păcate, cu dreptate este să ne împotrivim am- 
biţiei diavolului care neîncetat ne aruncă în aceleași și 
aceleași lucruri. 


17. Nevoiește-te, fiul meu! Oare viața aceasta nu 
este vreme de nevoință? Oare nu este vis viața omului 
pe pământ? Ridică ochii sufletului tău și vezi cetele 
cerești ale Îngerilor și Arhanghelilor. Ridică- ți privirea 
cugetării tale mai sus și vezi că este gol locul fericit al 
Luceafărului celui ce mai înainte răsărea. 

O, ce menire mare! O, ce mare chemare! Acolo lân- 
gă tronul dumnezeiesc vor vedea sufletele frumuseţea 
dumnezeiască a lui Hristos și se vor sui din cunoștință 
in cunoștință și din contemplaţie în contemplaţie, spre 
mai mult adaos de Har. 

Insă pentru a fi dobândite aceste bunătăţi cerești, 
suntem datori să dăm dovadă de bărbăţie, de curaj şi 
să ducem lupte, fără să intoarcem spatele vrăjmașului, 
țintind la Iisus Care a spus: „Îndrăzniţi, Eu am biruit 
lumea” și: „Stăpânitorul lumii acesteia este scos afară”* 

Nădăjduind, așadar, în puterea Celui Răstignit, să ne 
dăruim cu simplitate nevoinţei vieţii singuratice şi să 
rămânem sărutând preacuratele picioare ale Mântuito- 
rului și vărsând lacrimi de pocăință și bucurie. 

1 Ioan 16, 33. 
2 Ioan 12, 31. 

Cine, așadar, ne va despărți de dragostea lui Hristos? 
Necazurile, strâmtorarea, prigoana sau golătatea? „Pe 
toate le socotesc gunoaie, ca pe Hristos să-L dobândesc”, 
strigă gura lui Pavel. Oare nu suntem și noi datori să-i 
urmăm lui Pavel și la această dragoste să ajungem? Da, 
dar oare noi ne luptăm ca și el? Am pătimit noi, eu în 
primul rând, ceea ce a pătimit el pentru Hristos Cel iubit 
al său? Nu, de aceea și sunt gol și zdrențuros, purtând 
rușinea faptelor mele, și sunt înșelat, crezând că port 
cununa slavei. Vai mie! Vai mie ticălosului, cine-mi va 
lumina întunericul, ca să-mi văd netrebnicia mea? 


18. Siliți-vă la îndatoririle voastre duhovnicești, 
căci silirea la cele duhovnicești este precum zidul cel 
tare, care împiedică să intre râul în grădină, ca să distru- 
gă cele pentru care s-a ostenit grădinarul. Dacă însă vom 
rămâne nepăsători, atunci va intra râul și le va distruge 
pe toate. 

Despre aceasta ne spune Domnul în Sfânta Sa Evan- 
ghelie: „Dar pe când oamenii dormeau, a venit vrăjmaşul 
lui, a semănat neghină printre grâu şi s-a dus". Cu cât 
ne silim, cu atât vom câștiga și cu cât va lucra cineva mai 
mult, cu atât va primi plată mai mare. Viaţa monahului 
este o cruce de fiecare zi, este Sfânta Golgota, unde ne 
cheamă lisus ca să ne răstignim împreună toți cei care-L 
iubim, după care se va face învierea sufletului. 


19. Nu rămâneți nelucrători! Siliţi-vă, ca să nu fiți 
osândiţi ca cei care ați auzit legea, dar nu aţi împlinit-o. 
De vreme ce cereţi cuvântul lui Dumnezeu, aceasta însă 
presupune făgăduinţa împlinirii. Așadar, nevoiţi-vă! 


1 Filipeni 3, 8. 
2 Matei 13,25. 

Fiii mei, nevoiţi-vă! Împreună cu Hristos le vom su- 
feri pe toate. Lumea ne va uri, fiindcă mai întâi L-a urât 
pe lisus, dragostea și adorarea noastră. 

Pe Hristos să-L iubiţi, pe Hristos să-L respiraţi, pe 
lisus să-L faceţi locuitor în sufletul vostru! Nu vă temeți 
de nimeni, pentru că suntem sad al lui Dumnezeu! Îm- 
păratul împăraţilor ne are slujitori ai Palatului Său. Nici 
un rău nu ne va atinge, fiindcă pentru Hristos lucrăm. 
Acestuia ] se supun toate. 


20. Fiii mei, îmbărbătaţi-vă în luptă! Hristos este 
de faţă în chip nevăzut și așteaptă să vadă biruinţa, pen- 
tru a ne da cununa cea neveștej ită a slavei celei veșnice. 

Cel care Îl iubeşte pe Dumnezeu, le jertfește pe toate, 
numai și numai pentru a-L odihni pe Dumnezeu. 

Nu vă mâhniţi, căci înaintea dragostei lui Dumnezeu 
toate sunt gunoaie. Demonii se agită văzându-ne pe noi 
pregătindu-ne de luptă, iar Ingerii aleargă ca să alunge 
orice greutate ce împiedică biruința. Așadar, să luptăm 
împreună cu Îngerii lui Dumnezeu, ca să dăm mărturia 
că „Iisus Hristos ieri și astăzi este Același și în veci”. 


Către o Egumenă 


21 e Nevoieşte-te,..., căci datoria păstorilor este 
aceea de a se jertfi pentru oile pe care le-au luat ca să 
le păstorească. De trei ori fericiți sunt păstorii care vor 
păstori cum trebuie oile cele înțelegătoare, fiindcă răs- 
plată veșnică îi aşteaptă în Ceruri. 

Rabdă toate, fiica mea, pentru că diavolul va lovi în 
multe feluri, ca să spargă zidul răbdării. Astfel va avea 
două câștiguri: biruirea noastră și a surorilor. 


1 Evrei 13, 8. 

22, Fie ca Harul lui Dumnezeu să te acopere și să-ți 
dea puterea care trebuie, ca să poţi să întrunți egoismul 
cel rău, care este rădăcina răului celui cu multe chipuri. 

Nu te teme, fiica mea, de strâmtorarea diavolului. Pu- 
terea lui Dumnezeu este nebiruită și îi ajută pe cei care 
vor să lupte împreună cu ea. Diavolul are o putere care 
nu trebuie disprețuită, dar Dumnezeu îl acoperă în chip 
minunat pe sărmanul om. 

Îndrăznește, fiica mea, în luptă! Cercetează Legea lui 
Dumnezeu. Rostește mântuitoarea și sfinţitoarea Rugă- 
ciune a lui lisus și aruncă-te în focul luptei și Dumnezeu 
iți va răsplăti această luptă cu ușurare, așa cum s-a în- 
tâmplat de atâtea ori, cu o mare nădejde într-un viitor 
veşnic strălucit. 

Nu te teme de nici o patimă diavolească, oricât de 
mare ar părea, fiindcă Dumnezeu intervine și biruiește 
împotrivirea diavolului. 


23, Fiica mea, vreau ca cu Harul lui Dumnezeu să 
biruiești în luptă. Să reziști până la moarte. Nu mai da 
înapoi, ci numai înainte. Moartea ne ameninţă neînce- 
tat, de aceea trebuie să fim pregătiţi. Trebuie să ne ne- 
voim până la sânge. Eu voi fi de partea ta pentru a lupta 
împreună cu tine, până când va birui Hristos cu steagul 
Învierii. 

Vom păși împreună pe drumul mântuirii. Te voi aju- 
ta și eu în urcușul vieţii celei întru Hristos. Toate sunt 
trecătoare, de aceea să priveşti sus. Viaţa întru curăție 
să o doreşti cu ardoare. Curăţie sau moarte. 


24. Fiica mea cea binecuvântată, nu te teme în lup- 
tă. Cu curaj și nădejde hrănește sufletul tău. Ingreuie- 
rea ce vine de la demoni trece-o cu vederea. Tu cugetă 

la faptul că fiecare luptă va fi încununată cu succes. La 
Dumnezeu nimic nu se pierde; chiar şi cea mai mică si- 
lire, și aceea este bună. Nu te teme deloc, ci luptă-te cu 
vitejie. Strâmtorează-te pe tine însăţi! Strivește sinele 
tău, căci strugurele zdrobit scoate vin bun care veselește 
inima. 

Curaj, fiica mea, căci vom birui cu ajutorul lui Dum- 
nezeu; Dumnezeu va lupta pentru noi, iar noi vom tăcea. 


25. Lupta creștinului este plină de slavă, fiindcă cu- 
nuna nu va fi ceva trecător, ci slavă veșnică ne așteaptă 
în Ceruri. Așadar fericit este cel înțelept după Dumne- 
zeu, pentru că nu i se va cere cuvânt și nu se va afla în 
strâmtorare atunci când îl va chema Dumnezeu și îi va 
cere să dea seamă pentru timpul petrecut pe pământ. 

Irosim timpul fără să ne pară rău câtuși de puţin. 
Atunci când vom pleca din această lume vom înțelege 
paguba pe care am suferit-o prin irosirea timpului. Trec 
zilele fără socoteală. Pricinuitor de mântuire este dacă 
omul ar înțelege acest lucru, chiar și în ultimele zile ale 
vieţii sale. 


26. Să nuvă pierdeţi curajul când vine o nouă lup- 
tă, ci alungaţi orice gând de frică și împuţinare. 

Trebuie să ne reînnoim neîncetat puterile, să con- 
struim un front de rezistenţă, așa cum face și diavolul. 

Să nu ne arunce în deznădejde căderea ce ni se va 
întâmpla, chiar dacă aceasta se petrece mereu. Scopul 
este să nu arătăm spatele vrăjmașului, ca să se fălească 
înaintea lui Dumnezeu și astfel să-L întristăm. 

Curaj şi bărbăţie se potrivește luptătorilor, de vre- 
me ce nu ne luptăm pentru cununi trecătoare, care se 
veştejesc, ci pentru cele veșnice și nestricăcioase. 

Fericiţi sunt toţi cei care au făcliile aprinse, cu unt- 
delemn în candelele lor. Aceştia vor intra, bucurându-se 
și veselindu-se, împreună cu Hristos la nunțile cele 
veșnice, plini fiind de desfătarea duhovnicească. 

CAPITOLUL IX 


Despre judecare 


Î. Mare rău este clevetirea. Așa precum cârma cea 
mică a corabiei conduce corabia unde vrea ea, tot astfel 
și limba, îl conduce pe om fie la bine, fie la rău. Sfinţii 
Părinţi mustră cu asprime judecarea păcatelor străine 
și a slăbiciunilor sau a relelor obiceiuri. 

Când judecăm pe fratele nostru, atunci ne osândim pe 
noi înșine la un mare păcat. Însă atunci când îl acoperim pe 
fratele nostru, ne va acoperi şi pe noi Dumnezeu de păcatele 
mari. Atunci când descoperim pe fratele nostru alungăm de 
la noi Harul lui Dumnezeu și suntem lăsaţi să cădem și noi 
în aceleași, ca să învăţăm că toţi suntem neputincioşi și că 
Harul lui Dumnezeu este cel care neţine. Cel care își păzește 
limba, acela își păzeşte sufletul de mari căderi și păcate. 

Principala cauză a osândirii și a grăirii-impotrivă 
este mândria și egoismul, fiindcă omul se prețuiește pe 
sine. Pentru aceasta suntem datori ca să ne socotim mai 
prejos decât toţi, astfel încât să-l socotim pe fratele nos- 
tru mai bun, pentru a putea cu ajutorul lui Dumnezeu să 
se izbăvească de acest rău. 


2, Dacă ceva te împinge spre osândire pentru ori- 
ce pricină legată de vreun frate sau de mănăstire, tu 

sileşte-te să te rogi pentru acea pricină, decât să o treci 
prin judecata minţii tale. 

Dacă te vei închide în tine însuţi prin rugăciune, 
smerenie şi plângerea păcatelor, vei găsi vistierie du- 
hovnicească, numai să fie departe de tine mândria și 
judecarea. 


3, Ia aminte, fiul meu, să nu judeci nici un suflet, 
fiindcă pe cel care judecă pe aproapele său îl părăsește 
Dumnezeu și cade, pentru a învăţa să pătimească îm- 
preună cu fratele cel bolnav. 

Pe toți ne sprij ină mila lui Dumnezeu, dar dacă ne 
mândrim Își ridică Dumnezeu Harul Său și atunci de- 
venim mai răi ca ceilalți. 

Altceva este să osândească cineva pe altul și alt- 
ceva să fie luptat de osândire. A osândi este o patimă 
cumplită, însă a fi cineva luptat de osândire, aceasta 
pricinuiește cunună. 


4. Nuvă judecaţi unul pe altul, fiindcă încălcaţi ast- 
fel legea evanghelică și „ şi orice călcare de poruncă şi 
orice neascultare şi-a primit dreapta răsplătire”. „Cine 
ești tu ca să judeci pe sluga altuia?'*. Nu aţi văzut că cel 
ce judecă este înșelat de mândrie și că „tot cel ce se înalță 
pe sine se va smeri'* de către Domnul, atunci când este 
cuprins de mândrie? 


5. Trebuie să răbdăm slăbiciunile celuilalt, căci cine 
este desăvârșit. Cine se poate lăuda că şi-a păstrat inima 
neîntinată? Prin urmare suntem toți bolnavi, iar cel care 


1! Evrei 2, 2. 
2 Romani 14, 4. 
3 Luca 14, ll. 

osândește pe fratele său nu simte că este bolnav, fiindcă 
bolnav pe bolnav nu judecă. 

Osândirea este un păcat greu, precum de asemenea 
este un păcat greu și a nu răbda slăbiciunile aproapelui. 

lubiţi, răbdaţi, treceţi cu vederea, nu vă mâniați, ci 
vă iertaţi unul pe altul, ca să semănați lui Hristos și să 
vă învredniciţi să vă aflați lângă El întru Împărăţia Sa. 

Evitaţi, fiii mei, osândirea pentru că este un mare pă- 
cat. Mult Se întristează Dumnezeu atunci când osân- 
dim pe oameni și ne scârbim de ei. Numai de greșelile 
noastre să ne îngrijim, pentru acestea să ne doară. Pe 
noi înșine să ne osândim și atunci vom afla milă şi Har 
de la Dumnezeu. 


6. ssvă iubiți unul pe altul, iar să nu vă amărâţi, care 
este din pricina egoismului. Smerenia este povățuitor 
sigur și nu-l lasă pe cel care o are să se lovească de stân- 
cile neatenției și să se zdrobească, ci ca un far luminos 
îl conduce fără greșeală la liman sigur. 

Egoismul este cel mai mare rău. El ne pricinuieșşte toa- 
te greșelile, precum şi gândurile nesupunerii. Temeţi-vă 
de el şi siliţi-vă să vă sloboziţi de el, căci atât timp cât va 
rămâne în noi nelovit, cu atât mai mult ne va răni. 

Vă rogsănu vă osândiţi unul pe altul, fiindcă aceasta 
este egoism curat. Fiecare să indreptățească greşeala 
fratelui său, căci aceasta este mucenicia smereniei și 
a dragostei. Fratele care face aceasta va afla mult Har 
de la Dumnezeu. Însă acela care judecă şi smintește pe 
aproapele său trebuie să știe că har nu va afla, iar dacă 
are cât de puţin, îl va pierde și pe acela, pentru a învăța 
lecţia smereniei prin pătimire. 

Temeţi-vă mai mult de osândirea lăuntrică, care se 
face prin gânduri. Și aceasta pentru că nu vine la lumină 

prin cuvântul rostit, astfel încât să poată fi îndreptată 
de cel care o aude. Luaţi aminte că vorbesc de osândirea 
Jăuntrică, care pe nesimţite ne face vinovați de moarte 
și ne lipsește de viața Harului dumnezeiesc și ne aduce 
băutură foarte amară, moartea sufletească. 

Câte nu ne spun Sfânta Evanghelie și Sfinții Părinți 
despre osândire. Mai bine este să cazi din înălțime, decât 
din pricina limbii. 

Fie ca dragostea și neosândirea să împărățească în 
toate manifestările voastre, astfel încât Sfântul Duh să 
Se odihnească în sufletele voastre. 


7, Experienţa a arătat că este nedreptăţit cel care 
este osândit, dacă nu este lăsat să se apere. Așa cum spu- 
ne și Sfânta Evanghelie: „Nu cumva Legea noastră judecă 
pe om, dacă nu-l ascultă mai întâi şi nu ştie ce afăcut?”. 

Dacă nu luăm aminte, se adună multe osândiri și 
atunci este nevoie de pocăință. De câte ori nu s-a căit 
omul pentru că a vorbit? Să ne aducem aminte de cu- 
vintele Sfântului Arsenie: „De câte ori am vorbit, m-am 
căit; de câte ori am tăcut, niciodată”. 

Dacă ne înșelăm de multe ori atunci când pipăim lu- 
crurile, cu atât mai mult atunci când auzim doar cuvin- 
tele unor oameni. De aceea este nevoie de multă luare 
aminte, căci diavolul răcnește, căutând pe cine să înghi- 
tă. Creştinul este dator să fie precum Heruvimii cei cu 
ochi mulți, pentru că răutatea s-a înmulțit foarte, mai 
ales păcatul osândirii, ca „untul pe pâine”. Dumnezeu să 
ne curățească și să ne sfințească spre slava Sa. 

„Să nu apună soarele întru mânia voastră'*, adică să 
nu fie nimeni mâniat pe fratele său la apusul soarelui. 


1! Ioan 7,51. 
2 Efeseni 4, 26. 

Aţi văzut acel frate trândav și nepăsător, care nu mer- 
gea la privegheri și nu-și împlinea îndatoririle, cunoscut 
fiind de către ceilalți drept un frate nepăsător? Așadar 
când s-a apropiat ceasul morţii frații au socotit să mear- 
gă să asculte ceva de la acela, să se folosească sau ca să-l 
mângâie. Dar când au mers la el l-au văzut vesel foarte. 
Atunci un frate s-a smintit şi a spus: 

- Dar ce se întâmplă cu tine, frate? Te vedem vesel, 
deși te apropii de moarte. Nouă însă gândul ne spune 
că nu ai fost silitor și de aceea ne întrebăm cum de ai 
această îndrăzneală și acest chip vesel? 

- Da, fraţilor, a spus el. Într- adevăr, am fost un om 
nepăsător și nu-mi îndeplineam îndatoririle . Dar un 
singur lucru bun am reușit: cu Harul lui Dumnezeu nu 
am osândit și nu am smintit pe nici un frate. Și înainte ca 
soarele să apună nu lăsam inima mea ca să aibă ceva îm- 
potriva vreunui frate din mănăstire. Și pentru că nu am 
judecat pe vreun frate, cred că nici Dumnezeu nu mă va 
judeca, fiindcă a spus: Nu judecaţi și nu veți fi judecaţi”. 
Și fiindcă eu nu am judecat, cred nu voi fi judecat. 

Atunci părinții s-au minunat și i-au spus: 

- Frate, tu ai găsit foarte repede calea mântuirii. 

Și fratele a murit cu multă bucurie. Vedeți cum se 
nevoiau Părinţii? Cum aflau calea mântuirii? 


Despre tăcere, 
grăire în deșert și îndrăzneală 


A Siliți-vă la păstrarea tăcerii, născătoarea tuturor 
virtuţilor celor după Dumnezeu. Păstrați tăcerea pentru 


1 Matei 7,1. 


255 


a rosti Rugăciunea lui lisus. Căci atunci când cineva 
vorbește, cum va scăpa de grăirea în deșert, din care vine 
tot cuvântul cel rău și se îngreuiază sufletul? 

La lucru fugiți de vorbire, ci rostiți numai cuvinte 
măsurate, dar și atunci numai în caz de mare nevoie. 
Mâinile să lucreze pentru nevoile trupului, iar mintea 
să rostească preadulcele Nume al lui Hristos, pentru a 
iconomisi și nevoia sufletului, pe care nu trebuie să-l 
uităm nicio clipă. 


2, Nute mâhni, fiul meu, pentru mine, ci nevoieşte-te 
cu râvnă fierbinte. Nevoiește-te în păstrarea tăcerii, în 
rostirea Rugăciunii și în plângerea păcatelor și vei afla 
viața cea veşnică. Sileşte-te pe tine însuţi! Inchide gura 
și păstrează tăcerea întru bucurie și tânguire. Acesta 
este semnul celui încercat, acela de a păstra în siguranță 
amândouă stările, căci multa grăire nu știe să păzească 
comoara. 

Tăcerea este cea mai mare și mai roditoare virtute. 
Pentru aceasta şi de Dumnezeu purtătorii Părinți au nu- 
mit-o nepăcătuire. Tăcerea și liniștirea este una în sine. 

Prima roadă dumnezeiască a tăcerii este întristarea 
cea după Dumnezeu, întristarea aducătoare de bucurie. 
Apoivin gândurile cele luminate, care aduc curgerea cea 
sfântă a lacrimilor celor de viață dătătoare, din care şi 
botezul cel de-al doilea se face și sufletul se curăţă, fă- 
cându-se asemenea Îngerilor. 

Unde să așez, fiule al lui Iisus, noimele duhovnicești 
ce izvorăsc din tăcere? Cum se deschid ochii minţii și-L 
văd pe lisus, simt o dulceaţă de nedescris, mai mare de- 
cât cea a mierii. Ce minune nouă se lucrează din tăcerea 
cea legiuită și cugetarea atentă! Așadar, pe acestea vă- 
zându-le, nevoieşte-te! Ţi-am descoperit lucruri mici, 

silește-te și vei afla lucruri mari. Mă rog pentru tine, așa 
cum ţi-am făgăduit. Eşti, oare pregătit? 


3, Nu vorbi, fiul meu, cuvinte de prisos, fiindcă aceas- 
ta îţi golesc sufletul de râvna dumnezeiască. lubește tăce- 
rea, care naşte toatevirtuțile și îngrădește sufletul, astfel 
încât să nu fie atins de nici o răutate a diavolului. 

„Mai bine este să cazi din înălțime, decăt prin limbă”. 
Limba pricinuieşte omului cele mai mari rele. 


4. Mântuirea nu se câştigă atunci când noi grăim 
în deşert sau când ne petrecem ziua fără de socoteală. 
Luaţi aminte la limba și la mintea voastră, căci păzirea 
acestora umple sufletul de lumina lui Dumnezeu. Însă 
acela care are gura neînfrânată adună în sufletul său 
mulțime de necurăție. 


5 e Păstraţi tăcerea, căci tăcerea este virtutea cea mai 
mare. Fugiţi de cuvintele deşarte și de râsete, dacăvreți ca 
în rugăciunea voastră să aveţi îndrăznire la Dumnezeu și 
Har. Luaţi aminte la gândurile pătimașe ce vin prin ima- 
ginaţie; alungaţi-le de îndată ce se ivesc, căci dacă rămân 
devin primejdie de moarte pentru sărmanul suflet. 

Rostiţi Rugăciunea neîncetat și cu intensitate, cu 
râvnă, cu dorire. Numai astfel se poate întări cineva 
sufletește. Evitaţi cu orice preţ cuvintele deșarte, fiindcă 
slăbesc sufletul și apoi nu mai are putere să se nevoiască. 

Nu este timpul pentru răspândire, ci vreme de câștig 
duhovnicesc. Cine ne va încredința că dormind, ne vom 
scula? De aceea să ne silim. 


6. Atunci când cineva păstrează tăcerea, i se dă vreme 
pentru rugăciune și cugetare la cele duhovnicești. Insă 

atunci când din neatenţie își pierde timpul, nu are timp 
să se roage. Din convorbirile cele fără de pază se nasc și 
diferite păcate. Pentru aceasta și Sfinții Părinţi au așezat 
virtutea tăcerii în vârful virtuţilor, căci fără ea nici o vir- 
tute nu poate să se sălășluiască în sufletul omului. 

Așadar, tăcere, rugăciune, ascultare. Iar când vei 
săvârși aceste virtuți cu ajutorul lui Dumnezeu, atunci 
vei cunoaște lumina lui Hristos în sufletul tău. 


Î Săfi înțelept în cuvintele tale, adică mai întâi să 
cugeţi și apoi să vorbeşti. Să nu alerge limba înainte de 
a cugeta ce trebuie să spui. 

Să nu prinzi curaj, copilul meu, la îndrăzneală, căci 
multe sunt relele care vin din îndrăzneala cea rea. Fugi 
de ea ca de foc și de viperă! 


8. Păzeşte-te de îndrăzneală și de cuvintele nepo- 
trivite, căci acestea aduc uscăciune în suflet. Dimpo- 
trivă, tăcerea, blândeţea și Rugăciunea lui Lisus umplu 
sufletul de răcoarea cerească, aducând o tânguire plină 
de dulceaţă. 

Urăşte grăirea în deşert ca pe una ce aduce răceala şi 
uscăciunea în suflet. Căci grăirea în deșert usucă lacri- 
mile din ochii noştri, adică ne lipseşte de ele și atunci 
sufletul se vestejeşte. 


9, Fiul meu, să ai răbdare, smerenie, dragoste și pă- 
zirea limbii, deoarece limba, atunci când îl biruiește pe 
om, i se face acestuia o răutate de nestăvilit și îi atrage și 
pe alţii în avântul ei și îi surpă în adâncurile păcatului. 

Da, fiul meu, gurata să aibă pază, pentru a se păzi inima 
ta curată. ar când inima rămâne curată, atunci vine Dum- 
nezeu şi locuiește în ea și se face biserică a lui Dumnezeu. 
Sfinții Îngeri se bucură să se afle într-o astfel de inimă. 

De asemenea, alungă gândurile ruşinoase cu mânie 
și cu Rugăciunea lui lisus. Aceasta este foc care îi arde 
pe demoni și îi izgoneşte. 


10. Să iei aminte la gura ta şi mai ales la mintea ta. 
Să nu deschizi dialog cu gândurile și gura să nu rostească 
cuvinte care ar putea răni pe fratele, ci să scoată cuvinte 
pline de mireasmă, cuvinte de mângâiere, de încurajare și 
nădejde. Din ceea ce spune gura se vădește omul lăuntric. 


11 e Nevoiește-te, fiul meu, pe cât poţi în ceea ce 
privește silirea de sine. Silire în toate, mai ales în păs- 
trarea tăcerii și a dobândirii lacrimilor. Când tăcerea 
va fi ținută întru cunoștință cu ajutorul lacrimilor, se 
creează piatra de temelie monahală, pe care se va clădi 
viitoarea casă sigură, unde sufletul își va găsi mângâie- 
rea cea duhovnicească. 

Dacă tăcerea nu este păstrată, nu se întrevede un bun 
augur pentru viitorul sufletului, de vreme ce pe toate 
care le adună le risipește. Căci monahul slobod la gură, 
nestatornic este întru toate. 

Pentru aceasta, fiul meu, sileşte-te întru toate. Lăudat 
este începutul cel bun și osândit este cel fără de grijă, 
căci sfârșitul acestuia este jalnic. 

Atunci când păstrăm tăcerea, avem timp pentru ru- 
găciunea lăuntrică și pentru înțelesurile luminate, care 
umplu cugetul și inima de lumină. 

ay 


AS 


CAPITOLUL X 


Despre mândrie, prihănirea de sine 
și smerenie 


Î. Luaţi aminte la gândurile voastre! Atenţia voastră 
să se întoarcă mai ales spre a aduna gânduri smerite. 
Căci smerenia îl mântuiește pe om și ea este principalul 
scop al strădaniilor duhovnicești. Dacă vreţi să vedeți 
dacă aţi sporit duhovnicește în petrecerea monahală, 
cercetaţi-vă și dacă veți găsi smerenie în voi înșivă, pe 
măsura acesteia aveți şi sporirea. 

Dacă în loc de smerenie vedem mândrie și egoism, 
împreună cu cele care urmează după ele, atunci avem 
nevoie de tânguire și lacrimi pentru a plânge starea 
noastră jalnică, și astfel să se milostivească Domnul 
spre noi. 

Să fugim departe de egoism, căci o duhoare nemăsu- 
rată răspândește cel care îl are ca bogăţie a sa. Unul ca 
acesta niciodată nu-și va găsi pacea, atât din partea pa- 
timilor care sălășluiesc întru el, cât și din pricina lipsei 
îndelungate a smereniei adevărate. 

Odihnă adevărată i se dăruiește omului numai dato- 
rită smereniei și blândeţii sale. Iar aceasta ne-o spune 

Domnul: „Învăţaţi de la Mine că sunt blând și smerit cu 
inima și veți afla odihnă sufletelor voastre”. 

Pentru aceasta, fiul meu, să iubim din tot sufletul 
nostru smerenia și blândețea lui Hristos și vom afla, așa 
cum a spus, odihnă sufletelor noastre. 

Nu este un lucru ușor de dobândit smerenia, ci este 
nevoie de osteneală și timp. Pentru a fi omorât egois- 
mul se cere jertfire de sine. Să călcăm în picioare sinele 
nostru și să îmbrățișăm desăvârșit lepădarea de sine. Să 
iubim din toată inima ascultarea și cu lupte sângeroa- 
se și cu ajutorul lui Dumnezeu, se va săvârși omorârea 
sinelui nostru. 

Așadar înainte, fiilor! Ca niște atleți să alergăm în 
stadionul slăvitei lupte, unde biruitorul se va încununa 
cu cunună neveștejită a slavei celei veșnice, înaintea tro- 
nului celui preaînalt al lui Dumnezeu. Vă rog sănu vă fie 
frică în luptă, fiindcă Domnul ne va întări cu braţul său 
nevăzut, astfel încât să biruim egoismul diavolului, după 
care neva îmbrăca cu haina cea țesută de Dumnezeu, cea 
a dumnezeieștii smerenii. 

Acestea vă scriu și mă rog ca puţinele cuvinte ale 
acestei semințe să cadă în pământul bun al sufletului 
vostru şi să aducă rod însutit de viață veşnică! Amin. 


2. Dacă ne vom nevoi să dobândim smerenie, vom 
moșteni îmbrăcăminte de mare preț, iar dacă avem și 
dragoste, o vom face și mai împodobită. Dacă mai avem 
și ascultare neiscoditoare, atunci și cu culori străluci- 
toare o vom înfrumuseţa. lar dacă și rugăciunea neîn- 
cetată o vom lucra, cu mir mult mirositor o vom stropi. 
Și astfel desăvârşind-o, ne vom înfățișa cu îndrăznire, 
îmbrăcaţi fiind cu ea, înaintea Scaunului de Judecată 


1 Matei 11, 29. 

a lui Hristos. Atunci Domnul slavei va simți miros de 
bună-mireasmă duhovnicească și bucurându-Se, ne va 
deschide nesfârșitele comori ale Harului. Atunci cu ade- 
vărat vom deveni bogați. 


3, Tu, fiul meu, caută numai latine însuți. Îți lipsește 
smerenia. Mândria împreună cu încăpățânarea îţi aduc 
astfel de gânduri, despre care scrii. Dacă însă te vei sme- 
ri, dacă în toate smintelile te vei osândi pe tine însuți, 
zicând că pentru împătimirea ta suferi toate acestea și 
că stareţul şi fraţii nu greșesc, atunci îndată vei simţi 
ușurare de gândurile tale și va veni tămăduirea bolilor 
tale. Să nu aștepți să se petreacă aceasta cu alte mijloa- 
ce, adică să se schimbe starețul sau fraţii pentru ate tă- 
mădui tu, căci atunci în zadar te ostenești. Răul trebuie 
tăiat din rădăcină, iar rădăcina acestuia este mândria, 
egoismul, încăpățânarea, voia proprie, mânia și celelalte. 
Toate acestea doar cu un singur medicament se tămă- 
duiesc și acesta este să arunci vina greşelii și a ispitei 
asupra ta. Întotdeauna să spui: „Eu greșesc, eu sunt pri- 
cina, din cauza împătimirii mele sufăr acestea. Nimeni 
altul nu este pricinuitor al răutăţilor mele decât eu, cel 
de trei ori ticălos”. 

Da, fiul meu, acesta este adevărul, adevărata reali- 
tate. Pășeşte aşa cum te povățuiesc, săvârșeşte-le pe 
acestea și vei vedea cu adevărat sănătate sufletească și 
tămăduire. 


4, Fiindcă avem, chiar și fără să ne dăm seama, 
mândrie ascunsă, Dumnezeu, voind să ne curățească 
de această stare rău-mirositoare, ridică furtună pentru a 
arunca acele „depuneri” care s-au adunat din nepurtarea 
noastră de grijă. 

În mare oamenii aruncă, mai ales la limanuri, toate 
gunoaiele și necurățiile și dacă ar lipsi furtunile, ma- 
rea ar deveni un izvor de boli infecțioase. Dar faptul că 
marea este sănătoasă și curată se datorează furtunii ce 
izbucnește din când în când. 

Tot astfel se petrece și cu sufletul nostru, cu marea 
noastră sufletească. Se adună acolo încet-încet necurății 
din pricina patimilor și a neatenţiei noastre. Și mai este 
și vrăjmașul care aruncă și el pe ale sale. Noi nu vedem 
câtă necurăţie s-a adunat, dar Dumnezeu cunoaşte și 
voind să ne curățească, ridică furtună potrivit cu adu- 
nătura necurăţiilor şi astfel curățește marea cea sufle- 
tească. Uneori vedem că după ce trece ispita, după ce cu 
răbdare am suferit-o, sufletul nostru se simte uşor, plin 
de pace şi bucurie. 

Este nevoie din partea noastră de atenţie pentru a nu 
se aduna necurăție și a nu fi nevoie de furtuni. 

Se ridică și la Sfinţi furtuni, dar de altă natură. Ele au 
alt scop, și anume acela de a fi ajutați de ispititorul de a 
deveni și mai sfinți sau de a dobândi o slavă mai mare sau 
ca să-L slăvească pe Dumnezeu și mai mult sau pentru 
a mărturisi Ortodoxia. 

Ia aminte, fiul meu, să ai smerenie multă, supunere 
față de sfaturile starețului, dragoste față de toți și să nu 
crezi niciodată gândului tău, ci să urmezi cu credincioșie 
sfaturile starețului tău. 


5. Niciodată să nu vă incredeți în voi înşivă. Nici- 
odată să nu primiți gândul că sunteți buni și virtuoși. 
Prihăniţi-vă pe voi înșivă, osândiţi-vă în sinea voastră 
pentru a omori egoismul, care este ca un zid care îm- 
piedică razele Soarelui dreptăţii, Hristos, să lumineze 

mintea noastră, astfel încât să ajungă la cunoaşterea de 
Dumnezeu și cea de sine. 

Să iubiţi întru toate smerenia, căci pildă ni S-a făcut 
Domnul Iisus. Când? Atunci când S-a încins cu ștergarul 
și a spălat picioarele Ucenicilor Săi, zicând: „Ințelegeți 
ce v-am făcut Eu?”. Adică aşa cum Eu M-am smerit spă- 
lând picioarele voastre, tot astfel și voi sunteți datori să 
vă smeriţi unul înaintea altuia. 


6. Învăţaţi calea călugărească a smereniei. Ori de 
câte ori primiţi o poruncă de la stareț, să spuneți: „Să 
fie binecuvântat!”, iar atunci când vă face observaţie, să 
spuneți: „În ertați'. Prin smerenie se ajunge cel mail UȘOr la 
cele dumnezeieşti, fiindcă Hristos spune: „Învăţaţi de la 
Mine că sunt blând și smerit cu inima și veți afla odihnă 
sufletelor voastre”*. Odihna sufletului este semnul cel 
mai vădit al unui suflet sănătos. 

Smeriţi-vă și zdrobiți sinele vostru pentru a veni pa- 
cea lui Dumnezeu în sufletul vostru. Nu vă îndreptăţiți 
atunci când vă mustră stareţul pentru o greșeală a voas- 
tră, ci să spuneţi: „lertaţi”. 


7, Să iubim cugetarea smerită, fiul meu, şi dacă 
Domnul nostru se va milostivi de goliciunea noastră și 
ne va trimite puţină rugăciune şi va îmbrăca sufletul cu 
O haină dumnezeiască, vom avea nevoie după aceea de 
luare-aminte pentru a nu o întina din pricina neatenţiei 
noastre, adică cu mândria, cu osândirea, cu nepăsarea, 
cu neascultarea și celelalte. Ci să ne străduim să o albim 
și mai mult prin lucrarea faptelor bune, mai ales a sme- 
ritei cugetări și a prihănirii de sine, care atât de mult Îi 


1 Ioan 13, 12. 
2 Matei 11,29. 

plac lui Dumnezeu, mai mult decât faptele mari ce se 
fac cu slavă deșartă. 

Să faci ascultare desăvârşită, căci aceasta este odras- 
la smeritei-cugetări, pe când grăirea-împotrivă, neas- 
cultarea sunt odrasle ale mândriei, pe care monahul 
trebuie să le urască, ca pe unele ce pricinuiesc întinarea 
sufletului său. 


8. Întotdeauna să ceri în rugăciunea ta să-ţi dăruias- 
că Dumnezeu mai înainte de toate smerită-cugetare și 
să stăruiești în această cerere, fără de care nici un bine 
nu este vrednic de răsplată. 

Fiul meu, de vreme ce Apostolul Pavel spune: „Ce 
ai pe care să nu-l fi primit? Și dacă ai primit, ce te la- 
uzi ca și cum nu ai fi primit?” şi: „Necurat este înaintea 
lui Dumnezeu tot cel cu inima înaltă“, pentru aceasta 
nevoieşte-te împotriva acestei patimi pierzătoare, cu- 
getând smerit și amintindu-ţi câtă smerenie a arătat 
Domnul slavei când S-a făcut om și a răbdat ocări şi 
clevetiri, până la moarte pe Cruce. Dar și toți Sfinţii lui 
Dumnezeu au arătat desăvârşită smerenie, pentru care 
s-au și sfinţit, încredințându-ne pe noi că nu este altă 
cale de mântuire decât aceasta. 

Tot ceeace îţi dă smerenia să primești, chiar dacă suferi 
și te afli în agonie. Sfârșitul durerii va fi binecuvântarea lui 
Dumnezeu și sporire în cea mai bună dintre virtuți, sme- 
renia. Mă rog ca Dumnezeu să ţi-o dăruiască din belșug. 


Q.problema cea mare, fiul meu, este că te supui 
duhului mândriei și surorilor ei, slava deșartă și trufia, 
având ca ajutătoare gândurile necurate și hulitoare. 


1 1 Corinteni 4,7. 
2 Pildele lui Solomon 16, 5. 

Cunoaște, fiul meu, că este greu de biruit duhul mân- 
driei, cel al slavei deșarte cu multe capete și colțuri as- 
cuțite. Și dacă astfel stau lucrurile, ce trebuie să facem? 
Noi vom folosi orice mijloc rațional sau material pentru 
a dobândi smerenia. Ne vom sili să cugetăm smerit, iar 
izbăvirea de patimă sau ușurarea greutății ei ovom pune 
pe seama Proniei dumnezeiești. In ceea ce ne privește, 
noi ne vom ține nevoința, iar Dumnezeu, potrivit cu ne- 
voința noastră, va interveni și va ajuta. 

Despre patima cumplită a slavei deșarte, Sfântul 
Ioan Scărarul scrie: „Slava deșartă (ne va chinui) până 
la mormânt”, adică până vom muri vom fi atacați de pa- 
tima slavei deșarte, cu diferenţa că va fi slăbită din pri- 
cina războirii ei și a îndelungii experienţe în ce privește 
inșelăciunea ei. 

Plângi înaintea lui Dumnezeu, ca să-ți dea duh de 
smerenie, căci numai prin aceasta vei înainta către cele 
de sus, către dragostea lui Dumnezeu. Sporirea duhov- 
nicească nu este nimic altceva decât dobândirea sme- 
reniei. lisus, Dumnezeu fiind, S-a smerit atât de mult pe 
Sine, pe când noi, smeriţi fiind din fire, ne înălțăm pre- 
cum păunul ce-și umflă aripile slavei deșarie. Dar atunci 
când suntem aruncaţi în vreo ispită şi vedem urâțenia 
picioarelor noastre, adică starea jalnică a sufletului nos- 
tru, atunci recunoaștem cine suntem într-adevăr, neam 
al lui Adam, și că sprânceana noastră cea înălțată nu se 
smereşte decât prin lovituri şi căderi. 

Lacrimile și plânsul aduc smerenia cea multă, pen- 
tru aceasta să răbdăm, cerând de la Dătătorul bunătă- 
ților: „Să nu mă lepezi pe mine desfrânatul, Cel ce te-ai 
născut din Fecioară. Să nu lepezi lacrimile mele, Cel ce 
ești bucuria Îngerilor, ci mă primeşte pe mine cel cemă 
pocăiesc”. 

Iți doresc ca Iisus Cel smerit cu inima să-ți dăruiască 
inima Sa ca să o guști. 


10. Smerenia este virtute minunată, care îl înmi- 
resmează pe cel ce o are. Cel ce are smerenie are și ascul- 
tare, dragoste, răbdare și toată virtutea. Atunci când ne 
mâniem sau osândim sau nu ascultăm, se vădește faptul 
că avem mândrie și egoism. Cu cât sporim în smerenie, 
cu atât odraslele egoismului vor ceda. 

Să ne smerim, fiii mei, pentru Domnul, Cel ce S-a 
smerit pentru noi. Atât de multă smerenie a arătat, încât 
a răbdat moarte pe Cruce. Iar noi, cei ce din fire suntem 
smeriți, nu voim să plecăm capul înaintea fratelui nos- 
tru, ci voim să se facă doar voia noastră. 

Să iubim, să ne smerim, precum Hristos, dacă vrem 
să Se sălășluiască lisus în inima noastră. Să nu-L mai 
întristăm cu manifestările noastre egoiste. Să nu-L 
răstignim din nou cu lipsa noastră de dragoste. Să nu 
mai aducem amărăciune în sfânta inimă a Preadulcelui 
Hristos. 


17 e Îngerii, în Cer aflându-se, petrec în slavă și cân- 
tări, iar oamenii în bucuria şi palatele lor. Dumnezeu 
și Creatorul în peșteră și în ieslea animalelor, precum 
ultimul sărac! 

Câtă smerenie la lisus! Această smerenie este vir- 
tutea cea mai plină de Har; este veșmânt țesut cu aur. 
Fericit este cel care îl va îmbrăca, căci va dobândi o fru- 
musețe duhovnicească negrăită. Dimpotrivă, cea mai 
scârbavnică patimă este mândria și egoismul. 


12. Mult o rog pe Maica Domnului să-mi dea întru 
toate smerenie, fiindcă este virtutea de temelie și fără 

ea nici o lucrare nu este pecetluită de către Harul Sfân- 
tului Duh. 

Arhiepiscopul Alexandriei, Teofil, cercetându-i pe 
părinţii din Muntele Nitriei, a întrebat pe întâistătă- 
torul muntelui: „Ce ai găsit, părinte, în calea aceasta a 
ascezei?”. Și răspunde cuviosul: „A mă prihăni pe mine 
însumi”. „Cu adevărat, a răspuns Teofil, nu este altă cale 
mai scurtă către Dumnezeu decăt aceasta”. 

Oare nu prin mândrie și răzvrătire Luceafărul și Adam 
au căzut de la Dumnezeu? Oare nu smerenia Născătoarei 
de Dumnezeu, pe care a arătat-o prin cuvintele: „Iată roa- 
ba Domnului, fie mie după cuvântul tău” şi nu Cel ce s-a 
născut dintr-însa în chip desăvârșit, Fiul lui Dumnezeu, 
Care a învăţat și a arătat desăvârșită smerenie, a mântuit 
pe Adam? TotEla spus: nvățaţi dela Minecă sunt blând 
și smerit cu inima și veţi afla odihnă sufletelor voastre” 

Ori de câte ori omul se smerește și seprihăneşte pe sine, 
simte în suflet o odihnă plină de dulceaţă, pace, mângâiere, 
ușurare și nădejde. Și dimpotrivă, mândria sufletului se va 
vădi prin neliniște, tulburare, mânie, lăudăroșenie, dorința 
de a avea vedenii mai presus de fire și celelalte. 

Ah, cât de lipsită de osteneală este calea smereniei! 
Chiar și fără osteneli ascetice, datorită bolii, omul poate, 
prin smerenie și prihănire de sine, prin mulțumire către 
Dumnezeu, să ajungă la măsuri înalte duhovnicești şi 
să simtă darul înfierii. Și dimpotrivă, răbdarea ostene- 
lilor ascetice, fără cunoaşterea propriei neputinţe, este 
o luptă fără cununi, osteneală fără plată, umblare pe o 
cale fără nădejde. 

Ce nefericire să se nevoiască cineva fără răsplată, să 
semene fără să secere! De ce, oare? Fiindcă lupta nu s-a 


1! Luca 1, 38. 
2 Matei 11,29. 

dat după lege. „Chiar de se va lupta cineva, nu se încunu- 
nează, de nu se va lupta după lege” 


13. Dumnezeu slobozește ispita asupra celor ce-L 
iubesc pe Dânsul ca să-i înveţe să lupte. Se retrage Ha- 
rul lui Dumnezeu și atunci se ridică norul ispitelor, iar 
omul ajunge să zică: „Da, m-a părăsit Dumnezeu!”. Mii de 
gânduri înăbușesc sufletul, peste tot intuneric și căderi. 

Toate acestea le rânduiește Sfânta Înţelepciune, Sfân- 
tul Dumnezeu, ca să învăţăm că numai Dumnezeu ne poa- 
te mântui și că fără E] toate faptele noastre sunt gunoaie, 
care se risipesc la cel mai mic vânt al ispitei, arătându-ne 
că suntem niște ruginituri, neputincioşi în a înfrunta ori- 
ce ispită, fără ajutorul Harului lui Dumnezeu. 

Harul dumnezeieștii Pronii ne învaţă prin acestea 
lecţia cunoașterii de sine, adică cea a adevăratei sme- 
renii, cea întru cunoștință, cea statornică, temeinică. 
Căci fără aceasta este cu neputinţă să ridicăm casă 
duhovnicească. 

Ne lasă până aproape de deznădejde, ca să fim nevoiți 
să strigăm către El cu tânguire și cu lacrimi; și strigând, 
să se sfințească gura și inima noastră. 

Toate acestea le pricinuiesc ispitele. De ispite să ne 
rugăm să ne acopere Dumnezeu, însă atunci când vin, 
trebuie să le trecem cu răbdare și înțelepciune, ca să 
primim folos din ele. Așadar, fă răbdare întru toate și 
te vei mântui! 


14. Fiul meu, să ai ca regulă prihănirea de sine. În 
fiecare ispită pune tu primul metanie. Făcând astfel, 
jei tu primul cununa și te faci pricină ca și fratele să se 
pocăiască. 


1 II Timotei 2, 5. 

La Domnul, Cel ce a S-a smerit, să cugeți întotdeau- 
na și atunci sufletul va putea răbda orice fel de smerire 
pentru dragostea Sa. 

Ceea ce joacă un rol important în nevoinţa duhovni- 
cească este să înveţe omul să se smerească, să se prihă- 
nească pe sine și să-l îndreptățească pe aproapele. Cel 
care a învăţat această filozofie, trebuie să adune roada 
cea preadulce a slobozirii de patimi. Altfel va căra cu el 
patimile sale, spre o mai mare și neîncetată întristare a sa. 

Fiul meu, prihăneşte-te, neîncetat pe tine însuți! Să 
nu-ți dai dreptate, ci atunci când auzi spunându-se ceva 
despre tine, să zici: „Fraţii mei au dreptate, într-adevăr 
sunt așa cum spun ei. Și mai multe se cade să zică despre 
mine, pentru păcatele mele”. 

Întotdeauna să te socotești mai prejos decât toţi şi să 
te ferești să porunceşti ca unul ce are stăpânire. Cu alte 
cuvinte, smerenie întru toate. 


15. săte socoteșşti foarte păcătos şi întinat, ca să te 
iubească lisus Hristos, să-ţi trimită mila Sa şi iertarea 
pentru păcatele cele multe. 

Să ai ascultare față de toți fraţii, să devii ultimul, cel 
mai neînsemnat dintre toți, dacă vrei să scapi de pati- 
mile și neputinţele tale. Niciodată să nu te îndreptățești, 
nici cu cuvântul, nici cu gândul, ci întotdeauna să te 
osândești pe tine însuți ca unul care a greșit și este răs- 
punzător pentru multe răni. 

Faţă de stareţ să ai credinţă, iar față de cuvintele lui 
ascultare. Să-i mărturiseşti curat orice gând, căci măr- 
turisirea curată este semnul unui suflet smerit. 


| 6. Siliţi-vă, fiii mei, la lupta cea duhovnicească. Nu 
uitaţi experienţa cea bogată a diavolului și slăbiciunea 

noastră. Precum frunza cade toamna la cea mai mică 
adiere, tot astfel și noi cădem în cea mai mică ispită şi în- 
cercare atunci când Harul lui Dumnezeu nu luptă împre- 
ună cu noi. Dar când luptă cu noi Harul lui Dumnezeu? 
Numai atunci când smerita-cugetare ne povățuiește 
fiecare gând şi lucrare a noastră. 

Prihăniţi-vă neîncetat pe voi înşivă, fiindcă prihăni- 
rea de sine este roadă a unei inimi smerite, iar în inima 
smerită se arată dumnezeiescul, așa cum s-a văzut. "Fe- 
riciți cei curați cu inima, Că aceia vor vedea pe Dum- 
nezeu”. În fiecare cădere a voastră cercetați-vă pe voi 
îinșivă și veţi vedea că mai mult sau mai puțin sămânța 
mândriei este principala pricină a căderii. 


17. sănu uitaţi de egoism, căci acesta este cauza 
tuturor. Smeriţi-vă, zdrobiţi egoismul, care ca un șarpe 
veninos vine să vă otrăvească sufletul. Nu lăsați nimic 
înlăuntrul vostru, căci numai astfel veți neutraliza orice 
lucrare satanică. 

Sfântul Triod începe cu frumoasa pildă a vameșului și 
a fariseului, arătând prin aceasta că numai prin cugeta- 
rea smerită dobândeşte cineva îndreptarea înaintea lui 
Dumnezeu, adică iertarea păcatelor lui. Această pildă 
mai arată și marele rău al mândriei, care este o piedi- 
că puternică împotriva iertării păcatelor, chiar de s-ar 
săvârşi toate virtuțile, mai ales cea a milosteniei. 

Mândria l-a prăbușit cu vuiet mare din Cer pe Lucea- 
făr, cel dintâi dintre puterile cereşti și l-a făcut diavol 
întunecat și pe veci osândit. Dimpotrivă, smerenia lui 
Hristos — Î nvățaţi de la Mine că sunt blând și smerit cu 
inima” — a mântuit din robia acesteia pe omul înșelat și 
prăbușit de către mândrie. 

Din acestea și din multe alte adevăruri scripturistice 
învăţăm că fără smerenie și pocăință adevărată nu se 
mântuiește omul, chiar dacă săvârşeşte celelalte virtuți. 


18. să nui încăpățânat, ci smerit. Nu cugeta că 
ești ceva, căci aceasta este mândrie și Dumnezeu se 
scârbește de cei mândri. 

Întotdeauna, fiul meu, să cugeţi că ești cel mai păcă- 
tos din lume și că, dacă Harul lui Dumnezeu te părăsește, 
atunci vei săvârși toate relele lumii. Întotdeauna să te 
osândești pe tine însuți. 

Când mergi să te împărtășeşti, să te prihăneşti ca unul 
ce eşti nevrednic de a primi înlăuntrul tău pe Stăpânul 
Hristos. Trebuie să plângi atunci când te împărtășești, 
ca să Se milostivească Hristos spre păcatele tale. 

„Învăţaţi de la Mine că sunt blând și smerit cu inima 
și veți afla odihnă sufletelor voastre”. Vezi, fiul meu? 
Blândeţea este roadă a smereniei și amândouă dăruiesc 
fericita şi de Dumnezeu dăruita odihnă. 

Pe locul bătătorit nu crește iarbă; tot astfel și în sufie- 
tul smerit nu se înrădăcinează patima și răutatea. Atâta 
vreme cât vom fi lipsiți de smerenie, Dumnezeu nu va 
înceta să ne smerească prin ispite, până ce vom învăţa 
această lecție mântuitoare. 


19. Înainte, fiii mei! Încingeţi-vă cu ștergarul sme- 
reniei lui Hristos și supuneți-vă întru toate, pentru 
ca să-L primiți pe Domnul tuturor în inimile voastre. 
Hristos nu se odihnește în sufletele care nu au mireas- 
ma smereniei, ci mai degrabă pleacă din pricina acelei 
duhori a mândriei. 

Vă rog din inimă să urâţi grăirea-împotrivă, neas- 
cultarea, dorinţa de a birui în cuvânt, voia proprie, 

indrăzneala și toată patima, fiindcă acestea alungă dra- 
gostea lui Dumnezeu și aduc amărăciune în suflet. 

Să fiți sinceri în fiecare manifestare sau exprimare a 
voastră; să nu spuneți minciuni, ci spuneți adevărul. La 
neputinţele sufletești ale împreună-nevoitorilor voştri 
nu luaţi aminte, căci nu puţin vă veţi vătăma. Ci să le 
treceţi cu vederea pentru Domnul, pentru ca și El să fie 
milostiv cu ale voastre. 

Să nu cugetați vreodată cele înalte despre voi înșivă, 
ca să nu fiți părăsiți de către Harul lui Dumnezeu care 
ne păzește, și astfel să cădeţi în mare ispită. 

lubiţi din toată inima smerenia, mai mult decât ori- 
care altă virtute, fiindcă aceasta chiar și fără osteneli 
trupeşti ne poate da harul înfierii. Dimpotrivă, ostene- 
lile trupești fără cunoaşterea nimicniciei noastre sunt 
deșarte și nefolositoare. 


20. Nu există rău mai mare decât egoismul. El 
naște toate ispitele și smintelile și vai de cel pe care îl 
va învălui, căci îl va desfigura. 

Numai ucenicul cel bun își va face sufletul îngeresc 
datorită frumuseţii celei duhovnicești. Să nu treacă tim- 
pul fără roadă, fiindcă funia se strânge și dintr-o dată 
vom auzi: „Rânduieşte-ți cele pentru casa ta, căci vei 
muri și nu vei mai trăi”. 

Loviţi egoismul cu toată puterea voastră! Învățaţi 
smerenia, săvârșşiți-vă lucrările voastre cu zdrobire de 
inimă, cu mireasma smereniei. Numai faptele voastre 
care au smerenie vor fi încununate. Cele pe care le-a 
otrăvit egoismul și voia proprie, le vor lua cele patru 
vânturi și le vor risipi precum gunoaiele și atunci ne vom 
afla cu mâinile goale. 

Așadar, să ne venim întru sine și să ne veselim cu dra- 
gostea curată a lui Hristos, căci sufletele pătimaşe nu 
vor intra în Ierusalimul cel de sus. Acolo numai sufletele 
curate vor intra cu bucurie și veselie. 


21 e Da, fiii mei iubiţi, ne lipsește cu adevărat această 
virtute preasfântă, smerenia. Egoismul, această răuta- 
te dezgustătoare, a adus omului toate nenorocirile. Cu 
adevărat smerenia este sfințenie! 

De ce ne ciondănim pentru lucruri de nimic? Fiindcă 
nu avem smerenie. Cel ce are smerenie evită smintea- 
la. Fără smerenie adevărată smintelile se înmulțesc, și 
atunci orice nădejde de îndreptare se pierde. 

În rugăciunea voastră să-L rugați pe isus cel smerit 
săvă dăruiască smerită-cugetare și blândeţe, așa cum 
a spus El Însuşi î în Sfânta Evanghelie: „Învăţaţi de la 
Mine că sunt blând și smerit cu inima și veți afla odihnă 
sufletelor voastre”. 

Omul smerit nu-și amintește de nici o răutate petre- 
cută mai înainte, pe care i-a făcut-o aproapele său, ci 
toate le iartă și le uită pentru dragostea lui Dumnezeu. 


22. Smerește-te și prihănește-te pe sineți! Nu te 
îindreptăţi, chiar dacă ai perfectă dreptate. Căci îndrep- 
tățirea noastră lasă boala sufletului nostru netămăduită. 

Odihnește, fiica mea, pe stareță și Duhul lui Dumnezeu 
te va umbri. Fă-te mireasă smerită a lui Hristos. Egois- 
mul este urât de Preafrumosul Mire Hristos. Mirele este 
smerit și blând, iar mireasa - suflet mândru și mânios? 

Dacă vrei să răspândești mireasmă, îmbrățișează 
smerenia și simplitatea, duhul supus și blând. Urăşte 
egoismul ca pe o urâciune și prostie. 


1 Matei 11,29. 

Foarte bine faci că te prihănești întru toate. Această 
cale este cea a Părinților. Da, fiica mea, în felul acesta 
aduni în sufletul tău mult folos. 


23. Ce este mai frumos decât silinţa în cele 
duhovnicești? Ea poartă în sine o bucurie ascunsă, dar 
desăvârșită, împreună cu nădejdea întru-un viitor bun 
și sfânt. 

Pentru aceasta, copilul meu, silește-te spre prihăni- 
rea de sine. Neîncetat prihănește-te pe sineţi! Aruncă 
greșeala asupra ta și spune: „Lisuse al meu, și aici tot eu 
sunt de vină. Nici diavolul, nici omul, ci este de vină si- 
nea mea cea rea, care nu ia aminte pe unde pășește. Tri- 
mite-mi lumină pe cărarea vieții mele, răcoarea smere- 
niei în inima mea, pentru a Te simţi pe Tine, Lisuse, Cel 
blând și smerit. Să nu treci cu vederea lacrimile mele, 
Cel ce eşti bucuria Îngerilor, ci primeşte-le pe ele întru 
miros de bună-mireasmă și împlinește cererile inimii 
mele, ca să primesc ușurare și ca un alt prunc să-Ţi cânt 
cântarea de biruință a slavei Tale”. 

Închide-te în sinea ta și pe toate să le vezi cu ochi 
simplu ca pe ceva care nu trebuie să te intereseze. 

Lucrează după putere, cu conștiință curată. Roagă-te 
pentru tine și pentru toți fraţii tăi. Dragostea ta să le aco- 
pere pe toate și să zbori deasupra curselor, precum un 
vultur înalt-zburător. 


24, la aminte, fiica mea, la purtarea ta! Fii mai 
blândă, mai răbdătoare; fii smerită, îngăduitoare. Toate 
acestea sunt semne ale cunoașterii de sine. 

Prihănește-te, osândește-te pe tine însuţi, spunând: 
„Dacă crezi că te disprețuiesc surorile și nu te bagă în 
seamă, bine îţi fac. Vrednică ești să primești potrivit cu 

cele pe care le săvârșești, căci dacă ai fi fost vrednică de 
a fi băgată în seamă, nu te-ar fi trecut cu vederea. Dar fi- 
indcă ești nevrednică, egoistă, cârtitoare, pentru aceasta 
îngăduie Dumnezeu astfel, ca săte smerești. Așadar, câtă 
vreme va trebui să mai treacă până când vei înțelege că 
asta ești și chiar mai rea”. 

Cu acestea și altele asemenea lovește-ți sinea ta, ca să 
spargi capul înfricoșătoarei fiare ce se numeşte egoism. 
Acesta le face pe toate. Pentru aceasta împotriva acestuia 
să le întoarcem pe toate cele ale noastre. Și dacă cu ajutorul 
lui Dumnezeu îl vom smeri, îndată se vor ofili toate patimile 
cele de necinste ale omului lăuntric și ale celui din afară. 

Cugetă la faptul că toate ni le-a dat Dumnezeu: trup, 
suflet, inimă, pământ, aer, hrană, răsuflare, libertate în 
Hristos, credinţa în El, izbăvirea de iad, Împărăţia Ce- 
rurilor, Sfintele Taine, Sfântul Înger Păzitor și mai pre- 
sus de toate puterea Sa cea nebiruită, pe care ne-o dă în 
luptele noastre. Dar chiar și pe Sine Însuși ni S-a dat. 

Acesta este adevărul neclintit; „ca o armă te va în- 
conjura adevărul Lui”. Pentru aceste adevăruri poţi să 
te împotrivești lui satan cu bărbăţie. 

Cum să mă laud și cu ce, de vreme ce toate mi le-a 
dăruit Dumnezeu și nu am nimic al meu? Dacă cuget 
ceva ca bun, izvorul binelui este Dumnezeu. Și această 
minte care cugetă tot a lui Dumnezeu este. 

Am lucrat ceva duhovnicesc. Dacă aceasta a lucrat-o 
inima, sau trupul, ale lui Dumnezeu sunt amândouă. A 
mea este doar voinţa, dar și aceasta ajutată de Dumne- 
zeu. Așadar, toate duc la cauza principală, Dumnezeu. 

Ce avem, fiul meu, pe care să nu-l fi luat de la Dumne- 
zeu? De aici încolo intrăm în sfera cunoașterii de sine, 
a smereniei. 


1 Psalmi 57, 1. 


276 


Ce este universul în comparaţie cu nemărginirea lui 
Dumnezeu? Atunci omul ce este cu nimicnicia sa de se 
mândrește și se fălește cu ea? 


25. Luptă, fiul meu, lupta cea bună! Nu te teme, ci 
fugi de orice laţ al deznădejdii! Pe cele neputincioase și 
netrebnice le-a ales Dumnezeu pentru a le rușina pe cele 
socotite sănătoase și folositoare. Puterea lui Dumnezeu 
în făpturile cele neputincioase se arată mai strălucit, 
iar această alegere a lui Dumnezeu ne îmboldește fără 
de voie către smerenie și spre înălțarea de tămâie bine- 
mirositoare, de nesfârșită mulțumire și recunoștință 
către Dumnezeu. 

Pe tine, fiul meu, mult te-a iubit Dumnezeu. De aceea 
rămâi întru smerenie în sânurile lui Dumnezeu, ca să 
crești întru destătarea dumnezeiască. 

Ia aminte la duhul trufiei! Să nu crezi că ai ceva pe 
care ceilalţi nu-l au, fiindcă Duhul Sfânt se imparte fi- 
ecăruia precum voiește. În unul se vede ca dragoste, în 
altul ca înțelepciune, în altul ca cunoaștere, iar în altul 
ca frică covârșitoare a lui Dumnezeu. Duhul Sfânt este 
unul și același. Prin urmare, toţi se împărtășesc din Du- 
hul Sfânt potrivit cu smerenia, iar nu cu faptele lor. 

Nimic altceva nu ne poate face fii ai lui Dumnezeu, 
fără numai a ne cunoaște propria noastră slăbiciune și 
măreția lui Dumnezeu. Fără smerenie lucrarea rămâne 
nepecetluită, însă atunci când se împărtășește de sme- 
renie, îndată capătă validitate. 

Dumnezeu le caută pe cele netrebnice. „Ieși curând 
la răspântiile și ulițele cetăţii și săracii și betegii și orbii 
și șchiopii adu-i aici. Pe toţi silește-i, ca să se umple casa 

Mea. Iar cei chemați, cei socotiți fără cusur, nu vor gusta 
din Cină”. 

Câtă bucurie vom avea atunci când vom afla că și noi 
am fost aleși, pentru neputințele noastre, împreună cu 
cei netrebnici și ne va băga în casa Sa ca să ne facă casni- 
cii și prietenii Săi, pentru a auzi în cămara inimii noastre 
dumnezeieștile glasuri ale cereştilor Puteri celor fără 
de trupuri. 

Vezi, fiul meu, că diavolul cel rău minte atunci când 
iți spune că eşti nefolositor cu trupul și că nu ești bun de 
monah? Important este faptul ca sufletul să fie sănătos, 
adică smerit, cu deplină cunoaștere de sine. 

Dumnezeu nu vrea prinos de sănătate pentru a da Ha- 
rul Său, fiindcă nu este om sărac, ci Dumnezeu bogat. Tot 
E] îngăduie și neputinţele, căci tămăduind prin ele sutie- 
tul, își atinge scopul. Trupul nu-i trebuie, ci are nevoie de 
dragoste și smerenie, iar acestea pentru al nostru folos. 

(Fragment dintr-o omilie, Despre smerenie) 


Avem trebuinţă de multă luare-aminte. Să luăm 
aminte la noi înșine și să ne temem de Dumnezeu. Fri- 
ca este lumină, este făclie. Începutul înțelepciunii este 
frica de Domnul, și tot ea este și sfârșitul ințelepciunii. 

Mai înainte de dragostea lui Hristos merge frica. 
Iar când vine dragostea lui Hristos, din nou frica să se 
împletească cu dragostea, fiindcă dragostea poate să-l 
povățuiască pe om la libertate și astfel să se abată iarăși 
de la dragostea cea curată. Frica este frâna care îl ține 
pe om. 

Când vedem înlăuntrul nostru invidie, osândire, câr- 
tire și orice altceva care este de la diavol, să cunoaștem 
că nu avem inimă curată. Dacă am avea inimă curată, 


1 Vezi Luca 14, 21-24. 

nu ne-am sminti când ne-ar ocări și batjocori. Faptul 
că ne smintim, ne tulburăm, ne amărâm, arată că inima 
noastră nu este curată. 

Ne lipsește smerita-cugetare care îl face pe om îngă- 
duitor, îndelung-răbdător. Atunci când nu avem răbda- 
re și indelungă-răbdare, când nu avem îngăduinţă, este 
semn că ne lipsesc cele mai de temelie virtuți, smerenia 
și dragostea, care ne conduc mai repede la scop, iar sco- 
pul este curăţia. 

Atunci când nu există dragoste duhovnicească, curată 
și smerită-cugetare, inseamnă că nu ne-am atins scopul. 

Nu este nevoie ca omul să aibă multe cunoștințe pen- 
tru a ajunge la curăţie. Când mă gândesc că am jertfit 
toate pentru a ajunge la acest scop, nu sunt justificat să 
mă îndreptățesc. Dacă ne justificăm pe noi înșine, nu 
suntem pe calea cea bună. Dacă celălalt e de vină sau nu, 
aceasta nu este atât de necesar a o cerceta, pe cât este 
faptul de a vedea dacă într-adevăr îl iubim pe fratele nos- 
tru, dacă nu ne simțim inima grea. Eu sunt de vină, eu 
trebuie să-mi schimb sufletul și să-l iubesc, chiar dacă 
în inima mea simt amărăciune pentru el, fiindcă cândva 
m-a mustrat sau cugetă rele despre mine. 

Dacă în lăuntrul meu am imaginea lui umbrită de 
ceva și simt o oarecare amărăciune, aceasta mă îngreu- 
iază numai pe mine. Se poate ca într-adevăr fratele meu 
să fie împotriva mea, dar aceasta nu mă împiedică în îm- 
plinirea scopului meu. Dacă fratele meu are față de mine 
intenţii bune sau rele, iar eu vreau să-mi ating scopul 
și să mă unesc cu Dumnezeu, trebuie să-l văd diferit. 
Pentru aceasta Părinţii niciodată nu îndreptățeau pe oa- 
meni, mai ales pe monahi, dacă aveau ceva cu vreun om. 

Un părinte a mers odată să-l judece sau mai degrabă 
să-l reclame pe un frate. Merse la Avva Sisoe și îi spuse: 

— Avva, merg să mă judec cu fratele meu, căci mi-a 
făcut cutare şi cutare rău. 

- Lasă-l, iartă-l!, spuse Avva. 

- Nu, căci dacă îl voi ierta, îmi va face din nou rău. 
Acest om trebuie să fie pedepsit. 

- Bine, fiul meu, să facem mai întâi o rugăciune, după 
care poţi să mergi. 

Au îngenuncheat, așadar, și Avva Sisoe a început: „Ta- 
tăl nostru... și nu ne iartă greșelile noastre, precum nici 
noi nu iertăm greșiților noștri. 

- Nu este așa, părinte, faci greșeală. 

— De vreme ce vrei să-l dai pe fratele tău pe mâna ju- 
decătorului, așa trebuie să ne rugăm. 

Atunci fratele și-a înțeles greșeala, s-a pocăit și nu a 
mai mers ca să-l dea pe fratele pe mâna judecătorului. 

Așadar, unul este marele adevăr, și anume că precum 
este inima noastră față de fratele, tot astfel va fi și inima 
lui Dumnezeu față de noi. Vrei ca Dumnezeu să-ți ierte 
greșelile? Vrei ca să te iubească din toată inima Sa? La 
fel și tu să iubești din toată inima pe fratele și să-l ierți. 

Vrei ca Dumnezeu să uite și să nu-și mai aducă amin- 
te de greşelile tale? „Vreau, îmi doresc aceasta”, strigă 
sufletul. Atunci și tu să nu-ţi aduci aminte că ţi-a greșit 
aproapele, nici măcar să nu cugeți la aceasta. Acesta este 
marele adevăr. Cel care se va abate de la acest scop va 
face mari greșeli în viața sa. 

Dacă vor fi săvârşite cele de mai sus, diavolul nu va 
avea stăpânire. 

Să luăm aminte cu toţii, să ne silim, ca să nu ne de- 
părtăm de la scopul nostru și apoi să ne căim pentru 
aceasta. Trebuie să le vedem pe acestea de mai înainte 
și să lucrăm ca şi cum ar fi ultima noastră zi. 

Unul este scopul nostru, și anume acela de a ne 
cunoaşte pe noi înșine. Să luăm vina asupra noastră şi 
întru toate să ne mustrăm, să ne osândim pe noi înșine. 
Pe noi să ne învinovăţim, iar referitor la aproapele să nu 
luăm aminte dacă este așa sau altfel. 

Părinţii spun: „Dacă vrem să ne liniștim pe noi înșine, 
încercând să-i liniștim pe ceilalți, niciodată nu vom avea 
liniște”. Adică omul trebuie să găsească singur liniştea 
în lăuntrul său. „Dobândește pacea în lăuntrul tău și cu 
tine se vor împăca cerul și pământul”, spune Sfântul 
Isaac Sirul. 

Toate acestea să le așezi în inima ta pentru totdeauna, 
fiindcă ele sunt bogăţia cea duhovnicească pe care ne-o 
dau Sfintele Evanghelii și cărțile patristice pentru a ne 
mântui sufletul nostru cel sărman. 


1 Sfântul Isaac Sirul, Cuvinte ascetice, Cuv. XXX - Despre 
multumirea ce trebuie adusă lui Dumnezeu şi câteva învățături de 
căpetenie. 

CAPITOLUL XI 


Despre Dragoste 
şi iertarea cea către fraţi 


Î, Fiii mei, luptaţi lupta cea bună! Rămâneți în dra- 
goste! Dragostea să fie centrul tuturor mișcărilor voastre 
în obște. Egoismul să-l alungaţi departe de la cugetul și 
gura voastră. 

„Cel care va vrea să fie întâi între voi, să fie tuturor 
slugă”, spune Domnul. Și dacă nu devenim ca pruncii 
întru nerăutate și simplitate, nu vom intra în Împărăția 
Cerurilor. 

Când o obşte este povăţuită de dragoste, atunci Hris- 
tos nevăzut binecuvintează toate. Bucuria, pacea, jertfa 
pentru fraţi, arde în pieptul fiecăruia dintre fraţi, însă 
rugăciunea atunci se înmulțește mai mult, cu cât dra- 
gostea în Hristos și jertfa îmbogățește sufletele. Atunci 
Hristos Se slăvește, iar noi devenim organe smerite prin 
care se slăveşte Sfântul Nume al lui Dumnezeu. 

Adevărata dragoste nu invidiază darurile cele bune 
ale fratelui; nu se bucură când aude cuvinte care îl înjo- 
sesc sau îl osândesc; nu se oprește de la a lăuda mereu 
sporirea fratelui. 


1 Marcu 10, 44. 

Dragostea nu pizmuiește, nu se trufește, nu se poartă 
cu necuviință, nu caută ale sale, ci pe ale fratelui; nu se 
mânie, nu gândește răul; toate le acoperă, toate le rabdă. 
Cel care are dragoste curată, niciodată nu cade, păcătu- 
ind împotriva fratelui său. 

Așadar, rugaţi-vă, fiilor, pentru ca Dragostea, Dum- 
nezeul nostru, să ne dăruiască darul dragostei celei în 
Hristos. Când această dragoste va împărăţi în inimile 
noastre, în cuvintele și faptele noastre, atunci nădăjdu- 
im ca într-un viitor apropiat să se alcătuiască în Hristos 
o obște care să aibă duhul lui Hristos, plină de strălucire 
duhovnicească, cu temelii de neclintit, o obște unită în 
cuget, un suflet în multe trupuri. 


2, Fiii mei iubiţi, Î] rog pe Dumnezeul dragostei să 
vă întărească întru dragostea cea dintre voi și să vă dea 
acea dragoste care nu viclenește, care nu pricinuiește 
sminteli, ci mai degrabă le risipește prin înțelepciunea 
pe care o naște. 

Mă rog ca Domnul să vă dăruiască dragoste curată, 
care închide gura celui care o are și nu-i dă voie să se 
prăbușească în prăpastia osândirii, a grăirii-împotrivă, a 
clevetirii, a minciunii, a fățărniciei și a altor nenumărate 
rele pe care le naște, prin limbă, lipsa acestei dragoste 
curate după Dumnezeu. 

Cel ce are dragoste petrece în Dumnezeu și Dumne- 
zeu întru el. Și aceasta este mărturia că suntem ai lui 
Dumnezeu și că Îl iubim pe El, când avem dragoste cu- 
rată unii către alții. 

„Oricine urăște pe fratele său este ucigaș de oameni” 
și întru întuneric duhovnicesc petrece și nu știe unde 
merge. 


iIloan 3,15. 

Poruncă prețioasă am primit de la Domnul nostru 
Iisus Hristos ca să ne iubim unii pe alții, dar și diavolul 
a dat celor care se supun lui porunca de a se uri unii pe 
alții. Prin urmare vom păzi porunca Celui ai Cărui uce- 
nici suntem. 

Să ne temem, fiilor, de răceala și de vrăjmășia cea din- 
tre frați și de gândurile aduse de ea, care puțin câte puțin 
conduc sufletul la ura demonică. Căci, făcând astfel, ne 
supunem vrăjmașului nostru, diavolul, ca unui domn și 
ne adunăm nenumărate rele în sărmanul nostru suflet. 

Dragostea este temelia. Este temelia și acoperă- 
mântul acelui suflet care o are. Iar un astfel suflet are 
sălășluit în el pe Dumnezeul dragostei și se desfătează 
în fiecare clipă în chip luminat. 

Pentru alcătuirea și păstrarea vieții de obște este de 
neapărată trebuinţă dragostea reciprocă, căci dragostea 
va fi veriga de aur care îi va uni pe toți fraţii într-un trup 
unitar, care se va împotrivi smintelilor pe care pururea 
le pricinuiește stăpânul vrăjmășiei și al urii, diavolul. 
Dragostea va fi acea putere nebiruită ce va ţine mădula- 
rele adunate într-un trup, care are cap pe întâistătător. 
Și această putere va birui, de fiecare dată când va fi nevo- 
je, pe cealaltă putere, a răului, cea desăvârșit potrivnică, 
care se va sili să smulgă mădularele din acea unitate. 

În cazul unei dragoste căldicele, puterea potrivnică a 
diavolului, potrivit cu variaţia pe care o va suferi căldura 
dragostei, va avea și trofeele pe măsură. Dar care sunt 
trofeele puterii potrivnice? Smintelile în sânul obștii, 
grăirile-împotrivă, neascultarea, dorinţa de a birui în 
cuvânt, mândria, lăudăroșeniile, invidia, ura și în sfârșit 
părăsirea chinoviei. 

Să cugetăm, fiilor, oare Îngerii grăiesc împotrivă, 
fac neascultare, își fac voia lor, se vrăjmășesc, se urăsc, 

dezertează din locul unde sunt rânduiți spre a sta îna- 
intea lui Dumnezeu? Desigur că nu. 

Aceasta a făcut-o Luceafărul cel ce răsărea odinioară, 
care s-a prăbușit și a devenit satana. 

Tot astfel și noi, de vreme ce am îmbrăcat schi- 
ma îngerească, oare nu suntem datori să și petrecem 
ingerește? Cum ni se va socoti îngerească petrecerea 
noastră, când vedem între noi grăire-împotrivă, cârtire, 
dorinţa de a birui în cuvânt, voie proprie, vrăjmăşie și ce 
este mai rău decât toate neascultare? Oare nu veţi face 
astfel cele potrivnice celor sfătuite de smerenia mea? 
Și nu vă veți aduna astfel mai mult păcat, potrivit cu- 
vântului scripturistic, când lucraţi cele potrivnice? Căci 
spune că „sluga care a știut, dar nu a făcut, va fi bătută 
mult”, adică va fi pedepsită aspru cu multe și cumplite 
răni și pedepse. 

Să ne temem, fiilor, de neascultarea față de poveţe, 
căci pentru fiecare abatere călcare și neascultare se 
primește negreșit pedeapsă. De aceea să ne nevoim că- 
tre împlinirea lor. Și să fiți încredințați că veți primi, așa 
cum vi s-a vestit de mai înainte, cununa cea neveștejită 
a dragostei și a ascultării, atunci când Iisus Hristos, Pu- 
itorul de nevoinţă, va împărți răsplăţile și cununile. 

Mă rog ca Stăpâna lumii, Apărătoarea cea nebiruită 
creştinilor, să vă învrednicească, prin mijlocirile ei și 
ale tuturor Sfinților, să primiți cununa cea neveștejită 
a slavei celei veşnice. 


3, Fiul meu, să alungi gândurile cele rele pe care ţi le 
aduce diavolul, împingându-te spre învoire. Mai ales pe 
cele de ură asupra fratelui să nu le primeşti nicidecum, 
fiindcă au ca scop să-ți răpească cea mai mare dintre vir- 
tuți, dragostea. Și dacă vor izbuti aceasta, au câștigat în 

întregime sufletul tău. Și atunci când vom pierde dragos- 
tea, pe Dumnezeu Îl vom pierde, fiindcă Dumnezeu este 
Dragoste și cel ce petrece în dragoste întru Dumnezeu 
rămâne și Dumnezeu întru el. Ce altceva ne mai rămâne 
pentru dobândirea mântuirii? Căci aşa cum spune Apos- 
tolul Ioan: „Oricine urăşte pe fratele său este ucigaș de 
oameni”, „Iar celceurăşte pe fratele său este în întuneric 
şi umblă în întuneric şi nu ştie încotro se duce, pentru că 
întunericul a orbit ochii lui”? 

Fiul meu, să nu primeşti deloc gândurile de ură îm- 
potriva fratelui, ci alungă-le îndată și rostește Rugăciu- 
nea lui lisus sau spune satanei: „Cu cât tu, diavole, îmi 
vei aduce gânduri de ură împotriva fratelui, cu atât eu îi 
voi iubi pe frații mei, fiindcă am poruncă de la Hristos al 
meu. Și nu numai că îi voi iubi, ci mă voi și jertfi pentru ei, 
așa cum și Hristos S-a jertfit pentru mine, ticălosul”. Și 
indată să îimbrăţișezi lucrurile pentru care îţi aduce ură și 
să spui: „Ia vezi, diavole pizmătăreţ, cât de mult îi iubesc! 
Voi muri pentru ei”. Făcând astfel, și Dumnezeu văzând 
bunata intenţie și felul în care înfrunţi ispita, pentru a-l 
birui pe diavol, îndată vaveni în ajutorul tău și te va izbăvi. 


4. Mă rog Preabunului Dumnezeu să trimită pe 
Preasfântul Său Duh, precum odinioară Sfinţilor Săi 
Apostoli, să vă lumineze ca să mergeţi cu lesnire pe 
mult-ostenitoarea cale a mântuirii. „Iată acum ce este 
bun şi ce este frumos, decât numai a locui (întru dragoste) 
frații împreună”. Nu există lucru mai frumos ca o obşte 
plină de dragostea cea după Dumnezeu. Toate bucură, 
toate sunt pline de frumuseţe. Sus în Cer, acolo unde 


1Iloan 3,15. 
:Iloan 2,11. 
3 Psalmi 133, 1. 

dragostea este nesfârșită, Dumnezeu Se bucură împre- 
ună cu Puterile îngerești. 

ol ubiți-vă unii pe alții, precum și Eu v-am iubit pe voi”, 
„Intru aceasta vor cunoaşte toți că sunteţi ucenicii Mei, 
dacă veţi avea dragoste unii faţă de alții”. 

O, dragoste, cu adevărat fericită este inima celui care 
te are, căci în dragoste găsești toate cele bune: smerenie, 
bucurie, bunătate, îngăduinţă, luminare și celelalte! 

Calea cea frumoasă a dragostei este fără osteneală 
și întru dragoste nu este prihană sau pată, și conştiinţa 
mărturisește că sufletul are îndrăznire la Dumnezeu. 
Dar când nu există dragoste, atunci sufletul nu are în- 
drăznire la rugăciune, ci este parcă biruit și nu-și poate 
ridica capul, fiindcă este mustrat de conștiință pentru 
faptul că nu iubește așa cum Dumnezeu îl iubește pe el. 
Și astfel încalcă porunca lui Dumnezeu. 

Dacă nu-l iubim pe fratele nostru pe care îl vedem, 
cum vom iubi pe Dumnezeu pe Care nu-L vedem? Cel 
care are dragoste adevărată Îl are pe Dumnezeu, iar cel 
care nu are dragoste nu-L are pe Dumnezeu întru sine. 

„Ai văzut pe fratele tău, ai văzut pe Dumnezeu” şi „de 
la aproapele tău vine mântuirea”, spun Sfinţii Părinți. 

Cuvioșii din vechime pășeau fără de osteneală pe calea 
mântuirii, fiindcă pe toate le jertfeau ca să nu cadă din dra- 
goste. Dragostea era scopul vieţii lor. Calea noastră este pli- 
nă de spini, pentru căne lipseşte dragostea. De aceea, atunci 
când pășim pe această cale sângerăm mereu. Zidurile casei 
se clatină atunci când nu întărim bine temelia dragostei. 


5. Sileşte-te, fiul meu, pentru sufletul tău! Sileşte-te 
să-i odihnești pe fraţii tăi și Dumnezeu te va odihni pe 
tine și îţi va da Harul Său! 


1! Ioan 13, 35. 

Fă răbdare! Fă ascultare! Fă-te gunoiul tuturor și te 
va lumina Domnul! 

Cel care are mai multă smerenie, acela este mai mare. 
Dumnezeu dă Har celui care are frica Lui și se supune 
tuturor ca un copil mic și caută neîncetat voia cea sfântă 
a Domnului. Niciodată nu caută să se facă voia sa, ci voia 
lui Dumnezeu și a celorlalți. Întotdeauna spune: „Cum 
vreți, cum știți mai bine”. Nu-și spune părerea sa, fiindcă 
se socotește mai mic decât toți. Atunci când i se spune 
să facă ceva, el este întotdeauna binevoitor și spune: „Să 
fie binecuvântat!” 

Așadar, fiul meu, acestea să le faci și tu, iar demonii vor 
fugi departe și nu se vor mai apropia. Mult se tem atunci 
când văd smerenie, ascultare și dragoste către toți. 


6. Tu, fiul meu, fă-ţi datoria! Dacă ceilalți nu fac as- 
cultare, lasă-i la Dumnezeu și linișteşte-te. Este invidia 
diavolului, fiul meu. Oare diavolul în munți va merge? El 
se duce acolo unde sunt oameni care se nevoiesc pentru 
a se mântui. Și fiindcă și noi vrem să ne mântuim, ne 
zăpăceşte fără să ne dăm seama. 

Ridică, fiul meu, greutatea fraților. Dumnezeu 
răsplăteşte cu dreptate fiecăruia. Va veni timpul când 
vei vedea cât de mult îţi va da pentru osteneala pe care 
ai făcut-o pentru atâtea suflete. Osteneşte-te în aceas- 
tă lume; ajută și niciodată nu vei fi lipsit de ajutorul lui 
Dumnezeu. Acum semeni, dar va veni vremea când vei 
secera. Roagă-te ca să te întărească Dumnezeu întru răb- 
dare, să-ți dea discernământ, luminare și celelalte. Eu 
mă rog neîncetat pentru tine, însă nu am îndrăznire la 
Dumnezeu și de aceea rugăciunea mea nu aduce roadă. 

Cugetă la cât de mult au suferit Părinţii ca să-i mân- 
tuiască pe alții. Nu este un lucru neînsemnat. Tu îi ajuţi 

pe ceilalți, de aceea petine se va răzbuna vrăjmașul; pen- 
tru aceasta îți aduce și întristare. Așadar, întărește-te 
intru răbdare și cu bărbăție să zici: „Voi muri în luptă, 
ajutându-i pe frați să se mântuiască, și Dumnezeu nu mă 
va lăsa să mă pierd, de vreme ce pentru dragoste o fac”. 

Da, astfel să faci și vei vedea câtă putere și bucurie 
vei primi în luptă. Căci nerăbdarea, lipsa de nădejde și 
descurajarea îl lipsesc pe om de Harul lui Dumnezeu, iar 
omul greșește, atribuindu-le greutăților pe care le poar- 
tă. Dar curajul, jertfa, bărbăţia, credința în Dumnezeu 
aduc Harul lui Dumnezeu. Fie ca Dumnezeu să-ți întă- 
rească nervii cei duhovniceşti spre a lupta cu puteri noi. 


LA Rămâneți întru legătura dragostei celei frățești, 
fiindcă dragostea este începutul și sfârșitul, temelia tu- 
turor virtuţilor. In dragostea cea pentru Dumnezeu și 
aproapele „se cuprind toată legea și Proorocii”. Fără dra- 
goste suntem chimval răsunător, un zero rotunjit. După 
Sfântul Apostol Pavel, chiar dacă am da trupul să fie ars 
pentru Hristos și toată avuţia noastră am împărți-o și în 
toată viaţa am face nevoință aspră pentru Hristos, dar 
dragoste nu avem, nimic nu am izbândit. Așadar să ne 
îngrijim cu toată puterea a păstra dragostea întreolaltă, 
pentru ca puţinele noastre lucrări să fie binecuvântate 
de Cel ce cunoaște cele ascunse ale inimilor noastre. 


9. Îmi scrii, fiul meu, pentru cineva care te-a amărât 
și tu l-ai blestemat. Nu, fiul meu, să nu blestemi pe nici 
un om, oricât rău i-ar face. Hristos ne spune să iubim pe 
vrăjmașii noștri, cum vom spune noi, oare, vreun cuvânt 
rău? Cere lui Dumnezeu să te ierte și în continuare să-l 
iubeşti ca pe fratele tău, chiar dacă tu nu ești de acord cu 


1 Matei 22,40. 

el. Hristos pe Cruce fiind, nu i-a iertat pe cei care L-au 
răstignit? Oare noi nu vom face la fel? Da, fiul meu, tre- 
buie să-i iubim pe toţi, chiar dacă ei nu ne iubesc. Aceas- 
ta este socoteala lor. 


9. Fiul meu, întotdeauna trebuie să-l îndreptățești 
pe fratele tău și să te osândești pe tine însuți. Niciodată 
să nu îndreptăţești faptele tale, ci învaţă să spui „ier- 
taţi” și smerenia se va sălășlui întru tine. Fă răbdare și 
treci cu vederea greșelile fratelui tău, amintindu-ţi de 
indelungă-răbdarea lui Dumnezeu față de greșelile tale. 
lubeşte precum și lisus te iubește și așa cum dorești și 
tu săte iubească ceilalți. Păstrează tăcerea, rugăciunea 
neîncetată și osândirea de sine și atunci vei vedea câtă 
umilință și lacrimi și bucurie vei simţi. Dacă însă nu le 
ţii, adică le neglijezi, atunci răceala și uscăciunea vor 
inlocui cele de mai sus. 

lubește-i pe fraţi și dragostea ta se va vădi atunci 
când, în ciuda tuturor neputinţelor tale, tu te vei neso- 
coti întru toate și îi vei iubi pe toți. Dragostea te va păzi 
de toate păcatele. 

În afara de tine însuți să nu cugeți nimic, ci să te 
prihănești neîncetat, căci aceasta este calea cea mai 
bună. 


10. Fie ca sufletul vostru să se însănătoșească mai 
mult, căci atunci când sufletul este sănătos, are răbdare 
în necazuri, are lepădare de sine; nu-l înspăimântă nici 
bolile, nici gândurile iubirii de sine. Când sufletul este 
sănătos, are dragoste întru sine, nu se smintește, rabdă 
cuvântul greu al fratelui, nu teatralizează greșelile lui, 
întotdeauna are cuvânt bun de spus fratelui, cedează 
înaintea voii celuilalt și astfel se izbăvește de gânduri 

și mâhnire. Când sufletul este sănătos, nu se mânie, nu 
cârtește, nu grăiește-impotrivă, nu șopteşte, nu face ne- 
ascultare, nu-și face voia proprie și toate celelalte care 
aduc sănătate sufletului. Această sănătate o cer de la voi, 
pe aceasta vă sfătuiesc și mă rog s-o dobândiți. 


Epistolă către un creștin nevoitor 


11. Rabaă pe cel care te mâhnește și îți pricinuieşte 
sminteli; rabdă cu bucurie. Roagă-te pentru el în fieca- 
re zi, străduiește-te în fiecare zi să-i faci bine, să-l lauzi, 
să-i vorbeşti cu dragoste și Dumnezeu va face minunea 
și se va îndrepta. Hristos Se va slăvi, iar diavolul, cel care 
pricinuiește smintelile, va crăpa. Silește-te să tai mai ales 
minciuna și osândirea. Canonul tău este să faci în fiecare 
zi un șirag de metanii pentru cel care te urăște, pentru ca 
Dumnezeu să-l lumineze și să-l aducă la pocăință. Timp 
de o lună de zile să faci în fiecare zi câte zece metanii. 

Dacă această persoană face ceva împotriva ta, tu 
să treci cu vederea și să faci răbdare. Să preferi să fii 
nedreptăţit, decât să nedreptăţești; să fii lovit și să nu 
lovești. Iar când pe acestea le vei face, Fiul lui Dumne- 
zeu Se va sălășlui în sufletul tău împreună cu Tatăl și 
cu Duhul Sfânt. 

Luptă lupta cea bună, treci cu vederea faptele acestei per- 
soane, precum și Hristos a trecut cu vederea păcatele tale. 


A doua epistolă 

M-am bucurat când am aflat că te silești să biruiești în 
felul tău pe acel om care atât de mult te hărțuiește. Da, fiul 
meu, dragostea pe toate le biruiește. Dragostea să o cauţi, 
smerenia, curăția. Să faci un șirag de metanii pentru acest 

om și Hristos Îl va lumina. Diavolul le face pe toate. Când 
Hristos îl va alunga, acel om va deveni mielușel. 


12. ss suporţi pe fratele tău cu toate ale lui. Să te 
caracterizeze respectul față de ceilalți. Pentru Nume- 
le lui Dumnezeu, să nu ocărăști, să nu osândești, căci 
acestea nu sunt fapte de monah, ci de mirean care se află 
departe de Dumnezeu. Tu eşti afierosit lui Dumnezeu 
și trebuie să faci ceea ce vrea Dumnezeu. Aceasta să te 
povățuiască în purtarea ta față de ceilalți. 

Când ocărăşti și mai faci și alte rele, să știi că faci voia 
diavolului și Dumnezeu Se amărăște foarte mult. Îngerii 
care te văd, intristaţi vor spune: Dar ce are acesta de se 
luptă? Nu se gândeşte la porunca lui Dumnezeu, la dra- 
goste?”, În timp ce atunci când te văd jertfindu-te pentru 
dragostea lui Hristos, se bucură și slăvesc pe Dumnezeu, 
Care dă Harul Său omului și biruiește pe diavol. 


13, Te rog, fiul meu, silește-te spre păzirea dragostei 
frăţești. Monahul fără dragoste este mort sufletește. Să 
nu judeci pe nimeni, să nu grăiești cele de prisos, cele 
vătămătoare, cele care nu se potrivesc unui monah. 

Pentru ce, fiul meu, ai părăsit lumea? Oare nu ca să te 
sfințeşti? Oare nu pentru a dobândi dragostea cea curată 
după Dumnezeu? Când cârtești și îi judeci pe mai-marii 
tăi, împlinești scopul plecării tale din lume? Oare până 
când te va înșela diavolul și nu vei pune început de pocă- 
ință și îndreptare? Timpul trece și sfârșitul se apropie. 
Să ne silim acum, toate se îndreaptă acum. Mai târziu 
ne vom lovi capul, însă fără nici un folos. 


14. Ne aflăm în ajunul Bobotezei. O, cât de mult po- 
gorământ! Gol intră în repejunile Iordanului. Cine? Cel 

care este Cuvântul Născătorului Celui fără de început, 
al Celui care mai demult a spus: „Să fie!”. Și iată că toate 
au stat înaintea Lui! Gol pentru a ne dărui nouă celor 
dezgoliți înfierea. 

Iordanul văzând pe Cel nevăzut în chip văzut, pe Cel 
fără de trup întrupat, s-a spăimântat și şi-a întors re- 
pejunile sale înapoi. Botezătorul Ioan s-a înfricoșat și 
el. Cum să boteze robul pe Stăpânul? Cum să lumineze 
sfeșnicul pe Lumină? Care Lumină? Acea Lumină feri- 
cită, cea în Trei luminători, care „luminează pe tot omul 
ce vine în lume”. 

Părintele Cel fără de început dă mărturie pentru Fiul 
Său Cel fără de început, pe când Mângâietorul vine în 
chip de porumbel și stă pe capul lui lisus, „adeverind 
întărirea cuvântului”. 

Saltă și se veselește sufletul fiecărui creştin înain- 
tea măreției Tainei dumnezeieștii Arătări. O, ce Părin- 
te iubitor de fii avem! A fost trecută cu vederea și ui- 
tată această inimă a lui Dumnezeu, care atât de mult îl 
iubeşte pe om! Căci strigă prin proorocul: „Oare va uita 
femeia pe pruncul său? Sau nu-i va fi milă de fiii pânte- 
celui său? Că de va și uita femeia pe aceștia, dar Eu nu 
te voi uita pe tine, zice Domnul”. „Că de vreme ce fiind 
noi vrăjmași, ne-am împăcat prin moartea Fiului Său, 
cu mult mai vârtos fiind împăcaţi, ne vom mântui prin 
viața Lui”. 

O, câtă mângâiere dau cuvintele Apostolului Pavel 
sufletului care de curând s-a pocăit! Multă îndrăznire 
la Dumnezeu are acel suflet care se îndură de aproapele 
și pătimește împreună cu el, arătând aceasta în faptă și 
în cuvânt. 


1 Isaia 49,14-15. 
2 Romani 5, 10. 

Când Sfântul Andrei, cel nebun pentru Hristos, își 
săvârşea nebunia sa în mijlocul Constantinopolului, o fe- 
meie temătoare de Dumnezeu, ai cărei ochi sufletești erau 
deschiși, l-a văzut în extaz pe fericitul Andrei strălucind 
mai mult decât soarele, iar oamenii îl loveau, îl scuipau, îl 
chinuiau și demonii se bucurau fiindcă aveau să-i judece 
în ceasul morții lorpentru că îl băteau și-l chinuiau în tot 
chipul pe Sfântul lui Dumnezeu. Dar Sfântul a spus demo- 
nilor: „Eu L-am rugat pe Dumnezeu să nu le socotească 
păcatul celor care mă lovesc și mă chinuiesc”. 

Atunci a văzut Varvara, căci aşa se numea femeia, că 
s-a deschis Cerul și s-a pogorât un porumbel mare având 
o floare în cioc şi așezându-se pe capul fericitului An- 
drei, a spus: „Primeşte această ramură înflorită pe care 
ţi-o trimite Părintele Luminilor, pentru că arăţi îndurare 
față de cel care te loveşte, așa cum și El este îndurat”. 
Atunci porumbelul a fost înconjurat de nenumărate pă- 
sărele care cântau cântări cereşti, spre desfătarea acelui 
fericit suflet, care pentru Hristos suferea atât de mult. 

Peste puțin acea vedenie a luat sfârșit și fericitul 
s-a apropiat de Varvara, căci cunoscuse în duh despre 
vedenia ei, și i-a spus: „Păzește, Varvara, această taină 
atât timp cât voi fi în viață, până ce mă voi muta în locul 
cortului celui minunat”. 

Sufletul îndurat se aseamănă lui Dumnezeu și multă 
este îndrăznirea ce o câștigă către El. 

Fie ca Dumnezeu să ne dea inimă plină de îndura- 
re, pentru ca atunci când vom ieși din această viaţă să 
aflăm și noi îndurările lui Dumnezeu, mila și dragostea 
Sa! Amin. 


15. Așa cum Dumnezeu este îndurat și iartă pe 
toţi, tot astfel şi noi suntem datori să ne asemănăm 

Stăpânului și să iertăm din inimă pe cei care ne greşesc. 
Căci așa cum copilul moștenește caracterul părinților 
săi, tot astfel şi noi datori suntem să ne asemănăm Sfân- 
tului nostru Părinte, Dumnezeu. 

Să răbdăm pe cei care ne întristează, căci și Hristos 
a răbdat din dragoste pentru noi nenumărate ocări de 
la cei păcătoși. 


16. Mare este cinstea ce ni s-a dat, deşi suntem ne- 
vrednici, şi anume aceea de a sluji la lucrarea de mân- 
tuire a sufletelor, ca niște mădulare ale Sale, amintin- 
du-ne că dacă alții nu și-ar fi jertfit viața - Apostolii și 
ceilalți — de dragul nostru, noi nu am fi fost acum fii ai lui 
Dumnezeu, moştenitori ai bunătăţilor cerești. Așadar, 
tot ce putem face, să facem. Iar lucrarea o va desăvârși 
Cel care are puterea de a o desăvârși. 

Aduceţi-vă aminte de vremea catacombelor, de fe- 
lul în care se nevoiau primii creştini. Cu câtă dragoste 
jertfeau tot ce firea le dăruise mai plăcut, atunci când 
datoria de creștini îi chema. Iar, în cele din urmă, această 
jertfă le aducea slava cea veşnică. 

Ah, noi nu suntem vrednici și, din nefericire, pe toate 
le pierdem datorită puținătăţii de credinţă - primul fiind 
eu — , dar nădăjduim că mila Domnului ne va întări, ca 
să purtăm și noi cu smerenie o mică cruce, spre mân- 
gâierea noastră. 


17, riul meu, să ai dragoste către fraţii tăi! Alun- 
să de la tine dorinţa de a birui în cuvânt, care alungă 
harul mângâierii și îl înlocuiește cu amărăciune și ură. 
Slăveşte pe Dumnezeu întru dragoste. „Întru aceasta 

vor cunoaşte toți că sunteți ucenicii Mei, dacă veţi avea 
dragoste unii faţă de alţii” 

Ce este mai frumos decât dragostea între fraţi? Dar 
semănătorul cel rău, aruncă cu vicleşug sămânţa de ne- 
ghină și astfel secerăm și invidie și răceală. 

Pentru aceasta priveghează, fiule, să nu pierzi tim- 
pul preţios cu gânduri nestatornice, ca nu cumva săvină 
Domnul și să ne găsească goi și astfel să fim încuiaţi afa- 
ră de Impărăţie. 

Smereşte-te, osândește-te neîncetat pe tine însuţi. Să 
nu te îndreptățești, ci aruncă greşeala asupra ta. 


18. Rămâneţi întru dragostea cea întreolaltă, lar 
aceasta va fi dovadă neclintită că și pe Dumnezeu ÎI iubiți. 
Nu vă amărâţi unii pe alții, căci aceasta este o purtare cu 
totul nepotrivită pentru cei care, miluiți fiind de Dumne- 
zeu, au părăsit lumea și au îmbrăcat haina pocăinței. Nu 
întristați Duhul Sfânt cu gânduri necuvioase, cu gânduri 
de invidie și răceală sufletească. Da, fiii mei, iubiți-văunii 
pe alţii, potrivit poruncii dumnezeieşti. Fugiţi ca de foc de 
răceala dintre voi, ca să păstraţi căldura Duhului Sfânt! 
Îngriji iți-vă de dragostea cea după Dumnezeu, cea dătă- 
toare de viață, ca să străluciți icoana sufletului vostru și 
să se bucure Ingerii care vă stau în preajmă. „Căci ați fost 
cumpăraţi cu preţ! Slăviţi, dar, pe Dumnezeu în trupul vos- 
tru şi în duhul vostru, care sunt ale lui Dumnezeu”. 


19. Cel care rabdă în tăcere cuvintele fratelui, și ia 
aminte să nu se sălășluiască în sufletul său ura, osândi- 
rea sau ținerea de minte a răului, este fericit. Se asemănă 
lui Hristos, Care atunci când scotea demoni din oameni, 


1 Ioan 13,35. 
2 ] Corinteni 6, 20. 

evreii Îl judecau, zicând: „Cu domnul demonilor scoate pe 
demoni” și „Demon ai. Cine poate să Te asculte?” 

Vezi, fiul meu, că și lui Hristos Îi spuneau astfel? Pen- 
tru aceasta nu te mâhni. Dacă vei face răbdare, dacă te 
vei smeri și vei zice „Cu adevărat demoni mulți am - căci 
fiecare patimă are și demonul ei - și sunt aşa cum spu- 
ne fratele meu, ba încă și mai rău” și te vei strădui să-l 
iubești, să te supui lui, atunci va veni ziua când te vei 
slobozi de patimi și va împărăţi Hristos în inima ta și-ți 
va da negrăita pace a lui Dumnezeu. 


20. Nu stricați dragostea cea mântuitoare pentru 
lucruri de nimic! Nu vă bănuiţi unul pe altul și astfel 
să creaţi stări rele înlăuntrul vostru, care vă vatămă 
sufletește. Temeţi-vă de judecata lui Dumnezeu! Vai de 
acela de la care vine sminteala! 

Nuvă îndreptăţiți pe voi înșivă, ci mai degrabă arun- 
cați asupra voastră greutatea oricărei situații și veţi 
cunoaște mult folos înlăuntrul sufletului vostru. lar dacă 
vă veţi îndreptăți faptele voastre și veţi osândi pe fratele 
vostru, mâhnirea și întristarea nu vă vor lipsi niciodată, 
ca răsplată a călcării de poruncă. 

Monahul fără prihănirea de sine nu valorează nici 
măcar un bănuţ; şi prin urmare nici pricopseală nu va 
avea vreodată. 

Ceea ce vă spune starețul să considerați că este voia 
lui Dumnezeu şi că Domnul vorbește prin gura sa. Și 
atunci când veţi crede că este așa, vă rămâne numai să 
faceți răbdare, așa cum vrea Hristos. 


21 e Domnulva osândi în focul cel veșnic pe pricinu- 
itorii de sminteli. Iubiți-vă unii pe alții cu sinceritate, nu 


1 Matei 9, 34. 

formal și cu prefăcătorie, ci cu profunzime duhovniceas- 
că. Hristos atât de mult ne-a iubit, astfel încât această 
pildă sfântă a Sa să ni se facă de a ne iubi și noi astfel 
unii pe alții. 

Dacă nu avem dragoste pentru lucrare - nu doar cu- 
vinte goale -, în zadar ne ostenim în nevoinţă, căci lo- 
vim aerul și ne îndepărtăm de la scopul nostru. Să nu ne 
înșelăm crezând că ne vom mântui trecând cu vederea 
virtutea de temelie a ascultării. Dacă nu ne va caracte- 
riza dragostea cea curată a lui Hristos, în zadar alergăm 
și atunci se pierde orice nădejde de mântuire. 


22, La întrebarea ta, frate în Hristos, dacă trebuie 
să-l îndreptăm pe aproapele nostru - care este nemul- 
țumitor, nedrept etc. — sau să nu facem aceasta de dragul 
răbdării, îţi răspund: dacă crezi că în urma sfatului frate- 
le se va folosi, atunci să o facem, căutând folosul fratelui 
mai mult decât pe al nostru și împlinind astfel cea mai 
mare dintre virtuți, dragostea. Dacă însă crezi că nici 
un folos nu va primi din sfătuire, atunci să alegi folosul 
tău, răbdând și nemulțumirea și nedreptatea fratelui. 


23. Cu răbdare și mulțumire să slujești în asculta- 
rea ta. Să cugeţi că slujești Îngeri și nu oameni. 

Slujeşte-i pe fraţi cu dragoste, așa cum îi și iubești. 
Străduieşte-te să nu întristezi pe nici un frate, ca să nu 
piardă sufletul tău îndrăznirea cea către Dumnezeu. Tu 
să slujești ca un rob pentru dragostea lui Hristos. Să te 
socoteşști pe tine însuți ultimul dintre fraţi. Smereşte-te 
și vei vedea Harul pe care ţi-l va da Domnul slavei. 


24. Dragostea cea adevărată către fratele are ca- 
racteristicile care o deosebesc, adică atunci când nu 

judecăm pe fraţi, nu-i prihănim, când trecem cu vederea 
greșelile lor cele mici şi le răbdăm ca fiind ale noastre, 
îndreptățindu-i întotdeauna pe ceilalți, atunci când nu 
invidiem, nu ne bucurăm de greșelile lor, ci mai degrabă 
ne veselim pentru cele bune ale lor și ne rugăm pentru 
ei. Din cele de mai sus se vădeşte dacă dragostea noastră 
către frați este curată. Atunci cu adevărat bună și vese- 
litoare este petrecerea cea împreună cu fraţii. 

Siliți-vă, fiii mei, ca să dobândiţi o astfel de dragoste, 
căci această dragoste strălucită și vrednică de Ceruri vă 
va face fii ai lui Dumnezeu, fiindcă Dumnezeu dragoste 
este, iar cel ce rămâne în dragoste întru Dumnezeu ră- 
mâne și Dumnezeu întru el. 

Dar pentru a dobândi această dragoste minunată tre- 
buie să-L chemăm neîncetat pe Dumnezeul dragostei 
ca să ne-o dea. 

Numele lui Dumnezeu pomenit neîncetat prin rugă- 
ciunea „Doamne Iisuse Hristoase, miluieşte-mă!” are în- 
tru sine viață veşnică, iar viaţa veșnică este Dumnezeul 
dragostei. Prin urmare cel care se roagă cu această rugă- 
ciune dobândeşte dragostea curată, cea după Dumnezeu. 

Așadar, înainte! Iată mijlocul și modul pentru a do- 
bândi dragostea. Prindeţi curaj și înaintați în luptă cu 
bărbăţie! Rostiţi neîncetat Rugăciunea, cu gura sau cu 
mintea! Mai de folos este cu gura în timpul zilei, din pri- 
cina răspândirii minţii la lucrare. 

CAPITOLUL XII 


Despre ispite 


Î, Dumnezeu îngăduie ispitele pentru a ne trezi spre 
pomenirea Lui. Și în timp ce noi [l rugăm, El Se face că nu 
ne aude, pentru ca să ne înmulțim rugăciunile și de frica di- 
feritelor patimi să strigăm Sfântul Său Nume, iar din dure- 
rile rugăciunii să se sfințească inima noastră. Și astfel, din 
cercare ne cunoaștem neputința firii noastre celei putrede 
și că fără ajutorul lui Dumnezeu nimic nu putem să facem. 

Experienţa cea bogată se câștigă cu sângele inimii și 
rămâne neștearsă, făcându-se temelie pentru viaţa cea 
de dincolo. Harul lui Dumnezeu pleacă şi vine din nou, 
dar experienţa niciodată nu pleacă, fiindcă s-a încrus- 
tat în inimă și oricât ar încerca satana s-o şteargă, ea 
rămâne ca niște litere cauterizate. Căci fără Dumnezeu 
nimic nu se poate face. 

Dacă ar fi lipsit ispitele, mândria ne-ar fi făcut ca 
niște alți luceferi, dar bunul nostru Părinte, Dumnezeu, 
ne lasă în necazuri, ca să ne păzim în smerenie, care ne 
va uşura de greutatea păcatelor noastre. 

Atâta vreme cât ne aflăm în anii tinereţii trebuie să 
fim ispitiți, deoarece tinereţea lesne se abate de la calea 
cea dreaptă. Cu timpul va înceta războiul și va veni pacea 

cea dorită. Așadar curaj şi răbdare. Să nu deznădăjduieşti, 
oricât te-ar lupta patimile. Dumnezeu iubește pe cel care 
este războit și se războiește. Îmbărbătează-te și roagă-te 
pentru mine, trândavul, necuratul și nevrednicul. 


2, Dacă pe Apostolul Pavel l-a folosit ispita, precum 
spune:,„.Datu-mi-s-a mie un ghimpe în trup, un înger al sa- 
tanei, să mă bată peste obraz, ca să nu mă trufesc”, cu atât 
mai mult ne vor folosi nouă ispitele atunci când le răbdăm. 

Apostolul Pavel era vasul alegerii, gura lui Hristos, 
cel mort pentru lume, cel care a sălășluit întru sine în- 
treaga Sfântă Treime. Și cu toate că ispititorul împiedica 
propovăduirea sa apostolică și atât de mult ÎI ruga pe 
Dumnezeu să ridice ispita, Dumnezeu î însă, îngrijin- 
du-se de folosul sufletului său, nu îi asculta rugăciunea. 
Deşi de trei ori L-a rugat, a primit răspunsul: „Iţi este 
de ajuns Harul Meu, căci puterea Mea în slăbiciune se 
desăvârşeşte””. Iţi ajunge, îi spune, Harul Meu spre mân- 
gâiere; iar ispita o vei avea, ca să sporești în smerenie. 

Pentru aceasta, fiii mei, răbdați cu bucurie orice ispi- 
tă pe care v-o trimite Dumnezeu; fie mâhniri, fie sălbăti- 
cire a patimilor, fiindcă spre folos ni le trimite Dumne- 
zeu, iar răbdarea în acestea ne-o va socoti ca nevoinţă, 
pe care nu putem să o facem. 

Drept aceea mulțumiți lui Dumnezeu! Slăviți-L cu 
gura și cu inima, fiindcă după ispită, atunci când o sufe- 
rim cu răbdare și mulțumire, va veni mângâierea Harului. 

Cine a intrat în Rai fără ispite, ca să intrăm și noi? 
Nimeni, toţi Sfinţii au trecut prin foc și prin apă, prin 
felurite ispite și necazuri și au slăvit pe Dumnezeu întru 
răbdarea lor și au primit cununa slavei celei veșnice. 


1 [I Corinteni 12, 7. 
2 II Corinteni 12,9. 

Nu vă pierdeţi curajul în luptă! Hristos stă de față ne- 
văzut, luând aminte la nevoinţa fiecăruia. Aşadar, ne- 
voiți-vă cu răbdare! Strigați Numele lui isus, ca să se 
sădească în inimile voastre şi vă veți îmbogăţi în Harul 
lui Dumnezeu! Nevoiţi- -vă să dobândiți minte curată, ca 
să simțiţi harul Sfintei Învieri. 


3. Două daruri dobândește cineva atunci când se 
nevoieşte după Dumnezeu: unul este mângâierea Stân- 
tului Duh care umple sufletul de bucurie, pace, veselie, 
iar celălalt este experiența provenită din ispite. 

Acest har al experienței rămâne în suflet neșters, adi- 
că nu-l părăseşte pe om, fiindcă este unit cu inima, care 
a primit experienţa ispitelor, pe când celălalt este Harul 
Sfântului Duh care când vine, când pleacă. 

În vremea ispitelor al doilea har, experienţa, este mai 
folositor, deoarece luminează sufletul, învățându-l cum 
să treacă prin ispite. Căci experienţa, dobândită fiind 
mai înainte de venirea ispitelor, știe cum să izbăvească 
sufletul de primejdie. 

Prin urmare, ispitele, atunci când le răbdăm, ne aduc 
înțelepciunea provenită din răbdarea lor, și astfel de- 
venim iubitori de înțelepciune. Dacă nu ne smerim, nu 
va înceta lecţia ispitelor. Egoismul creează ispitele și 
ispitele îl netrebnicesc. 

Așadar, smerește-te, fiul meu, dacă vrei să fie smeriţi 
diavolii care te întristează. Pune-te pe sineţi mai prejos 
decât toți și spune: „Eu sunt ultimul dintre toți oamenii 
și eu sunt vinovat pentru toate”. 


4, Nevoiţi- -vă, fiii mei, nevoiți- vă! oricât v-ar răz- 
boi vrăj imașul, voi să aveți curaj și vom birui. Îl avem pe 
Hristos, Conducătorul de oști, Care a spus: „Eu am biruit 

lumea”. Și noi o vom birui, numai să nu pierdem nădej- 
dea. Cel care nădăjduiește și Îl roagă pe Dumnezeu, nu 
va trece cu vederea Dumnezeu cererea lui, atunci când 
rugăciunea se face cu smerenie. 

Smeriţi-vă, nu cugetați cele înalte și veți ajunge la 
cele înalte. Cu cât aurul se încearcă în foc, cu atât mai 
curat se face. Și creștinul la fel, cu cât mai mult este is- 
pitit, cu atât mai mult se curățește sufletul lui. Cu cât 
mai adânc se înfige plugul în pământ și cu cât mai des 
copilim via și o îngrijim, cu atât mai multe și mai dulci 
roade vom strânge. 

Cu cât mai adânc ară necazurile și ispitele inima 
creștinului, cu atât mai curată și mai roditoare se va face. 
De aceea curaj, nădejde, răbdare, ca să primim cununa 
slavei. Ispitele și necazurile ne vor mântui; cel care fuge 
de necazuri să nu aștepte să vină cele de veselie. 


5. Nuvă întristați pentru ce s-a întâmplat. Voia 
Sa să se facă întotdeauna, iar noi să spunem „să fie 
binecuvântat”. 

Fie ca să dobândițţi silirea de monah. Toţi oamenii 
suferă. Noi suntem fericiți, fiindcă pentru Hristos facem 
răbdare în ispite. Belșug de slavă veșnică se vor face is- 
pitele monahului care rabdă. 

Mii de mulțumiri să aducem Preadulcelui și Ceres- 
cului nostru Părinte, care ne rânduiește mântuirea prin 
necazuri, astfel încât să nu ne aflăm în cealaltă lume fără 
să arătăm şi noi că am răbdat ceva pentru dragostea Sa. 

Curaj, fiii mei! Nu îngenuncheați în vreme ce urcați! 
Vom urca încet-încet, pentru că suntem neputincioși. 
Toate vor trece și vor fi uitate în lumina cea neînserată 
a învierii întru slavă. 

6. imi scrii despre ispitele tale, fiul meu. Dar se știe 
limpede că cel care vrea să pășească pe drumul lui Dum- 
nezeu, cel al curățirii, al sfințirii și al nepătimirii, trebuie 
mai întâi să se gândească la datoria cea mai mare, și anu- 
me aceea de a ridica ispitele, indiferent de proveniența 
lor, căci astfel se va întări în virtutea smereniei. 

Suntem plini de egoism, fiul meu, și de vreme ce su- 
ferim de această mare boală a egoismului irațional, este 
firesc să suferim o terapie dureroasă de mai mulți ani, 
adică ispite, până când ne vom învăța smerenia în faptă. 
Pe aceasta a purtat-o Domnul slavei, de aceea această 
virtute este veșmânt dumnezeiesc. Dar ea se dobândește 
cu sângele inimii. „Să fie binecuvântat”, „iertaţi”, „nu am 
văzut”, „cum vreți”; acestea sunt cuvintele unui monah 
smerit. Aceasta este o dovadă vădită de sporire. 

Cât privește fratele care te mâhnește, trebuie să faci 
răbdare, să fii îngăduitor, să treci cu vederea, să fii înțe- 
lept și să te prihănești pe tine însuţi, zicând că tu ești 
mai bolnav sufletește și că încă nu ai fost încercat și de 
aceea nu trebuie să vorbeşti. 


7, Întristarea despre care îmi scrii, fiul meu, este 
curat de la diavol, fiindcă cel care își mărturiseşte pă- 
catele trebuie să creadă că i s-au iertat cu desăvârșire și 
de aceea orice întristare trebuie să alungată fără întâr- 
ziere. Trebuie mai degrabă să se bucure că Dumnezeu 
S-a milostivit de el și l-a luminat să-și spele necurăţia 
de pe haina sufletului prin spovedanie curată și să aibă 
nădejdi bune pentru mântuirea sufletului său. Această 
tristețe fără de vreme pe mulți i-a pierdut. De aceea nu 
te întrista deloc, ci bucură-te și iarăși zic: bucură-te. 

8. De fiecare dată, fiul meu, când cineva cade, trebuie 
să se ridice și se va mântui. Însă când cineva cade și nu 
vrea să se ridice, atunci este de la demoni. 

Deznădejdea este armă demonică care pe mulți i-a 
zdrobit, iar nădejdea pe mulți din mocirla necurăţiei i-a 
mântuit. 


9. Nu vă temeți, nu vă pierdeţi curajul, nu lăsaţi câr- 
ma corabiei, căci altfel se pierd și cele mai mici nădejdi. 
Ci cu mâini viguroase ţineţi bine nădejdea în viața cea 
veșnică, căci căpitanul se încearcă în furtună, generalul 
în război și monahul în ispite. 

Nu vă temeți, căci avem de urcat încă multe 
povârnișuri. Pentru aceasta este nevoie de multă răb- 
dare și bărbăţie. 

Răbdați, fiii mei, orice ispită ați avea, căci toate vor 
trece. Gândiţi-vă prin câte și câte ispite am trecut. Toate 
au trecut și ne-au lăsat nu puţin folos. Tot astfel și cele 
care vor veni, vor trece și ne vor lăsa folosul potrivit. 


10. ne inșală satana — mai întâi pe mine -— și nu fa- 
cem răbdare, pierzând astfel câștigul fiecărei ispite. 

Un stareț L-a rugat pe Dumnezeu să-l izbăvească de 
patimi. Dumnezeu i-a încetat războiul patimilor și i-a 
dat nepătimire. Apoi însă a mers la un alt stareț încercat 
Și i-a spus: 

Gheronda, simt odihnă din partea patimilor și sunt 
liniștit (era încă tânăr). 

Ascultă, fiule, mergi și roagă-L pe Dumnezeu să-ți 
întoarcă războiul patimilor, fiindcă în lupte primește 
folos omul, pe când în nepătimire, nu. Căci este odih- 
nă și nu osteneală. În lupte se desăvârșește omul și 

devine duhovnicesc. Pe când fără ispite este neînțelept, 
netrebnic. 

De aceea fă răbdare, orice te-ar război. În vremurile 
de pe urmă, pe care le trăim noi, să nu așteptăm altceva 
decât ispite. Acestea însă ne vor mântui. 


11 e Astfel a iconomisit Dumnezeu, ca să ne călim în 
ispite şi să ne facem vrednici de Împărăţia Cerurilor. 

Nimeni nu a intrat în Cer fără ispite. De aceea este 
nevoie de răbdare întru toate. Nu te indigna, căci nu îţi 
este de folos și nici nu este o pildă bună. 

Nu spun că nu ne vom întrista în ispite, căci și cel care 
este operat suferă, dar fiindcă nu poate să-și redobân- 
dească altfel sănătatea, rabdă. Tot astfel și noi, ne vom 
mâhni, uneori ne vom pierde pentru puțin răbdarea, dar 
să ne întoarcem cât mai degrabă la răbdare, până când 
va trece ispita. 


12. Întunecarea care te-a cuprins, fiul meu, este și 
de la fire și de la ispititorul. Amândouă se vindecă cu 
Harul lui Dumnezeu. Pentru aceasta roagă-L pe Dum- 
nezeu să-ţi dăruiască limpezime duhovnicească și po- 
menirea celor bune și uitarea celor rele. Iar atunci când 
stăruiești, încet-încet te va ajuta Harul lui Dumnezeu. 


13. Această ispită ți se întâmplă pentru a te smeri. 
Ispitele ne vin pentru a lua aminte, a dobândi experien- 
ță și a deveni înţelepţi după Dumnezeu. Dumnezeu ne 
pedepsește pentru a ne putea împărtăși de sfințenia Sa. 

Ispitit a fost și marele Pavel și ispititorul împiedica 
propovăduirea sa. Dar cu toate că ispititorul împiedi- 
ca propovăduirea sa și cu toate că Îl ruga pe Dumnezeu 
să-l îndepărteze pe ispititor, Dumnezeu nu-l asculta. Și 

aceasta pentru ca să-l vindece și să-l păzească de orice 
atac al mândriei, care putea veni pentru mulțimea des- 
coperirilor dumnezeiești. 

Dacă pe Pavel astfel l-a ispitit Dumnezeu, pentru a-i 
păzi sufletul, cu atât mai mult nouă ne sunt necesare 
ispitele, ca să ne smerim și să ajungem în siguranță lângă 
Dumnezeu. 


14. Binecuvântatul meu copil, mii de binecuvântări 
iți trimit din inimă și mă rog, în ciuda nevredniciei mele, 
ca ele să te întărească și astfel să faci răbdare. 

Am trecut prin multe întristări și acum trec prin- 
tr-una foarte mare. Numai în Părintele luminilor nă- 
dăjduiesc, ca să mi se rezolve problema. M-a durut și 
mă doare mult, dar ține de o altă persoană cu care sunt 
intr-o legătură indirectă. Mi-ar face bine o rugăciune 
mică din partea voastră. 

Numai prin răbdare vom putea ajunge, cu ajutorul lui 
Dumnezeu, la liman. Cel care vrea să păşească pe calea 
lui Hristos trebuie să aștepte ispite până la moarte. Dar 
oare Hristos până la Cruce nu a răbdat ocări şi răutatea 
oamenilor și a demonilor? 

Rabdă pe fraţii tăi, fiul meu, și plata ta multă va fi în 
Cer! 


15. Binecuvântatul meu copil, fie ca Domnul slavei 
să-ți dăruiască tot darul cel duhovnicesc, astfel încât să 
salte inima ta de odihnă și bucurie dumnezeiască. 


Cât despre ispite, acestea nu se pot evita și aceasta 
trebuie s-o știm bine. Nu se vor linişti și de aceea să 
fim pregătiți întotdeauna pentru răbdare. Răsplata ce- 
lui care răbdă neputinţele celor slabi este mare, fiind- 

că va suferi multe și de aceea cu dreptate este ca să fie 
răsplătit pe măsură. 

Îţi doresc să dobândești tărie sufletească întocmai ca 
o stâncă de granit, de care să se spargă valurile ispitelor, 
și să rămâi neclintit în credința lui Dumnezeu. 


16. Am primit scrisoarea ta, care, desigur, nu a fost 
plăcută, fiindcă îmi scrii despre ispite și amărăciuni. Dar 
ce este viața unui ostaş al lui Hristos decât o neîncetată 
luptă cu vrăjmaşul, care niciodată nu se odihnește? Și 
acesta este diavolul, duhul cel rău, netrupesc și neobosit. 

Așadar, bunul meu copil, fă răbdare și pe toate le va 
îndrepta Bunul nostru Dumnezeu cu nesfârșita și since- 
ra Sa dragoste. Este de ajuns să facem ceea ce ține de noi. 

Răbdare și îndelungă-răbdare în fiecare ispită. Cu 
înțelepciune să înfruntăm orice ispită. Tu să împrăştii 
dragoste, împreună-pătimire, nerăutate şi Dumnezeu le 
va rândui pe toate spre folosul nostru sufletesc. 

Să nu-ţi pierzi curajul și bărbăția! Te îndreptățesc ca 
pe unul ce ești un ostaș începător, dar te și învăţ cum să 
treci prin furtunile pe care le ridică diavolul. 


17. Rabdă, fiul meu, rabdă! Suntem ispitiți pentru 
a ne smeri. Acestea sunt leacurile care vindecă sufletul 
nostru cel bolnav. Bucură-te că Dumnezeu Se îngrijește 
de rănile tale. Binecuvintează-L că te socotește fiu al Lui 
și te pedepsește, ca să te învețe înțelepciunea din Legea 
Sa. „Fericit este omul pe care îl vei certa, Doamne, şi din 
legea Ta îl vei învăța pe el” și: „ Iar dacă sunteți fără de 
certare, de care toți au parte, atunci sunteţi feciori din 
desfrânare şi nu fii adevăraţi”*. 


1 Psalmi 94, 12. 
2 Evrei 12, 8. 

18. prin urmare, ispitele ne încredințează că sun- 
tem fii ai lui Dumnezeu, iar aceasta este pricină de multă 
bucurie și cinste. Drept aceea îndrăznește, fiul meu, și 
„rabdă pe Domnul” și „fă bunătate”! 


19. Fiul meu, trebuie să înțelegem că prin multe și 
felurite ispite vom străbate prin viața aceasta. Și ade- 
seori vom adăpa fiecare pas al nostru cu lacrimi amare 
și suspine. Astfel a voit Preaînțeleptul Dumnezeu să în- 
crusteze calea vieții noastre. Dar nici El Însuși nu a fugit 
de această lege, căci toată viața lui Hristos a fost plină 
de necazuri și ispite. 

Cine din oameni va căuta să fugă de împlinirea aces- 
tei legi de obște? Nimeni! Așadar, să ne înarmăm cu vi- 
tejie și să luptăm cu bărbăție împotriva oricărei greutăți 
ce aduce întristare peste măsură, până când ne va chema 
dumnezeiasca poruncă ca să părăsim cele de aici și să 
plecăm către cele pururea-vecuitoare. 


20. Se întâmplă uneori că cineva caută voia lui 
Dumnezeu sau caută izbăvirea de vreo patimă și atunci 
Dumnezeu trimite pricina care aduce lucrul dorit. La 
prima vedere pare anevoios lucrul acesta şi ceea ce i-a 
venit crede că este o ispită întâmplătoare. Dar când se 
va vădi binele care a izvorât din acel lucru anevoios, din 
acea ispită, atunci se va vedea foarte limpede că era as- 
cunsă în acea ispită voia lui Dumnezeu și izbăvirea de 
patimă, pentru care s-a rugat lui Dumnezeu. 

Astfel învăţăm că în orice ispită este nevoie de răb- 
dare și îndelungă-răbdare, pentru a vedea limpede ce 
se ascunde în ea, după ce va fi trecut. De multe ori se 
petrece o ispită care la prima vedere nu pare să ascundă 

ceva mântuitor. Și totuși vedem apoi că în ea se află viața 
cea veșnică. 


21 e Așa cum ziua urmează nopții și vara urmează 
jernii, iarna urmează verii ș.a.m.d, tot astfel o stare su- 
fletească urmează celeilalte. 

Astăzi, de pildă, sunt într-o stare bună datorită cu- 
răției gândurilor de aseară și sufletul meu se desfătează 
precum delfinul în marea liniștită. Toate se liniștesc și 
crede cineva că astfel va fi o veșnicie. Dar calea pe care 
a trasat-o înțelepciunea lui Dumnezeu nu-și schimbă 
cursul. Și iată că la orizontul cerului apar nori mici, 
simple gânduri vătămătoare, urcă la orizont și acoperă 
cerul, adică mintea. După puţin începe vântul, urmează 
tunetele și apoi începe furtuna gândurilor. Astfel, după 
curăția gândurilor urmează starea gândurilor amare și 
liniștea este urmată de diferite tulburări. 

Dacă liniștea mării nu ar fi urmată de furtuni, ar de- 
veni un izvor de nenumărate boli datorate diferitelor 
necurății pe care mereu le primește întru sine. Toată 
strălucirea și sănătatea ei se datorează furtunilor. 

Dacă ar fi lipsit diferitele încercări de la cei ce se tem 
de Dumnezeu, am fi ajuns unul la mândrie luciferică, al- 
tul la desfrânarea sodomiţilor, altul la întunericul necre- 
dinței și al necinstirii s.a.m.d. Prin urmare, în necazuri 
suntem datori să avem această mică frică de Dumnezeu, 
care este și ca o nădejde a mântuirii noastre. 

Bolnavul cu trupul urăște medicamentele amare 
și durerile operaţiei, dar cunoscând că medicul prin 
acestea lucrează pentru sănătatea lui, rabdă. Iar atunci 
când se face bine aduce mulțumiri medicului pentru 
binele pe care i l-a făcut și nu-și mai aminteşte de du- 
reri, fiindcă au trecut. Tot astfel să înțelegem și pe cele 

duhovnicești. Toate necazurile pricinuiesc mâhnire ce- 
lui care este încercat de ele, dar apoi urmează sănătatea 
tuturor părților sufletului. Și dacă nu ar fi trimise ne- 
cazurile de către Marele Doctor, Dumnezeu, acea parte 
bolnavă a sufletului s-ar îmbolnăvi tot mai mult. Apoi 
ar urma otrăvirea, după care moartea sufletească, care 
este despărțirea de Dumnezeu. De aceea suntem datori 
să mulțumim lui Dumnezeu întru toate, ca să nu cădem 
din dreapta cinstire. 

Despre aceasta ne învaţă Apostolul Iacov: „Mare bu- 
curie să socotiți, frații mei, când cădeţi în felurite ispite, 
știind că încercarea credinţei voastre lucrează răbdarea”. 

Ispitele sunt mărturia stării lăuntrice a fiecăruia. Ex- 
periența maritimă a căpitanului, se vede atunci când 
apar multe furtuni. lar pe creștin cele întristătoare su- 
ferite pentru Dumnezeu îl arată cine este. 

„Ridică ispitele și nimeni nu se va mântui”. Nu vom 
intra însă singuri în ispită, ci nevoindu-ne după Dum- 
nezeu și luând aminte la noi înșine, vom întâlni ispite. 
Unele venite din Părinteasca Pronie, altele din lucrarea 
demonică, altele din neatenţie, altele din lipsă de experi- 
ență, altele din viclenia oamenilor. Dar scopul este răb- 
darea și stăruința în nevoință, cunoscând că fără voia lui 
Dumnezeu nu se face nimic. Prin urmare, este nevoie de 
răbdare și mulțumire. 


1! Iacov 1, 3. 

CAPITOLUL XIII 


Despre Credinţă, Nădejde și Răbdare 


. „Să nu se tulbure inima voastră, nici să se înfrico- 
șeze”. Credeţi în Dumnezeu, fiii mei, că nu ne va lăsa 
să fim ispitiți peste puterea noastră, căci împreună cu 
ispita va veni și ajutorul lui Dumnezeu. 

Hristos ne spune că, dacă pe Mine M-au urât și pe voi 
vă vor uri și dacă pe Mine M-au prigonit și M-au hulit și 
blestemat, și pe voi vă vor prigoni și vă vor huli și bleste- 

a”. Și acestea le vor face cu voi, fiindcă nu cunosc pe 
Dumnezeu și „nu știu ce fac” 

Noi, fiii mei, Îl cunoaștem pe Dumnezeu și fiindcă 
Îl iubim și suntem ai lui Dumnezeu, pentru aceasta ne 
urăște lumea, fiindcă nu este de acord cu Legea Lui. 

Așadar, curaj, fiii mei! Suntem ucenici ai Aceluia pe 
Care L-au răstignit. Și noi ne vom răstigni în ispite și 
precum Acela a înviat, tot astfel vom învia și noi și ne 
vom slăvi în vecii vecilor. 

Diavolul a ridicat furtună, dar se va risipi, fiindcă 
Dumnezeu este atotputernic și nimic nu poate să se facă 
fără voia Lui cea dumnezeiască. 


1! Ioan 14,27. 

„Cu noi este Dumnezeu”. Hristos împărățeşte înlăun- 
trul tuturor celor care ne-am botezat întru E], și de aceea 
nu ne temem de nimic. Se poate ca să intrăm în ispită, 
dar adevărat este cuvântul Celui Care ne-a izbăvit pe 
noi, căcia spus: „Eu am biruit lumea”. Şi noi vom birui, 
chiar dacă marea se învolburează în chip înfricoșător. 

Nu vă temețţi de nimic, ci numai de Dumnezeu să vă 
temeți, de Cel care poate să ne trimită în gheena, dacă 
nu luăm aminte. 

„Fericiţi cei prigoniţi pentru dreptate, că acelora este 
Împărăţia Cerurilor”. Nu uitaţi ce au îndurat primii 
creştini pentru a-și păstra credinţa în Hristos; se as- 
cundeau în catacombe, prigoniţi fiind şi necăjiţi. Și noi 
suntem fericiți că suntem prigoniți pentru dorința noas- 
tră de a-L adora pe Dumnezeu şi de a ne păstra curăţia. 

Vom trece prin multe, dar la sfârșit biruința va fi dată 
lui lisus Cel Răstignit, fiindcă Crucea este semnul nos- 
tru purtător de biruință. De aceea nu vă temeți, căci cu 
noi este Dumnezeu. 


2, Încredinţează-te lui Dumnezeu Care Se îngrijește 
de făpturile Sale. Nici măcar o frunză nu cade din copac 
fără voia Sa cea dumnezeiască. Cu atât mai mult omul, 
fiul Său după har, creștinul, va fi oare în afara purtării 
Sale de grijă? Nu, dar diavolul care îți cunoaște nepu- 
tința, te ispiteşte pentru ate chinui. 

Când avem ca temelie nădejdea în Dumnezeu, atunci 
suntem întemeiaţi pe piatră și chiar dacă vor sufla vân- 
turile şi vor cădea ploi, nu ne vor dobori. Dar când ne 
întemeiem pe nădejdea în strădaniile noastre, temelia 
noastră se află pe nisip și atunci ușor vom cădea. 


1! Ioan 16, 33. 

Nu te întrista, toate vor trece. Așa este încrustată ca- 
lea celor care se mântuiesc, plină de chinuri și întristări. 


3. Decete lași biruit de întristare și umbli posomo- 
rât? Este nevoie să înfrunți duhul întristării cu puţină 
mângâiere, ca să biruiești stările de deznădejde aduse de 
cel viclean. Dacă vei asculta de toate cele aduse de duhul 
cel viclean al întristării, niciodată nu vei vedea bucuria 
izvorâtă din nădejde. 

Toate cele care s-au scris în Sfintele Scripturi, spre 
a noastră povăţuire s-au scris, pentru ca prin ele să-l 
infruntăm pe cel care ne înșală pe noi, pe balaurul cel 
pierzător. 

Și văzând Părintele Cel Preamilostiv pe fiul cel des- 
frânat venind, a alergat în grabă și îmbrățișându-l l-a să- 
rutat, nescârbindu-Se nici de întinarea lui, nici de starea 
sa cea jalnică, cea lăuntrică și cea exterioară. Cine poate 
descrie sentimentele părintești atunci când a îmbrățișat 
pe iubitul Său fiu, pe care îl credea mort şi pierdut, care 
însă era viu și întors la pocăință? Faptele au arătat că 
i-a dăruit vrednicia și moștenirea fiască de mai înainte. 

Către cine spunea acestea gura cea dumnezeiască a 
Domnului? Oare nu spre a noastră mângâiere? Pentru 
ca atunci când ne învăluie furtuna deznădejdii să legăm 
corabia sufletului nostru de ancora mântuitoare a nădej- 
dii, a dragostei și a milostivirii Părintelui nostru ceresc. 

Domnul a întemeiat Biserica Sa pe pământ, ca pe o 
Mireasă a Sa, pentru a mijloci pentru fiii Săi. Ne-a lăsat 
marea Taină a Sfintei kuharistii, pentru ne curăța și a ne 
uni cu Dumnezeu. Dacă sângele vițeilor şi al ţapilor îi cu- 
răța în Vechiul Testament pe cei care păcătuiau, cu atât 
mai mult Sângele lui Hristos ne va curăți de tot păcatul. 

„Căci dacă sângele țapilor şi al taurilor şi cenuşa ju- 
nincii, stropind pe cei spurcaţi, îi sfințea spre curățirea 
trupului, cu cât mai mult sângele lui Hristos, Care, prin 
Duhul cel veşnic, S-a adus lui Dumnezeu pe Sine, jertfă 
fără de prihană, va curăța cugetul vostru de faptele cele 
moarte”. 

Diavolul, cel care din ură și invidie nu se bucură să-l 
vadă pe om bucurându-se duhovnicește, face tot ce poa- 
te ca să-i pricinuiască amărăciune; aceasta este bucuria 
și câştigul său. Noi însă, cu mijloacele duhovniceşti pe 
care le avem, să ne străduim să ne facem curaj, împotri- 
vindu-ne feluritelor sale meşteșugiri. 

Cine și-a pus nădejdea în Dumnezeu şi a fost rușinat? 
Și cine a deznădăjduit și s-a mântuit? De omul care 
nădăjduieşte, diavolul se teme, fiindcă știe din experien- 
ță cât de milostiv este Dumnezeul nostru. Dacă copilul 
care nădăjduieşte în tatăl său niciodată nu se va înșela 
în așteptarea sa, cu atât mai mult cel care nădăjduiește în 
Părintele părinţilor, a Cărui dragoste nu se aseamănă cu 
nicio altă dragoste și este departe precum cerul de adânc. 

Dacă cineva va cădea de mii de ori în păcate de moar- 
te, dar se sileşte pe cât poate să se pocăiască, de vreme 
ce nădăjduiește, niciodată nu va fi rușinat. 

Pentru cine a pătimit Hristos? Oare nu pentru sufle- 
tele noastre rănite de balaur? „Și când un şarpe muşca 
vreun om, acesta privea la şarpele cel de aramă şi trăia”. 

Nădăjduieşte și tu, suflete smerit, în milostivirea cea 
bogată a Părintelui nostru ceresc, Care niciodată nu a 
lepădat pe cineva, niciodată nu S-a scârbit de cineva. 
Pe toţi îi primește, căci nicidecum nu s-a umplut locul 
milostivirii Sale. Și pe primul îl miluiește, dar nici pe 


1 vrei 9, 13-14. 
2 Numeri 21,9. 

ultimul nu-l leapădă, ci pe toţi deopotrivă îi primește 
din multa Sa bunătate. 

Cu cât este mai păcătos cel care se pocăiește, cu 
atât mai multă cinste va primi datorită milostivirii lui 
Dumnezeu. 

„Slavă milostivirii Tale, slavă iconomiei Tale, Unule 
Iubitorule de oameni”. 


4. Decete mâhnești și te întristezi peste măsură 
pentru diferitele întâmplări? Nu suntem în afara Pro- 
niei Dumnezeieşti, astfel încât să fim conduși de către 
soartă. Prin urmare, tot ce ni se întâmplă este în știința 
lui Dumnezeu, așa cănu ni se întâmplă nimic mai presus 
de puterile noastre. 

Să fie zdrobiţi de întristare cei care nu cred în dum- 
nezeiasca Pronie. Noi însă care credem în atotprezența 
lui Dumnezeu și că nici o creatură nu este lipsită de pro- 
nia Sa, nu suntem îndreptățiți atunci când ne mâhnim 
peste măsură, fiindcă arătăm în faptă că suntem lipsiţi 
de credință și luminare. 

„Fericit bărbatul care nădăjduiește în Dumnezeu, căci 
ca un leu îndrăznește”. Dacă Dumnezeu este Cel care în- 
săduie, facă-se, Doamne, voia Ta. „Căci cîne a cunoscut 
gândul Domnului sau cine a fost sfetnicul Lui?*. Sfaturile 
Domnului cine poate să le cunoască? „De nu vă veți în- 
toarce şi nu veţi fi precum pruncii, nu veţi intra în Impă- 
răția Cerurilor”, adică se referă la credinţă și nerăutate. 


5. Furtună infricoșătoare s-a ridicat pe Marea Tibe- 
riadei. Vântul ameninţă să scufunde corabia mică în care 


1 Pildele lui Solomon. 
2 Romani 11, 34. 
3 Vezi Matei 18, 3. 

Se află Iisus cu Ucenicii Lui. Ucenicii sunt înfricoșaţi 
foarte. Nimeni nu doarme, fără numai Domnul vieţii și 
al morţii. „Scoală- Te, I Învăţătorule, strigau ei deznădăj- 
duiţi, căci pierim'”. 

Atunci Cel ce toate le ține în mâna Sa s-a sculat şi a 
certat marea și vânturile și s-a făcut linişte mare. 

Să credem și noi în puterea lui lisus și atunci 
vrăjmașul va preda armele și se va face liniște mare. 

Pentru care dragoste suferiți? Care dintre voi şi-a 
pus chiar și viața sa pentru fraţii săi? Cărei porunci v-aţi 
făcut din dragoste împlinitori? Veţi răspunde: „Pentru 
dragostea lui Hristos, întru Care am nădăjduit, că toate 
prin puterea Sa vor avea un sfârşit bun”. 

Bine, foarte bine. Căci El este Cel care numără și perii 
capului nostru. Credem, oare, că se va face ceva fără voia 
Lui? lar dacă suntem ocrotiți de Pronia Sa cea dumneze- 
iască, de ce să ne temem? Nu trebuie, oare, să ne temem 
mai vârtos de Acela Care poate să ne arunce în gheena 
pentru păcatele noastre? 

In loc să aveţi curaj și laudă în Hristos spre slava 
Celui Care v-a învrednicit să vă nevoiţi în acest chip, 
voi vă lăsaţi cuprinși de întristare, de gânduri și cârtire. 
Laudă, repet, se cuvenea să aveţi, pentru că Dumnezeu 
v-a învrednicit, pe voi nevrednicii, să deveniți organe 
ale Proniei Sale, pentru mântuirea sufletelor celor alese 
pentru care Hristos a murit. 

Pentru Dumnezeu, nu vă întristaţi! Nu voiţi să pier- 
deți răsplata voastră care va fi multă în Cer. 

A propovădui cuvântul lui Dumnezeu este o virtute 
mai mică, dar ca să ne jertfim pentru El este DRAGOS- 
TEA DESĂVÂRȘITĂ, adică să ne punem sufletele noas- 
tre pentru dragostea aproapelui. 


1 Vezi Luca 8, 24. 

Desigur, această virtute este ostenitoare și primejdi- 
oasă, dar oare marile vrednicii se dobândesc fără oste- 
neală? Să nu uităm vrednicia dumnezeieștii Răstigniri 
și că datori suntem și noi să fim mici mântuitori, atunci 
când vremea o va cere, potrivit voii dumnezeiești. 

„Dacă pe Mine M-au prigonit, şi pe voi vă vor prigoni””; 
dacă pe Mine M-au învinuit, și cu voi vor face la fel. Și când 
toate acestea le veți pătimi pentru Numele Meu, bucu- 
rați-vă și vă veseliți, căci plata voastră multă este în Ceruri. 

Să-L socotim pe Dumnezeu Părintele nostru. Să ne 
odihnim la sânul Său cel cald, iar El ştie cum să rându- 
iască toate spre folosul nostru. 

Ca oameni — și eu sunt primul — ne este frică la înce- 
put, pentru a ni se vădi neputinţa, dar apoi vine bunul 
Cirinean, Harul dumnezeiesc, și ridică Crucea noastră 
și urcăm pe Golgota mai ușor. 

Oare Hristos nu S-a temut în Ghetsimani? Pentru ce 
s-a făcut sudoarea precum picăturile de sânge? Aces- 
tea și altele au arătat neputința omenească, dar apoi, ca 
Dumnezeu, liniștit și blând ca un miel fără de răutate, 
Și-a Jertfit viața pentru omul cel nemulțumitor. 


6. Să răbdăm toate, pentru ca pe Dumnezeu să-L 
dobândim. Când pe cele rele le vom suferi, îndată bună- 
tăţile viitoare ne vor fi pregătite. Când ne vom lipsi de 
bucuria acestei lumi, atunci fără îndoială vom învistieri 
bucuria lui Dumnezeu în sufletele noastre nemuritoare. 
De bunul de care ne vom lipsi aici, este cu neputinţă să 
nu ne desfătăm într-o răsplată viitoare. 

Să dăm puţin aici pe pământ, ca să luăm cu dobândă 
din banca nevăzută a lui Dumnezeu, cea plină de daru- 
rile Sale. 


1! Ioan 15, 20. 

Aruncăm semințele virtuţilor pentru ca să înfloreas- 
că flori mult mirositoare în cununa slavei celei veșnice 
ce va încununa capetele noastre. 


7. Nu trebuie să ni se pară ciudat că suntem războiţi 
de patimi și boli, ci să rugăm pe Dumnezeu să ne dea 
pocăință, acest balsam pentru rănile cele sufletești și 
trupeşti. Răbdarea este diamantul care îl împodobește 
pe creştin şi netedă face calea mântuirii noastre. 

Răbdarea este bărbăţia sufletului, sprijinul, rădăcina 
cea adâncă, care ține pomul atunci când îl lovesc vântu- 
rile și râurile îl potopesc. 

Când cazi, ridică-te şi când păcătuiești, pocăiește-te! 
Numai să nu intre otrava deznădejdii în sufletul tău, ci 
priveşte marele ocean al milostivirii lui Dumnezeu. Ori- 
câte ar păcătui cineva, toate se pierd în nemărginirea 
bunătăţii lui Dumnezeu. 


G. Mulţumeşte din tot sufletul lui Dumnezeu, care 
te iubeşte, precum văd, foarte mult. Căci dacă nu te-ar 
iubi, nu ai fi cum ești acum. Tu crezi că eşti pierdut, 
dar eu văd că ești foarte bine sufletește. Numai să nu 
deznădăjduiești, să nu-ţi pierzi nădejdea, căci cel ce 
nădăjduiește nu va fi rușinat. 

Chiar și adânc de păcate de-l va acoperi pe om, dacă 
se pocăieşte și nădăjduieşte, diavolul se va teme de el, 
fiindcă inima părintească a Părintelui Ceresc se înmoaie 
la cuvântul „am păcătuit” al fiului Său risipitor și alear- 
să primul, îl îmbrățișează și îl sărută, după care junghie 
viţelul cel îngrăşat, căci mort a fost fiul Său și a înviat. 

Deznădejdea păcătosului este cu desăvârșire ne- 
îndreptăţită. Poate, oare, o mână de nisip să acopere 
oceanul? 

9. Fericit este omul care are nădejde vie în Dumne- 
zeu, căci prin aceasta arată credinţă, încredere, slavă și 
cinste pe care le aduce Acestuia. Și atunci Dumnezeu, 
îndatorat fiind, îi poartă de grijă. Atunci se împlinește 
spusa din Evanghelie: „fie ție după credinţa ta”. 

Dar, din nefericire, ne vin ispite care ne pricinuiesc 
întunecare adâncă, iar soarele luminos al dulcei nădejdi 
este acoperit de întuneric adânc. Atunci pierdem ţinta 
și ajungem să cugetăm și să facem ceea ce este nepotri- 
vit chemării noastre pe care o avem ca și creștini. Dar 
bunătatea lui Dumnezeu, Care a văzut că mintea omului 
este plecată din tinereţe către cele viclene și că nu este 
cu putinţă ca oamenii să stea la înălțimea desăvârșirii 
creștine, a dăruit slăvita şi nesfârșita pocăință. 


10. Aveţi răbdare, fiii mei! Nu vă pierdeţi curajul 
în luptă și să nu slăbească genunchii voştri în nevoin- 
ţa împotriva ispitelor, căci nu ne va lăsa Bunul nostru 
Dumnezeu să fim ispitiţi mai presus de puterile noastre. 

De ce daţi loc satanei să vă războiască cu mai multă 
furie? Aveţi credinţă în Dumnezeu, că tot ce îngăduie El 
este spre folosul nostru. Oare noi cunoaștem mai bine 
decât El ce ne este de folos? 

Aruncaţi spre Domnul grija voastră și El vă va purta 
de grijă. Nu puneţi voia proprie, fiindcă credința este 
roada Harului și a cercetării dumnezeiești. Oare nu am 
avut fiecare dintre noi parte de minuni ale Proniei Sale 
dumnezeiești? Oare pe cutare nu l-a cercetat dumneze- 
iescul Har? Dacă voi nu v-aţi fi jertfit, ar fi fost el acum 
în oastea lui Hristos? Oare Domnul nu S-a jertfit pentru 
noi? Ba da. Și dacă nu S-ar fi dat pe Sine la moarte pe 
Cruce, noi nu am fi ceea ce suntem acum datorită Ha- 
rului dumnezeiesc. 

Pentru aceasta cele foarte bune, cele foarte înalte 
duhovnicești se cumpără cu sânge. Da, dar și răsplata 
va fi atât de mare, încât nu se poate măsura. Iar slava va 
fi asemenea cu cea a Ingerilor! 

Mă interesez de voi, pentru aceasta şi sufăr. Dar în 
vremea ispitei omul le uită pe toate şi este dus acolo 
unde în timp de pace nu voieşte. 


11. În general, gândurile voastre sunt omenești. Pu- 
neţi înainte credinţa voastră în Preaputernicul Dum- 
nezeu și toate vor fi spulberate de cele patru vânturi. 
„Și păr din capul vostru nu va pieri”; „Hristos ieri și azi 
Același este și în veci”. 

Aduceţi-vă aminte de ispitele Sfinţilor și liniștiți-vă. 
Nu vă întristaţi, fiindcă demonul patimii plăsmuiește 
imagini înșelătoare și ațâțătoare pentru a provoca pre- 
dispoziție pătimașă și primejdioasă. Dar dacă cugetăm 
la clipa neașteptată a morții, ne liniștim. 

Rugaţi-vă, fiii mei, și nu vă temeți! Născătoarea de 
Dumnezeu care se luptă pentru noi ne va dărui din nou 
biruința. Cugetaţi la sufletul preţios al surorii, soco- 
tiți nemăsurata lui vrednicie, căci și pentru ea a murit 
Hristos. 


12. Fă răbdare întru toate! Să-ţi amintești de Hris- 
tos cum a fost ocărât, lovit, biciuit, iar la urmă răstignit 
pe Cruce. Pe toate le-a răbdat pentru noi, de aceea şi noi 
trebuie să răbdăm pentru dragostea Lui cele asemenea, 
dar și pentru a ne mântui noi, care avem atâtea păcate. 

Să cugeți că fiecare cuvânt rău pe care îl spun despre 
tine este și o cunună de aur. Fiindcă atunci când cineva 


1 Luca 21, 18. 
2 Evrei 13, 8. 

primeşte o ocară sau un cuvânt greu îl doare, dar această 
durere se face balsam tămăduitor pentru patimi, pentru 
rănile sufletului. Nici o altă virtute nu curăţește atât de 
mult patima mândriei și a desfrânării ca răbdarea în tă- 
cere a ocărilor și a disprețuirilor. 


13, Am primit epistola ta cea plină de întristare, am 
citit-o cu atenţie și mult m-a durut sufletul, am plâns și 
am făcut rugăciune cu lacrimi. Însă fă răbdare, fiul meu, 
căci Dumnezeu astfel te-a făcut, pentru că te iubește mult. 
Poate că dacă ai fi fost bine, nu ai fi luat aminte la tine în- 
suți, pe când acum Dumnezeu îţi dăruiește atâta smerenie, 
prihănire de sine și răbdare și mult Se bucură de acestea. 

Tu întotdeauna să-l mulțumești, căci ca un Părinte 
al nostru, Dumnezeu cunoaște ce este de folos fiecărui 
suflet. De aceea ne dă mijloace de mântuire, chiar dacă 
noi nu le dorim, datorită îngustimii şi nedesăvârşirii 
omenești. 

Rabdă, fiul meu, căci Dumnezeu, Care ţi-a dat această 
boală, cunoaşte că în ea se ascunde mult folos. 

Orice rău este amestecat cu binele. De aceea rab- 
dă și ți se va socoti ca mucenicie. Gândeşte-te că toţi 
cei care au intrat în Rai, au petrecut această viaţă 
mucenicește; unul cu boală, altul cu osteneli, altul cu 
dureri și prigoniri. 

Fiecare ridică şi o cruce potrivit cu puterile sale, 
pentru ca toți să ne asemănăm lui Hristos, Cel Care a 
purtat Cruce pentru noi, aici pe pământ. Așadar, numai 
dacă vom pătimi împreună cu Hristos ne vom și slăvi 
împreună cu El. 


14. Niciodată să nu-ți pierzi nădejdea mântuirii, 
ci să strigi către Dumnezeu şi să plângi. Dumnezeu 

niciodată nu trece cu vederea un suflet care vrea să se 
mântuiască şi să se pocăiască, oricât de mult s-ar răni 
în luptă. 

Dumnezeu cunoaște cât de slabă este firea noastră. 
De unde va găsi lutul puterea de a ţine presiunea apei, 
dacă Dumnezeu nu-l va arde cu Harul Sfântului Duh? 
Cunoaşte foarte bine, că de îndată ce ne lasă, cădem și ne 
pierdem. Pentru aceasta nu lasă ca să fim ispitiți atât cât 
vrea diavolul. Dacă ne-ar fi lăsat, pe toţi ne-ar fi aruncat 
în iad, dar Bunul Dumnezeu îl împiedică și-l lasă atât cât 
poate răbda fiecare suflet. 

Oricât de răniți am fi în luptă, să nu ne pierdem cu- 
rajul, ci să ne îngrijim de rănile noastre și să continuăm 
lupta. lar Dumnezeu văzând osteneala noastră și mica 
noastră dorință de a ne mântui, ne va da biruința. 

Mare rău este a-și pierde luptătorul curajul în luptă, 
fiindcă vrăjmaşul se năpustește îndată cu furie pentru 
a-l birui. De aceea, fiul meu, să dai curaj sufletului tău și 
să nădăjduiești. Să spui: „Mai bine să mor în luptă pentru 
slava lui Dumnezeu, decât să-L întristez prin părăsirea 
luptei împotriva diavolului”. 


15. Fiul meu, este de ajuns să avem răbdare și să 
nu ne dăm bătuţi, cerând dumnezeiasca milă până în 
ultima noastră suflare. Pentru ce a fost fericită femeia 
canaaneiancă? „Nici în Israil nu am văzut atâta credin- 
ță”. Pentru credința și stăruința cu care striga în urma 
lui Iisus: „Miluzește-mă, fiul lui David, fiica mea este rău 
chinuită de demon!” Dar lisus a lepădat-o, a trecut-o cu 
vederea, aceasta însă nu voia să tacă, ci a continuat să 
strige până când Hristos S-a îngreuiat s-o mai audă, sau 


1 Matei 15, 22. 

mai degrabă a pus-o la încercare, după care i-a împlinit 
cererea. 


16. Rabdă toate, fiul meu, ca un rob vândut al lui 
Hristos! Pe rob îl şi ocărăsc, îl și înjosesc și multe altele 
îi fac, iar el le rabdă pe toate ca un om lipsit de liberta- 
te. Tot astfel să te socotești și pe tine, fiul meu, ca să le 
rabzi pe toate pentru robia cea slăvită pentru Iisus și să 
primești de la E] slobozirea cea veşnică în Ierusalimul 
cel de sus. 


17. Rabdă-i, fiul meu, pe frați! Știu cât este de greu 
și cât suferi. Dar oare pentru cine rabzi acestea? Numai 
și numai pentru Hristos. Așadar nu se merită? O, care 
lucrare bună, care virtute se poate măsura cu dragostea 
lui Dumnezeu și cu îngăduința pe care ne-o arată? Dar 
oare noi suntem cei care facem răbdare sau Hristos ne 
întărește în chip nevăzut? Hristos ne ajută, căci altfel 
cine ar fi putut ridica atâta greutate a sufletelor, când 
nici pe noi nu ne putem ridica? Singurul lucru pe care 
trebuie să-l facem este să ne rugăm lui Dumnezeu ca să 
ne dea răbdare, iar noi să ne silim să ne facem datoria și 
să purtăm neputinţele celor care ne-au fost încredințați. 

Fiecare dintre noi își duce greutatea potrivit cu pute- 
rile sale. Dumnezeu vede neputințele noastre și ne ajută. 

Nu cârti, nu te împovăra, fiul meu, căci este vremea ne- 
voinţei. Aleargă, ca să primeşti răsplata chemării celei de 
sus. Nu-ţi fie frică, pentru că de față este în chip nevăzut 
Hristos, pentru dragostea Căruia te-ai angajat la luptă. 


18. Mă rog ca Domnul să-ți dea răbdare, luminare, 
discernământ și sănătate, pentru a putea conduce cu 
înțelepciune corabia frățimii. Smintelile nu vor înceta 


324 


niciodată, de vreme ce există diavol, care neîncetat ne 
îndeamnă la răutatea sa. Să răbdăm fără de cârtire ne- 
putințele fraților și să ne smerim în cugetul nostru, dar 
când este vorba de condus obştea să ținem poziția cu- 
venită unui stareţ. 

Fă răbdare, fiul meu! Potrivit cu ostenelile sale, fie- 
care va şi secera. Să ne ostenim pentru Dumnezeu. Nu 
trebuie să ne mâhnim și să deznădăjduim de răsplata 
noastră de la Dumnezeu. 


19. Trebuie să le facem pe toate cu credinţă și nă- 
dejde, căci „ceea ce nu este din credință, păcat este”. 
Oricât de mult s-ar sălbătici marea patimilor și valurile 
ne-ar afunda, noi să nu ne pierdem nădejdea în Domnul. 
Și atunci valurile se vor sparge ca baloanele de săpun de 
stânca nădejdii și dragostei noastre către Iisus al nostru. 

Nu vă pierdeţi curajul atunci când vă împresoară ispi- 
tele, ci puneţi gândul cel bun, adică aduceți-vă aminte de 
cuvintele Domnului, care luminează în vremea oricărei 
ispite. Să ne silim, ca să fim miluiți, iar atunci când va 
veni Domnul să ne găsească priveghind, plini de unt- 
delemnul faptelor bune. Atunci vom intra în cămara de 
nuntă a veșnicei bucurii şi veselii. 

Nu mică este lupta, nici de o singură zi, ci până laul- 
tima noastră suflare. Pentru aceasta să ne înarmăm cu 
Preadulcele Nume al lui Iisus, ca să nu mai aibă loc dia- 
volul în inima noastră. Dar chiar și pentru a ține pome- 
nirea lui lisus este nevoie nu de puțină silință, stăruinţă, 
credinţă, nădejde, răbdare și timp. 


20. Să-ţi pui nădejdea în Hristos și să nu te temi 
de amenințările demonilor, ci să te întărești întru El și 


1 Romani 14,23. 

să spui: „Întru Dumnezeul meu voi trece zidul”, adică 
piedicile ispitelor demonice le voi trece cu puterea lui 
Dumnezeu. 

Străduiește-te să pui început bun, căci atunci vei avea 
sfârșit foarte bun. Așa cum va fi începutul, tot astfel vei 
și umbla. 

Să nu disprețuiești un neajuns mic și să spui: „Nu-i 
nimic aceasta”. Nu, căci neajunsul mic va deveni mare. 
Dar va da naștere și la alte rele, iar cel care nu se va în- 
griji de cele mici, va cădea în cele mari. 


21 e Pentru nimic altceva să nu te mai întristezi, fără 
numai pentru faptul că nu faci răbdare în ceva. Fiind- 
că atunci când nu faci răbdare, te păgubești de răsplata 
cea veșnică și nici îndrăznire nu mai ai în rugăciune. la 
aminte, căci Domnul îţi înmulțește bogăția răbdării și a 
indelungii-răbdări. ar cu această bogăţie vei îmbogăți 
și pe alții. 

Mă rog ca să nu-ţi pierzi curajul cel duhovnicesc, ci 
să-l dobândești din credința cea tare în Dumnezeu, Care 
nu va lăsa să fim ispitiți mai presus de puterile noastre. 


22. Fiica mea, fă răbdare cu copiii tăi! Ce să facem? 
Sunt zburdalnici, desigur, dar nu se poate altfel. Oricum 
ar fi, noi trebuie să facem răbdare. Să nu te consumi prea 
mult pentru toate, adică să nu le cerni prea mult. Nu că- 
uta la mărunțișuri, căci altfel vei fi mâhnită mereu și îţi 
vei vătăma sănătatea și atunci va fi mai rău. Trece cu 
vederea și fă rugăciune, căci rugăciunea face minuni. 
Atunci, într-un chip minunat și fără osteneală, copiii 
vor deveni liniștiți. Mulți copii au fost zburdalnici când 
erau mici, apoi însă au devenit minunați întru toate. Cei 


1 Psalmi 18, 29. 

zburdalnici sunt și isteți, iar mai târziu pot să dea multe 
roade. 

Fiica mea, nu-ți pierde curajul, căci eu, atâta vreme 
cât voi trăi, nădăjduiesc, cu ajutorul lui Dumnezeu, să 
te ajut în toate greutățile tale. Știu că sunt împovărat 
mereu de răspunderi și de aceea se împuţinează timpul 
meu liber, cu toate acestea mă voi strădui să vă ajut cu 
toate puterile care îmi vor mai rămâne. 


23, Drumul care duce pe om la viaţa cea fără de 
dureri a fost așternut cu spini și de aceea cei care vor 
să pășească pe această cale adeseori sângerează, simt 
durere și se descurajează. Însă trebuie să avem nădejde 
în Cel Care spune: „Nu te vot lăsa, nici te voi părăsi”. Dar 
și în cuvintele Apostolului Pavel: „Cine ne va despărți pe 
noi de dragostea lui Hristos? Necazul, sau strâmtorarea, 
sau prigoana, sau foametea, sau lipsa de îmbrăcăminte, 
sau primejdia, sau sabia?** întăresc inima spre a răbda 
până la sfârşit. 

Când cineva vrea să traverseze un ocean și să ajungă 
pe celălalt mal unde îl așteaptă izbăvirea, se gândeşte 
bine, își măsoară puterile, iar atunci când se încredin- 
țează că poate rezista, se aruncă în mare și înoată. Și cu 
cât înaintează, oboseşte, valurile par mai sălbatice decât 
la început și începe să intre frica în inima sa. lar aceasta 
ii slăbește și mai mult puterile sufletului și trupului său. 
Dacă alungă frica și se gândeşte că soluţia este una sin- 
gură, şi anume să se dea pe sine cu totul pentru a ajunge 
la liman, căci frica va avea ca rezultat înecarea sa, atunci 
iși face curaj şi ajunge la mal și se izbăveşte. 

1! Evrei 13, 5. 
2 Romani 8, 35. 

Dacă sunt doi înotători, iar unul din ei este biruit de 
frică și se scufundă, celălalt îi dă curaj, îi întărește cu- 
getul, îi arată primejdia la care îl conduce frica, îl ajută 
și cu mâinile și astfel se izbăvește. „Frate ajutat de frate 
este ca o cetate tare”. 


24, Nepotrivit este monahului să deznădăjduiască, 
precum și ostașului. Căci cum va avea puterea de a ridica 
arma, a face incursiuni ostenitoare de noapte, a ataca și 
a purta biruință? 

În același fel și monahul, ostașul cel duhovnicesc al 
lui Hristos, ce se oșteşte împotriva vrăjmașului celui 
ințelegător, având numai nădejdea cea însuflețitoare și 
jertfirea de sine, va putea atinge scopul său duhovnicesc. 


25, Nuvă mâhniţi deloc, căci toate vor trece şi fur- 
tuna se va potoli. Nu deznădăjduiţi, ci să aveți nădejde în 
Dumnezeu și în Maica Domnului, căci niciodată nu vor 
părăsi sufletele îndurerate care caută mântuirea. Dia- 
volul turbează pentru că i s-au stricat planurile. Câte 
nu intenționa să facă. Slavă Ţie, Dumnezeule, pentru 
toate! Țineţi, fiii mei, Crucea, răstignindu- -vă împreună 
cu Hristos, și în curând va veni și slăvita Înviere. Cu cât 
vă întristați mai mult acum, cu atât veți simți mai mult 
bucuria slobozirii. Astfel a fost încrustată calea vieții 
creștinești, cu necazuri şi întristări. Cei care vor voi să 
viețuiască după Dumnezeu vor suferi. Dar îndrăzniți 
și nu vă temeți, ci să aveți credinţă neclintită în Hris- 
tos, căci El este atotputernic. Oricât s-ar sălbătici sa- 
tana, înaintea lui Hristos, înaintea puterii Lui toate 
meșteşugirile se vor spulbera. 


1 Pildele lui Solomon 18, 19. 

Nu vă mai îngrijiţi de altceva, decât numai de rosti- 
rea Rugăciunii, și să aveţi încredere în dumnezeiasca 
Pronie. Toate suferinţele se vor sfârși cu bine. În urma 
marilor încercări, Starețul meu avea contemplaţii. 

CAPITOLUL XIV 


Despre gânduri, imaginaţie 
și răspândirea minții 


Î, Să postiți nu numai de mâncăruri, ci mai ales sim- 
țurile să le îngrădiți. Simţurile, hrănite fiind cu lucrurile 
dinafară, trimit minţii și inimii otrava potrivită, făcând 
astfel ca sufletul să fie mort dinspre Dumnezeu. Părinții 
niptici ne-au spus atâtea despre paza simțurilor. Toată 
învățătura se întoarce mai ales în jurul curățirii minții 
de imaginaţiile păcătoase și gândurile necurate, iar ini- 
ma de simțămintele bolnăvicioase. De asemenea ei înva- 
ță că trebuie să stârpim orice răutate încă de la început, 
de la ivirea ei, pentru a se păstra sufletul curat. De îndată 
ce se apropie gândul cel rău, trebuie să-l alungăm cu Ru- 
găciunea lui lisus. Iar când vom înfrunta astfel gândurile 
cele pricinuite de simțuri și de diavol, foarte curând vom 
simți bucurie și folosul din înfrânarea simțurilor. 

Eva, dacă și-ar fi înfrânat simțul văzului, nu ar fi otră- 
vit roadele pântecelui ei, adică pe oamenii care s-au năs- 
cut dintr-însa. Într-un cuvânt, înfrânarea simțurilor îl 
izbăveşte pe om de munca iadului. 


2. Iți doresc, fiul meu, ca să izgonești toate gânduri- 
le cele pline de mândrie și egoism, fiindcă de la acestea 

și de la patimile asemănătoare pornesc toate celelalte 
patimi ale răutăţii şi-l îmbrâncesc pe om în prăpastia 
pierzării. 

Să nu dai atenție la gândurile pătimașe, ci să le 
disprețuiești cu desăvârșire, de vreme ce au pe chipul 
lor urâțenia celui rău. 

Disprețuirea gândurilor aduse de diavol este mân- 
tuitoare, iar cea mai bună artă este smerenia, pentru că 
evitarea convorbirii cu ele și refugierea la Hristos prin 
rugăciune înseamnă smerenie. 

Se pot izgoni aceste gânduri și prin cuvântul împo- 
trivitor, dar această luptă este grea și este nevoie ca 
luptătorul lui Hristos să fie foarte experimentat, pentru 
a putea ajunge la capăt fără pierderi, fiindcă și satana 
cunoaște foarte bine textele Sfintei Scripturi și aduce 
mărturii spre surparea celui cu care se luptă. 

De aceea orice ți-ar spune prin gânduri, fie mândrie, 
fie slavă deșartă, ție pe o ureche să-ţi intre, iar pe alta 
să-ți iasă. De vreme ce sunt gânduri pătimașe, nu trebu- 
je să discuți cu ele, ci să le „inchizi afară”. Să spui: „Nu 
primesc însoţire și convorbire cu gânduri eretice” și să 
rămâi statornic în rugăciune. 


3, Nu da importanţă la ceea ce-ţi spune vrăjmașul, 
ci de îndată ce îţi va șopti ceva la ureche, tu degrabă să 
spui „Doamne Lisuse Hristoase, miluiește-mă! Doamne 
Iisuse Hristoase, mântuieşte-mă!”, repede și neîncetat. 
Peste puţin vei vedea că va slăbi gândul sau mai degrabă 
apăsarea și nu-ți vei mai aminti ce voia să-ți spună. 

Această metodă este mai ușoară și mai eficientă decât 
împotrivirea în cuvânt, adică să spui cuvinte împotriva 
celor insuflate de vrăjmașul, căci în felul acesta nu ră- 
mâne nimic după ce pleacă demonul, din cele aduse de 

e]. Pe când a doua metodă, împotrivirea în cuvânt, lasă 
rămășițe din gândurile pe care le-a insuflat sufletului, 
adică amintiri ale celor cu care a fost luptat cineva. 
Prima metodă, adică să scapi îndată la Rugăciunea 
lui Iisus, este mai odihnitoare și linişteşte foarte repede 
sufletul. Pe când cea de-a doua este mai obositoare și 
dacă sufletul nu o scoate la capăt cu împotrivirea în cu- 
vânt, este cu putință ca să fie rănit pe măsură, dată fiind 
experiența demonului de a-l convinge pe om. 


4, Alungă gândurile păcătoase, taie închipuirea, 
chipul provocării, fiindcă știe satana să te despartă de 
Dumnezeu, Ziditorul tău. Căci atunci când îl face vino- 
vat pe om prin consimţirea cea păcătoasă, Sfântul Duh 
pleacă, aşa cum fuge albina de fum, și lasă sufletul fără 
Har, fără bucurie, plin de descurajare și de întristare. 
Însă atunci când ne împotrivim inchipuirii păcătoase 
de îndată ce se arată în minte, sugrumând-o și cu râvnă 
apucăm cuțitul Duhului, care este Rugăciunea lui Iisus, 
indată vom vedea gândul cel viclean părăsindu-și locul 
său și dând biruinţa gândului celui stăpânitor, care a fost 
ținut de Harul și mila lui Dumnezeu. 

Nu suferă mult- meșteșugărețul să vadă pe Sfântul 
Înger, păzitorul sufletului nostru, stând lângă noi. Se 
străduieşte să-l îndepărteze, ca să ne afle lipsiți de pă- 
zitorul nostru și astfel să cadă asupra noastră ca o fur- 
tună năprasnică, după care să fim înghițiți de balaurul 
din adânc. El cunoaște că numai gândurile potrivnice 
întregii-înțelepciuni îndepărtează pe Îngerul păzitor. Și 
vezi ridicând mulţime de gânduri rușinoase și închipuiri 
deșarte, ca să întineze mintea, inima și trupul. Dar când 
nevoitorul cunoaște răutatea lui, apucă îndată arma lui 
Hristos și îi risipește meșteșugirile. 

5, Fiul meu, ia aminte la imaginaţie, căci de la aceas- 
ta pornesc toate păcatele; ea este rădăcina păcatului. 
De aceea ia aminte! De îndată ce va veni o închipuire 
a unei persoane sau unei fapte, ceva care ai văzut sau 
ai auzit, degrabă alungă-le din mintea ta cu mânie şi cu 
Rugăciunea lui lisus. Rosteşte rugăciunea repede și cu 
intensitate. Și îndată să o rogi pe Maica Domnului cu 
durere ca să te ajute și nădăjduiesc în Dumnezeu că vei 
dobândi biruința. 

Te-ai mândrit și pentru aceasta ţi-a ridicat război dia- 
volul. Acum smerește-te, prihănește-te pe tine însuți, 
ocărăște-te în sinea ta și Dumnezeu văzând smerenia ta 
te va ajuta. Așa cum fugi de foc ca să nu te arzi, tot astfel 
și chiar mai mult să fugi de închipuirile aduse de diavolul. 

Ia aminte, îţi spun, la închipuirile necurate, căci din pri- 
cina acestora au căzut bărbaţi duhovnicești și s-au pierdut. 


6. Alungă, așadar, gândurile ruşinoase cu mânie și 
având ca armă Rugăciunea lui lisus și cu ajutorul lui 
Hristos vei birui în orice război cu diavolul. 


7, Ia aminte la minte, ca să nu-ţi hoinărească pe 
ici-colo, ci lipeşte-o strâns de Numele lui Hristos și, ca și 
cum ar fi înaintea ta, să-L rogi chemând Numele Său cu 
durere în suflet și atunci vei vedea cât folos vei dobândi. 

Gândurile cele rele scoate-le afară repede cu „lovi- 
turi”. Să strigi: „Afară, tâlharilor, din biserica lui Dum- 
nezeu, din sufletul meu!”. 

Alungă gândurile cele rele de îndată ce vin, nu le lăsa 
înlăuntrul tău, căci te primejduieşti să fii rănit şi apoi 
este nevoie de lacrimi și suspine. 

Fă răbdare, fiul meu! Fugi de gândurile cele rele ca de 
foc, căci acestea pustiesc sufletul, îl răcesc, îl omoară. 

Dacă însă le alungăm cu mânie, ţinând trezvia și Rugă- 
ciunea, ni se fac pricină de mult folos. 

De aceea nevoieşte-te şi nu te teme! Cheamă pe Doc- 
torul nostru Cel ce este gata a ne ajuta. Nu este nevoie de 
multe rugăminţi, nu cere bani, nu Se scârbește de răni, 
primește lacrimile ca un bun Samarinean; îngrijește de 
cel care a fost rănit de tâlharii cei gândiţi. Drept aceea 
să alergăm la El. 


9. Cât despre gândurile cele necuviincioase, acestea 
izvorăsc din imaginaţie, adică vin în minte persoane, lu- 
cruri, fapte, pe care le-au adunat cele cinci simțuri și le-au 
mutat prin canale în vistieria imaginaţiei. Și din când în 
când diavolul aduce în minte prin imaginaţie persoane 
sau cântece şi altele pe care cele cinci simțuri le-au învis- 
tierit, mișcând patima în cuget, ca să cucerească cetatea 
lui Dumnezeu, adică inima, şi să o întineze. 

Pentru aceasta meșteșugul nostru să fie acela de a 
alunga imaginaţiile de îndată ce se închipuiesc în min- 
te. Și dacă vom izbândi aceasta, cu ajutorul Harului lui 
Dumnezeu, răul este stârpit încă de la naşterea sa şi 
astfel izbândim cu puţină osteneală. Iar dacă gândurile 
insistă, atunci să chemăm Numele lui Hristos, întorcân- 
du-ne cu mânie împotriva acelor gânduri. 

Să ne străduim ca atunci când vedem persoane care 
smintesc, să nu le păstrăm amintirea în lăuntrul nostru, 
ci îndată să o alungăm, ca nu cumva închipuirea acestor 
persoane să pătrundă în sufletul nostru, iar apoi să ne-o 
pună diavolul înainte pentru a ne pricinui război. 


9. Pentru gândurile de hulă, fiul meu, pe care ţi le 
aduce diavolul, îți spun să nu te temi; este sămânța in- 


vidiei celui rău. Nu caută altceva decât să inăbușească 

sufletul creștinului cu ideea că hulește el însuși, ca în 
felul acesta să-i otrăvească inima. Pe o ureche să intre și 
pe alta să iasă, atâta nepăsare să arăţi. Și aceasta pentru 
că nu sunt ale tale gândurile acestea. 

Fiul meu, să nu te temi! Eu voi purta răspunderea pen- 
tru ele. Când îţi vor veni astfel de gânduri să spui lui satana: 
„Adu tot ce vrei. De acum nu mă mai interesează de cele 
ce-mi spui, căci toate acestea sunt meșteşugirile tale”. 

Cu toate că gândurile sunt curat diavolești, avem și 
noi o oarecare vină pentru ele .. Și care este aceasta? Este 
trufia ascunsă din mintea noastră, gândul care ne spune 
că suntem ceva. lar aceasta se descoperă din gândurile 
de hulă. De asemenea izvorăsc și din mânie, ură și cele- 
lalte. Pentru aceasta, pe lângă faptul că le vom dispreţui, 
ne vom îngriji să ne osândim pe noi înșine și să războim 
orice gând de mândrie. De asemenea să fim în pace cu 
toți, chiar dacă vreunul ne face rău. 


10. Nu grăiți multe, ci fugiţi de vorbirea împotrivă, 
de grăirea în deșert și de toate câte le pricinuiește limba 
neînfrânată. Alungați gândurile rele din mintea voastră 
de îndată ce se ivesc, precum și închipuirile necurate. 
Fiindcă acestea, rămânând mult timp în minte și ini- 
mă, creează o stare pătimașă. Pe când atunci când luăm 
aminte de la început la inchipuirile necurate şi la gân- 
durile ruşinoase aduse de acestea, petrecem în liniște 
și ne îndulcim de desfătarea adusă de curăţia sufletului. 

Pentru aceasta, fiii mei, să luăm aminte la noi înșine, 
la fiecare intrare a diferitelor gânduri ale răutății, căci 
acest lucru este valabil pentru orice gând rău. Oricare 
dintre ele, atunci când găsește mintea fără luare-aminte, 
intră şi creează, potrivit cu patima, starea bolnăvicioasă 
arătată mai sus. 

Așadar, fiindcă monahul este războit mai ales de 
gânduri, singurul lucru care îl izbăveşte este trezvia. 
Aceasta, trezvia (vw), vine de la verbul vrjbw care 
inseamnă a lua aminte, a priveghea. Atunci când și noi 
suntem cu luare-aminte, casa sufletului nostru se va 
păstra bine și ne vom mântui sufletele noastre, pentru 
care ne nevoim în toată viața noastră. 


1Î. Câna omul este mai tânăr, este cu neputinţă să 
nu fie războit de gândurile și de închipuirile rușinoase. 
Trebuie însă să le alungăm îndată și să rostim Rugăciu- 
nea lui Iisus, iar ele vor pleca. Dacă iarăși vor veni, iarăși 
le vom alunga cu rugăciunea şi cu trezvia, adică cu lua- 
rea-aminte și cu privegherea minții. 

Trebuie să luăm aminte să nu-l lăsăm pe ispititorul 
să ne aducă închipuirile sale, fiindcă mai întâi apare în- 
chipuirea, apoi gândul, după care plăcerea rușinoasă. 
Când prin trezvie nu lăsăm să se formeze închipuirea 
cea rea și rostim în același timp Rugăciunea, atunci 
ne izbăvim de război și totodată suntem iîncununaţi de 
Dumnezeu pentru buna noastră intenţie, aceea de a plă- 
cea lui Dumnezeu. 


12. Oricâte iți va spune gândul, întotdeauna să știi, 
fiul meu, că toate sunt ale diavolului și au ca scop ace- 
la de a te aduce la deznădejde, iar el să stea și să râdă. 
Pentru aceasta și tu bate-ţi joc de dânsul și nu da nici o 
importanță cuvintelor lui putrede. Nu vei pătimi nicio- 
dată rău atunci când îl disprețuiești. la aminte doar să 
nu dai importanţă la ceea ce-ţi spune şi te vei mântui. 

Nu vei pătimi absolut nimic dacă vei păzi cele de mai 
sus. Numai cel care a crezut gândurilor sale a pătimit 

rău. De aceea disprețuirea împreună cu rugăciunea face 
minuni. 

Nu te întrista, fiul meu, nu deznădăjdui, nu-ţi pierde 
curajul. Orice ţi-ar aduce în minte diavolul este minciu- 
nă, înșelare. Nu-l crede deloc! E] se bucură când vede că 
oamenii se amărăsc și îi dau crezare. Și se mâhnește în- 
grozitor de mult când vede că nu-l cred, ci rămân în pace. 

Când starețul meu imi spunea că este nevoie de aces- 
te gânduri de disprețuire, îndată am crezut și am pus în 
lucrare. De aici a venit şi vindecarea. 

Cel mai bun leac este dispreţuirea desăvârşită a 
acestor gânduri, iar vindecarea se face cu desăvârşire. 
Cunoaște odată pentru totdeauna că acesta este leacul. 
Ia aminte să nu-l treci cu vederea, ci lovește neincetat 
răul. Adică toată strădania ta să fie aceea de a nu primi 
gândurile pe care ţi le aduce diavolul, să nu-i dai impor- 
tanţă deloc și să nu te mâhnești. 


13. Tinereţea nu-și uită hotarele ei firești; pentru 
aceasta valuri sălbatice de gânduri necurate lovesc 
cetatea lui Dumnezeu, ca să o facă sălaș al gândurilor 
necurate. 

Fugiți de închipuirile necurate; cu sabia Duhului, 
adică cu Rugăciunea lui Iisus, omorâţi gândurile babi- 
lonice, ca să fiți fericiţi în ziua când se vor arăta toate 
cele ascunse ale oamenilor. 


14. Nu primi, fiul meu, gândurile de desfrânare, ci 
învaţă chipul în care să le alungi pe acestea. lar această 
lecţie le va împuţina la jumătate și cu biruinţe va încu- 
nuna creștetul tău. 

De îndată ce se va ivi în închipuire persoana care 
pricinuiește gândurile rușinoase, fără nici cea mai mică 

amânare, să o alungi, aşa cum faci atunci când închizi 
ochii pentru că nu vrei să vezi ceva. Și mâniindu-te îm- 
potriva diavolului, rostește Rugăciunea repede, cu du- 
rere şi lacrimi și îndată vei vedea că gândul cel rău va 
da înapoi. 

Dacă închipuirea stăruie, atunci fă bucăţi imaginea 
acelei persoane şi urâțește-o, iar scârba va alunga plăce- 
rea pe care o creează amintirea acelei persoane. 

Fii cu multă luare-aminte ca să nu prinzi îndrăzneală 
și să asculți de vreun gând rău, căci atunci această mică 
neatenţie îţi va pricinui un mare război. la aminte să 
nu te atragă dulceaţa inchipuirii celei rușinoase și să 
vorbești impreună cu persoana închipuită, căci mai apoi 
vei scăpa cu greu din acea cursă și vei vedea de câtă pază 
este nevoie în privința gândurilor. 


15. De vreme ce există război cu diavolul, fiul meu, 
cu siguranță vom avea gânduri. Câtă vreme trăiește 
înlăuntrul nostru omul cel vechi, vom avea manifes- 
tări bolnăvicioase. Însă atunci când cineva este bol- 
nav, are nevoie de răbdare și nu de deznădejde. Tu de 
ce deznădăjduiești, fiul meu? Silește-te pe tine însuţi! 
Amintește-ţi de moarte și de înfricoșătoarea Judecată și 
de iad! Smerește-te, pentru că din mândrie ţi se întâmplă 
cele rele. Nu te înfricoșa deloc, ci îndrăznește, căci Harul 
lui Dumnezeu te va ajuta, dacă te smereșşti. 


16. Când ne războim împotriva gândurilor demoni- 
ce, ni seva socoti nevoința ca mucenicie. Și aceasta pen- 
tru că atunci când cineva suferă mult în vremea atacului 
gândurilor rele și Dumnezeu vede osteneala și durerea 
sufletului și i se socotește ca mucenicie. 

Gândurile de necredinţă au ca pricină trufia și ego- 
ismul. Alungă așadar, fiul meu, gândurile egoiste și să 
cugeți foarte smerit despre tine însuţi. Să nu osândești 
pe nimeni, ci să vezi numai greșelile tale. la aminte la 
cuvintele tale și să nu amărăşti pe vreun om. 

Gândurile tale de necredinţă să le disprețuiești cu 
totul ca pe unele ce sunt demonice și au ca scop să-ţi fure 
râvna pentru nevoință, după care să te predea demonului 
desfrânării, iar apoi morții sufletești. 

De îndată ce vei începe lupta, îţi vor veni gânduri de 
mândrie (cum că te nevoiești și celelalte). Atunci gân- 
durile de necredinţă vor intra pretutindeni și vei vedea 
cum ne batjocoresc demonii. 

Să nu dai nici o atenţie la gânduri, ci este nevoie de 
desăvârșită disprețuire. Apucă-te de rugăciune și de cu- 
getarea la moarte și vei vedea cum diavolul va schimba 
măștile. 


17. Să avem neincetat în mintea noastră cugetări 
duhovnicești folositoare, astfel încât vicleanul diavol 
să nu găsească libertate să ne aducă o mie și una de cu- 
getări păcătoase, care întinează sufletul nostru și ne fac 
vinovaţi și necuraţi inaintea lui Dumnezeu. 

Să luăm aminte, așadar, la fiecare cuget și faptă a 
noastră, ca să nu-L întristăm pe Preadulcele Iisus, Care 
pentru noi cei vinovaţi a răbdat moarte grea și dureroasă. 

Fiul meu, ia aminte la gândurile tale! Să fii silitor, în- 
totdeauna pregătit pentru înfruntarea gândurilor! Să nu 
cedezi, pentru că fiecare cedare o plătim foarte scump! 


18. Luptă-te, fiul meu, cu tărie împotriva gândurilor 
celor viclene. Nu le lăsa loc în inima ta, căci necurate 

fiind, ce altceva decât necurăţie vor lăsa în ea? Mânie-te 
impotriva acestora şi rugându-te, vei simţi odihnă. 
Alungă, bunul meu fiu, închipuirile necurate! Nu lăsa 
să se zugrăvească în culori vii, fiindcă de aici vine căderea 
morală în suflet. Aceasta este rădăcina tuturor relelor. 
Lovește fără milă închipuirea necurată, având în- 
tru tine frica dumnezeiască și neincetata Rugăciune: 
„Doamne Lisuse Hristoase, miluiește-mă,”. Strigă cu tă- 
rie, strigă și lisus Care stă de faţă nevăzut te va ajuta! 
Căci: „Aproape este Domnul de cei ce-L cheamă pe El”. 


19. Am primit scrisoarea ta, în care îmi scrii despre 
gândurile de hulă în general. Astfel de gânduri se nasc 
din mândrie. Când spui că ispitele au îndepărtat mân- 
dria din sufletul tău, te inșeli. Roada arată care pom a 
odrăslit-o, iar rezultatul arată începutul. 

Scria un bătrân că după măsura ispitelor pe care 
le avem, și mândria locuieşte întru noi. Dacă am avea 
adevărata smerenie, pacea lui Dumnezeu s-ar sălășlui 
în inima noastră și toate s-ar săvârşi în liniște și pace. 
Dar ca să se tulbure pacea cetăţii, se pare că răzvrătiţii 
și spionii și-au făcut apariția, de unde și anomaliile în 
rândurile cetățenilor, a gândurilor. 

Iar tămăduirea acestora aceasta este: a nu citi cărți- 
le ereticilor. Dispreţuire desăvârșită față de gândurile 
de hulă, ca pe unele ce sunt străine, lătrături de câine, 
odrasle ale diavolului. De rugăciune smerită este nevoie, 
de împăcare, dacă cumva suntem învrăjbiţi cu cineva, 
trezvie, dacă am căzut în nepurtare de grijă. 

Acestea tămăduiesc această boală, mai ales desăvârșita 
dispreţuire a celor care sunt „vărsături” ale diavolului. 


1 Psalmi 145, 18. 

Odată, pe când Avva Pamyvo avea gânduri de hulă, s-a 
rugat zicând: „Doamne, cum mă voi îzbăvi de gândurile 
acestea?”. lar Îngerul i-a răspuns: „Pamvwo, Pamvwo, lasă 
grija păcatelor străine, adică a gândurilor de hulă, și 
îngrijește-te de ale tale”. 

Cât despre adevărul ortodox nu încape nici o îndo- 
ială. Duhul cel Sfânt a prezidat Sfintele Sinoade. Tot ce 
au vorbit Sfinţii lui Dumnezeu, prin Duhul lui Dumne- 
zeu au vorbit și ca rezultat au avut sfinţirea Sfintelor lor 
Moaște. 


20. Nu deznădăjdui, fiul meu, deloc. Fiecare ispită 
este leac binefăcător, care ne răscolește. Alungă orice 
chip de persoană sau faptă care îţi stârneşte patima și 
te bagă în ispită. Îndepărtează din imaginaţie orice chip 
de persoană și rostește Rugăciunea cu gura ca o mașină 
și vei vedea îndată folosul acestui chip de nevoinţă. 

Străduiește-te ca nu cumva dorința și chipul persoa- 
nei să-ți câștige inima și mintea. 

La început ne aduce în minte persoanele iubite pen- 
tru a slăbi tăria sufletului și nevoinţa lui și astfel să 
câștige o biruință cu rezultate nebănuite. 

De aceea e nevoie să nu tratăm lucrul cu nepăsare, ci 
să ne împotrivim cu bărbăţie de la început, alungând din 
imaginaţie chipurile persoanelor, rostind Rugăciunea și 
înfrânându-ne puţin de la mâncare. Și prin mărturisire 
curată și continuă, având împreună-luptător Harul lui 
Dumnezeu, credem că vrăjmașul va ceda. 


21 e Am primit, fiul meu, scrisoarea ta și am văzut 
jocul pe care îl făcea diavolul cu tine. În aceste situații 
să nu te mâhnești, ci simplu să te porți față de el cu iscu- 
sință, adică atunci când îţi aduce gânduri de necredinţă, 

de hulă etc., tu să nu faci nimic altceva decât să iei meta- 
nia și să începi să rostești Rugăciunea cu intensitate și 
neîncetat, ca un mecanism. Și vei vedea că peste puțin 
iți vor fugi gândurile și întristarea. În aceste cazuri să 
nu te împotrivești în cuvânt, ci să rostești doar Rugă- 
ciunea, fără nici un alt gând sau închipuire, și pe toate 
le vei vedea risipindu-se ca pânza unui păianjen. Nici o 
neliniște să nu-ţi strice pacea sufletească. 


22, De asemenea, pentru a spori în viața duhovni- 
cească este de trebuinţă să alungăm diferitele gânduri 
și închipuirile cele rele, care ne stârnesc patima și ne 
intinează sufletul. 

Nu trebuie să rămânem călduțţi în ceea ce priveşte 
primirea gândurilor și închipuirilor rele, pentru că fieca- 
re păcat pornește de la imaginație și gând. Așadar, dacă 
vom dezrădăcina cu stăruință gândurile și închipuirile 
cele rele, trebuie să cunoaștem că ducem o luptă siste- 
matică de curăţire de patimi, în urma căreia omul devine 
liber de iritările sufletești și mintale. Dimpotrivă, atunci 
când nu ne îngrijim să ducem această luptă de curăţire 
a minții de gândurile și închipuirile cele rele, este firesc 
să fim biruiţi de patimile cele de necinste și să fim luaţi 
în stăpânire de către demoni și păcate. 


23. Fii cu multă luare aminte la imaginație! Să nu 
primești nici o închipuire, căci altfel îţi va deveni idol 
pe care îl vei adora! Mintea rătăcitoare, ca o pasăre de 
pradă obraznică, face cele mai ciudate reprezentări; in- 
tră în cele mai intime ale conștiinței și înfățișează cele 
nevăzute şi ascunse ale aproapelui. Cu Rugăciunea stri- 
că acea închipuire, de îndată ce începe să ia formă. Cu 

cât întârzii mai mult aceasta, cu atât te vei osteni mai 
târziu și vei suferi. 


24. Fiecare să ia aminte la sine, la slujirea sa, mai 
ales la inima sa, să cerceteze dacă are pomenirea lui 
Dumnezeu, pomenirea morții, a iadului, a Raiului și 
orice altă cugetare dumnezeiască. Faptul că nu avem 
mângâiere în suflet se datorează răspândirii minţii și nu 
interiorizării și pomenirii lui Dumnezeu. Intoarceţi-vă 
inspre lăuntrul vostru! Daţi lucrare duhovnicească min- 
ţii voastre și nu o lăsaţi să colinde pe ici-colo. Siliți-vă 
puțin pe voi înșivă! Păstrați tăcerea, nu rostiți cuvinte de 
prisos! Rugaţi-vă neîncetat și osândiți-vă în sinea voas- 
tră, și să nu vă îndreptăţiți deloc! Fără silire de sine nu 
iese nimic duhovnicesc. 

CAPITOLUL XV 


Despre trezvie 


Î. Timpul este scurt și nu se știe când va lua sfârșit. 
Pentru aceasta să ne nevoim și să luăm aminte la noi 
înșine. Să alungăm orice gând rău cu mânie și cu Rugă- 
ciunea lui lisus, rostită cu tărie. Dacă și lacrimi vom vărsa, 
mult folos vom dobândi, fiindcă lacrimile curăță sufle- 
tul şi mai vârtos decât zăpada îl albesc. Să ne înarmăm 
cu bărbăţie, căci lupta noastră este împotriva puterilor 
întunericului, care niciodată nu se împacă cu noi, nici 
nu-și îmblânzesc atacurile. Pentru aceasta și noi să ne 
sculăm și să nu dormităm, fiindcă ne primejduim să pier- 
dem viaţa cea veșnică. Dacă vom pierde biruinţa, ne vom 
pierde sufletul, vom pierde odihna cea veșnică și bucuria 
în Dumnezeu și vom fi osândiți la a doua moarte, care va fi 
despărțirea cea veșnică de Dumnezeu. Să nu fie aceasta! 

Să priveghem luând aminte la gânduri, căci începutul 
căderilor de la gânduri se face. Așadar, să războim cu 
tărie gândul de la început și să nu îngăduim să se întă- 
rească în lăuntrul nostru prin nepăsare, ci atunci când 
va veni să alungăm închipuirea și să luăm sabia Duhului, 
care este cuvântul lui Dumnezeu, adică: „Doamne Iisuse 

Hristoase, miluiește-mă”. Strigând Preadulcele Nume al 
lui lisus, îndată vine la noi ajutor de sus, iar demonii fug 
în grabă . Dar să nu spunem Rugăciunea cu nepăsare, ci 
cu duh fierbinte, strigând din adâncul sufletului: „Învă- 
țătorule, mântuiește-mă, că pier”. Osteneala este mică, 
fiindcă la început se face nevoința. Dacă însă vom lăsa 
gândurile și se vor întări, atunci lupta va deveni grea și 
adeseori vom fi biruiți și răniți. Dar dacă ne ridicăm și 
strigăm, va veni din nou Bunul Chivernisitor lisus și ne 
va conduce corabia la limanul cel liniștit. 

De la gânduri ne netrebnicim (întinăm) sau ne îndrep- 
tăm, adică sporim. Pentru aceasta să punem păzitor în ini- 
ma noastră mintea, adică trezvia, având ca arme bărbăţia, 
rugăciunea, tăcerea şi prihănirea de sine. Dacă ne vom 
nevoi astfel, vom dobândi dulcea pace, bucuria, curăţia, 
filosofia cea duhovnicească, rugăciunea, care ca o altătă- 
mâie binemirositoare va tămâia biserica lui Dumnezeu, 
care este omul lăuntric. „Nu ştiţi, oare, că voi sunteţi tem- 
plu al lui Dumnezeu şi că Duhul lui Dumnezeu locuieşte 
în voi2'*. Acestea le scriu ca să ridic sufletele voastre la 
trezvia cea duhovnicească, ca să aflați pacea cea lăuntrică 
a lui Dumnezeu, spre bucuria voastră. Amin. 


2, Să ne nevoim după putere în postirea trupului, 
in postirea simţurilor, a minţii și a inimii, războind pe 
vrăjmașul sufletului nostru cu toate puterile noastre. 
Păzeşte, fiul meu, simţurile tale și mai ales ochii. Ochii 
sunt tentaculele caracatiței care prind tot ce mișcă 
inainte, iar priveliștea păcatului o prind mai ușor. Prin 
privirea ochilor au căzut turnuri duhovnicești și s-au 


1 Luca 8, 24. 
2 ] Corinteni 3, 16. 

pierdut. David neluând aminte la ochi, a lucrat ucidere 
și destrânare, deși era un mare prooroc al lui Dumnezeu. 

Fiindcă te afli, fiul meu, în mijlocul prilejurilor de pă- 
cătuire, fii cu luare aminte la simţuri, mai ales la mintea 
ta, la „cârmaci”, „pasărea cea îndrăzneață”, aşa cum spu- 
ne Sfântul Isaac Sirul. Mintea intră întru cele ascunse 
ale faptelor aproapelui; devine un pictor respingător 
atunci când zugrăveşte cele de ruşine. Pentru aceasta 
ingrijește-te cu orice preț să păstrezi mintea curată, 
alungând îndată fiecare gând și închipuire păcătoasă, 
ca ajutor puternic având Rugăciunea și mânia, precum 
se spune: „Mâniaţi-vă și nu păcătuiți”. 


3. să privegheaţi neîncetat și să vă păziți mintea, 
căci de purtarea de grijă sau nu în acestea depinde viața 
sau moartea nemuritorului vostru suflet. 

Toate pornesc de la imaginaţie. Nu există păcat sau 
virtute care să nu aibă ca început închipuirea minţii. 
Prin urmare păzirea cu sârguinţă a curăţiei ei înlesnește 
scopul sfânt al mântuirii. 

Trezvia duhovnicească, în înțelesul ei principal, este 
aceasta: a păstra mintea curată de închipuirile pătimașe 
și a ne împotrivi fiecărui atac al vrăjmașului cu Sfântul 
Nume al lui lisus şi cu cuvântul împotrivitor. 

Fără trezvie nu se dobândeşte curățirea sufletului și a 
trupului și prin urmare nici Dumnezeu nu Se arată întru 
simțirea minții și a inimii. 

Dacă Domnul nu cercetează sufletul omului, atunci el 
rămâne în întunericul păcatului. Însă noi, ca unii ce sun- 
tem monahi și afierosiți acestui scop mântuitor, pentru 
a ajunge la curățirea lăuntrică de patimi, suntem datori 


1! Efeseni 4, 26. 

să ne exersăm foarte bine întru nevoinţa trezviei, prin 
care ne vom apropia de Dumnezeu întru simţirea inimii. 

Această lecţie mântuitoare, trezvia zic, care îl 
sfințește pe om, diavolul o războiește foarte tare și 
folosește toate mijloacele ca să o împiedice, atacând cu 
tot felul de gânduri și sminteli. 

Dar și noi trebuie cu orice preţ să ne împotrivim 
acestuia, pentru a primi răsplata curăţirii lăuntrice și a 
fi încununaţi de către Puitorul de nevoinţe Hristos. Nu 
vă înfricoșaţi în fața atacurilor satanice ale vrăjmașului 
nostru de obște, ci nevoiți-vă cu curaj și nădejde în Dom- 
nul nostru, care nu ne-a lăsat să fim ispitiți mai presus 
de puterile noastre. 

Indrăzniţi, așadar, fiii mei, și pășiți cu nădejdea cea 
dulce în acoperământul cel tare al Maicii Domnului și 
cred cu tărie că ne vom învrednici de viața cea veșnică, 
impreună cu toți cei ce bine s-au nevoit și s-au încunu- 
nat în Biserica cea biruitoare din Cer. Amin. 


4. Un om sfânt scotea demoni. leșeau degrabă pen- 
tru că se temeau de el. Un ucenic de-al său l-a întrebat: 

- Gheronda, de ce se tem demonii de Sfinția Voastră? 

- Fiul meu, când aveam război trupesc ce venea prin 
gânduri, niciodată nu mi-am îngăduit să cedez în fața 
gândurilor. Întotdeauna am așezat astfel războiul, în- 
cât frontul să fie în zona provocării. Niciodată nu am 
îngăduit diavolului să înainteze dincolo de provocare. 
Și fiindcă aveam neîncetat război, Dumnezeu mi-a dat 
această binecuvântare, acest har, în ciuda nevredniciei 
mele, încât demonii se tem și pleacă. 

Gândiţi-vă, tăia ispita afară de ușă, de îndată ce bă- 
tea la ușă; nu îi deschidea deloc. De ce nu-i deschidea? 
Ce avea înlăuntrul său care îl împiedica pe diavol? Avea 

cugetările cele sfinte; acelea îi ocupau mintea. Acela lo- 
vea de afară ca să intre, dar nu i se dădea loc ca să-şi 
pună și el ale sale înlăuntru. Îl oprea cu pomenirea lui 
Dumnezeu. Această neîncetată biruință care se făcea 
i-a dat acestui Sfânt harul de a se teme demonii de el și 
a pleca din oameni. 

Mare laudă se cuvine acelui om care a izbutit, cu 
ajutorul lui Dumnezeu, să-l țină pe diavol în tărâmul 
provocării. 

Nu este nici un muritor, nici un om duhovnicesc și 
nevoitor care să nu fie supus atacurilor vrăjmașului. 
Dacă însă are porțile și ferestrele deschise, așa cum se 
intâmplă de obicei la mireni, care nu au cunoaşterea lui 
Dumnezeu, atunci vrăjmașul înaintează și-l biruieşte. 

Oamenii duhovniceşti se nevoiesc să nu-i deschidă 
vrăjmașului nici o portiță, nici fereastră, nici o gaură. 

Păcatul cu fapta, care nu se săvârșește cu inima, ci 
cu gura, cu fapta, de multe ori este greu de săvârşit, căci 
trebuie să concureze o mulțime de lucruri ca să poată 
fi săvârşit. Însă păcatul cu mintea este foarte lesnicios. 
Adică omul poate la orice ceas și loc să săvârșească pă- 
catul cu mintea, fără ca cineva să cunoască aceasta. De 
multe ori săvârșirea exterioară cu fapta este împiedi- 
cată, pe de o parte fiindcă trebuie să concureze mulți 
factori, pe de altă parte din pricina rușinii. Dimpotrivă, 
păcatul lăuntric, cel cu mintea, poate să-l convingă pe 
om să ucidă lăuntric, fără să se facă cunoscut. 

Acest păcat lăuntric nu se vede. Oamenii nu-l văd, 
dar îl vede Dumnezeu. Și dacă nu ne temem de oameni 
și nu ne ruşinăm, pentru că nu se face cunoscut acestora, 
trebuie să ne temem de Dumnezeu, fiindcă acest păcat 
cu mintea, această fărădelege se săvârșeşte înaintea Lui. 


348 


Mulţi oameni se înșală pentru că intră egoismul la 
mijloc, care poartă cea mai mare vină. 

Mai întâi se face trădarea cea lăuntrică și apoi se face 
vădită în mădularele cele din afară ale trupului. 

Prin urmare este nevoie de multă luare-aminte, de 
neîncetată trezvie. Să existe păzitor și strajă înlăuntrul 
nostru care să urmărească gândurile care intră și ies. 
Să le cerceteze identitatea, ca să nu intre spioni și să 
stârnească în statul sufletului război civil. 

Este nevoie ca vederea sufletului să fie foarte cura- 
tă și puternică, să-l vadă de departe pe vrăjmaș și să ia 
măsurile necesare. 

Câte gânduri nu ne atacă neîncetat? Nenumărate, 
fiecare patimă având gândurile ei specifice. Și dacă su- 
fletul vede curat, împiedică gândurile de departe. Chiar 
și din „mirosul” lor își dă seama că este vorba să se răs- 
coale cutare patimă. Atunci se pregătește îndată și pune 
străjeri și ridică metereze și este gata să înfrunte atacul 
acelei patimi. 

Oamenii sunt robiți. Patima este precum șarpele care 
are înăuntru otravă. Sunt niște șerpi care au o suflare 
otrăvitoare ce otrăvește orice ființă vie care există în 
acel loc, după care o devorează. Tot astfel și șarpele pă- 
catului. Răspândește de departe otrava — plăcerea - și 
paralizează mintea, paralizează puterile, iar omul este 
luat în robie și se îndreaptă fără voie spre rău. 

Iar atunci când se află în această stare a robiei, oa- 
menii protestează și spun: „Dar nu pot să mă împotri- 
vesc; nu pot să fac nimic în acel ceas”. Răspunsul este 
că: Trebuie să se ia măsurile necesare, ca să nu ajungă 
mintea și inima să fie luate în robie, să fie dezarmate. 
Din experiența lucrului, de îndată ce șarpele cel gândit 
își va răspândi de departe otrava sa, chiar mai înainte 

ca aceasta să ajungă la noi și să ne otrăvească mintea și 
sufletul, să ne luăm măsurile necesare pentru a scăpa 
de primejdie. Căci atunci când suntem otrăviţi, nu mai 
putem face nimic. 

Când omul va fi biruit în lupta cu gândurile, cedând 
in faţa provocărilor imaginaţiei, să știm că de acolo, de 
la imaginaţie, se trage tot răul. Iar când va suferi multe 
naufragii duhovnicești și va fi rănit în repetate rânduri 
de către închipuirile desfrânate, atunci de îndată ce sa- 
tana va reveni cu aceleași închipuiri, de îndată ce le va 
închipui în minte, omul va fi luat în robie. Pentru aceasta 
este nevoie ca monahul să nu cedeze, ca să nu se întă- 
rească în el patimile și închipuirile. 


5. Să ai ochii sufletului tău neadormiți; pază a sim- 
țurilor trupului —- mai ales a ochilor —, cât și a sufletului — 
indeosebi a răspândirii minţii. Și aceasta pentru că prin 
simțurile acestea intră toți microbii otrăviţi ai bolilor 
duhovnicești, iar odată cu trecerea timpului creștinul, 
lipsit de luarea-aminte, dobândeşte multe boli și pierde 
neprețuita sănătate a sufletului său nemuritor. 


6. Luptă, fiul meu, lupta cea bună a vieții celei 
veşnice! Pune început bun, ca să câştigi sfârșit şi mai 
bun! Mintea ta să fie pironită întru pomenirea lui lisus 
Hristos, iar Eli se va face toate: şi bucurie, și pace, și 
umilință, și mulțime de lacrimi de viață izvorâtoare, care 
vor face sufletul tău mai alb ca zăpada și mai ușor decât 
norul. 

Când păstrezi, fiul meu, tăcerea și rostești Rugăciu- 
nea cu atenţie, adică mintea ia aminte la cuvintele ru- 
găciunii, fără să se abată la altceva în afara rugăciunii, 
atunci mintea va începe să simtă dulceaţa lui lisus. Te 

va ajuta foarte mult la aceasta faptul de a te smeri pe tine 
însuți întotdeauna. Neîncetat să te prihănești pe sineţi 
și niciodată să nu te îndreptăţești, adică în orice ispi- 
tă să dai dreptate fratelui tău, zicându-ţi că tu greșeşti. 
Aceasta înseamnă smerenie. 


7. [a aminte, fiul meu, la închipuirile și la gândurile 
cele păcătoase. Totulţine de gând. Mintea ta să fie străjer 
care să ia aminte la închipuirile cele necuviincioase care 
vin în sfera imaginaţiei, căci îndată se naște primejdia 
ca sufletul să păcătuiască și să intristeze pe Acela, Care 
pentru noi toți S-a răstignit pe Lemnul care pe atunci 
era fără de cinste, iar acum de către toţi este cinstit. 

Desfrânarea se face cu sufletul foarte uşor atunci 
când lăsăm în lăuntrul nostru gânduri necurate să ne 
biruiască. Aceasta nu este altceva decât desfrânare 
duhovnicească. 

Ia aminte, fiul meu, la ochi dacă vrei să-l biruiești pe 
demonul destrânării. La fel de primejdios este săprivești 
imagini necuviincioase, ziare, reviste etc. 


9. Cea mai mare biserică, în care binevoiește Dum- 
nezeu să locuiască, este cea pe care a zidit-o cu mâinile 
Sale, adică întreaga noastră existenţă, sufletul nostru, 
atunci când este curat. 

Curăţia inimii este de trebuinţă pentru ca mintea 
să fie slobodă de gândurile rele, din care izvorăsc sim- 
țirile rele și pătimașe, care aduc în trup ațâțările cele 
pătimașe. Atunci, și trup și suflet, se întinează și amân- 
două își pierd curăţia și neprihănirea. 

Primul gând rău și pătimaș, dar chiar mai înainte de 
acesta închipuirea cea pătimașă, este începutul a tot pă- 

catul. Nici un păcat nu se săvârșește dacă nu premerge 
mai întâi gândul cel rău în imaginaţie. 

Prin urmare, pentru a dobândi cea mai mare dintre bu- 
nătăţi, curăţia în adevăratul sens al cuvântului, trebuie să 
ne curățim mintea de gândurile și închipuirile păcătoase. 
Numai astfel se dobândește curăția cu temelii trainice. 

Dacă vrem să tăiem faptele cele rele, fără să ne îngrijim 
de curăţia lăuntrică a gândurilor, în zadar ne ostenim. Când 
ne îngrijim de curăţia sufletului, va locui în el Dumnezeul 
slavei, va deveni biserică a Sa de preț, ce răspândește mi- 
reasma rugăciunii neîncetate către Dânsul. 


9, Chiar dacă ne ostenim trupește zi și noapte, dar 
înlăuntru nu ne îngrijim să scoatem rădăcinile din care 
răsare toată răutatea, care este folosul? 

Avem neapărată nevoie de trezvie și neîncetată rugă- 
ciune, pentru ca răul care sălășluiește în noi să-l lepă- 
dăm și să-l înlocuim cu binele cel duhovnicesc. 

Luaţi aminte să nu vă fure în timpul zilei rugăciunea 
rostită cu gura prin răspândirea adusă de rucodelie, ci 
strigați Preaslăvitul și Preadulcele Nume al lui Iisus, iar 
E] nu va întârzia să vină să ne ajute și să ne mângâie. Și 
câte nu poate îndrepta și înnoi binecuvântata rugăciune! 

Siliți-vă la rugăciune! De ce să colinde mintea pe 
ici-colo şi să nu se întoarcă la Iisus, pentru Care am lă- 
sat toate și răbdăm toate? 


10. Fiul meu, păzeşte mintea ta de gândurile cele 
rele, alungă-le cu Rugăciunea lui lisus de îndată ce vin, 
căci precum albinele fug de fum, tot astfel și Duhul cel 
Sfânt pleacă atunci când va simți duhoarea adusă de 
fumul gândurilor rușinoase. Și precum albinele se duc 
la flori care au nectar, tot astfel și Sfântul Duh vine în 

mintea și inima în care se lucrează dulcele nectar al vir- 
tuţilor și al gândurilor celor bune. 

Mintea să ia aminte, fără imaginaţie, la cuvintele Rugă- 
ciunii lui lisus, pe care le va rosti fie mintea, fie gura. Scopul 
tuturor metodelor, adică epicentrul este să ne rugăm fără 
imaginaţie, ci doar cu atenţie la cuvintele Rugăciunii. 


11 e Din experienţă cunosc că atât partea trupeas- 
că, cât și cea duhovnicească a nevoitorului se curăţesc 
prin liniștire, rugăciune, studiu duhovnicesc, lacrimile 
curățitoare izvorâte din adevărata pocăință și din con- 
templaţia celor dumnezeiești. Ajută, desigur, și asce- 
za, atunci când există tăria trupului. Însă când aceasta 
lipseşte, mulțumirea şi prihănirea de sine completează 
lipsa ascezei. 

Evlavia cuprinzătoare și trezvia sunt totul; sunt sem- 
nele unui sufiet viu în Hristos. Când acestea lipsesc și 
se săvârşește doar asceza, fie se folosește omul foarte 
puțin, fie se pierde, aflat fiind sub stăpânirea trufiei, ce- 
lei pricinuite de laudele oamenilor sau de gânduri. Cel 
care nu are trezvie, această lumină a sufletului, care este 
neprețuită, își pierde ostenelile sale, așa cum am văzut 
în cărți că mulţi asceţi s-au pierdut în pustie. 

Asceza închipuie frunza unui copac, pe când trezvia 
roada acestuia. „După roadele lor îi veţi cunoaște...”; 
după roadă ne recunoaștem. Dumnezeu să ne lumineze 
pe unde să umblăm, căci lipsesc adevărații povățuitori 
și fiecare pășește pe drumul său. Dumnezeu să ni Se facă 
nouă tuturor Povăţuitor. 


12. Fiii mei, toate cele întristătoare pe care vi 
le amintește vrăjmașul sufletului nostru, diavolul, 


1 Matei 17, 6. 

străduiţi-vă să le alungaţi îndată, fără amânare, căci fi- 
ecare amânare aduce urmări neplăcute. 

Diavolul este biruit cu desăvârșire cu rugăciunea și 
cu trezvia. Esenţa trezviei constă în a priveghea neîn- 
cetat cu mintea și a ne împotrivi gândurilor pătimașe și 
închipuirilor aduse de necuraţii demoni. În aceasta stă 
viața sau moartea, netrebnicirea sau îmbunătăţirea. Cu 
alte cuvinte sufletul care se roagă și se scârbeşte de gân- 
durile cele viclene, disprețuindu-le, se curăță cu timpul 
și se sfințește. 


13, Să fugim de momeala gândului și să ne împotri- 
vim la începutul apariției păcatului ca gând neînsem- 
nat. Și astfel, cu harul lui Hristos, ne vom depărta de o 
experiență amară și greu de evitat. La început păcatul 
vine ca o vulpe cu viclenie și momește pe nesimţite, con- 
vingând că este o furnică care nu merită atenţie și luptă. 
Iar sufletul rămâne în nepăsare şi moliciune, dar mai 
apoi furnica se face în scurtă vreme leu neiîmblânzit şi 
osteneală multă pentru suflet. 


14. În războiul trupesc numai fuga îl izbăvește pe 
om, adică să fugim de închipuire și gânduri de îndată ce 
se arată. Să nu stai deloc să examinezi sau să vorbești cu 
îinchipuirile. Mare și înfricoșătoare cursă este închipu- 
irea. Tot ceea ce evită cineva cu ușurință prin privire și 
pipăire, aceea cu ușurință se apropie prin închipuire. 

Nevoiește-te să alungi cu desăvârșire din mintea ta 
orice închipuire, să o cureţi de tot ceea ce este lumesc 
sau din afara mănăstirii tale. Numai o singură amintire 
să le înlocuiască pe toate, și anume amintirea Preadul- 
celui lisus. 

Dacă ceva din chilia ta îți aduce aminte de cineva, de 
nevoie trebuie să lepezi acel lucru, ca să supraviețuiești 
cu orice chip în război. 

Străduiește-te să ștergi trecutul tău, iar atunci când 
acesta voiește să te sugrume, cheamă-l pe Iisus și El te 
va ajuta. 


Despre Rugăciunea minţii și inimii 


Rugaţi-vă după porunca Apostolului Pavel: „Ru- 
gaţi-vă neîncetat”. Părinţii niptici spun: „Teolog este 
cel care se roagă cum se cuvine, iar cel ce se roagă cum se 
cuvine este teolog”. Cu adevărat, părinţii niptici învaţă 
că prin nevoinţă, făptuire şi contemplație, prin trezvie 
și rugăciune, mintea omului se curăţă, se luminează și 
se desăvârșește. Atunci primeşte darul cuvântării de 
Dumnezeu. Teologie nu gnoseologică, așa cum o învață 
teologii din universități, ci teologia provenită din izvorul 
dumnezeiesc, din care râurile adevăratei teologii izvo- 
răsc pururea. 

Sfinţii Părinţi niptici spun că mintea care se de- 
părtează de la contemplarea lui Dumnezeu devine fie 
dobitocească, fie de fiară. Dimpotrivă, mintea care se 
îndeletniceşte cu rugăciunea, mai ales Rugăciunea lui 
lisus, devine văzătoare de Dumnezeu, luminată fiind cu 
străluciri dumnezeiești. 

De rugăciune depinde mântuirea omului, fiindcă 
aceasta îl unește și îl apropie de Dumnezeu. Așadar, 
când omul este aproape de Dumnezeu, este firesc să nu 
se abată de la calea morală, fiindcă ia aminte la fiecare 
pas al său. Însă cu toată această atenție a sa, diavolul 


1 1 Corinteni 5, 17. 

nu încetează să ne pândească mereu, ca să ne găsească 
in vremea slăbiciunii noastre şi astfel să ne târască pe 
drumul său, care întotdeauna este foarte coborâtor. 

Pentru aceasta, iubiții mei fii, trebuie să fim întot- 
deauna înarmaţi cu rugăciunea neîncetată a Preadul- 
celui lisus. 

Nu trebuie să uităm că rugăciunea este atacată de 
demoni, ca să o netrebnicească prin răspândirea min- 
ţii. Gânduri de tot felul înconjoară mintea sărmanului 
om în vremea rugăciunii, ca să fure roada acesteia și să 
lase numai oasele ei, adică osteneala celui care se roagă. 

De aceea cel care vrea să se roage cum se cuvine, tre- 
buie, mai înainte de a începe să rostească Rugăciunea, 
să alunge orice fel de griji și gânduri. Mintea, ca un epi- 
scop, să stea cu multă luare-aminte la cuvintele rostite, 
astfel încât rugăciunea să devină izvor de ajutor şi har 
dumnezeiesc. 

Potrivit învățăturii Sfinților Părinţi, satana se va așeza 
întotdeauna ca o piedică și piatră de sminteală împotriva 
rugăciunii, fiindcă este foarte deranjat și ars de aceasta. 

De aceea, fiii mei, siliți-vă la rugăciune şi pome- 
niți-mă şi pe mine, sărmanul vostru stareț, ca să mă 
miluiască Domnul. 


2. O condiţie necesară pentru a păstra cununa vir- 
tuților, dragostea, este să ne îngrijim de rugăciune. Ne- 
voiți-vă cu Rugăciunea lui Iisus, dacă vreţi ca Hristos să 
Se sălășluiască întru voi. Atunci El va lupta împreună cu 
noi și, ca un general experimentat, va câștiga lupta, iar 
biruința ne-o va da nouă. 

Ca niște lei ce răcnesc, așa să ne facem și noi, 
atunci când lucrăm Rugăciunea; nu cu nepăsare, nu cu 
moleșeală, ci cu toată puterea sufletului. Întăriți-vă cu 

sufletul, cugetând că Rugăciunea lui Iisus este totul. 
Fără rugăciune sufletul se ofilește și suferă cădere după 
cădere. Dacă în vremea ispitei vom ţine Rugăciunea lui 
Iisus cu toată puterea sufletului, fără îndoială că vom 
birui pe diavol, iar biruinţa o vom atribui Preasfântului 
Nume al lui lisus. 


3, Tu, fiul meu, având în mână arma rugăciunii, 
luptă-te pentru cucerirea meterezelor dumnezeiești, 
căci cel ce se luptă se va încununa, dar nu cu ramură de 
măslin, ci cu cunună neveştejită a slavei celei veșnice în 
Ierusalimul cel de sus. 

Merită să purtăm această luptă, fiindcă dobândim 
slava cea neveștejită și veșnică, pe când cea a atleţilor, 
care pentru cele vremelnice se luptă, este trecătoare și 
deșartă. Pentru aceasta trebuie cu jertfire de sine să ne 
nevoim, ca să Se slăvească și prin noi Preasfântul Nume 
al lui Dumnezeu. 


4. Fiii mei, vă rog pentru dragostea lui Dumnezeu, 
să nu încetaţi Rugăciunea lui Iisus câtuși de puțin. Bu- 
zele voastre să rostească neîncetat Numele lui Iisus, 
care este pierzătorul diavolului și al meşteșugirilor lui. 
Chemaţi neîncetat în ajutor pe Hristos și El Se va grăbi 
să vă ajute. 

Precum de fierul înroșit nu se poate atinge sau apro- 
pia cineva, tot astfel se petrece şi cu sufletul care prin 
rugăciune se învăpăiază de dragoste către Hristos. De- 
monii nu se pot apropia. De ce? Fiindcă dacă se vor atin- 
ge, se vor arde de focul dumnezeiesc ce-l cuprinde întru 
sine Numele dumnezeiesc. 

Cel care se roagă se luminează, iar cel care nu se roa- 
gă se întunecă. Rugăciunea este aducătoare de lumină 

dumnezeiască. De aceea cel care se roagă cum trebuie se 
face întreg lumină și Duhul lui Dumnezeu sălășluieşte 
întru el. 

Dacă se apropie deprimarea, trândăvia, acedia și ce- 
lelalte, să ne rugăm cu frică, cu durere și cu multă trez- 
vie a minţii, iar minunea mângâierii și a bucuriei se va 
petrece îndată, cu ajutorul lui Dumnezeu. 

Omul care se roagă nu poate ţine răutate asupra alt- 
cuiva, nici să nu-l ierte pentru vreo greșeală a sa. Toate 
se transformă în cenușă atunci când se ating de focul 
Rugăciunii lui lisus. 

Așadar, fii mei, nevoiţi-vă cu mântuitoarea și sfânta 
Rugăciune a lui lisus, ca să deveniți luminoși și să vă 
sfințiți. Rugaţi-vă și pentru mine, trândavul și păcăto- 
sul, ca milostiv să-mi fie Dumnezeu față de mulțimea 
păcatelor mele, cât și a nenumăratelor mele răspunderi. 


5, Fiul meu, pomenește-L neîncetat pe lisus, ca să afli 
leacul potrivit pentru neputinţele tale. Ai durere? Prin 
chemarea lui Iisus vei găsi ușurare și luminare. Eşti cu- 
prins de întristare? Cheamă-L pe Iisus și vei vedea cum 
mângâierea va răsări în inima ta. Te cuprinde deznădej- 
dea? Nu întârzia să-ți pui nădejdea în lisus, iar curajul 
și tăria se vor înmulți în sufletul tău. Gânduri trupești te 
războiesc în fiecare zi și te trag spre plăcerile simţurilor 
trupești? Ia focul cel mistuitor al Numelui lui Iisus și dă 
foc la neghine. O problemă a acestei vieţi te frământă? 
Spune: „Luminează-mă, lisuse al meu, ca să rezolv pro- 
blema mea și fă să se săvârșească totul după voia Ta!” Și 
vei vedea că te vei linişti și cu nădejde vei păși. 

În toate acestea pune Numele lui lisus ca temelie, po- 
doabă și acoperământ și nu te teme de vrăjmași. Atunci 

să te temi, când prin toate vei trece fără lisus. Fără leac 
nu aștepta vindecare și însănătoșire. 

Străduiește-te în rostirea Rugăciunii, fiul meu, și 
atunci vei cunoaște mult folos și odihnă sufletească. 


6. Strigați Numele lui Dumnezeu, căci El este mereu 
gata a ajuta pe cel care cere. Nu uitaţi Rugăciunea! Toată 
lumea lăuntrică a omului se sfințește prin Rugăciunea 
lui Iisus. Este singurul lucru pe care nu pot să-l facă cei 
care nu se vor nevoi până la sânge. 

Ce este mai frumos decât Rugăciunea! Cel care se 
roagă se luminează și cunoaşte voia lui Dumnezeu. Și 
cum o cunoaște? Cu siguranţă că atunci când se roagă 
cum trebuie. Și când se roagă cum trebuie? Când trimi- 
te rugăciunea la Dumnezeu cu toate „ingredientele”. Și 
care sunt acestea care îi dau gust bun? Smerenia, lacri- 
mile, prihănirea de sine, simplitatea și mai ales asculta- 
rea cu dragostea. Rugăciunea aruncă lumină, iar această 
lumină arată calea cea bună, plăcută lui Dumnezeu. 

Rugăciunea să fie neîntreruptă şi făcând astfel, veți 
deveni de nebiruit din amândouă părțile. Când veți fi 
cuprinși de gânduri pătimașe, să începețţi să rostiţi ru- 
găciune scurtă și îndată veți afla ușurare. Tineţi cu tărie 
Rugăciunea lui Iisus! 


LA Rostiţi Rugăciunea cu durere și umilinţă și atunci 
vă veţi simți altfel. la aminte la tine însuți! Atunci te vei 
vedea pe tine însuți și te va durea, iar această durere îţi 
va aduce mila lui Dumnezeu. 

Nu lua aminte la bătăile inimii în timpul rugăciunii, 
ci numai ține-ți mintea nerăspândită, închizând-o în 
rugăciune. Acesta este scopul și centrul rugăciunii. 

[a aminte neîncetat la Rugăciune şi aceasta le va în- 
drepta pe toate, căci cel care se roagă se luminează, iar 
cel care neglijează rugăciunea, precum eu, se întunecă. 
Rugăciunea este lumina cerească și cel care are rugă- 
ciunea înlăuntrul său sau pe buzele sale, are lumina cea 
din rugăciune izvorând în inima sa. lar aceasta îl lumi- 
nează pe om ce să cugete şi cum să ia aminte la sine și 
la cursele diavolului. 


8. Siliţi-vă la Rugăciunea lui lisus și aceasta vi se 
va face toate: și mâncare, și băutură, și îmbrăcăminte, și 
lumină, şi mângâiere; toate se face celui care o are. Fără 
ea golul din suflet nu se umple. Pe Hristos vreţi să-L iu- 
biţi? După rugăciune să tânjiți și smerenia să v-o însușiți 
și atunci veți cunoaște că Împărăţia lui Dumnezeu în 
lăuntrul vostru este. 

Nu lăsaţi ca gândurile cele rele să vă stăpânească, ci 
alungaţi-le îndată cu Rugăciunea lui Iisus. O, ce minuni 
săvârșește această Rugăciune! Strigați Rugăciunea și 
Îngerul păzitor vă va trimite mireasmă duhovnicească. 
Mult se bucură Îngerii atunci când monahul se roagă 
cu Rugăciunea Preadulcelui lisus. isus este desfătarea 
sufletului vostru. 


9, Strigaţi Rugăciunea neîncetat! O, Rugăciune bi- 
necuvântată! Să nu vă părăsească sau, mai degrabă, să 
nu părăsiţi voi Rugăciunea, care este viața sufletului, 
suflarea inimii, primăvara cea duhovnicească care aduce 
mireasmă în sufletul silitor. 

Rugăciunea și smerenia sunt armele cele prea- 
puternice pe care trebuie să le ținem în mâini neîn- 
cetat, cu o trezvie necurmată, fiindcă acestea ne vor 

aduce, cu ajutorul lui Dumnezeu, biruinţa împotriva 
demonilor. 


10. Răbdare, fiii mei, nu vă pierdeţi curajul! Rostiţi 
Rugăciunea cu ardoare! Nu vă împrăștiați mintea cu cele 
pământești, chiar dacă aveţi griji! Numai rugăciunea și 
pomenirea morții să le aveți înaintea voastră. „Văzut-am 
mai înainte pe Domnul înaintea mea pururea, că de-a 
dreapta mea este ca să nu mă clatin”. 

Dacă vă veţi ruga cu tărie şi necurmat, nu veți cădea, 
dacă însă veți neglija rugăciunea, să știți, că veți avea 
parte numai de căderi. 


11. Îţi doresc, fiul meu, să pășești bine pe calea du- 
hovnicească. Greutăți vor fi mereu, precum și ispite și 
multe altele, dar pe toate acestea le vom înfrunta cu ru- 
găciune și frica lui Dumnezeu. Diavolul umblă răcnind 
ca un leu, căutând pe cine să înghită. Pentru aceasta și 
noi trebuie să avem multă luare-aminte și rugăciune ne- 
încetată către Hristos și Maica Domnului, până când îl 
va nimici Dumnezeu și va pierde răutatea lui. 

Tu, fiul meu, să nu-ţi pierzi curajul, ci războiește-l 
pe vrăjmaş cu toată puterea sufletului tău și Harul lui 
Dumnezeu nu te va lăsa să pătimești vreun rău. 


12. Să stăruiţi în rugăciune! Să nu credeți că așa de 
ușor se dobândesc bunătăţile cele mari. Vă veţi osteni, 
veți asuda și văzând Dumnezeu osteneala și smerenia 
voastră, vă va dărui Rugăciunea. 

Cu cât mai des veţi spune Rugăciunea, cu atât mai 
mult mă veţi bucura, dar mai ales pe Dumnezeu, iar su- 
fletul vostru îl veţi ușura. Trebuie ca unul să-l ajute pe 

celălalt astfel: Când spuneţi Rugăciunea cu voce tare și 
se întâmplă să fie cineva care nu spune Rugăciunea, ci 
mintea îi zburdă pretutindeni, atunci acela, auzindu-i pe 
ceilalți, se trezește din răspândire și începe să-l mustre 
conștiința, întrebându-l de ce nu spune și el Rugăciunea, 
ci stă și colindă cu mintea. Și îndată începe să rosteas- 
că și el Rugăciunea. Atunci se împlinește cuvântul care 
zice: „Frate ajutat de frate este ca o cetate întărită” şi 
„Purtaţi-vă sarcina unul altuia”. 


13, Scopulvieții monahale este să-i unească strâns 
pe monahi cu Dumnezeu, care este dorirea cea mai în- 
altă. Când cineva este unit cu Dumnezeu și când în 
inima sa locuieşte Domnul, atunci nimic nu-i lipsește. 
Nu există nici un gol în sufletul său, și nici nu-i lipsește 
vreun lucru material, care să-i fie necesar pentru a trăi 
in această viaţă. Și aceasta este încă o dovadă care arată 
cât de mult iubește Dumnezeu pe cei care ascultă de El. 

Chipul în care ne unim atât de strâns cu Dumnezeu 
este rugăciunea. Și spunând rugăciune nu înțelegem 
numai să ne rugăm înaintea icoanelor, ci împreună cu 
aceasta care trebuie să se facă, monahul este dator să 
folosească cinci cuvinte de rugăciune, pe care le spu- 
ne neîncetat și atunci când lucrează şi când mănâncă 
și când stă și când are o altă îndeletnicire oarecare. Le 
spunem fie cu mintea, fie cu gura, fie cu inima: „Doamne 
Iisuse Hristoase, miluiește-mă!”. 

Faptul că le spunem neîncetat nu ne obosește. La în- 
ceput trebuie să stărui, dar apoi te obișnuiești și spui 
Rugăciunea cu multă ușurință, nemaivrând săte oprești. 
Rostind-o, monahul simte atâta veselie duhovnicească, 


1 Pildele lui Solomon 18, 19. 
2 Galateni 6, 2. 

încât în clipele grele nu se mai tulbură, nici nu se mai 
mâhnește, ci cu răbdare scapă la Hristos, pe Care Îl roagă 
să-l miluiască, iar Hristos îl mângâie și-i dă bucurie. Ce 
este mai frumos decât a ruga cineva în fiecare minut pe 
Hristos și să rostească Preasfântul Său Nume cu buzele 
sale de lut! 

În aceste cuvinte se află toată credinţa noastră. Spu- 
nând „Doamne”, credem că suntem robi ai lui Dumne- 
zeu, iar El Stăpânul nostru. Şi aceasta Îi aduce cinstire 
lui Hristos, dar totodată şi nouă care suntem slujitorii 
unui astfel de Stăpân, Care este Dumnezeu. 

Spunând „Iisuse”, care este Numele omenesc al lui 
Dumnezeu, ne vine în minte toată viața pământească a 
lui Hristos, de la Nașterea până la Înălţarea Sa. 

Spunând „Hristoase” ' care înseamnă uns de Dumne- 
zeu, Împăratul cerului și al pământului, adică Dumnezeu 
cu alte cuvinte, mărturisim şi credem că Hristos este 
Dumnezeul nostru, Cel care a creat toate și Se află în 
Ceruri, Care va veni din nou să judece lumea. 

Spunând „miluiește-mă;”, rugăm pe Dumnezeu să ne 
trimită ajutorul Său şi mila Sa, ştiind că fără dumneze- 
iescul ajutor este cu neputinţă să facem ceva. Aceasta 
este în câteva cuvinte explicația acestor sfinte cuvinte. 
Cel care le spune trăieşte multe experienţe. 

Doresc din tot sufletul ca Preadulcele nostru lisus să 
sădească în suflet această rugăciune, pentru a putea gus- 
ta ambrozia cea duhovnicească, care hrănește sufletul. 


14. Să te rogi cât mai des cu putinţă! Străduiește-te 
să o faci cu străpungere, să plângi și vei vedea ușurarea 
pe care o vei afla din partea gândurilor și a întristării. 

Rugăciunea este vorbirea omului cu Dumnezeu, 
iar cel ce se roagă cu duh zdrobit și smerit se umple de 

harisme și binecuvântări dumnezeiești: bucurie, pace, 
ușurare, luminare, mângâiere, fericire. Rugăciunea este 
sabie cu două tăișuri, care taie deznădejdea, primejdia 
și mâhnirea. Rugăciunea este antidotul tuturor bolilor 
sufletești și trupești. 

De asemenea să te rogi Maicii Luminii, Preacura- 
tei Născătoare de Dumnezeu, ca să te ajute, fiindcă ea 
este cea mai mare mângâiere după Dumnezeu. Atunci 
când cineva cheamă sfântul ei nume, îndată simte 
ajutorul ei, căci este maică. Atunci când se afla pe pă- 
mânt suferea și ea ca un om pătimitor. Pentru aceasta 
impreună-pătimeşte cu sufletele îndurerate, grăbin- 
du-se să le vină în ajutor. 


15. Să răgușească gâtul nostru strigând toată ziua 
Preadulcele Nume al lui lisus, ca să se facă și mai dulce 
gâtlejului nostru duhovnicesc, adică inimii; „mai dulci 
decât mierea și fagurele”. 

Cu niciun alt nume nu vom putea să biruim patimile 
din noi, fără numai întru Numele lui Iisus. Cu nici un alt 
nume nu vom putea alunga întunericul din inima noas- 
tră și nici sclipirile cunoaşterii celei luminate nu se vor 
arăta în minte, fără numai întru Numele lui Iisus. Cu 
acest Nume al Său ne vom inarma și ca pe un general al 
nostru Îl vom chema în toate luptele spre a ne ajuta. El 
va fi de faţă la prima chemare și atunci sufletele noastre 
se vor umple de curaj și fără de frică vom înainta către 
războiul nevăzut, pe care îl va câștiga lisus. 

Să ne luptăm cu gândurile rele, nădăjduind pururea în 
Dumnezeu. Să stăm mereu înarmați cu rugăciunea și cu 
trezvia. Să luăm aminte întotdeauna la furi, la gândurile 
cele de-a stânga, fără să lăsăm necontrolate nici pe cele 

de-a dreapta, ca nu cumva sub chipul gândului nevinovat 
să primim răul. 


16. Lucraţi Rugăciunea minții cu multă stăruinţă, 
răbdare și smerenie. Trebuie să cunoaşteţi că nu este o 
izbândă întâmplătoare acest fel de rugăciune, dar este 
nevoie de luptă și timp îndelungat. Să nu uităm că dia- 
volul urăște Rugăciunea minţii neînchipuit de mult și 
de aceea vom avea multe împotriviri în multe chipuri. 
Așadar, silință, curaj, răbdare, stăruință, smerenie și 
dragoste către lisus al nostru. 

Nu vă descurajaţi de la primele greutăţi ale luptei, 
căci cele bune cu osteneală și durere se dobândesc. Însă 
când veți vedea roada - și ce roadă! - atunci singuri veți 
spune: „a meritat osteneala pentru o astfel de roadă 
duhovnicească”. 


17. Roagă-te! Roagă-te mereu! Numai rugăciune să 
săvârșești, neîncetat. Minunile rugăciunii fierbinţi nu se 
spun, nici se explică. Ne minunăm de felul cum marea 
și vânturile își potolesc furia. Ispitele sunt ca o furtună 
infricoşătoare cu valuri uriașe care ca un vânt înfiorător 
ameninţă cu desăvârșita pierzare. Dar cu strigarea și cu 
rugăciunea: „Stăpâne, mântuiește-ne că pierim” vezi că 
toate se liniștesc în chip minunat și ne mântuim. Amin. 


18. Am primit, fiul meu, amândouă scrisorile tale. 
Vrei să dobândeşti dumnezeiasca dragoste și rugăciunea 
cea neîncetată. Daruri nespus de preţioase. Daruri care 
presupun întristări, ispite, timp și celelalte. Prin urmare 
ispitele tale, fiul meu, se află în cadrele cele bune, iar nu 
în cele ale nedumeririlor. 

Așadar, nevoiește-te având ca scop dobândirea 
dumnezeieștii dragoste prin neîncetata Rugăciune a lui 
lisus. În fiecare cădere nu deznădejde, ci reorganizare 
cu contraatac. 


Î 9 e Trăim în lumea aceasta deşartă, însă ea nu 
trebuie să ne atragă inima și să o rupă de la viața cea 
duhovnicească și de la Ziditorul ei, Dumnezeu. Pentru 
aceasta suntem datori să ne rugăm neîncetat, fiul meu, 
astfel încât să comunicăm neîncetat cu Hristos și să pri- 
mim de la El putere duhovnicească, cu ajutorul căreia ne 
vom putea împotrivi oricărui atac demonic. Roagă-te cu 
Rugăciunea lui Iisus, iar El, Domnul Cel ce face minuni, 
mai întâi va ierta mulțimea păcatelor noastre, iar apoi, 
prin harul Său, ne va ajuta să biruim trupul, lumea și 
diavolul, pe cei trei mari vrăjmași ai noștri. Rugăciunea 
este cea care ne va aduce bucuria și pacea lui Dumnezeu. 

Gândește-te câtă nevoie avem de bucurie duhovni- 
cească şi mai ales dumnezeiască! De aceea să ne îngrijim 
cu orice preț să exploatăm tot timpul liber și să-l valori- 
ficăm pentru rugăciune. 


20. Neiîncetat, zi şi noapte, mă rog pentru tine lui 
Dumnezeu și Maicii Domnului, Preamilostiva Maică a 
noastră, a tuturor creştinilor, dar mai ales a monahilor. 
„Zid nebiruit ești fecioarelor”. Pentru aceasta îndrăzneşte 
la Apărătoarea celor care se luptă și se nevoiesc cu băr- 
băţie împotriva gândurilor și închipuirilor păcătoase, 
rostind cu mintea Rugăciunea Preadulcelui Iisus. 

Pomeneşte acest Nume preasfânt, de care se 
infricoșează toate puterile întunericului. 

Strigă sfântul nume al Maicii Domnului în inima ta, 
ca să primești putere duhovnicească, spre întruntarea 
oricărei lucrări demonice. 


21 e Roagă-te, fiul meu, pentru că de rugăciune de- 
pind toate, dar mai ales mântuirea sufletelor noastre. 
Atunci când ne rugăm cu durere și smerenie, Dumnezeu 
ascultă rugăciunea noastră și ne-o împlinește. De multe 
ori se întâmplă ca voia lui Dumnezeu să se manifeste în- 
tr-un chip diferit decât ceea ce ne-am rugat. lar aceasta 
de multe ori ne amărăște, fiindcă nu se face voia noas- 
tră şi nu înțelegem adâncul judecăților dumnezeiești. 
Dar cu toată diferenţa dintre voia dumnezeiască și cea 
a noastră, Dumnezeu, ca un Atotcunoscător, lucrează 
cele spre folosul nostru în multe chipuri. 

Pentru aceasta, fiul meu, să ne adunăm toate puterile 
sufletului, spre împlinirea marii virtuţi care se cheamă 
Răbdare. 


22, Slavă Preasfântului Său Nume, căci pe Aces- 
ta L-am cunoscut și-L adorăm, fugind de tulburarea și 
deșertăciunea acestei lumi. „Slavă lui Dumnezeu, Care 
ne iubeşte şi ne-a dezlegat pe noi din păcatele noastre, 
prin sângele Său”. 

Să ştii, fiul meu, că atunci când inima va înceta să 
mai rămână împătimită de lucrurile acestei lumi și se 
va îndeletnici cu dumnezeieștile Scripturi, vor dispă- 
rea gândurile cele deșarte, iar mintea se va hrăni doar 
cu dumnezeieștile noime. Nu se va mai îngriji de viața 
aceasta, ci din prisositoarea desfătare pricinuită de cer- 
cetarea dumnezeieştilor Scripturi seva înălța către Dum- 
nezeu. Prin neîncetata chemare a Numelui lui Dumnezeu, 


' Apocalipsa 1, 5. 

care se face prin Rugăciunea „Doamne Iisuse Hristoase, 
miluiește-mă”, omul primește simţirea unei alte vieți, 
cea a veacului viitor și a nădejdii celei pregătite Sfinţilor. 
Gustă de mai înainte măreția acelei vieți și spune cu ui- 
mire: „O, adâncul bogăției și al înțelepciunii și al științei 
lui Dumnezeu Celui nedescoperit!”. Fiindcă a pregătit o 
altă lume atât de minunată, pentru a băga în ea pe toți cei 
rațional și a-i păzi în viața cea nesfârșită. 


23, Fiii mei, îngrijiți-vă de mireasma duhovniceas- 
că, adică de rugăciune, această împreună-vorbire sfântă 
cu lisus, care aduce din belșug binecuvântarea Lui. Da, 
fii ai Duhului, pe aceasta să o iubiţi din toată inima, ca 
să deveniți mireasmă a Harului, astfel încât să bine-în- 
miresmați pe aproapele vostru și el să spună: „Cu ade- 
vărat, monahismul îi face pe monahi să răspândească 
bună-mireasmă, prin Harul dumnezeiesc”. 

Așadar, departe de noi patimile cele de ocară, ca unele 
ce pricinuiesc duhoare și lasă urme necurate în suflet. 


24. Să ne silim, fiilor, la Rugăciunea Preadulcelui Ii- 
sus, casătrimită mila Sa și să ne unim cu Harul Său, pentru 
a săvârși dumnezeieştile Lui porunci și astfel să dobândim 
dragostea Sa. Iar atunci când o vom dobândi pe aceasta, ne 
va arăta dumnezei după har și împărtășire. Atunci și calea 
lui Hristos nu neva fi aspră și grea de urcat, ci dulce şi des- 
fătătoare; atunci cu uşurinţă vom împlini poruncile Lui. 


Cuvântul întâi 
Despre Rugăciunea minţii și a inimii 


Părinții niptici s-au ostenit mult pentru a afla Harul 
lui Dumnezeu prin rugăciune. Pentru aceasta noi, fiii lor, 

suntem datori să le aducem neîncetat mulțumire, pentru 
că ne-au arătat o cale care duce la unirea cu Dumnezeu. 
Dar ne minunăm și ne întrebăm: „Oare cum este cu pu- 
tință ca oamenii, mai ales monahii și clericii, să poată 
trăi duhovnicește, împlinindu-și nevoile lor sufletești, 
fără rugăciune, pe care Părinţii noștri niptici ne-au dă- 
ruit-o din experiența lor?”. 

Sfântul Grigorie Palama, marele luminător al lucrării 
isihaste, al trezviei și mai ales al rugăciunii neînceta- 
te, a scris cele mai înalte și mai sistematice învățături, 
pentru care a primit supranumele de „vârful Părinților 
niptici”. 

Odată, pe când se nevoia în hotarele Marii Lavre îm- 
preună cu obştea sa, Sfântul a fost răpit în vedenie și a 
văzut înaintea sa un vas ce semăna cu o cană și care avea 
în ea un lichid. Iar acesta atât de mult prisosea, încât se 
revărsa și se pierdea. Această băutură albă și plăcută, 
aflată în acel vas, arăta precum laptele. Un om vrednic de 
cinste i-a spus: „Grigorie, pentru ce lași să se verse și să 
se piardă atâta material duhovnicesc și nu-l dai celor ce 
au nevoie?”, Sfântul a înțeles că era Harul lui Dumnezeu. 
Era acea băutură duhovnicească pe care Sfântul o avea 
în lăuntrul său ca Har al lui Dumnezeu, ca înțelepciune, 
experienţă, trezvie, ca putere a cuvântului. Cum de le 
lași pe acestea şi le îngrădeșşti în acest loc și nu le trans- 
miţi la cei neputincioşi, la oamenii flămânzi și însetați? 

Cu adevărat, după ani de zile, cu ajutorul și povățu- 
irea lui Dumnezeu, s-a aflat între mulți oameni și i-a 
adăpat pe cei care aveau nevoie de folos duhovnicesc. 

Chiar şi atunci când se afla în lume se ruga de unul 
singur. Se liniștea singur în chilia sa și doar Sâmbăta și 
Duminica venea la Liturghie. În toate celelalte cinci zile 
ale săptămânii se zăvora în chilia sa și nu ieșea deloc. 

Nici nu mânca, nici nu bea. Doar Sâmbăta înceta nevo- 
ința liniștirii și mergea la dumnezeiasca Liturghie. Se 
împărtășea, cobora în trapeză, vorbea cu părinţii, iar de 
Duminică seara se liniștea din nou până Sâmbătă. 

Acești mari Părinți ne învață că atunci când sufletul 
omului este împresurat de gânduri necurate, egoiste, 
hulitoare, păcătoase, pe lângă cuvântul împotrivitor 
trebuie să se nevoiască spre alungarea gândurilor şi cu 
mânie împreunată cu Rugăciunea lui Iisus. 

Nu ajunge doar mânia împotriva gândurilor şi în- 
chipuirilor păcătoase, ci este neapărată nevoie ca omul 
care este războit să se roage şi cu Rugăciunea neîncetată, 
prin chemarea dumnezeiescului Nume: „Doamne Iisuse 
Hristoase, miluiește-mă”. 

Potrivit învăţăturii Sfinţilor Părinți, Numele lui Hris- 
tos are putere înălțătoare, adică această Rugăciune a lui 
Hristos are puterea de a ridica sufletul căzut, sufletul 
care a păcătuit. 

În viața omului duhovnicesc există zile și clipe când 
simte un gol în lăuntrul său, o slăbire sufletească. Ceva 
lipsește, ceva i-a scăpat, dar nu ştie ce anume, nu știe 
cum să-și revină, cum să revină la puterea și harul pe 
care sufletul le avea mai înainte. Nu știe cum să dobân- 
dească din nou ceea ce a pierdut. 

Sfinţii Părinţi ne învaţă în această situaţie astfel: re- 
petă Rugăciunea, începe din nou s-o rostești fie cu gura, 
fie cu mintea, fie cu inima. Atunci acea stare care umplea 
sufletul vine din nou, omul o regăsește, rămâne numai 
să se silească la rugăciune. 

Este foarte important ca omul să nu înceteze Rugă- 
ciunea. Când lucrează, este posibil ca cineva să-i pună 
vreo întrebare şi mintea va umbla pe ici-colo. Însă poate 

atunci să rostească Rugăciunea cu gura, în şoaptă, și să 
aducă din nou sufletul la acea simţire a Harului. 

Sfinţii Părinţi ne-au lăsat o mare moștenire, a cărei 
valoare este neprețuită. Această moștenire este lucrarea 
niptică, iar ea se înțelege ca atenţie la gândurile, la închi- 
puirile și la mișcările simțurilor, ca putere sufletească 
ce se impotriveşte răului, ca străvedere, prin care min- 
tea vede de departe ispitele și se depărtează, luându-și 
măsurile potrivite de siguranță; se înțelege ca rugăciune 
neîncetată și ca urmărire a inimii de către minte a tutu- 
ror gândurilor ce intră şi ies din ea. 

Mai înainte ca Sfinţii Părinți, dascălii niptici să ne 
sistematizeze Rugăciunea minţii, monahii mai ales s-au 
îndeletnicit cu ea în chip practic. Virtutea practică se 
numește asceză, precum postul, infrânarea, metanii- 
le, privegherea, slujbele, ascultarea, smerenia și cele- 
lalte. Aceasta se numește virtute făptuitoare, care „la 
puțin este folositoare”, pe când trezvia „la toate este 
folositoare”. 

Începând cu secolul XIV învăţătura despre Rugăciu- 
nea lui lisus a fost sistematizată și organizată de către 
Părinţi, care au lăsat scrieri. Ei învățau că lucrarea nip- 
tică este necesară pentru desăvârșirea omului. 

Până la sistematizarea și la răspândirea acestei învă- 
țături, părinții și oamenii duhovniceşti se osteneau mult 
în lucrarea virtuții făptuitoare. Țineau multe posturi, 
făceau multe privegheri, osteneli și celelalte. Însă când 
lucrarea niptică a venit la lumină, ca sistem și organi- 
zare, atunci numărul ostenelilor ascetice s-au micșorat, 
nu pentru că nu ar fi fost necesare, ci pentru că Părinţii 
s-au predat lucrării duhovnicești mai mult decât virtuţii 
făptuitoare. lar aceasta fiindcă prin lucrarea niptică se 
slobozeau de gândurile pătimaşe și astfel se micșorau 

patimile. Lucrarea niptică le aducea curăţia inimii. De 
aceea nu mai aveau atât de mult nevoie de asceza tru- 
pească pentru curățirea sufletului. 

Pentru aceasta noi monahii nu trebuie să părăsim 
această Rugăciune, fiindcă este prea-folositoare. Căci 
atunci când lucrarea niptică curăță mintea şi inima și 
aduce o înțeleaptă rânduială, atât în simţurile exterioare 
ale trupului, cât și în cele lăuntrice ale sufletului, mona- 
hul nu mai are nevoie de o asceză atât de mare pentru 
implinirea aceluiași scop. 

Asceza făptuitoare este un mijloc ajutător către tre- 
zvie. Pentru aceasta şi Părinţii, în parte şi după putere, 
se nevoiau în această asceză făptuitoare pentru a ajuta 
lucrarea niptică. Ei urmăreau mai ales lucrarea nipti- 
că, fiindcă rugăciunea și trezvia erau pentru ei lecţiile 
desăvârșite pentru a spori în contemplaţie. 

Lucrarea niptică îl conduce pe cel care o săvârşeşte 
la contemplaţie, iar apoi îl urcă spre primirea înţelep- 
ciunii, după care îl urcă la desfătarea dragostei din care 
se naște iubirea dumnezeiască. 

Curăţia este urmarea firească a lucrării niptice, omul 
dobândea de la sine atât curăţia trupului, cât şi cea a 
sufletului. Pe când prin asceza trupească părinţii se 
chinuiau și se întunecau, lucrarea niptică îi scutea de 
osteneala zadarnică. 

Lucrarea niptică îi conduce pe cei care o săvârșesc 
la lipsa de grijă. Părinţii niptici au văzut că multa grijă 
este o piedică serioasă în atingerea scopului trezviei, 
fiindcă naște gânduri, iar acestea distrag atenţia minţii 
de la rugăciune și contemplație. 

De aceea, potrivit învățăturii Părinților, grija cea mul- 
tă care se face pentru lucrurile cele de prisos, se numeşte 
tuberculoză duhovnicească. 

Monahii din chinovii trăiesc în ascultare. Aceasta, ca 
o urmare firească, aduce lipsa de grijă la cel ascultător. 
Căci de vreme ce fac ascultare și altul se îngrijește, eu 
pot să rămân în pace, săvârşindu-mi doar ascultarea. 

Atunci când împlinesc o slujire şi cuget că în afara 
acesteia nu-mi trebuie altă grijă, pot să împletesc foarte 
bine lucrarea slujirii cu cea a rugăciunii. 

Dacă văd că mintea mea nu poate urmări slujirea cu 
rugăciunea, datorită răspândirii ei în lucruri ce nu au 
legătură cu răspunderea ce o am în slujirea mea, atunci 
voi fi nevoit să încep să rostesc cu gura Numele lui Hris- 
tos, șoptind: „Doamne Iisuse Hristoase, miluiește-mă” 

Când gura se roagă și mâinile lucrează, atunci lucra- 
rea are un har îndoit, cel al ascultării şi cel al rugăciunii. 
Ascultarea face ca lucrarea slujirii să aibă plată, rugă- 
ciunea o sfințește. Lucrul de mână care are ca însoțitor 
rugăciunea, are un har deosebit. 

În Mănăstirea Tabenisioţilor era atâta liniște, încât 
1 se spunea „Cetatea morților”. Atâta liniște ţineau pă- 
rinții, încât păreau că nu sunt oameni vii, care au nevoie 
de discuții și zarvă. Și având această liniște, aveau timp 
pentru a rosti Rugăciunea și a se îndeletnici cu contem- 
plarea lui Dumnezeu. 

Cel care iubește liniștirea, vădit este că a simţit folo- 
sul liniștirii și al rugăciunii. Noi încă nu am cunoscut fo- 
losul adus de adâncirea lăuntrică. Nu am cunoscut încă 
vrednicia tăcerii, nu știm încă folosul pe care îl aduce 
faptul de a se liniști cineva în chilia sa. 

Monahul, atunci când îi lipsește rugăciunea, este 
deșert, și fiindcă nu a simţit folosul din rugăciune, nu-și 
simte goliciunea sa. Cel sărac, de vreme ce nu are, nu se 
mâhnește. 

Însă monahul care a învățat rugăciunea și care nu s-a 
îngrijit de sine şi a pierdut rugăciunea, acela cunoaște 
pierderea şi se mâhnește. 

Pentru aceasta monahii trebuie să se roage, atât pen- 
tru ca să-și împlinească îndatoririle de monahi, dar și 
pentru a fi monahi în faptă, cu lucrarea lăuntrică, iar nu 
monahi numai cu numele și cu înfățișarea exterioară. 

Potrivit Sfinţilor Părinţi, cel care nu are înlăuntrul 
său lucrare lăuntrică nu este monah. De aceea și noi tre- 
buie să ne silim la rugăciune, pentru a avea sufletul plin 
de folos. Numai atunci ne putem socoti monahi. 

Așa cum se poate minuna cineva cum poate trăi un 
trup fără suflet, tot astfel se minunează și zice: Dar cum 
trăiesc oamenii fără această hrană duhovnicească? 

Părinţii niptici ne spun că cei care se roagă astfel do- 
bândesc harisme mari. Postul, rugăciunea, înfrânarea, 
privegherea atrag Harul, Harul Sfântului Duh. 

Harul Sfântului Duh se manifestă în multe chipuri și 
darurile aduse de el sunt multe și diferite. Sfântul Duh 
prin lucrarea înaltă a rugăciunii și atrezviei dăruiește da- 
rul lacrimilor, darul bucuriei, darul mai-înainte-vederii, 
darul învățăturii, al îndelungii-răbdări, al dumnezeieștii 
mângâieri, al nădejdii, darul dumnezeieștii dragoste, al 
contemplaţiei, al răpirii minţii. 

Noi învăţăm mereu, dar cu cât învăţăm, cu atât dato- 
ria noastră față de Dumnezeu și părinţi creşte. 

Fiecare din noi, potrivit cu sporirea și cu folosul pe 
care l-a primit din rugăciune, primește și vindecarea 
de patimile cele sufleteşti și trupești. Îndreptarea pa- 
timilor și a neputinţelor arată cât de sporit este omul 
în rugăciune. 

Așadar trebuie să ne silim. Neincetat să ne îndem- 
năm pe noi înşine la rugăciune; să nu o neglijăm. În cazul 

când se va observa că rugăciunea a slăbit, trebuie îndată 
să începem să ne nevoim a ne îndrepta. Să ne silim, ca 
să primim din nou putere în rugăciune. Cum putem face 
aceasta? Sufletul trebuie să se adune în sine, „să strângă 
cureaua”, cum se spune, şi să înceapă să se roage cu râv- 
nă. Să alunge gândurile, să lepede grija, să slobozească 
mintea de răspândire și să spună: „Acum mă voi desfăta 
de rugăciune”. Și după ce se va desfăta astfel un timp, va 
simţi puterea ce vine din rugăciune. 

Rugăciunea este catapulta împotriva demonilor, a 
patimilor, a păcatului şi, în general, a tot ce se pune ca 
piedică în calea mântuirii. 

Nu greșești dacă numești Rugăciunea liman, fiindcă 
limanul adăposteşte corabia învăluită de furtună. Acolo 
iți vei afla pacea, mântuirea, siguranţa. 

De asemenea nu greșești dacă numești Rugăciunea 
și sapă sau secure sau busolă; dacă o numești lumină 
sau cu alte denumiri. Pentru aceasta noi, monahii, nu 
trebuie să o neglijăm deloc. Există mireni în lume, mai 
ales femei, care se nevoiesc mult cu Rugăciunea, deși au 
griji, au copii, treburi, au atâtea și atâtea îndatoriri. Cu 
toate acestea iconomisesc și puţin timp pentru a se ruga 
și a se îndeletnici cu chemarea Numelui lui Dumnezeu. 

Ce îndreptățire vom avea noi, când Dumnezeu ne-a 
dat atâta libertate și lipsă de griji? Ce răspuns vom da 
când neglijăm rugăciunea și o facem atât de neputin- 
cioasă, încât slăbiciunea ei să îngăduie păcatului și pa- 
timilor să ne zdrobească și să ne îmbolnăvească? 

Ne luptă gândurile? Avem armă preaputernică rugă- 
ciunea. Dulceaţa păcatului trage mintea la rău. Dar dacă 
mintea va lua în mâini baltagul rugăciunii și-l va ridica 
și va începe să lovească, se vor dezrădăcina chiar și cele 
mai puternice gânduri. Ajunge numai ca omul să ţină 

bine baltagul și să-l mânuiască cu îndemânare. Atunci, 
cu adevărat, va deveni iscusit în aceasta. 

De aceea diavolul ne împiedică să spunem Rugăciu- 
nea, pentru a ne putea robi mai ușor. Ne aduce nepăsare, 
griji deşarte şi alte nenumărate piedici, numai pentru a 
ne împiedica de la rugăciune. 

Aşa cum s-a dovedit din experiență, demonii se tem 
de Numele lui Hristos. Ei înșiși au mărturisit aceasta 
prin gura oamenilor, și anume că sunt arși atunci când 
omul se roagă. 

Era un monah care căzuse în multă nepurtare de gri- 
jă. Atât de mult se lenevise, încât până şi canonul său și-l 
părăsise și s-a întors în lume. S-a dus în locul său natal, 
acolo unde demonizaţii aleargă pentru a primi tămădui- 
re de la Sfântul Gherasim. Pe când mergea să se închine 
și el Sfântului, de vreme ce tot se afla acolo, pe drum l-a 
întâlnit o demonizată care i-a spus: 

Dacă ai ști ceţii în mână! Ah, dacă ai ști, sărmane om, 
ceții în mână! Dacă ai şti cât mă arde această metanie a 
ta, iar tu oţii din obișnuință, așa de formă! 

Monahul a încremenit. De la Dumnezeu a fost ca să-i 
vorbească acea demonizată. Atunci și-a venit în fire. Lu- 
minat fiind de Dumnezeu, a spus întru sine: „la te uită, 
cât de nepriceput sunt! Tin în mâna mea cea mai puter- 
nică armă și nu pot să lovesc niciun diavol. Și nu numai 
că nu pot să lovesc, dar mă și duce în robie acolo unde 
vrea el. Am păcătuit, Dumnezeul meu!”. 

Și în acea clipă s-a întors căindu-se spre mănăstirea 
sa, unde a pus început bun. Atât de mult a sporit în lu- 
crarea Rugăciunii și în petrecerea monahală, încât s-a 
făcut pildă multora. Pe acest stareţ l-am apucat şi eu. Nu 
auzeai nimic din gura lui, decât, Doamne Iisuse Hristoa- 
se, miluiește-mă!”. Neîncetat se ruga. Îi spuneai ceva, iar 

el iţi răspundea cu două-trei cuvinte, după care limba lui 
se întorcea la Rugăciune. Atât de mult se obișnuise cu ea, 
încât îl schimbase cu totul. Și gândiți-vă că vrednicia ru- 
găciunii și a metanierului i-a descoperit-o diavolul — de- 
sigur, fără să vrea -, potrivit judecăților Celui Preaînalt. 

Ascultă și altă povestire asemănătoare: 

Pe când mă afiam la Noul Schit și trăia Starețul meu 
losif, a venit la noi un tânăr demonizat. Starețul, din mi- 
Jostivire, îi primea pe toţi aceștia. Rămâneau cât voiau, 
după care plecau singuri. Aceștia nu pot rămâne mult 
timp într-un loc. Toţi cei care nu au mângâiere de la 
Dumnezeu înlăuntrul lor, o caută schimbând locuri și 
oameni. 

Tânărul acesta avea un demon care imita femeia de 
stradă. Atunci când îl apuca demonul, își schimba vo- 
cea într-una de prostituată și spunea lucruri despre care 
„rușine este a le grăi”, potrivit Apostolului. De meserie 
era dogar. Numele nu i-l vom da. Acesta, așadar, a rămas 
în obștea noastră destul timp și în timpul orelor de lucru 
venea la atelier ca să ajute cu ce putea. În atreia zi mi-a 
spus: 

Părinte, nu mă înveţi și pe mine să fac peceți? Aceste 
butoaie pe care le fac... e muncă grea. Și îl am și pe acesta 
înlăuntrul meu care mă descurajează. 

Te voi învăţa, fratele meu. Să fie binecuvântat! Uite, 
asta și asta să faci. Sculele sunt aici, lemnele acolo, mo- 
delele în fața ta; pe această masă vei lucra. Numai că, 
așa cum vezi, aici în obște părinţii nu vorbesc, ci spun 
neîncetat Rugăciunea lui Iisus. 

I-am spus acestea fiindcă voiam să evit pe cât era cu 
putinţă vorbirea în deșert și răspândirea în vremea ru- 
găciunii. Dar și altceva mi-a venit în minte în acea clipă. 


1! Hfeseni 4, 12. 

„Oare, mă gândeam eu, demonizaţii pot rosti Rugăciu- 
nea?”. Am început, așadar, rucodelia și rugăciunea. Nu 
au trecut câteva minute, că demonul s-a și aprins înlă- 
untrul său. Și-a schimbat vocea și a început să strige, să 
injure, să amenințe, să ocărască: 

— Încetează, chelbosule! spunea acela din lăuntrul 
său. Să crăpi! Încetează acel murmurat! Ce tot spui 
aceleași cuvinte mereu! Mai lasă aceste cuvinte că m-ai 
amețit. Mă simt bine înlăuntrul tău. Ce te-ai apucat să 
mă răscolești? 

A mai spus câteva de felul acesta, și a început să-l 
chinuiască, după care l-a lăsat. 

— Ai văzut ce-mi face?, mi-a spus sărmanul. lată, 
aceasta trag mereu. 

- Răbdare, fratele meu, i-am spus, răbdare! Nu-i da 
atenție. Acestea nu sunt ale tale, ca să te mâhnești. Tu 
ingrijește-te doar de Rugăciune. 

Când am terminat lucrul am mers la stareț. Pe când 
mergeam, mi-a spus: 

- Părinte, ce zici, să fac vreo rugăciune pentru cel pe 
care îl am în mine, ca să-l miluiască și pe el Dumnezeu? 

Atât i-a trebuit sărmanului să spună, că îndată l-a 
apucat demonul, l-a ridicat în aer și l-a izbit atât de tare 
de pământ, încât s-a cutremurat locul. Și-a schimbat 
glasul și a inceput să strige: 

— Încetează, chelbosuleeeee! Încetează, ţi-am spus! 
Ce spui acolo? Ce milă?! Nu vreau milă! Nuuu! Ce am 
făcut ca să cer milă? Dumnezeu este nedrept. Pentru un 
păcat mic, pentru o trufie m-a izgonit din slava mea. Nu 
greșim noi, ci El. El să se pocăiască, iar nu noi. Departe 
de pocăință!! 

L-a chinuit mult, după care l-a lăsat jos capeo 
zdreanţță. Eu m-am înfricoşat când am auzit cuvintele 

demonului. În câteva minute am înţeles din experienţă 
câte aș fi înțeles dacă aș fi citit despre demoni mii de 
cărţi. Ne-am continuat drumul spre stareț. Acesta l-a 
primit şi îi vorbea cu multă dragoste. Se ruga mult pen- 
tru aceștia, căci știa ce martiriu suferă de la demoni. 

„Dacă noi, ne spunea Starețul, care îi avem pe dina- 
fară (adică pe demoni ntr.), suntem atât de mult chinu- 
iți de gânduri şi de patimi, ce mucenicie suferă, oare, 
acești nefericiți care îi au înlăuntrul lor zi și noapte!”. 
Și clătinându-și capul, continua: „Poate că aceştia își 
trăiesc iadul aici. Însă vai de cei care nu se vor pocăi, ca 
Dumnezeu să-i pedepsească cu milostivire în această 
viață, într-un fel sau altul”. Și amintea cuvântul unui 
Sfânt, care spune: „Dacă vezi un om păcătuind la arătare 
și care nu se pocăiește și nu are nici un necaz în această 
viață până în clipa morții sale, să știi că judecata omului 
aceluia va fi fără milă în vremea Judecăţii”. 

Și zicând acestea Starețul, noi îl vedeam făcându-se 
tot mai compătimitor față de fratele chinuit. 

La slujbe acela nu mergea în biserică împreună cu 
părinţii, ci cutreiera pe stânci cu metanierul în mână și 
striga neîncetat Rugăciunea: „Doamne Iisuse Hristoase, 
miluiește-mă! Doamne Iisuse Hristoase, miluiește-mă,! 
Doamne Lisuse Hristoase, miluiește-mă!”. Răsuna tot 
locul acela. 

Cunoscuse din experienţă cât de mult îl arde Rugă- 
ciunea pe demon. Și așa cum cutreiera pe stânci, ros- 
tind neîncetat Rugăciunea, deodată vocea lui se schim- 
ba și demonul începea să strige: „Să crăpi, ţi-am spus, 
să crăpi! M-ai scos din sărite! Ce stai aici și te plimbi 
pe stânci şi bolborosești? Mergi împreună cu ceilalți 
și lasă bolboroseala! De ce tot repeți într-una aceleași 
și aceleași cuvinte, ziua şi noaptea, și nu mă lași să 

mă liniștesc? M-ai amețit...mă arzi, nu înțelegi?”. lar 
atunci când trecea vremea ispitei, acela începea iarăși 
să rostească Rugăciunea cu metanierul: „Doamne Iisuse 
Hristoase, miluiește-mă”. Înţelesese foarte bine ceea 
ce diavolul credea că nu poate să înțeleagă. Și simțeai 
durere, dar și o nădejde atunci când îl vedeai suferind, 
nevoindu-se, răbdând. A rămas o bună perioadă de timp 
împreună cu noi, după care a plecat într-o stare destul 
de bună. De atunci însă nu l-am mai văzut. Dumnezeu 
știe ce s-a mai întâmplat cu el. 

Aţi văzut puterea rugăciunii şi lipsa de pocăință a 
demonilor? Sunt arși de ea și strigă: Nu vrem milă! Și 
judecă neincetat pe Dumnezeu. O, mândrie luciferică! 
Oare prin ce se deosebeşte un om care rămâne nepocă- 
it până la moarte de un demon? Unul care nu primește 
să-L mărturisească pe Hristos ca Dumnezeu şi Om și 
nu cere mila Sa! 

Înţelegeţi acum sensul cel adânc al Rugăciunii? Cum 
ii vădeşte pe oameni, cât de aproape sau departe este 
fiecare de Hristos. 

Noi lăsăm gândurile să ne biruiască, să ne robească, 
în timp ce avem arma cea prea luminoasă a rugăciunii; 
această armă care se numește foc. Ea este un bici care 
biciuieşte orice gând diavolesc. 

Dar noi suntem nevrednici - și cel dintâi sunt eu - ca 
să vorbim. Nu pentru că nu putem sau nu suntem che- 
mați la rugăciune, ci pentru că suntem trândavi și nepă- 
sători și ne înșală diavolul, iar noi facem ascultare de el 
și nu rostim Rugăciunea neîncetat. Dacă am fi rostit-o, 
nu am fi lăsat să ne stăpânească atât de multe patimi. 

Îi vedem chiar și pe mireni rostind Rugăciunea și 
sfințindu-se. Tatăl Sfântului Grigorie Palama se afia în 
suita împărătească, în sfatul miniștrilor împăratului 

bizantin Andronic. Cu toate că avea atât de multe griji, 
nu rămânea neiîmpărtășit de rugăciune şi de sporirea 
și folosul venit din ea. Acestea arată că omul, oriunde 
s-ar afla și orice viață ar petrece, dacă se îndeletniceşte 
cu Rugăciunea aceasta de minuni-făcătoare, primește 
Harul lui Dumnezeu. 

Vedem că și Sfântul Maxim Kavsokalivitul umbla 
prin pustia Sfântului Munte, în locuri liniștite, pentru 
a se putea ruga mai mult. Părinţii îl întrebau: 

- De ce, părinte, mergi prin locuri pustii și de ce fugi 
de oameni? 

- Mă afund în locuri pustii pentru a mă ruga mai 
mult, răspundea el. 

Experienţa îl învățase că fără liniștea necesară ru- 
găciunea nu aduce harismele cele multe și mari care 
izvorăsc din ea. 

Și în lume și în liniște, în munţi, multe se dobândesc 
prin rugăciune. 

Noi, cei care ne aflăm în chinovie, trebuie să ne ţi- 
nem de rugăciune și de lucrarea virtuţii practice, făcând 
ascultare, tăindu-ne voia, iubindu-i pe ceilalți, îngădu- 
indu-ne unii pe alții, mărturisindu-ne curat gândurile, 
făcând ascultare de proestoși, rostind neîncetat rugăciu- 
nea la slujire. Iar când vom face toate acestea, Harul lui 
Dumnezeu va veni potrivit cu credinţa și ascultarea pe 
care o avem față de proestoși, potrivit cu virtutea prac- 
tică pe care o avem. 

Putem și noi aici, cei care suntem sub același aco- 
perământ, sub aceeași povăţuire păstorească, să ajun- 
gem la anumite măsuri ale Harului, fiindcă Dumnezeu 
nu este părtinitor. Pe cei ce lucrează poruncile Lui cu 
inimă curată, cu conștiință curată, îi îincununează și le 
dăruiește nădejdea mântuirii. 

Nu ne mai rămâne decât să ne silim, să ne silim ne- 
încetat. Așa cum ne-a învățat lecţia de astăzi, să rostim 
mai ales Rugăciunea lui lisus. Neîncetat să spunem: 
„Doamne Iisuse Hristoase, miluiește-mă!”. Când ne tre- 
zim dimineață să spunem Rugăciunea, apoi să lucrăm 
rostind Numele lui Hristos. Și astfel, nici rugăciunea nu 
o întrerupem și scăpăm și de grăirea în deșert. 

Vai nouă, atunci când învăţăm și nu facem, nu ne si- 
lim; când ni se dau mijloacele de a ne sili şi nu o facem. 
Atunci ce ne mai rămâne de făcut decât să ne prihănim 
pe noi înșine ca unii ce suntem nevrednici, vrednici 
de milă și trândavi? Cel puțin prin prihănirea de sine 
și smerenie să aflăm din nou silința la rugăciune, căci 
smerenia și prihănirea de sine atrag Harul lui Dumne- 
zeu. lar Harul aduce din nou râvnă pentru rugăciune și 
o face mai lesnicioasă. 

Așa cum am spus, suntem datori să mulțumim Pă- 
rinților noștri niptici. Să-i iubim şi să-i slăvim, să le ce- 
rem mijlocirile cele către Dumnezeu și să-i rugăm să 
ne trimită și nouă un mic dar, o mică binecuvântare de 
rugăciune. 


Cuvântul al doilea 
Despre Rugăciune 


Pentru monah rugăciunea trebuie să-i fie o însoțitoa- 
re nedespărțită. În clipa când ne-am hotărât să ne rugăm 
cu mintea adunată și cu atenţie, trebuie să ne silim să ne 
concentrăm atenția minții în partea inimii, fără desigur 
să ne-o închipuim. 

Să respirăm rar şi să dăm atenție cuvântului lăuntric: 
„Doamne Lisuse Hristoase, miluiește-mă”. Mintea noas- 
tră să o așezăm ca un paznic, ca un supraveghetor care 

observă cuvântul lăuntric ce rostește Rugăciunea. De 
asemenea, să ia aminte la închipuire, ca să nu primească 
nici o închipuire. 

Împreună cu acestea vom mișca sufletul nostru cu o 
dispoziţie plină de dragoste, astfel încât rugăciunea să 
se întărească, să se întregească, să i se dea această sim- 
țire bună, astfel încât să dea roade bune. Această roadă 
poate fi ușurința rostirii Rugăciunii, poate fi o căldură 
duhovnicească, poate fi bucurie, lacrimi etc. 

Desigur, mai înainte de a începe a rosti Rugăciunea 
este de folos ca pentru două-trei minute să aruncăm o 
privire asupra păcatelor noastre, asupra patimilor noas- 
tre; să cugetăm la păcătoșenia noastră, la starea noastră 
pătimașă, la starea smerită a sufletului nostru și la faptul 
că nu putem face nimic fără Dumnezeu. 

De asemenea, trebuie să cugetăm la judecata lui 
Dumnezeu și la iadul din cealaltă lume. Simțământul 
care se va pricinui în suflet, ne va îndemna să reglăm 
Rugăciunea cu respiraţia. 

În felul acesta se face o pregătire a sufletului, astfel 
încât după câteva minute, când vom începe rugăciunea, 
aceasta va avea un oarecare imbold și intensitate. 

Făcând astfel, mintea este mai adunată, mai atentă. 
Această contemplaţie, această cugetare oţintuiește în- 
lăuntru. După aceasta i se dă și rugăciunea și începe să 
se roage bine. 

Atunci când omul obișnuiește să se roage în acest fel, 
după un timp, iar aceasta depinde de dispoziția omu- 
lui, sporește în rugăciune, desigur cu Harul lui Dum- 
nezeu. Căci cred că rugăciunea ţine doar de Harul lui 
Dumnezeu. 

Omul se face împreună-lucrător prin felurile rugă- 
ciunii. Harul este cel care ne ajută să pomenim Numele 

lui Dumnezeu. Și dovada pentru aceasta este faptul că 
orice alt gând omul poate să-l cugete, dar ca să pome- 
nească Numele lui Dumnezeu trebuie să depună multă 
strădanie. 

Ceva semănător se petrece, de exemplu, cu plantele. 
Buruienile sălbatice încolțesc singure, fără nici o stră- 
danie a omului, pe când plantele din grădină omul le 
îngrijește cu atât de multă osteneală. Și dacă Dumne- 
zeu nu ar trimite soarele cu razele sale cele de minuni 
făcătoare, nu ar încolți, nu ar crește și nu ar înflori nimic. 

Tot astfel se petrece și în cele duhovniceşti. Omul 
încearcă prin diferite chipuri de rugăciune să ajungă la 
unirea minţii sale cu Dumnezeu. Dacă însă Dumnezeu 
nu trimite binecuvântarea Sa, dacă nu împreună-lucrea- 
ză, toate aceste chipuri ale rugăciunii și toată această 
strădanie rămân neroditoare duhovniceşte. 

Pentru aceasta este nevoie, mai înainte de a începe 
rugăciunea, de cugetare duhovnicească. Adică să cuge- 
tăm la smerenie, la prihănirea de sine, la moarte, astfel 
încât omul să atragă ajutorul lui Dumnezeu în vremea 
rugăciunii. 

Chiar și atunci când omul se roagă, dacă va primi gân- 
durile de slavă deșartă, rugăciunea se va curma, fiindcă 
Harul lui Dumnezeu va fi împiedicat, nu va lucra. 

Atunci omul se revoltă din pricina acestor gânduri și 
spune întru sine: „De îndată ce rugăciunea a început să 
lucreze și am simţit Harul lui Dumnezeu, au venit aceste 
gânduri și m-a părăsit Harul”. 

De multe ori se apropie diferite gânduri rele și înda- 
tă rugăciunea se curmă şi omul se întreabă: „Dar eu nu 
am primit aceste gânduri rele, de ce mă lipsesc acum de 
rugăciune și de harul ei?”. 

Și aceasta face parte din purtarea de grijă a lui Dum- 
nezeu, pentru a-l înștiința pe om. Este ca și cum i-ar 
spune: „Să nu crezi că numai atunci când primești gân- 
duri de mândrie te lipsești de harul rugăciunii, ci chiar 
și atunci când vreau Eu, fără să ai gânduri de mândrie, 
te lipsesc de impresia cătu, cu pregătirea și cu strădania 
ta, poţi să afli rugăciunea cea lucrătoare”. 

Acest lucru l-am simțit din experienţă atât de mult, 
încât nimeni nu poate să-mi scoată acest gând, această 
încredințare, și anume că rugăciunea este lucrarea Ha- 
rului. Mă refer, desigur, la rugăciunea cea lucrătoare, la 
rugăciunea care are simțirea Harului, căci rugăciune se 
numește orice rugăciune, fără simţirea Harului. 

Așadar, îi este de folos omului să fie lipsit de rugăciu- 
ne din când în când, pentru a învăţa bine această lecţie 
a smerenie. 

După ani de zile, după ce va pierde de nenumărate ori 
rugăciunea datorită gândurilor, va avea o încredințare 
lăuntrică permanentă, și anume că numai cu ajutorul 
lui Dumnezeu izbândeşte în rugăciune. 

Sfântul Isaac Sirul spune: „Nu atunci când tu te 
pregătești cu toate mijloacele și chipurile de rugăciune 
vei dobândi Harul lui Dumnezeu, ci doar atunci când 
Dumnezeu va voi să ţi-l dea. Se întâmplă ca atunci când 
nu ești pregătit să-ți dea (har în rugăciune n.tr.), iar 
atunci când ești pregătit, să nu afli rugăciune”. 

Acesta este un mare adevăr. De multe ori și eu, sme- 
ritul, atunci când îmi luam toate măsurile pentru a afla 
rugăciune la privegherea de noapte, de cele mai multe 
ori nu aflam rugăciune. Mă sculam la ora mea, în liniște, 
făcând totul după rânduială şi cu atenţie, ca să nu se 
audă nimic. Mă sileam ore întregi și cu toate acestea 
nu aflam rugăciune. Apoi, după această rugăciune cu 

luare-aminte, făceam altceva, o altă lucrare și îndată 
aflam mult Har. Cugetam în sinea mea: „Atâta ostenea- 
lă, atâta strădanie, atâta luare-aminte și cu toate acestea 
nici un rezultat, iar deodată vine atât de mult Har. Dum- 
nezeu mi-a dat de înțeles că nu trebuie să-mi părăsesc 
strădania, ci să nu mă încred în ea, cum că prin ea voi 
afla rugăciune”. 

Stă în puterea, în dreapta împărțire a lui Dumnezeu 
să dăruiască simţirea rugăciunii, chiar și fără strădanie. 

Oricum, din partea celui ce se roagă trebuie să fie lu- 
ate toate măsurile care sunt necesare pentru a afla ru- 
găciunea, însă fără să creadă că acestea îi vor aduce în 
vreun chip rugăciunea, ci că Dumnezeu atunci când va 
voi, îi va da rugăciune. Altfel, nu va izbândi nimic. 

Agricultorul seamănă, ară bine pământul, se uită ca 
plugul să intre adânc, sapă pământul, cel de jos îl aduce 
sus și apoi seamănă. După aceea așteaptă ploaie, vreme 
bună. Dacă vremea bună vine și cu ploaie, cu văzduhul 
care trebuie, semințele vor încolți, vor creşte şi vor da 
roada lor. Altfel, nu se va face nimic. Chiar dacă va încol- 
ți, va fi atât de puţin, încât agricultorul nu-și va scoate 
nici măcar sămânța. 

Și agricultorul tot în Dumnezeu nădăjduiește și zice: 
„Dacă Dumnezeu voiește, voi lua roadă”. Iar în vreme de 
secetă sărmanul se roagă, stropeşte cu agheasmă, deoa- 
rece crede că dacă Dumnezeu voieşte şi trimite ploaie, 
soare, osteneala sa va aduce roadă. Altfel, cu toate mă- 
surile luate, nu-și va lua roada sa. 

Tot astfel se întâmplă și în cele duhovnicești. Oricâte 
măsuri și-ar lua omul, numai dacă voiește Dumnezeu, 
rodește. Pentru aceasta este nevoie mai înainte de toate 
strădaniile duhovniceşti de smerenie. Ajunge omul în 
punctul să primească încredințarea că fără Dumnezeu 

nimic nu se face. Aceasta o crede cu tărie și de aceea 
zice: „Semnez cu însuși sângele meu că sunt un nimic 
și nu pot să fac nimic bun”. Dar chiar mai înainte de a-şi 
termina iscălitura, vede gânduri de slavă deșartă. Și zice 
întru sinea sa: „Dar chiar cu puţin înainte am semnat 
cu sângele meu că sunt un nimic. Cum, dar, m-a atacat 
gândul de slavă deșartă?”. 

Vădit lucru este că până și smerenia tot Dumnezeu 
o dăruiește omului. Cu toată lucrarea pe care o facem 
pentru cunoaşterea nimicniciei noastre, tot Dumnezeu 
dă acest sentiment al nimicniciei. 

Atunci ce trebuie să facă omul, de vreme ce astfel stau 
lucrurile? Va trebui, oare, să nu facă nici un bine, să nu 
depună nici o osteneală, ci să aștepte de la Dumnezeu 
ca să-i dea smerenie și Har? Nu, ci omul trebuie să facă 
tot ce ţine de el, legat de orice virtute, și să aștepte cu 
multă smerenie și simțire că, dacă Dumnezeu voiește 
ca această virtute să prindă viață, numai atunci va putea 
rodi. Altfel, numai osteneala rămâne. 

Revenind la subiectul rugăciunii, repet că trebuie să 
ne luăm măsuri. La vremea rânduită să ne închidem în 
chilia noastră, să ne străduim să cugetăm ceva legat de 
rugăciune: de pildă, la păcatele noastre, la faptul că tim- 
pul trece și nu facem nimic, la moartea care ne așteaptă, 
la judecată şi celelalte. 

După o astfel de cugetare scurtă îndată vine dispozi- 
ţia pentru rugăciune. Pogorâm mintea în inimă şi respi- 
răm rar, rostind Rugăciunea: „Doamne Iisuse Hristoase, 
miluiește-mă”. lar dacă vom simţi osteneală, somn, tre- 
buie să stăruim. Atunci nu vom simţi nimic, dar se va 
petrece ceva bun înlăuntrul nostru. Data viitoare când 
ne vom așeza la rugăciune ne vom simţi ceva mai bine, 
iar apoi şi mai bine. Şi astfel, încet-încet vom începe să 

găsim ceva în rugăciune, iar odată cu trecerea timpului 
tot mai mult. Această strădanie a noastră va fi atacată cu 
siguranță de diavolul. Ne va duce mintea ici-colo, ne va 
aduce diferite închipuiri, însă noi ne vom sili să lepădăm 
acestea și să luăm aminte numai la rugăciune. 

Lucrarea nu este mică. Pare simplă: să-ţi pleci ca- 
pul, să-ți aduni mintea și să urmărești rugăciunea. În 
esenţă, însă, este grea, fiindcă vicleanul urăște această 
rugăciune. 

Rugăciunea minţii este vrăjmaș neîmpăcat pentru 
satana. De aceea nu este așa de ușor, și anume ca diavolul 
să sufere să fie ars și să îngăduie ca să Se sălășluiască 
Hristos în inima omului, iar el să fie alungat din îngră- 
diturile inimii. 

Rugăciunea, așa cum am spus, are ca scop să-L aducă 
pe Hristos în inima omului, lucru de neconceput pentru 
opoziție, pentru satana. 

Rugăciunea aceasta simplă, de un singur gând, este 
atât de puternică, încât nu poate mintea omului să pri- 
ceapă. De aceea satana o războiește și ne aduce răspân- 
dire, neliniște, mâhnire, sufocare, singurul său scop fiind 
acela de a-l îndepărta pe om de rugăciune. 

„In rugăciune stăruiţi!”. La rugăciune este nevoie de 
răbdare, stăruință, îndelungă-răbdare. 

Să nu spunem: „Nu putem să facem nimic”, căci 
atunci nu vom reuși să facem această rugăciune, care 
este atât de înaltă, încât este cuprinsă întru cele cerești. 

Dar să vorbim acum despre lărgimea ei. 

Atunci când rugăciunea lucrează, mintea se face atât 
de curată, atât de luminoasă, atât de puternică, atâtea 
aripi primește, încât urcă foarte sus şi-L întâlnește 
pe Dumnezeu cu toate darurile Sale. Atunci mintea 


1 Romani 12, 12. 


388 


primește atâtea contemplaţii, încât se întreabă: „Care 
contemplație să-mi aleg?”. 

Dimpotrivă, când mintea nu este luminată de rugă- 
ciune, este foarte greu de mișcat; nu se poate urca rodnic 
spre nici o contemplaţie. 

Când omul se străduiește și nu găsește rugăciune, 
vine cel viclean și îi spune: „lată, te-ai ostenit atâta și 
nu ai găsit nimic. Părăseşte, aşadar, această rugăciune”. 
Experienţa, însă, ne spune cu însăși limba ei: „Este nevo- 
je de răbdare și stăruinţă. Este nevoie de multe lovituri, 
de multă strădanie la rugăciune”. 

Ce se întâmplă cu sămânța? Scoate colț și încet-încet 
urcă în sus, sparge scoarța pământului și iese la lumina 
acestei lumi. Apoi crește, înflorește și rodește. 

Tot astfel se întâmplă și cu rugăciunea. Incet-încet 
sparge scoarţa cea tare a inimii și iese la suprafața ei. 
Iar când va ieși la lumina vieții duhovniceşti, va începe 
să încolțească, să crească, să înflorească și să rodească. 

Când după ani de zile de lucrare a acestei rugăciuni 
duhovnicești Bunul Dumnezeu îl va învrednici pe om (de 
harul ei n.tr.), atunci, deși mai înainte se simţea slab în 
dobândirea smereniei şi pierdea uşor rugăciunea, acum 
vede smerenia devenindu-i o stare firească, pentru care 
Și rugăciunea rămâne cu el. 

Copilul mic, atunci când începe să pășească, nu are 
putere. Genunchii săi nu sunt puternici, de aceea cade 
și se loveşte uşor. Însă când va crește în vârstă, atunci se 
vor întări și se vor căli, va începe să umble și nu va mai 
cădea atât de ușor. 

Așadar, este nevoie să se facă aceste osteneli pentru 
Dumnezeu, fiindcă Îl înduplecă să trimită Harul Său. 
Ceea ce vatămă în nevoința duhovnicească este dez- 
nădejdea. Nu avem nevoie de ea. Aceasta, pe orice plan 

duhovnicesc s-ar afla, este diavolească. Niciodată dez- 
nădejdea nu este de la Dumnezeu, ci întotdeauna de la 
diavolul. Iar atunci când se apropie de noi, să ştim că 
este diavolească. 

Diavolul atacă orice fel de rugăciune, dar mai ales pe 
aceasta. Toate rugăciunile omul le spune ușor cu cuvân- 
tul lăuntric, dar când rostește această Rugăciune a lui 
Iisus, atunci toți demonii se adună acolo. 

Prin această împotrivire și luptă cu care războiește 
satana, se vede cât de bună, de duhovnicească și roditoa- 
re este această Rugăciune. Nu am înţeles cât câştigăm, 
cât folos primim din această rugăciune. De aceea nici nu 
avem râvnă pentru ea, nu avem răbdare în săvârșirea ei. 

Să ne nevoim, aşadar, să ne ostenim în această ru- 
găciune, până când Dumnezeu va trimite Harul Său. Și 
atunci, când va veni acela, ne va învăţa toate. 


Cuvântul al treilea 


Despre metoda practică 
a Rugăciunii minţii 


Atunci când ne aflam în pustie, rugăciunea noastră 
începea odată cu apusul soarelui și se prelungea până la 
ceasurile dimineţii. Fericitul meu Stareţ Iosif, invățân- 
du-mă îndatoririle petrecerii monahicești, insista mult 
asupra metodei practice a Rugăciunii minţii. Fiindcă 
toată viața sa fusese o silire neîncetată la rugăciune, de 
aceea stăruia ca şi noi să ne silim pe noi înșine, atât cât 
ne stătea în putință, pentru a înrădăcina adânc în mintea 
și inima noastră Numele Domnului, care este Piatra cea 
din capul unghiului a întregii clădiri duhovniceşti. 

După scularea din somn, spunea Starețul, mintea 
omului este odihnită, curată. Este exact ce trebuie 

pentru a-i da ca materie primă duhovnicească Numele 
Domnului Dumnezeului și Mântuitorului nostru Iisus 
Hristos. 

Aceasta, însă, cunoscând-o diavolul, se grăbeşte și 
el fulgerător să semene neghinele gândurilor sale cele 
viclene, astfel încât să le macine moara memoriei și să 
se audă huruitul ei ca un răsunet al rugăciunii sale. 

Morarii, în limba lor, numesc „dorință” acea parte 
unde pun grâul, orzul porumbul sau orice altceva care 
este pentru măcinat. Deasupra este deschisă și largă, iar 
în partea de jos atât de strâmtă, încât lasă doar câteva 
boabe să cadă regulat între pietrele morii. Așadar, tot ce 
intră în „dorință” și trece de pietrele de moară, este mă- 
cinat. Dar tot ce intră în inimă, care are toate dorințele 
omenești, nu este necesar să urce și să treacă prin pie- 
trele de moară ale minţii. „Din inimă, a spus Domnul, ies 
gândurile cele viclene” și urcă şi trec câte unul, iar apoi 
sunt măcinate. Cu cât inima este mai necurată și mai 
pământească, cu atât și gândurile sunt mai rușinoase 
și jJosnice. 

Așadar, pentru a nu urca în minte toată această tul- 
burare a gândurilor, ci să se curățească inima, așa cum 
își dorește Ziditorul ei, coborâm prin Rugăciunea minții 
în cerul inimii și transformăm locul adorării pătimașe a 
lui satana în biserică a lui Dumnezeu, în locaș al Sfintei 
Treimi. 

In cuvinte aceasta este simplu, dar în practică se cer 
toate puterile omului și negreşit ajutorul dumnezeies- 
cului Har. Și fiindcă Dumnezeu întotdeauna Se oferă pe 
Sine, și încă ne roagă: „Dă-mi, fiule, inima ta”, trebuie și 
noi să ne afierosim cu totul păzirii rânduielilor ascetice 
ale Părinților noștri niptici. 


1 Pildele lui Solomon 23, 26. 

Așadar, luare-aminte la primele gânduri ce apar la 
scularea din somn. Visuri, închipuiri, bune sau rele, tot 
ce ne-a lăsat somnul de peste noapte trebuie să ștergem 
îndată şi să luăm Numele lui Hristos ca răsuflare a su- 
fletului nostru. Apoi, după ce aruncăm cu puţină apă pe 
față pentru a ne trezi și după ce luăm o cafea sau altceva 
pentru întărire — de vreme ce privegherea noastră înce- 
pe cu mult înainte de miezul nopții —, spunem „Sfinte 
Dumnezeule”, apoi Crezul și „Cuvine-se cu adevărat”, 
după care stăm în locul de rugăciune cu arma în mână - 
metanierul - împotriva diavolului. 

Te-ai așezat pe scăunelul tău?, spunea Starețul. 
Aşteaptă o clipă. Nu începe să te rogi potrivit rânduie- 
ii, mai înainte de a-ți aduna mintea și a cugeta puțin la 
moarte și la cele de după ea. Gândeşte că aceasta este 
ultima noapte avieții tale. De toate celelalte zile și nopți 
ești sigur că au trecut şi te-au adus la acest hotar alvieţii 
tale, însă de această noapte pe care o ai înainte nu ești 
sigur dacă o veitrece și vei ajunge la ziua care vine sau la 
moartea care se apropie. Câţi nu mor noaptea! De unde 
știi că nu ești și tu unul dintre aceştia? 

Cugetă la faptul că, plecând peste puţin, vor veni În- 
gerii şi demonii ca să ceară sufletul tău, potrivit cu cele 
săvârșite de tine. Demonii, judecătorii cei amarnici, în 
clipa morţii îți vor arăta toate cele săvârșite în vremea 
vieții tale, ca să te aducă la deznădejde. Îngerii vor arăta 
și ei cele potrivnice, cele lucrate după Dumnezeu. Și la 
acea judecată temporară se hotărăşte calea pe care va 
apuca sufletul. Apoi urmează vămile din văzduh, după 
care Judecata Domnului și hotărârea. 

Și dacă rezultatul acestei cercetări va fi iadul, ce vei 
face atunci suflete ticălos? Oare, ce nu ai da în ceasul 
acela, numai ca să te izbăvești? Vino întru sineți precum 

fiul cel desfrânat și pocăieşte-te şi cere milă de la Prea- 
milostivul Dumnezeu. Tot ce ai vrea să faci atunci, fă 
acum. Ai păcătuit? Pocăiește-te. „Iată acum vreme 
bine-primită”, 

Dacă cu aceste gânduri, fără închipuiri, vei cugeta 
chiar și pentru puţin la clipa morții, inima ta se va înmu- 
ia ca ceara și mintea va înceta să hoinărească. Pomeni- 
rea morţii are acest privilegiu, acela de a birui toate cele 
înșelătoare ale vieții şi de a naște în inimă întristarea 
cea după Dumnezeu. În această atmosferă de umilință 
poți să începi Rugăciunea cea neîncetată a minţii, cea 
de un gând. 

Când mintea ta este adunată, iar duhul este umilit 
și zdrobit, apleacă-ți ușor capul și îndreptează-ţi aten- 
ţia către partea inimii. Și ea este zdrobită și smerită și 
așteaptă mintea să se pogoare pentru a aduce rugăciune 
Celui Preamilostiv, cu nădejdea că nu o va urgisi. 

De la răsuflarea nărilor începe respiraţia trupului. De 
aceasta leagă prin rugăciune și respirația sufletului tău. 
Inspirând rostește Rugăciunea o dată, urmărind-o până 
când ajunge la inimă, după care, expirând, mai repet-o 
o dată. Acolo unde se oprește răsuflarea în zona inimii, 
acolo întărește mintea ta, ca nerăspândit să urmărească 
prin inspiraţie și expirație Rugăciunea „Doamne Iisuse 
Hristoase, miluiește-mă!”. 

Adună-ţi toată dragostea de Dumnezeu pe care o ai și, 
fără închipuire, pomeneşte cu cuvântul lăuntric Numele 
lui lisus. 

Îndepărtează orice gând, chiar şi pe cel mai frumos, 
mai curat și mai mântuitor, căci aceasta este de cel vi- 
clean, ca să curme rugăciunea ta. Dispreţuieşte toate 
gândurile cele viclene, oricât de hulitoare și rușinoase și 
nelegiuite ar fi ele. Nu sunt ale tale, de aceea nu. te îngriji 

de ele, căci nu porţi răspundere pentru ele. Dumnezeu 
vede de unde vin ele. Numai tu să nu te lenevești, să nu 
te înfricoșezi, să nu te laşi târât de ele, să nu te însoțeşti 
cu ele. 

Iar dacă pentru puţin vei hoinări cu mintea, de îndată 
ce vei simți abaterea de la locul și chipul rugăciunii tale, 
intoarce-te din nou. Și dacă iarăşi vei fi răpit, intoarce-te 
iarăși. Ori de câte ori vei hoinări cu mintea, de atâtea ori 
să te întorci, iar Dumnezeu, Care vede osteneala și râvna 
ta, puţin câte puţin va întări mintea ta cu Harul Său. 

Și fiindcă obișnuinţă are mintea să cutreiere, dar să 
și rămână acolo unde ne doare, ține-ți puțin răsuflarea. 
Nu răsufila îndată. Aceasta va pricinui o mică durere ne- 
vătămătoare în inimă, acolo unde vrem să statornicim 
mintea noastră. Această mică durere va lucra ca un mag- 
net, ca să tragă și să țină mintea acolo, ca o slujitoare, 
pentru a o tămădui. 

Și cu adevărat, Preadulcele Nume al lui Iisus, cel mai 
presus decât tot numele, când este chemat cu durere și 
zdrobire, face puţin câte puţin, odată cu trecerea tim- 
pului, schimbarea dreptei Celui Preainalt, în locul unde 
mai înainte sălășluise păcatul. 

Rostirea neîncetată a Rugăciunii în locul inimii 
lărgește atât de mult hotarele ei, încât devine un alt cer, 
care ]l poate încăpea pe Cel neîncăput. 

Război, luptă crâncenă se va da pentru tronul inimii. 
Diavolul la început va ataca prin patimi, prin aburii 
acestora, adică gândurile potrivnice venite în vremea 
rugăciunii. Și cu cât va pierde teren prin post, priveghe- 
re, rugăciune și alte osteneli ascetice, pe atât va răcni 
diavolul mai tare și se va strădui, cu îngăduinţa lui Dum- 
nezeu, să-și arate răutatea și viclenia prin diferitele ispi- 
te și necazuri. Tot ceea ce depășește „jurisdicția” lui va 

fi şters întotdeauna de către Pronia Părintelui Ceresc, 
potrivit cu posibilitatea respingerii atacurilor. 

Întotdeauna înainte de ispită Puitorul de nevoinţă 
Hristos dăruieşte Har în chip tainic celui care se luptă, 
astfel încât cu acesta să poată înfrânge furia vrăjmaşului, 
iar el să se întoarcă învins şi rușinat. Trebuie să dăm 
Domnului atâta bucurie prin răbdarea necazurilor câtă 
amărăciune i-am pricinuit noi, momiţi fiind de păcat. 
Atunci se bucura diavolul și Se întrista Dumnezeu, acum 
insă este rândul lui Dumnezeu să Se bucure și să se în- 
tristeze diavolul. 


„Dar lucrul acesta nu este de o zi sau două, ci de timp 
indelungat, spune dumnezeiescul Ioan Gură de Aur. 
De multă nevoinţă și timp este nevoie ca să fie izgonit 
vrăjmașul și să Se sălășluiască Hristos. Opriţi-vă și 
rămâneți credincioși Domnului Dumnezeului nostru, 
până când Se va milostivi spre voi. Nimic altceva să nu 
căutați, fără numai mila de la Domnul slavei, iar mila 
să o cereţi cu inimă smerită și înfrântă. Și strigaţi de 
dimineaţă până seara, iar de este cu putinţă chiar și 
toată noaptea Rugăciunea «Doamne lisuse Hristoase, 
miluiește-mă!», silindu-vă mintea la lucrarea aceasta 
până în clipa morţii”. 

Sfaturi asemănătoare dau toți Părinţii noștri, fiecare 
în felul său și cu cuvintele sale, dar întotdeauna izvorâte 
din experienţa războiului și a biruinței câștigate îimpo- 
triva vrăjmașului, pe care îl mânie și-l secătuiește cu 
totul Rugăciunea neîncetată a minţii. 

„Fraților, pe Hristos să-L respiraţi pururea”, îndeam- 
nă dascălul pustiei, Antonie cel Mare. 

„Pururea pomenește-L pe Dumnezeu și cugetarea ta 
cer se va face”, spune Cuviosul Nil cel Înțelept. 

Cu cât stăruie cel ce se roagă, cu atât se curăță inima, 
se luminează mintea, se face mai bună dispoziţia sufle- 
tului, cu atât Împărăţia lui Dumnezeu își întinde bucuria 
și prezenţa ei în omul făcut după chipul lui Dumnezeu, 
de dragul căruia Dumnezeu-Omul lisus a acoperit toată 
lățimea cerului și a pământului prin virtutea, Patima și 
Învierea Lui. 

Încă de aici pregustă bunătăţile cereștii Împărăţii cel 
care își va ofili pofta sa, va desprinde simțurile sale de 
toate cele veselitoare ale lumii și va sta cu bărbăţie până 
la sfârșit împotriva ademenirilor stăpânitorului lumii 
acesteia. Pacea gândurilor, a inimii, lacrimi dulci izvo- 
râtoare, răpirea minţii, cunoașterea tainelor, dragoste 
nemăsurată, contemplarea lui Dumnezeu, desăvârșirea 
după putinţă a firii omeneşti, toate acestea se dobândesc 
cu luptă neîncetată și stăruitoare, fără a ceda câtuși de 
puţin, însoţită de Rugăciunea cea neîncetată a minții. 

Dar pentru a fi ascultată această rugăciune neînce- 
tată a minții se cere din partea celui care se roagă îm- 
plinirea îndatoririlor monahale și creștinești ale vieții 
duhovnicești. De la monahul începător se cere ascultare 
neclintită față de starețul său, cel care este chipul văzut 
al vieții Mântuitorului Hristos, iar de la creștinii de rând 
trăirea vieții după sfaturile părinților lor duhovnicești și 
ascultare față de Canoanele Celei Una și Sfinte Biserici 
Ortodoxe, ca să nu rătăcească fiecare pe calea voilor sale, 
așa cum ne sfătuiește Sfânta Scriptură. 

În Pateric Avva Mios spune: „Ascultarea este în loc de 
ascultare și oricine ascultă pe Dumnezeu și Dumnezeu 
il ascultă pe dânsul”. Iar Avva Isaia spune mai explicit: 
„Este cu neputinţă ca Dumnezeu să nu-l asculte pe om, 
fără numai dacă omul nu-L va asculta pe Dânsul” 

Voile noastre nu lasă ca rugăciunea noastră să fie as- 
cultată. Dacă te rogi și nu eşti ascultat, cercetează-te să 
vezi dacă nu cumva te afli în neascultare. Dacă te rogi 
noaptea și nu iei aminte ziua la ceea ce faci, este ca și 
cum ai zidi și dărâma în același timp. Dacă nu iei aminte 
la cele mici, va îngădui Dumnezeu să cazi în cele mari. 
De aceea ia aminte la tine însuți. 

Nu este cu putinţă ca Dumnezeu să trimită mereu 
Harul Său în inima aceea care nu și-a îngrădit poitele ei 
și în mintea care nu caută să se adune din rătăcirea ei. 
La început Dumnezeu dă Harul Său pentru a ne ajuta, a 
trezi și a indulci simțurile sufietului nostru, pentru a ne 
atrage. Dar dacă nu ne ostenim și noi, Harul va rămâne 
nelucrător. Mâncând ne vine pofta. Tot astfel şi rugân- 
du-ne se naşte rugăciunea. 

Ești la ascultarea ta? Adu-ţi aminte de Sfinţii Părinți 
care în timp ce lucrau spuneau către ei înșiși: 

Trupule, lucrează, ca să te hrănești 

Suflete, priveghează, ca să te mântuieşti. 

Îţi hoinărește mintea? Rostește în șoaptă Rugăciunea 
și sănu vorbeşti î in deşert, căci altfel nu numai pe tine 
însuți te vei vătăma cu vorbăria ta, ci şi pe ceilalți. 

Avva Filimon spune: „Mulţi din Sfinții Părinți îi ve- 
deau pe Îngeri cum îi păzeau. Pentru aceasta și păstrau 
tăcerea, nevorbind cu nimeni”. 

În loc să-ți pierzi timpul, rostește Rugăciunea. Iar 
cândva veni trândăvia și acedia, să-ți amintești de ame- 
nințarea rostită de Domnul către sluga cea vicleană și 
leneșă. 

Dacăvei lăsa să te trimită ziua către noapte și noaptea 
către zi tot mai nepăsător, în curând vei ajunge foarte ne- 
păsător. Oare te vei lăuda cu nepăsarea ta, când ceilalți 
vor primi cununi pentru ostenelile lor? 

Sileşte-te puţin, frate, la rugăciune și trezvie și vei 
vedea bucurie izvorând în inima ta și lumină răsărind pe 
cerul minţii tale! Bucurie nu ca aceasta, care mai înainte 
deate bucura de ea o pierzi, ci dulce precum cea a Înge- 
rilor. Și lumină neapusă a lumii de sus, pe care Hristos, 
Lumina lumii, ţi-o va dărui atunci când va veni la tine, 
chemat fiind prin Rugăciunea minţii. Oare cele pe care 
le-au trăit Părinţii noștri nu le putem trăi și noi? Da, fără 
numai dacă nu ne va împiedica puţina noastră credință 
și trândăvia noastră. 

Starețul meu spunea: „Osteneşte-te puţin, ca să-L faci 
dator pe Dumnezeu și să-ți trimită în vremea de nevoie 
din ostenelile sau din cele pe care le-ai cerut”. 

Dar să nu uiţi cuvântul Sfântului Isaac Sirul care 
spune că „mai întâi diavolul se sileşte să înceteze ru- 
găciunea neîncetată a inimii, după care îl convinge pe 
monah să treacă cu vederea și orele rânduite pentru ru- 
găciune și canon, care se face prin închinăciuni și plecări 
de genunchi”. 

Așadar, să nu-l asculți pe cel care îți șopteşte și te în- 
deamnă la nepăsare și, dacă vrei ca Dumnezeu să aco- 
pere greșelile tale, acoperă și tu pe fratele tău și rabdă-l 
în ziua ispitei lui. 

Să nu vorbești împotriva părintelui tău duhovnicesc 
și să nu-i ascunzi gândurile tale, căci altfel în zadar te 
osteneșşti în toată viaţa ta și rugăciunea ta va rămâne 
nedesăvârșită. 

Dacă nu te vei curăți prin mărturisire curată, cum te 
vei apropia să te împărtășești cu Preacuratele și de viaţă 
făcătoarele lui Hristos Taine? Nu ai auzit că celor care 
se împărtășeșc cu vrednicie li se face izvor de viaţă, iar 
celorlalți le este spre moarte? 

Să nu spui: „Așa cum fac ceilalți, fac și eu”, fiindcă 
acestea sunt cuvinte lipsite de înțelepciune, căci Dom- 
nul nu poate fi înșelat. 

Fiecare gând care aduce deznădejde și întristare mul- 
tă este de la diavolul. De aceea să-l lepezi îndată, căci 
altfel îţi va tăia firul rugăciunii. Orice gând care naște 
în suflet întristare cu măsură, amestecată cu bucurie și 
lacrimi, este de la Dumnezeu. Harul lui Dumnezeu nici- 
odată nu-l aruncă în deznădejde pe om, ci îl povăţuieşte 
numai la pocăință. 


Cuvântul al patrulea 


Despre rugăciune 


„Doamne Lisuse Hristoase, miluiește-mă”. 

Inima omului este centrul mișcărilor celor mai pre- 
sus de fire, a celor după fire și a celor împotriva firii. Dacă 
inima omului se va curăţi, atunci va vedea pe Dumnezeu. 

Dar, oare, cum vom vedea pe Dumnezeu? Oare Dum- 
nezeu are chip de om? Nu, Dumnezeu nu este văzut, căci 
El este Duh. Și se poate sălășlui în inima omului, atunci 
când ea devine vas curat. Dar pentru ca inima omului să 
devină curată, trebuie să se curețe de gândurile necura- 
te. Și pentru a se curăți inima este nevoie să intre în ea 
un leac, iar leacul acesta este rugăciunea. 

Acolo unde merge împăratul sunt alungați vrăjmașii. 
Tot astfel şi atunci când Numele lui Hristos intră în ini- 
mă, cetele demonilor sunt puse pe fugă. Când Hristos Se 
va sălășlui pentru totdeauna în inimă, atunci toate se vor 
supune Lui. La fel cum un împărat va supune împreună 
cu ostașii săi și pe toţi cei care se ridică împotriva lui, 
după ce cucerește un stat și se face întronizarea lui în 
capitala acestuia. Adică va alunga pe vrăjmașii săi și va 

aduce pacea în acel stat, înlăturând tulburările interne. 
Impăratul stă pe tronul său şi, văzând că toate sunt su- 
puse lui, se bucură și se veselește pentru că osteneala și 
lupta s-au terminat și au adus supunerea și pacea. 

Tot astfel este și cu împărăţia inimii. Are înlăuntru 
vrăjmași, are răzmeriţe, are gânduri, are patimi și ne- 
putinţe, are furtuni și tulburări. Toate sunt în inima 
omului. 

Pentru a putea această împărăție a inimii să se 
liniștească și să se supună, trebuie să vină Hristos Îm- 
păratul î impreună cu toate cetele Sale şi să-l învingă pe 
vrăjmaș, pe diavolul; să supună orice neliniște venită 
din partea patimilor și a neputinței; să impărățească ca 
un Împărat, ca un Atotputernic. Atunci această stare 
este numită de Părinţi linişte a inimii, adică rugăciu- 
nea împărăţește fără să se întrerupă, aducând în inimă 
curăţia și liniştea. 

Chipurile rugăciunii sunt multe. Există, desigur, ru- 
găciunea rostită, adică să spunem Rugăciunea cu gura. 
Acest chip este acela pe care trebuie să-l folosim la în- 
ceput, când începem să lucrăm Rugăciunea, pentru a 
putea izbândi în atingerea scopului nostru. 

Mintea omului este pururea mișcătoare. Și fiindcă se 
mișcă nu potrivit firii, potrivit nevoii, ci împotriva firii, 
inconjură toată lumea și se odihnește în diferite plăceri 
„Uneori se îndreaptă către cele trupești și se desfătează 
de plăcerile carnale, alteori către alte patimi, iar alteori, 
nepăsătoare, hoinărește pe ici-colo. Oriunde ar merge, 
oriunde s-ar îndrepta, are și o oarecare plăcere. Insă 
omul care vrea să dobândească pe „neîncetat vă rugați” 
trebuie să adune această minte răspândită, acest tâlhar 
care hoinărește pe toate ulițele, ca să intre în rânduială 


1 [Tesaloniceni 5, 17. 

și să devină gospodar. Dar pentru a o aduna trebuie să-i 
oferim ceva, să o îndulcim, fiindcă, aşa cum am spus, 
ea își găsește plăcerea în a hoinări pe ici-colo. De aceea 
trebuie să o atragem tot cu ceva plăcut. Pentru aceasta 
este nevoie la început să rostim Rugăciunea cu gura. 

Începătorul care invaţă Rugăciunea trebuie să în- 
ceapă cu gura să spună: „Doamne Llisuse Hristoase, 
miluiește-mă” şi să se străduiască să-și îndepărteze 
mintea de la cele lumești. Glasul care va ieși, sunetul 
lui, va atrage mintea să ia aminte la Rugăciune. Și atunci 
încet-încet se va obişnui să se adune din risipire. Desi- 
gur, şi strădania și atenţia și scopul pe care ne silim să-l 
atingem, toate ne ajută la adunarea minții. 

Rostită astfel, Rugăciunea, odată cu trecerea timpu- 
lui, incepe să dobândească o oarecare mulțumire, o oa- 
recare bucurie, o pace duhovnicească pe care nu o aveam 
mai înainte. lar aceasta atrage încet-încet mintea. 

Înaintând cu Rugăciunea rostită cu gura și atrăgând 
mintea spre cele dinlăuntru, mintea începe să simtă o 
libertate în rostirea ei, fără a mai simţi nevoia de a o rosti 
cu gura; adică începe să dea un oarecare rod. Apoi rostită 
fiind când cu gura, când cu mintea, Rugăciunea pune 
încet-încet stăpânire pe suflet. Îndeletnicindu-se min- 
tea cu Rugăciunea, începe să intre și în inimă. Și atunci 
omul va vedea cum inima sa rostește Rugăciunea. 

Care este scopul pentru care am venit aici? Nu am 
venit ca să-L aflăm pe Dumnezeu? Nu am venit ca să 
aflăm Harul Său? Nu am venit ca să aflăm pacea? Nu am 
venit ca să ne izbăvim de patimi? Ei, atunci cu această 
rugăciune le vom izbuti pe toate. Rugăciunea va pricinui 
in suflet o căldură, o flacără. Și de vreme ce rugăciunea 
va naște căldura, aceasta va aduce la rândul ei mai multă 
rugăciune. Veţi vedea atunci, după ce se va petrece acest 

lucru, că sunt arse slăbiciunile, sunt arse gândurile, sunt 
arse și patimile puţin câte puţin. Apoi vom ajunge la cu- 
răția inimii, când va veni Tatăl, Fiul și Sfântul Duh și Se 
vor sălășlui pentru totdeauna întru ea. 

Sfinţii Părinți spun că mintea se întinează uşor și tot 
ușor se și curățeşte, pe când inima se curăţă greu și cu 
greu se întinează. Dacă mintea se îndreaptă spre rău, 
imediat se întinează, dar inima nu se face îndată părtașă 
întinării. Când inima va dobândi o stare duhovnicească 
și după aceea o va pierde cumva, mintea va începe să se 
întineze cu diferite lucruri, dar inima nu se va schimba 
ușor pentru că mai înainte a fost schimbată de către Har 
și de aceea înaintează cu greutate spre rău. 

De aceea este nevoie de rugăciune, pentru a trans- 
forma inima din trupească, pătimaşă şi egoistă într-una 
nepătimașă. Când centrul se va curăţi, toată periferia va 
deveni curată. Rugăciunea va alunga deznădejdea, nepă- 
sarea, trândăvia, deoarece va crea o nouă dispoziţie su- 
fletească, o nouă dorință pentru noi lupte duhovnicești. 

Așadar, atunci când vom simți acest lucru, vom simţi 
deplin roada rugăciunii, scopul rugăciunii; atunci vom 
înțelege că Împărăţia Cerurilor este în inima noastră, 
căci „Î mpărăţia lui Dumnezeu înlăuntrul vostru este”. 

Acolo, în inimă, prin această săpare pe care o vom 
face cu Rugăciunea, inspirând și expirând și străduin- 
du-ne săţinem mintea în inimă prin trezvie, vom izbuti 
să aflăm Mărgăritarul cel ascuns. Cine este Mărgărita- 
rul? Este Harul Sfântului Duh, pe care l-am primit când 
ne-am botezat. 

Starețul Iosif făcea ore întregi Rugăciunea inimii, iar 
când obosea se adâncea în contemplaţie, apoi iarăși se 


1 Luca 17, 21. 

întorcea la Rugăciunea inimii. Ajungea să facă 7-8 ore 
de rugăciune. 

Încet-încet omul, cu stăruința în această lucrare, se 
desăvârşește lăuntric. Inima se curățește neîncetat și 
astfel dobândeşte liniștea inimii. 

Sfinţii Părinţi, îndeletnicindu-se cu Rugăciunea mul- 
ți ani, ajungeau la stări înalte. Erau răpiți în contem- 
plaţie, în extaz, ieșeau din sine și erau răpiți în contem- 
plaţie, precum Sfântul Apostol Pavel, care spune: „fie în 
trup, fie în afară de trup, nu știu”, şi cu mulţi alţi Sfinţi. 

Sfântul Maxim Kavsokalivitul, atunci când a fost în- 
trebat de Sfântul Grigorie Sinaitul despre rugăciune, a 
spus: 

- lartă-mă, părinte, dar eu sunt înșelat. 

— Lasă acum acestea, i-a spus Sfântul Grigorie, și spu- 
ne-mi pentru Domnul, despre virtutea ta. Spune-mi, te 
rog, ai dobândit Rugăciunea minţii? 

Atunci Sfântul Maxim i-a spus că, rugându-se Maicii 
Domnului mult timp ca să-i dea harul Rugăciunii minţii, 
într-o zi a ieşit din icoana Maicii Domnului o căldură 
care i-a intrat în inimă, iar aceasta a început să rostească 
singură Rugăciunea. La stăruința Sfântului Grigorie i-a 
mai spus că roada rugăciunii minţii era marea dragos- 
te către Dumnezeu și răpirea în contemplațţii - aceasta 
se petrece prin lucrarea Duhului Sfânt -, iar alteori îl 
povăţuieşte către sfera luminii celei dumnezeieşti și ne- 
materialnice sau către o altă contemplaţie nepovestită. 

Toate acestea izvorăsc din Rugăciunea minţii. 

Sporind în rugăciune, vom afla ușurare de patimi. 
Gândurile, chiar și cele ascunse, toate vor pieri odată 
cu trecerea timpului, iar inima noastră va deveni fără 
de răutate, întocmai ca cea a unui copil. 


1 II Corinteni 12, 2. 

La început, așadar, există greutate, până când „va 
intra apa în jgheab”, așa cum la un mecanism manual 
este nevoie de efort. Dacă acest mecanism va deveni au- 
tomat, atunci va da mai mult randament și lucrarea se 
va săvârși fără osteneală. Tot astfel se petrece și cu ru- 
găciunea, când va deveni a noastră, atunci se va săvârși 
fără osteneală și va aduce multă roadă. 

Îndeletnicindu- -ne cu rugăciunea, să luăm aminte să 
nu avem îndrăzneală, mândrie, fiindcă aceasta ni se va 
face o piedică foarte mare în rugăciune. De aceea este 
nevoie de prihănirea de sine; neîncetat să ne osândim 
pe noi înșine. 

Așa cum într-o cofetărie se găsesc ciocolate, prăjituri, 
diferite dulciuri, tot astfel și în cofetăria cea duhovni- 
cească multe și felurite „îndulciri” aflăm. Noi vom face 
rugăciune și vom primi ceea ce va trimite Dumnezeu. 
Noi vom face toată această rânduială, iar Dumnezeu va 
da esența în rugăciune. Cu cât vom fi mai smeriți, cu atât 
mai mult Har vom primi în rugăciune. 

Să luăm aminte, repet, să nu cugetăm la nimic în vre- 
mea rugăciunii. Aici este epicentrul rugăciunii. 

Sfântul Grigorie Palama spune: Când Rugăciunea se 
rostește prin inspiraţie și expiraţie, cu timpul din nări 
iese mireasmă duhovnicească. Cu adevărat așa este. Prin 
Rugăciune ia naștere o mireasmă, care nu este nimic 
altceva decât roadă a Rugăciunii. Aceasta se datorează 
Numelui lui Hristos. Ce nu face Numele Său? Numele 
lui Hristos sfințește Cinstitele Daruri. Prin chemarea 
Numelui lui Hristos vine Duhul Sfânt. Cu Numele lui 
Hristos Sfinții înviază pe cei morţi. Cu Numele lui Hris- 
tos se săvârşesc toate. 

Spunea un părinte niptic că atunci când sufletul ce- 
lui care are această Rugăciune iese din trup, nu este cu 

putință să se apropie demonii de el. Acest suflet va avea 
Rugăciunea ca pe o armură, de care demonii nu se pot 
apropia. Atât de mare este folosul pe care îl aduce aceas- 
tă Rugăciune. 

Cred că v-am spus despre un oarecare închinător care 
sporise în Rugăciunea minţii și care din multa cugetare 
la cele dumnezeiești, lepădare de sine și lipsă de grijă, 
căci nu era prins cu familie, cu lucrări și cu atâtea alte- 
le, rostea neîncetat Rugăciunea și simţea foarte multă 
dragoste pentru Hristos. Avea adică dragoste adevărată 
în sufletul său. Avea o dorință arzătoare de a merge la 
Sfântul Mormânt, căci acolo, socotea el, avea să se sature 
de dragostea lui Hristos pe Care îl iubea. A mers, așadar 
la Ierusalim și a intrat în Mormântul lui Hristos pentru a 
se închina. Simţea puternice sentimente de dragoste; se 
gândea că acolo a fost îngropat Cel pe Care ÎI iubea, lisus 
Hristos. Și așa cum se închina la Sfântul Mormânt, și-a 
dat sufletul chiar acolo, pe Mormânt. Atunci când cei- 
lalți au văzut aceasta, au spus: „la să vedem ce ascundea 
acest om în inima lui!”, I-au făcut necropsie, l-au deschis 
și i-au despicat inima. Cu toţii au rămas uimiţi când în 
inima lui au văzut scris: „Lisuse, dulcea mea iubire..”. 

Vedeţi cât de bogat l-a făcut Rugăciunea pe acest om? 
Cât de mult l-a îmbogăţit cu dumnezeiasca dragoste? 
Gândiţi-vă, oare unde se află el, acum, după moartea sa? 
Cu siguranță că Îngerii au luat sufletul lui și l-au dus 
incununat și plin de strălucire înaintea Tronului lui 
Hristos. 

Îngerul care l-a învăţat pe Sfântul Pahomie spunea: 
„Mulţi oameni învăţaţi au lăsat studiile și scrierile și 
s-au îndeletnicit numai cu Rugăciunea”. Numai cu Ru- 
săciunea minţii omul poate ajunge la nepătimire. 

Cel ce se roagă în acest chip, va uri vorbirea deșartă 
și îndrăzneala, pentru a nu pierde această stare pe care 
a aflat-o prin rugăciune. 

Fie ca Dumnezeu săvă dăruiască simţirea rugăciunii, 
iar când va veni Harul, atunci veţi înțelege în faptă cele 
pe care vi le spun acum. 


Apoftegme despre Rugăciunea minţii 


Rugăciunea este una dintre puterile cele mai impor- 
tante și mai pline de tărie, care îl fac pe cel care se roagă 
să se nască din nou și îi dăruiesc sănătate trupească și 
sufletească. 

Rugăciunea sunt ochii şi aripile sufletului nostru, 
care ne dă curaj și putere să-L vedem pe Dumnezeu. 

Roagă-te, fratele meu, cu gura, până când te va lumina 
Harul dumnezeiesc să te rogi și cu inima. Atunci se va 
săvârși în chip minunat înlăuntrul tău praznic şi săr- 
bătoare și nu te vei mai ruga cu gura, ci cu trezvia care 
lucrează în inimă. 

Dacă doreşti cu adevărat să alungi orice gând 
necreşștin și să-ți cureți mintea, aceasta o vei izbândi 
numai cu rugăciunea, fiindcă nimic nu poate atât de bine 
să pună în rânduială gândurile noastre ca rugăciunea. 

Ia aminte, dacă ești trândav și fără luare-aminte la 
rugăciune, nu vei vedea sporire nici la strădaniile afie- 
rosirii tale către Domnul, nici în dobândirea păcii gân- 
durilor și a mântuirii. 

Numele lui lisus Hristos, pe care îl chemăm în rugă- 
ciune, are întru sine o putere de sine existentă și de sine 
lucrătoare, care îl reface pe om. Așadar, nu te neliniști 
pentru nedesăvârșirea și uscăciunea rugăciunii tale, 

ci așteaptă cu stăruință rodul chemării celei dese a 
Dumnezeiescului Nume. 

Puterile morale pe care le avem înlăuntrul nostru, 
atunci când sunt povățuite de către rugăciune, devin mai 
puternice decât toate ispitele și le biruiesc. 

Rostirea deasă a rugăciunii creează din aceasta o 
obișnuință, care nu va întârzia să devină o a doua fire, 
aducând mintea și inima într-o stare sufletească mai 
înaltă. 

Rostirea deasă a rugăciunii este singurul chip de a 
ajunge la înălțimea adevăratei și curatei rugăciuni. Ea 
este mijlocul cel mai eficace pentru pregătirea prin ru- 
găciune și calea cea mai sigură pentru ca omul să ajungă 
la desăvârşirea rugăciunii și dobândirea mântuirii. 

Fiecare din noi poate face din rugăciunea lăuntrică 
un mijloc de a comunica cu Domnul. Nu-l costă nimic, 
ci doar strădania adâncirii în tăcere și în adâncurile ini- 
mii sale împreună cu grija necontenită de a chema cât 
mai des cu putinţă Numele Preadulcelui Iisus Hristos, 
care îl umple pe om de veselie. Adâncirea în noi înșine 
și cercetarea lumii noastre sufletești ne dau prilejul 
de a cunoaște ce taină este omul, să simțim desfătarea 
cunoașterii de sine și să vărsăm lacrimi amare de pocă- 
ință pentru căderile și slăbiciunea voinţei noastre. 

Intreg sufletul tău să se lipească cu dragoste de noi- 
mele rugăciunii, astfel încât mintea, cuvântul lăuntric şi 
voința ta, aceste trei componente ale sufletului să devină 
una, deoarece în chipul acesta omul, care este icoană a 
Sfintei Treimi, vine în împărtăşire și se unește cu pro- 
totipul, așa cum a spus marele lucrător și dascăl al Ru- 
Săciunii minţii, dumnezeiescul ierarh al Tesalonicului, 
Grigorie Palama: „Când unitatea minţii devine treimică, 
rămânând unime, atunci se unește, în chip treimic, cu 

unimea Dumnezeirii, închizând toată intrarea înșelării 
și făcându-se mai presus de lucrarea trupului, a lumii și 
a stăpânitorului lumii”. 

Scopul rugăciunii este unirea omului cu Dumnezeu, 
de a-L aduce pe Hristos în inimă. 

Unde este lucrarea Rugăciunii, acolo este Hristos 
impreună cu Tatăl și cu Duhul Sfânt, Treimea cea de 
o fiinţă și nedespărțită. Unde este Hristos, Lumina lu- 
mii, acolo este lumina cea veșnică a celeilalte lumi; acolo 
pacea și bucuria, acolo Îngerii și Sfinţii, acolo veselia 
Împărăției. 

Fericiţi sunt aceia care s-au înveşmântat cu Lumina 
lumii, Hristos, în această viaţă, căci unii ca aceștia au 
primit deja îmbrăcămintea nestricăciunii. 

Așadar, scopul rugăciunii este acela de a-L aduce pe 
Hristos în inima omului, alungând de acolo pe diavolul 
și stricând toată lucrarea pe care a făcut-o prin păcat. 
Căci „pentru aceasta S-a arătat Fiul lui Dumnezeu, ca 
să strice lucrurile diavolului”, spune Ucenicul cel iubit. 
Prin urmare numai diavolul cunoaște negrăita putere a 
celor cinci cuvinte și pentru aceasta cu mânie se oştește 
împotriva ei. 

Nenumărate sunt cazurile când demonii prin gura 
celor demonizați au mărturisit că sunt arși de rugăciune. 

De vreme ce Hristos este Lumina lumii, cei care 
nu-L văd, nu cred în EI, sunt toţi orbi. Și dimpotrivă, 
către lumină se îndreaptă toți cei care se nevoiesc să 
păzească poruncile lui Hristos. Aceștia Îl mărturisesc 
pe Hristos și 1 se închină ca unui Dumnezeu. Iar cel care 
Îl mărturiseşte și Îl are pe Hristos ca Domn și Dumne- 
zeu al său, se întăreşte cu puterea venită din chemarea 
Numelui Său atunci când caută să săvârșească voia Lui. 


[loan 3,8. 

Iar dacă nu primeşte putere, se vede că Îl mărturisește 
pe Hristos numai cu gura, în timp ce cu inima este de- 
parte de El. 

Rugăciunea, cu cât ne uneşte cu Hristos, cu atât ne 
desparte de diavolul. Și nu numai de diavolul, dar și de 
grija lumii, care naște şi întreţine patimile. 

Vrăjmașul Rugăciunii lui lisus este acedia, iar 
vrăjmașul acestuia este dragostea pentru Rugăciune, 
căldura inimii. „Cu duhul fiți fierbinți; Domnului slujiți”. 
Această căldură atrage și menţine Harul în cel ce se roa- 
să și i se face lui lumină și bucurie și mângâiere negră- 
ită, iar demonilor foc și amărăciune și izgonire. Acest 
har atunci când vine adună mintea din hoinăreală și o 
indulcește cu pomenirea lui Dumnezeu, tămăduind-o 
de toate gândurile cele viclene și necurate. 

Rugăciunea este pe buze? Acolo este și Harul. De pe 
buze trebuie să treacă în minte, iar de acolo să pogoare 
în inimă. Dar aceasta cere osteneală și timp mult. 

Trebuie să se ostenească limba - plătindu-și astfel 
toate căderile și grăirile ei în deșert - până ce devine 
obișnuință, căci fără osteneală și nevoință nu se capătă 
obișnuința. Iar aceasta, pentru ca să dobândim smerenia 
și astfel să vină Harul. Atunci se deschide calea, rugă- 
ciunea se lipește de răsuflare și mintea se deșteaptă ca 
să o urmeze. Și cu timpul sufletul se ușurează de patimi, 
gândurile încetează, inima se liniștește. 

Să nu te îngreuiezi să aduci mintea înapoi de fiecare 
dată când fuge, căci Dumnezeu va vedea osteneala ta 
și-ți va trimite Harul Său, ca s-o poți aduna. Când Ha- 
rul este cu noi, atunci toate se săvârșesc cu bucurie, fără 
osteneală. 


1 Romani 12,11. 

Cu Rugăciunea, trecem de la o bucurie la alta, iar fără 
ea mergem din cădere în cădere, din necaz în necaz și 
mustrarea conștiinței este nesuferită. În câteva cuvinte, 
puţină este osteneala și durerea în silirea la Rugăciu- 
nea lui lisus, dar multă este umilinţa cea dătătoare de 
bucurie, umilinţa și lacrimile și dulceața prezenţei lui 
Dumnezeu, preacurata Lui frică, care curăţește mintea 
și inima. 

Este de trebuință să se curățească inima, ca să se lu- 
mineze și mintea din gândurile cele curate care se oglin- 
desc în ea. 

Așa cum este cu neputinţă să nu se împiedice cineva 
atunci când merge noaptea, tot astfel este cu neputinţă 
să nu păcătuiască cineva până ce nu va vedea dumne- 
zeiasca lumină. 

În Împărăția lui Dumnezeu nu intră cei nepocăiţi, ci 
păcătoşii care cu lacrimi s-au pocăit. Nimic nu îl ajută 
pe om să războiască și să biruiască patima ca rugăciunea 
cea neîncetată a minții. 

În vremea ispitei aduse de demonul acediei, care 
slăbește mintea, limba şi degetele care rotesc metania, 
rog dragostea ta să nu baţi în retragere. Mai depune pu- 
țină strădanie, ca să vadă Dumnezeu voinţa ta cea bună 
și să te întărească. Dumnezeu vrea ceva mai mult de la 
tine și de aceea lasă pe ispititorul să te încerce, fiindcă 
știe — și tu ştii asta - că poţi să-l biruiești. 

Se întâmplă din când în când, fără ca tu să dai pricină, 
ca Harul să se retragă. Atunci este ca și cum Dumnezeu 
ți-ar spune: „Bune sunt toate acestea pe care le lucrezi, 
dar să nu crezi că toate depind de tine. Când cred Eu 
de cuviință, atunci plec și vin din nou, ca să te învăţ 
desăvârșita tăiere a voii și răbdare; să înveți bine lecţia 
smereniei”. 


410 


Așadar, sileşte-te pe tine însuți, pe cât poţi, la ceasul 
cel rânduit. Fă-ţi datoria, pentru a-L îndatora pe Dum- 
nezeu. Și dacă nu vei primi Har, pregătește-te pentru 
data viitoare sau cealaltă. Oricum, mai devreme sau mai 
târziu, tot vei primi; este cu neputinţă să nu primești. 
Desigur, Dumnezeu are obicei ca, atunci când El amână, 
să dea mult mai mult după aceea. 

Potrivit cu aratul făcut cu Rugăciunea, cu udarea fă- 
cută cu lacrimile şi cu plivitul gândurilor, ogorul inimii 
va da roade. 

Cei sporiţi în rugăciune au o singură încredințare lip- 
sită de îndoială, și anume că, în ciuda ostenelii omului, 
rugăciunea este lucrarea Harului. 

Sfântul Simeon spune limpede că nimeni nu poate 
să-L slăvească pe Dumnezeu cu cuvintele sale, ci Harul 
Jui Hristos care sălășluiește în el, acela Il slăvește şi-L 
laudă pe Dumnezeu și se roagă întru el. 

Iar semnul că Harul lui Dumnezeu a cercetat sufletul 
este faptul că se roagă cu frică și evlavie și stă cu bună 
rânduială, având multă luare-aminte la cele pentru care 
se roagă. 

Luarea-aminte trebuie să fie în așa fel legată de rugă- 
ciune și nedespărțită, precum trupul este legat de suflet 
și nedespărţit. 

Cu alte cuvinte, mintea trebuie să păzească inima 
în vremea când se roagă și să străjuiască întotdeauna 
înlăuntrul ei, iar de acolo să înalțe rugăciuni lui Dum- 
nezeu, rostind neîncetat „Doamne Iisuse Hristoase, 
miluiește-mă”. Şi după ce va gusta acolo în inimă și va 
vedea că bun este Domnul și se va îndulci, nu va mai voi 
să se îndepărteze de locul inimii, spunând împreună cu 
Apostolul Petru „bine este nouă să fim aici”. Și va străjui 

acolo, alungând toate gândurile semănate de diavolul, 
nelăsând nici o noimă a lumii acesteia, ci făcându-se 
sărac cu duhul, sărac de toate înțelesurile cele lumești. 

Celor care nu o cunosc, această lucrare li se pare 
foarte ostenitoare și plină de mâhnire, dar cei care au 
gustat dulceața ce o are și s-au îndulcit de desfătarea 
pe o simt în adâncul inimii lor, aceştia strigă împreună 
cu dumnezeiescul Pavel: „Cine ne va despărți pe noi de 
dragostea lui Hristos?". 

Sfinții noștri Părinți auzindu-L pe Domnul zicând că 
din inimă ies gândurile cele viclene care-l întinează pe 
om și că trebuie să curățim partea cea dinlăuntru a pa- 
harului, pentru a se face curată și cea dinafară, au lăsat 
orice lucrare duhovnicească și s-au dăruit cu totul aces- 
tei lucrări, adică în păzirea inimii, fiind încredințaţi că 
prin această lucrare vor dobândi toate celelalte virtuți. 

Purtătorul de Dumnezeu, Sfântul Simeon, Noul Te- 
olog, spune: „Să ne curățim inima, pentru a-L afla acolo 
pe Domnul, Cel ce este pretutindeni”. Să curățim inimile 
noastre cu focul Harului Său, ca să vedem în noi lumina 
și slava Dumnezeirii Sale. 

Fericiți sunt cei care s-au apropiat de dumneze- 
iasca lumină și au intrat în ea, unindu-se cu lumina 
și devenind tot o lumină. Căci aceștia au dezbrăcat cu 
desăvârșire veșmântul cel întinat al păcatelor lor și nu 
mai vor să plângă cu lacrimi amare. 

Fericiți sunt cei care încă de aici au cunoscut lumina 
Domnului ca pe Domnul Însuși, căci aceştia vor sta îna- 
intea Lui cu îndrăzneală în viaţa ce va să vină. 

Fericiţi sunt cei care L-au primit pe Hristos, Cel a 
venit ca lumină la aceștia, care mai înainte se aflau întru 


1 Romani 8, 35. 

întuneric, căci unii ca aceștia au devenit fii ai luminii 
celei neînserate. 

Cu adevărat, nimic nu este precum răsuflarea Rugă- 
ciunii lui lisus, a neîncetatei Rugăciuni a minţii. 

Sfântul Grigorie Palama spune că rugăciunea ce lu- 
crează prin inspiraţie și expiraţie face ca odată cu tre- 
cerea timpului să iasă din nări o dulce suflare a Harului, 
o mireasmă duhovnicească, o suflare de viaţă, așa cum 
spune marele Pavel. 

Vezi, aşadar, că rugăciunea nu îl umple de Har numai 
pe cel care se roagă, ci revărsându-se, se împrăștie prin 
el la toată zidirea. Inspirând, se curățeşte el însuşi, se 
însuflețește, se sfințește; expirând, curățește, însuflețeşte 
și sfințește zidirea; nu el, ci Harul dumnezeiesc. 

În aceste zile de pe urmă, când răsuflarea antihris- 
tului întinează pământul și marea și toate făpturile, ca 
un antidot, ca o răcoare a Harului, ca o adiere de vânt a 
Proorocului Ilie, Dumnezeu suflă lucrarea Rugăciunii 
minții în pieptul şi inima Bisericii, pentru sănătatea su- 
fletească și trupească a creştinilor în zilele care vor veni. 

Cunosc mii de suflete în lume, în toată lumea aș spu- 
ne, care se silesc pe ei înșiși să rostească Rugăciunea lui 
[isus şi au rezultate minunate. Aceasta (rugăciunea) îi 
întărește în lupta cea duhovnicească, îi luminează în- 
tru cele dinlăuntru ale lor și fac o mărturisire profundă, 
sinceră şi, amărâţi fiind de gândurile și ispitele care le 
ridică rugăciunea, aleargă cu dorire la Preacuratele Tai- 
ne. Apoi se întorc la lupta cu gândurile și cu patimile, 
după care iarăși la Sfintele Taine. Și nu mai pot să stea 
fără rugăciune. 

Rugăciunea lui lisus este răsuflarea. Când omul răsu- 
flă trăiește, se îngrijește și pentru toată viața sa. Cel care 
începe lucrarea Rugăciunii, începe să îndrepte toată 

viața sa, având ca povățuitor pe părintele său duhov- 
nicesc. Și așa cum soarele atunci când răsare trezește, 
luminează, însuflețește zidirea, tot astfel și Soarele 
Dreptăţii Hristos, atunci când răsare prin Rugăciunea 
lui Iisus în mintea și inima omului, îl trezește la lucrarea 
faptelor luminii și a zilei celei neînserate. 

Aşadar, frații mei, pe Hristos pururea să-L respirați, 
spune începătorul pustnicilor, marele Antonie. Și Apos- 
tolul neamurilor îi roagă și îndeamnă același lucru pe 
creştinii de pretutindenea, zicând: „neîncetat vă rugaţi”. 
Iar „Neîncetat nu are măsură sau sfârșit”, tâlcuiesc 
dumnezeieștii Părinți. 

De aceea în vreme de pace nu fi nepăsător, ci ia amin- 
te, fă îndreptarea, pregăteşte-te de război. Fă-ţi curaj, 
nu te teme de ispite. Tuturor ni se petrec schimbări, dar 
este nevoie de răbdare și stăruință în luptă. Dreptul de 
mii de ori de ar cădea, se ridică din nou și i se socotește 
aceasta biruință. Aceasta înseamnă Rugăciunea lui Ii- 
sus: neîncetată pocăință însoțită de neîncetata chemare 
a milei dumnezeiești. 

Celui ce dă rugăciune celui care se roagă, lui Hristos, 
Dumnezeul nostru, slavă și mulțumire 1 se cuvine în ve- 
cii vecilor! Amin. 


1 [ Tesaloniceni 5, 17. 

CAPITOLUL XVI 


Despre contemplație 


Î, „Mintea care se depărtează de la Dumnezeu devine 
fie ca cea a unui dobitoc, fie ca cea a unei fiare”. Atunci 
când mintea omului se va depărta de contemplarea lui 
Dumnezeu, adică de rugăciune, de îndeletnicirea cu 
contemplaţiile dumnezeiești - a cugeta la iad, la Rai, la 
nenumăratele binefaceri ale Domnului pe care în chip 
minunat le dăruieşte fiecăruia, la păcate, la patimi -, 
atunci vine demonul cel rău și le înlocuiește pe acestea 
cu „contemplaţiile” sale, conducându-l pe om în vâltoa- 
rea păcatelor trupești și cele ale mâniei. 

Mintea, atunci când nu are întru sine cugetări mân- 
tuitoare, în afară de cele necesare pentru întreținerea 
vieţii, este ocupată de cugetări păcătoase. Atunci ea de- 
vine fie trupească, fie animalică. 

Prin urmare, fiii mei, să luăm bine aminte, astfel în- 
cât să nu îngăduim minţii noastre să alunece în gânduri 
pătimașe, păcătoase, căci este un păcat foarte mare, cu 
urmări grave. 

Luaţi aminte la imaginaţie! Nu îngăduiți minţii 
voastre să primească imagini ale chipurilor anumitor 

persoane sau închipuiri păcătoase care vă smintesc 
trupeşte sau vă conduc la mânie. Ci îngrijiți-vă cu toată 
sârguința să vă păstraţi mintea curată de astfel de în- 
chipuiri, astfel încât mintea voastră, slobozită și cură- 
țită fiind de acestea, să se poată ruga neîncetat și primi 
contemplaţiile cele dumnezeiești. Căci prin acestea se 
va înduhovnici și va pune suișuri cerești spre sfințirea 
sufletului. 


2. Pentru aceasta este trebuinţă de frica lui Dum- 
nezeu; „văzut-am pe Domnul înaintea mea pururea...ca 
să nu mă clatin”!, spune David. De aceea se cuvine ca 
să ne amintim pururea că Dumnezeu este atotprezent 
și pe toate le plineşte; că pe Dumnezeu Îl respirăm, pe 
Dumnezeu Îl mâncăm, pe Dumnezeu Îl avem în inima 
și mintea noastră. 

Dumnezeu cunoaște gândurile, amintirile, cuvintele, 
faptele şi scopurile. Nimic nu poate înșela ochiul cel ne- 
amăgit; nu numai cele prezente, dar nici cele trecute sau 
viitoare; nu numai ale oamenilor de acum, ci de la Adam 
și până la sfârșitul lumii. Omul nu poate face nimic fără 
ca Dumnezeu să cunoască, de vreme ce toate înaintea 
lui Dumnezeu se săvârșesc. 

Toate acestea, când cugetă cineva la ele, simte cu 
putere mustrarea conștiinței pentru păcatele și nepu- 
tinţele sale; este cuprins de frica lui Dumnezeu și se 
străduiește să se pocăiască pentru viaţa sa de mai îna- 
inte și să viețuiască potrivit poruncilor dumnezeiești. 

Cugetând la acestea, simte prezenţa lui Dumnezeu, 
el care mai înainte greșea din neștiință. Frică adevărată, 
care îl îndeamnă să curețe partea cea dinlăuntru a pa- 

harului, potrivit glasului dumnezeiesc, iar nu unele să 
spună cu gura și altele să aibă în inimă. 

Cugetând la acestea, se deşteaptă conștiința și strigă 
cu glasul mustrării chiar și pentru cea mai mică greșeală. 

Cugetând la acestea, dobândește sensibilitate duhov- 
nicească, se deschid ochii cei duhovnicești și vede curat 
ce se ascunde înlăuntrul său. Atunci se roagă fierbinte 
lui Dumnezeu: „De cele ascunse ale mele curăţește-mă și 
de cele străine ferește pe robul Tău”. 


3, Pe cel care are neîncetata pomenire a lui Dumne- 
zeu demonii nu-l pot vătăma ușor. Să-lispitească - da, 
dar să-l vatăme - cu anevoie. Și aceasta pentru că nu dă 
drepturi demonilor să-l îmbrâncească la rău, fiindcă este 
înarmat cu neîncetata pomenire a lui Dumnezeu. Pe cel 
care are ochii sufletului deschişi și vede pe Dumnezeu, 
nu este ușor să-l vatăme vrăjmașii. 

Oamenii cei foarte înduhovniciţi nu aveau nevoie de 
cărți duhovnicești; nu aveau nevoie de mult studiu du- 
hovnicesc a cărţilor patristice, fiindcă neîncetat cugetau 
la cele despre Dumnezeu. Tot ceea ce vedeau le dădea 
prilejul de a cugeta la ceva, de a afla ceva nou. Toată zi- 
direa era pentru ei o universitate. Oriunde și-ar fi întors 
ochii lor, găseau ceva la care să cugete. Fie la Pronia lui 
Dumnezeu, fie la înțelepciunea Lui, fie la judecata Lui, 
fie la învățătura Lui. Cu ochii sufletului vedeau cele 
nevăzute. Cugetarea la acestea le umplea inimile de 
cunoștințe duhovnicești. 

Noi, oamenii de astăzi, fiindcă nu avem ochii sufle- 
tului deschiși, nu putem petrece în cugetarea duhovni- 
cească. Și chiar dacă vedem ceva, avem nevoie de cărțile 
sfinte, pentru a cunoaște cele despre Dumnezeu. 


1 Psalmi 19, 13. 

Mintea acestor oameni era atât de puternică, încât 
putea înțelege noime și cugetări pline de înțelepciune. 
Însă mintea noastră este atât de neputincioasă, încât 
abia de poate prinde câte ceva. Cei mai mulți părinți erau 
oameni simpli și cu toate acestea dobândeau cunoaștere 
desăvârșită, fiindcă Duhul Sfânt îi ajuta să înțeleagă 
Scripturile. 

Pomenirea lui Dumnezeu este o armă preaputernică, 
o armură împotriva satanei și a tot păcatul. Când mintea 
încetează pomenirea lui Dumnezeu, omul este biruit de 
nepăsare, de trândăvie și apoi de pofta cea rea. 

Dacă vei vedea mintea alergând la cele din lume, 
cunoaşte că sufletul este lipsit de dumnezeiasca mân- 
gâiere, pentru care se și întoarce către mângâierea cea 
lumească. 

Când sufletul omului are râvnă fierbinte către Dum- 
nezeu, atunci are luminare și umilință și nu este cu pu- 
tință ca mintea să se întoarcă și spre cele lumești. Sufie- 
tul înclină către cele lumești atunci când nu este unit, 
într-un oarecare mod, cu Dumnezeu. 

Mintea este precum un loc, dacă nu-l ocupă Dum- 
nezeu, îl ocupă vrăjmașul. Nu se poate ca acest loc să 
rămână gol, astfel încât să nu-L aibă nici pe Dumnezeu, 
nici răutatea, păcatul, ispita, lucrarea satanei. 

Mintea este precum moara care lucrează; orice i-ai 
arunca pe deasupra pâlniei către pietrele de jos, va scoa- 
te sub chipul făinii. Grâu de vei arunca, făină de grâu 
vei scoate. Ai aruncat și spini? Făină de spini, făină de 
calitate proastă vei scoate. Moara lucrează permanent; 
la fel și mintea omului, lucrează neîncetat, precum moa- 
ra. Vrei să ai producție bună? Aruncă, pune în această 
moară material bun. Vrei să afli umilinţă, lacrimi, bucu- 
rie, pace și celelalte? Pune în moara minţii tale gânduri 

bune, legate de sufiet, pomenirea morții, a judecății și 
atunci vei afla o roadă duhovnicească. Dacă însă omul 
va pune în moara sa gânduri păcătoase, atunci negreșit 
va afla păcatul. 

Să ne străduim pururea a avea în mintea noastră gân- 
duri mântuitoare, imagini folositoare, pentru a nu-i da 
satanei loc ca să arunce el pe ale sale, gânduri și închi- 
puiri păcătoase. 

Depinde de voința omului ce materie va da minţii. ar 
această voinţă va fi lăudată sau osândită. 


4. Rugăciunea ne aduce în stare de contemplaţie, în 
care putem vedea lucruri negrăite. Ne înfățișează Jude- 
cata, Raiul, iadul, ne duce înaintea Tronului lui Dumne- 
zeu, în lumina cerească. Cineva poate să înceapă cân- 
tând, să stea într-un colț și să înceapă să lucreze. Poate 
începe să citească ceva din Cântarea Cântărilor și să stea 
undeva, să se lărgească acea vedere dăruită de contem- 
plație și să ajungă acolo unde îl povăţuiește Dumnezeu. 
Poate să citească ceva despre Patimile lui Hristos și să 
se oprească într-un punct, de pildă să cugete cum L-au 
prins, cum a fost bătut, răstignit și apoi a înviat. Și să 
cugete la aceasta cu simţirea inimii, cu umilință și pri- 
hănire de sine. Alteori ne adâncim în cugetarea la ju- 
decata lui Dumnezeu, zicând, de pildă, „Dacă voi muri 
acum, cum mă voi înfățișa înaintea lui Dumnezeu? Care 
va fi hotărârea? Nu voi fi oare osândit? Cum voi trece de 
vâmi?”. Alteori cugetăm la Maica Domnului, la slava ei, 
la fecioria ei, iar alteori la Sfinţi ș.a.m.d. 


5 e „Deschizând Tu mâna Ta, toate se vor umplea 
de bunătate, iară întorcându-Ti Tu faţa Ta, se vor 

tulbura”. Preabunul nostru Dumnezeu și Dăruitorul 
cu imbelșugare a creat două lumi, cea duhovnicească 
in Cer, cu cetele nenumăraților Îngeri, nenumăratele 
oştiri ale acestor duhuri slujitoare și locașuri multe și 
felurite. Apoi a făcut această lume simțită, având ca cu- 
nună a ei creația sfatului dumnezeiesc, omul, ce fusese 
rânduit să stăpânească peste toate cele din ea. 

În Cer bunătatea lui Dumnezeu a plinit existențele 
Sfinților Îngeri, iar aceştia, din multa fericire, cântă 
și laudă neîncetat cu netăcute doxologii, mulțumind 
în chipul acesta veșnicei bunătăţi și milostiviri a lui 
Dumnezeu, Cel Care i-a învrednicit de o astfel de cin- 
ste, slavă și desfătare. Vai nouă! Cel dintâi dintre Îngeri, 
numit Luceafărul, se răzvrăteşte, devine apostat de la 
Dumnezeu. Caută, iși dorește egalitatea cu Dumnezeu. 
„Sui-mă-voi, spune el, deasupra norilor și voi fi asemenea 
Celui Preaînalt'”. De îndată ce a încuviințat acest gând 
hulitor și mândru, Dreptul Dumnezeu Și-a întors dulcea 
și dumnezeiasca Sa Faţă, iar acela cu sunet mare a căzut 
din rânduiala sa și a fost legat cu legături de nedezlegat 
în adâncurile iadului, trăgând după sine toată ceata sa 
care l-a urmat în voinţa sa cea rea. Acestea s-au petrecut 
in locașurile cele cerești. 

Acum vin eu, neînvăţatul și vrednicul de jale, să isto- 
risesc și să arăt pentru puțin locul și importanța pentru 
zidirea pământească, mai ales pentru om, a cuvântului 
din Psalmi: „Deschizând Tu mâna Ta toate se vor umplea 
de bunătate, iară întorcându-ţi Tu faţa Ta se vor tulbura”. 

De vreme ce Dumnezeu l-a creat pe om cu atâta 
înţelepciune, îi dăruiește acestuia pe cel după chip și 
după asemănare; îl înzestrează cu rațiune și libertate. A 


1 Psalmi 103, 28. 
2 Isaia 14, 14. 

ridicat spre răsărit palatul preafrumosului Rai, cu mulți- 
me nesfârșită de prea înmiresmate flori, plante și pomi, 
fiecare după felul și roada lor: Și au făcut Dumnezeu 
să răsară încă din pământ tot pomul frumos la vedere și 
bun la mâncare”. L-a îmbogăţit apoi cu felurite păsări 
colorate, care zboară și cântă preadulce. 

A mai așezat locuitori împreună cu Adam, fiarele și 
dobitoacele câmpului, și un râu prin mijlocul Raiului, 
care să treacă și să-l adape cu pârâie și izvoare, însufle- 
țind și hrănind cu apă îmbelșugată rădăcinile pomilor. 
Aer răcoros şi adiere prea înmiresmată care să scalde 
faţa micului dumnezeu, omul. 

În puţine cuvinte, Sfânta Scriptură ne înștiințează: 
„Și afăcut Dumnezeu...toate fiarele pământului...și toa- 
te păsările cerului...și din Eden ieșea un râu care uda 
Raiul'”. Această zi paradisiacă şi de soare scăldată să 
nu fie urmată de noapte. Și iată bunătatea lui Dumnezeu 
s-a adăpostit și s-a odihnit în palatul celui întâi-zidit. 
Insă cine poate cu adevărat să povestească bunătatea 
și măreţia lui Dumnezeu, a Cărui dreaptă atotputernică 
a împărţit cu dărnicie darurile Sale? L-a cinstit cu cel 
după chip și asemănare, l-a făcut nemuritor, l-a învred- 
nicit de împreună-vorbirea cu E], astfel încât desfătân- 
du-se de nesecatul izvor al fericirii care izvorăște din 
impreună-petrecerea cu E], să se preschimbe din pricina 
belșugului de desfătare duhovnicească. 

In trupul și sufletul său domnea nepătimirea, nimic 
nu-l tulbura; stăpânea peste toate. Simplitatea și neră- 
utatea îmbogăţeau starea lui sufletească. 

Toate se supuneau acestuia ca unui mic dumnezeu 
și împărat al lor. Sufletul său era împodobit cu curăția 


1! Facere 2,9. 
2 Facere 2, 10. 

feciorească, care se oglindea asupra preafrumosului său 
trup, creație întâi-zidită a mâinii atotţiitoare a lui Dum- 
nezeu. Atât în sufletul împăratului, cât și în palatul și în 
toată zidirea împărățea dumnezeiasca purtare de grijă și 
bunătate. Toate aveau înfățișare dumnezeiască, fiindcă 
și omul era împlinitor al poruncii dumnezeieşti. 

Dar vai mie, cum voi începe eu, ticălosul, să poves- 
tesc cu tânguire iînfricoşătoarea furtună a dumnezeieștii 
mânii care s-a stârnit? Cu ce cuvinte și cu câtă tângui- 
re voi deplânge jalnica cădere din desfătarea Raiului a 
atât de mult cinstitului, dar și nemulțumitorului om? 
Cine va putea să înfățișeze toată grozăvia și urmările 
tragice ale părăsirii de către Dumnezeu, apoi izgonirea 
lui Adam și suferința zidirii? Cu siguranţă, nimeni. Și 
cine va descrie adâncul tânguirii nefericitului călcător 
al poruncii ce şade în locul osândei și privește la palatul 
său pierdut. Adam a fost îndemnat de Luceafăr; de bună 
voie și-a dat consimțământul, închipuindu-și și el că va 
deveni asemenea cu Dumnezeu. Adam a călcat porunca, 
iar pedeapsa lui Dumnezeu ca o furtună înfricoșătoare 
a căzut şi a schimbat fericirea Raiului într-o viaţă pli- 
nă de nefericire şi lacrimi. Nefericitul împărat al celor 
pământești s-a mândrit și a fost izgonit din preafrumo- 
sul și prea-desfătatul Rai, din luminatul său palat şi, că- 
zut fiind în păcat, este surghiunit în pământul amar, cel 
plin de spini și pălămidă, ca să lucreze cu osteneală și să 
mănânce cu sudoare pâinea durerii, cu suflet îngreuiat 
de deznădejde. 

„Intorcându-Ţi Tu faţa Ta se vor tulbura”. Toate se 
tulbură, toate își pierd armonia şi harul lor, toate își 
pierd buna lor rânduială, uită bucuria Raiului și cad în 
stricăciune; toată firea, dar mai ales omul. 


1 Psalmi 103, 29. 

Chipul scârbavnic al blestematului păcat, ce s-a ară- 
tat mai întâi în Rai, a alungat pe cel care s-a îndulcit de 
desfătarea acestuia, după ce a fost atras de el. Și astfel 
omul a devenit din nemuritor muritor, din nepătimaș 
pătimaș. Elementele zidirii care mai înainte îl ascultau 
și erau nevătămătoare, acum însă toate s-au clătinat și 
s-au ridicat ca să-l distrugă, să-l sfâşie, fiindcă şi ele din 
pricina lui sunt osândite pe blestematul pământ. Iar pă- 
mântul suspină sub povara fărădelegilor ce se săvârșesc 
pe el, așteptând cu o dorinţă și nădejde foarte mare des- 
coperirea fiilor lui Dumnezeu, pentru a se slobozi din 
robie, precum și dumnezeiescul Pavel scrie romanilor 
(Romani 8, 21). 

Dumnezeu Își intoarce fața Sa şi toate se schimbă. 
Îndată după prima cădere urmează a doua, uciderea lui 
Abel de către Cain, această nelegiuită ucidere de frate, 
și de atunci a început să împărăţească păcatul. Dumne- 
zeu Își întoarce fața Sa pentru fărădelegile oamenilor şi 
scufundă lumea întreagă sub apă, care se face mormânt 
pentru întreg neamul omenesc, în afară de Dreptul Noe. 
Dumnezeu Își întoarce dumnezeiasca Sa arătare din 
pricina desfrânării oamenilor și focul arde pământul 
Sodomei și Gomorei. Dumnezeu Își i întoarce fața și îngă- 
duinţa Sa. și mândrul faraon împreună cu toată oastea sa 
se scufundă sub apa mării care i se face mormânt veșnic. 

Răul moral, păcatul, ca o încălcare a dumnezeieștii 
legi, face ca Dumnezeu să-Și întoarcă fața Sa de la om, 
pentru ca apoi să urmeze, ca o consecinţă de neoco- 
lit, răul, sub chipul bolii, al necazurilor, iar la sfârșit al 
morţii. 

Însă atunci când Împărțitorul de daruri Dumnezeu 
deschide mâna bunătății Sale, inima omului devine palat 
împărătesc. Splendoarea măreției împărătești deține 

un loc important înlăuntrul său. Slujitorii împărătești 
il slujesc pe împăratul lor, care stă aşezat pe tronul ha- 
rului, cel plin de strălucire şi frumusețe neasemuită. lar 
straja împărătească îl păzeşte pe împărat cu neadormită 
supraveghere. Toate dau mărturie despre bogăția și mul- 
țimea bunăvoinţei împărătești. Dar cine este Împăratul 
acesta, cine sunt slujitorii şi străjerii Lui? Împărat! Cine 
altul decât Acela, Care a plăsmuit la Sfântul Botez inima 
omului, casa Sa, Împărăţia Cerurilor. Așa cum a spus 
în Evanghelia Sa: „Împărăţia lui Dumnezeu înlăuntrul 
vostru este”. 

Slujitori împărăteşti? Aceștia sunt gândurile cele 
dumnezeiești care slujesc Harul lui Dumnezeu, pentru 
a împodobi palatul împărătesc şi astfel să străluceas- 
că slava și măreţia lui Dumnezeu în el. Iar straja cea 
împărătească cine este? Sunt gândurile râvnei celei 
dumnezeiești, trezvia, atenţia prin care este păzit pala- 
tul și împăratul. Bunătatea și dulcea odihnă în Dumne- 
zeu domneşte i în toată alcătuirea i inimii. 

Însă când păzitorii străjii împărătești NU- și îndepli- 
nesc datoria cum se cuvine, ci se dedau mâncărurilor 
și băuturilor, iar alții din pricina acestora se afundă în 
desfrânare și alții ÎI trădează pe Împărat, atunci Acest 
Împărat bun, Harul Sfântului Botez, se ascunde, pleacă 
și nu se mai arată; își întoarce fața de la acei robi și de la 
acel palat, fiindcă trădarea l-a întinat. 

Atunci? O, atunci cele de pe urmă ale omului se fac 
mai rele decât cele dintâi. Atunci se aseamănă cu cel care 
se pogoară în groapa mormântului, a cărui moştenire 
este duhoarea. Pentru aceasta se ruga îndelung Psal- 


1 Luca 17, 21. 

mistul: „Nu-ţi întoarce fața Ta de la mine, ca să nu mă 
asemân celor ce se coboară în groapă”. 

O, câtă frumuseţe are tinereţea când este la apogeul 
înfloririi ei! Atât de multă, încât unele făpturi nu se deo- 
sebesc de Ingerii din Ceruri. Însă atunci când coasa mor- 
ţii vine și le seceră, oamenii le îngroapă repede, fiindcă 
există pericolul molipsirii, și le ascund în morminte în- 
ghețate, pentru că peste puţin reaua duhoare înlocuiește 
buna-mireasmă pe care o răspândea tinerețea. 

Tot astfel se petrece și cu sufletul omului. Când omul 
este curat de păcat și ia aminte la sine, Harul lui Dum- 
nezeu împărățește întru el și este împodobit de bună- 
tatea cea dumnezeiască şi toți se desfătează de vederea 
unui astfel de om. Dar când omul păcătuieşte și nu se 
pocăieşte, atunci Dumnezeu Își întoarce dumnezeias- 
ca Sa față și sufletul este cuprins de întuneric. Atunci 
acesta începe să săvârșească faptele vicleniei și necu- 
ratul demon întinează tot mai mult acel suflet viclean, 
afundându-l din păcat în păcat. Și astfel acel suflet 
ajunge plin de nesuferită duhoare, incât Sfinții Îngeri 
neputând-o suferi, nu pot să-l ajute. Atunci Harul dum- 
nezeiesc se retrage și putreziciunea își începe lucrarea 
ei distrugătoare, iar sufletul se aseamănă cu un mort pe 
care îl aruncă în mormânt și care, dacă peste puţin este 
deschis, pricinuiește groază din pricina duhorii viermi- 
lor și a priveliștii scârbavnice. 

Să spunem și noi, fiii mei, împreună cu Arhanghe- 
lul lui Dumnezeu, care voia să oprească căderea şi altor 
Îngeri î în întunecata prăpastie a neascultării și a trufiei 
Luceafărului: „Să stăm bine”. Să ridicăm sufletul nOs- 
tru cel pururea împovărat, „să stăm cu frică”, căci mor- 
mântul întunecos şi groaznic al păcatului îşi deschide 


1 Psalmi 142, 7. 

ameninţător gura sa, dacă nu luăm aminte în fiecare 
clipă. 

Dacă vom lua aminte, dacă vom priveghea, atunci 
cu siguranță mâna deschisă a Atotţiitorului va umple 
inima noastră de dumnezeiasca bunătate și va cerceta 
El Însuși palatul cel îngrijit al sufletului nostru. Atunci 
va gusta încă de aici dumnezeiasca veselie și desfătare, 
pentru a primi, potrivit făgăduinţei, întru nesfârșita Sa 
Impărăţie, răsplata bunătăţilor celor gătite mai înainte 
de întemeierea lumii celor care Îl iubesc pe Dumnezeu 
și implinesc poruncile Lui. Amin. 

CAPITOLUL XVII 


Despre dragostea și smerenia lui Dumnezeu 
și despre Har și frica lui Dumnezeu 


Îl. Fie ca Domnul Dumnezeu să ne dăruiască pace 
și dragoste, fiindcă Dumnezeu Dragoste este. Pomeniţi 
pururea cuvintele Domnului, Care a spus: „Cel ce are 
poruncile Mele şi le păzeşte, acela este care Mă iubeşte; 
iar cel ce Mă iubeşte pe Mine va fi iubit de Tatăl Meu şi-l 
voi îubi şi Eu şi Mă voi arăta lui... şi vom veni la el şi vom 
face locaş la el.”. 

Să-L iubim pe Dumnezeu cu tot sufletul nostru, cu 
toată inima noastră şi cu toată puterea noastră și îm- 
preună să ne însoțească și faptele noastre. Adică fapte- 
le noastre să fie roade ale dragostei către El. Iar atunci 
când faptele noastre vor fi lucrate după lege, vom avea 
răsplata dumnezeieştii dragostei în sufletele noastre. Cel 
ce a aflat Dragostea, în fiecare zi Îl mănâncă pe Hristos, 
iar aceasta îl va face nemuritor: „Cine mănâncă din pâi- 
nea aceasta...pe care o voi da Eu...viu va fi în veci'*, spune 
Sfânta Evanghelie. 


' Ioan 14, 21 şi 23. 
2 Ioan 6,51. 

Cel care se hrănește cu dragostea lui Hristos, rodeşte 
mult în viața cea întru Hristos. Sufletele care-L iubesc 
pe lisus respiră aerul cel duhovnicesc al celeilalte lumi, 
al lumii Duhului, care este Împărăţia Cerurilor. De aco- 
lo gustă din izvoarele care ies din tronul Harului lui 
Dumnezeu. 

Băutura dumnezeieștii mese este dumnezeiasca dra- 
goste. Din această dragoste au băut desfrânații și şi-au 
indulcit rănile păcatelor lor. Datorită ei beţivii au deve- 
nit postitori, bogaţii au dorit sărăcia cea întru Hristos, 
cei săraci s-au îmbogăţit cu nădejdea în Dumnezeu, cei 
neputincioși au devenit puternici, cei neînțelepți au de- 
venit înţelepţi. 

Dragostea este biruința creștinului asupra diavolului, 
a urii şi a invidiei. Pentru a ajunge la limanul cel dum- 
nezeiesc al dragostei lui Dumnezeu, trebuie mai întâi 
să ne temem de Dumnezeu, Care pedepseşte păcatul și 
călcarea de poruncă. 

Nu este cu putință să trecem marea şi să ajungem la 
limanul dragostei fără pocăință. Frica lui Dumnezeu, ca 
un căpitan, ne așază în corabia pocăinţei și ne trece prin 
marea cea murdară a vieţii, conducându-ne la limanul 
cel dumnezeiesc al dumnezeieștii dragoste. Așa cum nu 
putem trăi fără aer, tot astfel este cu neputinţă să trăim 
in veşnicie cu Dumnezeu dacă nu respirăm preadulcele 
și prea înmiresmatul aer al dragostei lui Dumnezeu. 

Să lepădăm povara păcatelor noastre cu puterea po- 
căinței și, ușuraţi fiind și liberi ca niște vulturi, să zbu- 
răm la înălțime, acolo unde veșnicul Dumnezeu a așezat 
nedeșertatele visterii ale virtuții și înțelepciunii, pentru 
a bea din izvoarele vieţii celei veșnice, ca și noi să ne în- 
dumnezeim, precum zice Scriptura: „dumnezei sunteți 
și fii ai Celui Preaînalt toți”. 

Să ne silim, fiii mei, pentru că nu trândăvia 
dobândește dragostea lui Dumnezeu, ci râvna, asculta- 
rea, răbdarea, nerăutatea, tăcerea, rugăciunea şi silirea 
întru toate. Oare vom rămâne nepăsători față de un ase- 
menea dar veșnic? Nu. Să strigăm așadar cu tânguire: 
„Stăpâne Hristoase, nu ne închide afară de Împărăția 
Ta, ci deschide-ne nouă pentru mila milostivirii Tale. 
Amin”. 


2. Dumnezeu este dragoste și în întregime milosti- 
vire. Să nu-L întristăm cu nimic! Cruce a răbdat pentru 
noi, capul Său a fost rănit de cununa de spini, coasta Sa a 
fost îimpunsă cu sulița, picioarele Sale au fost străpunse 
de piroane, spatele Său a fost rănit de biciuiri, preasfân- 
tă Sa gura a fost adăpată cu fiere și oțet, inima Sa a fost 
sfâșiată de durere, de ocări şi de nerecunoștință. A stat 
gol pe Cruce în fața gloatei demonice. Pe Acesta, fiii mei, 
să nu-L întristăm cu neatenţiile noastre, căci El suferă 
mai mult decât noi! Evreii erau vrăjmașii Lui, pe când 
noi suntem botezați în Numele cel sfânt al Lui; suntem 
ucenicii Lui, afierosiți în slujba Lui. 

Ucenicii Săi L-au părăsit de frica evreilor, și cât S-a 
amărât nu se poate spune! Iar acum câţi nu se leapădă 
de EI, câţi nu-L părăsesc, câţi nu-l făgăduiesc unele și 
altele săvârșesc? Cum se vor afla unii ca aceştia lângă El 
în ziua judecății? Ce vor spune când va începe Hristos să 
enumere pe rând Patimile Sale, iar ei nu vor avea nimic 
de arătat, ci numai lepădarea și mulțimea răutăților lor? 

Să luăm aminte la viața noastră, fiii mei! Să avem dra- 
goste și răbdare întru toate! Să nu judecăm, să alungăm 
gândurile cele rele, să ne smerim! Să ne amintim de cea- 
sul cel greu al morții și al judecății! 

Când toate acestea le veți face, să știți că veți trăi îm- 
preună cu Hristos veșnic. Precum Ingerii lângă tronul 
Său, așa și voi veți cânta cântări veșnice și pline de des- 
fătare. Ce fericire vom simți atunci! Cum vor fi uitate 
atunci toate cele de aici! Numai bucurie și Paște veșnic, 
fără sfârșit! Slavă lui Dumnezeu, Celui ce ne dă biruinţa! 


3, Fie ca dragostea lui Dumnezeu să răcorească 
sufletul tău cel însetat, așa cum se răcorește cerbul 
la izvoarele apelor. „...aşa Te doreşte sufletul meu pe 
Tine, Dumnezeule; când voi veni şi mă voi arăta feței lui 
Dumnezeu?” 

Slavă Ţie, Dumnezeule, pentru mare mila Ta cea 
arătată către mine! Fără să fi făcut vreun bine pe pă- 
mânt, dai mângâiere sufletului meu. Ah, cât de mult se 
ușurează împietritul și nefericitul meu suflet când în 
el lucrează uneori roua dragostei lui Dumnezeu! Cât de 
mult îl odihnește și-l ușurează de povara vieții și a ispi- 
telor! Ah, de m-ar învrednici Dumnezeu, pentru rugă- 
ciunile voastre, să mă odihnesc în mult-dorita răcoare 
a dragostei lui Dumnezeu! 

Omul dobândește cu osteneală mântuirea. Ispititorul 
demon și-a pus în lucrare toată știința sa pentru nimici- 
rea omului, dar Tu, Dumnezeul meu, Dumnezeul meu nu 
Te depărta de la noi, ci fă-Te nouă precum șarpele cel de 
aramă pe vremea lui Moise, ca văzându-Te pe Tine, să ne 
vindecăm de mușcăturile șerpilor înțelegători! 

„Cândveţi înălța pe Fiul Omului, atunci veţi cunoaște 
că Eu sunt'*. Hristoase al meu, Lumina mea, Dragostea 
mea cea răstignită, Care pentru păcatele noastre Te-ai 
înălțat pe Cruce, Șarpele mântuitor pentru sufletele 


1 Psalmi 42, 1-2. 
2 Ioan 8,28. 

mușcate de șerpii cei vicleni, vindecă-ne şi pe noi de 
îimpunsăturile păcatului! 

Dumnezeu să ne binecuvinteze și să reverse peste noi 
adâncul milostivirilor Sale, ca să ne aflăm cu toții uniţi 
în veșnica și fericita viaţă, în care nu este durere, nici 
intristare, nici suspin, ci viață fără de sfârşit. „Și Dum- 
nezeu va șterge orice lacrimă din ochii lor”. 

O, ce bucurie nerăpită! O, încredințare a conștiinței 
că de acum s-au terminat suferințele acestei vieți mult 
chinuite! „Cine este Dumnezeu mare ca Dumnezeul nos- 
tru”! Părintele îndurărilor, Cel care nu socotește păcatul. 
Ajunge numai ca fiul să spună: „Am greșit, Părinte, la Cer 
și înaintea Ta” și îndată Părintele îl îmbrățișează și-l 
sărută, ștergând din inima Lui orice urmă de amărăciu- 
ne, pe care o pricinuise necuviința fiului. Mi se întunecă 
mintea când cuget la adâncul îndurării părintești către 
păcătos. 


4. Cu ce fel de dragoste se hrănesc, oare, fericite- 
le suflete în Împărăția Cerurilor? Suflete al meu, acest 
Hristos, lisus Cuvântul cel viu, Acesta ne-a dăruit exis- 
tența, mijloacele care ne dau viaţa, izbăvirea cea veșnică, 
odihna în sânurile Părintelui Ceresc. „Că El a zis şi s-au 
făcut, El a poruncit şi s-au zidit'*. 

Dumnezeu ne pedepseşte puţin ca să ne păzească 
în smerenie ca într-o îngrăditură, fiindcă știe cât de 
schimbătoare este firea omenească datorită slăbiciunii 
ei, cât uşor înclină spre păcat. Ocrotindu-ne părintește, 
ne pedepsește cu dragoste, pentru a ne întări întru în- 
țelepciunea cea de sus. Însă această cunoaștere este a 


1 Vezi Apocalipsă 7, 17. 
2 Luca 15,21. 
3 Psalmi 33,9. 

Sfinţilor desăvârșiți. Și nu este așa cum o explică unii, 
căci ea are o putere deosebită. 

Adică, într-un cuvânt, atunci când se află la înălțimea 
virtuţii, este cu putinţă ca omul, dacă îngăduie Dumne- 
zeu, să coboare întru adâncul stricăciunii şi al desfrâ- 
nării. lar aceasta nu o poate explica nimeni cu cuvântul, 
ci cu simţirea. Și nici cu simţirea nu o va putea explica 
nimeni, fără numai cel ce va trece mai întâi prin cupto- 
rul babilonian al ispitelor, cu îngăduinţa lui Dumnezeu, 
pentru a-şi cunoaște slăbiciunea și a vedea către cine 
este lupta, care este răutatea și viclenia potrivnicului 
diavol şi cât de grea este ridicarea atunci când cade. 
Acestea în puține cuvinte despre „cunoaşte-te pe tine 
insuți”. 

Când cineva va dobândi această cunoaștere, atunci 
Sfânta Treime Se va sălășlui în inima lui. Atunci feri- 
cirea izvorăște neîncetat și sfârșește în descoperiri. 
Aceste cuvinte le spune Avva Isaac, lauda cea mare a 
isihaștilor. 

Un cuvios părinte s-a sculat pentru rugăciunea de 
seară și și-a întins mâinile. Și venind Harul lui Dum- 
nezeu, și apunând soarele în spatele său, atât de mult 
l-a „cucerit” Harul, încât abia când a răsărit soarele și 
i-a încălzit faţa, și-a venit întru sine și a văzut că este o 
altă zi. Atunci L-a slăvit pe Dumnezeu că a învrednicit 
țărâna de astfel de taine. 

Ah, au trecut acele vremuri ale Harului! Acum avem 
înghețuri chiar și în aceste țări calde, adică în lăcașurile 
monahilor, ale pustnicilor, pentru că lipseşte pilda cea 
bună și virtutea. 

Cât de mult vor fi simțit Cuvioșii Părinți Harul în 
rugăciune! Pe noi ne cercetează puțin Dumnezeu în ru- 
găciune și simțim puţin Har, aceștia însă toată noaptea 

erau răpiți în contemplarea celor dumnezeiești și trăiau 
Împărăția Cerurilor. „Împărăţia Cerurilor înlăuntrul 
vostru este” 

Ah, cât de mult mi-aş fi dorit să trăiesc în acele vre- 
muri, când izvora petrecerea cuvioasă și pilda cea bună! 
Acum avem uscăciune și sărăcie. Să mulțumim neînce- 
tat lui Dumnezeu că în acest întuneric duhovnicesc ne-a 
dăruit puțină lumină pentru a putea, chiar și împiedi- 
cându-ne, să ajungem la porţile Ierusalimului celui de 
sus și să nu fim închiși în întunericul cel veșnic. Să nu 
fie una ca aceasta, Hristoase al meu, la niciun creştin! Ci 
cu toții fiind uniţi, să ajungem acolo „cu picioare vesele”, 
bucurându-ne și prăznuind Paștele cel veșnic! Amin. 


5. Gura care mulţumeşte întotdeauna lui Dumne- 
zeu nuva fi lipsită de binecuvântările Lui. Dar gura care 
cârteşte și Il răneşte pe Marele său Binefăcător, este cu 
neputinţă să nu fie pedepsită de Dumnezeu. 

Acesta ne-a dat ființă, El ne dă viaţa și ne-o ocroteşte 
cu deosebita Sa purtare de grijă. El, vrăjmași ai Săi fiind 
noi, mai înainte, ne-a făcut fii și moștenitori ai împără- 
ției Sale prin moartea Fiului Său. El ne curățeşte și ne 
sfințește prin Sfintele Sale Taine. El ne dă hrana și bău- 
tura cea cerească, adică Preasfântul Său Trup și Cinstit 
Sângele Său. El ne-a rânduit Înger păzitor pentru toată 
viața noastră. E] va lua și sufletul nostru și-l va povăţui la 
moștenirea cea veşnică. Dar eu ce fac? Mi-a lipsit timpul 
povestind. Mă voi afla ostenindu-mă în zadar, voind să 
măsor nisipul mării, nesfârșitele binefaceri ale Preabu- 
nului nostru Dumnezeu. 

Așadar, după atât de multe și nemăsurate bunătăți 
să mai și cârtim?! O, Dumnezeul meu, treci cu vederea 


1 Luca 17, 21. 

nerecunoștința noastră și luminează-ne mintea, ca să 
vedem ce ne-a dăruit inima Ta cea părintească şi să 
aducem în loc o mică mulțumire, ca să aflăm iertare de 
păcate și milă! 


6. Cât despre sfântul Înger despre care îmi scrii, află 
că atunci când primeşte poruncă de la Domnul, fără a 
adăuga sau a scoate ceva, rămâne în apropierea omului și 
il luminează, îi poartă de grijă, îl izbăvește din primejdii 
și îl apără de diavol, așa cum vedem în viața Sfântului 
Andrei cel nebun pentru Hristos, unde citim că îngerul 
păzitor se lupta cu diavolul pentru a-l apăra pe monahul 
cel vinovat. 

Ingerul este rânduit creștinului ca un frate mai mare. 
Este mai aproape de Dumnezeu și, ca unul care are în- 
drăznire, se roagă pentru fratele său mai mic. lar omul 
il roagă ca pe un frate mai mare să-l ocrotească și să se 
roage pentru el, ca unul care are îndrăznire înaintea lui 
Dumnezeu. 

De câte ori nu ne şoptește la urechea sufletului: „Să 
nu faci asta!” sau: „Fă aceasta!” sau: „Ia aminte la aceas- 

a!”. Astfel de îndemnuri sunt multe pentru cei care au 
ochii sufletului deschişi. 

Să nu uiţi pilda din Evanghelie cu grădinarul și cu 
smochinul neroditor. „Doamne, lasă-l şi anul acesta, 
până ce îl voi săpa împrejur şi voi pune gunoi. Poate 
va face rod în viitor: iar de nu, îl vei tăia”. Grădinarul 
închipuiește pe Sfântul Inger, cel care se îngrijește de 
om până când acesta va rodi și se va mântui. 

În Pateric sunt scrise multe istorioare despre pur- 
tarea de grijă a Îngerului pentru om. Unii au fost văzuți 
plângând în vremea când oamenii pe care îi ocroteau 


1 Luca 13, 8-9. 

păcătuiau. Gândește-te cât de mult se rugau. Lacrimile 
lor arată dragostea lor față de om și împreună-pătimirea. 


7, Fiii mei binecuvântaţi, dragostea Domnului 
nostru să vă păstreze întru sănătate sufletească și tru- 
pească. O, cu adevărat vrednic de tânguire este copilul 
ce trăiește în casa părintească, bucurându-se de toate 
desfătările vieţii, dar care nu-și recunoaște tatăl! Și 
nici măcar puțină atenţie nu îi dă, ca să simtă bogăţia 
dragostei Lui, ci amintirea tatălui o socotește ceva care 
nu merită luat în seamă sau de care să se preocupe. Ce 
judecată va pronunţa cineva pentru un astfel de fiu ne- 
vrednic? Cu siguranţă că toți îl vor socoti nevrednic de 
dragostea și averea părintească. 

Din nefericire însă, în pilda și persoana acestui fiu 
nevrednic îl vedem astăzi pe omul potrivnic lui Dumne- 
zeu și, ceea ce este mai întristător, pe creștinii de astăzi, 
desigur în afara celor aleși dintre ei. 

Trăim în această lume, pe care Dumnezeu a dăruit-o 
ca locuință temporară. Ne-a dat libertatea sa pentru a ne 
desfăta de bunătățile pământului, fără să Se lase pe Sine 
nemărturisit în tot ceea ce vedem și înțelegem, astfel 
încât prin rațiunea noastră să-l dăm slavă și cinste, prin 
dragostea noastră cea din tot sufletul către El. 

Să cugetăm puţin la faptele mântuitoare cele mai 
esențiale, începând de la neascultarea celor întâi-zidiţi, 
astfel încât să simțim mai curat bogăția dumnezeieștii 
dragoste. Cei întâi-zidiți sunt izgoniți din desfătarea Ra- 
iului și locuiesc în pământul plin de spini și pălămidă. 
Insă această nemărginită dragoste a Părintelui Ceresc 
pentru făptura care L-a uitat trimite pe Unul-Născut 
și Preaiubitul Său Fiu în lume, ca să ridice vrăjmășia 
omului față de El. 

Vedem că negrăita Sa iubire de oameni L-a făcut să 
jertfească pe Preadulcele Său Fiu prin moartea pe Cru- 
ce, de vreme ce aceasta o cerea căderea cea grea a omului 
vinovat. 

Apostolul Pavel spune despre această Jertfă urmă- 
toarele: „El, Care pe Însuşi Fiul Său nu L-a cruțat, ci L-a 
dat morţii, pentru noi toți”. Și iarăși: „S-a smerit pe Sine, 
ascultător făcându-se până la moarte, şi încă moarte pe 
cruce"? 

După trei zile Se scoală cu a Sa stăpânire, făcându-Se 
incepătură celor adormiţi întru adevărată încredința- 
re, că tot neamul omenesc se va scula la învierea cea de 
obște. 

Mai înainte de a Se înălța, a poruncit Sfinților Apos- 
toli să boteze în Numele Tatălui și al Fiului şi al Sfân- 
tului Duh pe tot cel ce va crede întru El, dându-le pute- 
rea de a se face prin credinţă fii ai lui Dumnezeu. Ne-a 
predat și Sfintele Taine, pentru ca prin ele să ne unim 
cu EI, astfel încât să trăim întotdeauna uniţi cu El întru 
adevărată fericire, pe care o dăruieşte numai unirea cu 
Dumnezeu. 

Ne-a dat Înger neadormit, păzitor sufletului și trupu- 
lui, pe Îngerul păzitor, pe care îl trimite la Sfântul Botez, 
povățuitor şi ocrotitor, deoarece prin Taina Sfântului 
Botez creștinul devine fiu al lui Dumnezeu după Har, 
moștenitor al lui Dumnezeu și împreună-moștenitor al 
lui Hristos. 

Dar mai bine să încetez de a mai vorbi despre faptele 
și darurile nemărginitei bunătăţi ale netâlcuitei dragos- 
te a Părintelui ceresc, căci cu cât mai mult se luminează 
mintea omului să înțeleagă dragostea Creatorului către 


1 Romani 8, 32. 
2 Filipeni 2, 8. 

făptura Sa, cu atât mai mult se vădeşte nemulțumirea 
noastră și nesocotirea adevăratului și Iubitorului nostru 
Părinte. 

Trăim în această lume deșartă și ignorăm sau mai 
degrabă nu ne dăm seama de ce trăim, care este scopul 
vieții noastre, ce destinaţie are omul aici pe pământ. Din 
nefericire, ne-am asemănat cu animalele cele necuvân- 
tătoare. Trăim fără să ne gândim că timpul vieţii noastre 
este un lucru foarte prețios pentru mântuirea noastră și 
îl folosim, îl cheltuim, fără părere de rău, dar în vremea 
trezirii noastre nu vom mai putea să-l mai întoarcem 
înapoi. 

Pentru aceasta cât înțelept este omul acela care, 
după ce va înţelege cât de prețios este timpul acestei 
vieți vremelnice, îl va folosi cum trebuie pentru faptele 
bune, astfel încât atunci când va veni ceasul morții celei 
dureroase, conștiința lui să afle îndrăzneală și cuvânt 
de apărare înaintea demonilor celor osânditori, căci „a 
făcut ceea ce trebuia să facă”. 

Iisus vorbind în Sfânta Sa Evanghelie despre meni- 
rea omului, spune: „Am îeșit de la Părintele Meu și am 
venit în lume. Dar iarăși las lumea și merg la Părintele 
Meu”. Aici Mântuitorul nostru vorbește potrivit firii 
omenești, căci ca un Dumnezeu de o ființă cu Tatăl, 
nu S-a despărțit de El. Faptul că ca la vremea rânduită 
de Dumnezeu este menit omului să lase lumea și să se 
supună lui Dumnezeu, de la Care ieșit, o spune Sfânta 
Scriptură la Facere: „Atunci, luând Domnul Dumnezeu 
țărână din pământ, a făcut pe om şi a suflat în faţa lui su- 
flare de viaţă şi s-a făcut omul fiinţă vie'?. A ieșit suflare 
dumnezeiască de la Dumnezeu cel triipostatic, nu însă 


! Ioan 6,28. 
2 Facere 2/77, 

aceeaşi suflare a devenit sufiet în om, ci sufietul omului 
a fost creat prin suflarea dumnezeiască. De aceea şi este 
dator să se întoarcă din nou la Dumnezeul său. 

Aici trebuie să luăm aminte. A ieșit suflarea lui 
Dumnezeu și a creat sufletul omului. L-a făcut sfânt, 
curat, fără de răutate, bun. Așadar când vine ceasul cel 
înfricoșat al morții pentru suflet, oare va avea sfințenia 
și curăţia cea dintâi? Din nefericire, nu, fiindcă toți am 
păcătuit ca urmași ai lui Adam. Dumnezeu însă, cel care 
cunoaște boala noastră și că din tinerețe cugetarea omu- 
lui este plecată spre cele viclene, nu mai cere curăţia cea 
dintâi. Dar ce anume? Vrea adevărata și sincera noastră 
pocăință, depărtarea de păcat, inimă zdrobită și smeri- 
tă; vrea tânguire și lacrimi, pentru a ne dărui ambrozia 
mângâierii, „pe care lumea nepocăită nu a cunoscut-o”. 

Când omul se pocăiește sincer, atunci Dumnezeu îl 
primește cu brațele deschise, dându-i în același timp și 
dumnezeieștile însușiri, prin care va putea să intre în 
nemărginita Împărăţie a lui Dumnezeu, ca să trăiască 
împreună cu Părintele Ceresc. lată menirea omului! 

Mintea omului se uimește vrând înțeleagă cât de mă- 
reață și de înaltă este menirea lui! Și cu toate acestea 
cât de mare este nesimțirea omului și cât de gros este 
întunericul ce acoperă ochii sufletului său, încât nu se 
gândește pentru ce se află aici pe pământ și ce vrea Dum- 
nezeu de la el. Din nefericire, s-a vătămat vederea minții 
sale din pricina bolii păcatului și mai ales din pricina 
iubirii de sine. 

Până când, Dumnezeul meu, vom rămâne trândavi și 
nesimţitori în ce privește această mare menire a noas- 
tră? Trimite-ne puțină luminare! Dar oare a încetat vre- 
odată soarele să-și trimită lumina sa cea îmbelșugată? 
Cu cât mai mult Tu, Soare al dreptăţii! Vai mie, Doamne 

al meu, că săvârşim de bunăvoie toate relele! Dar Cel 
ce ai noian nesfârșit de dragoste, revarsă iarăși peste 
noi dragoste, împreună-pătimire și îndelungă-răbdare. 
Poate se vor mai mântui câteva suflete, mai înainte de a 
ne ajunge dreapta Ta judecată. Aşa Doamne, fie-Ţi milă 
de mine, omul cel nefericit, cel care spun dar nu fac, și 
dăruiește-mi pocăință mai înainte de a ieși din lumea 
aceasta. Luminează lumea Ta, pentru care Ţi-ai vărsat 
înfricoșătorul și Preascumpul Tău Sânge, și dăruieșşte-i 
pocăință! 


9. Fiii mei iubiţi întru Domnul, nădăjduiesc ca să- 
raca mea scrisoare să vă găsească uniți în dragoste, as- 
cultare, rugăciune și trezvie întru toate. 

Astăzi prăznuim Soborul tuturor Puterilor cerești. 
Gândiţi-vă ce prăznuire se face în Cer! Ce cântări! Câtă 
bucurie simt Îngerii lui Dumnezeu! Sfinţii Îngeri, păzito- 
rii sufletelor noastre, prăznuiesc astăzi și, ca unii ce sunt 
niște frați mai mari ai noștri, trebuie să le împărtășim 
bucuria. 

Cât de mult ne ajută nevăzut! De câte ispite și primej- 
dii de moarte ne izbăvesc ei! Câte rugăciuni fac pentru 
noi atunci când văd chipul lui Dumnezeu! Atunci când 
stau lângă noi și înalță rugăciunile fiecăruia. Iar atunci 
când vom muri, ei ne vor ajuta în ceasul morții și în tre- 
cerea prin vămile văzduhului. De aceea trebuie să nu- 
trim o dragoste deosebită față de Îngerii lui Dumnezeu. 

Dar mai de folos este să le semănăm în virtuți. Sfin- 
ţii Îngerii au ascultare desăvârșită față de poruncile lui 
Dumnezeu; fără vreo grăire- împotrivă împlinesc cele 
poruncite. Au dragoste desăvârșită către Dumnezeu și 
oameni. Îngerii au curăție neîntinată și smerenie neîn- 
trecută, iar nerăutatea lor este nespusă. 

Și alte virtuţi îi împodobesc pe Îngeri. Dacă îi iubim 
cu sinceritate, dacă vrem să locuim în același loc, acolo 
unde locuiesc ei, trebuie să ne silim să le fim asemenea. 

Petrecerea monahală este numită de Sfinții Părinți în- 
gerească, iar aceasta deoarece trebuie să trăiască viața ase- 
menea cu cea a Îngerilor. Însă atunci când nu o trăiesc, ci 
petrec viața potrivnică, vor fi rânduiți cu îngerii cei vicleni. 

Nevoiţi-vă, fiii mei, cei ce sunteți bucuria și mângâie- 
rea mea, ca să ajungeţi la măsurile Ingerilor în ascultare, 
în dragoste, în rugăciune și curăţie și vă veți învrednici 
și de petrecerea cea împreună cu Ingerii în viața cea de 
după moarte! Amin. 


9. Fiul meu, cu cât mai mult vei simţi mila lui Dum- 
nezeu, cu atât te vei uni în dragoste cu El. Și cu cât te 
vei adânci în măreția dumnezeieștii slave, cu atât te vei 
adânci în cunoaşterea nimicniciei tale, înălțându-te 
totodată la starea în care vei primi cunoaşterea duhov- 
nicească. Cu cât mai multă smerenie vei dobândi în ne- 
incetata ta rugăciune, cu atât mai fierbinte Îl vei simți 
pe Iisus, iar inima ta ca peun alt rug aprins. 

Inalță-ți mintea sus, acolo unde este viața și bucuria 
noastră, căci, așa cum spune Apostolul Pavel, „petrecerea 
noastră este în Ceruri”. Pe cele de sus să le dorești cu 
ardoare, iar această sfântă dorire îţi va face viața mMo- 
nahală ușoară şi preadulce. În răpirea minții, săvârșită 
de Harul lui Dumnezeu, minune după minune va urma 
și mereu întru extaz vei fi înaintea Luminii celei neîn- 
serate a cunoașterii lui Dumnezeu. 


10. Atunci când Hristos trăiește întru tine, să nu te 
temi de nimic. Dar pentru ca Hristos să trăiască întru 


1 Filipeni 3, 20. 

tine este nevoie de multă smerenie. Cazi cu mintea la 
preacuratele Lui picioare și tânguieșşte-te, zicând: „Lisu- 
se al meu, doar Tu mi-ai rămas lumină și viață în această 
viață smerită a mea. Arată-mi frumusețea Ta cea du- 
hovnicească, ca să mă umplu de dumnezeiasca iubire, 
să alerg în urma mirurilor Tale și să strig: „Lipitu-s-a 
sufletul meu de Tine și pe mine m-a sprijinit dreapta Ta”. 
O, Lisuse al meu, când voi ieși și mă voi arăta feței Tale? 
Lumina sufletului meu, când Te voi vedea... și voi spune: 
„O, adâncul bogăției, și al înţelepciunii, și al cunoștinței 
lui Dumnezeul!” 

Așa, fiul meu, iubește mai mult decât orice smerenia 
şi atunci pe Iisus Cel smerit cu inima ÎL vei dobândi pen- 
tru totdeauna în sufletul tău. 

Pe lisus să-L inspiri, pe Iisus să-L expiri. Și atunci 
vei cunoaște cine este Îisus. 

Unde va mai încăpea atunci dragoste pământească? 
Este cu putință să ia foc pădurea uscată și să mai rămână 
ceva din ea? Nici măcar crengile uscate ale gândurilor 
omenești nu vor mai rămâne atunci când va veni dra- 
gostea lui lisus. 


11 e Îndrăznește, fiul meu, căci prin multe necazuri 
vom urca la lumina cea neînserată și dumnezeiască 
a Muntelui Tabor! Și acolo vom auzi dumnezeieștile 
cuvântări ale iubitului nostru lisus. „Cât de iubite 
sunt locașurile Tale, Doamne al puterilor, dorește și se 
sfârșește sufletul meu după curţile Domnului. Inima mea 
și trupul meu s-au bucurat de Dumnezeul cel viu”. Cu 


1 Psalmi 62, 8. 
2 Psalmi 83, 1-2. 

adevărat, Dătător de viaţă este Hristos Dumnezeu, căci: 
„Eu am venit ca viață să aibă și mai mult să aibă”. 

Îţi doresc ca Hristos, Viaţa cea veșnică, să împă- 
răţească înlăuntrul tău, ca astfel să poți striga: „Avva, 
Părinte!'?. O, ce este mai plin de desfătare decât lisus? 
Cine a gustat pe Hristos şi a mai dorit o altă dragoste, o 
dragoste păcătoasă? Nimeni, deoarece atât de lucrătoare 
este această dragoste, încât o sută de ani de ar petrece 
cineva într-o viață plină de necazuri și doar pentru puțin 
timp ar simţi dumnezeiasca dragoste, aceasta singură 
are puterea să risipească toate întristările, iar omul să 
rămână uluit înaintea dumnezeieștii măreții. 


12. Dumnezeu, din nemăsurata Sa bunătate, vrând 
să ne dea negrăitele Sale bunătăți duhovnicești, ne 
cheamă, ne îndeamnă să 1 le cerem. El vrea să ni le dea, 
dar vrea să batem la ușa milei Sale și răspunzând, să ne 
deschidă. 

Dumnezeu aceasta vrea să facem, dar diavolul, acest 
începător al răutății, vrăjmașul lui Dumnezeu și al nos- 
tru, ce face pentru ca omul să nu creadă în îndemnurile 
lui Dumnezeu? Aduce gânduri de necredinţă, apoi de 
deznădejde, adică îl face să nu creadă că Dumnezeu va 
implini dumnezeieștile Sale cuvinte. Apoi îi spune: „Eşti 
păcătos, eşti așa și așa, nu ţi se ascultă rugăciunile. Poţi 
să strigi cât vrei, că Dumnezeu nu te ia în seamă”. Și ast- 
fel slăbește credința și voința. 


13. Hristos nu are nevoie de noi, căci are miriade 
de Ingeri care [i slujesc fără prihană, și poate doar cu 
cuvântul să facă alte miriade de ființe pline de sfințenie. 


1 Ioan 10, 10. 
2 Marcu 14, 36. 

Dar nemărginita Sa dragoste L-a înduplecat să Se milos- 
tivească spre noi, nescârbindu-Se de duhoarea și de ră- 
nile noastre. De aceea în fiecare clipă a vieții noastre să 
ne amintim de această dragoste a lui Dumnezeu, pentru 
ca smeritele noastre fapte să le facem numai și numai 
pentru Dumnezeu. Gândiţi-vă că nu noi ne-am răstignit 
pentru Hristos, Mântuitorul nostru, ci El a răbdat, de 
ascultare, moarte pe cruce pentru noi, lepădaţii. 


14. Harul lui Hristos să fie cu tine, fiul meu, ca să 
te lumineze și să înmulțească dragostea Sa, astfel încât 
să rămâi alipit de El și să nu te ia curentul cel lumesc. 
Și astfel să cazi de la Dumnezeu și să se piardă sufletul 
tău cel nemuritor, de care nu este vrednică toată lumea. 

Harul care s-a pogorât la tine este puţin. Sfinţii 
au mult Har. Dar ca să se înmulțească, trebuie să te 
smerești. Dacă te vei mândri, va pleca de la tine și apoi 
vei plânge. Așadar, atenţie multă, ca să-ți amintești de 
păcatele și patimile tale, pentru a nu se înrădăcina slava 
deșartă întru tine, iar ea să izgonească Rugăciunea. 


15 e Bunătatea lui Dumnezeu uneori se vede caun to- 
iag care îl pedepseşte pe om spre folosul său. Când vede 
că toiagul rănește, atunci îl transformă în baston, cu care 
ușurează greutatea și mângâie sufletul omului, astfel 
încât toate să se facă spre folos şi sporire duhovnicească. 

Când nu există cunoaștere duhovnicească, omul cre- 
de că toiagul, „certarea Domnului”, îl va omori și astfel 
se va săvârși, însă Dumnezeu împreună cu ispita aduce 
și sfârșitul ispitei. 

Omul care are discernământ știe cât poate ridica, de pil- 
dă, un animal de povară și nu-l împovărează mai mult decât 
trebuie. Cu atât mai mult Dumnezeu nu ne va împovăra cu 

oispită mai presus de puterile noastre. Așadar, nu Dumne- 
zeu, ci puținătatea credinței noastre ne pricinuiește lipsa 
de răbdare, care face să ni se pară povară grea. 

Uneori însă oamenilor, în care s-a sălășluit multă 
mândrie și trufie, Dumnezeu le îngăduie ispite foarte tari, 
pentru a zdrobi semeția cugetării lor. Însă mila Lui nu-i 
părăsește, ci îi urmează îndeaproape. O, cât de bun este 
Dumnezeu! 


16. „Fecioara astăzi naşte pe Cel mai presus de 
ființă”. Ce să spun eu, nevrednicul și întinatul, despre 
măreția nemărginitelor judecăţi ale Celui Preainalt? 
Mă uimesc și nu pot să contemplu taina aceasta. Cum 
Dumnezeu stă Prunc în ieslea necuvântătoarelor! Cum 
Cel fără de mamă din Tatăl Se înfașă în scutece și este 
legănat în brațele Sfintei Fecioare! „Mare ești, Doamne, 
și minunate sunt lucrările Tale și nici un cuvânt nu este 
de ajuns spre lauda minunilor Tale!” „O, adâncul bogăției 
și al înțelepciunii și al cunoștinței lui Dumnezeul!”. 

Se veselește sufletul meu de Domnul! Mă închin și 
sărut pe Preadulcele Prunc, ca să mă izbăvească de ne- 
cuvântarea patimilor mele. 


17 e Dacă Hristos ne-a poruncit să-i iertăm pe 
vrăjmașii noștri de șaptezeci de ori câte șapte într-o zi, 
cu atât mai mult va ierta El, Cel ce este Adâncul iertării! 
Dacă ai putea măsura picăturile de ploaie și firele de ni- 
sip, atunci ai putea măsura o mică parte din nesfârșita 
milă a lui Dumnezeu. 


18. Să cădem către Impărăteasa cea cerească, 
Preacurata Născătoare de Dumnezeu, cea care este 


1 Romani 11, 33. 

grabnic-ascultătoare, ca să ne ajute, „fiindcă nimeni care 
aleargă la ea nu iese rușinat, ci cere harul și primește da- 
rul către cererea cea de folos”. După Dumnezeu numai ea 
poate să ne ajute. Să nădăjduim în ea și nu vom fi rușinați. 


19. Îţi doresc din toată inima să fii sănătos şi să te 
bucuri de pacea sufletului, fiindcă pacea lui Dumnezeu 
nu este altceva decât sălășluirea lui Dumnezeu, odihna, 
fericirea și dumnezeiasca desfătare. 

Pacea lui Dumnezeu, cea care covârșește toată min- 
tea, se dă ca o cunună și dar împărătesc sufletelor care 
se nevoiesc. Ea este o însușire a fiilor lui Dumnezeu. 

Pentru ca ea să se sălășluiască în sufletul creștinului, 
este nevoie mai întâi de osteneala cea pentru Dumnezeu; 
osteneală duhovnicească și discernământ și conștiință 
mai strălucitoare decât soarele, neosândită în tot ceea 
ce trebuie să facă. 

Atunci acest suflet primește și se desfătează de 
mult-prețiosul dar al „păcii lui Dumnezeu” și ca o mirea- 
să vorbeşte împreună cu Mirele ei, lisus, despre nunta 
lor veșnică și despre bogăţiile cele duhovniceşti ale Ce- 
rului. Și în timp ce cugetă acestea, crește pacea în suflet 
și sfârșește în lacrimi preadulci. 

Pacea lui Dumnezeu este arvuna nunţii viitoare cu 
Mielul înjunghiat. O, pace a lui Dumnezeu, vino și la 
mine, pricinuitorul de tulburare, cel care nu cunoaște 
frumuseţea ta! Vino ca să se răcorească sufletul meu cel 
viclean și osândit! 


20. Preasfântul Duh, Mângâietorul cel bun al suflete- 
lor întristate, răcoarea care desfătează inimile cele arse în 
cuptorul ispitelor, Acesta, fiul meu, Duhul cel înțelegător, 
să îndulcească, să răcorească, să desfăteze şi să lumineze 

binecuvântata ta inimă, ca să poată duce greutatea arșşiței 
adusă de săgețile cele aprinse ale celui viclean și înghețul 
nopții al lipsirii de dumnezeiescul Har, până când, într-o 
zi, vom ajunge la porțile Împărăției Cerurilor. 


21 e Fie ca dragostea lui lisus să-ți pârjolească inima 
și ca un cerb însetat să alergi către izvoarele monahale 
ale apelor duhovnicești și să bei și să te saturi de nectar 
ceresc! Să devii tot duhovnicesc, tot iubire dumnezeias- 
că, dăruit cu totul adorării Aceluia Care te-a iubit până 
la moarte și moarte pe Cruce. 

Numai în Dumnezeu vei găsi adevărata fericire și 
bucurie, fiindcă El este Izvorul acestora, ca Cel ce este 
neschimbat și adevărat. 

Bucuria pricinuită de cele pământești se dobândește 
cu multă osteneală și trudă, dar apoi devine vătămătoa- 
re și osânditoare. Cu adevărat deșertăciune sunt cele 
omenești. Nu rămâne bogăția, nu însoțește slava, căci 
venind moartea pe toate acestea le face să dispară. 

Vrei să trăieşti o viață plăcută și liniștită? Păzește 
poruncile lui Dumnezeu! Teme-te de Dumnezeu în fie- 
care cugetare a ta, în fiecare cuvânt și faptă! Începutul 
înțelepciunii și sfârșitul ei este frica lui Dumnezeu. 

Precum făclia luminează drumul pe care mergem, tot 
astfel frica lui Dumnezeu ne luminează în chip gândit, 
ca să vedem cum trebuie să păşim pe calea mântuirii 
noastre. Precum făclia ne păzeşte să nu ne împiedicăm și 
să cădem, tot astfel și frica lui Dumnezeu ne izbăveşte de 
piedicile păcatului și ne povățuieşte la destinaţia noas- 
tră. Așa Îl dobândim pe Dumnezeu. 


22. Ce apărare vom avea când Hristos ne va ară- 
ta mâinile Sale rănite, coasta Sa împunsă, Capul Său 

preacurat înțepat de spini, buzele Sale uscate și pline 
de amărăciunea fierii și a oţetului și ne va spune: „Pentru 
tine, suflete preaiubite, pentru multa dragoste ce ţi-o 
port le-am pătimit pe toate acestea. Arată-mi și tu ră- 
nile ce le-ai suferit pentru dragostea Mea, ca să le pun 
balsam peste rănile Mele”. 

Atunci, fiii mei, noi ce vom arăta? Nerecunoştința 
noastră, nepăsarea noastră, egoismul nostru, neascultări- 
le noastre și mulțimea celorlalte patimi? În loc de balsam 
vom pune otravă pe rănile dragostei Sale. De aceea să ne 
silim! De pe acum să luăm aminte, astfel încât să punem 
balsam pe rănile Sale și să ne numim fii ai Săi adevăraţi. 


23, „Netâlcuit și necuprins este dumnezeiescul”. 
Firea minții noastre nu o cunoaștem și nu o vedem. Și 
cu toate acestea ea conduce toate cele ale omului. Dar 
mintea mărginită va vedea oare Mintea cea nemărgini- 
tă, pe Dumnezeu, ca să-L creadă? Dumnezeu este mai 
presus de duh, mai presus de orice poate cugeta omul. 
„O, adâncul înțelepciunii și cunoașterii lui Dumnezeu”. 


24. Și eu, fiul meu, am trupul bolnăvicios, care este 
ca o țeapă în calea mea. Nu mă lasă să pășesc și astfel 
rămân în urmă, până când Dumnezeu Se va milostivi de 
neputința mea. 

Toate le naște păcatul, dar Dumnezeu, din bunătate, 
chiar și aceste pedepse ale păcatelor le trimite spre ierta- 
rea lor, dar și pentru a avea mai multă îndrăzneală către El. 

O, cât de mare este dragostea lui Dumnezeu pentru 
om! Cine poate să străbată cu privirea acest ocean al dra- 
gostei? Plânge ca un prunc atunci când mintea se lumi- 
nează și vede, deși puţin, cât de mult îl iubește Dumne- 
zeu. Dar cu toate acestea, de câtă osteneală este nevoie 

ca să primească această luminare! Fiindcă este dar venit 
de sus, de la Părintele luminilor, vine ca o răcorire, ca o 
desfătare, ca o zi dulce la sufletul istovit de osteneala 
diferitelor încercări. 


25, Omul a nesocotit pe Însuşi Părintele său, pe 
Preaînaltul Dumnezeu, Care l-a făcut om din nimic. Ah, 
cât de rea este această nesocotinţă! Aceasta este pricina 
tuturor suferințelor omenești, prima încălcare de porun- 
că a celor întâi-zidiți. Iar acest păcat nepocăit al neas- 
cultării a adus fiilor acestora, adică nouă, toate cele rele, 
iar acum secerăm spinii și pălămida diferitelor suferințe. 

„Cu moarte veţi muri”. Moartea este stricăciunea ne- 
stricăciunii, cu toate însușirile ei: boli, necazuri, întris- 
tări, dureri și celelalte. Dar bunul Dumnezeu nu a trecut 
cu vederea făptura Sa, ci prin moartea pe Cruce a Fiului 
Său, a dat Harul, prin care suntem mântuiţi”. Așa cum 
diavolul l-a folosit pe înțeleptul șarpe ca unealtă spre 
înșelare, tot astfel și Domnul Iisus Hristos S-a îmbrăcat 
în firea omenească spre „înșelare”. 

O, Doamne lisuse, Lumina întunecatului meu suflet, 
țelul vieţii mele, cât de mare s-a făcut vinovăția timpului 
trecut! O neascultare a ajuns să-L pogoare pe Dumnezeu 
și să-L aducă... Unde? La Golgota să fie răstignit pe Cru- 

ce! O mică gustare a rodului celui oprit să fie plătită cu o 
suferință atât de înfricoşătoare a Dumnezeului- Om! O, 
cât de mult iubește Dumnezeu pe om! Îndrăzniţi, așadar, 
cei împreună-păcătoși către pocăință, căci: „De VOT fi pă- 
catele voastre cum e cârmăzul, ca zăpada le voi albi, şi de 
vor fi ca purpura, ca lâna albă le voi face”. Şi: „Pe cât sunt 


1 Facere 2, 17. 
2 Efeseni 2, 5. 
3 Isaia 1, 18. 

de departe răsăriturile de la apusuri, depărtat-a de la noi 
fărădelegile noastre”. Așadar, fiul meu, să ne alipim cu 
dragoste de un astfel de Dumnezeu milostiv. Amin. 


26. Da, fiul meu, Iisus singur îţi va deveni tot. 
Îndrăznește î întru El, Care a zis: „Nu te voi lăsa, nici nu 
te voi părăsi”? Niciodată să nu- ți pierzi curajul, ci întot- 
deauna să fii la înălțime, având ca laudă pe Iisus și ca fală 
nimicnicia ta. Când te ridică la înălțime, tu să cazi jos 
sub pământ, iar când te pogoară în iad, în deznădejde, tu 
să zbori în cerul Harului. Acest joc să i-l faci diavolului. 

Nu te teme, căci în Hristos te-ai îmbrăcat. Eşti 
moștenirea lui Hristos și ai fost rânduit între cei sfințiți. 
Vei mai suferi încă multe, ca să se vadă măsura dragostei 
tale către Cel Căruia te-ai afierosit. 

Nici o laudă să nu primești de la diavolul, ci mereu 
osândește-te pe sineți, fiindcă ticălosul cu necinstite- 
le patimi ne-a întinat și atunci care laudă ni se cuvine? 
Avem nevoie numai de tânguire și de râuri de lacrimi, ca 
să curăţim întinăciunile și rănile noastre. 

Adu- ți aminte de smerenia Celui Răstignit, Care 
a spus: „Învăţaţi de la Mine că sunt blând și smerit cu 
inima și veţi afla odihnă sufletelor voastre”. Numai în 
dobândirea adevăratei smerenii vom afia liniște și pace 
în starea învolburată a sufletului nostru. 


27. Omul suferă pentru păcatele sale, dar cu toate 
acestea bunătatea lui Dumnezeu socotește durerile pe 
care le-a născut păcatul ca lucrare duhovnicească și dă 
pentru ele plată și cununi. 


1 Psalmi 102, 12. 
2 Evrei 13,5. 
3 Matei 11, 29. 

Cum să nu iubim un astfel de Dumnezeu și să nu ne 
dăruim toată viața adorării Sale! 

Din păcate însă, cu toate acestea, noi Îl uităm - și eu 
primul. De aceea și încălcăm poruncile Lui, căci dacă 
ne-am fi adus aminte de Dumnezeu, am fi făcut ceea ce 
ne poruncește El, iar frica ne-ar fi făcut păzitori ai po- 
runcilor și atenţi. Ne-am fi adus aminte de Judecată, de 
gheena focului și am fi vărsat lacrimi de pocăință. Cu 
cât suntem mai depărtaţi de lacrimi și tânguire, cu atât 
suntem mai alipiţi de cele pământești și stricăcioase. 
Grija pentru cele de sus, adică a veşnicelor bunătăţi, 
naște dorința de a le moșteni. lar această grijă bună ne 
desprinde de alipirea păcătoasă de bunătăţile cele stri- 
căcioase şi vremelnice. 

Să ne dea Domnul Dumnezeu înțelepciune, ca să 
săvârşim cele de folos sufletului nostru mai înainte de 
a pleca în cealaltă lume. 


298. Vă doresc din inimă ca dragostea lui lisus Hris- 
tos să se reverse cu îmbelșugare în inimile voastre și prin 
Harul Său să vă învredniciţi să trăiţi întru neprihănirea 
sufletului și a trupului în toate zilele vieții voastre. 

„Intru aceasta vor cunoaște toți că sunteţi ucenicii 
Mei, dacă veţi avea dragoste unii față de alţii”. Astfel 
a vorbit Izvorul cel de viață purtător, Hristos. Și iarăși, 
„Precum mlădiţa nu poate să aducă roadă de la sine, dacă 
nu rămâne în viţă, tot aşa nici voi, dacă nu rămâneţi în 
Mine. Eu sunt viţa, voi sunteţi mlădiţele. Cel ce rămâne 
întru Mine şi Eu întru el, acela aduce roadă multă. 

Prin aceste pilde Preadulcele Iisus ne învaţă că, dacă 
nu rămânem întru E], este cu neputinţă să rodim roadă de 


1 Ioan 13, 35. 
2 Ioan 15,4-5. 

viață veșnică. Iar pentru ca să rămânem întru El, trebuie 
să împlinim sfintele Lui porunci. Poruncile Lui nu sunt 
grele, ci trândăvia noastră și trufia sufletului nostru face 
ca poruncile să pară o povară greu de purtat, în vreme ce 
prin ele Hristos ne-a chezășuit Împărăția fericirii și a păcii. 

Dragostea, atunci când se sălășluieşte în suflet, 
dăruiește sufletului cea mai frumoasă Primăvară. Toate se 
bucură de adierea ei cea înmiresmată, fiindcă ea pe toate le 
acoperă, toate le crede, toate le rabdă, toate le nădăjduiește, 
nuține minte răul, nu viclenește, ci pe toate le vede cu ochi 
simplu, dragostea pe toate le acoperă. Pentru aceasta i s-a 
dat cununa: dragostea niciodată nu cade. 

Atunci când cineva iubește o persoană până la ado- 
rare, zi şi noapte se gândește la ea, pe ea și-o închipuie, 
numai pentru ea trăiește. Nu este clipă care să treacă 
și să nu picure în inima sa dulceața așteptării pline de 
nădej de și a dragostei. În felul acesta comunică cu per- 
soana iubită neîncetat. Tot astfel suntem datori și noi 
să-L iubim pe Domnul nostru Iisus Hristos şi nu ne este 
îngăduit să iubim o altă persoană, fie părinţi sau rude, fie 
vreun frate din obște, ceea ce părinții numesc prieteșug. 
Toate cele de mai sus sunt socotite chipuri ale desfrână- 
rii duhovnicești, fiindcă sufletul schimbă dragostea cea 
veșnică a Mirelui Celui fără de prihană pe dragostea față 
de persoanele cele pământeşti și muritoare. 

Smeriţi-vă, fiii mei, dacă vreți să nu fiţi lăsaţi de Dum- 
nezeu în diferite ispite. Potrivit cu mândria pe care o avem 
și ispitele ne urmează. Și nu vor înceta ispitele până când 
nu ne vom smeri întru cunoștință și simţirea sufletului. 


29. Zece au fost leproșii, așa cum se spune în Sfân- 
ta Evanghelie, și pe toți i-a curăţit dumnezeiasca scăl- 
dătoare, care a fost porunca Cuvântului Celui viu al lui 

Dumnezeu. Dar la întoarcere trebuiau să aducă mulțu- 
mire Marelui Binefăcător. Atunci Iisus, Adevărul Însuși, 
întreabă: „Oare nu zece s-au curăţit? Dar cei nouă unde 
sunt? Nu s-a găsit să se întoarcă să dea slavă lui Dumne- 
zeu decât numai acesta, care este de alt neam?”. 

Pentru aceasta în toate clipele de fericire, dar și în 
cele de nefericire, în sănătate și în boală, în bucurie și în 
întristare, datori suntem să înălțăm, precum tămâia cea 
binemirositoare, mulțumirea noastră înaintea tronului 
lui Dumnezeu, ca niște robi netrebnici, miluiți prin Cin- 
stitul Sânge al lui Hristos. 

„Hristoase al nostru, preabunule Dumnezeu, 
dăruiește-ne darul de a-Ti mulțumi, ca să nu ne osân- 
dim mai mult; ne ajunge cealaltă vinovăţie a păcatelor 
noastre”. 


30. Nu te teme de nimic, fără numai de Dumne- 
zeu. Să ai frica lui Dumnezeu ca pe o făclie care să-ți 
lumineze calea, arătându-ți exact pe unde să mergi. Căci 
fără frica lui Dumnezeu nu este cu putință să dobândim 
conștiință curată, nici ispășirea păcatelor, nici înțelep- 
ciune duhovnicească, fiindcă începutul și sfârșitul înțe- 
lepciunii este frica Domnului. 


31 e Moartea pe Cruce a Domnului ne-a readus la 
înfierea noastră cea dintâi, întru care fiii lui Dumnezeu 
strigă: „Avva Părinte!'?, 

Suferințele cele cumplite ale Domnului ne-au învredni- 
cit să devenim fii ai lui Dumnezeu, împreună-moștenitori 
ai lui Hristos. De câte desfătare mă umplu când cuget că 


1: Luca 17, 17. 
2 Marcu 14, 36. 

sunt copil al lui Dumnezeu și că bunul meu Părinte are pre- 
gătit un loc nepovestit de odihnă și fericire! 

„Unde-ţi este, moarte, boldul tău? Unde-ţi este, iadule, 
biruința?” Câtă bucurie simte creștinul atunci când cu- 
getă că, atunci când va veni clipa să închidă ochii aceștia 
trupeşti, îndată se vor deschide cei ai sufletului și va ve- 
dea o lume nouă, ființe noi, făpturi noi, cu neasemănare 
mai înalte, nestricăcioase, veșnice! 

Împărăţia cerească nu este mâncare și băutură, ci 
ambrozie duhovnicească a sfintei dragoste a lui Dum- 
nezeu, desfătare veşnică, bucurie negrăită. 

„Ca unde sunt Eu, să fie împreună cu Mine şi aceia 
pe care Mi i-ai dat, ca să vadă slava Mea pe care Mi-ai 
dat-o”. O, adâncul nesfârșitei dragoste a lui Dumnezeu! 
Cât de mult l-a cinstit pe sărmanul om, pe care l-a ridicat 
până la Însuși Dumnezeu și i-a dăruit slavă și fericire 
veșnică! Noi însă, pentru o plăcere păcătoasă de scurtă 
durată să ne lipsim de o astfel de slavă și fericire? Dum- 
nezeu să Se milostivească de toți creştinii și să-i lumi- 
neze pe calea mântuirii și a pocăinţei. Amin. 


32. Dacă cineva va cugeta la Cel Răstignit și va pă- 
trunde în taina dragostei lui Dumnezeu către om, va ve- 
dea cât de mult a suferit Domnul pentru fiecare în parte. 
Ce vom răsplăti Domnului pentru toate câte ne-a dăruit? 
Dar omul nu s-a aflat vrednic de această mare și nemăr- 
ginită dragoste. 

Facem ceva și vezi egoismul sărind în sus, de parcă 
am fi făcut cerul și pământul. Dumnezeu a făcut totul din 
nimic și cu toate acestea S-a smerit atât de mult. Milos- 
tivirea lui Dumnezeu nu are margini și fericit este acel 


1 Ioan 17, 24. 

om care, prin înțelepțire, a ajuns să cunoască dragostea 
lui Dumnezeu. 

Pentru o făptură de lut, pentru un neascultător și ne- 
supus, pentru un om, care a ajuns jucărie a patimilor și 
a demonilor, Fiul lui Dumnezeu S-a pogorât pe pământ 
și S-a răstignit pe Cruce. În același timp însă vedem 
moleșeala noastră, răceala și lipsa noastră de împreu- 
nă-pătimire, deși Dumnezeu ne arată în multe chipuri 
dragostea și purtarea Sa de grijă. Cu adevărat omul este 
otaină. 

Nemărginită și nesfârşită este răbdarea lui Dumne- 
zeu! Câte nu aude și vede în fiecare om! Noi vedem o 
nerecunoștință a unui singur om de-al nostru, îl vedem 
purtându-se cu asprime, fără recunoştinţă, fără omenie, 
fără milă; că nu ne spune nici măcar un mulțumesc și 
pentru aceasta avem o nemulțumire în lăuntrul nostru. 
Câte nemulțumiri poate să aibă Dumnezeu față de noi, 
oamenii, care suntem îngrozitori și nemiloși față de El. 

Fiecare om în această lume, mai mult sau mai 
puţin, este nerecunoscător. Dumnezeu ne hrănește, 
ne îmbracă, ne păzește, ne-a dat Înger păzitor, ne 
hrănește cu Sfintele Sale Taine, cu Trupul și Sângele 
Său, ne-a pregătit Împărăţie nemărginită, ne rabdă 
atunci când rătăcim, ne primește când ne pocăim, noi 
însă Îl hulim, Îl necinstim, Îl î înjurăm, Îl disprețuim. 
E] îndelung rabdă, ne îngăduie și ne așteaptă, ca și 
cum El ne-ar fi dator, iar nouă nici măcar nu ne tre- 
ce prin minte că trebuie să avem frica Lui, să avem 
respect față de El, evlavie atunci când este pomenit 
Numele Lui. Să ne plecăm capetele, închinându-ne 
Acestui Mare Dumnezeu, Acestui minunat, negrăit, 
nedescoperit, nemărginit şi preadulce Dumnezeu. 
Dacă am avea mii de guri fiecare, tot nu am putea să-L 

lăudăm după cuviință pentru toate câte ne-a dăruit. 
Pentru aceasta Apostolul Pavel, după repetate exta- 
ze, contemplaţii și desfătări cerești, venind de multe 
ori întru uimire, a strigat acele cuvinte nemuritoare: 
„O, adâncul bogăției și al înţelepciunii și al științei lui 
Dumnezeu! Cât de necercetate sunt judecăţile Lui și de 
nedescoperite căile Lui! Căci cine a cunoscut gândul 
Domnului sau cine a fost sfetnicul Lui?2”. 

Cine poate să cunoască cum lucrează Mintea cea ne- 
mărginită, atât în lumea cea cerească, cât și în cea de pe 
pământ și cea de dedesubt? Gândiţi-vă că fără de oste- 
neală hrănește tot ce este viu, toate animalele, oamenii, 
târâtoarele, cele din mare, microbii, miile de organisme 
vii, pentru toate poartă de grijă! „Cât s-au mărit lucrurile 
Tale, Doamne, toate întru înțelepciune le-ai făcut. Um- 
plutu-s-a pământul de zidirea Ta!*. A zis și s-au făcut, a 
poruncit şi s-au zidit! A poruncit să fie lumină, și a fost 
lumină; să fie pământ, și a fost pământ; să fie stele, soare 
și lună, și s-au făcut aceste creaturi înfricoșătoare, cor- 
purile acestea, coloșii aceștia, atârnați în văzduh și care 
se mișcă, luminează și împodobesc cerul. Toate s-au fă- 
cut cu un singur cuvânt al lui Dumnezeu! 

Cuvântul trup S-a făcut și a venit la noi Cuvântul Ta- 
tălui. „La început era Cuvântul şi Cuvântul era la Dum- 
nezeu şi Dumnezeu era Cuvântul'“. A venit şi a luat trup 
și S-a făcut om, iar lumea prin El s-a făcut și El a făcut 
lumea. Ne-a dat puterea să devenim fii ai lui Dumne- 
zeu. A venit la făpturile Sale, dar acestea nu L-au primit. 
Gândiţi-vă, să facă lumea, să facă pe oameni, iar ei, reci 
și fără de simţire, să nu-L primească. A venit ca străin, 


1 Romani 11, 33-34. 
2 Psalmi 103, 24. 
3Ioan 1,1. 


455 


a fost răstignit pe Cruce, a fost pus în mormânt. De ace- 
ea pământul s-a cutremurat, catapeteasma s-a sfâșiat, 
soarele s-a întunecat, întreg universul s-a clătinat. 

Cine este Dumnezeu mare ca Dumnezeul nostru! 
Mare ești, Doamne, și minunate sunt lucrurile Tale și 
nici un cuvânt nu este de ajuns ca să Te laude cum se 
cuvine. 

Cuvântul trup S-a făcut. Câtă măreție ascunde 
aceasta! Dumnezeu S-a făcut om, S-a pogorât din Ce- 
ruri. Dumnezeu cel netrupesc, Duhul cel nemărginit, 
cel necuprins cu mintea, a venit și S-a sălășluit în firea 
omenească pentru a mântui prin ea pe omul cel robit, 
pentru ca prin chipul robiei (luat asupra Sa ntr.) să ne 
izbăvească pe noi de ea. S-a făcut om ca să devenim noi 
dumnezei după Har, căci se spune: „dumnezei sunteți și 
toți fii ai Celui Preaînalt”. 

Ne-am născut popor bogat, neam sfânt, preoție sfântă 
a lui Dumnezeu prin venirea dumnezeiescului Prunc. 
Dumnezeiescul Cuvânt, Cel Viu, Care împărățeşte și 
proniază pentru toată făptura, Fiul cel Unul-Născut, 
Cuvântul lui Dumnezeu, dulceaţa cea nemărginită a 
existenței lui Dumnezeu, măreția, lauda Mucenicilor, 
răbdarea Cuvioșilor, Mirele adevărat al sufletelor cura- 
te. Și tuturor celor care L-au primit pe Dânsul le-a dat 
putere să se facă fii ai lui Dumnezeu; nu din sânge, nu 
din poftă trupească, ci de la Dumnezeu s-au născut. Cei 
care se vor mântui nu sunt născuți din pofta trupului, ci 
de la Dumnezeu; aceştia vor împărăți împreună cu El. 

Am primit Har peste Har. Legea prin Moise s-a dat, 
iar Harul și adevărul prin lisus. Ne-a dat cele 10 porunci, 
ne-a dat făgăduinţa în noul har al Evangheliei și în locul 
datoriei pe care o aveam față de El, ne-a dat Har peste 
Har. Nu S-a lipsit Dumnezeu dându-ne nouă măreţiile 

Sale, ci din prisosul Său ne-a dat. Nu S-a împuţinat dând 
și creând lumea întreagă, ci Dumnezeu desăvârșit și 
nesfârșit fiind, a creat pe om şi pe Îngeri, ca să existe și 
alte fiinţe care să se desfăteze de EI; să devină fericite și 
alte duhuri, alte suflete și alte entităţi de sine volnice. Nu 
robi, nu supuși, ci slobozi care de bunăvoie să se supună, 
de bunăvoie să-L slăvească. 

„Nu vreau robie, spune Dumnezeu, nu vreau precum 
dobitoacele care sunt robite omului și sunt purtate acolo 
unde vrea acesta, ci vreau voie liberă”, Atât de minunată 
este măreţia lui Dumnezeu! 

Cât de mult au pierdut demonii apostaţi de la un ast- 
fel de nemărginit, preadulce, negrăit Dumnezeu! Cu ce 
s-a păgubit stăpânirea lui Dumnezeu de nesupunerea 
Luceafărului? Cu nimic, căci Dumnezeu este preabogat 
și nu are nevoie de nimeni, ci noi avem nevoie de Dum- 
nezeu, iar El îl mântuiește în dar pe om. 

Dumnezeu este desăvârșit, necuprins cu mintea, bi- 
necuvântat în vecii vecilor. A venit și ne-a mântuit pe 
noi în dar. Îi datorăm toată ființa noastră. Și chiar dacă 
ji vom da toată ființa noastră, nimic nu facem, ci doar 
datoria. E] este Creatorul nostru, Mântuitorul nostru, 
El este Cel care ne-a mântuit. 


/ps.mapnaver 
Peru ia 
vu ea nam 


ALA 

CAPITOLUL XVIII 


Despre Dumnezeiasca Liturghie 
şi Dumnezeiasca Euharistie 


Î. câtă măreție ascunde dumnezeiasca Liturghie! 
Când Dumnezeu caută spre smeritul Său slujitor, cât 
de mult simte măreția Liturghiei, cât de mult se folo- 
sesc cei pomeniţi! Cât de mult îl cinstește Dumnezeu 
pe om, venind la fiecare Liturghie cu Cetele îngerești 
și hrănindu-l pe fiecare credincios cu Preasfântul Său 
Trup şi Sânge! 

Toate acestea ni le-a dat nouă. Există, oare, vreun lu- 
cru trupesc sau duhovnicesc, stricăcios sau nestricăcios, 
de care să ne fi lipsit? Niciunul. Ce este oare mai presus 
decât aceasta, adică de a ne da în fiecare zi Trupul Său 
îndumnezeit și Sângele Său dumnezeiesc? Cu siguranță 
că nimic. Ce taină minunată - Dumnezeu l-a învrednicit 
pe omul cel de lut să liturghisească! O, dragoste cereas- 
că și neprețuită! O picătură de dragoste dumnezeiască 
covârșește orice dragoste trupească, lumească. 


2, La Schitul Sfânta Ana Mică a trăit un ieromonah 
Sava, vestitul părinte Sava. Părintele Ioachim Spetsieris 

l-a avut ca duhovnic. Tot pe elil avea ca duhovnic și îm- 
părăteasa Ecaterina. Liturghisea în fiecare zi. kra un 
purtător de Dumnezeu, un înainte-văzător, un dascăl al 
Rugăciunii minții. 

Odată l-au întrebat unii cum de reușește să pome- 
nească atât de multe nume la Proscomidie. Atunci el a 
răspuns: 

„Când eram mai tânăr am chemat episcopul să târ- 
nosească o bisericuță aflată deasupra Sfintei Mănăstiri 
Dionisiu — căci acolo se liniștea la început împreună cu 
starețul său, Părintele Ilarion, duhovnic vestit și el. După 
târnosire episcopul îi spune starețului meu: 

- Să-i dau părintelui Sava câteva nume, ca să le po- 
menească 40 de zile, deoarece liturghisește în fiecare zi? 

Starețul meu îi răspunde: 

- Puteţi să-i daţi câte vreți. 

Și mi-a dat 62 de nume. Când am terminat cea de-a 
39-a Liturghie și urma să o săvârșesc pe cea de-a 40-a, 
m-am sprijinit puțin de strană, așteptându-l pe stareț 
ca să mă închin pentru dumnezeiasca Liturghie. Deo- 
dată am adormit și am văzut în vis că purtam veșmânt 
preoţesc şi stăteam înaintea Sfintei Mese. Pe ea se afla 
Sfântul Disc și Sfântul Potir plin cu Sângele lui Hristos. 
Atunci văd pe ieromonahul Ștefan că ia pomelnicul şi 
lingurița, se apropie de Sfânta Masă și pune pomelnicul 
pe Sfântul Disc. Apoi afundă lingurița în Sfântul Sânge a 
lui Hristos și șterge un nume; apoi iarăși afundă și șterge 
alt nume. Și a făcut așa până ce a șters toate numele, iar 
hârtia de pomelnic s-a făcut albă. Atunci m-am trezit și 
peste puţin a venit și starețul meu. Când i-am spus cele 
de mai sus, mi-a răspuns: 

- Nuţi-am spus să nu crezi în vise? 

După Liturghie mi-a spus: 

- Tu nu eşti vrednic ca să se ierte păcatele acelor su- 
flete. Prin credinţă au primit iertarea păcatelor lor. 

Așadar, aceasta este pricina pentru care pomenesc 
numele tuturor”. 


3. Mult folos se dobândește din Dumnezeiasca Li- 
turghie, parastase și celelalte slujbe. Nu există nici o în- 
doială în privința folosului primit de cei care s-au pocăit, 
care au avut o mică plămadă de virtute, dar datorită ne- 
păsării, trândăviei și amânării, n-au apucat să frământe 
pâinea virtuților. La unii ca aceștia lipsa o plinesc rugă- 
ciunile Bisericii și cele personale, milosteniile, facerile 
de bine, toate prin covârşitoarea milă a lui Dumnezeu! 

Sfântul Chiril al Ierusalimului spune că în timpul 
oricărei Liturghii mult folos primesc toţi cei pomeniți, 
pentru care se face rugăciune. 

Cuvioasa Fotini cea Nouă, din Asia Mică, într-una din 
multele extaze ale sufletului ei a văzut un bărbat cu bu- 
nă-cuviință, ce semăna cu un preot, care i-a spus: „Fiica 
mea, să dai numele tale la preot și să-i dai și ceva pentru 
osteneala lui, deoarece mult folos primesc sufletele celor 
adormiți. la aminte să nu uiţi să dai preotului numele!” 


4. Cea mai mare milostenie, cel mai mare bine este 
acela care ușurează mai mult decât orice sufletul care 
se află în cealaltă lume, și anume Jertfa Mielului dum- 
nezeiesc ce se săvârșește pe dumnezeiescul Jertfelnic, 
în timpul Liturghiei. 

În Vechiul Testament scrie că sângele țapilor și vițe- 
ilor îi curăța pe cei care păcătuiau de încălcările lor de 
poruncă. Cu atât mai mult Sângele lui Hristos, așa cum 
spune Apostolul Pavel, curățeşte de tot păcatul!. 


1 Evrei 9, 13. 

Așadar, mare este folosul și aceasta deoarece Se 
jertfeşte Mielul cel fără de răutate al lui Dumnezeu, pen- 
tru a-i curăța pe oameni de păcatele lor și a-i dezlega din 
legăturile robiei patimilor. 


5 e „Și după cum Moise a înălţat şarpele în pustie, 
aşa trebuie să se înalțe Fiul Omului”. Și după cum tot 
cel mușcat de șerpi privea la șarpele de aramă și se tă- 
măduia, tot astfel și fiecare creștin care crede în Hristos 
și aleargă la rănile Sale cele purtătoare de viață, mân- 
când Trupul și bând Sângele Lui, se tămăduieşte de 
mușcăturile șarpelui celui gândit al păcatului și capătă 
viață de la această hrană preasfântă întru înnoirea zi- 
dirii, adică a noii vieți, potrivit poruncilor Lui cele de 
viață dătătoare. 

O, cât de necesară este și cât de datori suntem să ne 
apropiem de această masă cerească pe care ne-o oferă 
Taina cea mai presus de fire ce se săvârşeşte pe Sfânta 
Masă! 

Îngerii stau de faţă în chip nevăzut, iar preoții, fiind 
într-o cinste mai înaltă decât cea a Îngerilor, în această 
clipă a acestei Taine, jertfesc cu nespusă evlavie Mielul 
cel fără prihană. 

Îngerii slujesc şi credincioșii vin să mănânce Trupul 
și să bea Sângele lui Hristos. „Trupul lui Hristos primiţi 
și din izvorul cel fără de moarte gustaţi”. Şi fac aceasta 
ca să trăiască în Hristos și să nu fie omorâţi de păcat. 

Așadar, „să se cerceteze omul pe sine şi aşa să mănânce 
din pâine şi să bea din pahar”, după cuvântul Aposto- 
lului. „Căci cel ce mănâncă şi bea cu nevrednicie, osândă 


1! Ioan 3, 14. 
= ] Corinteni 11, 28. 

îşi mănâncă şi bea, nesocotind Trupul Domnului”. „Căci 
de ne-am fi judecat noi înşine, nu am mai fi judecaţi. Dar 
fiind judecaţi de Domnul, suntem pedepsiţi, ca să nu fim 
osândiţi împreună cu lumea'* 

Atunci când cineva vrea să se înfățișeze împăratului, 
cu multe zile înainte se pregăteşte prin curățenie, cuvinte 
măsurate, purtare cuviincioasă, moravuri, încât să atragă 
bunăvoința împărătească și astfel să-și dobândească ce- 
rerea. Și fiindcă neasemănată este deosebirea dintre cei 
doi împărați, tot astfel cu neasemănare mai mult trebuie 
să se pregătească creștinul mai înainte de dumnezeiasca 
impărtășire, ca să se învrednicească de milă și iertare. 

Cel care vine la împăratul pământesc este împodobit 
adeseori cu viclenie, lingușire, prefăcătorie și minciună, 
numai ca să-și atingă scopul, pe când creștinul care vine la 
Împăratul împăraţilor, Cel ce caută la inima omului, trebu- 
je să fie impodobit cu sfințenia, cu smerita cugetare și cu 
simplitatea sufletului, care este mai de preţ decât aurul. 

Să ne pregătim și noi cu cuget curat și țintind la omo- 
rârea simțţirilor celor pătimașe, întru curăţie să intrăm 
impreună cu Sfinții Apostoli la Cina cea de Taină și să 
ne împărtășim cu dulcele Iisus, pentru a rămâne cu noi 
în vecii vecilor. Amin. 


6. Cu frică și evlavie să stai în biserică, fiindcă Hris- 
tos Se află în chip nevăzut împreună cu Sfinţii Îngeri. Pe 
cei care sunt trezvitori și plini de evlavie îi umple de Har 
și binecuvântare, iar pe cei lipsiţi de trezvie îi osândeşte 
ca pe unii ce sunt nevrednici. 

Străduieşte-te să te împărtășeşti cât mai des cu pu- 
tință. Ai binecuvântare pentru aceasta. Căci Sfânta 


1 1 Corinteni 11, 29. 
2 ] Corinteni 11, 31-32. 

Împărtășanie este cel mai bun ajutor pentru a ne lupta 
împotriva păcatului. 


7, Să te apropii de dumnezeiasca Taină cu multă 
umilință, zdrobire de inimă și simţirea păcătoșeniei 
tale! Mare este mila lui Dumnezeu că binevoiește să 
intre înlăuntrul tău, nescârbindu-Se de mulțimea pă- 
catelor tale, ci dintr-o nemărginită dragoste vine ca 
să te sfințească, învrednicindu- te să devii fiul Său şi 
împreună-moştenitor al Împărăției Sale. 


8. Cu nevrednicie liturghisesc Dumnezeului meu. 
Slujire sfântă și înfricoșătoare! În fiecare zi aduc jertfă 
plăcută lui Dumnezeu, pe Mielul lui Dumnezeu, pe Cel 
neprihănit Celui neprihănit, Dumnezeu și Tatăl, pentru 
ca milostiv să ne fie pentru toate acelea cu care ÎI întris- 
tăm pe preabunul Dumnezeu, Care pentru noi L-a jertfit 
pe Fiul Său. O, Dumnezeul meu, L-ai dat pe iubitul Tău 
Fiu pentru noi! Și cine suntem noi, de ne-am învrednicit 
de o asemenea Jertfă supremă? „Pe când eram vrăjmaşi, 
ne-am împăcat cu Dumnezeu, prin moartea Fiului Său”. 

Pilda fiului desfrânat, care a cheltuit toată avuţia pă- 
rintească, ne arată pricina pentru care a murit Hristos. 

Păcatul celor întâi-zidiţi a fost începutul şi rădăcina 
tuturor necazurilor, de la începutul și până la sfârșitul 
lumii. O singură neascultare, ca o sămânță în mitrasul 
Evei, a zămislit și a transmis moartea trupească și su- 
fletească la neamul omenesc ce a ieșit din ea. De unde 
să-și închipuie sărmana Evă că o mică gustare din rod va 
aduce atâta pierzare și osândă, astfel încât să fie nevoie 
de „sfatul” Sfintei Treimi pentru a trimite în lume pe una 
din Persoanele Treimii celei începătoare de viaţă și să 


1 Romani 5,10. 

rabde de la lucrul mâinilor Sale - de la om - pălmuiri, 
ocări, biciuiri, scuipări și toată reaua-pătimire, iar apoi 
să fie răstignit pe Cruce ca blestem! „Blestemat tot cel 
spânzurat pe lemn”. 

La fiecare Dumnezeiască Liturghie se reconstituie 
Patima și Învierea cea purtătoare de viaţă a lui Iisus, 
dulcele nostru Izbăvitor, Lumina întunecatelor noas- 
tre suflete, prin care se ispășeşte orice suflet păcătos. Și 
dacă în Legea Veche, care era o umbră a celor prezente, 
sângele vițeilor și țţapilor îi curăța pe cei spurcați, cu 
atât mai mult Sângele prea scump al lui Hristos, cel din 
care se împărtășesc sfintele lui Dumnezeu biserici, ne 
va curăți de orice păcat și va încălzi sufletele noastre cu 
dumnezeiasca iubire a preadulcelui Iisus. 

Dragostea se naște din înțelepţire. Căci dacă nu sim- 
țţeam ceea ce ne-a dăruit Dumnezeu - și mai ales fie- 
căruia dintre noi — și cum am ajuns datorită păcatelor 
noastre, nu ne-am fi pironit suflete noastre de frica Lui și 
nu ne-am fi bucurat întru frumusețea iubirii Lui, atunci 
când Dumnezeu a făcut această mare milă, și anume 
aceea de a-L cunoaște pe El și pe noi înșine. 

Apostolul Pavel, pentru a le stârni creștinilor o dra- 
goste și o mulțumire mai mare către Dumnezeu, le spu- 
ne: „Deci ce roadă aveaţi atunci? Roade de care acum vă 
eruşine; pentru că plata păcatului este moartea”. 

Dacă Dumnezeu nu ne-ar chema să urmăm calea Lui 
cea sfântă a cunoașterii de sine, să conștientizăm viața 
noastră păcătoasă de mai înainte, și ar lipsi luminarea 
dumnezeiască, nimeni dintre noi nu ar vedea calea lu- 
minii și adevărului. 

Ne-a chemat pe toți: pe unii din copilărie, pe alţii la 
vârsta maturității, pe alţii la bătrâneţe. Pe toți ne-a primit, 


1 Romani 6, 21-23. 

precum cloșca sub aripile ei, pentru a ne face părtași ai 
dumnezeieștii lui Împărăţii. Nu S-a scârbit nici de rănile, 
nici de bolile noastre sufletești, ci ca un Părinte ne-a pri- 
mit, ca omamă ne-a alăptat și ca un Doctor fără de plată 
ne-a vindecat. Apoi ne-a îmbrăcat în veșmântul cel dintâi 
al înfierii, al Harului, trecând cu vederea datoria cea mare 
a păcatelor fiecăruia. De aceea suntem datori să-l arătăm 
nemărginită dragoste și adorare. Dragostea sălășluiește 
în inimă, ca un izvor viu de ape care face să curgă pârâiaşe 
de iubire dumnezeiască. Nu precum vechiul Israil, numai 
pe buze, iar cu inima să fie departe de Hristos, ci precum 
un foc viu care spune: „Vino către Tatăl”. 

Precum atletul este probat pe stadion, tot astfel și 
creștinul este încercat în arena de luptă, ca să se vădeas- 
că dacă Îl iubește cu adevărat pe Dumnezeu. Răbdarea 
în lupta împotriva păcatului celui de multe feluri, băr- 
băţia arătată în avântarea pentru împlinirea porunci- 
lor dumnezeiești, acestea îl caracterizează pe cel care 
Îl iubeşte fierbinte pe isus. 

Să nu întristăm prin încălcarea poruncii, prin neas- 
cultare și cârtire, pe Cel care ne-a arătat o nemăsurată 
dragoste, ci ca niște robi recunoscători, să ne străduim 
să-L odihnim, astfel încât să Se mângâie, așa cum spune 


II)! 


Psalmul: „Și spre slugile sale se va umil”. 


1 Psalmi 134, 14. 

CAPITOLUL XIX 


Despre cei adormiţi 


Î. Am primit vestea cea întristătoare și totodată ve- 
selitoare a plecării către Domnul a fiului vostru duhovni- 
cesc, pentru care ne-am tânguit și am plâns împreună cu 
voi. Dar acestea nu se potrivesc unui astfel de suflet, pe 
care nădăjduim că Hristos l-a primit și l-a slobozit de su- 
ferinţele acestei vieţi, pentru a-l odihni în locașurile cele 
veșnice. Această făptură, ca una ce este podoabă sfântă 
și strălucită, va impodobi nobila dumneavoastră familie 
și va fi în continuare o nestinsă făclie de mijlocire pentru 
noi înaintea Domnului. Fecioria lui, îndelungarea bolii 
și a răbdării, al doilea botez, care este Schima îngereas- 
că, ne încredințează că dulcele nostru Iisus l-a primit 
ca pe otămâie binemirositoare. Nu vă întristaţi, vă rog, 
ci vă bucuraţi că aţi depus spre păstrare în vistieria lui 
Dumnezeu o mare comoară. Despărțire de scurtă durată 
este moartea, căci Hristos venind pe pământ, a luminat 
această taină întunecată, care este moartea. „Cel care 
crede întru Mine:nu mai moare, ci trăiește”. „Eu sunt 
Învierea şi Viaţa”. Vă doresc din inimă ca Dumnezeu să 

vă dea răbdare, mângâiere și cugetele cele sfinte către 
sporirea duhovnicească. 


2, Dacă ai ști cât de mult cer ajutor cei adormiţi! 
Fiindcă după moarte nu există pocăință și ca “ameni au 
plecat și ei cu pete și prihane și văzând că ajutorul celor 
vii împreună-lucrează și ajută mult la a se desăvârși și 
liniști, ei își doresc mult, cer și tânjesc să fie pomeniţi 
de cineva. Cu dor așteaptă ca să se ridice vreun preot 
sau vreun creştin virtuos din neamul lor care să-i po- 
menească și pe ei. 

Îţi voi istorisi aici o vedenie a unui episcop pe care 
am auzit-o din gura lui, episcop cu care am împreu- 
nă-liturghisit în urmă cu câţiva ani. Spunea că era un 
preot care fusese biruit de vin și de aceea se îimbăta. lar 
aceasta s-a petrecut mulți ani la rând. În celelalte însă 
era un pteot virtuos și evlavios. Într-una din zile a băut 
vin, după obicei, şi s-a imbătat. Apoi, mai înainte de a 
se trezi bine, a mers și a liturghisit, dar cu îngăduința 
lui Dumnezeu i-a căzut jos din Sfântul Trup și Sânge al 
Domnului. Sărmanul a înghețat de spaimă, gândindu-se 
la canonul aspru pe care avea să-l primească de la epi- 
scopul său. După ce s-a mărturisit episcopului, acesta 
i-a spus: „Mergi și te voi anunţa când să vii ca să-ţi dau 
canon”. Și pe când episcopul a luat în mână condeiul ca 
să semneze caterisirea, fiind el singur, a avut deodată o 
vedenie. Se făcea că vede înaintea sa o mulțime mare 
de oameni de tot felul, de toate vârstele și rânduielile. 
Episcopul a rămas uimit și l-a cuprins frica de ceea ce 
vedea. Atunci toţi cei oameni i-au spus toți într-un glas: 
„Preasfinţite, să nu-l puneţi la canon pe preot, să nu-l 
caterisiți”. După aceasta s-au făcut nevăzuți. 

Episcopul trimite preotului înștiințare să vină la el, 
iar acesta a venit tremurând, căci se gândea la caterisi- 
rea lui. Episcopul îl întreabă: 

— la spune-mi, pomenești multe nume la Liturghie? 

- Stăpâne, la Proscomidie pomenesc multe nume, de 
la împărat până la sărac. 

- Mergi și atunci când liturghisești pomenește cât de 
multe nume poți și ia aminte să nu te mai îmbeți. Eşti 
iertat. 

După aceasta preotul, cu ajutorul lui Dumnezeu, s-a 
izbăvit de patima beţiei. 


3, Am primit telegrama cu vestea adormirii suro- 
rii noastre și, ca niște oameni, ne-am întristat. Desigur, 
au urmat lacrimi care mărturisesc unirea sufletelor în 
legătura nedezlegată a dragostei în Hristos. Dar tre- 
buie să ne şi bucurăm pentru marele „premiu” pe care 
l-a câștigat. Mai întâi, că s-a păstrat pe sine în feciorie, 
această podoabă deosebită a îmbrăcămintei sufletului 
ei, apoi pentru că a răbdat ani de zile certarea Domnului 
prin mijlocirea bolii și și-a ridicat crucea până la Golgota 
sfârșitului ei, arătându-se a fi o adevărată ucenică a lui 
lisus. Și în sfârșit, că i s-a dat Schima îngerească, pe care 
Sfinţii Părinți o numesc „al doilea botez” și pe care nu a 
întinat-o cu păcate noi. 

Și astfel, curăţită fiind prin botezul pocăinţei, a plecat 
acolo unde a chemat-o dulcele Iisus, ca să vadă, aproape 
de E], chipul Său teandric și să se desfăteze în chip de 
negrăit. Acolo ea va mijloci neîncetat pentru părinţii și 
rudele ei, dar și pentru lumea întreagă. 

Marele Antonie, răpit fiind în extaz, s-a văzut pe sine 
purtat de Îngeri către Cer, în călătoria lui către Domnul. 
S-a văzut împiedicat de puterile vrăjmașe, de demonii 

din văzduh, care îl prihăneau pentru păcatele săvârșite. 
Dar Sfinţii Ingeri răspundeau împotrivă și spuneau: 
„Toate păcatele pe care le-a săvârşit înainte de a se face 
monah, pe acelea le-a iertat Dumnezeu în clipa când a 
îmbrăcat Schima. Cele pe care le-a săvârșit după Schi- 
mă, aveți dreptul să le spuneţi”. Acestea zicându-le În- 
gerii, demonii nu au mai găsit nimic spre a-li învinovăți, 
după care urcarea la Cer a continuat neîmpiedicată. 


dee 
Laaaab 
all galati aaa 
rnrin rnnp 

e Buchet muzical athonit (Vol. 7) — Stihirarul, de 

Schimonahul Nectarie Protopsaltul 

e Buchet muzical athonit (Vol. 8) - Doxastarul (), 
de Petru Filanthidis 

e Paraclisul Maicii Domnului 

* Slujba Învierii 

e Prohodul Domnului, de Monahul Nectarie 
Prodromitul 

e Slujba Sfântului Acoperământ 


Vor apărea: 


e Buchet muzicalathonit (Vol. 9) - Doxastarul 
(II), de Petru Filanthidis 

Această carte de suflet folositoare a Egumenului Sfintei 
Mănăstiri Filotheu, Arhimandritul Efrem, poate fi socotită 
o vistierie duhovnicească. Ea cuprinde mulţime de comori 
duhovnicești. Cuvântul său simplu și înțelept, concis și direct, 
ascetic si ortodox. cade usor ca o ploaie pe pământ uscat. 
izvorăşte ca un pârâiaș, adăpând tot sufletul cuvântător și 
iubitor de Dumnezeu ce însetează și este precum „pomul 
răsădit lângă izvoarele apelor . 

Dintre subiectele abordate în paginile acestei cărţi, unele 
sunt epistole către fiii săi duhovnicesti. iar altele subiecte ale 
sinaxelor duhovnicești, înregistrate de fiii săi duhovnicești. 
Toate acestea au caracterul legăturii personale și însuflețirea 
unei legături nemijlocite. 

Sunt subiecte ce ating în general laturi ale vieţii duhov- 
nicești, cum ar fi de pildă cele despre ispite, despre patimi, 
despre gânduri, despre biserică, despre Sfânta Liturghie, dar 
mai ales despre trăirea ascezei și desăvârșirii monahale cea 
întocmai cu a Ingerilor, cum ar fi despre monahism, despre 
feciorie şi curăție, despre lume și cei din familie, despre dra- 
goste și credință în Stareţ și altele. 

Recomandăm cu căldură această carte oricărui suflet dor- 
nic de a-și îmbogăţi sărăcia, dorindu-i cu smerenie să secere 
îmbelșugatul spic al cunoașterii celei izvorâte din făptuire și 
al făptuirii întru cunoștință. 


Arhimandrit loanichie 


Chilia Sfântului Trifon 


